Ellen G. White 


Profeţi şi regi 


Traducere: 
Nelu Dumitrescu 


Casa de Editură 
Viaţă şi Sănătate 


N 


The Story of Prophets and Kings 
Ellen G. White 


Traducere: Nelu Dumitrescu 


Corectură: Lavinia Goran 
Tehnoredactare: Irina Toncu 


Coperta: Ovidiu Floria 


© 1940, Pacific Press Publishing Association 


© 2006, Editura „Viaţă și Sănătate”, București, pentru ediţia 
în limba română 


Descrierea CIP a Bibliotecii Naţionale a României 
WHITE, ELLEN GOULD 
Profeți și regi / Ellen G. White; trad.: Nelu Dumitrescu — 


Ed. a 3-a. — București: Casa de Editură Viaţă și Sănătate, 2006 


ISBN (10) 973-101-012-2; ISBN (13) 978-973-101-012-0 


I. Dumitrescu Nelu (trad.) 


222/224 
286.3 


CUPRINS 


Prefata essensen eien a a iteme adi 7 
Via Domnülili ap so siseiesieissiiersiiiei lasiri 9 
Partea I 
De la putere la slăbiciune 
1 SOlOMON a aul da a a ua lati ial 17 
2. Templul și consacrarea lUl se cesta aie cect eta a 24 
3; Mandria Prøsperitathl „noise oma edr 35 
4. Urmările neascultării se tacea el 43 
5. Pocăiniţa. lur SolöMmot ce a ue ati ge e al ră 53 
6. IPEE. Mparafei cirese d a n 62 
Ta Jeroboan e m a ei tal e iii 70 
8; Apostazia nationäla pese tinca iai detonat 76 
Partea a Il-a 
Profeții împărăției de nord 
9 Mie. TISHU cacat a a aie ati ca 85 
10. Glasul unei mustrări aspre nec oaia ame i 92 
EE Ene a ÎL E E tt ee data 102 
12- Dela Izreel la HOED canonici 109 
13; Ce faci tu aich Me? uranian a 117 
14. „În duhul şi puterea lui Ilie”... nnneeeeeenaaaeeee 125 
[6 OS AR POR RR RER IRI E III IRI NR IO 134 
16. Prabusirea casei lui Alia sees ee inepaenateiea 143 
17. Chemarea lui EMISE cip si iale ae 152 
18. Vindecarea. apelor ani sosaee eoliana 161 
19; Un proröc al Påse poem es e lia ikikiss 166 


20. Naama poe acea cecizea acei ce dou da oo de dag cata a ceea cutate ca dacat ae 172 


21. Încheierea lucrării de slujire a lui Elisei ............... 178 
22. „Ninive, cetatea cea mare”... ne ae eee 185 
23. RObia: ASEDII EL oscila a 195 
24. Poporul piere din lipsă de cunoștință... cecene eee 204 


Partea a III-a 
Un propovăduitor al neprihănirii 


25; Chemarea lui. Iall vise ceace ca aseze oaia taiata cat o ada 211 
26. „lată, Dumnezeul vostru!” ceeace 217 
2] ANA Zisu uata setata sai bata cula bd 00a 006 Dai iul aa 224 
28; BZES si etate tie ad aia tata e Cadet a da a 230 
29. Soli din Babilon sie cae cioaca caca catea ta sata eee aice 236 
30. Izbăvirea de sub puterea Asiriei „nn sosea ao aaa 243 
31; Nădejde pentru neamuri ice setate on 253 


Partea a IV-a 
Pedeapsa națională 


32; Mänase Şi [OSa neinna 265 
33: Carta lepil, sissid aeisi i 273 
34, IGIENA os costa aaa aleea alee d la dili da catia 282 
353. Apropierea NEI OROPICUI săgeată cistita 292 
36: Ultimul rege al lui Tuda ssri aoeat ete entered recita 304 
SD Dust robr in Babilon  ace arta  Ea diegtet 312 
38. Lumină prin ÎMtUNeriC sia aie a di aaa 320 


Partea a V-a 
În țările păgâne 


39. La curtea Babilonului ...... eee eee eee eeeee en eeeeeea 331 
40. Visul lui Nabucodonosor ....eeeeneee nenea eee eee eeea 340 
41; Cuptorul-de fosei 348 


42; Adeyáratä maretie nea n inec ca die nică tu al 356 


43. 
44. 


Vigo Oul. DER UZUL sssri enia 362 
În groapa leilor sas sista eee aaa 372 


Partea a Vl-a 
După robie 


45. 
46. 
47. 
48. 
49. 
50. 
51. 
52. 
53: 
54. 
53: 
56. 
57. 


Întoarcerea din robie „nn nana aaa 381 
„Prorocii lui Dumnezeu Îi ajutau” sasea sai 391 
Josua Si ingerul sis eese ceea ba ee 402 
„Nici prin putere, nici prin tărie” „meu seeeeceneicanansaiaea 410 
În zilele împărătesei Estera... una naaee eee 414 
Ezra, preot SI Carturar asezate la iai 419 
O 'redeşteptare spifitualā csnirenisnsaninn 427 
Bărbatul OCAZII co sesiacesoacă atasa aie gat ana ale 434 
Constructorii pë ZIdüTi sisses 439 
Mustrare împotriva. asupririi ......seeseseesseeeeeeseseseeseees 446 
Unèlüri pagane es tie a aa a 451 
Îndrumaţi în Legea lui Dumnezeu.......... nana 457 
E CNTEE casa aaa tat ra atit 462 


Partea a VIl-a 
Lumina în apus 


58. Venirea unui Răscumpărător secnseaco see tataie 471 
59. „Casa lui Israel”... eee eee eee eee eeea eee 487 
60. Viziuni ale slavei viitoare sosea ee ae au d iei e 500 
Note süplimentarë seca atacă abac Dea aa ai bed 509 


ai 


PREFAŢĂ 


Întreaga istorie a „poporului ales”, a copiilor lui Avraam „după 
trup”, este de un interes profund și vital, mai ales pentru că 
descoperă aspectele multiple ale caracterului lui Dumnezeu — mila 
Sa nemărginită, dreptatea Sa desăvârșită, înţelepciunea Sa fără 
hotar, puterea Sa nemăsurată și dreptatea Sa veșnică. 

Dar din toată această perioadă, nicio parte nu este mai înte- 
resantă decât aceea pe care o tratează această lucrare, de la vremea 
regatului plin de slavă pământească și până la robia și restaurarea 
lui. 

Nu este scopul acestei cărți să fie o cronică amănunţită sau o 
istorie a acelui timp și niciun raport istoric sistematic. Acest lucru 
a fost făcut în diferite timpuri de către alţii. Scopul cărții este mai 
înalt — să sublinieze marile lecţii morale care pot fi învăţate din 
biruinţele poporului Israel, din înfrângerile, din rătăcirile, din robia 
sa și din reformele care s-au făcut, să facă din aceste lecţii ajutoare 
practice pentru suflet, în vremuri de încercare, și să arate plinătatea 
dragostei lui Dumnezeu și a milei Sale în toate procedeele cu un 
popor dispreţuitor și încăpățânat. 

Volumul începe cu Israel ca o împărăție, cu măreţul ei templu 
— centrul mondial la adevăratei închinări. Urmează apoi despăr- 
țirea, regatul celor zece seminţii, cu raportarea necredincioșiei 
care a avut drept consecință ducerea în robie. 

Experienţa nestatorniciei lui Iuda ne este redată sub domniile 
hotărâtoare ale principalilor lui regi, buni și răi, până când îl găsim 
în robie, iar pe copiii lui plângând lângă apele Eufratului, cu harpele 
agăţate în sălcii și cu ochii îndreptaţi cu dor către Ierusalimul 
pustiit. 

Ni se spune despre șederea lui Israel în Babilon, despre bărbaţii 
lui sfinţi și despre proroci, despre solia de eliberare dată prin 
proclamația unui monarh puternic al pământului, despre călătoria 
înapoi la Ierusalim, despre rezidirea templului, sub îndrumarea 
divină, și despre restatornicirea poporului Israel în ţara lui. 

Cartea abundă în studiul marilor caractere — Solomon cel 
înţelept, a cărui înţelepciune nu l-a păzit de cădere, leroboam, 
bărbatul șireteniei, și consecințele nefaste care au urmat, Ilie cel 
puternic, fără obârşie aleasă, dar nu fără misiune și solii, Elisei, 
profetul păcii, Daniel cel iubit de Dumnezeu, Ieremia, prorocul 
amărăciunii, Hagai, Zaharia și Maleahi, prorocii restaurării. Mai 
presus de toți aceștia, se ridică, în slavă dumnezeiască, Împăratul 
care are să vină, Mielul lui Dumnezeu, Fiul în care își găsesc 
împlinirea veșnică toate simbolurile de jertfă, dreptate și pace. 

Lucrarea aceasta ilustrează planurile neînfrânte ale lui Dumnezeu. 
Dacă Evanghelia Sa binecuvânată nu poate fi vestită lumii prin 
colaborarea poporului Său, ea va înainta, în ciuda lui, pe aripi mai 
puternice. De ce totuși ei sunt robi în Babilon? Prin mărturia 
credincioasă a câtorva, marele împărat al Babilonului este determinat 
să prezinte lumii întregi, printr-o proclamaţie imperială, cunoștința 
despre Dumnezeul adevărat. Întoarcerea lor din robie, solia 
eliberării este proclamată de Cirus cel Mare al Persiei. Bogăția și 
puterea împeriilor sunt așezate la dispoziţia lor, dacă Dumnezeu 
dorește așa. 

În felul acesta, suntem conduși în planul lui Dumnezeu de la 
tip la antitip, de la conducătorii muritori la Împăratul cel veşnic, 
de la slava care piere la slava veșnică, nepieritoare, de la oameni 
muritori, care păcătuiesc și pier, la cei neprihăniți în Dumnezeul 
lor, veşnic nemuritori. 

Dorim ca acest volum, cu valoroasele sale lecții de credință în 
Dumnezeu și în Fiul Său, împreună cu descoperirile providenței 
Sale şi viaţa marilor personalităţi ale Vechiului Testament, să dea 
gândirii și vieţii tuturor cititorilor înţelepciunea adâncă, care duce 
la mântuire. 


VIA DOMNULUI 


Dumnezeu l-a chemat pe Avraam din mijlocul poporului său 
idolatru și i-a poruncit să locuiască în ţara Canaanului cu scopul 
de a le oferi cele mai bune roade ale cerului tuturor popoarelor de 
pe pământ. „Te voi face un popor mare”, a zis El, „te voi binecuvânta, 
și-i voi face un nume mare și vei fi o binecuvântare” (Geneza 
12,2). Avraam a fost chemat la o cinste deosebită — aceea de a fi și 
păstrătorul adevărului lui Dumnezeu pentru lume, al poporului 
prin care trebuia să fie binecuvântate toate popoarele pământului, 
prin venirea lui Mesia cel făgăduit. 

Oamenii aproape pierduseră cunoștința despre adevăratul 
Dumnezeu. Minţile lor fuseseră întunecate de idolatrie. Ei 
încercaseră să pună în locul legilor divine, care sunt „sfinte, drepte 
și bune” (Romani 7,12), legi în armonie cu înclinațiile inimilor lor 
crude și egoiste. Cu toate acestea, Dumnezeu, în mila Sa, nu i-a 
distrus. El a întenționat ca principiile descoperite prin poporul Său 
să devină mijloace pentru refacerea chipului moral al lui Dumnezeu 
în om. 

Legea lui Dumnezeu trebuia să fie înălțată și autoritatea Sa 
menținută, iar casei lui Israel i-a fost încredinţată această lucrare 
mare și nobilă. Dumnezeu i-a despărțit de lume, ca să le poată încredința 
o însărcinare sfână. I-a făcut păstrătorii Legii Sale și a intenționat ca 
prin ei să păstreze printre oameni cunoștința despre Sine. În felul acesta, 
lumina cerului avea să strălucească peste o lume cuprinsă de întuneric, 
și un glas avea să fie auzit chemând toate popoarele să se întoarcă de 
la idolatrie la slujirea viului Dumnezeu. 

Dumnezeu l-a scos pe poporul Său ales din ţara Egiptului „cu 
mare putere și cu mână tare” (Exod 32,11). „A trimis pe robul 
Său Moise și Aaron pe care-l alesese. Prin puterea Lui, ei au făcut 
semne minunate în mijlocul lor, au făcut minuni în ţara lui Ham. 
A mustrat Marea Roșie, și ea s-a uscat: și i-a trecut prin adâncuri 
ca printr-un pustiu” (Psalmi 105,26.27; 106,9). I-a scos din țara 
lor de robie ca să-i poată aduce într-o țară mai bună — o ţară pe 


e | Via Domnului 


Profeţi și regi 


care, în providenţa Sa, le-a pregătit-o ca adăpost de dușmanii lor. 
I-a adus la Sine și i-a înconjurat cu braţele Sale veșnice; iar ei, 
datorită bunătăţii și milei Sale, aveau să înalte Numele Său și să-L 
proslăvească pe pământ. 

„Căci partea Domnului este poporul Lui, Iacov este partea Lui 
de moștenire. El l-a găsit într-un ţinut pustiu, într-o singurătate 
plină de urlete înfricoșate; l-a înconjurat, l-a îngrijit și l-a păzit ca 
lumina ochilor Lui. Ca vulturul care își scutură cuibul, zboară 
deasupra puilor, își întinde aripile, îi ia și-i poartă pe penele lui: 
aşa a călăuzit Domnul singur pe poporul Său, și nu era niciun 
dumnezeu străin cu EI” (Deuteronom 32,9-12). Astfel i-a adus 
pe israeliți la Sine, ca să locuiască la umbra Celui Preaînalt. Feriti 
în mod minunat de primejdiile rătăcirii prin pustie, ei au fost în 
cele din urmă așezați în Tara Făgăduinţei, ca o naţiune favorizată. 

Printr-o parabolă, Isaia redă cu un patos mișcător istoria 
chemării și educării poporului Israel, ca să stea în lume ca repre- 
zentant al lui Iehova, roditor în orice lucrare bună: 

„Voi cânta Preaiubitului meu cântarea Preaiubitului meu despre 
via Lui. Preaiubitul meu avea o vie, pe o câmpie foarte mănoasă. 
l-a săpat pământul, l-a curăţit în mijlocul ei și a săpat un teasc, 
apoi trăgea nădejde că are să-l facă struguri buni, dar a făcut 
struguri sălbatici” (Isaia 5,1.2). 

Prin poporul ales, Dumnezeu întenționa să aducă binecuvântări în- 
tregii omenirii. „Via domnului oștirilor”, declara prorocul, „este casa lui 
Israel, iar bărbaţii lui Iuda sunt via Sa cea plăcută” (Isaia 5,7). 

Acestui popor i-au fost încredințate descoperirile lui Dumnezeu. 
Era ocrotit de preceptele Legii Sale, principii veşnice ale adevărului, 
dreptăţii și curăţiei. Ascultarea de aceste principii avea să fie 
protecția lor, căci avea să-i ferească de a se distruge singuri prin 
practici păcătoase. Iar ca turn al viei, Dumnezeu așază în mijlocul 
ţării Templul Său cel sfânt. 

Domnul Hristos era îndrumătorul lor. Așa cum fusese cu ei în 
pustie, tot astfel El avea să fie învățătorul și călăuza lor. Atât în 
tabernacul, cât şi în templu, slava Sa se odihnea în Șechina sacră, 
deasupra tronului milei. Îşi manifesta fără întrerupere faţă de ei 
bogăţiile dragostei și răbdării Sale. 


Prin Moise le-a fost spus planul lui Dumnezeu și le-au fost 
explicate în mod lămurit condiţiile prosperității lor. „Tu ești un 
popor sfânt pentru Domnul, Dumnezeul tău”, a spus el. „... Domnul, 
Dumnezeul tău, te-a ales să fii un popor deosebit pentru El, mai 
presus decât toate popoarele care sunt pe fața pământului” 
(Deuteronom 7,6). 

„Astăzi, tu ai mărturisit înaintea Dumnului că El va fi Dumnezeul 
tău, că vei umbla în căile Lui, vei păzi legile, poruncile și 
orânduielile Lui și vei asculta de glasul Lui. Și azi, Domnul ti-a 
mărturisit că vei fi un popor al Lui, cum ţi-a spus, dacă vei păzi 
toate poruncile Lui, și îţi va da asupra tuturor neamurilor pe care 
le-a făcut: întâietate în slavă, în faimă și în măreție și vei fi un 
popor sfânt pentru Domnul, Dumnezeul tău, cum ţi-a spus” 
(Deuteronom 7,6; 26,17-19). 

Copiii lui Israel urmau să ocupe tot teritoriul pe care Dumnezeu 
îl rânduise. Popoarele care au respins închinarea și slujirea 
adevăratului Dumnezeu aveau să fie izgonite. Dar planul lui 
Dumnezeu era ca prin descoperirea caracterului Său, prin poporul 
Israel, oamenii să fie atrași către Sine. Invitaţiile Evangheliei aveau 
să fie adresate lumii întregi. Prin învăţăturile serviciului jertfelor, 
Hristos urma să fie înălţat înaintea popoarelor și toţi cei care vor 
privi la El să trăiască. Toţi aceia care, la fel ca Rahav cananita și 
Rut moabita, se întorceau de la idolatrie la închinarea faţă de 
adevăratul Dumnezeu, aveau să se unească cu poporul Său ales. 
Pe măsură ce numărul copiilor lui Israel avea să crească, ei urmau să-și 
extindă hotarele până când împărăţia lor avea să cuprindă lumea. 

Dar vechiul Israel nu a împlinit planul lui Dumnezeu. Domnul 
a declarat: „Te sădisem ca pe o vie minunată și de cel mai bun soi. 
Cum te-ai schimbat și te-ai prefăcut într-o coardă de viţă sălbatică?” 
(leremia 2,21). „Israel era o vie mănoasă, care făcea multe roade.” 
„Acum dar, locuitori ai Ierusalimului și bărbaţi ai lui Iuda, judecaţi 
voi între Mine și via Mea! Ce-aș mai fi putut face viei Mele și nu 
i-am făcut? Pentru ce a făcut struguri sălbatici, când Eu mă 
aşteptam să facă struguri buni? Vă voi spune însă acum ce voi 
face viei Mele: îi voi smulge gardul ca să fie păscută de vite; nu va 
mai fi curățită, nici săpată, spinii și mărăcinii vor crește în ea. Voi 

porunci și norilor să nu mai plouă peste ea... El se așteapta la 
judecată, și când colo iată sânge vărsat! Se aștepta la dreptate, și 
când colo iată strigăte de apăsare!” (Osea 10,1; Isaia 5,3-7) 

Prin Moise, Domnul pusese înaintea poporului urmările 
necredincioșiei. Refuzând să păstreze legământul Său, ei aveau să 
se despartă de viaţa lui Dumnezeu și binecuvântarea Sa nu mai 
putea veni asupra lor. Uneori, aceste avertizări au fost luate în 
seamă și, ca urmare, binecuvântări bogate s-au revărsat peste 
națiunea iudaică și prin ea peste popoarele înconjurătoare. Dar 
cel mai adesea, în istoria lor, ei L-au uitat pe Dumnezeu și au 
pierdut din vedere înaltul privilegiu de a fi reprezentanți ai Lui. 
L-au jefuit de slujirea pe care le-o cerea și i-au lipsit și pe semenii 
lor de îndrumarea religioasă și de un exemplu sfânt. Ei doreau 
să-și însușească roadele viei peste care fuseseră puși ispravnici. 
Datorită lăcomiei și poftei lor, au ajuns să fie disprețuiţi chiar și 
de păgâni. În felul acesta, neamurilor li s-a dat prilejul să inter- 
preteze greșit caracterul lui Dumnezeu și legile Sale. 

Dumnezeu S-a purtat cu poporul Său cu o inimă de tată. A 
stăruit de ei atât prin binecuvântările pe care li le-a dat, cât și prin 
cele pe care li le-a reţinut. Cu răbdare, le-a pus păcatele înaintea 
ochilor și cu răbdare a așteptat ca ei să le recunoască. Au fost 
trimiși proroci și soli care au prezentat cererile Sale față de 
ispravnici; dar, în loc să fie bine primiţi, acești oameni cu putere și 
cu discernământ spiritual au fost trataţi ca fiind vrăjmași. Ispravnicii 
i-au prigonit și i-au ucis. Dumnezeu a trimis alți soli, dar și ei au 
fost trataţi la fel ca și cei dintâi, numai că, de data aceasta, 
ispravnicii și-au manifestat o ură și mai categorică. 

Retragerea favorii divine în timpul robiei i-a condus pe mulți 
la pocăință; dar, după reîntoarcerea în țara făgăduită, poporul 
iudeu a repetat greșelile generaţiilor dinainte și a intrat în conflicte 
politice cu naţiunile înconjurătoare. Prorocii pe care Dumnezeu 
i-a trimis că să îndrepte relele care se înmulţeau au fost primiţi cu 
aceeași neîncredere și batjocoră de care avuseseră parte și solii 
din vremurile trecute; și în felul acesta, de la un veac la altul, 
îngrijitorii viei au adăugat mai mult la vinovăția lor. 


Via cea bună, sădită de Stăpânul divin pe colinele Palestinei, a 
fost dispreţuită de bărbaţii lui Israel și, în cele din urmă, ei au 
aruncat-o peste zid, au distrus-o și au călcat-o în picioare, nădăj- 
duind că au nimicit-o pentru totdeauna. Stăpânul a mutat via și a 
ascuns-o de privirea lor. A sădit-o din nou, dar acum de cealaltă 
parte a zidului și într-un mod în care butucul nu se mai vedea. 
Mlădiţele s-au întins peste zid și altoiul se putea uni cu ea, dar 
tulpina a fost așezată dincolo de puterea oamenilor de a o atinge 
și a o vătăma. 

Soliile de sfat și de mustrare date prin prorocii care au explicat 
planul Său veșnic în favoarea omenirii, sunt de o deosebită valoare 
pentru biserica lui Dumnezeu de pe pământ din zilele noastre — 
pentru păzitorii viei Sale. În învăţăturile prorocilor, dragostea Lui 
pentru neamul omenesc pierdut și planul Său privind mântuirea 
lui Israel, succesele și înfrângerile lor, restatornicirea lor și favoarea 
divină, respingerea de către ei a Stăpânului viei și punerea în 
aplicare a planului de veacuri de către o rămășiță aleasă faţă de 
care urmează a se împlini toate făgăduințele legământului — acesta 
a fost subiectul soliilor lui Dumnezeu către biserica Sa de-a lungul 
veacurilor. Şi astăzi solia lui Dumnezeu către biserica Sa — către 
aceia care ocupă via Sa ca ispravnici credincioși — nu este alta 
decât aceea rostită prin prorocul din vechime: 

„În ziua aceea, cântați o cântare asupra viei celei mai alese: 
'Eu, Domnul, sunt Păzitorul ei, Eu o ud în fiecare clipă; Eu o 
păzesc zi și noapte ca să nu o vatăme nimeni” (Isaia 27,2.3). 

Israel să nădăjduiască în Domnul. Chiar acum, Stăpânul viei 
adună din toate neamurile și din toate naţiunile, roade preţioase 
pentru care a așteptat multă vreme. În curând, va veni la ai Săi; şi 
în ziua aceea fericită, scopul Său veșnic pentru casa lui Israel va fi 
în cele din urmă împlinit. 

„Lacov va prinde rădăcină, Israel va înflori și va odrăsli și va 
umple lumea cu roadele lui” (Isaia 27,6). 

„ASA vorbeste Domnul:  Înteleptul să nu se aude 
cu intelepciunea laj cel tare să nu se lande cu tări 
laj bogatul să nu se lande cu bogăția lui Ci cel ce se 
[audă să se lande că are pricepere si că MĂ cunoaste, 
că stie că En sunt Domnul, care fac milă judecată 
si dreptate pe pământ! Căci în aceasta găsesc plăcere 
En, zice Domnul” (leremia 923.24) 


CAPITOLUL 1 


SOLOMON 


În timpul domniei lui David și a lui Solomon, Israel a devenit 
puternic printre celelalte popoare și a avut multe ocazii să răspân- 
dească o influenţă puternică în favoarea adevărului și a dreptății. 
Numele lui lehova a fost păstrat în cinste, iar scopul pentru care 
israeliții fuseseră stabiliți în Tara Făgăduinţei promitea să-și 
găsească împlinirea. Au fost ridicate opreliști, iar căutătorii după 
adevăr din țările păgâne nu s-au întors nesatisfăcuţi. Aveau loc conver- 
tiri, iar biserica lui Dumnezeu de pe pământ se mărea și prospera. 

Solomon a fost uns și proclamat împărat în ultimii ani ai tatălui 
său, David, care a abdicat în favoarea lui. Prima parte a vieţii sale 
a fost plină de speranţe, iar planul lui Dumnezeu era ca el să crească 
din putere în putere, din slavă în slavă, apropiindu-se mereu de 
asemănarea caracterului lui Dumnezeu, și în felul acesta să-l in- 
spire pe poporul Său să aducă la îndeplinire însărcinarea sfântă, 
ca depozitari ai adevărului divin. 

David știa că planul înalt al lui Dumnezeu pentru Israel va putea 
fi împlinit numai dacă poporul și conducătorii vor veghea în mod 
neabătut să atingă ţinta pusă înaintea lor. El mai știa că pentru a 
îndeplini însărcinarea cu care Dumnezeu l-a onorat pe fiul său 
Solomon, tânărul conducător trebuia să fie un numai un luptător, 
om de stat și suveran, ci și un om energic, bun, un învățător al 
dreptăţii, un exemplu de credincioșie. 

Cu grijă duioasă, David l-a îndemnat pe Solomon să fie nobil și 
viteaz, să manifeste milă și bunătate faţă de supușii săi, și în toate 
relaţiile cu naţiunile pământului să cinstească și să slăvească 
Numele lui Dumnezeu, descoperind frumuseţea sfințeniei. Nenu- 
măratele încercări și experienţe deosebite, prin care trecuse David 
în timpul vieţii, îl învăţaseră valoarea virtuţiilor nobile și l-au 
determinat să declare pe patul de moarte, în însărcinarea dată lui 
Solomon: „Cel ce împărăţește între oameni cu dreptate, cel ce 


e | Solomon 


Profeţi și regi 


împărăţește în frică de Dumnezeu este ca lumina dimineţii când 
răsare soarele în dimineaţa fără nori, ca razele soarelui după 
ploaie” (2 Samuel 23,3.4). 

Ce ocazie a avut Solomon! Dacă ar fi urmat îndrumările tatălui 
său, inspirate de Cer, domnia lui ar fi o domnie a dreptăţii, așa 
cum este descrisă în Psalmul 72. 


Dumnezeule, dă judecătile Tale împăratului. 

Si dă dreptatea Ta fiului împăratului! 

Si el va judeca pe poporul Tău cu dreptate, 

Și pe nenorocitii Tăi cu nepărtinire. (...) 

Va fi ca ploaia, care cade pe un pământ cosit 
Ca o ploaie repede, care udă câmpia. 

In zilele lui va înflori cel neprihănit, 

Si va fi belşug de pace până nu va mai fi lună. 

El va stăpâni de la o mare la alta, 

Si de la Râu până la marginile pământului. (...) 
Împărații Tarsisului şi ai ostroavelor vor plăti biruri, 
Împărații Sebei şi Sabei vor aduce daruri. 
Da, toti împărații se vor închina înaintea lui. 
Toate neamurile îi vor sluji. 

Căci el va izbăvi pe săracul care strigă, 

Și pe nenorocitul care nu are ajutor. (...) 


Se vor ruga neîncetat pentru el, 
Și-l vor binecuvânta în fiecare zi. (...) 


Numele lui va dăinui pe vecie; 

cât soarele îi ține numele. 

Cu el se vor binecuvânta unii pe alții, 
şi toate neamurile îl vor numi fericit. 


Binecuvântat să fie Domnul, Dumnezeul lui Israel, 
Singurul care face minuni! 

Binecuvântat să fie în veci slăvitul Lui Nume! 

Tot pământul să se umple de slava Lui! Amin! Amin! 


În tinereţea lui, Solomon a făcut din alegerea lui David propria 
alegere, și timp de mulţi ani a umblat în neprihănire, viaţa lui fiind 
caracterizată printr-o ascultare strictă de poruncile lui Dumnezeu. 
La începutul domniei, a mers cu sfetnicii de stat la Gabaon, unde 
se afla încă tabernaculul construit în pustie, și acolo s-a unit cu 
sfătuitorii lui aleși, cu „căpeteniile peste mii și peste sute, cu 
judecătorii și cu mai-marii întregului Israel, căpeteniile caselor 
părintești” (2 Cronici 1,2), în aducerea de jertfe lui Dumnezeu și 
într-o consacrare deplină în slujba Domnului. Înţelegând întrucâtva 
datoriile legate de slujba împărătească, Solomon știa că aceia care 
poartă poveri grele trebuie să caute călăuzire la Izvorul înțelepciunii, 
dacă vor să-și aducă la îndeplinire în mod corespunzător răspun- 
derile. Aceasta l-a condus să îi încurajeze pe sfetnici să se unească 
cu el din toată inima pentru a se asigura de primire din partea lui 
Dumnezeu. 

Mai presus de orice bun pământesc, împăratul dorea înţelep- 
ciune și pricepere pentru a aduce la îndeplinire lucrarea pe care 
Dumnezeu i-o dăduse. El tânjea după istețime, mărinimie, sensibi- 
litate sufletească. În noaptea aceea, Domnul i s-a arătat lui Solomon 
într-un vis și i-a spus: „Cere ce vrei să-ţi dau”. Ca răspuns, tânărul 
și neexperimentatul conducător a dat curs simțămintelor de 
nevrednicie și dorinţei după ajutor. „Tu ai arătat o mare bunăvoință 
față de robul Tău David, tatăl mev”, a zis el "pentru că umbla 
înaintea Ta în credincioșie, în dreptate și în curăţie de inimă faţă 
de Tine; i-ai păstrat acestă mare bunăvoință și i-ai dat un fiu care 
şade pe scaunul lui de domnie, cum se vede astăzi. 

Acum, Doamne, Dumnezeul meu, Tu ai pus pe robul Tău să 
împărăţească în locul tatălui meu, David; și eu nu sunt decât un 
tânăr, nu sunt încercat. Robul tău este în mijlocul poporului pe 
care l-ai ales, popor foarte mare, care nu poate fi nici numărat, 
nici socotit, din pricina mulțimii lui. Dă, dar, robului Tău o inimă 
pricepută, ca să judece pe poporul Tău. Căci cine ar putea să judece 
pe poporul Tău, pe poporul acesta așa de mare la număr! Cererea 
aceasta a lui Solomon a plăcut Domnului.” „Dumnezeu a zis lui 
Solomon: "Fiindcă dorinţa aceasta este în inima ta, fiindcă nu ceri 
nici bogăţie, nici averi, nici slavă, nici moartea vrăjmașilor tăi, nici 

chiar o viaţă lungă, ci ceri pentru tine înţelepciune și pricepere ca să 
judeci pe poporul Meu, peste care Te-am pus să domnești, 
înţelepciunea și priceperea îţi sunt date. Îţi voi da, pe deasupra, 
bogății, averi şi slavă, cum nu a mai avut niciodată niciun împărat 
înaintea ta, și cum nici nu va mai avea după tine. Și dacă vei umbla 
în căile Mele, păzind legile și poruncile Mele, cum a făcut tatăl tău, 
David, îţi voi lungi zilele” (1 Împărați 3,5-14; 2 Cronici 1,11-12). 

Dumnezeu a făgăduit că aşa cum fusese cu David, aşa avea să fie 
şi cu Solomon. Dacă împăratul avea să împlinească ceea ce Domnul 
i-a poruncit, scaunul de domnie avea să fie întărit, iar domnia lui avea 
să fie mijlocul de înălţare a lui Israel „ca popor înţelept și priceput” 
(Deuteronom 4,6), o lumină pentru naţiunile înconjurătoare. 

Limbajul folosit de Solomon în rugăciunea lui către Dumnezeu, 
înaintea vechiului altar de la Gabaon, descoperă umilința lui și 
dorința arzătoare de a-L onora pe Dumnezeu. El și-a dat seama 
că fără ajutor divin este tot atât de neputincios ca și un copilaș, 
pentru îndeplinirea răspunderilor care zăceau asupra lui. Ştia 
că-i lipsește discernământul, și simţământul marii lui nevoi l-a 
determinat să-L caute pe Domnul pentru a primi înțelepciune. În 
inima lui nu era nicio aspirație egoistă după o cunoștință care 
să-l înalțe mai presus de alţii. El dorea să aducă la îndeplinire 
datoriile care îi reveneau și mai ales darul care avea să fie mijlocul 
prin care domnia lui să-l aducă slavă lui Dumnezeu. Niciodată 
Solomon nu a fost atât de bogat, atât de înţelept sau cu adevărat 
mare, ca atunci când a mărturisit: „Eu nu sunt decât un tânăr, nu 
sunt încercat”. 

Aceia care astăzi ocupă poziţii de încredere să caute lecţia din 
rugăciunea lui Solomon. Cu cât un om ocupă o poziție mai înaltă, 
cu atât are de purtat o răspundere mai mare, cu atât mai mare va 
fi influenţa pe care o exercită și cu atât mai mare este nevoia de 
dependență de Dumnezeu. Întotdeauna să- și amintească că, odată 
cu chemarea la lucru, vine și chemarea de a umbla cu grijă înaintea 
semenilor lui. El trebuie să stea înaintea lui Dumnezeu în atitudinea 
unui ucenic. Poziţia nu aduce și sfinţenia caracterului. Un om este 
cu adevărat mare atunci când Îl onorează pe Dumnezeu și ascultă 
de poruncile Lui. 


Dumnezeul pe care ÎI slujim nu caută la fața omului. El, care 
i-a dat lui Solomon un duh de discernământ și de înțelepciune, 
este gata să dea aceeași binecuvântare, astăzi, copiilor Săi. „Dacă 
îi lipsește cuiva înţelepciunea”, declară Cuvântul Său, „s-o ceară 
de la Dumnezeu care dă cu mână largă, fără mustrare, și ea îi va fi 
dată” (Iacov 1,5). Când un purtător de poveri dorește înţelepciune 
mai mult decât bogăţie, putere sau renume el nu va fi dezamăgit. 
Unul ca acesta va învăța de la marele Învățător nu numai ce să 
facă, ci și cum să lucreze, așa încât să primească aprobarea divină. 

Atâta vreme cât rămâne consacrat, omul pe care Dumnezeu 
l-a înzestrat cu discernământ și pricepere nu-și va manifesta dorința 
după o poziţie înaltă, nici nu va căuta să conducă sau să stăpâ- 
nească. Oamenii trebuie să poarte răspunderi pentru că așa este 
nevoie, dar în loc de a se lupta pentru întâietate, acela care este un 
conducător adevărat se va ruga pentru o inimă înțelegătoare, ca 
să facă deosebire între bine și rău. 

Cărarea bărbaţilor care sunt aşezaţi drept conducători nu este 
ușoară, dar ei trebuie să vadă în orice piedică o chemare la rugă- 
ciune. Niciodată nu trebuie să uite a primi sfat de la Marele Izvor 
la oricărei înțelepciunii. Întăriți și luminaţi de Maestru, ei vor fi 
făcuţi în stare să stea neclintiți împotriva influențelor nesfinte și 
să facă deosebirea dintre dreptate și eroare, dintre bine și rău. Ei 
vor aproba ceea ce Dumnezeu aprobă și vor lupta cu putere 
împotriva introducerii principiilor greșite în lucrarea Sa. 

Dumnezeu i-a dat lui Solomon înțelepciunea pe care el a dorit-o 
mai presus de bogății, onoare sau viaţă lungă. Cererea lui pentru 
o minte ageră, o inimă înțeleaptă și un duh blând a fost împlinită. 
„Dumnezeu a dat lui Solomon înţelepciune, foarte mare pricepere 
și cunoștințe multe, ca nisipul de pe țărmul mării. Înţelepciunea 
lui Solomon întrecea înţelepciunea tuturor fiilor Răsăritului și toată 
înţelepciunea egiptenilor. El era mai înţelept decât orice om... și 
faima lui se răspândise printre neamurile din prejur” (1 Împărați 
4,29-31). 

„Tot Israelul... s-a temut de împărat, căci au văzut că 
înțelepciunea lui Dumnezeu era în el, povățuindu-l în judecăţile 
lui” (1 Împărați 3,28). Inima poporului s-a îndreptat către 

Solomon, așa cum fusese faţă de David, și l-au ascultat în toate 
lucrurile. „Solmon... s-a întărit în domnie; Domnul, Dumnezeul 
lui, a fost cu el şi l-a înălțat din ce în ce mai mult” (2 Cronici 1,1). 

Timp de mulți ani, viaţa lui Solomon s-a caracterizat prin 
devotament faţă de Dumnezeu, cinste, principii statornice și 
ascultare strictă de poruncile lui Dumnezeu. El dădea îndrumări 
în toate acțiunile importante și administra cu înţelepciune pro- 
blemele legate de împărăție. Bogăția și înţelepciunea lui, construc- 
tiile impunătoare și lucrările publice pe care le-a realizat în primii 
ani ai domniei, energia, evlavia, dreptatea și generozitatea pe care 
le-a manifestat în cuvânt și fapte au câștigat loialitatea, admiraţia 
și omagiul conducătorilor din multe ţări. 

Numele lui Iehova a fost mult onorat în prima parte a domniei 
lui Solomon. Înţelepciunea și dreptatea manifestate de împărat 
dădeau mărturie tuturor popoarelor despre atributele minunate 
ale Dumnezeului pe care ÎI slujea. Pentru o vreme, Israel a fost 
lumina care descoperea măreţia lui lehova. Adevărata slavă a 
primei părții a domniei lui Solomon nu s-a văzut în înțelepciunea 
neîntrecută, în bogății fabuloase, în puterea fără egal și în renumele 
lui, ci în onoarea pe care a adus-o Numelui Dumnezeului lui Is- 
rael, prin folosirea înțeleaptă a darurilor Cerului. 

Pe măsură ce anii treceau și faima lui Solomon creștea, el căuta 
să-L onoreze pe Dumnezeu, sporind mereu în înţelepciune și conti- 
nuând să împartă altora binecuvântările pe care le primea. Nimeni 
nu putea să înţeleagă mai bine decât el însuși că prin foavoarea lui 
Iehova intrase în stăpânirea puterii, înţelepciunii și prieperii și că 
aceste daruri i-au fost acordate ca să transmită lumii cunoașterea 
Împăratului împăraţilor. 

Solomon a manifestat un interes deosebit în studiul naturii, 
dar cercetările lui nu s-au limitat la o singură ramură de învăţătură. 
Prin studiul stăruitor al tuturor lucrurilor create, atât cele însuflețite, 
cât și cele neînsuflețite, el a câștigat o concepție lămurită despre 
Creator. În forțele naturii, în lumea animală și minerală și în orice 
copac, mugur și floare, el vedea descoperirea înţelepciunii lui 
Dumnezeu; și, în timp ce căuta să înveţe mai mult și mai mult, 
conoașterea lui despre Dumnezeu și dragostea faţă de El creșteau 


continuu. Înţelepciunea lui Solomon, inspirată de sus, şi-a găsit 
expresia în cântări de laudă și în multe proverbe. „A rostit trei mii 
de pilde și a alcătuit o mie cinci cântări. A vorbit despre copaci, 
de la cedrul din Liban până la isopul care crește pe zid, a vorbit, 
de asemenea, despre dobitoace, despre păsări, despe târâtoare și 
despre pești” (1 Împărați 432.33). 

În parabolele lui Solomon este subliniat principiul viețuirii sfinte 
și al efortului stăruitor, principii cerești care duc la evlavie, prin- 
cipii care trebuie să guverneze toate faptele vieții. Tocmai răspân- 
direa acestor principii și recunoașterea lui Dumnezeu ca Unul 
căruia Îi aparţin toată lauda și onoarea au făcut din prima parte a 
domniei lui Solomon un timp de înălțare morală și de prosperitate 
materială. „Ferice de omul care găsește înţelepciunea și de omul 
care capătă priceperea! Căci câștigul pe care-l aduce ea este mai 
bun decât al argintului, și venitul adus de ea este mai de preţ decât 
aurul; ea este mai de preţ decât mărgăritarele și toate comorile 
tale nu se pot asemui cu ea. În dreapta ei este o viață lungă; în 
stânga ei, bogăţie și slavă. Căile ei sunt niște cărări plăcute și toate 
cărările ei sunt niște cărări pașnice. Ea este un pom de viaţă pentru 
cei ce o apucă, și cei ce o au sunt fericiți” (Proverbe 3,13-18). 

„lată începutul înţelepciunii: dobândeşte înţelepciunea și cu 
tot ce ai dobândește priceperea” (Proverbe 4,7); „Frica de Domnul 
este începutul înțelepciunii” (Psalmi 111,10); „Frica de Domnul 
este urârea răului; trufia și mândria, purtarea rea și gura minci- 
noasă, iată ce urăsc eu” (Proverbe 8,13). 

O, dacă în anii de mai târziu Solomon ar fi luat aminte la aceste 
cuvinte minunate ale înţelepciunii! O, dacă el, care declarase: 
„Buzele înţelepţilor seamănă știința” (Proverbe 15,7) şi care îi 
învățase pe împărații pământului să dea Împăratului împăraților 
lauda pe care doreau să o dea unui conducător pământesc, nu 
și-ar fi atribuit niciodată „cu o gură răzvrătită”, cu mândrie și cu 
nerușinare, slava care I se cuvenea numai lui Dumnezeu! 

TEMPLUL ŞI CONSACRAREA LUI 


Solomon a adus la îndeplinire, cu înțelepciune, planul îndelung 
cultivat al lui David — acela de a înălța un templu Domnului. Timp 
de șapte ani, Ierusalimul a fost plin de lucrători harnici, ocupați 
cu nivelarea locului rânduit, cu ridicarea unor ziduri de consoli- 
dare și așezarea unor temelii largi — „pietre mari, măreț cioplite” 
(1 Împărați 5,17) — cu prelucrarea copacilor uriași, aduși din 
pădurea Libanului, și cu înălţarea sanctuarului măreț. 

În același timp, erau ocupați cu pregătirea lemnelor și a 
pietrelor pentru care mii de oamnenii își încordau puterile, 
efectuarea mobilierului templului înainta mereu sub conducerea 
lui Huram-Abi — „un meșter priceput, înzestrat cu înţelepciune 
pentru lucrări în aur, în argint, în aramă, în fier, în piatră și în 
lemn, în materii vopsite în purpură și în albastru, în materii de 
vison și cârmâz” (2 Cronici 2,13.14). 

Astfel, în timp ce clădirea de pe muntele Moria se înălța fără 
zgomot „din pietre cioplite gata, înainte de a fi aduse acolo, așa că 
niciun ciocan, nici secure, nicio unealtă de fier nu s-a auzit în 
casă, în timpul zidirii” (1 Împărați 6,7), asamblarea lor armonioasă 
era executată după modelul dat de David fiului său, cu „toate 
uneltele care erau pentru casa lui Dumnezeu” (2 Cronici 4,19). 
Între acestea se aflau altarul tămâierii, masa cu pâinile pentru 
punerea înaintea Domnului, sfeșnicul și candelele împreună cu 
vasele de aur, de aur foarte curat” (2 Cronici 4,21). Mobilierul de 
aramă -— altarul arderilor de tot, marea de aramă susținută de 
doisprezece boi, lighenele de dimensiuni mai mici împreună cu 
multe alte vase — „împăratul a pus să se toarne în Câmpia lordanu- 
lui într-un pământ cleios, între Sucot și Tereda” (2 Cronici 4,17). 
Aceste obiecte au fost date din belșug, ca să nu fie nicio lipsă. 

Palatul clădit de Solomon și de asociaţii lui pentru Dumnezeu, 
ca locaș în care să I se aducă închinare, era de o frumuseţe 


neîntrecută și de o splendoare fără seamăn. Împodobită cu pietre 
preţioase, înconjurată de curţi spatioase, cu intrări monumentale, 
căptușită cu cedru și poleită cu aur, clădirea templului, cu perdele 
brodate și cu mobilier bogat, era un simbol potrivit pentru biserica 
cea vie a lui Dumnezeu de pe pământ, care, de-a lungul veacurilor, 
a fost clădită în armonie cu modelul divin, din materiale care au 
fost asemănate cu „aur, argint, pietre preţioase”, șlefuite „ca niște 
stâlpi frumoși care fac podoabă caselor împărătești” ( 1 Corinteni 
3,12); Psalmi 144,12). Hristos este „Piatra din capul unghiului” a 
acestui templu spiritual: „În El toată clădirea, bine închegată, crește 
ca să fie un templu sfânt în Domnul” (Efeseni 2,20.21). 

În cele din urmă, templul plănuit de împăratul David și clădit 
de fiul său Solomon a fost terminat. „Tot ceea ce-și pusese Solomon 
de gând să facă în casa Domnului, a izbutit” (2 Cronici 7,11). Iar 
acum, pentru ca palatul care încorona înălțimile muntelui Moria 
să poată fi, așa cum își dorise atât de mult David, o locuinţă „nu 
pentru om, ci pentru Domnul Dumnezeu” (1 Cronici 29,1), mai 
rămânea ceremonia solemnă a consacrării pentru Iehova și pentru 
închinare înaintea Sa. 

Locul pe care era clădit templul fusese multă vreme socotit ca 
fiind un loc consacrat lui Dumnezeu. Aici, Avraam, tatăl cre- 
dincioșilor, dovedise dispoziţia lui de a-l jertfi pe singurul său fiu 
în ascultare de porunca lui Iehova. Aici, Dumnezeu Își reînoise 
legământul binecuvântării cu Avraam, care cuprindea slăvita 
făgăduință mesianică de eliberare pentru neamul omenesc prin 
jertfirea Fiului Celui Preaînalt (vezi Geneza 22,9.16-18). În acest 
loc, atunci când David adusese arderi de tot și jertfe de mâncare 
pentru a opri sabia răzbunătoare a îngerului distrugător, Dumnezeu 
i-a răspuns cu foc din cer (vezi 1 Cronici 21). Şi acum din nou, 
închinătorii lui lehova erau aici pentru a se închina Dumnezeului 
lor și a-și reînnoi voturile de atașament faţă de El. 

Timpul ales pentru consacrare era cel mai favorabil — luna a 
șaptea, când poporul din toate colţurile împărăției obișnuia să se 
adune la Ierusalim pentru a prăznui Sărbătoarea Corturilor. 
Această sărbătoare era mai întâi de toate o ocazie de bucurie. 
Lucrările de recoltare fiind terminate, iar muncile pentru noul an 

nefiind încă începute, poporul era liber de griji și putea se se dedice 
influențelor sfinte și pline de bucurie ale acestui moment. 

La timpul rânduit, oștile lui Israel împreună cu reprezentanții 
din multe țări străine, în îmbrăcăminte bogată, se adunau în curțile 
templului. Scena era de o măreție neobișnuită. Solomon împreună 
cu bătrânii lui Israel și cu cei mai înfluenţi bărbaţi din popor s-au 
reîntors din cealaltă parte a orașului, de unde aduseseră chivotul 
legământului. „Chivotul, cortul întâlnirii și toate celelalte unelte 
sfinte care erau în cort” (2 Cronici 5,5) au fost aduse din sanctuarul 
de pe înălțimea Gabaonului. Aceste obiecte îndrăgite, care 
aminteau de experiențele de început ale copiilor lui Israel în timpul 
rătăcirii lor prin pustie, precum și cu ocazia cuceririi Canaanului, 
și-au găsit acum un sălaș permanent în clădirea splendidă, care 
fusese înălțată pentru a lua locul acelei construcţii portabile. 

La aducerea la templu a chivotului sacru, care conţinea cele 
două table de piatră pe care erau scrise cu degetul lui Dumnezeu 
preceptele Decalogului, Solomon a urmat exemplul tatălui său, 
David. La fiecare șase pași aducea jertfe. Cu cântări și muzică și 
cu o deosebită ceremonie, „preoţii au adus chivotul legământului 
Domnului la locul lui, în sfântul locaș al casei în Locul Preasfânt” 
(2 Cronici 5,7). După ce au ieșit din sanctuar, ei au ocupat locurile 
destinate. Cântăreţii — „leviţii îmbrăcaţi în in subţire stăteau la 
răsăritul altarului cu chimvale, alăute și arfe și aveau cu ei o sută 
douăzeci de preoţi care sunau din trâmbiţe” (2 Cronici 5,12). 

„Când cei ce sunau din trâmbiţe și cei ce cântau, unindu-se 
într-un glas ca să mărească și să laude pe Domnul cu sunat din 
trâmbiţă, chimvale și celelalte instrumente și au mărit pe Domnul 
prin aceste cuvinte: 'Căci este bun, căci îndurarea Lui ţine în veci! 
în clipa aceea casa, și anune Casa Domnului, s-a umplut cu un 
nor. Preoţii nu au putut să mai stea acolo și să facă slujba din 
pricina norului; căci slava Domnului umpluse Casa lui Dumnezeu” 
(2 Cronici 5,13.14). 

Dându-și seama de semnificaţia acestui nor, Solomon a spus: 
„Domnul a zis că vrea să locuiască în întuneric! Şi eu am zidit o 
casă care-Ţi va fi locuinţă, un loc unde vei locui în veci!” (2 Cronici 
6,1.2) 


Domnul împărăteşte: popoarele tremură; 
El şade pe heruvimi: pământul se clatină. 


Domnul este mare în Sion, 
și înălțat peste toate popoarele. 


Să laude oamenii Numele Tău cel mare şi înfricoşat, 
căci este sfânt!... 


Înălțaţi pe Domnul, Dumnezeul nostru, 
și închinaţi-vă înaintea aşternutului picioarelor Lui, 
căci este sfânt! (Psalmi 99,1-5) 


În mijlocul curţii templului, fusese înălțată „o treaptă de ara- 
mă”, sau o platformă, „lungă de cinci coţi, lată de cinci coţi și înal- 
tă de trei coţi”. Solomon a stat pe ea și, cu mâinile ridicate, a 
binecuvântat mulțimea cea mare din faţa lui „și toată adunarea lui 
Israel stătea în picioare” (2 Cronici 6,13.3). 

„Binecuvântat să fie Domnul, Dumnezeul lui Israel”, a exclamat 
Solomon, „care a vorbit cu gura Sa tatălui meu, David, și a împlinit 
prin puterea Sa ce spusese, când a zis: "Am ales Ierusalimul pentru 
ca în el să locuiască Numele Meu” (2 Cronici 6,4.6). 

Apoi, Solomon a îngenunchiat pe platformă și, în auzul întregului 
popor, a înălțat rugăciunea de consacrare. Ridicându-și mâinile 
către cer, în timp ce adunarea era plecată cu fața la pământ, împăra- 
tul s-a rugat: „Doamne, Dumnezeul lui Israel! Nu este Dumnezeu 
ca Tine în ceruri și pe pământ: Tu ţii legământul și îndurarea Ta 
faţă de robii Tăi, care umblă înaintea Ta cu toată inima lor! 

Astfel, Ti-ai ţinut cuvântul dat robului Tău David, tatăl meu; și 
ce ai spus cu gura Ta, împlinești astăzi prin puterea Ta. Acum, 
Doamne, Dumnezeul lui Israel, ţine făgăduinţa pe care ai făcut-o 
tatălui meu David, când ai zis: "Niciodată nu vei fi lipsit înaintea 
Mea de un urmaș care să șadă pe scaunul de domnie al lui Israel, 
numai fiii tăi să ia seama la calea lor şi să meargă în legea Mea, 
cum ai mers tu înaintea Mea. Împlinească-se dar, Doamne, 
Dumnezeul lui Israel, făgăduinţa pe care ai făcut-o robului Tău 
David! Dar ce! Să locuiască Dumnezeu cu adevărat împreună cu 
omul pe pământ? lată că cerurile și cerurile cerurilor nu Te pot 
cuprinde: cu cât mai puțin această casă, pe care am zidit-o eu! 

Totuşi Doamne, Dumnezeul meu, ia aminte la rugăciunea robului 
Tău și la cererea lui! Ascultă strigătul și rugăciunea pe care Ti-o 
face robul Tău. Ochii Tăi să fie zi și noapte deschişi peste casa 
aceasta, peste locul despre care ai zis că acolo va fi Numele Tău! 
.. Ascultă cererile robului Tău și ale poporului Tău Israel, când 
se vor ruga în locul acesta! Ascultă din locul locuinţei Tale, din 
ceruri, ascultă și iartă! (...) 

Când poporul Tău Israel va fi bătut de vrăjmaș, pentru că a 
păcătuit împotriva Ta: dacă se vor întoarce la Tine și vor da slavă 
Numelui Tău, dacă Îți vor face rugăciuni și cereri în casa aceasta, 
ascultă-i din ceruri, iartă păcatul poporului Tău Israel și adu-i 
înapoi în ţara pe care ai dat-o lor și părinților lor. Când cerul va fi 
închis, și nu va fi ploaie, din pricina păcatelor lor împotriva Ta: 
dacă se vor ruga în acest loc și vor da slavă Numelui Tău și dacă se 
vor întoarce de la păcatele lor (pentru că îi vei fi pedepsit), 
ascultă-i din ceruri, iartă păcatul robilor Tăi și al poporului Is- 
rael, învaţă-i calea pe care trebuie să meargă și trimite ploaie pe 
pământul pe care l-ai dat ca moștenire poporului Tău! 

Când vor fi în ţară foametea, ciuma, rugina în grâu și mălura, 
lăcustele de un soi sau altul, când vrăjmașul va împresura pe poporul 
Tău, în ţara lui, în cetăţile lui, când vor fi urgii sau boli de vreun 
fel: dacă un om, dacă tot poporul Tău Israel va face rugăciuni și 
cereri, și fiecare își va cunoaște rana și durerea și va întinde mâinile 
spre casa aceasta, ascultă-l din ceruri, din locul locuinţei Tale și 
iartă-l; răsplătește fiecăruia după inima lui, Tu care cunoşti inima 
fiecăruia, căci numai Tu cunoști inima copiilor oamenilor, ca să 
se teamă de Tine și să umble în căile Tale tot timpul cât vor trăi în 
tara pe care ai dat-o părinților noștri! 

Când străinul, care nu este din poporul Tău Israel, va veni dintr-o 
țară străină depărtată, din pricina Numelui Tău celui mare, din 
pricina mâinii Tale celei tari și din pricina braţului Tău întins, 
când va veni să se roage în casa aceasta, ascultă-l din ceruri, din 
locul locuinţei Tale, și dă străinului aceluia tot ce-Ti va cere, pentru 
ca toate popoarele pământului să cunoască Numele Tău și să se 
teamă de Tine, ca poporul Tău Israel, și să știe că Numele Tău 
este chemat peste casa aceasta, pe care am zidit-o! 


Când va ieși poporul Tău la luptă împotriva vrăjmașilor lui, 
urmând calea pe care îi vei porunci să o urmeze: dacă Îţi vor face 
rugăciuni cu privirile îndreptate spre cetatea aceasta pe care ai 
ales-o și spre casa pe care am zidit-o în Numele Tău, ascultă din 
ceruri rugăciunile și cererile lor și fă-le dreptate! Când vor păcătui 
împotriva Ta, căci nu este om care să nu păcătuiască, și când vei fi 
mâniat împotriva lor, și-i vei da în mâna vrăjmașului, care-i va 
duce robi într-o ţară depărtată sau apropiată: dacă își vor veni în 
fire în țara unde au fost robi, dacă se vor întoarce la Tine şi Îți vor 
face cereri în ţara robiei lor, și vor zice: 'Am păcătuit, am păcătuit, 
am săvârșit fărădelegi, am făcut rău”, dacă se vor întoarce la Tine 
din toată inima lor și din tot sufletul lor, în ţara robiei lor, unde au 
fost duși robi, dacă-Ti vor face rugăciuni cu privirile întoarse spre 
ţara lor, pe care ai dat-o părinților lor, spre cetatea pe care ai 
ales-o și spre casa pe care au zidit-o Numelui Tău, ascultă din 
ceruri, din locul locuinţei Tale, rugăciunile și cererile lor, fă-le 
dreptate: iartă poporului Tău păcatele făcute împotriva Ta! 

Acum, Dumnezeule, ochii Tăi să fie deschişi și urechile Tale 
să fie cu luare-aminte la rugăciunea făcută în locul acesta! Acum, 
Doamne, Dumnezeule, scoală-Te, vino la locul Tău de odihnă, Tu 
și chivotul măreției Tale. Preoţii tăi, Doamne, Dumnezeule, să fie 
îmbrăcaţi cu mântuirea, și preaiubiţii tăi să se bucure de fericire! 
Doamne, Dumnezeule, nu îndepărta pe unsul Tău, adu-ţi aminte 
de bunătăţile făgăduite robului Tău David!” (2 Cronici 6,14-42) 

Când Solomon și-a sfârșit rugăciunea „s-a pogorât foc din cer 
și a mistuit arderea de tot și jertfele... Preoţii nu puteau să intre în 
Casa Domnului, căci slava Domnului umplea Casa Domnului. Toţi 
copiii lui Israel au văzut pogorându-se focul și slava Domnului 
peste casă; ei și-au plecat faţa la pământ pe pardoseală, s-au închinat 
și au lăudat pe Domnul, zicând: "Căci este bun, căci îndurarea Lui 
ține în veac!” 

Apoi, împăratul și poporul au adus jertfe înaintea Domnului. 
„Astfel împăratul și tot poporul au închinat Casa Domnului” 
(2 Cronici 7,1-5). Timp de șapte zile mulțimile din toate părțile 
împărăției, „de la hotarele Hamatului și până la râul Egiptului, o 
mulțime foarte mare”, au prăznuit cu bucurie. Săptămâna 

următoare a fost petrecută de mulțimea fericită la Sărbătoarea 
Corturilor. La încheierea timpului de reconsacrare și de bucurie, 
oamenii s-au întors la căminele lor, „plini de bucurie în inimă 
pentru bunătatea pe care Domnul a dat-o pe față lui David, lui 
Solomon și întregului Său popor Israel” (2 Cronici 7,8.10). 

Împăratul făcuse tot ce putuse, ca să încurajeze poporul să se 
predea cu totul Domnului și slujirii Sale și să mărească Numele 
Lui cel sfânt. Și acum iarăși, ca la Gabaon, la începutul domniei 
sale, conducătorului lui Israel i s-a dat dovada primirii și bine- 
cuvântării divine. Într-o viziune de noapte, Domnul i s-a arătat 
cu o solie: „Îţi ascult rugăciunea și aleg locul acesta drept casa 
unde va trebui să Mi se aducă jertfe. Când voi închide cerul, și 
nu va fi ploaie, când voi porunci lăcustelor să mănânce ţara, când 
voi trimite ciuma în poporul Meu: dacă poporul Meu peste care 
este chemat Numele Meu se va smeri, se va abate de la căile lui 
rele — îl voi asculta din ceruri, îi voi ierta păcatul și-i voi tă- 
mădui ţara. Ochii Mei vor fi deschişi de acum, și urechile Mele 
vor fi cu luare-aminte la rugăciunea făcută în locul acesta. 
Acum, aleg și sfinţesc casa aceasta, pentru ca Numele Meu să 
locuiască în ea pe vecie, și voi avea totdeauna ochii și inima Mea 
acolo” (2 Cronici 7,12-16). 

Dacă Israel ar fi rămas credincios lui Dumnezeu, această clădire 
măreaţă ar fi rămas în picioare pe vecie, ca un semn veşnic al favorii 
deosebite a lui Dumnezeu față de poporul Său ales. „Și pe străinii” 
— declara Dumnezeu - „care se vor lipi de Domnul ca să-l slujească, 
și să iubească Numele Domnului, pentru ca să fie slujitorii Lui, și 
toţi cei ce vor păzi Sabatul, ca să nu îl pângărească, și vor stărui în 
legământul Meu, îi voi aduce la muntele Meu cel sfânt, și-i voi umple 
de veselie în Casa Mea de rugăciune. Arderile lor de tot și jertfele 
lor vor fi primite pe altarul Meu, căci Casa Mea se va numi o casă 
de rugăciune pentru toate popoarele” (Isaia 56,6.7). 

În legătură cu aceste asigurări de primire, Domnul a explicat 
lămurit înaintea împăratului calea datoriei: „Și tu, dacă vei umbla 
înaintea Mea cum a umblat tatăl tău David, făcând tot ce am 
poruncit, și dacă vei păzi legile și poruncile Mele, voi întări scaunul 
de domnie al împărăției tale, cum am făgăduit tatălui tău David, 


când am zis: 'Niciodaă nu vei fi lipsit de un urmaș, care să dom- 
nescă peste Israel” (2 Cronici 7,17.18). 

Dacă Solomon ar fi continuat să-L slujească pe Domnul în 
umilință, întreaga lui domnie ar fi exercitat o influență puternică 
spre bine asupra popoarelor înconjurătoare — popoare care fuseseră 
atât de favorabil impresionate de domnia lui David, tatăl lui, ca și 
de cuvintele înțelepte și de lucrările măreţe din primii ani ai domniei 
sale. Prevăzând ispitele teribile care însoțesc prosperitatea și onoa- 
rea lumească, Dumnezeu l-a avertizat pe Solomon împotriva 
păcatului apostaziei și i-a arătat mai dinainte urmările teribile ale 
păcatului. Chiar și templu cel minunat, care tocmai fusese consacrat, 
avea să ajungă „de pomină și de batjocură printre toate popoarele”, 
dacă Israel avea să-L uite „pe Domnul, Dumnezeul părinților lor” 
(2 Cronci 7,20.22) şi avea să stăruie în idolatrie. 

Întărit în inimă și plin de bucurie pentru solia primită din cer, 
că rugăciunea sa în favoarea lui Israel fusese ascultată, Solomon a 
intrat acum în cea mai glorioasă perioadă de domnie. 

În curând, „toți împărații pământului” au început să îl caute, 
„să audă înțelepciunea pe care o pusese Dumnezeu în inima lui” 
(2 Cronici 9,23). Mulţi aveau să vadă felul guvernării lui și să pri- 
mească îndrumări cu privire la rezolvarea problemelor grele. 

Când aceștia îl vizitau pe Solomon, el îi învăţa despre Dumnezeu 
ca fiind Creatorul tuturor lucrurilor, și ei se întorceau cu concepții 
mai lămurite despre Dumnezeul lui Israel și despre dragostea Lui 
față de neamul omenesc. În lucrările din natură, vedeau acum 
expresia iubirii Sale și o descoperire a caracterului Său; și mulți 
erau determinaţi să i se închine, ca Dumnezeu al lor. 

Umilinţa lui Solomon, la vremea când a început să ducă poverile 
statului, atunci când a recunoscut înaintea lui Dumnezeu: „... eu 
nu sunt decât un tânăr, nu sunt încercat” (1 Împărați 3,7), 
dragostea lui adâncă față de Dumnezeu, respectul lui profund 
pentru lucrurile sfinte, neîncrederea în sine, precum și faptul că ÎI 
înălța cu adevărat pe Creatorul infinit a toate — toate aceste 
trăsături de caracter, cu adevărat demne de urmărit, s-au văzut în 
lucrările legate de dedicarea templului când, în timpul rugăciunii 
sale de consacrare, a îngenunchiat în poziția umilă a unuia care 

cere. Urmașii lui Hristos, astăzi, să se ferească de tendinţele de a 
pierde spiritul de respect și de teamă sfântă. Scripturile îi învaţă 
pe oameni cum să se apropie de Făcătorul lor — cu umilinţă și cu 
temere, prin credinţă într-un Mijlocitor divin. Psalmistul declara: 

Căci Domnul este un Dumnezeu mare, 

Este un Împărat mai presus de toți dumnezeii. 

Veniti să ne închinăm si să ne smerim 

Să ne plecăm genunchiul înaintea Domnului, 

Făcătorul nostru! (Psalmi 95,3.6) 

Atât în rugăciunea publică, cât și în cea particulară, este 
privelegiul nostru să ne plecăm genunchiul înaintea lui Dumnezeu 
atunci când Îi aducem cererile noastre. Iisus, exemplul nostru, 
„îngenunchea și Se ruga” (Luca 22,41). Despre ucenicii Săi se 
scrie că ei „au îngenuncheat și s-au rugat” (Fapte 9,40). Pavel 
declara: „Îmi plec genunchiul înaintea Tatălui nostru Iisus Hristos” 
(Efeseni 3,14). Când a mărturisit înaintea lui Dumnezeu păcatele 
lui Israel, Ezra a îngenuncheat (Ezra 9,50). Daniel „îngenunchia 
de trei ori pe zi, se ruga și lăuda pe Dumnezeul lui” (Daniel 6,10). 

Adevăratul respect pentru Dumnezeu este imprimat de simţul 
măreției Sale infinite și de conștienţa prezenţei Sale. Orice inimă 
trebiue să fie impresionată de acest simţământ al Celui Nevăzut. 
Ceasul și locul rugăciunii sunt sfinte, pentru că acolo este 
Dumnezeu. Și atunci când se manifestă respect în atitudine și în 
comporatment, simțământul din care izvorăște se va adânci. 
„Numele Lui este sfânt și înfricoșat” (Psalmi 111,9), declară psal- 
mistul. Atunci când îngerii Îi rostesc Numele, își acoperă feţele. 
Deci cu cât respect ar trebui să luăm Numele Lui pe buzele 
noastre, noi care suntem păcătoşi și decăzuţi! 

Ar fi bine ca atât tinerii, cât și bătrânii să cântărească acele 
cuvinte din Sfâna Scriptură care arată cum ar trebui privit locul 
însemnat cu prezenţa deosebită a lui Dumnezeu. „Scoate-ţi 
încălțămintea din picoare”, i-a poruncit El lui Moise la rugul 
arzând, „căci locul pe care stai este un pământ sfânt” (Exod 3,5). 
După ce Iacov a avut viziunea cu îngerii, a exclamat: „Domnul 
este în locul acesta, și eu nu am știut... Aici este casa lui Dumnezeu, 
aici este poarta cerurilor!” (Geneza 28,16.17) 


În cele spuse cu ocazia slujbelor de consacrare, Solomon a 
căutat să îndepărteze din mintea celor prezenţi superstițiile cu 
privire la Creator, superstiții care întunecaseră mințile păgânilor. 
Dumnezeul cerului nu este ca zeii păgânilor, legat de un templu 
făcut de mâni omenești; cu toate acestea, El Se întâlneșe cu poporul 
Său, prin Duhul Său, atunci când ei se adună la casa dedicată 
închinării Sale. 

Cu secole mai târziu, Pavel a învăţat același adevăr prin cuvintele: 
„Dumnezeu care a făcut lumea și tot ce este în ea, este Domnul 
cerului și al pământului și nu locuiește în temple făcute de mâini. 
El nu este slujit de mâini omenești ca și când ar avea trebuinţă de 
ceva, El, care dă tuturor viaţa, suflarea și toate lucrurile. El a 
făcut ca toţi oamenii, ieşiţi dintr-unul singur, să locuiască pe toată 
faţa pământului; le-a așezat anumite vremi și a pus anumite hotare 
locuinţei lor, ca ei să caute pe Dumnezeu și să se silească să-l 
găsească bâjbăind, măcar că nu este departe de fiecare din noi. 
Căci în El avem viața, mișcarea și ființa...” (Fapte 17,24-28) 


Ferice de poporul al cărui Dumnezeu este Domnul! 
Ferice de poporul pe care Si-l alege El de moştenire! 
Domul priveşte din înălțimea cerurilor 

şi vede pe toti fiii oamenilor. 


Din locaşul locuinței Lui, 

El priveşte pe toti locuitorii pământului. 
Domnul Și-a aşezat scaunul de domnie în ceruri 
şi domnia Lui stăpâneşte peste tot. 


Dumnezeule, căile Tale sunt sfinte! 

Care Dumnezeu este mare ca Dumnezeul nostru? 
Tu care eşti Dumnezeul care face minuni; 

Tu Ti-ai arătat puterea printre popoare! 

(Psalmi 33,12-14; 103,19; 77,14) 


Cu toate că Dumnezeu nu locuiește în temple făcute de mâini, 
El onorează cu prezența Sa adunările copiilor Săi. El a făgăduit 

că, atunci când ei se adună să ÎI caute, să-și recunoască păcatele și 
să se roage unul pentru altul, El Se va întâlni cu ei prin Duhul Său. 
Dar aceia care se adună să se închine Lui trebuie să îndepărteze 
orice gând rău. Despre aceștia Domnul declară: „Norodul acesta 
se apropie de Mine cu gura și Mă cinstește cu buzele, dar inima 
lui este departe de Mine. Degeaba Mă cinstesc ei, învățând ca 
învățături niște porunci omenești” (Matei 15,8.9) Aceia care se 
închină lui Dumnezeu trebuie să I Se închine „în duh și adevăr, 
căci astfel de închinători dorește Tatăl” (loan 4,23). 

„Domnul este în templul Lui cel sfânt; tot pământul să tacă 
înaintea Lui” (Habacuc 2,20). 


CAPITOLUL 3 


MÂNDRIA PROSPERITĂŢII 


Atâta vreme cât Solomon a înălțat Legea Cerului, Dumnezeu 
a fost cu el și i-a fost dată înţelepciune să conducă poporul Israel 
cu nepărtinire și cu milă. La început, când a primit bogăţie și onoare 
lumească, rămăsese umilit și mare a fost întinderea influenţei lui. 
„Solomon stăpânea toate împărăţiile de la Râu (Eufrat) până la 
tara filistenilor și până la hotarul Egiptului... și avea pace pretu- 
tindeni de jur împrejur. Iuda și Israel... au locuit în liniște, fiecare 
sub via lui și sub smochinul lui, în tot timpul lui Solomon” 
(1 Împărați 4,21.24.25). 

Dar, după o dimineaţă cu mari făgăduinţe, viaţa lui a fost 
întunecată de apostazie. Istoria raportează faptul întristător că 
acela care fusese numit ledidia, „Iubitul Domnului” (2 Samuel 
12,25), acela care fusese onorat de Dumnezeu cu dovezi atât de 
remarcabile ale favorii divine, încât înţelepciunea și dreptatea lui 
îi dăduse un renume universal; acela care îi condusese pe alţii să 
atribuie cinstea Dumnezeului lui Israel, acela s-a întors de la 
închinarea lui lehova pentru a se pleca înaintea idolilor păgânilor. 

Cu sute de ani mai înainte ca Solomon să vină la tron, 
Domnul, prevăzând primejdiile care urmau să vină peste aceia 
care aveau să fie conducători ai lui Israel, i-a dat lui Moise 
îndrumări pentru călăuzirea lor. Au fost date îndrumări pentru 
acela care avea să stea pe tronul lui Israel să scrie o copie după 
legile lui Iehova, „într-o carte, o copie a acestei legi, pe care să 
o ia de la preoții din neamul leviţilor. Va trebui să o aibă cu el 
și să o citească în toate zilele vieţii lui, ca să înveţe să se teamă 
de Domnul, Dumnezeul lor, să păzească și să împlinească toate 
cuvintele din legea aceasta și toate poruncile acestea, pentru 
ca inima lui să nu se înalțe mai presus de frații lui, și să nu se 
abată de la poruncile acestea nici la dreapta, nici la stânga, și 

să aibă astfel multe zile în împărăţia lui, el și copiii lui, în mijlocul 
lui Israel” (Deuteronom 17,18-20). 

În legătură cu această îndrumare, Domnul avertizase în mod 
deosebit ca acela care avea să fie uns ca împărat „să nu aibă un 
mare număr de neveste, ca să nu i se abată inima, și să nu strângă 
mari grămezi de argint și de aur” (Deuteronom 17,17). 

Lui Solomon îi erau cunoscute aceste avertizări, și, pentru o 
vreme, a luat seama la ele. Cea mai mare dorinţă a lui era să trăiască 
și să conducă în armonie cu rânduielile date la Sinai. Modul lui de 
a conduce treburile împărăției era într-un contrast izbitor cu 
obiceiurile popoarelor din vremea lui — popoare care nu se temeau 
de Dumnezeu și ai căror conducători călcau în picioare Legea Sa 
cea sfântă. 

Căutând să întărească legăturile cu împărăția cea puternică din 
partea de miazăzi a lui Israel, Solomon s-a aventurat pe un teren 
interzis. Satana știa urmările care aveau să însoţească neascultarea 
și, în timpul primilor ani ai domniei lui Solomon - ani glorioși 
datorită înțelepciunii, mărinimiei și dreptăţii împăratului —, a căutat 
să aducă influenţe care aveau să submineze pe nesimţite 
credincioșia lui Solomon faţă de principii și să-l ducă la despărţirea 
de Dumnezeu. Din raportul scris aflăm că vrăjmașul a reușit în 
această străduință: „Solomon s-a încuscrit cu Faraon, împăratul 
Egiptului. A luat de nevastă pe fata lui Faraon și a dus-o în cetatea 
lui David...” (1 Împărați 3,1) 

Din punct de vedere omenesc, această căsătorie, deși contrară 
învățăturilor Legii lui Dumnezeu, părea să se dovedească o 
binecuvântare; căci soţia păgână a lui Solomon s-a convertit și s-a 
unit cu el în închinarea în faţa adevăratului Dumnezeu. Afară de 
aceasta, Faraon a făcut un serviciu important lui Israel, cucerind 
Ghezerul, învingându-i pe canaaniţii care locuiau în cetate și 
oferind-o „ca dar fiicei lui, soţia lui Solomon” (1 Împărați 9,16). 
Solomon a reclădit cetatea aceasta și, aparent, acest lucru a întărit 
mult împărăția sa de-a lungul coastei mediteraneene. Dar, intrând 
în alianță cu o naţiune păgână și sigilând pactul prin căsătoria cu o 
prințesă idolatră, Solomon a disprețuit în mod nesăbuit măsura 
înțeleaptă pe care Dumnezeu o luase pentru păstrarea curăţiei 


poporului Său. Nădejdea că soţia lui egipteancă putea fi convertită 
era doar o slabă scuză pentru păcat. 

Pentru o vreme, Dumnezeu, în mila Sa plină de iubire, a trecut 
peste această greșeală gravă; iar împăratul, printr-o purtare înţe- 
leaptă, ar fi putut stăvilii într-o mare măsură puterile răului, pe 
care imprudenţa lui le pusese în mișcare. Dar Solomon începuse 
să piardă din vedere Izvorul puterii și slavei lui. Pe măsură ce 
înclinațiile câștigau întâietate asupra raţiunii, încrederea în sine a 
crescut și el a căutat să îndeplinească planul lui Dumnezeu, după 
găsirea sa cu cale. El a socotit că alianțele comerciale și politice 
cu popoarele din jur vor conduce la cunoșterea Dumnezeului 
adevărat și a intrat în alianţă nesfințită cu popor după popor. 
Deseori, aceste alianţe erau pecetluite prin căsătorii cu prințese 
păgâne. Poruncile lui lehova au fost lăsate la o parte și înlocuite 
cu obiceiurile popoarelor înconjurătoare. 

Solomon se amăgea că înţelepciunea și puterea exemplului său 
le vor conduce pe aceste soţii de la idolatrie către închinarea la 
Dumnezeul cel adevărat și deci înțelegerile făcute în felul acesta 
vor atrage popoarele și le vor aduce într-o strânsă legătură cu 
Israel. Zadarnică nădejde! Greșeala lui Solomon, care s-a consi- 
derat destul de puternic pentru a rezista influenţei partenerilor 
păgâni, a fost fatală. Şi la fel de fatală a fost amăgirea care l-a 
făcut să spere că, în ciuda faptului că el desconsiderase Legea lui 
Dumnezeu, ceilalți ar fi putut fi determinaţi să respecte și să asculte 
de preceptele ei sfinte. 

Alianţele împăratului și relaţiile comerciale cu popoarele păgâne 
i-au adus renumele, cinstea și bogăţiile acestei lumi. El a putut să 
aducă aur din Ofir și argint din Tarsis în cantități mari: „Împăratul 
a făcut argintul și aurul din Tarsis tot atât de obișnuite la Ierusalim 
ca pietrele, și cedrii tot atât de obișnuiți ca sicomorii care cresc în 
câmpie” (1 Cronici 1,15). Bogăția, împreună cu toate ispitele legate 
de ea, a cuprins în zilele lui Solomon un număr mare de oameni; 
dar aurul curat al caracterului a fost întunecat și devalorizat. 

Apostazia lui Solomon a fost atât de treptată, încât, înainte de 
a-și da seama, el se îndepărtase mult de Dumnezeu. Aproape pe 
neobservate, el a început să se încreadă din ce în ce mai puţin în 

binecuvântarea și în călăuzirea divină și să-și pună încrederea în 
propria putere. Puțin câte puţin, s-a întors din acea ascultare 
neclintită de Dumnezeu, care putea să facă din Israel un popor 
deosebit, s-a apropiat din ce în ce mai mult de obiceiurile po- 
poarelor înconjurătoare. Căzând în ispite legate de succesele lui 
și de poziţia lui înălţată, a uitat Izvorul prosperității lui. Ambiţia 
de a întrece toate celelalte popoare în putere și strălucire l-a adus 
să pervertească pentru scopuri egoiste darurile cerești — daruri 
care până acum fuseseră folosite pentru slava lui Dumnezeu. Banii, 
cărora trebuia să li se dea o întrebuințare sfântă pentru binele 
săracilor și pentru răspândirea principiilor de vieţuire sănătoasă 
în toată lumea, au fost cheltuiti în mod egoist în proiecte ambitioase. 

Captivat de dorința nestăpânită de a întrece celelalte popoare în 
fală, împăratul a pierdut din vedere nevoia de a-și însuși frumuseţea și 
desăvârșirea caracterului. Căutând să se slăvească înaintea lumii, el 
și-a vândut onoarea și integritatea. Veniturile enorme, realizate din 
comerțul cu multe țări, au fost sporite prin impozite grele. În felul 
acesta mândria, ambiția, risipa și îngăduinţa de sine au dat ca rod 
cruzime și stoarcere. Spiritul de corectitudine și de chibzuinţă, ce 
caracteriza purtarea lui cu oamenii în prima parte a domniei, a fost 
schimbat. Din cel mai înţelept și mai milos dintre conducători a 
degenerat într-un tiran. Cel care odinioară fusese ocrotitorul 
poporului, milos și temător de Dumnezeu, a devenit apăsător și des- 
potic. Un impozit după altul era pus peste popor, pentru ca aceste 
mijloace să întreţină luxul curții. 

Oamenii au început să se plângă. Respectul și admiraţia pe care 
odinioară le manifestaseră pentru împăratul lor s-au transformat 
în întristare și dezgust. 

Ca o apăsare împotriva bizuirii pe brațul omenesc, Domnul îi 
avertizase pe aceia care aveau să conducă peste poporul Israel să 
nu își înmulțească hergheliile de cai. Dar dispreţuind fățiș această 
poruncă, Solomon a adus cai din Egipt. „Şi au adus lui Solomon 
cai din Egipt și din toate ţările” (2 Cronici 1,16; 9,28). „Solomon 
a strâns care și călărime; avea o mie patru sute de care și doisprezece 
mii de călăreţi, pe care i-a pus în cetăţile unde își avea carele și la 
Ierusalim, lângă împărat” (1 Împărați 10,26). 


Din ce în ce mai mult, împăratul a ajuns să privească luxul, 
îngăduinţa de sine și favoarea lumii, ca dovezi ale renumelui său. 
Femei frumoase și atrăgătoare au fost aduse din Egipt, Fenicia, 
Edom, Moab și din multe locuri. Aceste femei se numărau cu 
sutele. Religia lor era idolatră și fuseseră învăţate să practice 
ritualuri crude și degradatoare. Orbit de frumuseţea lor, împăratul 
și-a neglijat datoriile faţă de Dumnezeu și faţă de împărăție. 

Soţiile lui au exercitat o influență puternică asupra sa și treptat 
au reușit să-l determine să se unească cu ele în închinarea lor. 
Solomon dispreţuise îndurarea pe care Dumnezeu o dăduse ca să 
slujească de opreliște împotriva apostaziei, iar acum el s-a predat 
închinării idolatre. „Când a îmbărânit, nevestele i-au plecat inima 
spre alți dumnezei; și inima nu i-a fost cu totul a Domnului, Dumne- 
zeului său, cum fusese inima tatălui său, David. Solomon s-a dus 
după Astarteea, zeiţa sidonienilor, și după Milcom, uriciunea amo- 
niților” (1 Împărați 11,4.5). 

În partea de miazăzi a Muntelui Măslinilor, faţă în faţă cu 
muntele Moria, acolo unde era așezat cel mai frumos templu al lui 
Iehova, Solomon a înălțat o mulţime de clădiri impunătoare pentru 
a fi folosite ca altare idolatre. Pentru a fi plăcuţi soțiilor lui, el a 
aşezat idoli uriași — chipuri diforme din lemn și din piatră — în 
mijlocul livezilor de mirţi și de măslini. Acolo, înaintea altarelor 
zeităților păgâne, „Chemoș, uriciunea Moabului”, și „Moloc, 
uriciunea fiilor lui Amon” (1 Împărați 11,7), au fost practicate 
riturile cele mai dezgustătoare ale păgânismului. 

Calea lui Solomon a adus pedeapsa ei sigură. Despărțirea de 
Dumnezeu, prin legăturile cu cei idolatri, a fost ruina lui. Când a 
lepădat legământul lui cu Dumnezeu, și-a pierdut stăpânirea de 
sine. Puterea lui morală s-a pierdut. Sensibilităţile lui fine s-au 
tocit, iar conștiința s-a împietrit. Acela care la începutul domniei 
manifestase atât de multă înţelepciune și milă, redând unei mame 
nefericite pe copilul ei neajutorat (1 Împărați 3,16-28), a căzut 
atât de jos, încât a consimțit la înălțarea unui idol căruia i se ofereau 
ca jertfă copii vii. EI, care în tinerețe fusese înzestrat cu înțelegere 
și tact și care, la vârsta maturității, fusese inspirat să scrie: „Multe 
căi pot părea bune omului, dar la urmă se văd că duc la moarte” 

(Proverbe 14,12), în ani de mai târziu s-a despărțit atât de mult 
de curăţie, încât a îngăduit ritualuri revoltătoare și destrăbălate 
legate de adorarea lui Chemoș și a Astarteei. EI, care la consa- 
crarea templului spusese poporului său: „Inima voastră să fie în 
totul a Domnului, Dumnezeului vostru” (1 Împărați 8,61), a 
devenit un hulitor care în inimă și în viaţă își contrazicea cuvintele. 
El a confundat libertatea cu desfrânarea. A încercat, dar cu ce 
preţ, să împace lumina cu întunericul, binele cu răul, curăţia cu 
necurăţia, pe Hristos cu Belial. 

După ce a fost unul dintre cei mai mari împărați care au purtat 
vreodată un sceptru, Solomon a devenit un nelegiuit, unealta și robul 
altuia. Caracterul lui, odinioară nobil și bărbătesc, a devenit 
neputincios și fără vlagă. Credinţa lui în Dumnezeul cel viu a fost 
anhilată de îndoieli ateiste. Necredinţa i-a întunecat fericirea, i-a 
slăbit principiile și i-a degradat viaţa. Dreptatea și generozitatea de 
la începutul domniei s-au schimbat în despotism și tiranie. Sărmană, 
slabă fire omenească! Dumnezeu nu poate face decât puțin pentru 
oamenii care-și pierd simţământul dependenţei de El. 

În acești ani de apostazie, decăderea spirituală a lui Israel a 
progresat continuu. Cum putea fi altfel când împăratul lor își unise 
interesele cu agenţii satanici? Prin aceste mijloace, vrăjmașul lucra 
la întunecarea conștinţei israeliților cu privire la închinarea 
adevărată și la cea falsă; și astfel, ei au devenit o pradă ușoară. 
Comerţul cu alte popoare i-a adus în strânsă legătură cu aceia 
care nu ÎI iubeau pe Dumnezeu și dragostea lor pentru El a fost 
mult slăbită. Simţul lor viu cu privire la caracterul înalt și sfânt al 
lui Dumnezeu aproape a dispărut. Refuzând să meargă pe calea 
ascultării, ei și-au manifestat atașamentul față de vrășmajul 
neprihănirii. Căsătoria cu cei idolatri devenise o practică obișnuită, 
iar israeliţii și-au pierdut repede orice oroare faţă de idolatrie. 
Poligamia era încurajată. Mamele idolatre și-au adus copiii să 
participe la ritualuri păgâne. În viaţa unora, slujirea religioasă 
curată, instituită de Dumnezeu, a fost înlocuită cu idolatria ce 
mai întunecată. 

Creștinii trebuie să se păstreze deosebiți de lume, de spiritul și 
de influenţa ei. Dumnezeu ne poate păstra în lume, dar noi nu 


trebuie să fim din lume. Iubirea Lui nu este nesigură și oscilantă. 
El veghează fără încetare asupra copiilor Săi cu o grijă nemăsurată. 
Dar El cere o credință neîmpărțită: „Nimeni nu poate sluji la doi 
stăpâni. Căci sau va uri pe unul și va iubi pe celălalt; sau va ţine la 
unul și va nesocoti pe celălalt: nu puteţi sluji lui Dumnezeu și lui 
Mamona” (Matei 6,24). Solomon a fost înzestrat cu o înțelepciune 
minunată; dar lumea l-a îndepărat de Dumnezeu. Bărbaţii de astăzi 
nu sunt mai tari decât el; ei sunt tot atât de predispuși să cedeze 
influențelor care au provocat căderea lui. El îi avertizează pe copiii 
Săi să nu își primejduiască sufletele prin asemănarea cu lumea. 
„Leșiţi din mijlocul lor”, îi cheamă EI, „despărțiţi-vă de ei... nu vă 
atingeti de ce este necurat și vă voi primi. Eu vă voi fi Tată și voi 
Îmi veţi fi fii şi fiice, zice Domnul Cel Atotputernic” (2 Corinteni 
6,17.18). 

În mijlocul prosperității se ascunde primejdia. De-a lungul 
veacurilor, bogăţiile și onoarea au pus întotdeauna de primejdie 
umilința și spiritualitatea. Nu vasul gol este greu de purtat; vasul 
plin până sus trebuie echilibrat cu atenţie. Necazul și împotrivirea 
pot produce amărăciune; dar prosperitatea este cât se poate de 
primejdioasă pentru viaţa spirituală. Dacă elementul omenesc nu 
este în continuă supunere faţă de voia lui Dumnezeu, dacă nu este 
sfințit prin adevăr, atunci prosperitatea va trezi cu siguranță 
tendinţa naturală către îngâmfare. 

În valea umilinţei, unde oamenii depind de Dumnezeu, ca El 
să-i înveţe și să le călăuzească fiecare pas, acolo este o anumită 
siguranţă. Dar aceia care stau într-un turn înalt și care datorită 
poziţiei lor se presupune că au o mare înţelepciune, aceștia se află 
în cea mai mare primejdie. Dacă astfel de oameni nu fac din 
Dumnezeu sprijinul lor, ei vor cădea cu siguranță. 

Când mândria și ambiția sunt îngăduite, viaţa se ruinează; căci 
mândria nu simte nicio nevoie și închide inima faţă de binecu- 
vântările nemărginite ale Cerului. Acela care își ia ca ţintă proslă- 
virea de sine, se va pomeni lipsit de harul lui Dumnezeu, cu al 
cărui ajutor sunt câștigate bogăţiile adevărate și cele mai depline 
bucurii. Dar acela care dă totul și face totul pentru Hristos va 
cunoaște împlinirea făgăduinţei care zice: „Binecuvântarea 

Domnului îmbogățește și El nu lasă să fie urmată de niciun necaz” 
(Proverbe 10,22). Cu atingerea plăcută a harului, Mântuitorul 
alungă din suflet neliniștea și ambiția nesfântă, transformând 
vrăjmășia în dragoste și necredinţa în încredere. Atunci când El 
vorbește sufletului, invitându-l: „Urmează-Mi”, vraja atractiei este 
îndepărtată. La sunetul glasului Său, duhul de lăcomie și de ambiţie 
părăsește inima, iar oamenii se ridică eliberaţi, ca să-L urmeze. 


CAPITOLUL 4 


URMĂRILE NEASCULTĂRII 


Printre cauzele principale, care l-au condus pe Solomon la risipă 
și asuprire, a fost faptul că nu a mai menţinut și nu a mai întărit 
spiritul de jertfire de sine. 

Când la poalele muntelui Sinai, Moise a făcut cunoscut po- 
porului porunca divină: „Să-Mi facă un locaș sfânt și Eu voi locui 
în mijlocul lor” (Exod 25,8), răspunsul israeliților a fost însoţit de 
daruri corespunzătoare. „Toți cei cu tragere de inimă și bună- 
voință” au adus daruri (Exod 35,21). Pentru construirea sanctu- 
arului au fost necesare pregătiri mari și vaste; se cerea o cantitate 
mare de material scump și costisitor, dar Domnul a primit numai 
daruri de bunăvoie. „Să-l primiţi de la orice om care va da cu 
tragere de inimă” (Exod 25,2) — a fost porunca pe care Moise a 
repetat-o înaintea poporului. Consacrarea faţă de Dumnezeu și 
un spirit de sacrificiu au fost primele condiții pentru pregătirea 
locașului Celui Preaînalt. 

O chemare asemănătoare la jertfirea de sine a fost făcută atunci 
când David i-a încredinţat lui Solomon răspunderea clădirii 
templului. David a cerut mulțimii adunate: „Cine vrea să mai aducă 
de bunăvoie daruri înaintea Domnului?” (1 Cronici 29,5). Această 
chemare la consacrare și la o slujire de bunăvoie ar fi trebuit să fie 
păstrată întotdeauna în atenţie de aceia care aveau de a face cu 
ridicarea templului. 

Pentru construirea tabernaculului din pustie, oameni aleși au 
fost înzestrați de Dumnezeu cu o pricepere deosebită și cu 
înţelepciune. „Moise a zis copiilor lui Israel: 'Să știți că Domnul a 
ales pe Beţaleel... din seminţia lui Iuda. L-a umplut cu Duhul lui 
Dumnezeu, duh de înțelepciune, pricepere și știință pentru tot 
felul de lucrări... I-a dat și darul să înveţe pe alţii atât lui, cât și lui 
Oholiab... din seminția lui Dan. I-a umplut cu pricepere, ca să 

facă toate lucrările de săpătură în piatră, de cioplitură meșteșugită, 
de lucrat la gherghef... să facă tot felul de lucrări’... Beţaleel, 
Oholiab și toţi bărbaţii înţelepţi în care pusese Domnul înţelep- 
ciune și pericepere... au făcut totul după cum poruncise Domnul” 
(Exod 35,30-35; 36,1). Fiinţele cerești colaborau cu lucrătorii pe 
care Dumnezeu îi alesese. 

Urmașii acestor meșteri au moștenit într-o mare măsură 
talentele dăruite părinţilor lor. Pentru o vreme, acești bărbaţi din 
Iuda și din Dan au rămas umili și neegoiști. Dar treptat, aproape 
pe neobservate, și-au pierdut simțământul dependenţei de 
Dumnezeu și dorinţa de a-L servi în mod neegoist. Ei au cerut o 
plată mai mare pentru serviciile lor, din cauza priceperii lor 
deosebite ca meșteri în artele decorative. În anumite situații, 
cererile lor au fost satisfăcute, dar cel mai adesea au găsit de lucru 
la popoarele înconjurătoare. În locul unui spirit nobil și de jertfire 
de sine, care umpluse inimile înaintaşilor lor renumiţi, ei și-au 
îngăduit un spirit de lăcomie, acaparând din ce în ce mai mult. 
Pentru ca dorinţele lor să poată fi împlinite, au folosit priceperea 
dată de Dumnezeu în slujirea împăraților idolatri și talentele pentru 
realizarea lucrărilor care erau o dezonoare pentru Creator. 

Printre acești bărbaţi a căutat Solomon un meșter care să 
conducă construirea templului de pe muntele Moria. Împăratului 
i se încredinţaseră în scris specificări amănunțite cu privire la 
fiecare parte a clădirii sfinte, și el ar fi trebuit să privească spre 
Dumnezeu, în credinţă, pentru ajutoare consacrate, cărora să le 
dea pricepere deosebită pentru a putea face cu precizie lucrarea 
cerută. Dar Solomon a pierdut din vedere această ocazie de a 
manifesta credință în Dumnezeu. El a trimis la împăratul Tirului 
să ceară un bărbat... „iscusit în lucrarea aurului, argintului și 
fierului, a materiilor vopsite în purpură, a materialelor de culoare 
cârmâzului și de culoare albastră, care să cunoască săparea în 
lemn, ca să lucreze cu meșterii iscusiţi... din Iuda și Ierusalim” 
(2 Cronici 2,7). 

Împăratul fenician a răspuns trimițându-l pe Huram-Abi, „fiul 
unui femei din fetele lui Dan și al unui tată tirian” (2 Cronici 
2,14). Huram era, prin mama sa, un urmaș la lui Oholiab, căruia, 


cu sute de ani mai înainte, Dumnezeu îi dăduse o înțelepciune 
deosebită pentru construirea cortului. 

Astfel, în fruntea cetei de lucrători ai lui Solomon, a fost așezat 
un bărbat ale cărui eforturi erau determinate de o dorință neegoistă 
de a-L sluji pe Dumnezeu. El slujea dumnezeului acestui veac — 
Mamona. Toate fibrele fiinţei sale erau îmbibate cu princiipile 
egoismului. 

Datorită priceperii lui neobișnuite, Huram a cerut preţuri mari. 
Treptat, princiipile păcătoase, pe care le nutrea, au ajuns să fie 
primite și de tovarășii lui. Lucrând cu el zi de zi, ei s-au supus 
tendinței de a compara plata lor cu a lui și au început să piardă din 
vedere caracterul sfânt al lucrării lor. Spiritul de renegare de sine 
i-a părăsit și a luat loc spiritul lăcomiei. Urmarea a fost cererea de 
sume mai mari, care le-a fost acceptată. 

Influențele dăunătoare care au luat naștere în felul acesta au 
pătruns în toate ramurile slujirii Domnului și s-au răspândit în 
toată împărăţia. Salariile mari, pretinse și obţinute, au dat multora 
posibilitatea să-și permită lux și risipă. Săracii erau năpăstuiți de 
bogaţi, spiritul de jertfire de sine se pierduse aproape în toalitate. 
În efectele îndepărtate ale acestor influenţe se poate găsi una dintre 
principalele cauze ale apostaziei grozave a aceluia care odinioară 
se număra printre cei mai înţelepţi dintre muritori. 

Contrastul izbitor, în spirit și motive, dintre cei care clădiseră 
cortul din pustie și cei angajați la înălțarea Templului lui Solomon 
cuprinde o lecție de o însemnătae profundă. Urmărirea intereselor 
personale ce îi caracteriza pe constructorii templului își găsise 
echivalentul în egoismul care predomina în lume. Spiritul de 
lăcomie, de căutare a poziţiei celei mai înalte, a veniturilor celor 
mai mari este în creștere. Slujirea de bunăvoie și jertfirea de sine 
bucuroasă a lucrătorilor de la tabernnacul se întâlnesc rareori. 
Dar acesta este singurul spirit care ar trebui să pună stăpânire pe 
urmașii lui lisus. Maestrul nostru divin ne dă un exemplu de felul 
cum trebuie să lucreze ucenicii Lui. Acelora pe care i-a chemat: 
„Veniţi după Mine și vă voi face pescari de oameni” (Matei 4,19), 
nu le-a oferit o plată stabilă pentru slujirea lor. Ei urmau să fie 
părtași cu El în renunțare și în sacrificii. 

Trebuie să lucrăm nu pentru plata pe care o primim. Motivul 
care să ne îndemne la lucrare pentru Dumnezeu nu trebuie să 
conţină nimic care tinde către slujirea de sine. Consacrarea 
neegoistă și un spirit de jertfire de sine au fost și vor fi întotdeauna 
prima condiţie a unei slujiri primite de Dumnezeu. Domnul și 
Învățătorul nostru dorește ca niciun fir de egoism să nu fie țesut 
în lucrarea Sa. În străduințele noastre trebuie să punem tactul și 
priceperea, precizia și înțelepciunea pe care Dumnezeul desăvâr- 
șirii le-a cerut de la clăditorii tabernaculului pământesc, însă, în 
toate lucrările noastre, trebuie să ne amintim că cele mai strălucite 
talente sau cele mai scumpe servicii sunt primite numai atunci 
când eul este mistuit pe altar, ca o jertfă vie. 

O altă depărtare de la principiile drepte, care în cele din urmă 
a dus la decăderea împăratului lui Israel, a fost cedarea în faţa 
ispitei de a-și atribui slava care Îi aparţinea numai lui Dumnezeu. 

Din ziua când Solomon a fost însărcinat cu lucrarea clădirii 
templului și până la încheierea ei, ţinta lui declarată a fost „să 
clădească o casă pentru Numele Domnului, Dumnezeului lui Is- 
rael” (2 Cronici 6,7). Această ţintă a fost pe deplin recunoscută 
înaintea adunării oștirilor lui Israel la data consacrării templului. 
În rugăciunea lui, împăratul a recunoscut că Iehova a zis: „Numele 
Meu va fi în el” (1 Împărați 8,29). 

Una dintre părţile cele mai mișcătoare ale rugăciunii de 
consacrare a fost cererea către Dumnezeu cu privire la străinii 
care vor veni din ţările îndepărtate ca să afle mai mult despre 
Acela a cărui faimă se răspândise printre popoare. „Se va ști”, s-a 
rugat împăratul, „că Numele Tău este mare, mâna Ta este tare și 
braţul Tău este întins”. În favoarea fiecăruia dintre aceşti închinători 
străini, Solomon a cerut: „Ascultă-l... și dă străinului aceluia tot 
ce-Ţi va cere, pentru ca toate popoarele pământului să cunoască 
Numele Tău, să se teamă de Tine, ca și poporul Tău Israel, și să 
știe că Numele Tău este chemat peste casa aceasta pe care am 
zidit-o eu!” (1 Împărați 8,42.43) 

La încheierea serviciului divin, Solomon îl îndemnase pe 
poporul Israel să fie credincios Dumnezeului adevărat pentru 
ca „toate popoarele pământului să poată cunoaște”, zicea el, 


„că Domnul este Dumnezeu și că nu este alt Dumnezeu afară de 
EI!” (1 Împărați 8,60) 

Cel care a plănuit templul era mai mare decât Solomon; 
înţelepciunea și slava lui Dumnezeu erau descoperite acolo. Aceia 
care nu cunoșteau aceste fapte, desigur că se mirau și îl lăudau pe 
Solomon ca fiind arhitectul și constructorul, dar împăratul a 
declinat orice onoare pentru plănuirea și înălţarea lui. 

Așa au stat lucrurile atunci când împărăteasa din Seba a venit 
să-l viziteze pe Solomon. Auzind despre înţelepciunea lui și despre 
templul măreț pe care-l clădise, ea s-a hotărât „să-l încerce cu 
întrebări grele” și să vadă personal lucrările lui vestite. Însoţită de 
o suită de slujitori cu cămile, ducând „mirodenii, aur mult și pietre 
scumpe”, ea a făcut o călătorie lungă la Ierusalim. „S-a dus la 
Solomon și i-a spus tot ce avea pe inimă”, a vorbit cu el despre 
tainele naturii, și Solomon a învăţat-o cu privire la Dumnezeul 
naturii, marele Creator, care locuiește în cerurile înalte și 
guvernează peste tot. „Solomon i-a răspuns la toate întrebările 
și nu a fost nimic pe care să nu fi știut Solomon să i-l lămurească” 
(1 Împărați 10,1-3; 2 Cronici 9,1.2). 

„Împărăteasa din Seba a văzut toată înțelepciunea lui Solomon 
și casa pe care o zidise, și bucatele de la masa lui, și locuinţele 
slujitorilor lui, și slujbele, și hainele celor ce-i slujeau, și paharnicii 
lui, și arderile de tot pe care le aducea în Casa Domnului. Uimită, 
a zis împăratului: "Deci era adevărat ce am auzit în ţara mea despre 
faptele și înţelepciunea ta! Dar nu credeam, până n-am văzut cu 
ochii mei. Și iată că nici jumătate nu mi s-a spus. Tu ai mai multă 
înţelepciune și propășire de cât am auzit mergându-ţi faima. Ferice 
de oamenii tăi, ferice de slujitorii tăi, care sunt necurmat înaintea 
ta, care aud înţelepciunea ta!” (1 Împărați 10,4-8; 1 Cronici 9,3-6) 

La încheierea vizitei, împărăteasa fusese atât de deplin învățată 
de Solomon cu privire la Izvorul înţelepciunii și priceperii lui, încât 
a fost silită să nu înalțe unealta omenească, ci să exclame: „Binecu- 
vântat să fie Domnul, Dumnezeul tău, care a binevoit să te pună 
pe scaunul de domnie al lui Israel! Pentru că Domnul iubește 
pentru totdeuna pe Israel, de aceea te-a pus împărat, ca să slujești 
și să faci dreptate” (1 Împărați 10,9). Aceasta era impresia pe 

care Dumnezeu intenționa să o facă asupra tuturor popoarelor. lar 
atunci când „toți împărații pământului căutau să vadă pe Solomon, 
ca să audă înțelepciunea pe care o pusese Dumnezeu în inima lui” 
(2 Cronici 9,23), Solomon L-a onorat pentru o vreme pe Dumnezeu, 
atrăgându-le atenţia cu respect către Creatorul cerului și al 
pământului, către Conducătorul Universului, Cel Atotînţelept. 

Care ar fi fost istoria lui Solomon, dacă ar fi continuat în 
umilința sufletului să îndrepte atenţia oamenilor de la sine către 
Acela care îi dăduse înțelepciunea, bogăţia și cinstea! Dar, în timp 
ce pana inspirată raportează virtuțiile lui, ea dă o mărturie 
credincioasă şi cu privire la căderea lui. Înălțat pe culmea măreției 
și înconjurat cu darurile bogăției, Solomon a fost ametit, și-a pierdut 
echilibrul și a căzut. Înălțat continuu de oamenii lumii, n-a mai 
fost în stare să respingă flatările oferite lui. Înţelepciunea 
încredinţată lui pentru a-L preamări pe Dădător l-a umplut de 
mândrie. În cele din urmă, le-a îngăduit oamenilor să vorbească 
despre el ca despre unul vrednic de laudă, pentru strălucirea 
neîntrecută a clădirilor plănuite și înălțate în cinstea Numelui 
Domnului, Dumnezeului lui Israel. În felul acesta, Templul lui 
Iehova a ajuns să fie cunoscut printre popoare ca fiind „Templul 
lui Solomon”. Unealta omenească și-a atribuit slava care aparţinea 
Aceluia „mai mare decât cel mare” (Eclesiastul 5,8). Până în ziua 
de astăzi, templul despre care Solomon declarase: „Numele Tău 
este chemat peste casa aceasta pe care am zidit-o” (2 Cronici 6,33) 
este cel mai adesea numit nu „Templul lui Iehova”, ci „Templul 
lui Solomon”. 

Omul nu poate manifesta o slăbiciune mai mare decât atunci 
când îngăduie oamenilor să-i atribuie cinstea pentru darurile care 
îi sunt date de Cer. Creștinul adevărat va face din Dumnezeu cel 
dintâi, cel de pe urmă și cel mai bun în toate. Niciun motiv născut 
din ambiţie nu va răci dragostea lui pentru Dumnezeu, stăruitor 
și neabătut, el va face ca cinstea să fie dată Tatălui ceresc. Numai 
atunci când suntem credincioși în cinstirea Numelui lui Dumnezeu 
înclinațiile noastre sunt în supravegherea divină și suntem făcuţi 
în stare să creştem în putere spirituală și intelectuală. 


lisus, Maestrul divin, a înălţat întotdeauna numele Tatălui Său 
ceresc. El i-a învăţat pe ucenici să se roage: „Tatăl nostru care ești 
în ceruri, sfințească-Se Numele Tău” (Matei 6,9). Și nu trebuia ca 
ei să uite să recunoască: „A Ta este... slava” (Matei 6,13). Atât 
de atent a fost Marele Vindecător să îndrepte atenţia de la Sine la 
Izvorul puterii Sale, încât mulțimea uimită, „când a văzut că muţii 
vorbesc, ciungi se însănătoșesc, schilozii umblă și orbii văd”, nu 
L-au preamărit pe EI, ci au slăvit pe Dumnezeul lui Israel (Matei 
15,31). În rugăciunea minunată pe care Hristos a înălţat-o chiar 
înainte de răstignirea Sa, a spus: „Te-am proslăvit pe pământ... 
Proslăvește pe Fiul Tău”, Se ruga EI, „ca și Fiul tău se Te proslă- 
vească pe Tine”. „Neprihănitule Tată, lumea nu Te-a cunoscut, 
dar Eu Te-am cunoscut și aceștia au cunoscut că Tu mai trimis. 
Eu le-am făcut cunoscut Numele Tău și li-L voi mai face cunoscut, 
pentru ca dragostea cu care M-ai iubit Tu să fie în ei, și Eu să fiu 
în ei” (loan 17,1.4.25.26). 

„Aşa vorbeşte Domnul: "Înțeleptul să nu se laude cu înțelep- 
ciunea lui, cel tare să nu se laude cu tăria lui, bogatul să nu se 
laude cu bogăţia lui. Cel ce se laudă să se laude că are pricepere și 
că Mă cunoaște, că știe că Eu sunt Domnul, care fac milă, judecată 
și dreptate pe pământ! Căci în aceasta găsesc plăcere Eu, zice 
Domnul”” (Ieremia 923.24). 

„Atunci, voi lăuda Numele lui Dumnezeu prin cântări, și prin 
laude ÎI voi preamări.” „Vrednic ești, Doamne și Dumnezeul nostru, 
să primeşti slava, cinstea și puterea, căci Tu ai făcut toate lucrurile, 
și prin voia Ta stau în fiinţă și au fost făcute! Te voi lăuda din toată 
inima mea Doamne, Dumnezeul meu, și voi preamări Numele Tău 
în veci!” „Înălțaţi pe Domnul împreună cu mine. Să lăudăm cu toti 
Numele Lui!” (Psalmi 69,30; Apocalipsa 4,11; Psalmi 86,12; 34,3). 
Introducerea unor principii, care l-au îndepărtat de spiritul de 
sacrificiu și care tindeau spre proslăvirea de sine, a fost însoţită de 
o altă vădită pervertire a planului divin pentru Israel. Dumnezeu 
plănuise ca poporul Său să fie lumina lumii. De la ei trebuia să 
strălucească slava Legii Sale, așa cum se descoperise în viața practică. 
Pentru împlinirea acestui plan, El rânduise ca poporul ales să ocupe 
o poziţie deosebită între popoarele lumii. 

În zilele lui Solomon, împărăţia lui Israel se întindea de la 
Hamat, în nord, până la Egipt, la miazăzi, și de la Marea Medi- 
terană până la fluviul Eufrat. Aici se încrucișau multe drumuri 
comerciale, iar caravanele din ţări îndeprtate treceau continuu 
într-o parte și în alta. Astfel, lui Solmon și poporului li s-a oferit 
ocazia să descopere oamenilor din toate naţiunile caracterul 
Împăratului împăraților și să-i înveţe să-L respecte şi să-L asculte. 
Această cunoaștere avea să fie dată lumii întregi. Prin învăţăturile 
cuprinse în jertfe, Hristos urma să fie înălțat înaintea popoarelor, 
pentru ca toți care doreau să poată avea viaţa. 

Așezat în fruntea unui popor care fusese rânduit ca o lumină 
pentru naţiunile înconjurătoare, Solomon ar fi trebuit să folo- 
sească înţelepciunea și puterea influenţei date lui de Dumnezeu în 
organizarea și îndrumarea unei mari mișcări pentru iluminarea 
acelora care nu Îl cunoşteau pe Dumnezeu și adevărul Său. În 
felul acesta, mulţi ar fi fost câștigați pentru primirea preceptelor 
divine, Israel ar fi fost ocrotit de practicile rele ale păcatului și ale 
păgânismului, iar Domnul slavei ar fi fost mult onorat. Dar 
Solomon a pierdut din vedere această ţintă înaltă. El nu a reușit să 
folosească ocaziile deosebite pentru iluminarea acelora care 
treceau continuu prin ţara lui sau care zăboveau în orașele princi- 
pale ale ţării. 

Spiritul misionar, pe care Dumnezeu îl sădise în inima lui 
Solomon și în inimile tuturor israeliților credincioşi, a fost înlocuit 
cu un spirit mercantil. Ocaziile oferite de legăturile cu multe 
popoare au fost folosite pentru mărire personală. Solomon a căutat 
să-și întărească poziţia politică, clădind cetăţi întărite la vadurile 
comerciale. El a rezidit Ghezerul, aproape de Iope, așezat de-a 
lungul căii dintre Egipt și Siria, Bet-Horonul, la apus de Ierusalim, 
controla trecerea pe drumul care ducea din inima Iudeii la Ghezer 
și la ţărmul mării, Meghido, așezat pe drumul caravanelor de la 
Damasc la Egipt și din Ierusalim către miazănoapte, precum și 
„Tadmorul din pustie” (2 Cronici 8,4), de-a lungul căii caravanelor 
de la Răsărit. Toate aceste cetăţi au fost puternic întărite. Avanta- 
jele comerciale ale ieșirii la Marea Roşie au fost dezvoltate prin 
construirea unei flote de „corăbii la Eţion-Gheber... pe țărmurile 


Mării Roșii, în ţara Edomului”. Marinarii pricepuţi din Tir, „împre- 
ună cu slujitorii lui Solomon”, formau echipajul acestor vase în 
călătoriile „la Ofir și au luat de acolo... aur” și „foarte mult lemn 
de santal și pietre scumpe” (2 Cronici 8,18; 1 Împărați 9,26.28; 
10,11). 

Veniturile împăratului și ale multora dintre supușii lui au 
crescut foarte mult, dar cu ce preţ!? Prin lăcomia și nesocotința 
celor cărora le fuseseră încredințate descoperirile lui Dumnezeu, 
mulțimile nenumărate care aglomerau drumurile comerciale au 
fost lăsate în necunoștință de Dumnezeu. 

În contrast izbitor cu drumul urmat de Solomon, a fost calea 
urmată de Hristos atunci când a fost pe pământ. Mântuitorul, cu 
toate că avea „toată puterea”, n-a folosit niciodată această putere 
pentru preamărirea de Sine. Niciun vis de cucerire pământească, 
de mărire lumească nu a mânjit desăvârșirea slujirii Sale pentru 
omenire. „Vulpile au vizuini, și păsările cerului au cuiburi”, a zis 
El, „dar Fiul omului nu are unde-Și odihni capul” (Matei 8,20). 
Aceia care, ca răspuns la chemarea vremii, intră în slujba Maestrului 
ar face bine să studieze metodele Sale. El a folosit din plin ocaziile 
oferite de marile răspântii de drumuri. 

Între călătoriile Sale, Iisus a locuit la Capernaum, care a ajuns 
să fie cunoscut ca „cetatea Sa” (Matei 9,1). Așezat pe drumul care 
mergea de la Damasc la Ierusalim și spre Egipt și Marea Mediterană, 
el era foarte potrivit ca centru al lucrării Mântuitorului. Călători 
din multe țări treceau prin cetate sau se opreau pentru odihnă. Acolo, 
lisus Se întâlnea cu oameni din toate popoarele și din toate 
categoriile, și în felul acesta învăţăturile Sale erau duse în alte ţări și 
în multe familii. Pe această cale, era trezit interesul cu privire la 
profeţiile care arătau către Mesia, atenţia era îndreptată către 
Mântuitorul, iar lucrarea Lui era prezentată lumii. 

În zilele noastre, ocaziile de a veni în legătură cu bărbaţi şi 
femei din toate clasele și din multe naționalități sunt mult mai 
mari decât în zilele lui Israel. Răspântiile drumurilor s-au înmulțit 
de o mie de ori. 

Asemenea lui Hristos, slujitorii de astăzi ai Celui Preaînalt 
trebuie să-și ocupe locul în aceste mari răspântii, unde pot întâlni 

mulțimile care trec din toate părțile lumii. Ca și El, ascunzând eul 
în Dumnezeu, ei trebuie să semene sămânța Evangheliei, prezen- 
tând altora adevărurile preţioase ale Sfintei Scripturi, care vor 
prinde rădăcini în minte și vor răsări în viaţa veșnică. 

Lecţiile învăţate din căderea lui Israel, în anii când conducător 
și popor s-au întors de la scopul înalt pe care fuseseră chemaţi 
să-l aducă la îndeplinire, sunt solemne. În loc să fie slab, chiar pe 
punctul să cadă, Israelul lui Dumnezeu de astăzi, reprezentanții 
Cerului, care alcătuiesc biserica adevărată a lui Hristos, trebuie 
să fie puternici, căci asupra lor stă sarcina încheierii lucrării, care 
a fost încredinţată omului, și să grăbească ziua răsplătirilor finale. 
Totuși aceleași influenţe, care l-au învins pe Israel în timpul domniei 
lui Solomon, se pot întâlni și astăzi. Oștile vrăjmașului oricărei 
neprihăniri sunt puternic fortificate și numai prin puterea lui 
Dumnezeu poate fi câștigată biruinţa. Lupta din faţa noastră cere 
exercitarea spiritului de renegare de sine, neîncredere în sine și 
dependenţa numai de Dumnezeu, pentru folosirea înțeleaptă a 
fiecărei ocazii pentru mântuirea sufletelor. Binecuvântarea lui 
Dumnezeu va însoţi biserica Sa atunci când înaintează unită, 
descoperind lumii, care zace în întunericul rătăcirii, frumuseţea 
sfinţeniei, așa cum se manifestă într-un spirit de jertfire de sine, 
asemenea lui Hristos, într-o înălţare a celor dumnezeiești mai 
presus de cele omenești și într-o slujire iubitoare și neobosită pentru 
aceia care au atâta nevoie de binecuvântările Evangheliei. 


CAPITOLUL 5 


POCĂINŢA LUI SOLOMON 


În timpul domniei lui Solomon, Domnul i s-a arătat de două 
ori, aducându-i cuvinte de aprobare și de sfat — în viziunea de 
noapte de la Gabaon, când făgăduinţa înţelepciunii, bogăției și 
onoarei a fost însoţită de sfatul de a rămâne smerit și ascultător, și 
după consacrarea templului, când Domnul încă o dată l-a îndemnat 
la credincioșie. Sfaturile date lui Solomon au fost clare, iar 
făgăduinţele minunate; totuși despre acela care, prin împrejurări, 
caracter și viaţă, părea pregătit din plin să îndeplinească sarcina și 
să facă faţă așteptărilor Cerului este scris: „Solomon nu a păzit 
poruncile Domnului”. „Își abătuse inima de la Domnul, Dumnezeul 
lui Israel, care i se arătase de două ori. În privința aceasta îi spusese, 
să nu meargă după alţi dumnezei” (1 Împărați 11,9.10). Şi 
apostazia lui Solomon a fost atât de deplină, atât de mult i s-a 
împietrit inima în nelegiuire, încât cazul părea aproape fără nădejde. 

De la bucuria comuniunii cu Dumnezeu, Solomon s-a întors să 
găsească satisfacţii în plăcerile senzuale. Despre această experiență 
el spune: „Am făcut lucruri mari: mi-am zidit case, mi-am sădit 
vii; mi-am făcut grădini și livezi de pomi și am sădit în ele tot felul 
de pomi. Am cumpărat robi și roabe...; mi-am strâns argint și aur, 
și bogății ca de împărați și ţări. Mi-am adus cântăreţi și cântărețe, 
și desfătarea fiilor oamenilor: o mulțime de femei. Am ajuns mare, 
mai mare decât toți cei ce erau înaintea mea în Ierusalim... 

Tot ce mi-au poftit ochii, le-am dat; nu mi-am oprit inima de la 
nicio veselie, ci am lăsat-o să se bucure de toată truda mea... Apoi, 
când m-am uitat cu băgare de seamă la toate lucrările pe care le 
făcusem cu mâinile mele și la truda cu care le făcusem, am văzut 
că în toate este numai deșertăciune și goană după vânt, și că nu 
este nimic trainic sub soare. 

Atunci mi-am întors privirile spre înţelepciune, prostie și 
nebunie. Căci ce va face omul care va veni după împărat? 

Ceea ce s-a făcut și mai înainte. Atunci am urât viaţa... Mi-am 
urât până și toată munca pe care am făcut-o sub soare” (Eclesiastul 
2,4-18). 

Prin experiența lui amară, Solomon a învățat despre deșertă- 
ciunea unei vieţi care caută în lucrurile pământești binele suprem. 
A înălțat altare idolilor păgâni, numai ca să constate cât de zadar- 
nică este făgăduinţa lor pentru odihna spirituală. Gânduri sumbre 
și chinuitoare l-au tulburat zi și noapte. Pentru el nu mai era nicio 
bucurie de viață, nici pace a sufletului, iar viitorul era întunecat 
de disperare. 

Cu toate acestea, Domnul nu l-a părăsit. Prin solii de mustrare 
și prin judecăţi aspre, El a căutat să-l trezească pe împărat ca 
să-și dea seama de păcătoșenia căii lui. A îndepărtat grija Sa 
ocrotitoare și a îngăduit vrăjmașilor să-l hărţuiască și să-i slăbească 
împărăţia. „Domnul a ridicat un alt vrăjmaș lui Solomon: pe 
Rezom... capul unei cete..., care ura pe Israel. El a împărățit 
peste Siria. Și leroboam, slujitorul lui Solomon... era tare și 
viteaz... și a ridicat mâna împotriva împăratului” (1 Împărați 
11,23-28). 

În cele din urmă, Domnul, printr-un proroc, i-a trimis lui Solomon 
o solie înspăimântătoare: „Fiindcă ai făcut așa, și n-ai păzit 
legământul Meu și legile Mele pe care ţi le-am dat, voi rupe 
împărăţia de la tine și o voi da slujitorului tău. Numai nu voi face 
lucrul acesta în timpul vieţii tale, pentru tatăl tău David. Ci din 
mâna fiului tău o voi rupe” (1 Împărați 1111.12). 

Trezit ca dintr-un vis de această sentință de judecată rostită 
împotriva lui și a casei lui, Solomon, a cărui conștiință s-a trezit, a 
început să-și vadă nebunia în adevărata ei lumină. Cu mustrări de 
conștiință, având mintea și trupul slăbite, el s-a întors obosit și 
însetat de la fântânile crăpate ale lumii, ca să mai bea o dată din 
Izvorul vieții. În cele din urmă, disciplina suferinței și-a adus la 
îndeplinire lucrarea pentru el. Multă vreme fusese chinuit de teama 
unei ruine depline, din cauza neputinței de a se întoarce de la 
nebunie; dar acum a întrezărit în solia dată o rază de nădejde. 


Dumnezeu nu îl respinsese cu totul, ci era gata să-l elibereze 
dintr-o robie mai crudă decât mormântul și din care nu avusese 
puterea să se elibereze singur. Cu pioşenie, Solomon a recunoscut 
puterea și bunătatea iubitoare ale Aceluia care este mai mare decât 
„cel mare” (Eclesiastul 5,8); prin pocăință, el a început să-și 
îndrepte din nou pașii către idealul înalt de curăţie și sfințenie de 
la care căzuse atât de jos. El nu putea niciodată să nădăjduiască să 
scape de urmările distrugătoare ale păcatului. Niciodată nu avea 
să-și elibereze mintea de toată amintirea căii de îngăduinţă de sine 
pe care o urmase; dar avea să se străduiască în mod stăruitor să-i 
convingă pe alţii să nu mai repete această nebunie. Avea să-și 
mărturisească cu umilinţă greșeala căilor lui și să-și înalțe glasul 
în avertizare, ca alţii să nu fie pierduţi fără putinţă de scăpare 
datorită influențelor către rău pe care el le pusese în mișcare. 
Acela care se pocăiește cu adevărat nu alungă din minte păcatele 
trecutului. Odată ce a primit pacea sufletului, el nu ajunge nepă- 
sător faţă de greșelile săvârșite. El se gândește la aceia care sunt 
duși în păcat prin purtarea sa și încearcă, pe toate căile, să-i readucă 
pe calea cea dreaptă. Cu cât mai mare este lumina de care are 
parte, cu atât mai puternică îi este și dorinţa de a aduce picioarele 
altora pe calea cea bună. El nu privește cu ușurătate asupra 
comportamentului său stricat, socotindu-și greșeala ca un lucru 
lipsit de importanţă, ci trage semnalul de alarmă pentru ca și alții 
să fie avertizați. Solomon a recunoscut că „inima oamenilor este 
plină de răutate și... este atâta nebunie în inima lor” (Eclesiastul 
9,3). El mai declară: „Pentru că nu se aduce repede la îndeplinire 
hotărârea dată împotriva faptelor rele, de aceea este plină inima 
fiilor oamenilor de dorinţa să facă rău. Totuși măcar că păcătosul 
face de o sută de ori răul și stăruiește multă vreme în el, eu știu că 
fericirea este pentru cei ce se tem de Dumnezeu și au frică de El. 
Dar cel rău nu este fericit și nu-și va lungi zilele, întocmai ca um- 
bra, pentru că nu are frică de Dumnezeu” (Eclesiastul 8,11-13). 
Prin inspirație, împăratul a scris pentru generaţiile care aveau 
să vină după el istoria anilor pierduţi, împreună cu lecţiile și 
avertismentele lor. În felul acesta, cu toate că sămânța semănată 
de el a fost recoltată de poporul lui într-un seceriș de păcat, munca 

sa de o viaţă întreagă nu s-a pierdut cu totul. Cu blândeţe și cu 
umilință, în anii săi de pe urmă, Solomon „l-a învăţat știința pe 
popor, a cercetat să afle cuvintele plăcute și să scrie întocmai 
cuvintele adevărului. Cuvintele înţelepţilor sunt ca niște bolduri; 
și strânse la un loc sunt ca niște cuie bătute, date de un singur 
stăpân. Încolo, fiule, ia învățătura din aceste lucruri” (Eclesiastul 
12,9-12). 

„Să ascultăm dar încheierea tuturor lucrurilor: Teme-te de 
Dumnezeu și păzeşte poruncile Lui. Aceasta este datoria oricărui 
om. Căci Dumnezeu va aduce orice faptă la judecată și judecata 
aceasta se va face cu privire la tot ce este ascuns, fie bine, fie rău” 
(Eclesiastul 12,13.14). 

Ultimele scrieri ale lui Solomon descoperă că, pe măsură ce 
și-a dat seama tot mai mult de păcătoșenia căii lui, el a dat o atenţie 
deosebită avertizării date tinerilor împotriva căderii în greșelile 
care l-au dus să irosească cele mai alese daruri ale Cerului. Cu 
amărăciune și cu rușine, el a mărturisit că în prima parte a vieţii 
lui mature, când ar fi trebuit să găsească în Dumnezeu mângâierea, 
sprijinul și viaţa, se întorsese de la lumina cerului și de la 
înţelepciunea lui Dumnezeu și așezase idolatria în locul închinării 
lui Iehova. 

Iar acum, după ce învățase printr-o tristă experiență nebunia 
unei astfel de vieţi, dorinţa lui arzătoare era să-i prevină pe alţii ca 
să nu intre în experienţa amară prin care trecuse el. Cu un patos 
impresionant, el descrie privilegile și răspunderile care stau 
înaintea tinerilor, în slujirea lui Dumnezeu: 

„Dulce este lumina și o plăcere pentru ochi să vadă soarele. 
Deci, dacă un om trăiește mulți ani, să se bucure, în toţi ani aceștia, 
și să se gândească ce multe vor fi zilele de întuneric. Tot ce va veni 
este deșertăciune. Bucură-te tinere de tinereţea ta, fii cu inima 
veselă cât ești tânăr, umblă pe căile alese de inima ta și plăcute 
ochilor tăi; dar să știi că, pentru toate acestea, te va chema 
Dumnezeu la judecată. Gonește orice necaz din inima ta și 
depărtează răul din trupul tău; căci tinereţea și zorile vieţii sunt 
trecătoare” (Eclesiastul 11,7-10). 


Dar adu-ți aminte de Făcătorul tău în zilele tinereții tale. 
Până nu vin zilele cele rele 

Și până nu se apropie anii când vei zice: 

„Nu găsesc nicio plăcere în ei”. 

Până nu se întunecă soarele şi lumina, luna şi stelele, 
și până nu se întorc norii îndată după ploaie; 

până nu încep să tremure paznicii casei (mâinile) 

și să se înconvoaie cele tari (picioarele); 

până nu se opresc cei ce macină (dinţii), 

căci s-au împutinat; 

până nu se întunecă cei ce se uită pe fereastre (ochii); 
până nu se închid cele două uși dinspre ulită (buzele), 
când uruitul morii slăbeşte, 

te scoli la ciripitul unei păsări, 

glasul tuturor cântăretelor se aude înăbușit, 

te temi de orice înălțime 

şi te speri pe drum, 

până nu înfloreşte migdalul cu peri albi, 

și de-abia se târește lăcusta, 

până nu-ti trec poftele, 

căci omul merge spre casa lui cea veşnică, 

și bocitorii cutreieră ulițele, 

până nu se rupe funia de argint, 

până nu se sfarmă vasul de aur, 

până nu se sparge găleata la izvor 

și până nu se strică roata de la fântână; 

până nu se întoarce țărâna în pământ, cum a fost, 

şi până nu se întoarce duhul la Dumnezeu, care l-a dat! 


(Eclesiastul 12,1-7) 


Nu numai pentru tineri, ci și pentru cei maturi, ca și pentru cei 
care coboară de pe culmea vieţii, cu faţa către soarele în apus, 
viaţa lui Solomon este plină cu avertismente. Vedem și auzim 
despre nestatornicia celor tineri — tineri care oscilează între bine 
și rău, iar curentul patimilor păcătoase se dovedește prea puternic 
pentru ei. Din partea celor cu ani mai mulți nu ne așteptăm la 

nestatornicie și necredincioșie; așteptăm un caracter statornic, 
principii înrădăcinate puternic. Dar nu întotdeauna se întâmplă 
așa. Atunci când Solomon ar fi trebuit să aibă un caracter ca un 
stejar puternic, el a căzut de la statornicie sub puterea ispitei. 
Atunci când ar fi trebuit să aibă cea mai mare putere, el s-a dovedit 
a fi cel mai slab. 

Din aceste exemple să învăţăm că în veghere și în rugăciune se 
găsește siguranţa atât la tânăr, cât și la bătrân. Siguranţa nu constă 
în poziţia înaltă și în privilegiile mari. Se poate ca timp de mai 
mulți ani, cineva să se bucure de o adevărată experienţă creștină, 
dar el este încă expus atacurilor din afară, chiar și înțeleptul și 
puternicul Solomon a fost înfrânt. Căderea lui ne învaţă că oricât 
de multe calități intelectuale ar avea un om și oricât de credincios 
i-ar fi slujit lui Dumnezeu în trecut, el nu poate să se încreadă în 
propria înţelepciune și integritate. 

În orice generaţie și în orice țară, adevărata temelie și exemplu 
pentru formarea caracterului au fost și sunt aceleași. Legea divină: 
„Să iubeşti pe Domnul, Dumnezeul tău, cu toată inima ta..., și pe 
aproapele tău ca pe tine însuţi” (Luca 10,27), marele principiu 
manifestat în caracterul și în viaţa Mântuitorului nostru este unica 
temelie sigură și singura călăuză. „Înţelepciunea şi priceperea sunt 
un izvor de mântuire” (Isaia 33,6) — înţelepciunea și priceperea 
pe care numai Cuvântul lui Dumnezeu le oferă. 

Cuvintele spuse lui Israel cu privire la ascultarea de poruncile 
Sale sunt tot atât de adevărate acum ca și atunci: „Căci aceasta va 
fi înţelepciunea și priceperea voastră înaintea popoarelor” 
(Deuteronom 4,6). În aceasta stă singura ocrotire a integrității 
individului, a curăţiei căminului, a bunăstării societăţii sau 
stabilitatea unui popor. În mijlocul încercărilor și al primejdiilor 
vieţii, al pretențiilor potrivnice una alteia, unica regulă sigură și 
sănătoasă este să faci ceea ce Dumnezeu cere: „Orânduirile 
Domnului sunt fără prihană” (Psalmi 19,8) și „cel ce se poartă 
așa, nu se clatină niciodată” (Psalmi 15,5). 

Aceia care iau seama la avertizarea pe care o constituie apostazia 
lui Solomon se vor feri dintr-un început de apropierea de acele 
păcate care l-au învins pe el. Numai ascultarea de cerinţele Cerului 


îl va păzi pe om de apostazie. Dumnezeu revarsă asupra omului 
lumină și multe binecuvântări; dar, dacă această lumină și aceste 
binecuvântări nu sunt primite, nu există nicio siguranță împortiva 
neascultării și apostaziei. Când aceia pe care Dumnezeu îi ridică 
la poziţii de înaltă încredere se întorc de la El la înțelepciunea 
omenească, lumina lor devine întuneric. Capacităţile încredințate 
devin o capcană. 

Până la încheierea luptei, vor fi mereu dintre aceia care se vor 
îndepărta de Dumnezeu. Satana va pregăti în așa fel împrejurările 
încât, dacă nu suntem păziți de puterea divină, ele vor slăbi aproape 
pe nesimtite întăriturile sufletului. Trebuie se ne întrebăm la fiecare 
pas: „Este aceasta calea Domnului? Atâta timp cât va dura viaţa, 
va fi nevoie să ne punem ca ţintă să veghem cu tărie asupra 
sentimentelor și pasiunilor. Nu putem fi în siguranţă nicio clipă, 
afară de faptul că Îi încredințăm lui Dumnezeu viaţa ascunsă cu 
Hristos. Vegherea și rugăciunea sunt garanţia curăţiei. 

Toţi aceia care vor intra în cetatea lui Dumnezeu vor intra pe 
poarta îngustă — printr-un efort chinuitor, căci, „nimic întinat nu 
va intra în ea” (Apocalipsa 21,27). Dar niciunul dintre aceia care 
au căzut nu trebuie să se lase pradă disperării. Bărbaţi în vârstă, 
care odinioară L-au onorat pe Dumnezeu, și-au mânjit sufletul, 
jertfind virtutea pe altarul poftei, dacă se pocăiesc, părăsesc păcatul 
și se întorc la Dumnezeu este încă nădejde pentru ei. Acela care 
declară: „Fii credincios până la moarte și îţi voi da cununa vieţii” 
(Apocalipsa 2,10), face invitaţia: „Să se lase cel rău de calea lui, și 
omul nelegiuit să se lase de gândurile lui, să se întoarcă la Domnul 
care va avea milă de el, la Dumnezeul nostru care nu obosește 
iertând” (Isaia 55,7). Dumnezeu urăște păcatul, dar îl iubește pe 
păcătos. „Le voi vindeca vătămarea adusă de neascultarea lor”, 
spune EI, „îi voi iubi cu adevărat” (Osea 14,4). 

Pocăinţa lui Solomon a fost sinceră, dar paguba pe care 
exemplul lui nelegiuit a adus-o nu putea fi îndepărtată. În timpul 
apostaziei sale, au fost în împărăție bărbaţi care au rămas 
credincioși însărcinării lor, păstrându-și curăţia și credincioșia. 
Mulţi au fost duși în rătăcire, dar puterea răului, pusă în mișcare 
prin introducerea idolatriei și practicilor păcătoase, nu a putut fi 

oprită de către împăratul pocăit. Influenţa lui spre bine a fost 
într-o mare măsură slăbită. Mulţi au ezitat să-și pună încrederea 
deplină în conducerea lui. Cu toate că împăratul și-a mărturisit 
păcatul, a scris pentru binele generaţiilor care aveau să vină după 
el un raport al nebuniei și al pocăinţei lui, nu a putut nădăjdui 
niciodată să anuleze în totul influenţa dezastroasă a faptelor lui 
rele. Încurajaţi de apostazia sa, mulți au continuat să facă rău și 
numai rău. Și în viaţa decăzută a multora dintre conducătorii care 
i-au urmat se poate găsi influenţa tristă a pervertirii puterilor date 
lui de Dumnezeu. 

Chinuit de gândul amar al păcătoșeniei căii sale, Solomon a 
fost silit să spună: „Înţelepciunea este mai de preţ decât sculele de 
război; dar un singur păcătos nimicește mult bine. Este un rău pe 
care l-am văzut sub soare, ca o greșeală care vine de la cel ce 
cârmuiește: nebunia este pusă în dregătorii înalte” (Eclesiastul 
9,18; 10.56). 

„Muştele moarte strică și acresc untdelemnul negustorului 
de unsori; tot așa, puţină nebunie biruie înțelepciunea și slava” 
(Eclesiastul 10,1). 

Dintre toate învățăturile ce pot fi luate din viața lui Solomon, 
niciuna nu este mai puternic accentuată ca puterea influenţei spre 
bine sau spre rău. Oricât de restrânsă poate fi sfera noastră de 
activitate, noi exercităm totuși o influență spre fericire sau spre ne- 
norocire. Dincolo de capacitatea noastră de a ști sau de a controla, 
ea îi face pe alţii să binecuvânteze sau să blesteme. Ea poate fi în- 
cărcată cu ceața nemulțumirii și egoismului sau otrăvită de înti- 
năciunea mortală a vreunui păcat nutrit sau, dimpotrivă, a credinţei, 
curajului și nădejdii și îndulcită cu parfumul iubirii. Dar un efect 
spre bine sau spre rău ea va avea cu siguranță. 

Este înfiorător gândul că influenţa noastră este o miasmă de 
moarte spre moarte, totuși acest lucru este posibil. Un suflet rătăcit 
care pierde viaţa veşnică — cine poate calcula pierderea! Cu toate 
acestea, o faptă nesăbuită, un cuvânt nechibzuit din partea noastră 
pot exercita o influenţă atât de profundă asupra vieţii altuia, încât 
îi poate ruina sufletul. O pată asupra caracterului îi poate 
îndepărata pe mulți de la Hristos. 


Sămânţa semănată produce un seceriș, iar acesta este semănat 
la rândul lui; astfel, secerișul se înmulțește. În legăturile noastre 
cu ceilalți, legea aceasta se dovedește a fi adevărată. Orice faptă 
sau orice cuvânt este o sămânță care va aduce rod. Orice faptă de 
bunătate plină de iubire, de ascultare, de renunțare la sine se va 
reproduce în alții și, prin aceștia, în mulți alţii. La fel, fiecare faptă 
de gelozie, de răutate sau de dezbinare este o sămânță care va 
răsări într-o „rădăcină de amărăciune... și mulţi să fie întinaţi de 
ea” (Evrei 12,15). Și cât de mare va fi numărul celor pe care cei 
„mulţi” îi vor perverti! În felul acesta, semănatul binelui și al răului 
continuă pentru acum și în veșnicie. 


> 


| Pocăința lui Solomon 


[e>] 
— 


62 


CAPITOLUL 6 


RUPEREA ÎMPĂRĂŢIEI 


„Solomon a adormit cu părinţii lui și a fost îngropat în ceta- 
tea tatălui său, David. În locul lui, a domnit fiul său Roboam” 
(1 Împărați 11,43). 

La scurtă vreme de la urcarea pe tron, Roboam a venit la Sihem, 
unde se aștepta să primească recunoașterea oficială a tuturor 
seminţiilor: „Căci tot Israelul venise la Sihem să-l facă împărat” 
(2 Cronici 10,1). 

Printre cei prezenţi se găsea și leroboam, fiul lui Nebat, același 
leroboam care în timpul domniei lui Solomon fusese cunoscut ca 
om „tare și viteaz” și căruia profetul Ahia din Silo îi dăduse o 
solie surprinzătoare: „lată, voi rupe împărăţia din mâna lui 
Solomon, şi-ţi voi da zece seminţii” (1 Împărați 11,28.31). 

Prin solul său, Domnul îi vorbise lămurit lui leroboam cu privire 
la necesitatea împărțirii împărăției. El spusese că această împărțire 
trebuie să aibă loc „pentru că M-au părăsit, și s-au închinat înaintea 
Astarteei, zeiţa sidonienilor, înaintea lui Chemoș, dumnezeul 
Moabului, și înaintea lui Milcom, dumnezeul fiilor lui Amon, și 
pentru că nu au umblat în căile Mele ca să păzească ce este drept 
înaintea Mea și să păzească legile și poruncile Mele, cum a făcut 
David” (1 Împărați 11,33). 

leroboam fusese anunţat mai departe că împăraţia nu avea să 
fie împărțită înainte de încheierea domniei lui Solomon: „Nu voi 
lua din mâna lui toată împăraţia, căci îl voi ţine domn în tot timpul 
vieţii lui, pentru robul Meu David, pe care l-am ales, și care a 
păzit poruncile și legile Mele. Dar voi lua împărăţia din mâna fiului 
său, și-ţi voi da zece seminţii din ea” (1 Împărați 11,34.35). 

Cu toate că Solomon dorise să-l pregătească pe Roboam, 
urmașul ales de el, că să întâmpine cu înţelepciune criza prevestită 
de prorocul lui Dumnezeu, niciodată el nu fusese în stare să exercite 
o influență puternică de modelare spre bine asupra minţii fiului 


său, a cărui educaţie timpurie fusese atât de mult neglijată. 
Roboam primise de la mama lui, o amonită, pecetea unui caracter 
nestatornic. Din când în când, el a încercat să-L slujească pe 
Dumnezeu și i-a fost dată o oarecare prosperitate; dar n-a fost 
statornic și, în cele din urmă, s-a lăsat dus de influenţele rele 
care-l înconjuraseră din copilărie. În greșelile din viaţa lui Roboam 
și în apostazia lui finală, se descoperă urmările teribile ale unirii 
lui Solmon cu femeile idolatre. 

Seminţiile lui Israel suferiseră timp îndelungat nedreptăți 
apăsătoare sub măsurile de asuprire luate de fostul lor conducător. 
Cheltuielile risipitoare ale domniei lui Solomon, în vremea 
apostaziei lui, l-au dus să pună pe umerii poporului impozite apăsă- 
toare și să le ceară celor din popor multe servicii de slugă. Înainte 
de a-l încorona pe noul conducător, bărbaţii de frunte din 
seminţiile lui Israel au hotărât să se asigure dacă fiul lui Solomon 
avea de gând să le micşoreze poverile acestea: „Atunci, leroboam 
și tot Israelul au venit la Roboam și i-au vorbit așa: "Tatăl tău 
ne-a îngreunat jugul: acum ușurează această aspră povară și jugul 
greu pe care l-a pus peste noi tatăl tău. Și îţi vom sluji.” 

Dorind să primească sfat de la consilierii lui înainte de a stabili 
ce politică va urma, Roboam le-a răspuns: „Întoarceţi-vă la mine 
după trei zile, și poporul a plecat”. 

„Împăratul Roboam a întrebat pe bătrânii care fuseseră cu tatăl 
său Solomon în timpul vieţii lui, și a zis: "Ce mă sfătuiți să răspund 
poporului acestuia”? Și iată ce au zis ei: "Dacă vei fi bun cu poporul 
acesta, dacă-i vei primi bine și dacă le vei vorbi cu bunăvoință, îţi 
vor sluji pe vecie” (2 Cronici 10,3-7). 

Nemulțumit, Roboam s-a îndreptat către bărbaţii mai tineri, cu 
care fusese împreună în tinereţe și în primii ani ai maturității lui, 
și i-a întrebat „Ce mă sfătuiţi să răspund poporului acestuia care-mi 
vorbește astfel: "Ușurează jugul pe care l-a pus tatăl tău peste noi” 
(1 Împărați 12,9). Tinerii i-au sugerat să se poarte cu asprime cu 
supușii împărăției lui și să-i lămurească chiar de la început că nu 
va admite să se pună vreo piedică în calea dorințelor sale. 

Măgulit de perspectiva exercitării autorităţii supreme, Roboam 
s-a hotărât să nu ţină seama de sfatul bătrânilor din regatul său și 

să facă din tineri sfătuitorii lui. Astfel, în ziua rânduită, când 
„leroboam și tot poporul au venit la Roboam” pentru declaraţia 
cu privire la cursul pe care avea să-l urmeze, Roboam „a răspuns 
aspru poporului... "Tatăl meu v-a îngreunat jugul, dar eu vi-l voi 
face și mai greu; tatăl meu v-a bătut cu bice, dar eu vă voi bate cu 
scorpioane”” (1 Împărați 12,12-14). 

Dacă Roboam și sfătuitorii lui lipsiţi de experienţă ar fi înțeles 
voința divină cu privire la Israel, ei ar fi ţinut seama de cererea 
poporului pentru reforme hotărâte în adiministrarea guvernării. 
Dar în momentul favorabil, pe care l-au avut cu ocazia întâlnirii 
de la Sihem, ei nu au reușit să judece de la cauză la efect și în felul 
acesta au slăbit pentru totdeauna influenţa lor asupra unui mare 
număr de oameni din popor. Hotărârea lor de a menţine și de a 
spori apăsarea introdusă în timpul domniei lui Solomon era în 
conflict direct cu planul lui Dumnezeu pentru Israel și a dat 
poporului motive serioase ca să se îndoiască de sinceritatea 
motivelor lor. În această încercare neînțeleaptă şi neîndurătoare 
de a exercita puterea, împăratul împreună cu sfătuitorii aleși de el 
și-au manifestat mândria pentru poziţia și autoritatea lor. 

Domnul nu i-a îngăduit lui Roboam să-și aducă la îndeplinire 
planul pe care-l anunţase. Printre semintii erau și mii de oameni 
extrem de agitați din cauza măsurilor apăsătoare ale domniei lui 
Solomon, și acum ei au socotit că nu puteau face altfel decât să se 
răscoale împotriva casei lui David: „Când a văzut tot Israelul că 
împăratul nu-l ascultă, poporul a răspuns împăratului: 'Ce parte 
avem noi cu David? Noi n-avem moștenire cu fiul lui Ișai! La 
corturile tale, Israele! Acum vezi-ţi de casă, Davide! Și Israel s-a 
dus la corturile lui” (1 Împărați 12,16). 

Ruptura provocată de vorbirea aspră a lui Roboam s-a dovedit 
de nereparat. De acum înainte, cele douăsprezece seminţii ale lui 
Israel au fost despărțite, seminţiile lui Iuda și Benianim formând 
Regatul de Sud al lui Iuda, sub conducerea lui Roboam, pe când 
cele zece semintii din nord au format și au menţinut o conducere 
separată, cunoscută sub numele de Regatul lui Israel, avându-l pe 
Ieroboam drept conducător. În felul acesta s-a împlinit prevestirea 


prorocului cu privire la împărțirea împărăției. „Lucru acesta a 
fost orânduit de Domnul” (1 Împărați 12,15). 

Când Roboam a văzut cele zece seminţii părăsindu-și supunerea 
faţă de el, a pornit la acțiune. Printr-unul dintre oamenii influenţi ai 
împărăției, „Adoram, care era mai-mare peste biruri”, el a făcut o 
încercare de împăcare. Dar trimisul păcii a fost tratat într-un mod 
care dădea mărturie despre sentimentele de împotrivire faţă de 
Roboam. „Adoram a fost ucis cu pietre de tot Isrelul și a murit.” 
Șocat de această dovadă a forţei răscoalei, „împăratul Roboam 
s-a grăbit să se suie într-un car ca să ajungă la Ierusalim” (1 Împărați 
12,18). 

„Roboam, ajungând la Ierusalim, a strâns toată casa lui Iuda 
şi seminția lui Beniamin, o sută optzeci de mii de oameni aleși, 
buni pentru război, ca să lupte împotriva lui Israel și să-l aducă 
înapoi sub stăpânirea lui Roboam, fiul lui Solomon. Dar cuvântul 
lui Dumnezeu a vorbi astfel lui Șemaia, omul lui Dumnezeu: 
"Vorbește lui Roboam, fiul lui Solomon, împăratul lui Iuda, și 
întregii case a lui Iuda și a lui Beniamin și celuilalt popor și 
spune-le: Așa vorbeş-te Domnul: 'Nu vă suiti și nu faceţi război 
împotriva fraţilor voștri, copiii lui Israel! Fiecare din voi să se 
întoarcă acasă, căci de la Mine s-a întâmplat aceasta.” Ei au 
ascultat de cuvântul Domnului și s-au întors acasă, după cuvântul 
Domnului” (1 Împărați 12,21-24). 

Timp de trei ani, Roboam a încercat să profite de trista sa 
experienţă de la începutul domniei și în acest efort a reușit. El... 
„a zidit cetăţi întărite în Iuda”, „le-a întărit și a pus în ele căpitani 
și magazii de bucate, de untdelemn și vin”. S-a îngrijit să facă aceste 
cetăţi „foarte tari” (2 Cronici 11,5.11.12). Însă secretul prosperi- 
tăţii lui Iuda, în primii ani ai domniei lui Roboam, nu consta în 
aceste măsuri. Recunoașterea lui Dumnezeu drept Conducător 
suprem a fost aceea care a adus seminţiile lui Iuda și Beniamin 
într-o poziţie avantajoasă. La numărul lor s-au adăugat mulți 
bărbaţi temători de Dumnezeu din seminţiile de la nord. „Aceia 
din toate semințiile lui Israel”, spune raportul, „care aveau pe inimă 
să-L caute pe Domnul, Dumnezeul lui Israel, au urmat pe leviţi la 
Ierusalim, ca să jertfească Domnului, Dumnezeului părinților lor. 

Ei au dat astfel tărie Regatului lui Iuda, și au întărit pe Roboam, 
fiul lui Solomon, timp de trei ani; căci trei ani au umblat în calea 
lui David și a lui Solomon” (2 Cronici 11,16.17). 

Roboam avea ocazia să răscumpere într-o mare măsură greșelile 
trecutului și să restabilească încrederea în priceperea lui de a con- 
duce cu înţelepciune, dacă ar fi mers mai departe pe același drum. 
Dar pana inspirată trasează un raport trist al succesorului lui 
Solomon, ca a unuia care nu a reușit să exercite o influenţă 
puternică în formarea credincioșiei faţă de Iehova. Cu toate că 
regele era încăpățânat din fire, încrezător în sine, îndărătnic și 
inclinat spre idolatrie, dacă și-ar fi pus încrederea deplină în 
Dumnezeu, ar fi putut să-și dezvolte tăria de caracter. Dar pe 
măsură ce timpul trecea, regele și-a pus încrederea în puterea 
poziţiei şi în cetățile pe care le-a întărit. Încet, încet, a trecut cu 
totul de partea idolatriei. „Când s-a întărit Roboam în domnie și a 
căpătat putere, a părăsit Legea Domnului, și tot Israelul a părăsit-o 
împreună cu el” (2 Cronici 12,1). 

Cât de triste și cât de pline de însemnătate sunt cuvintele: „.... și 
tot Israelul împreună cu el!” Poporul pe care Dumnezeu îl alesese 
să fie o lumină pentru popoarele înconjurătoare se depărta de 
Izvorul puterii sale și căuta să devină asemenea popoarelor din 
jur. După cum s-a întâmplat cu ei, se înptâmplă și astăzi, într-o 
măsură mai mare sau mai mică, cu oricine se predă lucrării celui 
rău — influenţa faptei rele nu se mărginește doar la făptuitor. 
Nimeni nu trăiește pentru sine. Nimeni nu piere singur în nele- 
giuirea lui. Fiecare viaţă este o lumină care strălucește și încu- 
rajează calea altora sau o influenţă întunecată și nimicitoare, care 
duce la disperare și la ruină. Noi îi conducem pe alţii fie în sus, 
către fericire și viaţă nemuritoare, fie în jos, către durere și moarte 
veșnică. Şi dacă prin faptele noastre punem sau întărim la lucru 
puterile rele ale acelora din jurul nostru, ne facem părtași la păcatele 
lor. 

Dumnezeu n-a îngăduit ca apostazia conducătorului lui Iuda 
să rămână nepedepsită. „În al cincilea an al domniei lui Roboam, 
Șișac, împăratul Egiptului, s-a suit împotriva Ierusalimului, pentru 
că păcătuiseră împotriva Domnului. Avea o mie două sute de care 


din Egipt, un popor fără număr, dintre libieni, suchieni și etiopeni. 
A luat cetăţile întărite ale lui Iuda și a ajuns până la Ierusalim. 

Atunci, prorocul Şemaia s-a dus la Roboam și la căpeteniile lui 
Iuda, care se adunaseră în Ierusalim, la apropierea lui Șișac, și 
le-a zis: Așa vorbește Domnul: "Voi M-aţi părăsit; vă părăsesc și 
Eu și vă dau în mâinile lui Șișac” (2 Cronici 12,2-5). 

Poporul nu mersese atât de departe în apostazie, încât să 
disprețuiască judecăţile lui Dumnezeu. În pierderile provocate de 
invazia lui Șișac, ei au recunoscut mâna lui Dumnezeu și pentru o 
vreme s-au umilit. „Domnul este drept”, au recunoscut ei. 

„Și când a văzut Domnul că s-au smerit, cuvântul Domnului a 
vorbit astfel lui Șemaia: "S-au smerit, nu-i voi nimici, nu voi zăbovi 
să le vin în ajutor, și mâna Mea nu va veni asupra Ierusalimului 
prin Şișac; dar îi vor supune și vor ști ce însemnă să-Mi slujească 
Mie sau să slujească împăraţilor altor ţări”. 

Șișac, împăratul Egiptului, s-a suit împotriva Ierusalimului. 
A luat scuturile de aur pe care le făcuse Solomon. Împăratul 
Roboam a făcut în loc niște scuturi de aramă și le-a dat în grija 
căpeteniilor alergătorilor, care păzeau intrarea casei împăratului... 
Pentru că Roboam se smerise, Domnul Și-a abătut mânia de 
la el și nu l-a nimicit de tot. Și tot mai era ceva bun în Iuda” 
(2 Cronici 12,6-12). 

Dar când mâna suferinţei a fost îndepărtată și națiunea a 
prosperat iarăși, mulţi au uitat de teamă și s-au întors la idolatrie. 
Printre aceștia a fost chiar regele Roboam. Deși umilit prin 
calamităţile ce căzuseră asupra lui, nu a reușit să facă din această 
experiență un punct decisiv pentru întoarcere în viața lui. Uitând 
lecţia pe care Dumnezeu a urmărit să-l înveţe, a căzut din nou în 
păcatele care aduseseră judecăţi asupra naţiunii. După câțiva ani 
lipsiţi de glorie, în timpul cărora regele „a făcut lucruri rele, pentru 
că nu și-a pus inima să caute pe Domnul”, „Roboam a adormit cu 
părinţii săi și a fost îngropat în cetatea lui David. Și în locul lui a 
domnit fiul său Abia” (2 Cronici 12,14.16). 

Odată cu despărţirea împărăției, la începutul domniei lui 
Roboam, slava lui Israel a început să se depărteze, pentru ca 
niciodată să nu mai fie recâștigată în plinătatea ei. Uneori, de-a 

lungul veacurilor care au urmat, tronul lui David a fost ocupat de 
oameni cu valoare morală și judecată clarvăzătoare, și sub 
conducerea acestor suverani, binecuvântările care erau revărsate 
asupra oamenilor lui Iuda se răspândeau și asupra popoarelor 
înconjurătoare. Uneori, Numele lui lehova a fost înălțat mai presus 
de orice dumnezeu fals, iar Legea Sa a fost privită cu respect. 
Din timp în timp, se ridicau proroci puternici pentru a întări 
mâinile conducătorilor și pentru a încuraja poporul la o continuă 
credincioșie. Dar seminţele răului, care deja răsăriseră atunci 
când Roboam a urcat pe tron, nu aveau să fie niciodată cu totul 
dezrădăcinate, și uneori poporul lui Dumnezeu, atât de favo- 
rizat odinioară, avea să cadă atât de jos, încât să ajungă printre 
păgâni. 

Dar în ciuda perversității acelora care alunecau spre practici 
idolatre, Dumnezeu, în mila Sa, avea să facă tot ce era în puterea 
Sa pentru a salva împărăţia dezbinată, de ruină totală. Și pe măsură 
ce anii treceau, iar planul Său cu privire la Israel părea să fie 
zădărnicit prin uneltirile oamenilor conduși de agenţii satanici, El 
încă Îşi manifesta planurile Sale binefăcătoare prin robia și 
restatornicirea poporului ales. 

Dezbinarea împărăției nu a fost decât începutul unei istorii 
minunate în care sunt descoperite îndelunga răbdare și mila duioasă 
ale lui Dumnezeu. Din grelele încercări ale suferinței prin care 
aveau să treacă din cauza înclinațiilor către rău, moștenite sau 
cultivate, aceia pe care Dumnezeu căuta să-i curățească pentru 
a-Și întocmi un popor deosebit, plin de râvnă pentru fapte bune, 
aveau să recunoască până la urmă: „Niciunul nu este ca tine, 
Doamne! Mare ești Tu și mare este Numele Tău prin puterea Ta. 
Cine să nu se teamă de Tine, Împărate al neamurilor?... Căci între 
toți înţelepţii neamurilor și în toate împărăţiile lor, niciunul nu 
este ca Tine... Dar Domnul este Dumnezeu cu adevărat, este un 
Dumnezeu viu și un Împărat veşnic” (Ieremia 10,6.7.10). 

Iar închinătorii la idoli aveau să înveţe, în cele din urmă, lecţia 
că zeii falși sunt fără putere să înalțe și să mântuiască. „Dumnezeii 
care nu au făcut nici cerurile și nici pământul, vor pieri de pe 
pământ și de sub ceruri” (Ieremia 10,11). Numai în credincioșie 


faţă de Dumnezeul cel viu, Creatorul tuturor și Conducătorul a 
toate, poate să găsească omul liniște și pace. 

Într-un glas, cei pedepsiţi și pocăiți din Israel și Iuda aveau în 
cele din urmă să-și reînnoiască legământul lor cu Dumnezeu 
oștirilor, Dumnezeul părinţilor lor, și aveau să spună despre EI: 
„Dar El a făcut pământul prin puterea Lui, a întemeiat lumea, 
prin înțelepciunea Lui, a întins cerurile prin priceperea Lui. La 
tunetul Lui, urlă apele în ceruri; El ridică norii de la marginile 
pământului, dă naștere fulgerelor și ploii și scoate vântul din 
cămările Lui. Atunci se arată omul cât este de prost cu știința lui, 
și orice argintar rămâne de rușine cu chipul lui cioplit; căci idolii 
lui nu sunt decât minciună și nu este nicio suflare în ei; sunt un 
lucru de nimic, o lucrare înșelătoare, și vor pieri, când va veni 
pedeapsa. Dar Cel ce este partea lui Iacov, nu este ca ei; căci 
Domnul a întocmit totul, și Israel este seminţia moștenirii Lui; 
Domnul oștirilor este Numele Lui” (Ieremia 10,12-16). 

CAPITOLUL 7 


IEROBOAM 


Așezat pe tron de către cele zece seminţii ale lui Israel, care se 
răsculaseră împotriva casei lui David, leroboam, fostul slujitor al 
lui Solomon, era în situaţia să aducă reforme înțelepte atât în viaţa 
religioasă, cât și în cea civilă. Sub conducerea lui Solomon, el 
manifestase pricepere și o judecată sănătoasă, iar cunoștințele pe 
care le câștigase în anii de slujire credincioasă îl făceau în stare să 
conducă cu înțelepciune. Dar leroboam n-a ajuns să facă din 
Dumnezeu tăria lui. 

Cea mai mare teamă a lui leroboam a fost că în viitor inimile 
supușilor săi ar putea fi câștigate de conducătorul care va ocupa 
tronul lui David. El a socotit că atâta vreme cât celor zece seminții 
li se va îngădui să viziteze frecvent vechea reședință a monarhiei 
iudaice, unde slujbele de la templu se desfășurau tot ca în anii 
domniei lui Solomon, mulţi vor fi înclinați să-și reînnoiască devota- 
mentul faţă de conducerea de la Ierusalim. Consultându-se cu 
sfătuitorii lui, leroboam s-a hotărât ca printr-o acţiune îndrăzneață 
se slăbească cât mai mult cu putință probabilitatea unei răscoale 
împotriva conducerii lui. El a reușit acest lucru, rânduind înăuntrul 
graniţelor regatului două centre de închinare, unul la Betel și altul 
la Dan. În aceste locuri, și nu la Ierusalim, cele zece seminţii aveau 
să fie invitate să se adune, ca să se închine. 

Organizând acest transfer, leroboam s-a gândit să facă apel la 
imaginaţia israeliților, punându-le înainte o reprezentare vizibilă, 
care să simbolizeze prezenţa lui Dumnezeu. Ca urmare, a pus să 
se facă temple la centrele de închinare stabilite. În străduința 
aceasta de a reprezenta Dumnezeirea, leroboam a călcat porunca 
lămurită a lui Iehova: „Să nu-ți faci chip cioplit... Să nu te închini 
înaintea lor şi să nu le slujeşti” (Exod 20,4.5). 

Atât de puternică era dorinţa lui leroboam de a ţine departe de 
Ierusalim cele zece semintii, încât a pierdut din vedere slăbiciunea 


fundamentală a planului său. El n-a luat în consideraţie primejdia 
cea mare la care îi expunea pe israeliți, punând în faţa lor un simbol 
idolatru cu care strămoșii lor fuseseră atât de obișnuiți timp de 
veacuri în robia egipteană. Locuinţa recentă a lui leroboam în 
Egipt ar fi trebuit să-l înveţe cât de nebunesc era să așeze înaintea 
poporului asemenea reprezentări păgâne. Dar scopul lui, de a face 
ca seminţiile din nord să întrerupă vizitele anuale la cetatea sfână, 
l-a adus la adoptarea măsurilor celor mai nesocotite. „Destul v-aţi 
suit la Ierusalim, Israele!”, i-a instruit el. „lată Dumnezeul tău 
care te-a scos din ţara Egiptului” (1 Împărați 12,28). În felul acesta, 
ei au fost invitaţi să se plece înaintea chipurilor de aur și să adopte 
forme de închinare străine. 

Regele a încercat să-i convingă pe leviţi, dintre care unii trăiau 
înăuntrul regatului său, să slujească ca preoți în templele nou-înăl- 
tate la Betel și Dan; dar străduinţele lui s-au soldat cu un eșec. 
De aceea, a fost constrâns să ridice la preoţie bărbaţi „luaţi din 
tot poporul” (1 Împărați 12,31). Alarmaţi de perspective, mulți 
dintre cei credincioși, printre care un număr de leviţi, s-au refugiat 
la Ierusalim, unde se puteau închina în armonie cu cerințele 
divine. 

„A rânduit o sărbătoare în luna a opta, în ziua a cincisprezecea 
a lunii, sărbătoare care se prăznuia la Betel, ca să se aducă jertte 
viţeilor pe care îi făcuse el. A pus în slujbă la Betel pe preoţii 
înălțimilor ridicate de el” (1 Împărați 12,32). 

Sfidarea îndrăzneață a lui Dumnezeu din partea regelui, prin 
îndepărtarea instituțiilor rânduite pe cale divină, nu a lăsat să treacă 
fără să fie mustrată. Chiar în timp ce oficia și ardea tămâie în 
timpul dedicării altarului străin pe care îl înălțase la Betel, a venit 
înaintea lui un om al lui Dumnezeu din Regatul lui Iuda, trimis 
să-l mustre pentru îndrăzneala de a introduce forme noi de închi- 
nare. Prorocul „a strigat împotriva altarului... și a zis: "Altarule! 
Altarule! Așa vorbește Domnul: lată că se va naște un fiu casei lui 
David; numele lui va fi Iosia; el va junghia pe tine pe preoţii 
înălțimilor, care ard tămâie pe tine, și pe tine se vor arde oseminte 
omenești! 

Și în aceeași zi a dat un semn, zicând: "Acesta este semnul care 
arată că Domnul a vorbit: Altarul se va despica, și cenușa de pe el 
se va vărsa”. Altarul s-a despicat, și cenușa de pe el s-a vărsat, 
după semnul pe care-l dăduse omul lui Dumnezeu, potrivit cu 
Cuvântul Domnului” (1 Împărați 13,2.3.5). 

Văzând acest lucru, leroboam s-a umplut de un spirit de sfidare 
a lui Dumnezeu și a încercart să-l împiedice pe acela care dăduse 
solia. Cu mânie „a întins mâna de pe altar” și a strigat: „Prindeţi-l!” 
Gestul lui împulsiv a întâmpinat o mustrare imediată. Mâna întinsă 
împotriva solului lui lehova și-a pierdut deodată puterea și nu a 
mai putut-o trage înapoi. 

Cuprins de groază, regele s-a rugat de proroc să mijlocească la 
Dumnezeu în favoarea lui. „'Roagă-te Domnului Dumnezeului 
tău, a implorat el, și cere-l să-mi pot trage mâna înapoi. Omul lui 
Dumnezeu s-a rugat Domnului și împăratul a putut să-și tragă 
înapoi mâna, care s-a făcut sănătoasă ca mai înainte” (1 Împărați 
13,4-6). 

Străduinţa de a învesti cu solemnitate dedicarea altarului străin, 
a cărui respectare ar fi condus la nerespectarea închinării lui lehova 
în Templul din Ierusalim, fusese zadarnică. Prin solia prorocului, 
împăratul lui Israel ar fi trebuit adus la pocăință și să renunţe la 
planurile lui nelegiuite, care îndepărtau poporul de la adevărata 
închinare la Dumnezeu. Dar el și-a împietrit inima și s-a hotărât 
să urmeze calea pe care și-o alesese. Până la sărbătoarea de la 
Betel, inimile israeliților nu se împietriseră cu totul. Mulţi erau 
sensibili la influența Duhului Sfânt. Domnul intenţionase ca aceia 
care făcuseră pași repezi în apostazie să fie opriţi din calea lor 
înaintea de a fi prea târziu. El trimisese pe solul Său să întrerupă 
practicile idolatre și să le descopere regelui și poporului care aveau 
să fie efectele apostaziei. Despicarea altarului era un semn al 
dezaprobării lui Dumnezeu faţă de urâciunea care fusese comisă 
în Israel. 

Domnul caută să mântuiască, nu să distrugă. El are plăcere să 
îi salveze pe păcătoşi. „Spune-le: "Pe viaţa Mea, zice Domnul, 
Dumnezeu, că nu doresc moartea păcătosului”” (Ezechiel 33,11). 
Prin avertizări și îndemnuri, El îi cheamă pe cei nescultători să se 


întoarcă de la faptele lor rele, să se întoarcă la EI și să trăiască. El 
le dă solilor Săi aleși o îndrăzneală sfântă, ca aceia care ascultă să 
se teamă și să fie aduși la pocăință. Cât de categoric l-a mustrat 
omul lui Dumnezeu pe rege! Și această fermitate era esențială. În 
niciun alt mod nu puteau fi mustrate păcatele săvârșite. Domnul a 
dat slujitorului Său îndrăzneala, pentru ca impresia dăinuitoare să 
rămână asupra acelora care ascultau. Solii Domnului nu trebuie 
să se teamă niciodată de faţa omului, ci să stea neclintiţi pentru 
dreptate. Atâta vreme cât își pun încrederea în Dumnezeu, nu 
trebuie să se teamă; căci Acela care le dă însărcinarea, le dă și 
asigurarea protecției Sale. 

După ce și-a rostit solia, prorocul era gata să se întoarcă, când 
leroboam i-a zis: „Intră cu mine în casă, să iei ceva de mâncare, 
și-ți voi da un dar’. Omul lui Dumnezeu a zis împăratului: "Jumătate 
din casa ta să-mi dai și n-aș intra cu tine. Nu voi mânca pâine 
și nu voi bea apă în locul acesta; căci iată ce poruncă mi-a fost 
dată, prin cuvântul Dumnului: «Să nu mănânci pâine nici să nu 
bei apă și nici să nu te întorci pe drumul pe care te vei duce»” 
(1 Împărați 13,7-9). 

Ar fi fost bine pentru proroc, dacă s-ar fi ţinut de planul să se 
întoarcă în Iudeea fără întârziere. În timp ce călătorea spre casă 
pe alt drum, el a fost întâmpinat de un om în vârstă care pretindea 
a fi profet și care l-a minţit pe omul lui Dumnezeu, spunând; „Și 
eu sunt proroc ca tine; și un înger mi-a vorbit din partea Domnului 
și a zis: 'Adu-l în casă cu tine ca să mănânce pâine și să bea apă.” 
Iar a fost repetată minciuna, și invitaţia a fost adresată până omul 
lui Dumnezeu a fost convins să se întoarcă. 

Din cauză că prorocul adevărat şi-a îngăduit să meargă pe o 
cale contrară datoriei, Dumnezeu a îngăduit ca el să sufere 
pedeapsa nescultării. Pe când el și acela care-l invitase să se întoarcă 
la Betel stăteau împreună la masă, inspirația Celui Atotputernic a 
venit asupra prorocului fals „și el a strigat omului lui Dumnezeu 
care venise din Iuda, zicând: "Așa vorbește Domnul: Pentru că nu 
ai ascultat porunca Domnului și nu ai păzit porunca pe care ţi-o 
dăduse Domnul, Dumnezeul tău... trupul tău mort nu va intra în 
mormântul părinților tăi” (vers. 18-22). 

Această profeție cu privire la soarta sa a fost curând împlinită 
cuvânt cu cuvânt. „Și după ce a mâncat pâine și a băut apă, proro- 
cul pe care-l întorsese și-a pus șaua pe măgar. Omul lui Dumnezeu 
a plecat; și a fost întâlnit pe drum de un leu care l-a omorât. Trupul 
lui mort era întins pe drum; măgarul a rămas lângă el, și leul stătea 
și el lângă trup. Și niște oameni care treceau pe acolo au văzut 
trupul întins în drum... și au spus lucrul acesta, la venirea lor în 
cetatea în care locuia prorocul cel bătrân. Când a auzit lucrul 
acesta, prorocul care îl întorsese de pe drum pe omul lui Dum- 
nezeu, a zis: "Este omul lui Dumnezeu care nu a ascultat de porunca 
Domnului” (vers. 23-26). 

Pedeapsa care a căzut peste solul necredincios a fost încă o 
dovadă cu privire la adevărul profeţiei rostită asupra altarului. 
Dacă după ce nu a ascultat de cuvântul Domnului, prorocului i 
s-ar fi îngăduit să meargă în siguranță, regele ar fi folosit acest 
fapt ca încercare de a-și justifica propria neascultare. În despi- 
carea altarului, în uscarea braţului și în soarta grozavă a aceluia 
care a îndrăznit să nesocotească porunca expresă a lui Iehova, 
leroboam ar fi trebuit să discearnă dezaprobarea grabinică a unui 
Dumnezeu insultat, și aceste judecăţi ar fi trebuit să-l avertizeze 
să nu stăruie în fărădelege. Dar, departe de a se pocăi, „leroboam 
nu s-a abătut de pe calea lui cea rea. A pus iarăși preoți pentru 
înălțimi, luaţi din tot poporul: pe oricine dorea, îl sfințea preot al 
înățimilor. Şi fapta aceasta a fost un prilej de păcătuire pentru 
casa lui leroboam, și pentru aceasta a fost nimicită ea și ștearsă de 
pe fața pământului” (1 Împărat 13,33,34; 14,16). 

Spre încheierea unei domnii agitate, care a durat douăzeci și 
doi de ani, leroboam a avut de făcut faţă înfrângerii dezastruoase 
în războiul cu Abia, succesorul lui Roboam. „leroboam n-a mai 
avut puterea pe vremea lui Abia, și Domnul l-a lovit și a murit” 
(2 Cronici 13,20). 

Apostazia introdusă în timpul domniei lui lroboam s-a accen- 
tuat din ce în ce mai mult, până când, în cele din urmă, a avut ca 
rezultat ruina totală a Regatului lui Israel. Chiar înainte de moartea 
lui leroboam, Ahia, bătrânul proroc din Silo, care cu mulți ani 
înainte prorocise înălțarea lui leroboam pe tron, declara: „Domnul 


va lovi pe Israel, și Israel va fi ca o trestie clătinată de ape; va 
smulge pe Israel din această ţară bună pe care o dăduse părinţilor 
lor, și-i va împrăștia dincolo de Râu, pentru că și-au făcut idoli, 
mâniind pe Domnul. Va părăsi pe Israel, din pricina păcatelor pe 
care le-a făcut leroboam și în care a târât și pe Israel” (1 Împărați 
14,15.16). 

Cu toate acestea, Domnul nu a părăsit poporul Israel fără ca 
mai înainte să facă tot ce putea fi făcut pentru a-l aduce înapoi la 
ascultarea de El. De-a lungul anilor, lungi și întunecaţi, când 
conducător după conducător s-a ridicat sfidând cu îndrăzneală 
Cerul și a condus poporul Israel din ce în ce mai adânc în idolatrie, 
Dumnezeu a trimis solie după solie către poporul Său abătut. Prin 
prorocii Săi le-a dat toate ocaziile să oprească valul de apostazie 
și să se întoarcă la El. În anii care aveau să urmeze dezbinării 
împărăției, urmau să trăiască și să lucreze Ilie și Elisei, și apelurile 
mișcătoare ale lui Osea, Amos și Obadia aveau să fie auzite în 
țară. Niciodată împărăția lui Israel n-a fost lăsată fără mărturia 
nobilă a puterii extraordinare a lui Dumnezeu de a salva din păcat. 
Chiar și în ceasurile cele mai sumbre, unii aveau să rămână 
credincioși Conducătorului lor divin, și în mijlocul idolatriei aveau 
să trăiască fără pată înaintea unui Dumnezeu sfânt. Acești 
credincioși erau socotiți ca făcând parte din rămășiţa evlavioasă, 
prin care planul veşnic al lui Iehova avea să fie, în cele din urmă, 
adus la îndeplinire. 


~ 
ă | Ieroboam 


CAPITOLUL 8 


APOSTAZIA NAŢIONALĂ 


De la moartea lui leroboam și până la arătarea lui Ilie înaintea 
lui Ahab, poporul lui Israel a suferit un declin spiritual continuu. 
Conduși de bărbaţi care nu se temeau de Iehova și care încurajau 
forme străine de închinare, un număr tot mai mare de oameni au 
pierdut repede din vedere datoria de a sluji viului Dumnezeu și au 
adoptat multe dintre practicile idolatre. 

Nadab, fiul lui leroboam, a ocupat tronul lui Israel pentru 
numai câteva luni. Calea lui nelegiuită a fost oprită brusc de o 
conspirație, avându-l în frunte pe Baeșa, unul dintre generalii lui, 
urmărind să pună stăpânire pe conducere. Nadab a fost ucis 
împreună cu „toată casa lui”, care avea drept de succesiune, „după 
cuvântul pe care-l spusese Domnul prin robul Său Ahia din Șilo, 
din pricina păcatelor pe care le făcuse leroboam și în care târâse 
și pe Israel” (1 Împărați 15,29.30). 

Astfel a pierit casa lui leroboam. Închinarea idolatră, introdusă 
de el, a adus asupra hulitorilor vinovaţi judecăţile Cerului; și cu 
toate acestea, conducătorii care au urmat — Baeșa, Ela, Zimri și 
Omri —, într-o perioadă de aproape patruzeci de ani, au continuat 
pe aceeași cale fatală a nelegiuirii. 

În cea mai mare parte a acestui timp de apostazie în Israel, 
Asa a condus Regatul de Sud. Timp de mulți ani, „Asa a făcut ce 
este bine și plăcut înaintea Domnului, Dumnezeului său. A 
îndepărtat altarele dumnezeilor străini și înălțimile idolești și a 
tăiat Astarteele. A poruncit lui Iuda să caute pe Domnul, Dumne- 
zeul părinţilor săi, și să împlinească legea și poruncile. A îndepărtat 
din toate cetăţile lui Iuda înălțimile și stâlpii închinaţi soarelui. Și 
împărăţia a avut pace sub el” (2 Cronici 14,2-5). 

Credinţa lui Asa a fost pusă la aspră încercare atunci când 
„Zerah, etiopianul, a ieșit împotriva lui cu o oştire de un milion de 
oameni și trei sute de care” (2 Cronici 14,9) și a năvălit în regatul 


lui. În această criză, Asa nu și-a pus încrederea în „cetăţile întărite” 
ale lui Iuda pe care le clădise „cu ziduri, cu turnuri, cu porți și cu 
zăvoare”, nici în „oamenii viteji” (2 Cronici 14,6-8) din armata 
lui bine pregătită. Încrederea regelui era în Dumnezeul oștirilor, 
în al cărui Nume fuseseră obţinute izbăviri măreţe de către Israelul 
din vechime. Așezându-și forțele în linie de bătaie, el a căutat 
ajutorul lui Dumnezeu. 

Armatele vrăjmașe stăteau acum faţă în față. Era un timp de 
încercare pentru aceia care ÎL slujeau pe Domnul. Îşi mărturisiseră 
ei toate păcatele? Aveau oamenii lui luda încrederea deplină în 
puterea lui Dumnezeu de a-i elibera? Gânduri ca acestea se 
frământau în mintea conducătorilor. După orice apreciere ome- 
nească, oastea cea mare a Egiptului avea să spulbere totul înaintea 
ei. Dar în timp de pace, Asa nu se dedase distracţiilor și plăcerilor, 
ci se pregătise pentru orice primejdie. Avea o armată instruită 
pentru luptă și se străduise să conducă poporul să se împace cu 
Dumnezeu. lar acum, cu toate că forțele lui erau mai mici la număr 
decât ale vrăjmașului, credinţa lui în Acela în care-și pusese 
încrederea nu slăbise. 

Deoarece Îl căutase pe Domnul în zilele de prosperitate, regele 
se putea sprijini pe El și acum, în ziua necazului. Cererile lui 
dovedeau că el nu era un străin față de puterea minunată a lui 
Dumnezeu. „Asa a chemat pe Domnul, Dumnezeu lui, și a zis: 
"Doamne, numai Tu poţi veni în ajutorul nostru, Doamne, 
Dumnezeul nostru!... Căci pe Tine ne sprijinim și în Numele Tău 
am venit împotriva acestei mulţimi. Doamne, Tu ești Dumnezeul 
nostru: să nu iasă biruitor omul împotriva Ta!” (vers. 11) 

Rugăciunea lui Asa este un model de urmat pentru orice 
credincios creștin. Noi luptăm într-un război „nu împotriva cărnii 
și sângelui, ci împotriva căpeteniilor, împotriva domniilor.. 
împotriva duhurilor răutăţii care sunt în locurile cerești” (Efeseni 
6,12). În lupta vieţii trebuie să dăm piept cu agenții răului, care 
s-au aliat împotriva dreptății. Nădejdea noastră nu este un om, ci 
viul Dumnezeu. Prin deplina asigurare a credinței putem aştepta 
că El va uni atotputernicia Lui cu străduințele uneltelor omeneşti 
pentru slava tronului Său. Îmbrăcați cu armura neprihănirii Sale, 
putem câștiga biruință asupra oricărui duşman. 

Credinţa regelui Asa a fost răsplătită în mod remarcabil. „Domnul 
a lovit pe etiopieni dinaintea lui Asa și dinaintea lui Iuda, și etiopenii 
au luat-o la fugă. Asa și poporul care era cu el i-au urmărit până la 
Gherar și etiopienii au căzut fără să-și poată scăpa viaţa, căci au 
fost nimiciţi de Domnul și de oștirea Lui. Asa și poporul lui au 
făcut o pradă mare” (2 Cronici 14,12.13). 

Când armatele biruitoare ale lui Iuda și Beniamin se întorceau 
la Ierusalim, „Duhul lui Dumnezeu a venit peste Azaria, fiul lui 
Obed, și Azaria s-a dus înaintea lui Asa și i-a zis: "Ascultaţi-mă, 
Asa și tot Iuda și Beniamin! Domnul este cu voi când sunteţi cu 
El; dacă-L căutați, ÎI veți găsi; dar, dacă-L părăsiţi, și El vă va 
părăsi... Voi dar întăriţi-vă și nu lăsaţi să vă slăbească mâinile, 
căci faptele voastre vor avea o răsplată” (2 Cronici 15,1.2.7). 

Încurajat tot mai mult de aceste cuvinte, Asa a pornit la o a 
doua reformă în Iuda. El „a îndepărtat urâciunile din toată țara 
lui Iuda și Beniamin și din cetăţile pe care le luaseră în muntele lui 
Efraim, și a înnoit altarul Domnului, care era înaintea pridvorului 
Domnului. 

„A strâns pe tot Iuda și Beniamin și cei din Efraim, din Manase 
și din Simeon, care locuiau printre ei, căci un mare număr dintre 
oamenii lui Israel au trecut la el când au văzut că Domnul, 
Dumnezeul lui, era cu el. S-au adunat la Ierusalim în luna a treia a 
anului al cincisprezecelea al domniei lui Asa. În ziua aceasta, au 
jertfit Domnului, din prada pe care o aduseseră: șapte sute de boi 
și șapte mii de oi. Au făcut legământ să caute pe Domnul, 
Dumnezeul părinţilor lor, din toată inima și din tot sufletul lor,... 
tot Iuda s-a bucurat de jurământul acesta, căci juraseră din toată 
inima lor, căutaseră pe Domnul de bunăvoia lor, și-L găsiseră. Și 
Domnul le-a dat odihnă de jur împrejur” (vers. 8-12.15). 

Raportul lung al slujirii credincioase a lui Asa a fost întunecat 
de unele greșeli făcute atunci când nu și-a pus încrederea deplină 
în Domnul. Când, într-o anumită împrejurare, regele lui Israel a 
intrat în Regatul lui Iuda și a pus stăpânire pe Rama, o cetate 
întărită la o depărtare de numai opt kilometri de Ierusalim, Asa a 
căutat izbăvirea încheind o alianţă cu Ben-Hadad, împărarul Siriei. 
Lipsa lui de încredere numai în Dumnezeu, în timp de nevoie, a 


fost aspru mustrată de Hanania, văzătorul, care i s-a arătat lui 
Asa cu solia: 

„... Pentru că te-ai sprijinit pe împăratul Siriei și nu te-ai sprijinit 
pe Domnul, Dumnezul tău, de aceea a scăpat oastea împăratului 
Siriei din mâinile tale. Etiopienii și libienii nu alcătuiau oare o 
oaste mare, o mulţime de care și călăreţi? Și totuși Domnul i-a dat 
în mâinile tale, pentru să te sprijiniseși pe El. Căci Domnul Îşi 
întinde privirile peste tot pământul, ca să sprijinească pe aceia a 
căror inimă este întreagă a Lui. Ai lucrat ca un nebun în privința 
aceasta, căci de acum vei avea războaie” (2 Cronici 16,7-9). 

În loc să se umilească înaintea lui Dumnezeu din cauza greșelii 
lui „Asa s-a mâniat pe văzător și l-a pus la închisoare, pentru că 
era înfuriat împotriva lui. Tot în același timp, Asa a apăsat pe unii 
din popor” (vers. 10). 

„În al treizeci și nouălea an la domniei sale, Asa s-a îmbolnăvit 
de picioare așa încât avea mari dureri; chiar în timpul bolii lui nu 
a căutat pe Domnul, ci a întrebat pe doctori” (vers. 12). Regele 
„a murit în al patruzeci și unulea an al domniei lui” și i-a urmat 
Iosafat, fiul lui. 

Cu doi ani înainte de moartea lui Asa, Ahab a început să 
domnească în Regatul lui Israel. De la început, domnia lui a fost 
caracterizată de a o apostazie grozavă și nefirească. Tătăl lui Omri, 
întemeietorul Samariei, a făcut „ce este rău înaintea Domnului, și 
a lucrat mai rău decât toţi cei ce fuseseră înaintea lui” (1 Împărați 
16,25). Dar păcatele lui Ahab erau și mai mari. El „a făcut un idol 
Astarteei. Ahab a făcut mai multe rele decât toţi regii lui Israel 
care fuseseră înaintea lui, ca să mânie pe Domnul Dumnezeul lui 
Israel. Şi, ca și cum ar fi fost puţin lucru pentru el să se dedea la 
păcatele lui leroboam, fiul lui Nebat, a mai luat și de nevastă și pe 
Izabela, fata lui Etbaal, împăratul sidonienilor, și a slujit lui Baal 
și s-a închinat înaintea lui” (1 Împărați 16,33.31). Nesatisfăcut de 
încurajarea formelor slujbelor religioase îndeplinite la Betel și Dan, 
el a condus cu întrezneală poporul în păgânismul cel mai josnic, 
înlocuind închinarea la Iehova cu închinare la Baal. 

Lunând-o de soţie pe Izabela, fiica lui Etbaal, „împăratul 
sidonienilor” și marele preot al lui Baal, Ahab „a slujit lui Baal și 

s-a închinat înaintea lui. A ridicat un altar lui Baal în templul lui 
Baal pe care l-a zidit la Samaria” (1 Împărați 16,31.32). 

Ahab nu numai că a introdus închinarea lui Baal în capitală, 
dar sub conducerea Izabelei a înălţat altare păgâne pe multe 
„înălțimi”, unde, la adăpostul crângurilor înconjurătoare, preoții 
împreună cu cei legaţi de acestă formă seducătoare de idolatrie își 
exercitau influența lor dezastruoasă, până când aproape tot Israelul 
mergea după Baal. „N-a fost nimeni care să se fi vândut ca să facă 
ce este rău înaintea Domnului, ca Ahab, pe care nevastă-sa, 
Izabela, îl ațâţa la aceasta. El a lucrat în chipul cel mai urâcios, 
mergând după idoli, cum făceau amoriţii, pe care-i izgonise Domnul 
dinaintea copiilor lui Israel” (1 Împărați 21,25.26). 

Ahab avea o putere morală slabă. Căsătoria cu o femeie idolatră, 
care avea un caracter hotărât și un temperament energic, a avut 
un rezultat dezastruos, atât pentru el, cât și pentru naţiune. Lipsit 
de principii și de un standard înalt de vieţuire, caracterul lui a fost 
modelat ușor de spiritul hotărât al Izabelei. Firea lui egoistă a fost 
neînstare să aprecieze darurile lui Dumnezeu pentru Israel, 
precum și obligaţiile lui ca păzitor și conducător al poporului ales. 

Sub influenţa vătămătoare a domniei lui Ahab, Israel rătăcea 
departe de viul Dumnezeu și își stricase căile înaintea Lui. De 
mulți ani, ei își pierdeau simţământul de respect și de teamă sfântă; 
iar acum se părea că nu se găsește nimeni care să îndrăznească 
să-și pună în primejdie viaţa, împotrivindu-se în mod deschis 
urâciunilor care predominau. Umbra întunecată a apostaziei 
acoperea întreaga ţară. Chipurile lui Baal și ale Asrarteei erau 
văzute pretutindeni. Templele idolatre şi crângurile consacrate 
închinării, în faţa lucrărilor mâinilor omenești, se înmulţeau. Aerul 
era murdărit cu fumul jertfelor oferite zeilor falși. Dealurile și 
văile răsunau de strigătele de beţie ale unor preoți păgâni, care 
jertfeau soarelui, lunii și stelelor. 

Prin influenţa Izabelei și a preoților ei nelegiuiți, poporul era 
învăţat că idolii zeilor care fuseseră înălțaţi erau divinătăţi care 
conduceau prin puterea lor misterioasă elementele pământului, 
focul și apa. Toate darurile Cerului — torentele de apă vie, izvoarele 
care curgeau, roua cea plăcută, ploaia care înviora pământul și 


făcea câmpiile să rodească din belșug — erau atribuite favorii lui 
Baal și Astarteei, în loc să fie privite ca venind de la Dădătorul 
oricărui dar bun și desăvârșit. Poporul a uitat că dealurile și văile, 
izvoarele și pâraiele erau în mâna Dumnezeului celui viu, că El 
stăpânea soarele, norii cerului și toate puterile naturii. 

Prin soli credincioși, Domnul a trimis avertizări repetate regelui 
și poporului decăzut; dar aceste cuvinte de mustrare erau 
zadarnice. În zadar au proclamat solii inspirați dreptul lui Iehova 
de a fi singurul Dumnezeu în Israel; în zadar au înălțat legile pe 
care EI li le încredinţase. Cuceriţi de desfășurarea splendorii și de 
riturile fascinante ale închinării la idoli, oamenii urmau exemplul 
regelui de la curtea lui și se dădeau plăcerilor degradante și 
otrăvitoare ale unei închinări senzuale. În nebunia lor oarbă, au 
ales să-L respingă pe Dumnezeu și închinarea Lui. Lumina atât 
de îndurător dată lor devenise întuneric. Aurul curat se întunecase. 

Vai, cât de mult se îndepărtase slava lui Israel! Niciodată mai 
înainte nu căzuse poporul ales atât de adânc în apostazie. Erau 
patru sute cincizeci de proteți ai lui Baal, în afară de „patru sute 
de proroci ai Asrarteei” (1 Împărați 18,19). Numai puterea făcă- 
toare de minuni a lui Dumnezeu mai putea feri națiunea de distru- 
gere totală. Israel se despărţise de bunăvoie de Iehova; cu toate 
acestea, Domnul, în mila Sa, tânjea după aceia care fuseseră duși 
la păcat și era gata să le trimită unul dintre cei mai puternici proroci 
ai Săi, prin care mulţi aveau să fie aduși la ascultare de Dumnezeul 
părinților lor. 

Cine este înțelept, să ía seama la aceste lucruri? 
Cãci căile Domnului sunt repte, si cer drepti ce um- 
bla pe ele, dar cei răzvrătiți cad pe ele. (Osea 149) 


CAPITOLUL 9 


ILIE TIŞBITUL 


În Munţii Galaadului, la răsărit de Iordan, trăia în zilele lui 
Ahab un om al credinţei și al rugăciunii, a cărui lucrare neînfricată 
era destinată să oprească răspândirea rapidă a apostaziei în Is- 
rael. Departe de orice oraș renumit și neavând o poziţie înaltă în 
societate, Ilie Tișbitul a intrat totuși în misiunea lui încrezător în 
planul lui Dumnezeu de a pregăti calea înaintea lui și de a-i da 
succes deplin. Cuvântul credinţei și al puterii era pe buzele lui și 
întreaga lui viață era consacrată lucrării de reformă. Glasul lui era 
al unuia care striga în pustie pentru a mustra păcatul și pentru a 
respinge valul răului. Dar, deși a venit la oameni mustrând păcatul, 
solia lui oferea balsamul de Galaad sufletelor bolnave de păcat, 
ale acelora care doreau să fie vindecați. 

Când Ilie l-a văzut pe Israel afundându-se din ce în ce mai mult 
în idolatrie, sufletul i-a fost îndurerat și l-a cuprins indignarea. 
Dumnezeu făcuse lucruri mari pentru poporul Său. ÎI eliberase 
din robie și îi dăduse „pământurile neamurilor... ca să păzească 
poruncile Lui și să ţină legile Lui” (Psalmi 105,44.45). Dar 
planurile pline de îndurare ale lui Iehova erau acum aproape uitate. 
Necredinţa despărțea cu repeziciune poporul ales de Izvorul puterii 
lui. Văzând, din locuinţa lui retrasă de la munte, această apostazie, 
Ilie a a fost copleșit de amărăciune. Cu groază în suflet, el L-a im- 
plorat pe Dumnezeu să oprească poporul favorizat de odinioară 
de pe calea lui păcătoasă, să îi trimită judecăţi, dacă este nevoie, 
ca să poată fi determinat să vadă în adevărată lumină îndepărtarea 
lui de Cer. El dorea să-i vadă pe cei din popor aduși la pocăință 
înainte ca ei să meargă atât de departe în nelegiuirea lor, încât să-L 
provoace pe Dumnezeu să-i distrugă cu totul. 


Acest capitol se bazează pe textele din 1 Împărați 17,1-7. 

Rugăciunea lui Ilie a fost ascultată. Apelurile repetate adesea, 
mustrările și avertizările nu-l aduseseră pe poporul Israel la pocăin- 
tă. Venise timpul când Dumnezeu trebuia să îi vorbească prin jude- 
căți. Atâta timp cât închinătorii lui Baal pretindeau că darurile cerului, 
roua și ploaia, nu veneau de la Iehova, ci de la puterile ce dirijeau 
natura și că prin energiile creatoare ale soarelui, pământul era îmbo- 
gătit și făcut să rodească din belșug, blestemul lui Dumnezeu avea 
să cadă greu asupra ţării întinate. Seminţiilor apostaziate ale lui 
Israel trebuia să li se arate nebunia încrederii în puterea lui Baal 
pentru binecuvântările pământești. Până când nu se vor întoarce 
la Dumnezeu cu pocăință și nu-L vor recunoaște ca Izvor al tuturor 
binecuvântărilor, nu va cădea pe pământ nici rouă, nici ploaie. 

Lui Ilie i-a fost încredinţată misiunea de a-i da lui Ahab solia 
despre judecata Cerului. El nu a căutat să fie solul Domnului, ci 
Cuvântul Domnului a venit peste el. Şi gelos pentru onoarea cauzei 
lui Dumnezeu, nu a ezitat să asculte somaţia divină, cu toate că 
ascultarea părea să invite nimicirea lui grabnică de către mâna 
regelui nelegiuit. Prorocul a pornit de îndată și a călătorit zi și 
noapte până când a ajuns în Samaria. La palat nu a solicitat să fie 
primit, nici nu a așteptat ca venirea lui să fie anunţată în mod 
oficial. Îmbrăcat în hainele aspre, purtate de obicei de prorocii 
din vremea aceea, a trecut neobservat pe lângă paznici și s-a oprit 
pentru o clipă înaintea regelui uimit. 

Ilie nu și-a cerut scuze pentru apariţia lui bruscă. Unul mai 
mare decât conducătorul lui Israel îl însărcinase să vorbească și, 
ridicându-și mâinile spre cer, a declarat solemn din partea viului 
Dumnezeu că judecăţile Celui Preaînalt erau gata să cadă peste 
Israel. „Viu este Domnul, Dumnezeul lui Israel, al cărui slujitor 
sunt”, a declarat el, „că în anii aceștia nu va fi nici rouă, nici ploaie, 
decât după cuvântul meu”. 

Numai prin exercitarea unei credințe puternice în puterea fără 
greș a Cuvântului lui Dumnezeu și-a rostit Ilie solia. Dacă nu ar fi 
avut încredere deplină în Acela pe care Îi slujea, el nu s-ar fi arătat 
niciodată înaintea lui Ahab. Pe calea către Samaria, Ilie trecuse 
pe lângă râuri care curgeau cu ape bogate, peste dealuri acoperite 
cu verdeață și prin păduri maiestuoase care păreau peste putinţă 


să fie atinse de secetă. Tot ce vedea ochiul era îmbrăcat în 
frumuseţe. Profetul se putea întreba cum aceste râuri, care 
niciodată nu încetaseră să curgă, puteau seca sau cum aceste coline 
și văi puteau fi arse de secetă. Dar nu a dat loc îndoielii. El a 
crezut pe deplin că Dumnezeu va umili Israelul apostaziat și că 
prin judecăţile acestea cei din Israel vor fi aduși la pocăință. 
Hotărârea Cerului ieşise; Cuvântul lui Dumnezeu nu putea greși; 
și primejduindu-și viaţa, Ilie și-a îndeplinit fără teamă însărcinarea. 
Ca un tunet din cerul senin, solia despre judecăţile care erau gata 
să vină a căzut în urechile regelui nelegiuit; dar înainte ca Ahab 
să-și revină din uimire sau să schiţeze un răspuns, Ilie s-a făcut 
nevăzut tot atât de neașteptat cum venise, fără să aștepte să vadă 
efectul soliei lui. lar Domnul a mers înaintea lui, pregătindu-i 
drumul. Profetul a fost îndrumat: „Îndreaptă-te către răsărit și 
ascunde-te lângă pârâul Cherit, care este în faţa Iordanului. Vei 
bea apă din pârâu și am poruncit corbilor să te hrănescă acolo.” 

Regele a făcut cercetări amănunțite, dar prorocul nu a putut fi 
găsit. Regina Izabela, mâniată la auzirea soliei care a încuiat 
comorile cerului, fără să piardă timp, s-a sfătuit cu prorocii lui 
Baal, care s-au unit cu ea să-l blesteme pe proroc și să sfideze 
mânia lui lehova. Dar în ciuda dorinţei lor de a-l găsi pe acela care 
rostise cuvâtul de nenorocire, urmau să fie dezamăgiţi. Nici nu 
puteau să ascundă pentru alţii cunoașterea judecății pronunţate 
ca urmare a apostaziei predominante. Veștile denunțării păcatelor 
lui Israel de către Ilie și despre profeția cu privire la venirea 
grabnică a unei pedepse s-au răspândit repede în ţară. Temerile 
unora erau trezite, dar, în general, solia cerească a fost primită cu 
batjocură și dispreţ. 

Cuvintele prorocului au fost urmate de un efect imediat. Aceia 
care la început au fost înclinați să ia în râs gândul unei calamități, 
au avut în scurt timp ocazia să gândească în mod serios; după 
câteva luni, pământul, nefiind reînviorat de rouă sau de ploaie, s-a 
uscat, iar vegetația a dispărut. Pe măsură ce timpul trecea, cursu- 
rile de apă, care nu secaseră niciodată, au început să se micșoreze, 
iar izvoarele să sece. Cu toate acestea, oamenii erau îndemnați de 
conducătorii lor să aibă încredere în puterea lui Baal și să nu ţină 

seama de cuvintele fără rost ale profeţiei lui Ilie. Preoţii încă mai 
susțineau că ploile cădeau prin puterea lui Baal. Nu vă temeti de 
Dumnezeul lui Ilie și nu tremuraţi la cuvintele lui, îi îndemnau ei; 
Baal este acela care aduce secerișul la timp și care se îngrijește de 
oameni și de animale. 

Solia lui Dumnezeu către Ahab le-a dat Izabelei și preoţilor ei, 
precum și tuturor urmașilor lui Baal și ai Astarteei, ocazia să pună 
la probă puterea zeilor lor și, dacă era posibil, să dovedească 
falsitatea cuvintelor lui Ilie. Împotriva asigurărilor sutelor de preoti 
idolatri, prorocia lui Ilie rămânea sigură. Dacă, în ciuda declaraţiei 
prorocului, Baal ar fi putut da rouă și ploaie, făcând ca râurile să 
curgă mai departe, iar vegetaţia să crească, atunci regele lui Israel 
urma să se închine lui, iar prorocul să spună că el este dumnezeu. 

Hotărâţi să ţină poporul în amăgire, preoţii lui Baal au continuat 
să aducă jertte zeilor lor și să-i cheme zi și noapte să învioreze 
pământul. Cu jertfe costisitoare, preoţii încercau să potolească 
mânia zeilor lor; cu o râvnă și cu o stăruință demne de o cauză 
mai bună, dădeau ocol altarelor păgânești și se rugau în mod insis- 
tent pentru ploaie. Noapte de noapte se înălțau strigătele și 
rugăciunile lor prin ţara pustiită. Dar nu se arăta niciun nor pe cer 
în timpul zilei, ca să ascundă razele arzătoare ale soarelui. Nici 
roua, nici ploaia nu înviorau pământul însetat. Cuvântul lui Iehova 
însă rămânea neschimbat, orice ar fi făcut preoții lui Baal. 

Trecuse un an și încă nu căzuse ploaie. Pământul era pârjolit 
ca de foc. Căldura arzătoare a soarelui distrusese și putina vegetaţie 
care supraviețuise. Râurile secaseră, iar puţinii cai și turmele 
istovite rătăceau încoace și încolo în disperare. Câmpiile, odinioară 
înfloritoare, ajunseseră ca o pustie de nisip arzător — o pustie 
nemărginită. Dumbrăvile dedicate închinării la idoli erau fără 
viaţă, iar copacii pădurii, ajunși niște cumplite schelete ale na- 
turii, nu mai făceau nicio umbră. Aerul era uscat și înăbușitor, 
furtuni de praf orbeau ochii și aproape opreau respiraţia. Orașe 
și sate, atât de prospere odinioară, deveniseră locuri de jale. 
Foamea și setea aduseseră între oameni și animale o mortalitate 
îngrozitoare. Foametea, cu toate ororile ei, îi cuprinsese din ce în 
ce mai mult. 


Dar, cu toate aceste dovezi ale puterii lui Dumnezeu, israeliții 
nu s-au pocăit, nici n-au învăţat lecţia pe care Dumnezeu dorea ca 
ei s-o înveţe. Ei n-au văzut că Acela care a creat natura controlează 
legile ei și poate face din ele instrumente ale binecuvântării sau ale 
distrugerii. Cu inima îngâmfată, fermecat de închinarea lor falsă, 
nefiind gata să se umilească sub mâna puternică a lui Dumnezeu, au 
început să caute o altă cauză pentru suferințele lor. 

Izabela a refuzat categoric să recunoască seceta ca fiind o 
judecată din partea lui Iehova. Neabătută în hotărârea ei de a-L 
sfida pe Dumnezeul cerului, s-a unit împreună cu aproape întregul 
Israel ca să-l acuze pe Ilie, ca fiind cauza întregii lor nelegiuiri. 
Nu dăduse el mărturie împotriva formelor lor de închinare? Dacă 
ar putea fi înlăturat din cale, susținea ea, mânia zeilor lor ar fi 
potolită, iar necazurile ar înceta. 

Îndemnat de regină, Ahab a organizat o căutare stăruitoare a 
locului unde se ascundea profetul. A trimis solii popoarelor vecine 
de aproape și de departe, ca să-l caute pe omul pe care-l ura, dar 
de care se temea; și în dorinţa de a cerceta cât mai amănunțit 
posibil, el a cerut acestor împărăţii și popoare să jure că nu știau 
nimic cu privire la ascunzătoarea prorocului. Dar căutarea a fost 
zadarnică. Prorocul era la adăpost de răutatea regelui, ale cărui 
păcate aduseseră ţării condamnarea unui Dumnezeu insultat. 

Nereușind în eforturile ei împotriva lui Ilie, Izabela a hotărât 
să se răzbune, ucigându-i pe toți prorocii lui Iehova din Israel. 
Niciunul nu trebuia să fie lăsat în viaţă. Femeia înfuriată și-a adus 
la îndeplinire planul, masacrând mulți slujitori ai lui Dumnezeu. 
Cu toate acestea, n-au pierit toți. Obadia, dregător al casei lui 
Ahab, dar temător de Dumnezeu, „a luat o sută de proroci”, cu 
riscul vieţii lui, „i-a ascuns câte cincizeci într-o peșteră și i-a hrănit 
cu pâine și apă” (1 Împărați 18,4). 

A trecut al doilea an de secetă și cerurile neîndurătoare nu 
dădeau încă niciun semn de ploaie. Seceta și foametea își continuau 
opera devastatoare în regat. Taţi și mame, neputincioşi să aline 
suferinţele copiilor lor, erau constrânși să-i vadă murind. Cu toate 
acestea, cei din Israelul apostaziat refuzau să-și umilească inimile 
înaintea lui Dumnezeu și continuau să cârtească împotriva bărbatului 


sbitul 


Ei 


| Ilie Ti 


œ 
© 


90 


Profeţi și regi 


prin al cărui cuvânt fuseseră aduse asupra lor aceste judecăţi 
groaznice. Ei nu erau în stare să recunoscă în suferinţa și în durerea 
lor o chemare la pocăință, o încercare divină de a-i salva de la 
pasul fatal, dincolo de limita iertării Cerului. 

Apostazia lui Israel era un păcat mai ucigător decât toate ororile 
înmulțite ale foametei. Dumnezeu căuta să-l elibereze pe popor 
de amăgirea lui și să-l facă să înţeleagă răspunderea faţă de Acela 
căruia Îi datora viaţa și toate lucrurile. EI încerca să-l ajute să-și 
recâștige credința pierdută și pentru aceasta trebuia negreșit să 
aducă asupra poporului acest mare necaz: 

„Doresc Eu moartea păcătosului? zice Domnul, Dumnezeu. 
Nu doresc Eu mai degrabă ca el să se întoarcă de pe căile lui și să 
trăiască? Lepădaţi de la voi toate fărădelegile prin care aţi păcătuit, 
faceţi-vă rost de o inimă nouă și un duh nou. Pentru ce vreţi să 
muriţi, casă a lui Israel? Căci Eu nu doresc moartea celui ce moare, 
zice Domnul, Dumnezeu. Întoarceți-vă dar la Dumnezeu și veţi 
trăi.” „Întoarceţi-vă, întoarceţi-vă de la calea voastră cea rea! 
Pentru ce vreţi să muriţi, voi, casa lui Israel?” (Ezechiel 18,23.31.32; 
33,11) 

Dumnezeu trimisese israeliților soli cu apeluri de reîntoarcere 
la supunere. Dacă ei ar fi luat aminte la aceste apeluri, dacă s-ar fi 
întors de la Baal la Dumnezeul cel viu, solia de judecată a lui Ilie 
n-ar fi fost dată niciodată. Dar avertizările care ar fi putut fi un 
miros de viață spre viață, s-au dovedit a fi un miros de moarte 
spre moarte. Mândria lor fusese rănită, mânia le fusese stârnită 
împotriva solilor, iar acum îl priveau cu ură adâncă pe prorocul 
Ilie. Numai de ar fi căzut în mâinile lor, bucuroși l-ar fi predat 
Izabelei — ca și când prin aducerea la tăcere a glasului lui ar fi 
putut continua să stea neclintiți în idolatria lor. În felul acesta, ei 
măreau vinovăția care aduse judecăţile Cerului asupra ţării. 

Pentru Israelul lovit de nenorocire era doar o singură scăpare 
— o întoarcere de la păcatele care aduseseră asupra lui mânia 
pedepsitoare a Celui Atotputernic și o întoarcere la Domnul din 
toată inima. Poporului i se dăduse asigurarea: „Când voi închide 
cerul, și nu va fi ploaie, când voi porunci lăcustelor să mănânce 
țara, când voi trimite ciuma în poporul Meu: dacă poporul Meu 


peste care este chemat Numele Meu se va smeri, se va ruga și va 
căuta Faţa Mea, și se va abate de la căile lui rele, — îl voi asculta 
din ceruri, îi voi ierta păcatul și-i voi tămădui ţara” (2 Cronici 
7,13.14). Pentru ca să se obţină acest rezultat binecuvântat, 
Dumnezeu a oprit mai departe de la ei roua și ploaia, până când o 
reformă hotărâtă avea să aibă loc. 

Pentru o vreme, Ilie a rămas ascuns în munţii de lângă pârâul 
Cherit. Acolo, timp de multe luni, i s-a asigurat în mod suprana- 
tural hrana. După aceea, când din cauza secetei care continua 
pârâul a secat, Dumnezeu i-a poruncit servului Său să-și caute 
adăpost într-o ţară străină. „Scoală-te”, i s-a poruncit, „du-te la 
Sarepta, care ţine de Sidon, și locuiește acolo. lată că am poruncit 
acolo unei femei văduve să te hrănească.” 

Această femeie nu era israelită. Niciodată nu avusese privilegiile 
și binecuvântările de care se bucurase poporul lui Dumnezeu, dar 
ea credea în Dumnezeul cel adevărat și umbla în toată lumina 
care strălucea pe cărarea ei. lar acum, când pentru Ilie nu era 
nicio siguranţă în ţara lui Israel, Dumnezeu l-a trimis la această 
femeie să găsească adăpost în casa ei. 

„Ilie s-a sculat și s-a dus la Sarepta. Când a ajuns la poarta 
cetăţii, acolo era o femeie văduvă care strângea lemne. El a 
chemat-o și i-a zis: "Du-te și adu-mi, te rog, puţină apă într-un vas, 
ca să beau. Pe când se ducea ea să-i aducă, a chemat-o din nou și 
i-a zis: "Adu-mi, te rog, și o bucată de pâine în mâna ta.” 

În acest cămin lovit de sărăcie, foametea apăsa greu, şi putina 
hrană era pe terminate. Venirea lui Ilie chiar în ziua în care văduva 
se temea că trebuie să renunţe la lupta pentru susținerea vieții a 
supus unei probe cât se poate de aspre credinţa ei în puterea 
Dumnezului celui viu de a îngriji de nevoile ei. Dar chiar în acest 
impas teribil, ea a dat mărturie despre credinţa ei, împlinind 
cererea străinului care i-a cerut să împartă cu el ultima ei bucăţică 
de pâine. 

Ca răspuns la cererea lui Ilie pentru pâine și apă, văduva a 
răspuns: „Viu este Domnul, Dumnezeul tău, că n-am nimic copt, 


Acest capitol se bazează pe textele din 1 Împărați 17,8-24; 18,1-19. 


n-am decât un pumn de făină într-o oală și puţin untdelemn într-un 
urcior. Şi iată, strâng două bucăţi de lemne, apoi mă voi întoarce 
şi voi pregăti ce am pentru mine și pentru fiul meu: vom mânca și 
apoi vom muri”. Ilie i-a zis: "Nu te teme, întoarce-te și fă cum ai 
spus. Numai pregătește-mi întâi mie cu untdelemnul și făina aceea 
o mică turtă și adu-mi-o; pe urmă să faci și pentru tine și pentru 
fiul tău. Căci așa vorbește Domnul, Dumnezeul lui Israel: «Făina 
din oală nu va scădea și untdelemnul din urcior nu se va împuţina, 
până în ziua când va da Domnul ploaie pe faţa pământului»”” 
(1 Împărați 17,12-14). 

Nu s-ar fi putut cere o încercare mai mare a credinţei decât 
aceasta. Văduva îi tratase și până acum pe toţi străinii cu bunătate 
și cu dărnicie. Acum, cu toată suferința care putea să urmeze 
pentru ea și pentru copil, încrezându-se în Dumnezeul lui Israel, 
pentru împlinirea tuturor nevoilor ei, a făcut față acestei încercări 
supreme a ospitalităţii, făcând „după cuvântul lui Ilie”. 

„După aceea, fiul femeii, stăpâna casei, s-a îmbolnăvit. Şi boala 
lui a fost atât de cumplită, încât n-a mai rămas suflare în el. Femeia 
i-a zis atunci lui Ilie: 'Ce am eu a face cu tine, omule al lui 
Dumnezeu? Ai venit la mine doar să-l aduci aminte lui Dumnezeu 
de nelegiuirea mea și să-mi omori astfel fiul?” El a răspuns: 
"Dă-mi încoace pe fiul tău”. Şi l-a luat de pe sânul femeii, l-a suit în 
odaia de sus unde locuia el, și l-a culcat pe patul lui... și s-a întins 
de trei ori peste copil, a chemat pe Domnul... și Domnul i-a ascultat 
glasul lui Ilie, și sufletul copilului s-a întors în el și a înviat. 

Ilie a luat copilul, l-a pogorât jos în casă, din odaia de sus, și 
l-a dat mamei sale. Şi Ilie a zis: "Iată fiul tău este viu”. Și femeia a 
zis lui Ilie: 'Cunosc acum că ești om al lui Dumnezeu și cuvântul 
Domnului în gura ta este adevăr!” (1 Împărați 17,17-24) 

Văduva din Sarepta și-a împărţit bucăţica de hrană cu Ilie, și 
ca urmare viaţa ei și a fiului ei au fost ocrotite. Şi tuturor acelora 
care, în timp de încercare și de lipsă, manifestă împreună-simţire 
și ajutorare faţă de cei în nevoie, Dumnezeu le făgăduiește 
binecuvântări mari. El nu Se schimbă. Puterea Lui nu este mai 
mică acum decât în zilele lui Ilie. Nici făgăduinţa rostită de 
Mântuitorul nostru nu este mai puţin sigură acum decât atunci: 

„Cine primește un proroc, în numele unui proroc, va primi răsplata 
unui proroc” (Matei 10,41). 

„Să nu daţi uitării primirea de oaspeţi, căci unii, prin ea, au 
găzduit, fără să știe, pe îngeri” (Evrei 13,2). Aceste cuvinte n-au 
pierdut nimic din puterea lor odată cu trecerea timpului. Tatăl 
nostru ceresc contiună să aşeze pe cărarea copiilor Săi ocazii care 
sunt binecuvântări ascunse; iar aceia care folosesc aceste ocazii 
găsesc o mare bucurie. „Dacă vei da mâncarea ta celui flămând, 
dacă vei sătura sufletul lipsit, atunci lumina ta va răsări peste 
întunecime, și întunericul tău va fi ca ziua în amiaza mare! Domnul 
te va călăuzi neîncetat, îţi va sătura sufletul chiar în locuri fără 
apă, și va da din nou putere mădularelor tale; vei fi ca o grădină 
bine udată, ca un izvor ale cărui ape nu seacă” (Isaia 58,10.11). 

Hristos spune slujitorilor Săi credincioși de astăzi: „Cine vă 
primește pe voi, Mă primește pe Mine; și cine mă primește pe 
Mine, primește pe Cel ce M-a trimis pe Mine” (Matei 10,40). 
Nicio faptă de bunătate făcută în Numele Său nu va trece 
nerecunoscută și nerăsplătită. Și în aceeași recunoaștere iubitoare, 
Domnul Hristos îl cuprinde chiar pe cel mai slab și mai umil din 
familia lui Dumnezeu. „Oricine va da de băut numai un pahar de 
apă rece”, spune El, „unuia dintre acești micuţi” — aceia care sunt 
copii în credinţă și în cunoașterea lui Hristos — „în numele unui 
ucenic adevărat, vă spun că nu-și va pierde răsplata” (Matei 10,42). 

În anii lungi de secetă și de foamete, Ilie s-a rugat stăruitor ca 
inimile celor din poporul Israel să se întoarcă de la idolatrie la 
slujirea lui Dumnezeu. Cu răbdare, prorocul a așteptat, în timp ce 
mâna Domnului apăsa cu putere peste ţara lovită. Când a văzut 
dovezile suferinţei și lipsei înmulțindu-se în toate părţile, inima 
i-a fost copleșită de durere și tânjea după puterea care să aducă 
cât mai grabnic reforma. Dar Însuși Dumnezeu Îşi aducea la 
îndeplinire planul, și tot ce putea să facă slujitorul Său era să se 
roage în credinţă și să aștepte timpul pentru o acţiune hotărâtă. 
Apostazia care predomina în zilele lui Ahab era urmarea multor 
ani de fărădelegi. Pas cu pas, an după an, israeliți se depărtaseră 
de calea cea dreaptă. Căci generaţie după generaţie refuzaseră să-și 
îndrepte căile picioarelor lor, și, în cele din urmă, majoritatea popo- 
rului se supusese conducerii puterilor întunericului. 


Trecuse aproape un secol de când, sub conducerea împăratului 
David, Israel se unise cu bucurie în intonarea imnului de laudă la 
adresa Celui Preaînalt, ca recunoaștere a deplinei lor dependențe 
de El pentru binecuvântările fiecărei zile. Ascultaţi cuvintele 
corurilor de laudă ale israeliților: 


Dumnezeul mântuirii noastre... 
Tu umpli de veselie rărăritul și apusul îndepărtat. 
Tu cercetezi pământul şi-i dai belșug, 
îl umpli de bogății 
şi râuri dumnezeiesti, pline de apă. 
Tu dai grâu pe care iată cum îl faci să rodească: 
îi uzi brazdele, îi sfărâmi bulgării, îi moi cu ploaia, 
şi-i binecuvântezi răsadul. 
Încununezi anul cu bunătățile Tale, 
și paşii Tăi varsă belșugul. 
Câmpiile pustiei sunt adăpate, 
și dealurile sunt încinse cu veselie. 
Păşunile se acoperă de oi, 
și văile se îmbracă cu grâu: 
toate strigă de bucurie şi cântă. (Psalmi 65,8-13) 


Israeliţii recunoscuseră atunci în Dumnezeu pe Acela care 
„pusese temeliile pământului”. Exprimându-și credinţa, ei cântaseră: 


Tu ai aşezat pământul pe temeliile lui 
și niciodată nu se clatină. 

Tu îl acoperiseşi cu adâncul 
cum l-ai acoperi cu o haină; 

apele stăteau pe munti, 

dar, la amenintarea Ta, au fugit, 

la glasul tunetului Tău au luat-o la fugă, 
suindu-se pe munti şi pogorându-se în văi, 

până la locul, pe care li-l hotărâsei Tu. 

Le-ai pus o margine, pe care nu trebuie s-o treacă, 
pentru ca să nu se mai întoarcă să acopere pământul. 


(Psalmi 104,5-9) 

Prin puterea cea mare a Celui Infinit elementele naturii pe 
pământ, în apă și în aer sunt mereu ţinute în limitele lor. Și El 
folosește aceste elemente pentru fericirea creaturilor Sale. 
„Comoara Lui cea bună” este revărsată fără plată, să dea „ploaie 
la vreme și să binecuvânteze tot lucrul mâinilor tale” (Deuteronom 
28,12). 


Tu faci să tâşnească izvoarele în văi, 
şi ele curg printre munti. 
Tu adăpi la ele toate fiarele câmpului; 
în ele îşi potolesc setea măgarii sălbatici. 
Păsările cerului locuiesc pe marginea lor, 
si fac să le răsune glasul printre ramuri... 
Tu faci să crească iarba pentru vite, 
și verdeturi pentru nevoile omului, 
ca pământul să dea hrană: 
vin, care înveseleşte inima omului, 
untdelemn, care-i înfrumusetează fata, 
și pâine, care-i întăreşte inima... 
Cât de multe sunt lucrările Tale, Doamne! 
Tu pe toate le-ai făcut cu înțelepciune, 
şi pământul este plin de făpturile Tale. 
Iată marea cea întinsă şi mare: 
în ea se mişcă nenumărate vietuitoare 
mici Şi mari... 
Toate aceste viețuitoare Te aşteaptă, 
ca să le dai hrana la vreme. 
Le-o dai Tu, ele o primesc; 
Îți deschizi Tu mâna, 
ele se satură de bunătătțile Tale. (Psalmi 104,10-15.24.28) 


Copiii lui Israel avuseseră multe ocazii de bucurie. Tara în care 
Dumnezeu îi adusese era o ţară în care curgea lapte și miere. În 
timpul peregrinării prin pustie, Dumnezeu îi asigurase că îi 
călăuzea către o ţară în care nu aveau să sufere niciodată lipsă de 
ploaie. „Tara în stăpânirea căreia veţi intra”, le spunea EI, „nu 
este ca ţara Egiptului, din care aţi ieșit, unde îţi aruncai sămânţa 


în ogoare și le udai cu piciorul ca pe o grădină de zarzavat. Tara 
pe care o veţi stăpâni este o ţară cu munți și văi, care se adapă din 
ploaia cerului; este o ţară de care îngrijește Domnul, Dumnezeul 
tău, și asupra căreia Domnul, Dumnezul tău, are neîncetat ochii 
de la începutul până la sfârșitul anului” (Deuteronom 11,10-12). 

Făgăduinţa ploilor îmbelşugate fusese dată cu condiţia 
ascultării. „Dacă veți asculta de poruncile Mele pe care le dau 
astăzi, dacă veţi iubi pe Domnul, Dumnezeul vostru și dacă-l veţi 
slujii din toată inima voastră și din tot sufletul vostru, El va da 
tării vostre grâul, mustul și undelemnul; de asemenea, va da iarbă 
pe câmpiile tale pentru vite și vei mânca și te vei sătura. 

Vedeţi să nu vi se amăgească inima, și să vă abateţi, ca să slujiți 
altor dumnezei și să vă închinaţi înaintea lor. Căci atunci Domnul 
S-ar aprinde de mânie împotriva voastră; ar închide cerurile și 
n-ar mai da ploaie; pământul nu și-ar mai da roadele și aţi pieri 
curând din ţara aceea bună pe care v-o dă Domnul” (Deuteronom 
28,15.23.24). 

Acesta erau unele dintre sfaturile înțelepte ale lui Iehova către 
Israelul din vechime. „Puneţi-vă dar în inimă și în suflet aceste 
cuvinte pe care vi le spun. Să le legați ca un semn de aducere- 
aminte pe mâinile voastre, și să fie ca niște fruntarii între ochii 
voştri. Să învăţaţi pe copiii voştri în ele, și să le vorbiţi despre ele 
când vei fi acasă și când vei merge în călătorie, când te vei culca și 
când te vei scula” (Deuteronom 11,18.19). Aceste porunci erau 
lămurite; cu toate acestea, pe măsură ce veacurile treceau și 
generaţie după generaţie pierdea din vedere măsurile luate pentru 
bunăstarea lor spirituală, influenţele distrugătoare ale apostaziei 
amenințau să dea la o parte orice oprelişte pusă de harul divin. 

În felul acesta s-a ajuns ca Dumnezeu să-l lovească acum pe 
poporul Său cu cea mai aspră dintre judecăţile Sale. Profeţia lui 
Ilie se împlinea în mod groaznic. Timp de trei ani, solul blestemului 
a fost căutat din cetate în cetate și din ţară în ţară. La cererea lui 
Ahab, mulţi conducători își dăduseră cuvântul de onoare că 
ciudatul proroc nu se găsea în ţara lor. Cu toate acestea, cercetarea 
a continuat, deoarece Izabela și prorocii lui Baal îl urau pe Ilie cu 
o ură de moarte și n-au precupeţit niciun efort ca să-l aducă sub 

puterea lor. Și încă ploaia nu venea din cer. În cele din urmă, după 
„multe zile”, cuvântul Domnului a venit la Ilie: „Du-te și înfăţișează- 
te înaintea lui Ahab ca să dau ploaie pe fața pământului”. 

În ascultare de această poruncă, „Ilie s-a dus să se înfăţișeze 
înaintea lui Ahab”. Cam în același timp în care prorocul își începea 
călătoria către Samaria, Ahab îi propusese lui Obadia, îngrijitorul 
casei lui, un plan pentru căutarea izvoarelor şi pâraielor de apă, în 
nădejdea că vor găsi pășuni pentru vitele și turmele care piereau 
de foame. Chiar și la curtea regală se simţea puternic efectul secetei 
îndelungate. Regele, serios îngrijorat cu privire la soarte casei lui, 
a hotărât să meargă personal cu slujitorul său în căutarea unor 
locuri mai bune unde s-ar fi găsit pășune. „Și-au împărțit ţara s-o 
cutreiere. Ahab a plecat singur pe un drum, și Obadia a plecat pe 
alt drum. 

Pe când Obadia era pe drum, iată că l-a întâlnit Ilie. Obadia, 
cunoscându-l, a căzut cu faţa la pământ și i-a zis: "Tu ești domnul 
meu Ilie?” (1 Împărați 18,6.7) 

În timpul apostaziei lui Israel, Obadia rămăsese credincios. 
Stăpânul lui, regele nu fusese în stare să-l îndepărteze de la 
ascultarea de viul Dumnezeu. Acum a fost onorat cu o însărcinare 
din partea lui Ilie, care i-a zis: „Du-te și spune stăpânului tău: 
"lată că a venit Ilie!” 

Îngrozit peste măsură, Obadia a exclamat: „Ce păcat am săvârșit 
eu, ca să dai pe robul tău în mâinile lui Ahab, ca să mă omoare?” 
Să îi ducă o astfel de solie lui Ahab, însemna să alerge la moarte. 
„Viu este Domnul”, i-a explicat el prorocului, „că nu a rămas popor 
sau împărăție unde să nu fi trimis stăpânul meu să te caute; și 
când se spunea că nu ești acolo, punea pe împăraţia și poporul 
acela să jure că nu te-au găsit. Și acum zici: "Du-te și spune stăpânului 
tău: lată că a venit Ilie! Şi apoi, când voi pleca de la tine, Duhul 
Domnului te va duce nu știu unde. Dacă m-aș duce să dau de știre 
lui Ahab și nu te-ar găsi, mă va omori” (1 Împărați 18,10-12). 

Obadia a stăruit pe lângă proroc să nu-l trimită. „Robul tău”, 
stărui el, „se teme de Domnul din tinereţea lui. Nu s-a spus oare 
domnului meu ce am făcut când a ucis Izabela pe prorocii 
Domnului? Cum am ascuns o sută de proroci ai Domnului, câte 


cincizeci într-o peșteră și i-am hrănit cu pâine și apă? Și acum tu 
zici: "Du-te și spune stăpânului tău: lată că a venit Ilie! El mă va 
ucide.” 

Cu jurământ solemn, Ilie i-a făgăduit lui Obadia că însărcinarea 
lui nu va fi zadarnică: „Viu este Domnul oștirilor, al cărui slujitor 
sunt”, declară el, „că astăzi mă voi înfățișa înaintea lui Ahab” 
(1 Împărați 18,15). 

În uimire amestecată cu groază, regele a ascultat solia de la omul 
de care se temea și pe care-l ura, omul pe care-l căutase neobosit. 
Ştia bine că Ilie nu-și punea viaţa în primejdie numai ca să se 
întâlnească cu el. Se putea oare ca prorocul să rostească încă un 
blestem împotriva poporului Israel? Inima regelui a fost cuprinsă 
de groază. Și-a adus aminte de braţul uscat al lui leroboam. Ahab 
nu putea să nu asculte somaţia și nici nu îndrăznea să-și ridice mâna 
împotriva solului lui Dumnezeu. Și astfel, însoțit de o gardă perso- 
nală, monarhul tremurând s-a dus să se întâlnească cu profetul. 

Regele și prorocul se aflau faţă în față. Cu toate că Ahab era 
plin de o ură clocotitoare, totuși, în prezenţa lui Ilie, părea lipsit 
de bărbăţie şi fără putere. În primele cuvinte șovăielnice: „Tu ești 
acela care nenorocești pe Israel?”, fără să-și dea seama, el își 
dezvălui simţămintele inimii. Ahab știa totuși că prin cuvântul lui 
Dumnezeu cerurile se făcuseră ca arama, totuși el căuta să arunce 
asupra prorocului vina pentru judecățile grele care erau în țară. 

Pentru cel ce face rele este natural să arunce asupra solilor lui 
Dumnezeu răspunderea pentru nenorocirile care vin ca urmare 
sigură a depărtării de calea neprihănirii. Aceia care se așază sub 
puterea lui Satana nu sunt în stare să vadă lucrurile așa cum le 
vede Dumnezeu. Când oglinda adevărului este îndreptată spre ei, 
ei se revoltă la gândul primirii mustrării. Orbiţi de păcat, ei refuză 
să se pocăiască, dar simt că slujitorii lui Dumnezeu s-au întors 
împotriva lor și că sunt vrednici de cea mai aspră mustrare. 

Stând înaintea lui Ahab, pe deplin conștient de nevinovăția sa, 
Ilie nu face nicio încercare să se scuze sau să-l lingușească pe 
rege. Nici nu caută să îndepărteze mânia regelui prin vestea bună 
că seceta este pe sfârșite. Nu are de adus nicio scuză. Indignat și 
gelos pentru onoarea lui Dumnezeu, el respige acuzaţia lui Ahab, 

declarând fără teamă regelui că păcatele lui și păcatele părinţilor 
lui au adus asupra poporului Israel această nenorocire groaznică. 
„Nu eu nenorocesc pe Israel”, declară Ilie plin de curaj, „ci tu și 
casa tătălui tău, fiindcă aţi părăsit poruncile Domnului și te-ai dus 
după Baali” (1 Împărați 18,18). 

Și astăzi este nevoie de un glas care să mustre cu asprime, deoarece 
păcate grele îi despart pe oameni de Dumnezeu. Necredinţa devine 
repede o modă. „Nu vrem ca omul acesta să împărățească peste noi” 
(Luca 19,14), este vorbirea miilor de oameni. Predicile plăcute rostite 
prea adesea nu fac o impresie durabilă, trâmbiţa nu dă semnalul 
lămurit. Oamenii nu sunt străpunși în inimă de adevărurile tăioase și 
lămurite ale Cuvântului lui Dumnezeu. 

Sunt mulţi creștini cu numele care, dacă și-ar manifesta adevă- 
ratele sentimente, ar spune: De ce este nevoie să vorbim atât de 
lămurit? Ei ar putea tot așa de bine să întrebe: De ce a trebuit ca 
loan Botezătorul să le spună fariseilor: „Pui de năpârci, cine v-a 
învăţat să fugiţi de mânia viitoare?” (Luca 3,7). De ce a trebuit el 
să stârnească mânia Irodiadei, spunându-i lui Irod că nu este drept 
să trăiască cu nevasta fratelui său? Înainte-mergătorul lui Hristos 
și-a pierdut viaţa din pricina vorbirii lui lămurite. De ce nu a putut 
să treacă cu vederea fără să provoace neplăcerea acelora care trăiau 
în păcat? 

În acest mod, bărbaţi care trebuie să stea ca păzitori credincioși 
ai Legii lui Dumnezeu argumentează până când diplomaţia ia locul 
credincioșiei, iar păcatul este îngăduit să meargă înainte fără a fi 
mustrat. Cum se va auzi glasul unei mustrări credincioase în biserică? 

„Tu ești omul acesta!” (2 Samuel 12,7). Cuvinte tot atât de 
lămurite ca acelea spuse de Natan lui David se aud astăzi rar la 
amvoane, se văd rar în publicaţii. Dacă nu ar fi atât de rare, am 
vedea mai mult din puterea lui Dumnezeu, descoperită între 
oameni. Solii Domnului să nu se plângă că străduinţele lor sunt 
fără rod, până nu se pocăiesc de propria plăcere, care-i face să 
înăbușe adevărul. 

Acei slujitori care vor să placă oamenilor, care strigă: „Pace, 
pace”, atunci când Dumnezeu nu vorbește de pace, mai bine să-și 
umilească inimile înaintea lui Dumnezeu, cerându-l iertare pentru 


nesinceritatea lor și pentru lipsa lor de curaj moral. Nu datorită 
iubirii față de aproapele îndulcesc ei solia încredințată, ci pentru 
că sunt îngăduitori cu ei înșiși. Dragostea adevărată caută mai 
întâi onoarea lui Dumnezeu și mântuirea sufletelor. Aceia care au 
această iubire nu vor evita adevărul ca să scape de urmările 
neplăcute ale unei vorbiri lămurite. Când sufletele sunt în 
primejdie, slujitorii lui Dumnezeu nu vor ţine seama de eu, ci vor 
rosti cuvântul lui Dumnezeu dat lor să-l rostească, refuzând să 
scuze sau să ascundă păcatul. 

O, dacă fiecare slujitor și-ar da seama de caracterul sacru al 
slujbei sale și de sfințenia lucrării sale și ar arăta curajul pe care 
l-a arătat Ilie! Ca soli rânduiţi de Divinitate, slijitorii Evangheliei 
sunt într-o poziţie de responsabilitate. Ei trebuie să mustre, să 
certe, să îndemne, „cu toată blândeţea și învăţătura” (2 Timotei 
4,2). În locul lui Hristos, ei trebuie să lucreze ca ispravnici ai 
tainelor Universului, încurajându-i pe cei ascultători și averti- 
zându-i pe cei neascultători. Procedeele lumești nu trebuie să aibă 
niciun preţ în lucrarea lor. Niciodată nu trebuie să se abată de pe 
calea pe care Iisus le poruncește să meargă. Trebuie să meargă 
înainte în credinţă, amintindu-și că sunt înconjurați de un nor de 
martori. Nu trebuie să vorbească propriile cuvinte, ci cuvintele pe 
care Cel ce este mai mare decât potentaţii pământului le-a poruncit 
să le rostească. Solia lor trebuie să fie: „Așa vorbește Domnul”. 
Dumnezeu cheamă bărbaţi ca Ilie, Natan și loan Botezătorul — 
oameni care vor duce solia Sa cu credincioșie, indiferent de urmări, 
oameni care vor rosti în mod curajos adevărul, chiar dacă acesta 
cere să jertfească tot ce au. 

Dumnezeu nu-i poate folosi pe oamenii care, în vreme de 
primejdie, când sunt necesare puterea, curajul și influenţa tuturor, 
se tem să ia atitudine hotărâtă pentru dreptate. El cheamă bărbați 
care vor putea purta cu credincioșie bătălia împotriva celui rău, 
luptând împotriva domniilor și puterilor, împotriva stăpânirilor 
întunericului acestui veac, împotriva duhurilor răutății care sunt 
în locurile cerești. Unora ca aceștia, El le spune: „Bine, rob bun și 
credincios... intră în bucuria stăpânului tău” (Matei 25,23). 

Stând înaintea lui Ahab, Ilie a cerut ca tot poporul Israel să fie 
adunat pentru a se întâlni cu el și cu profeţii lui Baal și ai Astarteei 
pe muntele Carmel. „Strânge”, a poruncit el, „pe tot Israelul la 
mine, la muntele Carmel, pe cei patru sute cincizeci de proroci ai 
lui Baal și pe cei patru sute de proroci ai Astarteei, care mănâncă 
la masa Izabelei.” 

Porunca a fost dată de unul care părea că stă chiar în prezența 
lui Iehova, și Ahab a ascultat îndată, ca și când prorocul era 
monarh, iar regele un supus. Soli grabnici au fost trimiși prin tot 
regatul, chemând la întâlnirea cu Ilie și cu profeţii lui Baal și ai 
Astarteei. În toate orașele și satele, oamenii se pregăteau să se 
adune la timpul stabilit. În timp ce călătoreau către acel loc, inimile 
multora erau pline de presimţiri sumbre. Ceva neobișnuit era pe 
cale să aibă loc, căci altfel ce rost avea această chemare să se 
adune la Carmel? Ce nenorocire nouă era gata să cadă asupra 
poporului și a ţării? 

Înainte de secetă, muntele Carmel fusese locul frumuseții, 
torentele lui fiind hrănite din izvoarele care nu secau niciodată, 
iar povârnișurile fertile erau acoperite cu flori frumoase și dumbrăvi 
înfloritoare. Dar acum frumuseţea lor pierise sub blestemul uscă- 
ciunii. Altarele înălțate pentru închinarea la Baal și Astarteea 
stăteau în dumbrăvi desfrunzite. Pe culmea unuia dintre cele mai 
înalte piscuri, într-un contrast izbitor cu ele, era altarul dărâmat 
al lui Iehova. 

De pe Carmel, se putea vedea o mare parte a ţării; înălțimile 
lui se vedeau din multe părți ale Regatului lui Israel. La poalele 
muntelui, erau locuri de unde se putea vedea aproape tot ce se 
petrecea deasupra. Dumnezeu fusese profund dezonorat prin 


Acest capitol se bazează pe textele din 1 Împărați 18,19-40. 


închinarea idolatră adusă la adăpostul coastelor împădurite, și Ilie 
a ales înălțimea aceasta ca fiind locul cel mai potrivit pentru 
desfășurarea puterii lui Dumnezeu și pentru apărarea onoarei 
Numelui Său. 

Dis-de-dimineaţă, în ziua hotărâtă, oștile Israelului apostaziat, 
într-o așteptare încordată, s-au adunat aproape de vârful muntelui. 
Profeţii Izabelei înaintau într-un cortegiu impunător. În fast 
orbitor, apăru regele ocupându-și locul în fruntea preoţilor, acei 
idolatri salutând puternic sosirea lui. Dar inimile preoților erau 
neliniștite când își aduceau aminte de cuvintele prorocului prin 
care ţara lui Israel fusese lipsită timp de trei ani și jumătate de 
rouă și de ploaie. Ei presimţeau iminenţa unei crize înfricoșătoare. 
Zeii în care se încrezuseră nu fuseseră în stare să-l dovedească pe 
Ilie ca fiind un proroc fals. Obiectele închinării lor arătaseră o 
stranie nepăsare față de strigătele lor disperate, față de rugăciunile, 
lacrimile și umilinţa lor, precum și faţă de ceremoniile revoltătoare 
și jertfele lor scumpe și neîncetate. 

În faţa lui Ahab, a prorocilor falși și a oștilor adunate ale lui 
Israel, care-l înconjurau, Ilie era unicul care venise să apere 
onoarea lui Iehova. El, asupra căruia întregul regat a aruncat toată 
greutatea blestemelor, era acum înaintea lor, în aparenţă fără 
apărare, în prezenţa monarhului lui Israel, a prorocilor lui Baal, a 
bărbaţilor de război și a mulțimii din jur. Dar Ilie nu era singur. 
Deasupra și împrejurul lui erau oștile ocrotitoare ale Cerului — 
îngerii care excelează în putere. 

Fără să se rușineze, neînfricat, prorocul stătea înaintea multi- 
mii, pe deplin conștient de însărcinarea de a aduce la îndeplinire 
porunca divină. Faţa îi era luminată de o solemnitate înfricoșătoare. 
Într-o așteptare tensionată, poporul îl aștepta să vorbească. Privind 
mai întâi la altarul dărâmat al lui Iehova și apoi la mulțime, Ilie 
strigă cu glas lămurit, ca o trâmbiţă: „Până când vă clătinați între 
două păreri?” (trad. engl.). „Dacă Domnul este Dumnezeu, mergeţi 
după El; iar dacă este Baal, mergeţi după Baal!” 

Poporul nu i-a răspuns nimnic. Niciunul din acea uriașă adunare 
n-a avut curajul să mărturisească credincioșia faţă de Iehova. Ca 
un nor întunecat, amăgirea și orbirea se întinseseră asupra lui Is- 

rael. Această apostazie fatală nu îi cuprinsese dintrodată, ci treptat, 
când, din timp în timp, ei nu luaseră aminte la cuvintele de 
avertizare și de mustrare pe care Domnul le trimesese. Fiecare 
îndepărtare de la dreptate, fiecare refuz de a se pocăi adâncise 
vinovăția lor și-i duseseră și mai departe de cer. lar acum, în această 
criză, ei stăruiau în refuzul de a lua poziţie de partea lui Dumnezeu. 

Domnul urăște îndiferenţa și necredincioșia în timp de criză 
pentru lucrarea Sa. Universul întreg așteaptă cu un interes de 
nedescris scenele de încheiere ale marii lupte dintre bine și rău. 
Poporul lui Dumnezeu se apropie de hotarele lumii veșnice; ce 
poate fi mai important pentru ei decât să fie credincioși Dumne- 
zeului cerului? De-a lungul tuturor veacurilor, Dumnezeu a avut 
eroi morali — și îi are și acum — aceia care, asemenea lui Iosif, Ilie 
și Daniel, nu se rușinează să se recunoască drept poporul Său pus 
deoparte. Binecuvântările Lui deosebite însoțesc lucrările oame- 
nilor de acţiune; persoane care nu vor fi abătute de la calea cea 
dreaptă a datoriei și care, cu energie divină, vor întreba: „Cine 
este de partea Domnului?” (Exod 32,26), persoane care nu se vor 
opri numai la întrebare, ci vor dori ca aceia care aleg să se identifice 
cu poporul lui Dumnezeu, să pășească înainte și să-și exprime în 
mod limpede atașamentul lor faţă de Împăratul împăraţilor şi 
Domnul domnilor. Astfel de persoane fac ca voinţa și planurile 
lor să se subordoneze Legii lui Dumnezeu. Din dragoste pentru 
EI, ei nu vor socoti viaţa lor ca fiindu-le scumpă. Lucrarea faţă de 
Dumnezeu, acesta este motto-ul lor. 

În timp ce poporul Israel, pe Carmel, se îndoiește și ezită, glasul 
lui Ilie străpunge iarăși tăcerea: „Eu singur am rămas din prorocii 
Domnului, pe când proroci ai lui Baal sunt patru sute cincizeci. 
Să ni se dea doi junci. Ei să-și aleagă un junc, pe care să-l taie în 
bucăţi și să-l pună pe lemne, fără să pună foc. Și eu voi pregăti 
celălalt junc, și-l voi pune pe lemne fără să pun foc. Apoi, voi 
chemaţi numele dumnezeului vostru; și eu voi chema Numele 
Domnului. Dumnezeul care va răspunde prin foc, acela să fie 
adevăratul Dumnezeu” (1 Împărați 18,22-24). 

Propunerea lui Ilie era atât de rațională, încât cei din popor nu 
o puteau evita, astfel că nu au avut curajul să răspundă: „Bine!” 


Prorocii lui Baal nu îndrăzneau să-și ridice glasul împotrivă; și, 
adresându-li-se, Ilie porunci: „Alegeţi-vă un junc din cei doi, 
pregătiţi-l voi mai întâi, căci sunteți mai mulți, și chemaţi numele 
dumnezeului vostru; dar să nu puneţi foc” (1 Împărați 18,25). 

Voind să pară îndrăzneți și sfidători, dar îngroziţi în inimile lor 
vinovate, preoţii falși au pregătit altarul, punând pe el lemnele și 
jertfa, după care au început să rostească formulele lor magice. 
Strigătele lor stridente răsunau, iar ecoul se întorcea de prin 
pădurile și înălțimile vecine, atunci când ei invocau numele zeului 
lor, zicând; „Baale, auzi-ne”. Preoţii s-au adunat în jurul altarului 
lor cu sărituri, zvârcoliri și strigăte, și, smulgându-și părul, își făceau 
tăieturi în carne, chemându-l pe dumnezeul lor să le vină în ajutor. 

Dimineaţa a trecut, a venit amiaza și încă nu se arăta nicio 
dovadă că Baal auzea strigătele slujitorilor lui amăgiţi. Nu se auzea 
niciun glas, niciun răspuns la rugăciunile lor frenetice. Jertfa 
rămase nemistuită. 

În timp ce continuau devoţiunile lor exaltate, preoţii cei 
puternici încercau fără încetare să născocească vreun mijloc prin 
care să aprindă focul pe altar și să-i facă pe oameni să creadă că 
focul vine direct de la Baal. Dar Ilie supraveghea orice mișcare, 
iar preoţii, nădăjduind împotriva oricărei nădejdi să prindă ocazia 
să înșele, continuau să-și desfășoare ceremoniile lor fără sens. „La 
amiază, Ilie și-a bătut joc de ei, și e zis: 'Strigaţi mai tare, fiindcă 
este dumnezeu; se gândește la ceva sau poate are treabă, sau este 
în călătorie, sau poate că doarme și se va trezi”. Ei au strigat tare, 
și, după obiceiul lor, şi-au făcut tăieturi cu săbiile și cu sulițele, 
până ce a curs sânge pe ei. Când a trecut amiaza, au aiurat până în 
clipa când se aducea jertfa de seară. Dar nu s-a auzit nici glas, nici 
răspuns, nici semn de luare-aminte” (1 Împărați 18,27-29). 

Bucuros ar fi venit Satana să-i ajute pe aceia pe care îi amăgise 
și care erau devotați servirii lui. Bucuros ar fi trimis fulgerul să le 
aprindă jertfa. Dar Iehova i-a pus hotare lui Satana -— i-a restrâs 
puterea — și chiar toate născocirile vrăjmașului nu au putut trimite 
nici măcar o scânteie pe altarul lui Baal. 

În cele din urmă, cu glasurile lor răgușite de atâta strigare, cu 
veșmintele mânjite de sângele care cursese din rănile lor pe care și 

le făcuseră, preoţii au ajuns la disperare. Cu o frenezie neobo- 
sită, ei amestecau acum în rugăciunile lor blesteme groaznice ale 
Zeului-Soare, iar Ilie continua să vegheze cu atenţie, căci el știa 
că dacă prin vreun mijloc oarecare ar reuşi să aprindă focul pe 
altarul lor, el ar fi fost făcut bucăţi într-o clipă. 

Se apropia seara. Prorocii lui Baal erau năuci, istoviți și fără 
putere. Unul sugera un lucru, altul cu totul altceva, până când, în 
cele din urmă, își încetară eforturile. Tipetele și blestemele lor nu 
mai răsunau pe Carmel. Pierzându-și orice speranţă, ei s-au retras 
din luptă. 

Ziua întreagă, oamenii au fost martorii demonstrațiilor acestor 
preoţi vicleni. Au văzut săriturile lor în jurul altarului, ca și cum 
ar fi vrut să prindă razele arăzătoare ale soarelui pentru a sluji 
scopului lor. Ei au privit cu oroare cum preoții s-au mutilat singuri 
și au avut ocazia să cugete la nebunia închinării la idoli. Mulţi 
oameni erau dezgustaţi de aceste manifestări demonice și așteptau 
acum, cu profund interes, acţiunile lui Ilie. 

Era ceasul jertfei de seară când Ilie le porunci celor din popor: 
„Apropiaţi-vă de mine”. Când ei s-au apropiat tremurând, el s-a 
îndreptat către altarul dărâmat, unde oamenii se închinaseră odi- 
nioară Dumnezeului cerului, și îl repară. Pentru el aceste ruine 
erau mai preţioase decât toate altarele măreţe ale păgânismului. 

În reclădirea acestui altar vechi, Ilie și-a manifestat respectul 
pentru legământul pe care îl făcuse Domnul cu Israel atunci când 
ei au trecut Iordanul în ţara făgăduită. Alegând, „douăsprezece 
pietre, după numărul seminţiilor fiilor lui lacov..., a zidit un altar 
în Numele Domnului”. 

Preoţii lui Baal, dezamăgiţi de străduinţele lor zadarnice, 
așteptau să vadă ce va face Ilie. Ei îl urau pe proroc pentru 
propunerea făcută, această probă care demonstrase slăbiciunea și 
neputinta zeilor lor; totuși ei se temeau de puterea lui. Poporul, și 
el înspăimântat și aproape fără suflare, aștepta și privea cum Ilie 
își continua pregătirile. Purtarea liniștită a profetului era în con- 
trast cu exaltarea fără sens și fanatică a slujitorilor lui Baal. 

Terminând de clădit altarul, prorocul făcu un șanț în jurul lui 
și, după ce puse lemnele în ordine și pregăti juncul, puse jertfa pe 


altar și porunci celor din popor să inunde altarul cu apă. „Umpleţi 
patru vedre cu apă”, porunci el, „și vărsaţi-le pe arderea de tot și 
pe lemne”. „Și au făcut așa. Apoi a zis: "Mai faceţi lucrul acesta o 
dată. Şi l-au făcut încă o dată. Apoi a zis: "Mai faceţi-l și a treia 
oară!. Și l-au făcut și a treia oară. Apa curgea în jurul altarului și 
au umplut cu apă și șanțul” (1 Împărați 1833-35). 

Reamintind copiilor lui Israel îndelungata apostazie care 
stârnise mânia lui Iehova, Ilie îi somă să-și umilească inimile și să 
se întoarcă la Dumnezeul părinţilor lor, pentru ca blestemul să fie 
îndepărtat din ţară. Apoi, plecându-se cu respect înaintea Dumne- 
zeului nevăzut, își înălță mâinile către cer și rosti o rugăciune simplă. 
Preoţii lui Baal săriseră, țipaseră, făcuseră spume, dis-de-dimineață 
până după-amiază, dar, când Ilie se rugă, niciun țipăt fără rost nu 
sună pe înălțimea Carmelului. El se ruga ca și când știa că Iehova 
este acolo, martor la scenă, și ascultă cererea lui. Prorocii lui Baal 
s-au rugat prostește, fără niciun înțeles. Ilie se rugă simplu, cu 
multă căldură, cerându-l lui Dumnezeu să-Și arate superioritatea 
asupra lui Baal, pentru ca Israel să poată fi determinat să se întoarcă 
la El. 

„Doamne, Dumnezeul lui Avraam, Isaac şi Israel!” se ruga 
profetul. „Fă să se știe astăzi că Tu ești Dumnzeu în Israel, că eu 
sunt slujitorul Tău, și că toate aceste lucruri le-am făcut ca să 
cunoască poporul acesta că Tu, Doamne, ești adevăratul Dum- 
nezeu și că le întorci astfel inima spre bine” (1 Împărați 18,36.37). 

O tăcere apăsătoare se așternu peste toți. Preoţii lui Baal 
tremurau de groază. Conștienți de vinovăția lor, se așteptau acum 
la o pedeapsă grabnică. 

Nici nu s-a sfârșit rugăciunea lui Ilie, că flăcări de foc, ca ful- 
gere strălucitoare de lumină, au coborât din cer peste altarul 
înălțat, mistuind jertfa, secând apa din șanț și mistuind chiar și 
pietrele altarului. Strălucirea focului ilumină muntele și orbi ochii 
mulțimii. În văile de jos, de unde mulți priveau cu încordare și 
îngrijorare mișcările celor de sus, coborârea focului s-a văzut 
clar și toți au fost uimiţi de priveliște. Aceasta semăna cu stâlpul 
de foc care, la Marea Roșie, i-a despărţit pe copiii lui Israel de 
oastea egipteană. 

Poporul de pe munte s-a prosternat cu groază înaintea Dumne- 
zeului nevăzut. Ei nu îndrăzneau să mai privească focul trimis de 
Cer. Se temeau că și ei vor fi mistuiţi; și convinși de datoria lor de 
a-L recunoaște pe Dumnezeul lui Ilie ca Dumnezeul părinţilor 
lor, căruia Îi datorau supunere, strigară împreună într-un singur 
gals: „Domnul este adevăratul Dumnezeu! Dumnezeu este adevă- 
ratul Dumnezeu!” Cu o claritare uimitoare, strigătul răsună peste 
munte, iar ecoul ajunse în câmpie. În sfârșit, poporul Israel se 
trezi, neamăgit și pocăit. În sfârșit, el văzu cât de mult L-a 
dezonorat pe Dumnezeu. Caracterul închinării la Baal, în con- 
trast cu slujirea rațională cerută de Dumnezeul cel adevărat, era 
descoperit pe deplin. Poporul recunoscu dreptatea lui Dumnezeu 
și mila Sa care oprise ploaia și roua pământului până când au fost 
aduși să mărturisească Numele Său. Acum erau gata să recunoască 
faptul că Dumnezeul lui Ilie era mai presus de orice idol. 

Preoţii lui Baal priveau cu consternare descoperirea minunată 
a puterii lui Iehaova. Însă, cu toată înfrângerea lor și aflându-se în 
prezenţa slavei divine, ei au refuzat să se pocăiască de nelegiuirea 
lor. Ei doreau să rămână tot profeți ai lui Baal. În felul acesta, 
s-au dovedit copti pentru nimicire. Pentru ca Israelul pocăit să fie 
protejat de rătăcirile acelora care îl învățase să se închine la Baal, 
Ilie a fost îndrumat de Domnul să-i distrugă pe acești învăţători 
falși. Mânia poporului era deja trezită împotriva conducătorilor 
în nelegiuire, și, când Ilie le dădu porunca: „Puneţi mâna pe prorocii 
lui Baal, niciunul să nu scape”, ei au fost gata să asculte. I-au prins 
pe preoți, i-au adus la pârâul Chison și acolo, înainte de încheierea 
zilei care a marcat începutul unei reforme hotărâte, slujitorii lui 
Baal au fost înjunghiați. Niciunuia nu i s-a îngăduit să trăiască. 


CAPITOLUL 12 


DE LA IZREEL LA HOREB 


Odată cu uciderea prorocilor lui Baal s-a deschis calea pentru 
aducerea la îndeplinire a unei puternice reforme spirituale în cele 
zece seminţii ale Regatului de Nord. Ilie prezentase poporului 
apostazia lui: îl chemase să-și umilească inimile și să se întoarcă la 
Domnul. Judecăţile Cerului fuseseră aduse la îndeplinire, poporul 
își măruturisise păcatele şi ÎI recunoscuse pe Dumnezeul părinților 
lor ca fiind Dumnezeul cel viu; și acum blestemul Cerului avea să 
fie retras, iar binecuvântările vremelnice ale vieţii să fie reînnoite. 
Tara urma să fie reînviorată cu ploaie. „Suie-te de mănâncă și 
bea”, i-a spus Ilie lui Ahab, „căci se aude vuiet de ploaie”. Apoi, 
prorocul s-a urcat în vârful muntelui să se roage. 

Nu pentru că se arătase vreo dovadă exterioară a ploii, care 
era gata să cadă, a putut Ilie să-l îndemne atât de sigur pe Ahab să 
se pregătească de ploaie. Prorocul n-a văzut niciun nor pe cer, 
nu a auzit niciun tunet. El a vorbit numai cuvântul pe care Duhul 
Domnului l-a îndemnat să-l spună, ca răspuns la credinţa lui 
puternică. Toată ziua se conformase neabătut voinţei lui 
Dumnezeu; iar acum, după ce făcuse tot ce fusese în puterea lui, 
știa că Cerul va revărsa din belșug binecuvântările promise. Același 
Dumnezeu care trimisese seceta, făgăduise o ploaie îmbelșugată 
ca răsplată a îndeplinirii dreptăţii; și acum Ilie aștepta revărsarea 
făgăduită. Într-o atitudine de umilință, „cu faţa între genunchi”, 
el mijlocea înaintea lui Dumnezeu în favoarea Israelului pocăit. 

Iar și iar, Ilie l-a trimis pe solul său într-un loc de unde se 
putea vedea Marea Mediterană, să vadă dacă este vreun semn 
vizibil că Dumnezeu i-a ascultat rugăciunea. De fiecare dată robul 
se întorcea spunând: „Nu este nimic”. Prorocul nu și-a pierdut 
răbdarea și nici credinţa, ci a continuat cererea lui stăruitoare. De 


Acest capitol se bazează pe textele din 1 Împărați 18,41-46; 19,1-8. 

șapte ori s-a întors robul cu răspunsul că nu vede niciun nor de 
ploaie pe cerul ca arama. Nedescurajat, Ilie l-a trimis încă o dată, 
și de data aceasta robul s-a întors zicând: „lată că se ridică un nor 
mic din mare, ca o palmă de om”. 

Acest fapt era suficient. Ilie nu a așteptat ca cerul să se întunece. 
În acel mic nor el a văzut, prin credință, o ploaie îmbelșugată și a 
acţionat potrivit credinţei sale, trimițându-l de îndată pe slujitorul 
său la Ahab, cu solia: „Înhamă și pogoară-te ca să nu te oprească 
ploaia”. 

Deoarece Ilie a fost un bărbat cu o mare credinţă, Dumnezeu 
l-a putut folosi în această criză din istoria lui Israel. În timp ce se 
ruga, mâna credinţei sale a prins făgăduinţele Cerului și a stăruit 
în rugăciune până când cererile sale au fost ascultate. El nu a 
aşteptat o dovadă deplină că Dumnezeu l-a ascultat, ci a fost gata 
să se avânte, riscând totul, la cel mai slab semn al bunăvoinţei 
divine. Totuși, ceea ce el a fost în stare să facă prin puterea lui 
Dumnezeu, toți pot să facă în domeniul lor de activitate în slujba 
lui Dumnezeu, căci despre prorocul din Munţii Galaadului stă 
scris: „Ilie era un om supus acelorași slăbiciuni ca și noi; și s-a 
rugat cu stăruință să nu plouă, și nu a plouat în ţară trei ani și 
jumătate” (Iacov 5,17). 

O credinţă ca aceasta este necesară în lume astăzi — credinţa 
care se prinde de făgăduinţele Cuvâtului lui Dumnezeu și nu se 
lasă până când Cerul nu răspunde. O credinţă ca aceasta ne leagă 
strâns cu Cerul și ne aduce putere pentru a lupta cu forţele 
întunericului. „Prin credinţă” copiii lui Dumnezeu „au cucerit 
împărăţii, au făcut dreptate, au căpătat făgăduințe, au astupat gurile 
leilor, au stins puterea focului, au scăpat de ascuţișul sabiei, s-au 
vindecat de boli, au fost viteji în războaie, au pus pe fugă oștile 
vrăjmașe” (Evrei 11,33.34). Şi prin credinţă și noi, astăzi, trebuie 
să atingem înălțimile planului lui Dumnezeiu pentru noi! „Tu zici: 
Dacă poţi!... toate lucrurile sunt cu putinţă celui ce crede!” 
(Marcu 9,23) 

Credinţa este un element esenţial al rugăciunii biruitoare. „Căci 
cine se apropie de Dumnezeu, trebuie să creadă că El este și că 
răsplătește pe cei ce-L caută” (Evrei 11,6). „Îndrăzneala pe care o 


avem la El este că, dacă cerem ceva după voia Lui, ne ascultă. Și, 
dacă știm că ne ascultă, ori ce I-am cere, știm că suntem stăpâni pe 
lucrurile pe care le-am cerut” (1 loan 5,14.15). Cu credinţa stăruitoare 
a lui Iacov, cu stăruința neabătută a lui Ilie, să prezentăm rugăciunile 
noastre Tatălui, cerându-l tot ceea ce El a făgăduit. Onoarea tronului 
Său este pusă în joc pentru împlinirea cuvâtului Său. 

Umbrele nopţii se adunau pe Carmel când Ahab se pregătea 
să coboare. „Peste câteva clipe, cerul s-a înnegrit de nori, a început 
vântul și a venit o ploaie mare. Ahab s-a suit în car și a plecat la 
Izreel” (1 Împărați 18,45). Călătorind către cetatea împărătească 
prin întunericul și ploaia ce-i orbeau ochii, Ahab nu era în stare să 
vadă înainte. Ilie, care ca profet la lui Dumnezeu îl umilise pe 
Ahab în ziua aceea înaintea supușilor lui și îi ucisese preoții idolatri, 
încă îl recunoștea ca rege al lui Israel, iar acum, ca un act de omagiu 
și întărit de puterea lui Dumnezeu, a alergat înaintea carului regesc, 
călăuzindu-l pe rege până la intrarea în cetate. 

În această faptă binevoitoare a solului lui Dumnezeu faţă de 
regele nelegiuit, se găsește o lecţie pentru toţi aceia care pretind a 
fi slujitorii lui Dumnezeu, dar care se înalță prin propria apreciere. 
Aceia care se consideră mai presus de îndeplinirea datoriilor lor, 
sunt cei cărora acestea li se par umilitoare. Ei se dau înapoi de a 
îndeplini chiar și un serviciu necesar, temându-se să nu fie găsiți 
făcând lucrarea unui servitor. Aceștia au mult de învăţat din 
exemplul lui Ilie. Prin cuvântul lui, comorile cerului fuseseră retrase 
timp de trei ani de pe pământ; el fusese onorat în mod vizibil de 
Dumnezeu când, ca răspuns la rugăciunea lui pe Carmel, căzuse 
foc din cer și mistuise jertfa; mâna lui adusese la îndeplinire jude- 
căţile lui Dumnezeu, nimicindu-i pe prorocii idolatri, rugăciunea 
lui pentru ploaie fusese ascultată. Cu toatre acestea, după biruinţele 
lui vădite cu care Dumnezeu binevoise să onoreze lucrarea lui 
publică, el era gata să îndeplineacă lucratea unui rob. 

La poarta Izreelului, Ilie și Ahab s-au despărţit. Prorocul, 
alergând să rămână în afara zidurilor, s-a acoperit cu mantia și 
s-a așezat pe pământul gol să doarmă. Regele a intrat, a ajuns 
repede la adăpostul palatului și a povestit soţiei evenimentele ieșite 
din comun ale zilei, precum și descoperirea minunată a puterii 

dumnezeiești care i-a dovedit lui Israel că Iehova este Dumnezeul 
cel adevărat, iar Ilie solul Său ales. Când Ahab i-a spus reginei 
despre uciderea profeților idolatri, Izabela, împietrită și nepocăită, 
s-a înfuriat. A refuzat să recunoască în evenimetele de pe Carmel 
providenţa atotstăpânitoare a lui Dumnezeu și, mai sfidătoare, a 
declarat cu îndrăzneală că Ilie trebuie să moară. 

În noaptea aceea, un sol l-a trezit pe prorocul obosit ȘI i-a spus 
cuvintele Izabelei: „Să mă pedepsească zeii cu toată asprimea lor, 
dacă mâine la ceasul acesta, nu voi face cu viaţa ta ce ai făcut cu 
viața fiecăruia din ei” (1 Împărați 19,2). 

Se părea că, după ce a manifestat un curaj atât de neînfricat, 
după ce i-a învins atât de deplin pe rege, pe preoţii și pe popor, 
Ilie nu ar mai fi putut niciodată ceda descurajării și nici n-ar mai fi 
putut să se înspăimânte. Dar el, care fusese binecuvâtat cu atât de 
slăbiciunilor omenești, și, în acest ceas întunecat, credinţa și curajul 
său l-au părăsit. Tulburat, el a tresărit din somnul său. Ploaia se 
răvărsa din cer, și întunericul era pretutindeni. Uitând că mai 
înainte cu trei ani Dumnezeu îi îndrumase pașii către un loc de 
adăpost de mânia Izabelei și căutarea lui Ahab, acum prorocul a 
fugit să-și scape viaţa. Ajungând la Beer-Șeba, „și-a lăsat slujitorul 
acolo”, iar el a mers o zi întreagă în pustie. 

Ilie nu ar fi trebuit să fugă de la postul lui. Ar fi trebuit să facă 
faţă amenințării Izabelei, înălțând o rugăciune de ocrotire către 
Acela care-l însărcinase să îndreptăţească onoarea lui Iehova. Ar fi 
trebuit să-i spună solului că Dumnezeul în care s-a încrezut îl va 
ocroti de mânia reginei. Trecuseră doar câteva ceasuri de când fusese 
martorul manifestării minunate a puterii divine, și aceasta ar fi trebuit 
să-i dea asigurarea că nici acum nu va fi uitat. Dacă ar fi rămas 
acolo unde se găsea și dacă ar fi făcut din Dumnezeu locul lui de 
scăpare și tăria lui, stând neabătut pentru o atât de mare biruință, 
trimițând judecăţile sale asupra Izabelei, impresia făcută asupra 
regelui și asupra poporului ar fi dus la o mare reformă. 

Ilie așteptase mult de la minunea săvârșită pe Carmel. El 
nădăjduise că după această desfășurare a puterii divine, Izabela 
nu va mai avea influenţă asupra minţii lui Ahab și că o reformă 


rapidă se va produce în întregul Israel. Pe înălțimile Carmelului, 
se trudise fără hrană o zi întreagă. Cu toate acestea, atunci când 
el a condus carul lui Ahab până la poarta Izreelului, curajul său 
era puternic, în ciuda încordării fizice sub care lucrase. 

Dar o reacţie care adesea urmează după o credinţă tare și un 
succes strălucit s-a declanșat în fiinţa lui Ilie. El se temea că reforma 
începută pe Carmel nu va dura mult și l-a cuprins descurajarea. 
Atunci fusese înălțat pe vârtul Pisga; acum se afla în vale. Când 
fusese sub inspirația Celui Atotputernic făcuse față celor mai aspre 
încercări ale credinţei, dar în acest timp de descurajare, cu amenin- 
tarea Izabelei sunându-i în urechi, văzându-l pe Satana luptând 
încă pentru biruință prin complotul acestei femei nelegiuite, el 
și-a pierdut încrederea în Dumnezeu. El fusese înălțat peste măsură 
de mult și reacţia a fost înspăimântătoare. Uitându-L pe Dumnezeu, 
Ilie fugea tot mai departe, până când s-a găsit singur, într-o pustie 
întristătoare. Obosit peste măsură, s-a așezat să se odihnească 
sub un ienupăr. Și stând acolo, s-a rugat să moară. „Destul! Acum, 
Doamne”, a zis el, „i-am sufletul, căci nu sunt mai bun decât părinţii 
mei”. Fugar, departe de locuinţele omenești, cu inima zdrobită de 
o descurajare amară, nu dorea să mai vadă față de om. În cele din 
urmă, istovit de tot a adormit. 

În experienţa tuturor vin vremuri de descurajare cruntă și 
dezamăgire amară - zile când amărăciunea le este partea și le este 
greu să creadă că Dumnezeu mai este binefăcătorul cel iubitor al 
copiilor Lui de pe pământ, zile când necazurile hărțuiesc sufletul, 
până acolo încât moartea pare mai de dorit decât viața. În asemenea 
împrejurări, mulţi își pierd încrederea în Dumnezeu și sunt duși 
în robia îndoielii, în sclavia necredinţei. Dacă am putea, în acele 
situații, să vedem cu ochii spirituali semnificația providențelor lui 
Dumnezeu, am vedea îngerii căutând să ne salveze de noi înșine, 
luptând să așeze picioarele noastre pe o temelie mai tare decât 
dealurile veșnice. Atunci, o credinţă nouă, o viaţă nouă ar curge 
în fiinţa noastră. 

Iov cel credincios, în ziua necazului și întunecimii lui, spunea: 
„Blestemată să fie ziua în care m-am născut”. „Oh! de ar fi cu 
putință să mi se cântărească durerea și să mi se pună toate 

nenorocirile în cumpănă... O, de mi s-ar asculta dorinţa și de mi-ar 
împlini Dumnezeu nădejdea! De ar vrea Dumnezeu să mă zdro- 
bească, întindă-Și mâna și să mă prăpădească! Îmi va rămâne măcar 
această mângâiere, această bucurie în durerile mele cu care mă 
copleșește: că niciodată n-am călcat poruncile Celui Sfânt”. „De 
aceea, nu-mi voi ţine gura, ci voi vorbi în neliniștea inimii mele, 
mă voi tângui în amărăciunea sufletului meu. Ah! Aș vrea mai 
bine gâtuirea, mai bine moartea decât aceste oase! Le dispre- 
țuiesc!... Nu voi trăi în veci... Lasă-mă, căci doar o suflare mi-i 
viaţa!” (Iov 3,3; 6,2.8-10; 7,15.16) 

Dar, deși dezgustat de viaţă, lov nu a fost lăsat să moară. I s-au 
arătat posibilităţile viitorului și i s-a dat o solie de nădejde: „Și 
atunci, îți vei ridica fruntea fără teamă, vei fi tare și fără frică; îţi 
vei uita suferinţele, și-ţi vei aduce aminte de ele ca de niște ape 
care s-au scurs. Zilele tale vor străluci mai tare decât soarele la 
amiază, întunericul tău va fi ca lumina dimineţii. Vei fi plin de 
încredere și nădejdea nu-ţi va fi zadarnică... Te vei culca și nimeni 
nu te va tulbura și mulți vor umbla după bunăvoința ta. Dar ochii 
celor răi se vor topi; și ei nu au loc de scăpare; moartea, iată 
nădejdea lor!” (Iov 11,15-20) 

Din adâncimile descuraţării și mâhnirii, lov s-a ridicat pe 
înălțimile încrederii fără rezervă și în puterea salvatoare a lui 
Dumnezeu. El declară biruitor: „Chiar dacă mă va ucide, eu voi 
nădăjdui în El... Chiar și lucrul acesta poate sluji la scăparea mea... 
Dar știu că Răscumpărătorul meu este viu și că se va ridica la 
urmă pe pământ. Chiar dacă mi se va nimici pielea și chiar dacă 
nu voi mai avea carne, voi vedea totuşi pe Dumnezeu. ÎI voi vedea 
şi-mi va fi binevoitor; ochii mei ÎI vor vedea și nu ai altuia” (Iov 
13,15.16; 19,25-27). 

„Domnul a răspuns lui Iov din mijlocul furtunii” (lov 38,1), și 
i-a descoperit slujitorului Său tăria puterii Sale. Când Iov a 
întrezărit o străfulgerare a Creatorului lui, i-a fost silă de sine și 
s-a pocăit în țărână și cenușă. Atunci, Domnul a fost gata să-l 
binecuvânteze cu îmbelșugare și să facă din ultimii lui ani de viaţă 
cei mai buni ani. 


Nădejdea și curajul sunt esenţiale unei slujiri desăvârșite pentru 
Dumnezeu. Acestea sunt roadele credinței. Descurajarea este 
păcătoasă și iraţională. Dumnezeu poate și dorește „cu mai multă 
tărie” (Evrei 6,17), să reverse asupra slujitorilor Săi puterea de 
care au nevoie în încercările și în experienţele lor amare. Planurile 
vrăjmașilor lucrării Sale pot părea bine aranjate și puternice; dar 
Dumnezeu îl poate răsturna pe cel mai tare dintre ele. Şi aceasta o 
face la timpul Său și pe calea Sa, atunci când vede că toată credinţa 
slujitorilor săi a fost încercată destul. 

Pentru cel descurajat, există un remediu sigur — credinţă, 
rugăciune, lucrare. Credinţa și activitatea vor aduce asigurare și 
satisfacţii care vor crește zi de zi. Eşti ispitit să faci loc simţămin- 
telor de presimţiri sumbre sau de descurajare profundă? În zilele 
cele mai întunecoase, când aparențele se arată mai amenințătoare, 
nu te teme. Ai credinţă în Dumnezeu. El cunoaște nevoile tale. El 
are toată puterea. Dragostea și mila Lui nemărginită nu obosesc 
niciodată. Nu te teme că El nu-Şi va îndeplini făgăduinţa. El este 
Adevărul veșnic. Niciodată nu-Și va schimba legământul pe care 
l-a făcut cu aceia care-L iubesc. Și El va revărsa asupra slujitorilor 
Săi credincioși măsura priceperii pe care nevoia lor o cere. 
Apostolul Pavel a mărturisit: „El mi-a zis: "Harul Meu îţi este de 
ajuns; căci puterea Mea în slăbiciune este făcută desăvârșită”. Deci 
mă voi lăuda mult mai mult cu slăbiciunile mele, pentru ca puterea 
lui Hristos să rămână în mine. De aceea simt plăcere în slăbiciuni, în 
defăimări, în nevoi, în prigoniri, în strâmtorări, pentru Hristos; căci 
când sunt slab atunci sunt tare” (2 Corinteni 12,9.10). L-a uitat 
Dumnezeu pe Ilie în ceasul încercării sale? O, nu! El nu l-a iubit 
pe slujitorul Lui mai puţin atunci când Ilie se simţea părăsit de 
Dumnezeu și de oameni, decât atunci când, ca răspuns la 
rugăciunea lui, El coborâse foc din cer și luminase vârful muntelui. 
Și acum, când Ilie dormea, o atingere delicată și un glas plăcut l-au 
trezit. El a tresărit îngrozit, gata să fugă, temându-se că vrăjmașul 
l-a descoperit. Dar faţa plină de gingășie care s-a aplecat asupra lui 
nu era faţa unui vrăjmaș, ci a unui prieten. Dumnezeu a trimis un 
înger din cer cu hrană pentru slujitorul Său. „Scoală-te și mănâncă”, 

a spus îngerul. „EI s-a uitat, la căpătâiul lui era o turtă coaptă pe 
niște pietre și un urcior cu apă.” 

După ce Ilie a luat din hrana și apa pregătite pentru el, a adormit 
iarăși. Îngerul a venit a doua oară. Atingându-l pe omul istovit, 
i-a spus cu o blândeţe plină de milă: „'Scoală-te și mănâncă; fiindcă 
drumul pe care-l ai de făcut este prea lung pentru tine’. Și el 
s-a sculat, a mâncat și a băut”; și căpătând putere din mâncarea 
aceea a putut să călătorească „patruzeci de zile și patruzeci de 
nopţi până la muntele lui Dumnezeu, Horeb”, unde și-a găsit 
adăpostul într-o peșteră. 

CAPITOLUL 13 


„CE FACI TU AICI, ILIE?” 


Locul de refugiu al lui Ilie pe muntele Horeb, deși era neștiut 
de oameni, era cunoscut de Dumnezeu; iar prorocul obosit și 
descurajat nu a fost lăsat singur cu puterile întunericului, care apă- 
sau. La intrarea în peștera în care Ilie își găsise refugiul, Dumnezeu 
S-a întâlnit cu el, printr-un înger puternic, trimis să se intereseze 
de nevoile lui și să-i lămurească planul divin pentru Israel. 

Atâta timp cât Ilie nu a învăţat să se încreadă pe deplin în 
Dumnezeu, el nu putea să-și ducă la bun sfârșit lucrarea pentru 
aceia care fuseseră amăgiţi să se închine lui Baal. Biruinţa deplină 
de pe muntele Carmel deschisese calea pentru biruinţe și mai mari; 
dar de la aceste ocazii minunate, care i se deschiseseră, Ilie fusese 
alungat de ameninţarea Izabelei. Omul lui Dumnezeu trebuia să 
fie făcut să înțeleagă slăbiciunea stării lui actuale în comparaţie cu 
poziția avantajoasă pe care Dumnezeu dorea ca el să o ocupe. 

Dumnezeu îl întâmpină pe slujitorul Său încercat cu întrebarea: 
„Ce faci tu aici, Ilie?” Eu te-am trimis la pârâul Cherit și, după 
aceea, la văduva din Sarepta. Te-am însărcinat să te întorci la Is- 
rael și să stai înaintea preoţilor idolatri pe Carmel; apoi te-am 
încins cu putere ca să conduci carul regelui până la poarta 
Izreelului. Dar cine te-a trimis în așa mare grabă în pustie? Ce 
misiune ai tu aici? 

În amărăciunea sufletului, Ilie și-a plâns durerea: „Am fost plin 
de râvnă pentru Domnul, Dumnezeul oștirilor; căci copiii lui Is- 
rael au uitat legământul Tău, au sfărâmat altarele Tale și au ucis 
cu sabia pe prorocii Tăi; am rămas numai eu singur și caută să-mi 
ia viaţa!” 

Chemându-l pe proroc să părăsească peștera, îngerul i-a 
poruncit să stea înaintea Domnului pe munte și să asculte cuvântul 


Acest capitol se bazează pe textele din 1 Împărați 19,9-18. 

Lui: „Şi iată că Domnul a trecut pe lângă peșteră. Și înaintea 
Domnului a trecut un vânt tare și puternic, care despica munții și 
sfărâma stâncile. Domnul nu era în vântul acela. Şi după vânt a 
venit un cutremur de pământ. Domnul nu era în cutremurul de 
pământ. Şi după cutremurul de pământ, a venit un foc: Domnul 
nu era în focul acela. Și după foc, a venit un susur blând și subțire. 
Când l-a auzit Ilie, şi-a acoperit faţa cu mantaua, a ieșit și a stătut 
la gura peşterii” (1 Împărați 19,11-13). 

Nu în manifestări grandioase ale puterii divine, ci printr-un 
„susur blând și subțire” a ales Dumnezeu să Se descopere sluji- 
torului său. El dorea să-l înveţe pe Ilie că nu întotdeauna lucrarea 
ce se vede în cea mai mare demonstraţie este cea mai reușită în 
împlinirea planului Său. În timp ce Ilie aștepta descoperirea 
Domnului, a venit furtuna, a strălucit fulgerul, a bântuit focul de- 
vastator; dar Dumnezeu nu era în toate acestea. Apoi „a venit un 
susur blând și subțire” și profetul „și-a acoperit faţa” înaintea 
prezenţei Domnului. Frământarea lui a încetat și spiritul său a 
fost îmblânzit și supus. Acum a învăţat că o încredere liniștită, o 
nădejde statornică în Dumnezeu aveau întotdeauna să-i aducă un 
ajutor binevenit la vreme de nevoie. 

Nu întotdeauna prezentarea cea mai savantă a adevărului lui 
Dumnezeu este cea care convinge și convertește sufletul. Nu prin 
elocvenţă sau logică sunt atinse inimile oamenilor, ci prin influența 
plăcută a Duhului Sfânt, care lucrează pe tăcute, dar sigur, la trans- 
formarea și dezvoltarea caracterului. Este susurul blând și subțire 
al Duhului lui Dumnezeu care are putere să schimbe inima. 

„Ce faci tu aici, Ilie?” a întrebat glasul, și prorocul a răspuns 
din nou: „Am fost plin de râvnă pentru Domnul Dumnezeul 
oștirilor; căci copiii lui Israel au părăsit legământul Tău, au sfărâmat 
altarele Tale, au ucis cu sabia pe prorocii Tăi; am rămas numai eu 
singur, și caută să-mi ia viaţa” (1 Împărați 19,14). 

Domnul i-a răspuns lui Ilie că făcătorii de rele din Israel nu 
trebuiau să treacă nepedepsiţi. Urmau să fie aleși bărbaţi rânduiţi 
pentru împlinirea scopului divin, pentru ca tuturor să li se dea 
ocazia să ia poziţie de partea Dumnezeului adevărat. Ilie însuși 


avea să se întoarcă în Israel și să împărtășească cu alții răspunderea 
realizării unei reforme. 

„Du-te, i-a poruncit Domnul lui Ilie, „întoarce-te pe drumul 
tău prin pustie până la Damasc; și când vei ajunge, să ungi pe 
Hazael ca împărat al Siriei. Să ungi și pe Iehu, fiul lui Nimși, ca 
împărat al lui Israel; și să ungi pe Elisei, fiul lui Șabat, din Abel- 
Mehola, ca proroc în locul tău. Și se va întâmpla că pe cel ce va 
scăpa de sabia lui Hazael îl va omori Iehu; și pe cel ce va scăpa de 
sabia lui Iehu, îl va omorî Elisei” (1 Împărați 19,15-17). 

Ilie crezuse că era singurul închinător al Dumnezeului adevărat, 
în Israel. Dar Acela care cunoaște inimile tuturor i-a dezvăluit 
prorocului că erau mulţi alţii care, în timpul anilor de apostazie, Îi 
rămăseseră credincioși. „Dar voi lăsa în Israel”, a zis Dumnezeu, 
„şapte mii de bărbaţi, și amume pe toţi cei ce nu și-au plecat 
genunchii înaintea lui Baal, și a căror gură nu l-au sărutat.” 

Din experienţa lui Ilie în acele zile de descurajare și aparentă 
înfrângere, se pot învăța multe lecţii — lecţii deosebit de valoroase 
pentru sluijitorii lui Dumnezeu din acest veac, caracterizat 
printr-o depărtare generală de dreptate. Apostazia care predomină 
astăzi se aseamănă cu aceea care, în zilele prorocului, cuprinsese 
întregul Israel. Prin înălțarea celor omenești mai presus de cele 
dumnezeiești, prin preamărirea conducătorilor omenești, prin 
închinarea la Mamona și prin așezarea învățăturilor științei mai 
presus de adevărurile revelaţie, mulţi oameni din zilele noastre îi 
urmează lui Baal. Îndoiala ȘI necredinta î își răspândesc influenţe 
dăunătoare asupra minții și inimii, Și mulţi înlocuiesc Cuvântul lui 
Dumnezeu cu teoriile oamenilor. Se susține public că am ajuns 
vremea când raţiunea omenească trebuie ridicată mai presus de 
învăţăturile Cuvântului. Legea lui Dumnezeu, standardul divin al 
neprihănirii, este declarată a nu mai fi în vigoare. Vrăjmașul oricărui 
adevăr lucrează cu putere amăgitoare că să-i determine pe bărbaţi 
și pe femei să așeze datinile omenești acolo unde ar trebui să fie 
Dumnezeu și să uite cele rânduite pentru fericirea și mântuirea 
omenirii. 

Totuși apostazia aceasta atât de răspândită, nu este generală. 
Nu toți din lume sunt nelegiuiți și corupți; nu toţi au trecut de 
partea vrăjmașului. Dumnezeu are multe mii de oameni care nu 

și-au plecat genunchiul în faţa lui Baal, mulţi care doresc din toată 
inima să aibă o înţelegere mai deplină cu privire la Hristos și la 
Lege, mulţi care nădăjduiesc împotriva oricărei speranţe că lisus 
va veni curând pentru a pune capăt domniei păcatului și a morții. 
Și sunt mulţi care se închină lui Baal din neștiință, dar cu care 
Duhul lui Dumnezeu Se luptă încă. 

Aceștia au nevoie de ajutorul personal al acelora care au învăţat 
să-L cunoască pe Dumnezeu și puterea Cuvâtului Său. Într-o vreme 
ca aceasta, fiecare copil al lui Dumnezeu trebuie să se angajeze 
activ în ajutorarea altora. Când aceia care au ajuns la înțelegerea 
adevărului Bibliei caută bărbaţi și femei care tânjesc după lumină, 
îngerii lui Dumnezeu îi însoțesc. Și acolo unde merg îngerii, nimeni 
nu trebuie să se teamă să înainteze. Ca urmare a eforturilor credin- 
cioase ale lucrătorilor consacraţi, mulți vor fi întorși de la idolatrie 
la închinarea către viul Dumnezeu. Mulţi vor înceta să mai 
cinstească întocmirile făcute de om și vor lua atitudine fără teamă 
de partea lui Dumnezeu și a Legii Sale. 

Multe depind de activitatea neîncetată a acelora care sunt 
credincioși și sinceri, și pentru motivul acesta Satana face toate 
eforturile posibile pentru a zădărnici planul divin pe care cel 
ascultător l-ar putea aduce la îndeplinire. El îi determină pe unii 
să piardă din vedere misiunea lor înaltă și sfântă și să se 
mulțumească cu plăcerile acestei vieţi. El îi determină să se așeze 
comod sau, de dragul avantajelor lumești mai mari, să se mute din 
locurile unde ar putea fi o putere spre bine. Pe alții îi face să fugă 
descurajaţi de la datorie, din cauza împotrivirii sau persecuției. 
Dar toţi aceștia sunt priviţi de Cer cu o milă duioasă. Fiecărui 
copil al lui Dumnezeu, al cărui glas a fost adus la tăcere de vrăjmașul 
sufletului, i se adresează întrebarea; „Ce faci tu aici?” Te-am 
împuternicit să mergi în toată lumea și să predici Evanghelia, să 
pregătești un popor pentru ziua Domnului. De ce ești aici? Cine 
te-a trimis? 

Bucuria pusă înaintea lui Hristos, bucuria care L-a susținut în 
tot timpul suferinţei și jertfei, a fost bucuria de a-i vedea pe păcătoşi 
salvaţi. Aceasta să fie și bucuria fiecărui urmaș al Său, imboldul 
râvnei lui. Aceia care-și dau seama, chiar într-o măsură mică, ce 


înseamnă răscumpărarea pentru ei și pentru aproapele lor vor 
înțelege marile nevoi ale omenirii. Inimile lor vor fi mișcate de 
milă când vor vedea decăderea morală și spirituală a miilor de 
oameni care se găsesc în umbra unei osândiri teribile, în comparaţie 
cu care suferinţele fizice par nimic. 

Întrebarea care se pune atât familiilor, cât şi indiviziilor este: 
„Ce faci tu aici?” În multe comunități sunt familii bine educate în 
adevărurile Cuvântului lui Dumnezeu, care ar putea lărgi sfera 
lor, mutându-se în locurile în care este nevoie de slujirea pe care o 
pot da. Dumnezeu cere familiilor creștine că meargă în locurile 
întuncate ale pământului și să lucreze cu înţelepciune și cu perseve- 
renţă pentru aceia care sunt învăluiţi în întuneric spiritual. Răspun- 
sul la această chemare cere jertfire de sine. În timp ce mulți aş- 
teaptă să fie îndepărtată orice piedică, oamenii mor fără nădejde 
și fără Dumnezeu. De dragul avantajelor omenești, pentru 
dobândirea unor cunoștințe științifice, oamenii sunt gata să riște, 
mergând în regiunii vătămătoare și să suporte greutăţi și lipsuri. 
Unde sunt aceia care sunt gata să facă tot atât pentru a vorbi din 
iubire altora despre Mântuitorul? 

Dacă în situaţii grele, bărbaţi cu putere spirituală, apăsaţi peste 
măsură, ajung descurajați și întristaţi, dacă uneori nu văd nimic 
de dorit pe care să-l aleagă în viață, acest fapt nu este ciudat sau 
nou. Toţi aceștia să-și amintească că unul dintre cei mai puternici 
proroci a fugit să-și scape viaţa din faţa mâniei unei femei înfuriate. 
Ca fugar obosit de drum și dezgustat, cu o dezamăgire amară 
zdrobindu-și inima, el s-a rugat să moară. Dar tocmai atunci când 
nădejdea îi dispăruse, iar lucrarea vieţii lui părea amenințată de 
înfrângere, atunci a învăţat una dintre cele mai preţioase lecții din 
viața lui. În ceasul celei mai mari slăbiciuni a învățat nevoia și 
posibilitatea încrederii în Dumnezeu, în împrejurările cele mai 
amenințătoare. 

Aceia care atunci când își cheltuiesc energiile vieţii într-o 
lucrare jertfitoare de sine, sunt ispitiţi să cadă în descurajare și 
neîncredere, să dobândească curaj din experienţa lui Ilie. Grija 
veghetoare a lui Dumnezeu, dragostea Lui, puterea Lui se 
manifestă în mod deosebit în favoarea slujitorilor Săi, a căror râvnă 


„Ce faci tu aici, Ilie?” 


- 
N 
= 


122 


Profeţi și regi 


este greșit înțeleasă sau apreciată, ale căror sfaturi și mustrări 
sunt privite cu ușurință, ale căror eforturi pentru reformă sunt 
răsplătite cu ură și împotrivire. 

În timpul cele mai mari slăbiciuni, Satana asaltează sufletul cu 
cele mai aprige ispite. În felul acesta, a nădăjduit să-L biruiască 
pe Fiul lui Dumnezeu, deoarece pe această cale a câștigat multe 
biruinţe asupra omului. Când puterea voinţei slăbise și credința 
se micșorase, atunci aceia care stătuseră timp îndelungat curajoși 
pentru dreptate, au fost doborâţi de ispite. Moise, obosit de cei 
patruzeci de ani de rătăcire și necredinţă, a pierdut pentru o clipă 
încrederea în puterea Celui Infinit. El a căzut la hotarele ţării 
făgăduite. Tot așa s-a întâmplat și cu Ilie. EI, care-și păstrase încre- 
derea în Iehova în anii de secetă și de foamete, el, care stătuse ne- 
înfricat înaintea lui Ahab, el, care în aceea zi de încercare pe 
Carmel stătuse înaintea întregii naţiuni a lui Israel, ca singurul 
martor pentru Dumnezeul cel adevărat, într-o clipă de slăbiciune, 
a îngăduit fricii de moarte să învingă credința lui în Dumnezeu. 

Și astăzi lucrurile sunt la fel. Când suntem înconjurați de 
îndoială, uluiți de împrejurări sau apăsaţi de sărăcie și suferinţă, 
Satana caută să clatine încrederea noastră în Iehova. Atunci el 
aşază în faţă greșelile și ne ispitește să pierdem încrederea în 
Dumnezeu, să punem la îndoială dragostea Lui. El nădăjduiește 
să descurajeze sufletul și să rupă legătura noastră cu Dumnezeu. 

Aceia care se găsesc în prima linie de luptă și sunt îndemnați 
de Duhul Sfânt să facă o lucrare deosebită, adesea vor simţi o 
reacţie atunci când apăsarea este îndepărtată. Descurajarea poate 
clătina credinţa cea mai eroică și poate slăbi voinţa cea mai 
statornică. Dar Dumnezeu înţelege și are încă milă și iubește. El 
citește motivele și scopurile inimii. Lecţia pe care conducătorii 
din lucarea lui Dumnezeu trebuie să o înveţe este să aștepte cu 
răbdare să se încreadă atunci când totul pare întunecat. Cerul 
nu-i va lăsa să cadă în ziua încercării. Nimic nu este în aparenţă 
mai fără ajutor și cu toate acestea mai de neînvins decât sufletul 
care, simţându-și nimicnicia, se sprijină pe Dumnezeu. 

Lecţia din experienţa lui Ilie, și anume — să înveţi din nou cum 
să te încrezi în Dumnezeu în ceasul încercării — nu este numai 


pentru cei din poziţii de mare răspundere. Acela care a fost tăria 
lui Ilie este și astăzi puternic pentru a-l susține pe orice copil al 
Său care se luptă, indiferent cât de slab este. De la fiecare, El 
așteaptă credincioșie și fiecăruia îi dă putere după nevoie. Omul 
este neputincios în propria putere, dar în tăria lui Dumnezeu poate 
fi puternic să biruiască păcatul și să îi ajute și pe alţii să biruiască. 
Satana nu poate niciodată să aibă un câștig de la acela care face 
din Dumnezeu apărarea sa. „Numai în Domnul, mi se zice, locuiesc 
dreptatea și puterea” (Isaia 45,24). 

Creştine, Satana îţi cunoaște slăbiciunea; de aceea prinde-te 
de lisus. Rămânând în dragostea lui Dumnezeu poți face faţă 
oricărei încercări. Numai neprihănirea lui Hritos îți poate da putere 
să oprești valul păcatului care inundă lumea. Adu credinţa în expe- 
riența ta. Credinţa face mai ușoară orice povară, vindecă orice 
slăbiciune. Providenţele care acum sunt de neînțeles le poţi rezolva 
prin încrederea continuă în Dumnezeu. Mergi prin credinţă pe 
calea pe care Fl te îndrumă. Încercările vor veni, dar mergi înainte. 
Acest lucrul îţi va întări credinţa și te va face bun pentru slujire. 
Rapoartele istoriei sacre sunt scrise nu numai pentru ca să le citim 
și să ne minunăm, ci pentru ca aceeași credință care a lucrat în 
slujitorii lui Dumnezeu din vechime să lucreze și în noi. Domnul 
nu va lucra astăzi într-o manieră mai puţin vădită, oriunde se găsesc 
inimi credincioase, care să fie canale ale puterii Sale. 

Nouă, asemenea lui Petru, ni se spun cuvintele: „Simone, Simone, 
Satana v-a cerut să vă cearnă ca grâul. Dar Eu M-am rugat pentru 
tine, ca să nu se piardă credința ta” (Luca 22,31.32). 

Hristos nu îi va prărăsi niciodată pe aceia pentru care a murit. ÎI 
putem părăsi și putem fi copleșiți de ispite, însă Hristos niciodată 
nu Se întoarce de la acela pentru care a plătit răscumpărarea cu 
viaţa Sa. Dacă viziunea noastră spirituală ar fi trezită, am putea 
vedea suflete plecate sub apăsare și împovărate de durere, încărcate 
ca un car sub greutatea snopilor și gata să moară în descurajare. Ar 
trebui să vedem îngerii care zboară repede în ajutorul acestor ispitiți, 
împingând înapoi oștile care-i înconjoară și așezând picioarele lor 
pe temelia sigură. Luptele care se duc între cele două oștiri sunt tot 
atât de reale ca și acelea duse de oștile lumii acesteia, iar de rezultatul 
acestei lupte spirituale depind urmările veșnice. 

În viziunea proorocului Ezechiel se vedea ceva ca o mână sub 
aripile heruvimului. Acest fapt trebuie să-i înveţe pe slujitorii lui 
Dumnezeu că puterea divină este aceea care aduce succesul. Aceia 
pe care Dumnezeu îi foloseşte ca soli ai Săi nu trebuie să creadă 
că lucrarea Lui depinde de ei. Fiinţele mărginite nu sunt lăsate să 
poarte această povară a răspunderii. Acela care nu doarme, care 
este mereu la lucrul pentru împlinirea planurilor Sale, va duce 
înainte lucrarea Sa. El va zădărnici planurile celor nelegiuiţi și va 
aduce confuzie în sfaturile acelora care complotează să aducă 
greutăţi poporului Său. Acela care este Împăratul, Domnul 
oștirilor, stă între heruvimi și în mijlocul frământărilor și tumultului 
popoarelor, El veghează încă asupra copiilor Săi. Când întăriturile 
împăraţilor vor fi distruse, când săgețile mâniei vor străpunge 
inimile vrăjmașilor Săi, poporul Său va fi sigur în mâinile Sale. 


CAPITOLUL 14 


„ÎN DUHUL ŞI PUTEREA LUI ILIE” 


De-a lungul veacurilor care s-au scurs din vremea lui Ilie, 
raportul vieţii și lucrării lui a adus inspiraţie și curaj acelora care 
au fost chemaţi să stea de partea dreptăţii în mijlocul apostaziei. 
Și pentru noi, peste care a venit sfârșitul veacurilor (1 Corinteni 
10,11), el are o însemnătate deosebită. Istoria se repetă. Lumea 
de astăzi își are Ahabii și Izabelele ei. Vremea de azi este o vreme 
de idolatrie, tot așa cum a fost aceea în care a trăit Ilie. Desigur, 
nu se mai văd altare, nu mai sunt chipuri asupra cărora să se 
oprească ochiul; cu toate acestea, mii de oameni slujesc zeilor 
acestei lumi — bogății, renume, plăceri și povești închipuite, care 
îngăduie omului să urmeze înclinațiile unei inimi nerenăscute. Mulţi 
oameni au o concepţie greșită despre Dumnezeu și despre 
atributele Sale și slujesc tot așa un zeu fals, cum făceau închinătorii 
lui Baal. Mulţi chiar dintre aceia care pretind a fi creștini s-au unit 
cu influenţele care se împotrivesc în mod continuu lui Dumnezeu 
și adevărului Său. În felul acesta sunt determinaţi să se depărteze 
de cele dumnezeiești și să înalțe ce este omenesc. 

Spiritul predominant al vremii noastre este de necredincioșie 
și apostazie — un spirit de pretinsă iluminare din cauza cunoașterii 
adevărului —, dar, în realitate, în cea mai oarbă încumetare. Teoriile 
omenești sunt înălțate și așezate acolo unde ar trebui să fie 
Dumnezeu și Legea Sa. Satana ispitește bărbaţi și femei la 
neascultare, cu promisiunea că în neascultarea lor vor găsi libertatea 
și independenţa care îi vor face zei. Se vede un spirit de împotrivire 
faţă de Cuvântul lămurit al lui Dumnezeu, de înălţare idolatră a 
înțelepciunii omenești mai presus de revelaţia divină. Oamenii 
îngăduie minţii lor să fie întunecată și încurcată prin conformarea 
cu obiceiurile și influenţele lumești, încât pare că au pierdut toată 
puterea de a deosebi lumina de întuneric, adevărul de rătăcire. 
Atât de mult s-au depărtat de calea cea dreaptă, încât susțin că 


„În duhul și puterea lui Ilie” 


- 
N 
[21] 


126 


Profeţi și regi 


părerile câtorva așa-numiţi folozofi sunt mai demne de încredere 
decât adevărurile Bibilei. Mustrările și făgăduinţele Cuvântului 
lui Dumnezeu, amenințările împotriva neascultării și idolatriei — 
toate acestea par fără putere să le înmoaie inimile. O credință ca 
aceea pe care au dovedit-o Pavel, Petru și loan ei o privesc ca 
fiind demodată, mistică și nedemnă de inteligenţa gânditorilor 
moderni. 

La început, Dumnezeu a dat Legea Sa omenirii, ca mijloc de a 
obţine fericirea și viaţa veșnică. Singura nădejde a lui Satana de a 
zădărnici planul lui Dumnezeu este să-i ducă pe bărbaţi și pe femei 
la nescultarea de Lege; și efortul lui continuu a fost și este să 
prezinte în mod denaturat învăţămintele ei și să-i micşoreze 
importanța. Lovitura lui principală a fost și este încercarea de a 
schimba Legea, astfel ca oamenii să calce preceptele ei, pretinzând 
că ascultă de ea. 

Un scriitor a asemănat încercarea de a schimba Legea lui 
Dumnezeu cu un obicei vechi, rău intenţionat, de a îndrepta 
într-o direcţie greșită un indicator așezat la o răscruce importantă 
de drumuri. Încurcătura şi necazurile provocate astfel au fost mari. 

Un indicator a fost înălțat de Dumnezeu pentru cei care călă- 
toresc prin această lume. Un braţ al acestui indicator arată către 
ascultarea de bunăvoie de Creator, ca o cale către binecuvântare 
și viață, în timp ce braţul celălalt îndrumă către neascultare, ca 
fiind calea către mizerie și moarte. Calea către fericire a fost atât 
de clar definită, ca și drumurile către cetatea de scăpare din 
dispensaţiunea iudaică. Dar într-un moment nefericit pentru 
neamul omenesc, marele vrăjmaș al oricărui lucru bun a schimbat 
indicatorul, și mulți au greșit drumul. 

Prin Moise, Domnul îi îndrumase pe israeliți: „Vorbește copiilor 
lui Israel și spune-le: 'Să nu care cumva să nu ţineţi Sabatele Mele, 
căci aceasta va fi între Mine și voi și urmașii voştri un semn după 
care se va cunoaște că Eu sunt Domnul, care sfinţesc. Să ţineţi 
Sabatul, căci el va fi pentru voi ceva sfânt. Cine va călca, va fi 
pedepsit cu moartea... Cine va face vreo lucrare în ziua Sabatului, 
va fi pedepsit cu moartea. Copiii lui Israel să păzească Sabatul, 
prăznuindu-l, ei și urmașii lor, ca un legământ necurmat. Aceasta 
va fi între Mine și copiii lui Israel un semn veșnic; căci în șase zile 


a făcut Domnul cerurile și pământul, iar în ziua a șaptea S-a odihnit 
și a răsuflat” (Exod 31,13-17). 

În aceste cuvinte, Domnul a defint în mod lămurit ascultarea 
ca fiind calea către cetatea lui Dumnezeu, dar omul păcatului a 
schimbat indicatorul, făcându-l să arate o direcţie greșită. El a 
întemeiat un sabat fals și i-a determinat pe bărbaţi și pe femei să 
creadă că odihnindu-se în el ascultau porunca Creatorului. 

Dumnezeu declară că ziua a șaptea este Sabatul Domnului. 
Când „au fost sfârșite cerurile și pământul”, El a înălțat această zi 
ca o amintire a lucrării Sale de creaţie. Odihnindu-Se în ziua a 
șaptea „de toată lucratea Lui pe care o făcuse, Dumnezeu a 
binecuvântat ziua a șaptea și a sfinţit-o” (Geneza 2,1-3). 

La vremea ieșiri din Egipt, instituția Sabatului a fost adusă în 
mod deosebit în faţa poporului lui Dumnezeu. În timp ce erau 
încă în robie, supraveghetorii au încercat să-i oblige să lucreze în 
Sabat, mărindu-le cantitatea de muncă ce se cerea săptămânal. 
Condiţiile de muncă li se făcuseră din ce în ce mai grele și cerinţele 
mai mari. Dar israeliţii au fost eliberaţi din robie și aduși într-un 
loc unde puteau păzi netulburaţi toate preceptele lui Iehova. La 
Sinai, Legea a fost rostită și textul ei, „scris cu degetul lui 
Dumnezeu” (Exod 31,18) pe două table de piatră, a fost dat lui 
Moise. Timp de aproape patruzeci de ani de peregrinare, 
israeliților le-a fost continuu amintit despre ziua de odihnă rânduită 
de Dumnezeu, prin faptul că nu a căzut mană în ziua a șaptea și 
prin păstrarea minunată a părții duble, ce cădea în ziua de pregătire. 
Înainte de intrarea în ţara făgăduită, israeliții au fost îndrumați de 
Moise să păzească ziua de Sabat și să o sfinţească (Deuteronom 
5,12). Domnul a rânduit ca printr-o păzire credincioasă a poruncii 
Sabatului, copiilor lui Israel să le fie amintit continuu despre 
răspunderile lor faţă de EI, ca fiind Creatorul și Răscumpărătorul 
lor. Dacă aveau să păzească Sabatul în adevăratul spirit, idolatria 
nu putea exista; dar, dacă cerinţele acestei porunci din Decalog 
aveau să fie date la o parte ca nefiind necesare, Creatorul avea să 
fie uitat, iar oamenii aveau să se închine idolilor. „Le-am dat și 
Sabatele Mele, să fie un semn între Mine și ei, pentru ca să știe că 
eu sunt Domnul care-i sfinţesc”. Totuși ei „au lăpădat poruncile 

Mele și n-au urmat legile Mele și... au pângărit Sabatele Mele, 
căci inima nu li s-a depărtat de la idolii lor”. Şi în chemarea către 
ei, de a se întoarce la El, le-a atras iarăși atenţia la importanţa 
păzirii cu sfinţenie a Sabatului. „Eu sunt Domnul, Dumnezeul 
vostru”, zicea EI; „umblaţi întocmai după rânduielile Mele, păziți 
poruncile Mele și împliniţi-le. Sfinţiţi Sabatele Mele, căci Ele sunt 
un semn între Mine și voi, ca să știți că Eu sunt Domnul, Dum- 
nezeul vostru!” (Ezechiel 20,12.16.19.20) 

Atrăgându-i atenţia lui Iuda la păcatele care au adus în cele din 
urmă asupra lor robia babiloniană, Domnul spunea: „Tu Îmi 
nesocotești locașurile Mele cele sfinte, Îmi spurci Sabatele”. „Îmi 
voi vărsa urgia peste ei și îi voi nimici cu focul mâniei Mele și le 
voi întoarce faptele lor asupra capului lor, zice Domnul, 
Dumnezeu” (Ezechiel 22,8.31) 

La rezidirea Ierusalimului, în zilele lui Neemia, călcarea 
Sabatului a fost întâmpinată cu întrebarea cercetătoare: „Oare nu 
au lucrat așa părinţii voștri, și nu din pricina aceasta a trimis 
Dumnezeul nostru toate aceste nenorociri peste noi şi peste cetatea 
aceasta? Şi voi aduceţi din nou mânia Lui împotriva lui Israel, 
pângărind Sabatul!” (Neemia 13,18) 

Hristos, în timpul lucrării Sale pământești, a subliniat cerinţele 
obligatorii ale Sabatului și, în toată învăţătura Sa, a arătat respect 
pentru instituţa pe care El o întemeiase. În zilele Sale, Sabatul 
devenise atât de pervertit, încât păzirea lui reflecta caracterul egoist 
și arbitrar al oamenilor și nu caracterul lui Dumnezeu. Hristos a 
îndepărtat învățăturile rătăcite prin care aceia care pretindeau 
a-L cunoaște pe Dumnezeu ÎI reprezentatu în mod greșit. Cu toate 
că a fost urmărit cu ostilitate nemiloasă de către rabini, nici măcar 
în aparenţă nu S-a conformat cerințelor lor, ci a mers drept înainte, 
păstrând Sabatul conform Legii lui Dumnezeu. 

Printr-o vorbire lămurită, a mărturisit cu privire la atitudinea 
Sa faţă de Legea lui Iehova. „Să nu credeţi că am venit să stric 
Legea sau Prorocii; am venit nu să stric, ci să împlinesc. Căci 
adevărat vă spun, câtă vreme nu vor trece cerul și pământul nu va 
trece o iotă sau o frântură de slovă din Lege, înainte ca să se fi 
întâmplat toate lucrurile. Așa că, oricine va strica una dintre cele 


mai mici din aceste porunci și va învăţa pe oameni așa, va fi chemat 
cel mai mic în Împărăţia cerurilor; dar oricine va păzi și va învăța 
pe alţii să le păzească, va fi chemat mare în Împărăţia cerurilor” 
(Matei 5,17-19). 

În dispensaţiunea creștină, marele vrăjmaș al fericirii omului a 
făcut din Sabatul poruncii a patra o ţintă deosebită de atac. Satana 
spune: Voi lucra împotriva planului lui Dumnezeu. Îi voi 
împuternici pe urmașii mei să dea la o parte memorialul lui 
Dumnezeu — Sabatul zilei a şaptea. În felul acesta, voi arăta lumii 
că ziua sfințită și binecuvântată de Dumnezeu a fost schimbată. 
Ziua aceea nu va trăi în mințile oamenilor. Voi șterge amintirea 
ei. Voi așeza în locul ei o zi care nu poartă pecetea lui Dumnezeu, 
o zi care nu poate fi un semn între Dumnezeu și poporul Său. Voi 
face ca aceia care acceptă ziua aceasta să pună asupra ei sfințenia 
pe care Dumnezeu a așezat-o asupra zilei a șaptea. 

Prin vicarul meu, mă voi înălța pe mine. Ziua întâi va fi 
preamărită, iar lumea protestantă va primi acest sabat fals, ca fiind 
autentic. Prin nepăzirea Sabatului pe care Dumnezeu l-a instituit, 
voi arunca dispreț asupra Legii Sale. Cuvintele „un semn între 
Mine și voi și urmașii voştri” le voi face să fie folosite în favoarea 
sabatului meu. 

În felul acesta, lumea va deveni a mea. Eu voi fi conducătorul 
pământului, prințul lumii. Voi stăpâni minţile sub puterea mea, în 
aşa fel încât Sabatul lui Dumnezeu nu va fi o ţintă specială de 
dispreţ. Un semn?! Voi face din păzirea zilei a șaptea un semn al 
necredincioșiei faţă de autorităţile pământești. Legile omenești 
vor fi făcute atât de aspre, încât bărbaţii și femeile nu vor îndrăzni 
să păzească Sabatul zilei a șaptea. De frica lipsei de hrană și 
îmbrăcăminte se vor uni cu lumea în călcarea Legii lui Dumnezeu. 
Pământul va fi cu totul sub stăpânirea mea! 

Prin rânduirea unui sabat fals, vrăjmașul a căutat să schimbe 
vremurile și Legea. Dar oare a reușit el să schimbe Legea lui 
Dumnezeu? Cuvintele din Exod, capitolul 31, constituie răspunsul. 
Cel care este același ieri, azi și în veci a spus despre Sabatul zilei a 
șaptea: „Să nu cumva să nu ţineţi sabatele Mele, căci acesta va fi 
între Mine și voi, și urmașii voştri un semn... Acesta va fi "un 

semn veșnic” (Exod 31,13.17). Indicatorul schimbat arată către o 
direcţie greșită, dar Dumnezeu nu S-a schimbat și nu Se schimbă. 
El este încă puternicul Dumnezeu al lui Israel. „lată, neamurile 
sunt ca o picătură de apă din vadră, sunt ca praful pe o cumpănă; 
El ridică ostroavele ca un bob de nisip. Libanul nu ajunge pentru 
foc, şi dobitoacele lui nu ajung pentru arderea de tot. Toate 
neamurile sunt ca o nimica înaintea Lui, nu sunt decât nimicnicie 
și deșertăciune” (Isaia 40,15-17). Și El este acum tot atât de drept 
și de gelos pentru Legea Sa cum a fost și în zilele lui Ahab și Ilie. 

Dar acum este dispreţuită această Lege! lată că lumea de azi 
se găsește într-o răzvrătire fățișă împotriva lui Dumnezeu. Aceasta 
este cu adevărat o generaţie neascultătoare și plină de nerecunoștinţă, 
nesinceritate, formalism, mândrie și apostazie. Oamenii neglijează 
Biblia și urăsc adevărul. lisus vede Legea Sa respinsă, iubirea Sa 
dispreţuită, iar pe trimișii Săi tratați cu nepăsare. El vorbește prin 
bunătăţile Sale, dar ele nu sunt luate în seamă. Curțile templului 
sufletului omenesc au fost transformate în locuri de negustorie 
nesfântă. Egoismul și mândria, invidia și răutatea sunt îngăduite. 

Mulţi nu se dau înapoi să batjocorească Cuvântul lui Dumnezeu. 
Aceia care cred acest Cuvânt așa cum este scris sunt luaţi în râs. 
Se vede un dispreţ crescând faţă de lege și ordine, care, indiscu- 
tabil, își are izvorul în călcarea poruncilor clare ale lui Iehova. 
Violenţa și crima sunt urmarea îndepărtării de calea ascultării. 
Priviţi nefericirea și suferinţa mulțimilor care se închină la altarele 
idolilor și care caută în zadar fericirea și pacea. 

Priviţi dispreţuirea aproape universală a poruncii Sabatului. 
Priviţi și nelegiuirea îndrăzneață a acelora care, în timp ce emit 
legi că să apere presupusa sfințenie a primei zile a săptămânii, fac 
legi prin care legalizează comerțul cu băuturi alcoolice. Mai 
înţelepţi decât este scris, ei încearcă să forţeze conștiința oamenilor 
în timp ce aprobă un rău care distruge și abrutizează fiinţele cre- 
ate după chipul lui Dumnezeu. Însuși Satana este acela care inspiră 
o astfel de legislaţie. El știe bine că blestemul lui Dumnezeu va 
cădea asupra acelora care înalţă întocmirile omenești mai presus 
de cele dumnezeiești și face tot ce-i stă în putinţă să-i determine 
pe oameni să meargă pe calea largă, ce sfârșește în distrugere. 


Atât de mult s-au închinat oamenii părerilor și instituțiilor 
omenești, încât aproape întreaga lume merge după idoli. Și acela 
care a încerat să schimbe Legea lui Dumnezeu foloseşte orice 
născocire amăgitoare pentru a-i face pe bărbaţi și pe femei să se 
unească împotriva lui Dumnezeu și împotriva semnului prin care 
se recunosc cei neprihăniţi. Dar Domnul nu va îngădui la infinit 
ca Legea Sa să fie călcată și dispreţuită, fără să aducă pedeapsa. 
Vine un timp când „omul va trebui să-și plece în jos privirea 
semeaţă, și îngâmfarea lui va fi smerită: numai Domnul va fi înălțat 
în ziua aceea” (Isaia 2,11). Scepticismul poate lua în bătaie de joc 
cererile Legii lui Dumnezeu. Spiritul lumesc poate să-i contamineze 
pe mulţi și să pună stăpânire pe cei mai puţini, și cauza lui 
Dumnezeu își poate menţine terenul numai printr-un efort mare 
și printr-o jertfă contiună; cu toate acestea, până la urmă adevărul 
va triumfa glorios. 

În lucrarea de încheiere a lui Dumnezeu pe pământ, etalonul 
Legii va fi din nou înălțat. Religia falsă poate predomina, nelegiuirea 
poate abunda, dragostea multora se poate răci, crucea Calvarului 
poate fi pierdută din vedere, întunericul, asemenea unui văl de 
moarte, se poate întinde peste lumea întreagă, toată puterea 
curentului zilei se poate forma pentru a-l distruge pe poporul lui 
Dumnezeu, dar în ceasul celei mai mari primejdii, Dumnezeul lui 
Ilie va ridica unelte omenești ca să ducă o solie care nu poate fi 
adusă la tăcere. În orașele populate de pe pământ și în locurile 
unde oamenii au mers prea departe vorbind împotriva Celui 
Preaînalt, se va auzi glasul unei aspre mustrări. Oamenii îndrumați 
de Dumnezeu vor denunta în mod curajos unirea bisericii cu lumea. 
Cu stăruință ei îi vor chema pe bărbaţi și pe femei să se întoarcă 
de la păzirea unei sărbători întocmite de om, la păzirea adevăratului 
Sabat. „Temeţi-vă de Dumnezeu și daţi-l slavă”, vor vesti ei 
fiecărui popor, „căci a venit ceasul judecății Lui; și închinaţi-vă 
Celui ce a făcut cerul și pământul, marea și izvoarele apelor!” 
„Dacă se închină cineva fiarei și icoanei ei și primește semnul ei 
pe frunte sau pe mână, va bea și el din vinul mâniei lui Dumnezeu, 
turnat neamestecat în paharul mâniei Lui” (Apocalipsa 14,7-10). 

Dumnezeu nu-Și va călca legământul, nici nu va schimba ce a 
ieșit de pe buzele Sale. Cuvântul Său va rămâne tare pentru 
veșnicie, tot atât de neclintit ca și tronul Său. La judecată, acest 
legământ va fi proclamat, scris clar cu degetul lui Dumnezeu, iar 
lumea va fi adusă înaintea barei dreptăţii infinite pentru a-și primi 
sentinţa. 

Astăzi, ca și în zilele lui Ilie, linia de despărţire dintre poporul 
păzitor al poruncilor lui Dumnezeu și închinătorii dumnezeilor 
falși este trasă în mod clar. „Până când vreţi să șchiopătaţi de 
amândouă picioarele? Dacă Domnul este Dumnezeu mergeţi după 
El; iar dacă este Baal, mergeţi după Baal!” (1 Împărați 18,21). Și 
solia pentru astăzi este: „A căzut, a căzut Babilonul cel mare!... 
Ieșiţi din mijlocul ei, poporul Meu, ca să nu fiţi părtați la păcatele 
ei, şi să nu fiţi loviți cu urgiile ei! Pentru că păcatele ei s-au 
îngrămădit și au ajuns până la cer; Și Dumnezeu Și-a adus aminte 
de nelegiuirile ei” (Apocalipsa 18,2.4.5). 

Nu este departe vremea când încercarea va veni pentru orice 
fiinţă. Păzirea sabatului fals ne va fi impusă. Lupta va fi între 
poruncile lui Dumnezeu și poruncile oamenilor. Aceia care se 
supun pas cu pas cerințelor lumii și se conformează obiceiurilor 
ei, se vor supune puterilor existente decât să se expună batjocurii, 
insultei, amenințărilor cu închisoarea și moartea. În vremea aceea, 
aurul va fi despărțit de zgură. Adevărata evlavie va fi deosebită 
clar de cea aparentă și superficială. Multe stele pe care le-am 
adimirat pentru strălucirea lor se vor prăbuși în întuneric. Aceia 
care și-au asumat podoabele sanctuarului, dar care nu sunt 
îmbrăcați cu neprihănirea Domnului Hristos, se vor arăta atunci 
în rușinea propriei goliciuni. 

Printre locuitorii pământului, răspândiți pe tot cuprinsul lui, 
sunt cei care nu și-au plecat genunchiul în faţa lui Baal. Asemenea 
stelelor cerului care se văd numai noaptea, acești credincioși vor 
străluci atunci când întunericul acoperă pământul și negură mare 
popoarele. În Africa păgână, în țările catolice ale Europei şi Americii 
de Sud, în China, în Italia, în India, în insulele mării, în cele mai 
întunecate colţuri ale pământului, Dumnezeu are în rezervă o 
constelație a celor aleși, care vor străluci în mijlocul întunericului, 


făcând cunoscut în mod lămurit unei lumii decăzute puterea 
transformatoare a ascultării de Legea Sa. Chiar și acum ei se arată 
în fiecare popor, în fiecare limbă și în fiecare naţiune, și în ceasul 
celei mai cumplite apostazii, când Satana depune efortul suprem 
de a face ca „toţi, mici și mari, bogaţi și săraci, slobozi și robi” 
(Apocalipsa 13,16), să primească, sub pedeapsa cu moartea, 
semnul de supunere pentru o zi falsă de odihnă, acești credincioși 
„fără prihană și curaţi, copii ai lui Dumnezeu fără vină”... vor 
„străluci ca niște lumini în lume” (Filipeni 2,15). 

Ce lucrare neînţeleaptă ar fi făcut Ilie dacă l-ar fi numărat pe 
Israel la vremea când judecăţile lui Dumnezeu cădeau asupra 
poporului apostaziat! Ar fi numărat numai unul de partea 
Domnului. Dar atunci când a spus: „... am rămas numai eu singur 
și caută să-mi ia viaţa”, cuvântul Domnului l-a liniștit: „Dar voi 
lăsa în Israel șapte mii de bărbaţi, și anune pe toţi cei ce nu și-au 
plecat genunchii înaintea lui Baal” (1 Împărați 19,14.18). 

De aceea, nimeni să nu încerce să numere Israelul de astăzi, ci 
fiecare să aibă o inimă de carne, o inimă plină de simpatie duioasă, 
o inimă care, asemenea inimii lui Hristos, caută mântuirea unei 
lumi pierdute. 

Până când a fost chemat la tron, la vârsta de treizeci și cinci de 
ani, Iosafat avusese înaintea lui exemplul bun al regelui Asa, care 
aproape în toate situaţiile critice făcuse „ce este plăcut înaintea 
Domnului” (1 Împărați 15,11). Într-o domnie prosperă, de 
douăzeci și cinci de ani, Iosafat a căutat să umble „în toată calea 
tatălui său Asa și nu s-a abătut deloc de la ea” (1 Împărați 22,43). 

În străduințele sale de a conduce cu înțelepciune, Iosafat a căutat 
să-și convingă supușii să ia atitudine categorică împotriva practi- 
cilor idolatre. Mulţi dintre oamenii din ţinutul lui aduceau „și tămâie 
pe înălțimi” (1 Împărați 22,43). Regele n-a distrus dintrodată aceste 
altare, dar, de la început, a încercat să-l păzească pe Iuda de 
păcatele care caracterizau Regatul de Nord aflat sub domnia lui 
Ahab, cu care a fost contemporan timp de mai mulţi ani. Iosafat 
era credincios lui Dumnezeu. „EI nu a căutat pe Baali; căci a alergat 
la Dumnezeul tatălui său și a urmat poruncile Lui, fără să facă ce 
făcea Israel”. Datorită credincioșiei sale, Domnul a fost cu el și „a 
întărit domnia în mâinile lui Iosafat” (2 Cronici 17,3-5). 

„... Tot Iuda îi aduceau daruri. Și a avut o mulţime de bogății și 
slavă. Inima lui s-a întărit din ce în ce în căile Domnului...” (2 Cronici 
17,5.6). Pe măsuă ce timpul trecea, iar reformele se îndeplineau, 
împăratul, „a îndepărtat din Iuda chiar și înălțimile și idolii” 
(2 Cronici 17,6 u.p.). „El a scos din ţară pe sodomiţii care mai 
rămăseseră de pe vremea tatălui său Asa” (1 Impărați 22, 46). Astfel, 
treptat, locuitorii din Iuda au fost eliberaţi de multe dintre primejdiile 
care ameninţaseră să întârzie în mod serios dezvoltarea lor spirituală. 

În întregul regat poporul avea nevoie de instruire în Legea lui 
Dumnezeu. Siguranţa lor consta în înţelegerea acestei legi. 
Punându-și de acord viaţa cu cerinţele sale, ei deveneau credincioși 
atât faţă de Dumnezeu, cât și faţă de oameni. Cunoscând lucrul 
acesta, Iosafat a luat măsuri pentru a oferi poporului o îndrumare 


amănunțită în Sfintele Scripturi. Prinții care aveau răspunderea 
diferitelor părți ale regatului erau îndrumați să rânduiască învățători 
pentru o lucrare plină de credincioșie. Prin numire regală, acești 
învăţători, lucrând sub directa supraveghere a prinților, „s-au dus 
să înveţe pe oameni în cetăţile lui Iuda” (2 Cronici 17,7-9). Și pe 
măsură ce mulți se străduiau să înţeleagă cerinţele lui Dumnezeu și 
să îndepărteze păcatul, se producea o reformă. 

Iosafat a datorat mult din prosperitatea lui ca rege măsurilor 
înțelepte pentru împlinirea nevoilor spirituale ale supușilor. În 
ascultarea de Legea lui Dumnezeu se găsește un mare câştig. În 
conformitatre cu cerințele divine, se găsește o putere transforma- 
toare, care aduce pace și bună învoire între oameni. Dacă învă- 
ţăturile Cuvântului lui Dumnezeu ar avea o influenţă stăpânitoare 
în viaţa fiecărui bărbat și a fiecărei femei, dacă mintea și inima ar 
fi aduse sub puterea Lui, relele care există astăzi în viața oamenilor 
și a naţiunilor nu și-ar mai avea locul. Din fiecare cămin ar porni 
o influenţă care ar face bărbaţi și femei puternici în înţelegere 
spirituală și în putere morală și, în felul acesta, naţiunile și indivizii 
ar fi așezați pe un teren prielnic. 

Timp de mulţi ani, Iosafat a trăit în pace, nefiind tulburat de 
popoarele înconjurătoare. „Groaza Domnului a apucat toate 
împărăţiile ţărilor dimprejurul lui Iuda și nu au făcut război împotriva 
lui Iosafat” (2 Cronici 17,10). Din Filistia primea tribut în bani și 
daruri; din Arabia, cirezi mari de oi și de capre. „Iosafat se ridicase 
la cea mai înaltă treaptă de mărire. A zidit în Iuda cetăţui și cetăţi 
pentru merinde... o ceată de oameni viteji, ca ostași, ... erau în slujba 
împăratului, afară de aceia pe care îi pusese împăratul în cetățile 
întărite ale lui Iuda” (2 Cronici 17,12-19). Binecuvântat din belșug 
cu „bogății și cinste” (2 Cronici 18,1), a fost în stare să răspândească 
o influenţă puternică în favoarea adevărului și a dreptăţii. 

La câţiva ani după venirea la domnie, Iosafat, acum în culmea 
prosperității, a consimțit la căsătoria fiului său Ioram cu Atalia, 
fiica lui Ahab și a Izabelei. Prin această unire s-a legat între Rega- 
tele lui Iuda și Israel o alianţă care nu a fost în planul divin și care, 
într-o vreme de criză, a adus dezastru pentru rege și pentru mulți 
dintre supușii lui. 

Într-o anumită împrejurare, Iosafat l-a vizitat pe regele lui Is- 
rael la Samaria. Vizitatorului regal de la Ierusalim i s-a arătat o 
cinste deosebită și, înainte de încheierea vizitei sale, a fost convins 
să se unească cu regele lui Israel pentru a lupta împotriva sirienilor. 
Ahab nădăjduia că, unindu-și forţele cu acelea ale lui Iuda, putea 
câștiga Ramotul, una dintre vechile cetăţi de scăpare care, susținea 
el, aparţinea de drept israeliților. 

Cu toate că Iosafat, într-un moment de slăbiciune, a făgăduit 
în mod pripit să se unească cu regele lui Israel în război împotriva 
sirienilor, totuși judecata lui mai bună l-a făcut să caute voia lui 
Dumnezeu cu privire la acest angajament. „Apoi, losafat a zis 
împăratului lui Israel: "Întreabă acum, te rog, cuvântul Domnului”. 
Împăratul lui Israel a strâns pe proroci, în număr de patru sute, ȘI 
le-a zis: "Să ne ducem la luptă împotriva Ramotului din Galaad 
sau să-mi văd de treabă”? Și ei au răspuns: 'Suie-te și Dumnezeu o 
va da în mâinile împăratului” (2 Cronici 18,4,5). 

Nemulțumit, Iosafat a căutat să cunoască într-un mod mai sigur 
voia lui Dumnezeu. „Dar Iosafat a zis: "Nu mai este aici niciun 
proroc al Domnului prin care să-l putem întreba?” (vers. 60). 
„Mai este un om prin care am putea să întrebăm pe Domnul”, a 
răspuns Ahab, „dar îl urăsc, căci nu-mi prorocește nimic bun, nu 
prorocește decât rău: este Mica, fiul lui Imla” (1 Împărați 22,8). 
Iosafat a fost horărât în cererea lui ca să fie chemat omul lui 
Dumnezeu și după ce acesta s-a arătat înaintea lor și a fost somat 
de Ahab să jure că nu va spune „decât adevărul în Numele 
Domnului,” Mica a răspuns: „Văd tot Israelul risipit pe munți, ca 
niște oi care n-au păstor. Şi Domnul zice: "Oamenii aceia n-au 
stăpân; să se întoarcă fiecare acasă în pace” (vers. 16.17). 

Cuvintele prorocului ar fi trebuit să fie îndestulătoare pentru a 
arăta regilor că planul lor nu era aprobat de Cer, dar niciunul 
dintre regi n-a fost dispus să ia seama la avertizare. Ahab își stabilise 
drumul și era hotărât să-l urmeze. Iosafat își dăduse cuvântul de 
onoare: „Vom merge la luptă cu tine” (2 Cronici 18,3) și, după ce 
făcuse o așa făgăduinţă, n-a vrut să-și retragă forțele. „Împăratul 
lui Israel și Iosafat, împăratul lui Iuda, s-au suit la Ramot din 
Galaad” (1 Împărați 22,29). 


Îm timpul luptei care a urmat, Ahab a fost atins de o săgeată și 
la apusul soarelui a murit: „La apusul soarelui s-a strigat în toată 
tabăra: 'Să plece fiecare în cetatea lui și să plece fiecare în ţara 
lui?” (vers. 36). Astfel s-a împlinit cuvântul prorocului. 

Din această bătălie dezastruoasă, Iosafat s-a reîntors la 
Ierusalim. Când se apropia de cetate, prorocul Iehu l-a întâmpinat 
cu mustrarea; „Cum de ai ajutat tu pe cel rău și ai iubit pe cei ce 
urăsc pe Domnul? Din pricina aceasta este mâniat Domnul pe 
tine. Dar tot se mai găsește ceva bun în tine, căci ai înlăturat din 
țară idolii și ţi-ai pus inima să caute pe Dumnezeu” (2 Cronici 
19,23). 

Ultimii ani ai domniei au fost în mare măsură petrecuţi cu întă- 
rirea apărării naţionale și spirituale a lui Iuda. EI, „a mai făcut o 
călătorie prin mijlocul poporului, de la Beer-Șeba, până la muntele 
lui Efraim, și ia adus înapoi la Domnul, Dumnezeul părinților lor” 
(vers. 4). 

Unul dintre pașii cei mai importanţi făcuţi de rege a fost 
înființarea și întreţinerea unei curţi de justiţie competente. „A 
pus judecători în toate cetăţile întărite din ţara lui Iuda, în fiecare 
cetate. Şi a zis judecătorilor: "Luaţi seama la ce veţi face, căci nu 
pentru oameni veţi rosti judecăţi, ci pentru Domnul, care va fi 
lângă voi când le veţi rosti. Acum frica Domnului să fie peste voi; 
vegheaţi asupra faptelor voastre, căci la Domnul, Dumnezeul nostru 
nu este nicio nelegiuire, nici nu se are în vedere faţa oamenilor, 
nici nu se primesc daruri” (vers. 5-7). 

Sistemul a fost îmbunătăţit prin întemeierea unei curţi de apel 
la Ierusalim. Iosafat „a pus aici, pentru judecăţile Domnului și 
pentru neînțelegeri, leviţi, preoţi și căpătenii dintre părinții lui Is- 
rael” (vers. 8). 

Regele i-a îndemnat pe acești judecători să fie credincioși. „Voi 
să lucraţi în frica Domnului, cu credință și curăție de inimă”, le-a 
zis el. „In orice neînțelegere, care vă va fi spusă de fraţii voştri, 
care locuiesc în cetăţile lor, și anume: cu privire la un omor, la o 
lege, la o poruncă, la învățături și rânduieli, să-i luminaţi, ca să nu 
se facă vinovaţi faţă de Domnul și să nu izbucnească mânia Lui 
peste voi și peste fraţii voştri. Așa să lucraţi și nu veţi fi vinovaţi. 

Și iată că aveți în frunte pe marele preot Amaria, pentru toate 
treburile Domnului și pe Zebadia, fiul lui Ismael, căpetenia casei 
lui Iuda, pentru toate treburile împăratului, și aveţi înainte, ca 
dregători, pe leviți. Întăriți-vă și lucraţi şi Domnul să fie cu cel ce 
va face binele” (vers. 9-11). 

Prin garantarea plină de atenţie a drepturilor și libertăţilor 
supușilor lui, Iosafat a subliniat consideraţa pe care orice membru 
al familiei omenești o primește de la Dumnezeul dreptăţii, care 
conduce peste toți. „Dumnezeu stă în adunarea lui Dumnezeu; El 
judecă în mijlocul dumnezeilor”. Și aceia care sunt rânduiţi să 
lucreze ca judecători sub autoritatea Lui trebuie să facă „dreptate 
celui slab și orfanului”, să le dea „dreptate nenorocitului și 
săracului”, să-l scape „pe cel nevoiaș și lipsit, izbăvindu-l din mâna 
celor răi” (Psalmi 82,1.3.4). 

Către încheierea domniei lui Iosafat, Regatul lui Iuda a fost 
invadat de o oştire la apropierea căreia locuitorii ţării aveau mo- 
tive să se teamnă. „Fiii lui Moab și fiii lui Amon, și cu ei niște 
maoniţi, au pornit cu război împotriva lui Iosafat.” Ştiri despre 
această invazie au ajuns la împărat printr-un sol care s-a înfățișat 
cu înspăimântătorul cuvânt: „O mare mulțime înaintează împotriva 
ta de dincolo de mare, din Siria, și sunt la Haţeţon-Tamar, adică 
En-Ghedi” (2 Cronici 20,1.2). 

Iosafat era un om curajos și viteaz. Timp de ani de zile își întărise 
oștile și cetăţile sale fortificate. Era bine pregătit să facă faţă 
aproape oricărui vrăjmaș. Cu toate acestea, în această criză, el nu 
și-a pus încrederea în braţul omenesc. Nu prin armate disciplinate 
și prin cetăţi întărite, ci printr-o credinţă vie în Dumnezeul lui 
Tuda putea nădăjdui să câștige biruinţa asupra acestor păgâni, care 
se făleau cu puterea lor de a-l umili pe Iuda în ochii popoarelor. 

„În spaima sa, Iosafat şi-a îndreptat faţa să caute pe Domnul, 
și a vestit un post pentru tot Iuda. Iuda s-a adunat să cheme pe 
Domnul și au venit din toate cetăţile lui Iuda să caute pe Domnul” 
(vers. 3.4). 

Stând în curtea templului, înaintea poporului său, losafat și-a 
revărsat sufletul în rugăciune, cerând împlinirea făgăduințelor lui 
Dumnezeu, în timp ce mărturisea starea de neajutorare a lui Israel: 


„Doamne, Dumnezeul părinţilor noștri”, se ruga el, „nu ești Tu 
Dumnezeu în ceruri și nu stăpânești Tu peste toate împărăţiile 
neamurilor? Oare nu ai Tu în mână tăria și puterea, așa că nimeni 
nu ţi se poate împotrivi? Oare n-ai izgonit Tu, Dumnezeul nostru, 
pe locuitorii ţării acesteia dinaintea poporului Tău Isarel, și n-ai 
dat-o Tu pentru totdeauna de moștenire seminţiei lui Avraam care 
Te iubea? Ei au locuit-o și și-au zidit în ea un locaș sfânt pentru 
Numele Tău, zicând: "Dacă va veni peste noi vreo nenorocire, 
sabia, judecata, ciuma sau foametea, ne vom înfățișa înaintea casei 
acesteia și înaintea Ta, căci Numele Tău este în casa aceasta; vom 
striga către Tine din mijlocul strâmtorării noastre și Tu ne vei 
asculta și ne vei mântui! 

Acum iată, fiii lui Amon și ai lui Moab și cei din muntele Seir, 
la care nu ai îngăduit lui Israel să intre, când venea din ţara Egiptului 
— căci s-a abătut de la ei și nu i-a nimicit — iată-i cum ne răsplătesc 
acum, venind să ne izgonească din moștenirea Ta, pe care ne-ai 
dat-o în stăpânire! O, Dumnezeul nostru, nu-i vei judeca tu pe ei? 
Căci noi suntem fără putere inaintea acestei mari mulțimi, care 
înaintează împotriva noastră, și nu știm ce să facem, dar ochii 
noștri sunt îndreptaţi spre Tine!” (vers. 6-12) 

Cu încredere, Iosafat putea să spună despre Domnul: „... ochii 
noști sunt îndreptaţi spre Tine”. Ani de zile, el învățase poporul 
să se încreadă în Acela care în veacurile trecute intervenise deseori 
să-i scape pe cei aleși ai Săi de distrugere totală; și acum, când 
regatul era în primejdie, Iosafat nu stătea singur; „tot Iuda stătea 
înaintea Domnului, cu pruncii, nevestele și fiii lor” (vers. 13). În 
unire, posteau și se rugau. În unire, ei se rugau stăruitor Domnului 
să-i pună pe vrăjmașii lor în încurcătură, pentru ca Numele lui 
Iehova să fie proslăvit. 


Dumnezeule, nu tăcea! 

Nu tăcea și nu Te odihni, Dumnezeule! 

... Şi cei ce te urăsc înaltă capul. 

Fac planuri pline de vicleșug împotriva poporului Tău, 
şi se sfătuiesc împotriva celor ocrotiţi de tine. 

„Veniti”, zic ei, „să-i nimicim din mijlocul neamurilor. 
ca să nu se mai pomenească numele lui Israel!” 
Se strâng toți cu o inimă, 
fac un legământ împotriva Ta: 
corturile lui Edom și ismaelitii, 
Moab şi hagarenitii, 
Ghedal, Amon, Amalec... 
Fă-le ca lui Madian, 
ca lui Sisera, ca lui labin la pârâul Chison... 
Să fie ruşinați şi îngroziti pe vecie, 
să le roşească obrazul de rușine şi să piară! 
Că să ştie că numai Tu, al cărui Nume este Domnul, 
Tu ești Cel Preaînalt pe tot pământul (Psalmi 83,1-6.9.17.18). 


Când poporul s-a unit cu regele lor că să se umilească înaintea 
lui Dumnezeu și să-L cheme, Duhul Domnului a venit peste 
lahaziel, un levit dintre fiii lui Asaf, și a zis: 

„Ascultaţi tot Iuda și locuitorii din Ierusalim și tu, împărate 
Iosafat! Așa vorbeşte Domnul: "Nu vă temeti și nu vă înspăimântați 
dinaintea acestei mari mulțimi, căci nu voi veţi lupta, ci Dumnezeu. 
Mâine, pogorâţi-vă împotriva lor. Ei se vor sui pe dealul Tiţ, și-i 
veți găsi la capătul văii, în fața pustiei leruel. Nu veţi avea de luptat 
în lupta aceasta; așezaţi-vă, staţi acolo și veţi vedea izbăvirea pe 
care v-o va da Domnul. Iuda și Ierusalim, nu vă temeţi și nu vă 
spăimântaţi; mâine, ieșiţi-le înainte și Domnul va fi cu voi. 

Iosafat s-a plecat cu faţa la pământ și tot Iuda și locuitorii 
Ierusalimului s-au aruncat înaintea Domnului să se închine înaintea 
Lui, leviţii dintre fiii Chehatiţilor și dintre fiii Coreiţilor s-au sculat 
și au lăudat cu glas tare și puternic pe Domnul, Dumnezeul lui 
Israel. 

E A doua zi, au pornit dis-de-dimineață spre pustia Tecoa. La 
140 plecarea lor, Iosafat a venit și a zis: ’Ascultați-mă, Iuda şi toți 
locuitorii Ierusalimului! Încredetți-vă în Domnul, Dumnezeul 
vostru și veți fi întăriți; încredeti-vă în prorocii Lui și veți izbuti’ 
Apoi, în învoire cu poporul, a numit niște cântăreți care, îmbrăcați 
cu podoabe sfinte și mergând înaintea oștirii, lăudau pe Domnul 


și ziceau: "Lăudaţi pe Domnul, căci îndurarea Lui ţine în veac!” 
(2 Cronici 20,14-21). Acești cântăreţi au mers în fruntea oștirii, 
înălțând glasurile în laudă către Dumnezeu pentru făgăduințele 
biruinţei. 

Era o singură cale de a merge la luptă împotriva oștirii 
vrăjmașului — lăudându-L pe Domnul cu cântări și înălțându-L pe 
Dumnezeul lui Israel. Aceasta a fost marșul lor de luptă. Ei erau 
îmbrăcați în frumuseţea sfințeniei. Dacă astăzi ar fi mai multă 
laudă la adresa lui Dumnezeu, nădejdea, curajul și credinţa ar 
crește continuu. Și oare nu aceasta ar întări mâinile luptătorilor 
viteji, care stau astăzi în apărarea adevărului? 

„... Domnul a pus o pândă împotriva fiilor lui Amon și ai lui 
Moab și împotriva celor din muntele Seir, care veniseră să-i 
nimicească cu desăvârșire și să-i prăpădească. Și, după ce au isprăvit 
cu locuitorii din Seir, s-au ajutat unii pe alţii să se nimicească. 

Când au ajuns pe înălțimea de unde se zărește pustia, s-au uitat 
înspre mulţime, și iată că ei erau niște trupuri moarte, întinse pe 
pământ, și nimeni nu scăpase” (vers. 22-24). 

Dumnezeu a fost tăria lui Iuda în această criză și El este tăria 
poporului Său astăzi. Nu trebuie să ne încredem în căpetenii și 
nici să-i punem pe oameni în locul lui Dumnezeu. Să ne aducem 
aminte că fiinţele omenești sunt supuse căderii și greșelii și că EI, 
care are toată puterea, este turnul nostru puternic de apărare. În 
orice nevoie trebuie să știm că lupta este a Sa. Rezervele Sale sunt 
nelimitate, iar imposibilitățile aparente vor face biruința cu atât 
mai mare. 

„Mântuiește-ne Dumnezeul mântuirii, strânge-ne și scoate-ne 
din mijlocul neamurilor, ca să lăudăm Numele Tău cel sfânt și să 
ne punem slava în a Te lăuda!” (1 Cronici 16,35) 

Încărcaţi de pradă, luptătorii lui Iuda s-au întors „veseli... la 
Ierusalim, căci Domnul îi umpluse de bucurie, izbăvindu-i de 
vrăjmașii lor. Au intrat în Ierusalim și în casa Domnului, în sunete 
de alăute, de arfe şi trâmbiţe” (vers. 27.28). Mare era motivul 
bucuriei lor. În ascultare de porunca: „Nu veţi avea de luptat în 
lupta aceasta. Așezaţi-vă, staţi acolo și veţi vedea izbăvirea pe 

care v-o va da Domnul... nu vă temeţi și nu vă spăimântaţi” (vers. 
17), ei îşi puseră întreaga încredere în Dumnezeu, iar El Se 
dovedise cetăţuia și eliberatorul lor. Acum puteau cânta și înţelege 
imnurile inspiratoare ale lui David: 


Dumnezeu este adăpostul și sprijinul nostru, 
un ajutor care nu lipseşte niciodată în nevoi... 
El a sfărâmat arcul şi a rupt sulița, 
a ars cu foc carele de război. 
„Opriti-vă şi să ştiţi că Eu sunt Dumnezeu: 
Eu stăpânesc peste neamuri, 
Eu stăpânesc pe Pământ”. 
Domnul oștirilor este cu noi, 
Dumnezeul lui Iacov 
este un turn de scăpare pentru noi” (Psalmi 46,1.9-11). 


Ca si Numele Tău, Dumnezeule, 
Si lauda Ta răsună până la marginile pământului; 
dreptatea Ta este plină de îndurare. 
Se bucură Muntele Sionului, 
şi se veselesc fiicele lui Iuda de judecățile Tale... 
Iată, Dumnezeul acesta 
este Dumnezeul nostru în veci de veci; 
El va fi călăuza noastră până la moarte 
(Psalmi 48,10.11.14). 


Prin credința conducătorului lui Iuda și a oștirilor lui, „groaza 
Domnului a apucat toate împăraţiile celorlalte ţări, când au auzit 
că Domnul luptase împotriva vrăjmașilor lui Israel. Și împăraţia lui 
Iosafat a fost liniștită, și Dumnezeul lui i-a dat pace de jur împrejur” 
(2 Cronici 20,29.30). 


CAPITOLUL 16 


PRĂBUŞIREA CASEI LUI AHAB 


Influenţa rea pe care Izabela o exercitase de la început asupra 
lui Ahab a continuat în anii de mai târziu ai vieţii lui și a adus 
roade în fapte de rușine și de violenţă, care rar au fost egalate în 
istoria sfântă. „N-a fost nimeni care să se fi vândut pentru ca să 
facă rău înaintea Domnului ca Ahab, pe care nevastă-sa Izabela îl 
aţâţa la aceasta.” 

Având din fire o înclinaţie către lăcomie, Ahab, întărit și susținut 
în nelegiuire de Izabela, urmase pornirile inimii lui păcătoase, până 
când a ajuns stăpânit cu totul de spiritul egoismului. El nu punea 
nicio piedică dorințelor sale; socotea că lucrurile pe care le dorea 
sunt ale lui de drept. 

Această trăsătură dominantă a lui Ahab, care a influenţat în- 
tr-un mod atât de dezastruos viitorul regatului, sub conducerea 
urmașilor săi, s-a văzut într-o întâmplare care a avut loc atunci 
când Ilie era încă proroc în Israel. Nu departe de palatul regelui 
era o vie care aparţinea lui Nabot din Izreel. Ahab și-a pus de 
gând să pună stăpânire pe această bucată de vie și și-a propus s-o 
cumpere sau să dea în schimb o altă bucată de pământ. „Dă-mi 
mie via”, i-a zis el lui Nabot, „să fac din ea o grădină de verdețuri, 
căci este foarte aproape de casa mea. În locul ei îţi voi da o vie mai 
bună sau dacă-ţi vine bine, îţi voi plăti preţul ei în argint.” 

Nabot își preţuia mult via, pentru că fusese a părinților lui, și a 
refuzat să i-o dea. „Să mă ferească Domnul”, a răspuns el, „să-ţi 
dau moștenirea părinților mei!” După legea levitică, nicio bucată 
de pământ nu putea fi înstrăinată pentru totdeauna prin vânzare 
sau prin schimb; toţi copiii lui Israel trebuiau să păstreze moștenirea 
seminției părinţilor lor (Numeri 36,7). 

Refuzul lui Nabot l-a îmbolnăvit pe monarhul egoist. „Ahab a 
intrat în casă trist și mâniat din pricina cuvintelor pe care i le 

spusese Nabot din Izreel... S-a culcat pe pat, și-a întors faţa și n-a 
mâncat nimic.” 

Izabela a înţeles repede despre ce este vorba și, indignată că 
cineva a putut refuza cererea regelui, l-a asigurat că nu trebuie să 
mai fie trist. „Oare nu domnești tu acum peste Israel?” i-a zis ea. 
„Scoală-te, ia și mănâncă și fii cu inima veselă, căci eu îţi voi da via 
lui Nabot din Izreel.” 

Ahab nu s-a frământat cu privire la mijlocul prin care soția lui 
avea să-i dea lucrul dorit, și Izabela a pornit îndată să-și aducă la 
îndeplinire planul ei nelegiuit. Ea a scris scrisori în numele regelui, 
le-a sigilat cu pecetea lui și le-a trimis bătrânilor cetăţii în care 
locuia Nabot, zicând: „Vestiţi un post; puneţi pe Nabot în fruntea 
poporului și puneţi-i în faţă doi oameni de nimic, care să 
mărturisească astfel împotriva lui: "Tu ai blestemat pe Dumnezeu 
și pe împăratul! Apoi scoateți-l afară, împroșcaţi-l cu pietre și să 
moară.” 

Porunca a fost ascultată. „Oamenii din cetatea lui Nabot, 
bătrânii și dregătorii care locuiau în cetate, au făcut cum le spusese 
Izabela, după cum era scris în scrisorile pe care la trimisese ea.” 
Apoi, Izabela s-a dus la rege și i-a poruncit să se scoale și să ia în 
stăpânire via. lar Ahab, fără să ţină seama de consecințe, a urmat 
orbește sfatul ei și s-a dus să ia în stăpânire propietatea râvnită. 

Regelui nu i-a fost îngăduit să se bucure nemustrat de ceea ce 
câștigase prin fraudă și vărsare de sânge. „Cuvântul Domnului a 
vorbit lui Ilie Tișbitul astfel: "Scoală-te și pogoară-te înaintea lui 
Ahab, împăratul lui Israel, la Samaria; iată-l este în via lui Nabot, 
unde s-a pogorât s-o ia în stăpânire. Să-i spui: Așa vorbeşte 
Domnul: «Nu ești tu un ucigaș, un hoţ?»” Şi apoi Domnul l-a 
îndrumat pe Ilie să rostească asupra lui Ahab o judecată groaznică. 

Prorocul s-a grăbit să aducă la îndeplinire porunca divină. 
Conducătorului vinovat, întâlnindu-l pe solul aspru al lui Iehova, 
faţă în faţă, în vie, a dat glas uimirii și spaimei lui prin cuvintele: 
„M-ai găsit vrăjmașule?” 

Fără ezitare, solul Domnului a răspuns: „Le-am găsit, pentru 
că te-ai vândut ca să faci ce este rău înaintea Domnului. lată ce 
zice Domnul: "Voi aduce nenorocirea peste tine: te voi mătura, 


voi nimici pe oricine este al lui Ahab, fie rob, fie slobod în Is- 
rael'”. Nu trebuia să se manifeste niciun semn de milă. Casa lui 
Ahab urma să fie distrusă cu totul, asemenea „casei lui leroboam, 
fiul lui Nebat, și casei lui Beșa, fiul lui Ahia”, a declarat Domnul 
prin slujitorul Său, pentru că „M-ai mâniat și ai făcut pe Israel să 
păcătuiască”. 

Iar despre Izabela, Domnul a spus: „Câinii vor mânca pe Izabela 
lângă întăritura Izreelului. Cine va muri în cetate din casa lui Ahab, 
va fi mâncat de câini, iar cine va muri pe câmp va fi mâncat de 
păsările cerului.” 

Când împăratul a auzit această solie înfricoșătoare, „și-a rupt 
hainele și și-a pus un sac pe trup și a postit: se culca cu sacul 
acesta și mergea încet”. 

„Și cuvântul Domnului a vorbit lui Ilie Tișbitul, astfel: "Ai văzut 
cum s-a smerit Ahab înaintea Mea? Pentru că s-a smerit înaintea 
Mea, nu voi aduce nenorocirea în timpul vieţii lui; ci în timpul 
fiului său voi aduce nenorocirea casei lui!” 

După mai puţin de trei ani, împăratul Ahab și-a găsit moartea 
prin mâinile sirienilor. Ahazia, urmașul lui, „a făcut ce este rău 
înaintea Domnului și a umblat în calea tatălui său și în calea mamei 
sale și în calea lui leroboam”. „A slujit lui Baal și s-a închinat 
înaintea lui, și a mâniat pe Domnul, Dumnezeul lui Israel, cum 
făcuse și tatăl său” (1 Împărați 22,52,53). Dar judecăţile au urmat 
de aproape păcatelor regelui răzvrătit. Un război dezastruos cu 
Moabul, și după aceea un accident în care propria viață a fost 
amenințată au descoperit mânia lui Dumnezeu împotriva lui. 

Căzând „prin zăbrelele odăii lui de sus”, Ahazia, grav rănit și 
temându-se de ceea ce ar putea urma, a trimis câţiva slujitori ai 
săi să-l întrebe pe Baal-Zebub, dumnezeul Ecronului, dacă se va 
însănătoși sau nu. Se credea să dumnezeul Ecronului dădea 
informaţii prin mijlocirea preoţilor lui cu privire la evenimentele 
viitoare. Mulţi oameni veneau să întrebe; dar prezicerile rostite 
acolo și informaţiile date veneau de la prinţul întunericului. 

Slujitorii lui Ahazia au fost întâmpinați de un bărbat al lui 
Dumnezeu, care i-a îndrumat să se întoarcă la împărat cu solia; 
„Așa vorbește Domnul: Oare nu este Dumnezeu în Israel, de 

trimiteţi să întrebe pe Baal-Zebub, dumnezeul Ecronului? De aceea 
nu te vei mai da jos din patul în care te-ai suit, ci vei muri.” După 
ce şi-a rostit solia, prorocul a plecat. 

Slujitorii uimiţi s-au grăbit să se întoarcă la rege și i-au repetat 
cuvintele omului lui Dumnezeu. Regele a întrebat: „Ce înfățișare 
avea omul acela?” Ei au răspuns: „Era îmbrăcat cu o manta de păr 
și încins cu o curea la mijloc”. „Este Ilie Tișbitul!” a exclamat Ahazia. 
EI știa că dacă străinul pe care-l întâlniseră solii fusese într-adevăr 
Ilie, atunci cuvintele de condamnare rostite aveau să se împlinească 
cu siguranță. Dorind să înlăture, dacă ar fi fost posibil, judecata 
amenințătoare, el s-a hotărât să trimită după proroc. 

De două ori a trimis Ahazia câte o grupă de ostași să-l intimideze 
pe proroc și de două ori mânia lui Dumnezeu a căzut peste ei ca 
judecată. A treia grupă de ostași s-au umilit înaintea lui Dumnezeu, 
iar comandantul lor, când s-a apropiat de solul Domnului, „și-a 
plecat genunchii înaintea lui Ilie, și i-a zis, rugându-l: 'Omule al 
lui Dumnezeu, te rog, viaţa mea și viaţa acestor cincizeci de oameni, 
slujitorii tăi, să fie scumpă înaintea ta'.” 

„Îngerul Domnului a zis lui Ilie: 'Pogoară-te împreună cu el, 
n-ai nicio frică de eľ. Ilie s-a sculat și s-a pogorât cu el la împărat. 
El i-a zis: "Așa vorbește Domnul: Pentru că ai trimis soli să întrebe 
pe Baal-Zebub, dumnezeul Ecronului, ca și cum n-ar fi în Israel 
Dumnezeu al cărui cuvânt să-l poţi întreba, nu te vei mai da jos 
din patul în care te-ai suit, ci vei muri.” 

În timpul domniei tatălui său, Ahazia fusese martorul lucrărilor 
minunate ale Celui Preaînalt. Văzuse dovezile înfricoșătoare pe care 
Dumnezeu i le dăduse Israelului apostaziat, cu privire la modul în 
care EI îi priveşte pe aceia care dau la o parte cerinţele obligatorii ale 
Legii Sale. Ahazia lucrase ca și când aceste realități înfricoșătoare erau 
doar niște vorbe goale, în loc să-și umilească inima înintea Domnului 
mersese după Baal, și, în cele din urmă, se aventurase și în cel mai 
îndrăzneţ act de nelegiuire. Răzvrătit şi nevrând să se pocăiască, 
„Ahazia a murit, după cuvântul Domnului rostit prin Ilie”. 

Istoria păcatului regelui Ahazia și pedepsirea lui pentru păcat 
cuprinde o avertizare pe care nimeni nu o poate trata cu ușurință, 
fără să fie pedepsit. Oamenii de astăzi poate nu dau cinste unor 


zei păgâni, și cu toate acestea, mii se închină la altarul lui Satana, 
tot așa cum a făcut regele lui Israel. Spiritul de idolatrie este 
răspândit în lumea de astăzi, dar sub influenţa științei și a educației 
a căpătat forme mai rafinate și mai atrăgătoare decât în zilele lui 
Ahazia. Fiecare zi adaugă dovezi dureroase ale slăbirii credinței 
în cuvântul sigur al prorociei și, în locul ei, superstiţia și vrăjitoria 
satanică pun stăpânire pe mințile multora. 

Astăzi, misterele închinării păgâne sunt înlocuite de asociaţii 
și şedinţe secrete, taine și minuni ale spiritiștilor. Dezvăluirile 
acestora sunt primite cu ușurință de mii de oameni care refuză să 
primească lumina din Cuvântul lui Dumnezeu prin Duhul Său. 
Cei ce cred în spiritism pot vorbi cu dispreţ despre vrăjitorii din 
vechime, dar amăgitorul cel mare râde triumfător când ei se supun 
șireteniilor lui într-o formă diferită. 

Sunt mulți care se dau înapoi cu groază de la gândul consultării 
celor ce practică spiritismul, dar care sunt atrași de formele cele 
mai atrăgătoare ale spiritismului. Alţii sunt duși în rătăcire de 
învăţăturile științei creștine și de misticismul teozofiei și al altor 
religii orientale. 

Apostolii majorităţii formelor de spiritism pretind că au puterea 
de vindecare. Ei atribuie această putere electricității, magne- 
tismului, așa-numitor „remedii simpatice” sau forţelor latente 
dinăuntrul minţii omului. Și nu sunt puţini aceia care, chiar în 
acest veac creștin, merg la asemenea vindecători în loc să se 
încreadă în puterea viului Dumnezeu și în priceperea medicilor 
bine pregătiți. Mama care veghează la patul copilului ei bolnav 
exclamă: „Nu pot face mai mult! Nu este niciun medic care să 
aibă putere să-mi vindece copilul?” Cineva îi spune despre 
vindecările miraculoase făcute de un vrăjitor sau vindecător prin 
magnetism și ea îi încredinţează pe micuțul ei, așezându-l direct 
în mâna lui Satana, ca și când ar fi lângă ea. În multe cazuri, viaţa 
viitoare a copilului este stăpânită de o putere satanică de care 
pare cu neputinţă să scape. 

Dumnezeu avea motive să fie mâniat din cauza nelegiuirii lui 
Ahazia. Ce nu făcuse El ca să câștige inima poporului Israel și să 
îi inspire încredere în El? Timp de veacuri, dăduse poporului Său 

dovezi de bunătate și dragoste nemaiîntâlnite. De la început, el 
dovedise că-Și „găsea plăcerea în fiii oamenilor” (Proverbe 8,31). 
El fusese un ajutor întotdeauna prezent, pentru aceia care-L 
căutaseră cu sinceritate. Cu toate acestea, acum regele lui Israel, 
întorcându-l spatele lui Dumnezeu ca să ceară ajutor celui mai 
aprig vrăjmaș al poporului Său, făcea cunoscut păgânilor că avea 
mai multă încredere în idolii lor decât în Dumnezeul cerului. În 
același fel, ÎI dezonorează oamenii atunci când părăsesc Izvorul 
puterii și înţelepciunii lor ca să ceară ajutor sau sfat de la puterile 
întunericului. Dacă mânia lui Dumnezeu s-a aprins din cauza faptei 
lui Ahazia, atunci cum îi privește El pe aceia care, având mai multă 
lumină, aleg să urmeze o cale asemănătoare? 

Aceia care se predau vrăjitoriei lui Satana s-ar putea mândri 
cu marile câștiguri primite, dar dovedește aceasta că drumul lor 
este înțelept sau sigur? Care este folosul dacă viaţa este prelungită? 
La ce ajută dacă un câștig vremelnic este obţinut? Se merită, în 
cele din urmă, să dispreţuiești voia lui Dumnezeu? Toate aceste 
câștiguri aparente se vor dovedi până la urmă o pierdere irecupe- 
rabilă. Nu putem da la o parte o singură barieră pe care Dumnezeu 
o înalță pentru a-l apăra pe poporul Său de puterea lui Satana, 
fără să nu fim pedepsiţi. 

Pentru că Ahazia nu avea niciun fiu, i-a urmat loram, fratele lui, 
care a domnit peste cele zece seminții timp de doisprezece ani. În 
acești ani, mama lui, Izabela, trăia încă și a continuat să-și exercite 
influența ei rea asupra treburilor naţiunii. Obiceiurile idolatre încă 
mai erau practicate de mulți din popor. Însuși Ioram „a făcut ce 
este rău înaintea Domnului; totuși nu ca tatăl său și ca mama sa. A 
răsturnat stâlpii lui Baal, pe care-i făcuse tatăl său; dar s-a dedat la 
păcatele lui Ieroboam, fiul lui Nebat, care făcuse pe Israel să 
păcătuiască, și nu s-a abăut de la ele” (2 Împărați 3,2.3). 

În timpul domniei lui Ioram peste Israel, a murit Iosafat, și fiul 
lui, pe nume tot loram, s-a urcat pe tronul Regatului lui Iuda. 
Prin căsătorie cu o fiică a lui Ahab și a Izabelei, Ioram din Iuda a 
fost strâns legat de regele lui Israel și, în timpul domniei lui, a 
mers după Baal, „cum făcuse casa lui Ahab”. „Ioram a făcut chiar 
înălțimi în munţii lui Iuda. A târât pe locuitorii Ierusalimului la 
curvie și a amăgit pe Iuda” (2 Cronici 21,6.11). 


Regelui lui Iuda nu i s-a îngăduit să continue nepedepsit această 
apostazie groaznică. Prorocul Ilie încă nu fusese răpit și nu a putut 
tăcea să vadă Regatul lui Iuda urmând același drum care dusese 
Regatul din Nord pe marginea prăpastiei. Prorocul a trimis la 
Ioram, în Iuda, o comunicare scrisă în care regele nelegiuit a citit 
aceste cuvinte înfricoșătoare: „Așa vorbește Domnul, Dumnezeul 
tătălui tău David: "Pentru că nu ai umblat în căile tatălui tău Iosafat 
și în căile lui Asa, împăratul lui luda, ci ai umblat în calea 
împăraţilor lui Israel; pentru că ai târât la curvie pe Iuda și locuitorii 
Ierusalimului, cum a făcut casa lui Ahab faţă de Israel; și pentru 
că ai omorât pe fraţii tăi, care erau mai buni decât tine, și care 
făceau parte din însăși casa tatălui tău; iată, Domnul va lovi cu o 
mare urgie pe poporul tău, pe fiii tăi, pe nevestele tale și tot ce 
este al tău. lată, pe tine te va lovi cu o boală grea.” 

Ca o împlinire a acestei profeţii, „Domnul a aţâțat împotriva 
lui Ioram duhul filistenilor și al arabilor, care sunt în vecinătatea 
etiopenilor. S-au suit împotriva lui Iuda, au năvălit în el, au jefuit 
toate bogăţiile, care se aflau în casa împăratului, și i-au luat fiii și 
nevestele, așa încât nu i-a mai rămas alt fiu decât lohaz, (Ahazia, 
Azaria) cel mai tânăr dintre fiii săi. 

După toate acestea, Domnul l-a lovit cu o boală de măruntaie, 
care era fără leac. Ea s-a îngreuiat din zi în zi și, pe la sfârșitul 
anului la doilea..., a murit în dureri grele”. „Și în locul lui a domnit 
fiul său Ahazia” (vers. 12-19); (2 Impărați 8,24). 

Ioram fiul lui Ahab, încă mai domnea în Regatul lui Israel când 
Ahazia, nepotul lui, s-a urcat pe tronul lui Iuda. Ahazia a domnit 
numai un an, și în acest timp, influenţat de mama lui, Atalia, care 
„îi dădea sfaturi nelegiuite”, „a umblat în căile casei lui Ahab” și a 
făcut ce este rău în ochii Domnului” (2 Cronici 22,3.4; 2 Împărați 
8,27). Izabela, bunica lui, încă mai trăia şi el s-a încumetat să se 
unească cu Ioram din Israel, unchiul lui. 

La scurtă vreme, Ahazia din luda a avut un sfârșit tragic. 
Membrii casei lui Ahab, care au supravieţuit, într-adevăr, „după 
moartea tătălui său, îi erau sfetnici spre pierzarea lui” (2 Cronici 
22,3.4). În timpul ce Ahazia îl vizita pe unchiul său la Izreel, 
prorocul Elisei a fost îndrumat de Dumnezeu să-l trimită pe unul 
dintre fiii profeţiilor la Ramot-Galaad, pentru a-l unge pe Iehu 

rege al lui Israel. Forţele unite ale lui Iuda și Israel erau angajate, 
în vremea aceea, într-o campanie militară împotriva sirienilor din 
Ramot-Galaad. loram fusese rănit în luptă și se întorsese la Izreel 
lăsându-l pe Iehu cu răspunderea armatelor regale. 

Ungându-l pe Iehu, solul lui Elisei a zis: „Te ung împărat al lui 
Israel, al poporului Domnului”. Apoi l-a însărcinat în mod so- 
lemn pe Iehu cu o misiune deosebită, venită din cer. „Să nimicești 
casa stăpânului tău Ahab”, a declarat Domnul prin solul său, „și 
voi răzbuna asupra Izabelei sângele robilor Mei, prorocii, și sângele 
tuturor slujitorilor Domnului. Toată casa lui Ahab va pieri” 
(2 Împărați 9,6-8). 

După ce fusese proclamat rege și de către armată, Iehu s-a 
pregătit să meargă la Izreel, unde și-a început lucrarea de executare 
a acelora care aleseseră în mod deliberat să rămână în păcat și 
să-i aducă și pe alţii în păcat. Ioram din Israel, Ahazia din Iuda și 
Izabela, regina-mamă, împreună cu „cei ce mai rămăseseră din 
casa lui Ahab la Izreel, toţi mai-marii lui, prietenii lui și preoții 
lui” au fost uciși. „Toți prorocii lui Baal, toți slujitorii lui și toți 
preoţi lui”, care locuiau în centrul de închinare al lui Baal, lângă 
Samaria, au fost trecuţi prin sabie. Chipurile idolatre au fost dărâ- 
mate și arse, iar templul lui Baal a fost făcut ruine. „Iehu a nimicit 
pe Baal din Israel” (2 Împărați 10,11.19.28). 

Veşti despre această execuţie generală au ajuns la Atalia, fiica 
Izabelei, care ocupa încă o poziţie dominantă în Regatul lui Iuda. 
Când a văzut că fiul ei, regele lui Iuda, era mort, „s-a sculat și a 
omorât tot neamul împărătesc al casei lui Iuda”. În acest masacru, 
toți urmașii lui David, care puteau veni la domnie, au fost nimiciți, 
afară de unul, un copil pe nume Ioas, pe care soţia marelui preot 
Iehoiada l-a ascuns în incinta templului. Timp de șase ani, copilul 
a rămas ascuns, în timp ce „în ţară domnea Atalia” (2 Cronici 
22,10.12). La sfârșitul acestui timp „leviţii și tot Iuda” (2 Cronici 
23,8) s-au suit cu marele preot Iehoiada să-l încoroneze și să-l 
ungă pe copilul Ioas, aclamându-l ca rege. „Și bătând din palme, 
au zis: “Trăiască împăratul!” (2 Împărați 11,12) 

„Atalia a auzit zarva poporului care alerga și mărea pe împărat 
și a venit la popor în Casa Domnului” (2 Cronici 23,12). 


„S-a uitat şi iată că împăratul stătea pe scaunul împărătesc, 
după datină. Căpeteniile și trâmbiţele erau lângă împărat: tot 
poporul ţării se bucura și suna din trâmbiţe. 

Atalia și-a sfâșiat hainele și a strigat: "Vânzare! Vânzare!” 
(2 Împărați 11,14). Dar Iehoiada a poruncit ostașilor să o prindă 
pe Atalia și pe cei ce o urmau și să-i scoată afară din templu, la un 
loc de execuţie, unde să fie uciși. 

În felul acesta, a pierit ultimul membru al casei lui Ahab. Răul 
grozav care fusese făcut prin alianţa lui cu Izabela a continuat 
până când ultimul dintre urmașii lui a fost nimicit. Chiar și în 
Regatul lui Iuda, unde închinarea la adevăratul Dumnezeu nu 
fusese niciodată îndepărtată oficial, Atalia reușise să-i amăgească 
pe mulţi. Îndată după execuţia reginei nepocăite, „tot poporul țării 
a intrat în templul lui Baal și l-a dărâmat, i-au sfărâmat altarele și 
icoanele, și au ucis înaintea altarelor pe Matan, preotul lui Baal” 
(vers. 18). 

A urmat o reformă. Aceia care au luat parte la ungerea regelui 
Ioas s-au legat solemn „că aveau să fie poporul Domnului”. Iar 
acum, pentru că influenţa rea a fiicei Izabelei fusese îndepărtată 
din Regatul lui Iuda, iar preoţii lui Baal fuseseră uciși și templul 
lor distrus, „tot poporul ţării se bucura și cetatea era liniștită” 
(2 Cronici 23,16.21). 

CHEMAREA LUI ELISEI 


Dumnezeu îi poruncise lui Ilie să ungă alt proroc în locul lui. 
„Să ungi pe Elisei, fiul lui Şafat... ca proroc în locul tău” 
( Împărați 19,16), spusese EI, și, în ascultare de poruncă, Ilie a 
plecat să-l caute pe Elisei. Călătorind spre nord, a văzut cât de 
schimbată era priveliștea faţă de ceea ce fusese cu numai puțin 
timp înainte! Atunci pământul era pârjolit, terenurile agricole 
nelucrate, căci nu căzuse nici rouă, nici ploaie timp de trei ani și 
jumătate. Acum, peste tot vegetaţia creștea, ca și cum ar fi trebuit 
să răscumpere timpul de secetă și de foamete. 

Tătăl lui Elisei era un agricultor bogat, un bărbat a cărui familie 
era din numărul acelora care, în timpul unei apostazii aproape 
generale, nu-și plecaseră genunchii înaintea lui Baal. În casa lor, 
Dumnezeu era onorat și devotamentul față de credinţa vechiului 
Israel era regula vieții de fiecare zi. Într-un astfel de mediu s-au 
desfășurat primii ani ai lui Elisei. În liniştea vieţii de la ţară, sub 
învăţătura lui Dumnezeu și a naturii și prin disciplina unei munci 
folositoare, el a fost educat pentru o viaţă de simplitate și ascultare 
de părinții lui și de Dumnezeu, care l-au făcut potrivit pentru pozita 
înaltă pe care urma să o ocupe mai târziu. 

Elisei a primit chemarea profetică atunci când, împreună cu 
tatăl său, ara câmpul. El îndeplinea lucrările cele mai potrivite. 
Avea calităţi atât de conducător între oameni, cât şi blândeţea 
aceluia care este gata de slujire. Cu spirit liniștit și amabil, era în 
același timp energic și statornic. Integritatea, credincioșia și 
dragostea, împreună cu temerea de Dumnezeu erau calităţile lui; 
și în ocupaţia umilă și truda zilnică câștiga tărie în urmărirea 
țintelor și nobleţe de caracter, crescând mereu în har și în 
cunoștință. În timp ce își unea eforturile cu tatăl său în îndatoririle 
vieții de familie, el învăţa să conlucreze cu Dumnezeu. Prin 


credincioșie în lucrurile mici, Elisei se pregătea pentru răspunderi 
mai mari. Zi de zi, prin experiență practică, el câștiga destoinicia 
pentru o lucrare mai cuprinzătoare și mai înaltă. Învăţa să slujească 
și, învățând lucrul acesta, a învăţat și cum să îndrume și să conducă. 
Lecţia aceasta este pentru toți. Nimeni nu este în stare să cunoască 
care este planul lui Dumnezeu în lucrarea Sa de disciplinare, dar 
toţi pot fi siguri că credincioșia în lucrurile mici este dovada 
pregătirii pentru răspunderi mai mari. Orice faptă din viaţă este o 
descoperire a caracterului, și numai acela care în lucrurile mici se 
dovedește „un lucrător care nu are de ce să-i fie rușine”, poate fi 
onorat de Dumnezeu cu o slujire mai înaltă (2 Timotei 2,15). 

Acela care consideră că nu are nicio importanţă cum își aduce 
la îndeplinirea sarcinile cele mai mici se dovedește nepregătit 
pentru un loc mai onorat. El se poate considera întru totul com- 
petent să-și asume sarcini mai mari, dar Dumnezeu vede mai 
profund, dincolo de suprafaţă. După probă și cercetare, se dă 
sentința împotriva lui: „Ai fost cântărit în cumpănă și ai fost găsit 
ușor”. Necredincioșia lui i se ridică împotrivă. El nu câștigă harul, 
puterea şi tăria de caracter, care se obţin prin predarea fără 
rezerve. 

Pentru că nu sunt legaţi în mod direct de o anumită lucrare 
religioasă, mulţi consideră că viaţa lor este nefolositoare, că nu 
fac nimic pentru înaintarea Împărăției lui Dumnezeu. Dacă ar putea 
face o lucrare mare, cât de bucuroși ar aduce-o la îndeplinire! 
Dar pentru că pot sluji numai în lucrurile mici, ei se socotesc îndrep- 
tățiți să nu facă nimic. În aceasta, ei greşesc. Un om poate fi în 
slujirea activă a lui Dumnezeu, în timp ce este ocupat cu datoriile 
zilnice obișnuite — la tăiatul copacilor, la desțelenirea ogorului 
sau ţinând coarnele plugului. Mama care-și educă copiii pentru 
Hristos lucrează pentru Dumnezeu tot așa cum o face și pastorul 
la amvon. 

Mulţi tânjesc după un talent deosebit cu care să facă o lucrare 
minunată, în timp ce datoriile care le stau la îndemână, prin 
îndeplinirea cărora viața ar putea fi plăcută, sunt pierdute din 
vedere. Unii ca aceștia să se ocupe de îndatoririle care se află chiar 
pe calea lor. Succesul depinde nu atât de mult de talent, cât de 

energie și bunăvoință. Nu posedarea unor talente strălucite este 
aceea care ne face în stare să îndeplinim o slujire care să poată fi 
primită, ci împlinirea conștiincioasă a îndatoriilor zilnice, un spirit 
mulțumitor, un interes sincer, natural, față de binele celorlalți. În 
felul cel mai umil se poate câștiga adevărata superioritate. Datoriile 
cele mai obișnuite, îndeplinite cu credincioșie iubitoare, sunt 
plăcute în ochii lui Dumnezeu. 

Când, fiind îndrumat de Dumnezeu să caute un urmaș, a trecut 
pe câmpul în care era Elisei, Ilie a aruncat pe umerii tânărului 
mantaua consacrării. În timpul foametei, familia lui Șafat cunoscuse 
lucrarea și misiunea lui Ilie, iar acum Duhul lui Dumnezeu a arătat 
inimii lui Elisei însemnătatea faptei prorocului. Pentru el, acesta 
era semnul că Dumnezeu îl chemase să fie urmașul lui Ilie. „Elisei a 
părăsit boii, a alergat după Ilie, și a zis: 'Lasă-mă să sărut pe tatăl 
meu și pe mama mea și te voi urma.” „Du-te și apoi întoarce-te,”, a 
fost răspunsul lui Ilie, „dar gândește-te la ce ţi-am făcut”. Acesta 
nu era un refuz, ci o încercare a credinţei. Elisei trebuia să calculeze 
prețul și să hotărască singur dacă să primească sau să respingă 
chemarea. Dacă dorinţele lui se legau de cămin și de avantajele lui, 
el era liber să rămână acolo. Dar Elisei a înţeles sensul chemării. 
Ştia că venise de la Dumnezeu și n-a ezitat să asculte. Pentru niciun 
câștig pământesc nu dorea să piardă ocazia de a deveni solul lui 
Dumnezeu sau să jertfească privilegiul colaborării cu slujitorul Său. 
„A luat o pereche de boi pe care i-a adus jertfă; cu uneltele boilor 
le-a fiert carnea, și a dat-o oamenilor s-o mănânce. Apoi s-a 
sculat, a urmat pe Tlie și a fost în slujba lui” (1 Împărați 1920.21). 
Fără ezitare, a părăsit casa în care era iubit, ca să-l înțeleagă pe proroc 
în viaţa lui nesigură. 

Dacă Elisei l-ar fi întrebat pe Ilie ce așteaptă de la el — care 
avea să fie lucrarea lui — i-ar fi răspuns: Dumnezeu știe, el îți va 
face cunoscut. Dacă vei sta lângă Domnul, El îţi va răspunde la 
toate întrebările. Poţi veni cu mine dacă ai dovada că Dumnezeu 
te-a chemat. Asigură-te că Dumnezeu este cu tine și că ceea ce 
auzi este glasul Lui. Dacă vei socoti totul ca un gunoi, ca să câştigi 
favoarea lui Dumnezeu, vino. 


Răspunsul la chemarea adresată lui Elisei se aseamănă cu acela 
dat de Hristos tânărului conducător care i-a pus întrebarea: 
„Învăţătorule, ce bine să fac, ca să am viaţa veșnică?” „Dacă vrei 
să fii desăvârșit, i-a zis, du-te de vinde tot ce ai, dă săracilor și vei 
avea o comaoră în cer! Apoi vino și urmează-Mă” (Matei 
19,16.21). 

Elisei a primit chemarea la slujire, neprivind înapoi la plăcerile 
și la viaţa comodă pe care le părăsea. Când a auzit răspunsul 
Mântuitorului, tânărul conducător „a plecat întristat, căci avea 
multe bogății” (vers. 22). El nu a fost gata pentru acest sacrificiu. 
Iubirea pentru bogăţiile lui era mai mare decât iubirea pentru 
Dumnezeu. Prin refuzul de a renunţa la toate pentru Hristos, el 
s-a dovedit nedemn pentru un loc în slujba Domnului. 

Chemarea de a așeza totul pe altarul slujirii este adresată 
fiecăruia. Nu ni se cere să slujim cum a slujit Elisei, nici nu ni se 
poruncește tuturor să vindem tot ce avem; ci Dumnezeu ne cere 
să dăm slujirii Sale primul loc în viaţa noastră, să nu lăsăm nicio zi 
să treacă fără să facem ceva pentru înaintarea lucrării Sale pe 
pământ. El nu așteaptă de la toți același fel de slujire. Unul poate 
fi chemat să slujească într-o ţară străină, altuia i se cere să ofere 
bunurile lui pentru a susține lucrarea Evangheliei. Dumnezeu 
primește darurile fiecăruia. Este nevoie de consacrarea vieții și a 
tuturor intereselor ei. Aceia care se consacră astfel vor auzi și vor 
asculta chemarea Cerului. 

Domnul rânduiește ca fiecare dintre aceia care devin părtași ai 
harului Său să lucreze pentru alţii. Fiecare trebuie să răspundem 
pentru noi înşine, zicând: „lată-mă!” Fie că cineva este slujitor al 
Cuvântului, fie că este medic, fie că este comerciant sau agricultor, 
meseriaș sau tehnician, asupra lui zace o răspundere. Lucrarea lui 
este aceea de a descoperi altora Evanghelia mântuirii lor. Orice 
ocupaţie în care el se angajează să fie un mijloc spre acest scop. 

La început, nu i s-a cerut lui Elisei să îndeplinească o lucrare 
importantă; datoriile obișnuite constituiau încă educaţia lui. El 
era gata să facă tot ce Domnul îl îndruma, și la fiecare pas învăţa 
lecţii de umilinţă și de slujire. Ca ajutor personal al prorocului, el 

a continuat să se dovedească credincios în lucrurile neînsemnate, 
în timp ce, cu o hotărâre care se întărea din zi în zi, se devota 
misiunii rânduite lui de Dumnezeu. 

Viaţa lui Elisei, după ce s-a unit cu Ilie, nu a fost fără ispite. 
Încercări avea din belșug, dar în orice nevoie se încredea în 
Dumnezeu. Era ispitit să se gândească la căminul pe care îl părăsise, 
dar n-a dat nicio atenţie acestei ispite. După ce a pus mâna pe 
plug, s-a hotărât să nu se uite înapoi și, prin încercări și necazuri, 
s-a dovedit credincios răspunderii sale. 

Slujirea cuprinde mai mult decât predicarea Cuvântului. 
Înseamnă educarea tinerilor, aşa cum l-a îndrumat Ilie pe Elisei. 
Luându-i de la îndatoririle lor obișnuite și dându-le să poarte 
răspunderi în lucrarea lui Dumnezeu, la început răspunderi mici, 
apoi altele mari, pe măsură ce câștigă putere și experienţă. În 
lucrare sunt oameni ai credinţei și ai rugăciunii, oameni care pot 
spune: „Ce era de la început, ce am auzit, ce am văzut cu ochii 
noștri, ce am privit și ce am pipăit cu mâinile noastre cu privire la 
Cuvântul vieții..., deci ce am văzut și ce am auzit, aceea vă vestim 
şi vouă, ca şi voi să aveţi părtășie cu noi. Și părtăşia noastră este 
cu Tatăl și cu Fiul său lisus Hristos” (1 Ioan 1,1-3). Lucrătorii 
tineri, lipsiţi de experiență, trebuie să fie formați prin activitatea 
reală împreună cu slujitorii cu experienţă ai lui Dumnezeu. În felul 
acesta, ei vor învăța cum să poarte poverile. 

Aceia care iau asupra lor formarea tinerilor lucrători fac un 
serviciu nobil. Însuși Domnul conlucrează cu eforturile lor. Iar 
slujitorii tineri, cărora le-a fost rostit cuvântul de consacrare, al 
căror privilegiu este să fie aduși în legătură strânsă cu slujitorii 
evlavioși și zeloși, trebuie să folosească din plin această ocazie. 
Dumnezeu i-a onorat alegându-i pentru slujirea Lui și așezân- 
du-i acolo unde pot câștiga o calificare superioară; ei trebuie să 
fie smeriţi, credincioși, ascultători și gata de jertfă. Dacă se supun 
disciplinării lui Dumnezeu, aducând la îndeplinire îndrumările Sale 
și alegându-i pe slujitorii Lui ca sfătuitori, ei se vor dezvolta ca 
bărbaţi drepţi, cu principii înalte și statornici, cărora Dumnezeu 
le poate încredința răspunderi. 


Pe măsură ce Evanghelia este proclamată în curăţia ei, vor fi 
chemaţi oameni de la plug și de la ocupațiile obișnuite, care le 
preocupă în mare măsură mintea, și vor fi educați în tovărășia 
oamenilor cu experienţă. Dacă vor învăţa să lucreze în mod eficient, 
ei vor vesti adevărul cu putere. Prin lucrările minunate ale 
providenţei divine, munţi de greutăţi vor fi daţi la o parte și aruncați 
în mare. Solia care înseamnă atât de mult pentru locuitorii 
pământului va fi auzită și înțeleasă. Oamenii vor cunoaște ce este 
adevărul. Lucrarea va înainta mereu și mereu până când întregul 
pământ va fi avertizat, și atunci va veni sfârșitul. 

Timp de câţiva ani după chemarea lui Elisei, Ilie și Elisei au 
lucrat împreună, cel mai tânăr câștigând zilnic o mai bună pregătire 
pentru lucrarea sa. Ilie fusese unealta lui Dumnezeu pentru 
înfrângerea unor păcate mari. Idolatria care, susținută de Ahab și 
Izabela cea păgână, amăgise poporul primise o lovitură de moarte. 
Prorocii lui Baal fuseseră uciși. Întregul popor al lui Israel fusese 
profund mișcat și mulţi s-au reîntors la închinarea în faţa lui 
Dumnezeu. Ca urmaș al lui, Elisei, printr-o educaţie plină de grijă 
și răbdare, trebuia să-l călăuzească pe Israel pe căi sigure. Unirea 
lui cu Ilie, cel mai mare proroc după zilele lui Moise, l-a pregătit 
pentru lucrarea pe care, în curând, avea să o îndeplinească singur. 

În acești ani de împreună-slujire, Ilie a fost chemat, din când în 
când, să înfrunte păcatele flagrante cu mustrări aspre. Când Ahab 
cel nelegiuit răpise via lui Nabot, glasul lui Ilie a fost acela care a 
prorocit căderea sa și a întregii lui case. lar când Ahazia, după 
moartea tatălui său Ahab, se întorsese de la Dumnezeul cel viu la 
Baal-Zebub, dumnezeul Ecronului, glasul lui Ilie a fost auzit 
într-un protest categoric. 

Şcolile prorocilor, întemeiate de Samuel, decăzuseră în anii de 
apostazie a lui Israel. Ilie a reorganizat aceste școli, luând măsuri 
pentru ca tinerii să primească o educaţie care să-i conducă la 
înălțarea Legii lui Dumnezeu. Trei dintre aceste școli, una la 
Ghilgal, una la Betel și alta la Ierihon, sunt menţionate în raportul 
biblic. Chiar înainte să fie luat la cer, Ilie împreună cu Elisei au 
vizitat aceste centre de educaţie. Învățăturile pe care profetul lui 
Dumnezeu le dăduse în vizitele anterioare le-a repetat acum. 

Îndeosebi i-a îndrumat cu privire la înaltul privilegiu al credincioșiei 
și părăsirii atașamentului lor faţă de Dumnezeul cerului. De 
asemenea, el a accentuat în mintea lor cât de important este să 
lase ca simplitatea să caracterizeze fiecare aspect al educaţiei lor. 
Numai în felul acesta puteau primi caracterul Cerului și să por- 
nească să lucreze în căile Domnului. 

Inima lui Ilie s-a bucurat când a văzut cât se realizează cu 
ajutorul acestor școli. Lucrarea de reformă nu era terminată, dar 
în tot regatul se putea vedea o confirmare a Cuvântului lui 
Dumnezeu: „Dar voi lăsa în Israel șapte mii de bărbaţi, şi anune 
pe toţi cei ce nu și-au plecat genunchii înaintea lui Baal și a căror 
gură nu l-au sărutat” (1 Împărați 19,18). 

În timp ce Elisei îl însoțea pe proroc în călătoriile sale de la o 
școală la alta, credinţa și hotărârea lui au fost iarăși puse la probă. 
La Ghilgal, apoi al Betel și la Ierihon a fost rugat de proroc să se 
întoarcă. „Rămâi aici, te rog”, i-a spus Ilie, „căci Domnul mă 
trimite până la Betel”. Dar în timpul lucrării lui la câmp, Elisei 
învățase să nu se descurajeze și să nu se lase; iar acum, când pusese 
mâinile pe plug într-un alt domeniu de lucru, n-a putut fi abătut 
de la ţinta lui. El nu putea fi despărțit de stăpânul lui, atâta vreme 
cât rămânea ocazia unei pregătiri continue pentru slujire. 
Necunoscută de Ilie, descoperirea că el avea să fie răpit la cer 
fusese cunoscută ucenicilor lui din școlile profeților și îndeosebi 
lui Elisei. lar acum, slujitorul încercat al omului lui Dumnezeu se 
ținea aproape de el. De fiecare dată când i s-a făcut invitaţia să se 
întoarcă, răspunsul lui a fost: „Viu este Domnul și viu este sufletul 
tău că nu te voi părăsi”. 

„Și amândoi și-au văzut de drum..., amândoi s-au oprit pe malul 
Iordanului. Atunci Ilie și-a luat mantaua, a făcut-o sul, și a lovit 
cu ea apele, care s-au despărțit într-o parte și alta și au trecut 
amândoi pe uscat. După ce au trecut, Ilie a zis lui Elisei: "Cere ce 
vrei să-ți fac, înainte ca să fiu răpit de la tine'.” 

Elisei n-a cerut onoare pământească, niciun loc printre oamenii 
mari ai pământului. Ceea ce dorea el cu ardoare era o măsură 
bogată din Duhul pe care Dumnezeu ÎI revărsase atât de bogat 
peste acela care era pe punctul de a fi înălțat la cer. El știa că 


nimic altceva, decât Duhul care fusese asupra lui Ilie, nu-l putea 
face în stare să ocupe în Israel locul la care Dumnezeu îl chemase, 
și astfel a cerut: „Te rog să vină peste mine o îndoită măsură din 
duhul tău!” 

Ca răspuns la cererea lui, Ilie a zis: „Greu lucru ceri. Dar, dacă 
mă vei vedea când voi fi răpit de la tine, așa ți se va întâmpla; dacă 
nu, nu ţi se va întâmpla așa. Pe când mergeau ei vorbind, iată că un 
car de foc și niște cai de foc i-au despărțit pe unul de altul și Ilie 
s-a înălțat la cer într-un vârtej de vânt” (vezi 2 Împărați 2,1-11). 

Ilie reprezintă sfinții care vor fi în viață pe pământ la cea de-a 
doua venire a lui Hristos, și care vor fi „schimbaţi într-o clipă, 
într-o clipeală din ochi, la cea din urmă trâmbiţă”, fără să guste 
moartea (1 Corinteni 15,51.52). Ca reprezentant al acelora care 
vor fi răpiți, i-a fost îngăduit lui Ilie să stea împreună cu Moise 
alături de Mântuitorul, pe Muntele Schimbării la Faţă, aproape 
de încheierea lucrării pământești a lui Hristos. În aceste ființe 
proslăvite, ucenicii au văzut o preînchipuire a Împărăției celor 
răscumpăraţi. Au privit la Iisus, îmbrăcat în lumina cerului; ei au 
auzit glasul din nor (Luca 9,35), recunoscându-L ca Fiu al lui 
Dumnezeu; l-au văzut pe Moise, reprezentându-i pe aceia care 
vor fi înviaţi din morţi la cea de-a doua venire, și acolo mai era și 
Ilie, reprezentându-i pe aceia care, la încheierea istoriei pămân- 
tului, vor fi schimbaţi din muritori în nemuritori și vor fi înălţaţi la 
cer fără să vadă moartea. 

În pustie, singur și descurajat, Ilie spusese că trăise destul și se 
rugase să moară. Dar Domnul, în mila Sa, nu ţinuse seama de 
cuvintele lui. Ilie mai avea o lucrare mare de făcut, iar când lucrarea 
a fost terminată, nu avea să piară în descurajare și singurătate. 
Pentru el era pregătită nu coborârea în mormânt, ci înălțarea 
împreună cu îngerii lui Dumnezeu în prezenţa slavei Sale. 

„Elisei se uita și striga: "Părinte! Părinte! Carul lui Israel și 
călărimea lui! Și nu l-a mai văzut. Apucându-și hainele, le-a sfâșiat 
în două bucăţi și a ridicat mantaua, căreia îi dăduse drumul Ilie. 
Apoi s-a întors și s-a oprit pe malul Iordanului; a luat mantaua, 
căreia îi dăduse Ilie drumul, și a lovit apele cu ea, și a zis: "Unde 
este acum Domnul, Dumnezeul lui Ilie? Și a lovit apele, care s-au 

despăţit într-o parte și alta, și Elisei a trecut. Fiii prorocilor, care 
erau în fața lerihonului, când au văzut, au zis: "Duhul lui Ilie a 
venit peste Elisei”. Şi i-au ieșit înainte și s-au închinat până la pământ 
înaintea lui” (2 Împărați 2,12.15). 

Când Domnul, în providenta Sa, vede că este potrivit să-i scoată 
din lucrarea Sa pe aceia cărora le dăduse înțelepciune, El îi va 
ajuta și îi va întări pe urmașii lor, dacă ei ÎI vor căuta pentru ajutor 
și vor umbla în căile Lui. Ei pot să fie chiar mai înţelepţi decât 
înaintașii lor, căci au avantajul experienţei acelora și pot căpăta 
înţelepciune din greșelile lor. 

De acum încolo, Elisei a rămas în locul lui Ilie. El, care fusese 
credincios în cele mai mici lucruri, avea să se dovedească credincios 
și în cele mari. 


CAPITOLUL 18 


VINDECAREA APELOR 


În vremurile patriarhale, Valea Iordanului era „bine udată în în- 
tregime... ca o grădină a Domnului”. În această vale mănoasă, 
s-a aşezat Lot să-și clădească căminul atunci când „și-a întins cortu- 
rile până la Sodoma” (Geneza 13,10.12). Când cetăţile câmpiei 
au fost distruse, regiunea din jur a devenit un pustiu și de atunci a 
format o parte a pustiei Iudeii. 

O parte din valea cea frumoasă a fost cruţată împreună cu 
izvoarele și râurile dătătoare de viaţă, pentru a bucura inima 
omului. În această vale bogată în câmpii cu grâne și dumbrăvi de 
curmali și alți pomi fructiferi, oștile lui Israel tăbărâseră după 
trecerea Iordanului și se împărtășiseră de roadele ţării făgăduite. 
Înaintea lor stătuseră zidurile Ierihonului, o cetate păgână, centrul 
închinării Astarteei — cea mai josnică și cea mai decăzută dintre 
toate formele de idolatrie canaanită. Zidurile au fost îndată 
dărâmate, iar locuitorii ei uciși. Cu ocazia prăbușirii ei, a fost făcută 
o declarație solemnă înaintea întregului Israel: „Blestemat să fie 
înaintea Domnului omul care se va scula să zidească din nou 
cetatea aceasta a Ierihonului! Cu prețul întâiului său născut îi va 
pune temeliile și cu preţul celui mai tânăr fiu al lui îi va așeza 
porțile” (Iosua 6,26). 

Au trecut cinci veacuri. Locul a rămas pustiu, blestemat de 
Dumnezeu. Chiar și izvoarele care mai rămăseseră în această 
porțiune de vale atât de plăcută sufereau efectele vătămătoare ale 
blestemului. Dar în zilele apostaziei lui Ahab când, prin influența 
Izabelei, închinarea la Astarteea a fost reînviată, lerihonul, vechea 
reşedinţă a acestei închinări, a fost reclădită cu un preţ înfricoșător 
pentru clăditor, Hiel din Betel. „I-a pus temeliile cu prețul lui 
Abiram, întâiul născut și i-a pus porțile cu preţul lui Segur, cel 
mai tânăr fiu al lui, după cuvântul pe care-l spusese Domnul prin 

Iosua, fiul lui Nun” (1 Împărați 16,34). Nu departe de Ierihon, în 
mijlocul dumbrăvilor roditoare, se găsea una dintre școlile 
profeților, și acolo s-a dus Elisei după înălţarea lui Ilie. 

În timpul şederii lui între ei, bărbaţii cetății au venit la proroc 
și i-au zis: „lată, așezarea cetăţii este bună, după cum se vede, 
domnul meu; dar apele sunt rele, și ţara este stearpă”. Izvorul, 
care în anii de mai înainte fusese curat și dătător de viaţă și 
contribuise într-o mare măsură la aprovizionarea cu apă a cetăţii 
şi a regiunii învecinate, acum nu mai poate fi folosit. 

Ca răspuns la rugăciunea bărbaţilor din Ierihon, Elisei a zis: 
„Aduceţi-mi un blid nou și puneţi sare în el”. După ce le-a primit, 
„s-a dus la izvorul apelor și a aruncat sare în el și a zis: "Așa vorbește 
Domnul: Vindec apele acestea; nu va mai veni din ele nici moarte, 
nici stărpiciune”” (2 Împărați 2,19-21). 

Vindecarea apelor din Ierihon a fost realizată nu prin vreo 
înțelepciune omenească, ci prin intervenţia supranaturală a lui 
Dumnezeu. Aceia care reclădiseră cetatea nu meritau favoarea 
Cerului; cu toate acestea, El, care „face să răsară soarele Său și 
peste buni și peste cei răi, și dă ploaie peste cei drepţi și peste cei 
nedrepţi”, a socotit că este bine în această situaţie să arate, prin 
acest semn al milei, dorința Lui de a-l vindeca pe Israel de bolile 
sale spirituale (Matei 5,45). 

Vindecarea a fost permanentă; „apele au fost vindecate până 
în ziua aceasta, după cuvântul pe care-l rostise Domnul” (2 Împă- 
rați 2,22). Veac după veac, apele au continuat să curgă, făcând 
din acea parte a văii o oază a frumuseții. 

Multe sunt învățăturile spirituale care se desprind din relatarea 
despre vindecarea apelor. Vasul cel bun, sarea, izvorul — toate au 
un înalt nivel simbolic. 

Prin aruncarea sării în izvorul amar, Elisei a învăţat aceeași 
lecţie spirituală dată veacuri mai târziu de Mântuitorul ucenicilor 
Săi, când a declarat: „Voi sunteţi sarea pământului” (Matei 5,13). 
Sarea amestecată în izvorul cu ape rele l-a curăţat și a adus viaţa și 
binecuvântarea acolo unde mai înainte existase otravă și moarte. 
Când Dumnezeu îi compară pe copiii Săi cu sarea, El vrea să-i 
înveţe că scopul pentru care îi face supuși ai harului este ca ei să 


devină mijloace pentru salvarea altora. Planul lui Dumnezeu în 
alegerea unui popor mai presus de lumea întreagă a fost nu numai 
ca să-i înfieze ca fii și fiice, ci ca prin ei lumea să primescă harul 
care aduce mântuire. Când Domnul l-a ales pe Avraam, a făcut 
aceasta nu numai ca el să fie un prieten deosebit al lui Dumnezeu, 
ci să fie transmițător al privilegiilor deosebite pe care Dumnezeu 
dorea să le reverse peste popoare. 

Lumea are nevoie de dovezi ale creștinismului sincer. Otrava 
păcatului este la lucru în inima societăţii. Metropole și orașe sunt 
cufundate în păcat și în nelegiuire. Atât aproape, cât și departe, se 
găsesc oameni în sărăcie și nenorocire, apăsaţi de simţământul 
vinovăţiei și pierind din lipsa unei influenţe salvatoare. Evanghelia 
adevărului le este mereu prezentată, cu toate acestea ei pier, deoa- 
rece exemplul acelora care ar trebui să fie o mireasmă a vieţii este 
o miasmă a morţii. Sufletele lor se încarcă de amărăciune, pentru 
că izvoarele sunt otrăvite, în timp ce ar trebui să fie ca un izvor de 
apă ţâșnind în viaţa veșnică. 

Sarea trebuie amestecată cu substanța căreia îi este adăugată; 
ea trebuie s-o pătrundă, să o îmbibe, ca ea să poată fi păstrată. 
Tot astfel, prin legături și prin asociere personală, oamenii sunt 
atrași de puterea mântuitoare a Evangheliei. Ei nu sunt mântuiți 
în masă, ci ca indivizi. Influenţa personală este o putere. Ea trebuie 
să lucreze împreună cu influenţa lui Hristos, ca să înalțe așa cum 
înălța Hristos, ca să împărtășească principii corecte și să stăvilească 
progresul stricăciunii în lume. Ea trebuie să răspândească acel 
har pe care numai Hristos îl poate dărui. Trebuie să înalțe, să în- 
dulcească viaţa și caracterul altora, prin puterea unui exemplu 
curat, unit cu o credinţă stăruitoare și cu dragoste. 

Despre izvorul până atunci otrăvit al lerihonului, Domnul a 
zis: „Vindec apele acestea; nu va mai veni din ele nici moarte, nici 
stărpiciune”. Izvorul otrăvit reprezintă sufletul care este despărțit 
de Dumnezeu. Păcatul, nu numai că desparte de Dumnezeu, dar 
și distruge în sufletul omenesc atât dorinţa, cât și capacitatea de 

a-L cunoaște. Prin păcat întreg organismul omenesc este deranjat, 
mintea este pervertită, iar imaginaţia coruptă; resursele sufletești 
sunt degradate. Se vede lipsa unei religii curate și a sfințeniei inimii. 

Puterea convertitoare a lui Dumnezeu n-a lucrat transformarea 
caracterului. Sufletul este slab și, din lipsă de putere morală de a 
birui, este mânjit și înjosit. 

În inima care a fost curățată, totul este schimbat. Transforma- 
rea caracterului este mărturia pentru lume a locuirii lăuntrice a 
lui Hristos. Duhul lui Dumnezeu produce o viață nouă în suflet, 
aducând gândurile și dorinţele în ascultare de voia lui Hristos, iar 
omul lăuntric este reînnoit după chipul lui Dumnezeu. Femei și 
bărbaţi slabi și supuși greșelilor, arată lumii că puterea răscumpă- 
rătoare a harului poate face ca un caracter defectuos să devină 
armonios și de o rodnicie îmbelșugată. 

Inima care primește Cuvântul lui Dumnezeu nu este ca un lac 
care dispare, și nici ca o fântână crăpată, care își pierde comoara. 
Ea este ca un torent de munte hrănit de izvoare ce nu seacă, ale 
cărui ape reci și sclipitoare sar din stâncă în stâncă, înviorându-i 
pe cei obosiţi, pe cei însetaţi, pe cei împovăraţi. Ea este ca un râu 
ce curge mereu și, pe măsură ce înaintează, devine tot mai adânc 
și mai larg, până când apele lui dătătoare de viaţă se răspândesc 
peste tot pământul. Torentul care curge pe calea lui cântând, lasă 
în urmă darul lui de verdeață și de rodnicie. Iarba de pe malurile 
lui este de un verde viu, copacii au un frunziș mai bogat, florile 
sunt din belșug. Când pământul este uscat și pârjolit de căldura 
sufocantă a verii, un contur de verdeață arată cursul râului. 

Așa stau lucrurile și cu adevărații copii ai lui Dumnezeu. Religia 
lui Hristos se manifestă ca un principiu însuflețitor și pătrunzător, 
ca o putere spirituală vie, lucrătoare. Când inima se deschide 
influenţei cereşti a adevărului și dragostei, aceste principii se vor 
revărsa ca niște izvoare din pustie, făcând să apară rodnicie acolo 
unde acum este uscăciune și sărăcie. 

Când aceia care sunt curățiți și sfinţiți prin cunoașterea adevă- 
rului biblic se angajează cu toată inima în lucrarea de salvare a su- 
fletelor, ei vor deveni cu adevărat un miros de viață spre viaţă. Și 
dacă vor bea zilnic din izvorul nesecat de har și cunoștință, vor 
constata că inimile lor se revarsă de pline ce sunt cu Duhul 
Învățătorului lor și că, prin lucrarea lor neegoistă, mulți au un 
folos fizic, mintal și spiritual. Cei obosiţi sunt învioraţi, cei bolnavi 


însănătoşiți, iar cei apăsaţi de păcate sunt despovărați. În ţări 
îndepărtate, se aud mulțumire de pe buzele acelora a căror inimă 
s-a întors de la slujirea păcatului la neprihănire. 

„Daţi și vi se va da”, căci Cuvântul lui Dumnezeu este „o fântână 
din grădini, un izvor de ape vii, ce curge din Liban” (Luca 6,38; 
Cântarea cântărilor 4,15). 

CAPITOLUL 19 


UN PROROC AL PĂCII 


Lucrarea lui Elisei ca proroc a fost, în anumite privințe, foarte 
deosebită de aceea a lui Ilie. Lui Ilie îi fuseseră încredințate soliile de 
condamnare și de judecată; glasul lui a fost un glas de mustrare 
neînfricată, chemându-i pe rege și pe popor să se întoarcă de la căile 
lor rele. Misiunea lui Elisei a fost mai pașnică, și anume, să înveţe, să 
înalțe și să întărească lucrarea pe care Ilie o începuse, ca pe unul care 
venea în legătură pesonală cu poporul, înconjurat de fiii prorocilor, 
aducând prin minuni și prin slujirea sa vindecare și bucurie. 

Elisei era un bărbat cu un spirit blând și binevoitor, dar că 
putea fi și sever se vede din atitudinea sa când, în drum spre Betel, 
a fost batjocorit de niște tineri lumești ce ieșiseră din cetate. Acești 
tineri auziseră despre înălţarea lui Ilie și făceau din acest eveniment 
solemn subiectul batjocurilor lor, spunându-i lui Elisei: „Suie-te, 
pleșuvule! Suie-te pleșuvule!” La auzul cuvintelor batjocoritoare, 
prorocul s-a întors și, sub inspiraţia Celui Atotputernic, a rostit 
un blestem asupra lor. Judecata teribilă care a urmat a fost de la 
Dumnezeu: „Atunci au ieșit doi urși din pădure și au sfâșiat 
patruzeci și doi din acești copii” (2 Împărați 2,23.24). 

Dacă Elisei ar fi îngăduit ca batjocura să treacă neobservată, el 
ar fi fost mai departe batjocorit și înjosit de gloată, iar misiunea 
lui de a îndruma și de a salva, într-o vreme de mare primejdie 
naţională, ar fi fost zădărnicită. Această singură manifestare de 
severitate teribilă a fost suficientă ca să impună respect față de el 
pentru întreaga viață. Timp de încă cincizeci de ani, el a intrat și a 
ieșit pe poarta Betelului, încoace și încolo prin ţară, din cetate în 
cetate, trecând prin mulţimi de tineri, grosolani și desfrânaţi, dar 
niciunul nu și-a mai bătut joc de el, și nici nu a vorbit cu ușurătate 
despre calitatea lui de profet al Celui Preaînalt. 


Acest capitol se bazează pe textele din 2 Împărați, capitolul 4. 


Chiar și bunătatea își are limitele ei. Autoritatea trebuie men- 
ținută printr-o severitate categorică, altfel va fi privită de mulțime 
cu batjocură și dispreţ. Așa-numita bunătate, linguşirea și îngă- 
duinta faţă de tineri, manifestată de unii părinţi sau suprave- 
ghetori, sunt unele dintre cele mai grave rele care se pot abate 
asupra lor. În orice familie, fermitatea, hotărârea, cerinţele catego- 
rice și clare sunt esenţiale. 

Respectul care le lipsea tinerilor ce și-au bătut joc de Elisei este 
un har care trebuie cultivat cu grijă. Orice copil să fie învăţat să-și 
manifeste adevăratul respect pentru Dumnezeu. Niciodată Numele 
Său să nu fie rostit cu ușurătate sau neglijență. Când îl rostesc, 
îngerii își acoperă feţele. Noi, care sunt decăzuţi și păcătoşi, ar trebui 
să-l pronunțăm cu mult respect. Respectul trebuie să fie arătat față 
de reprezentanţii lui Dumnezeu - slujitori ai Evangheliei, învăţători 
și părinţi, care sunt chemaţi să vorbească și să acţioneze în locul 
Lui. În respectul arătat lor, Dumnezeu este onorat. 

Amabilitatea este alt dar al Duhului și trebuie să fie cultivată 
de toţi. Ea are puterea să înmoaie firi, care fără ea ar crește 
neînduplecate și aspre. Aceia care mărturisesc a fi urmași ai lui 
Hristos și totuși sunt aspri, fără bunătate și lipsiţi de amabilitate, 
nu au învăţat de la lisus. S-ar putea ca sinceritatea lor să nu fie 
pusă la îndoială, cinstea lor să nu fie discutată; dar sinceritatea și 
cinstea nu ţin locul amabilităţii și bunăţăţii. 

Spiritul bun care l-a făcut pe Elisei să exercite o influență 
puternică asupra vieţii multora din Israel se poate vedea în relatarea 
legăturilor lui prietenești cu familia care locuia în Sunem. În 
călătoriile lui încoace și încolo prin regat, „într-o zi, Elisei trecea 
prin Sunem. Acolo era o femeie bogată. Ea a stăruit de el să 
primească să mănânce la ea. Și ori de câte ori trecea, se ducea să 
mănânce la ea.” Stăpâna casei a înţeles că Elisei era „un om sfânt 
al lui Dumnezeu” și i-a spus bărbatului ei: „Să facem o mică masă, 
un scaun și un sfeşnic, ca să stea acolo când va veni la noi”. În 
acest cămin retras, Elisei venea deseori, recunoscător pentru locul 
lui liniștit. Nici Dumnezeu n-a trecut cu vederea bunăvoința femeii. 
Ea nu avusese copii, iar acum Domnul i-a răsplătit ospitalitatea, 
dăruindu-i un fiu. 

Anii au trecut. Copilul era destul de mare ca să iasă pe câmp 
cu secerătorii. Într-o zi, i s-a făcut rău din cauza arșiţei și i-a zis 
tatălui său: „Capul meu! Capul meu!” Tatăl i-a poruncit unui 
slujitor să-l ducă pe copil la mama lui. „Slujitorul l-a luat și l-a dus 
la mama lui. Și copilul a stat pe genunchii mamei sale până la 
amiază, și apoi a murit. Ea s-a suit, l-a culcat pe patul omului lui 
Dumnezeu, a închis ușa după ea, și a ieșit.” 

În nenorocirea ei, această femeie s-a hotărât să meargă după 
ajutor la Elisei. Prorocul era atunci plecat la muntele Carmel, și 
femeia, însoţită de un slujitor al ei, a plecat îndată: „Omul lui 
Dumnezeu a văzut-o de departe și a zis slujitorului său Ghehazi: 
"lată pe sunamita aceea! Acum aleargă dar înaintea ei și spune-i: 
Eşti bine? Bărbatul tău și copilul sunt bine?” Slujitorul a făcut 
cum i s-a poruncit, dar mama lovită de nenorocire nu a dezvăluit 
cauza necazului ei decât atunci când a ajuns la Elisei. Auzind de 
pierderea suferită, Elisei i-a poruncit lui Ghehazi: „Încinge-ți 
mijlocul, ia toiagul meu în mână și pleacă. Dacă vei întâlni pe cineva 
să nu-l întrebi de sănătate, și dacă te va întreba cineva de sănătate, 
să nu-i răspunzi, să pui toiagul meu peste fața copilului.” 

Dar mama n-a fost mulțumită până n-a venit personal cu ea. 
„Viu este Domnul și viu este sufletul tău că nu te voi părăsi”, a zis 
ea. „Și el s-a sculat și a mers după ea. Ghehazi le-o luase înainte și 
puse toiagul pe faţa copilului; dar nu a dat nici glas, nici semn de 
simtire. S-a întors înaintea lui Elisei, i-a spus lucrul acesta și a zis: 
"Copilul nu s-a trezit.” 

Când au ajuns acasă, Elisei a intrat în camera unde se afla întins 
copilul mort, „a închis ușa după ei amândoi și s-a rugat Domnului. 
S-a suit și s-a culcat pe copil; și-a pus gura pe gura lui, ochii pe 
ochii lui, mâinile pe mâinile lui, și s-a întins peste el. Și trupul 
copilului s-a încălzit. Elisei s-a coborât, a mers încoace și încolo 
prin casă, apoi s-a suit iarăși și s-a întins peste copil. Și copilul a 
strănutat de șapte ori și a deschis ochii.” 

Chemându-l pe Ghehazi, Elisei i-a poruncit să o trimită pe mamă 
la el. „Şi ea a venit la Elisei, care a zis: 'Ia-ţi fiul! Ea s-a dus și 
s-a aruncat la picioarele lui și s-a închinat până la pământ. Și și-a 
luat fiul și a ieștit afară.” 


În felul acesta a fost răsplătită credinţa acestei femei. Domnul 
Hristos, marele Dătător al vieţii, i-a redat fiul. În același fel vor fi 
răsplătiți cei credincioși ai Săi când, la venirea Sa, moartea își va 
pierde boldul, iar mormântul va fi lipsit de biruința pe care o 
pretinsese. Atunci, El le va reda slujitorilor Săi copiii care le-au 
fost luaţi prin moarte. „Așa vorbește Domnul: Un țipăt s-a auzit 
în Rama, plângeri și lacrimi amare: Rahela își plânge copiii și nu 
vrea să se mângâie pentru copiii ei, căci nu mai sunt! Așa vorbește 
Domnul: 'Oprește-ţi plânsul, oprește-ţi lacrimile din ochi, căci 
truda îți va fi răsplătită... ei se vor întoarce iarăși din ţara 
vrăjmașului. Este nădejde pentru urmașii tăi, zice Domnul; copiii 
tăi se vor întoarce în ţinuturile lor” (Ieremia 31,15-17). 

lisus ne mângâie în durerea noastră pentru cei morți cu solia 
plină de o nădejde nemărginită: „Îi voi răscumpăra din mâna 
locuinţei morților, îi voi izbăvi de la moarte. Moarte, unde îţi este 
ciuma? Lucuinţă a morţilor, unde îţi este nimicirea?” (Osea 13,14). 
„Eu sunt cel viu. Am fost mort și iată că sunt viu în vecii vecilor. 
Eu ţin cheile morţii și ale Locuinţei morţilor” (Apocalipsa 1,18). 
„Căci însuși Domnul, cu un strigăt, cu glasul unui arhanghel și cu 
trâmbiţa lui Dumnezeu sa va pogori din cer și întâi vor învia cei 
morți în Hristos. Apoi, noi cei vii, care vom fi rămas, vom fi răpiți 
toți împreună cu ei în nori, că să întâmpinăm pe Domnul în văzduh; 
și astfel vom fi totdeauna cu Domnul” (1 Tesaloniceni 4,16.17). 

Asemenea Mântuitorului omenirii, al cărui tip era, Elisei, în 
slujirea sa printre oameni, a unit lucrarea de vindecare cu cea de 
educare. Credincios și neobosit în toată lucrarea lui îndelungată 
și eficientă, Elisei s-a străduit să întărească și să promoveze 
importanta lucrare de educaţie îndeplinită în școala profeților. În 
providenta lui Dumnezeu, cuvintele lui de îndrumare către grupele 
de tineri serioși erau confirmate prin impresiile profunde ale 
Duhului Sfânt și, uneori, prin alte dovezi certe ale autorităţii lui 
ca slujitor al lui Iehova. 

Cu ocazia uneia dintre vizitele la școala întemeiată în Ghilgal, 
el a vindecat o mâncare otrăvită. „În țară bântuia o foamete. Pe 
când fiii prorocilor ședeau înaintea lui, a zis slujitorului său: "Pune 
oala cea mare și fierbe o ciorbă pentru fiii prorocilor!” Unul dintre 

ei a ieșit pe câmp să culeagă verdețuri; a găsit viţă sălbatică și a 
cules din ea curcubeţe sălbatice, până și-a umplut haina. Când s-a 
întors, le-a tăiat în bucăţi în oala cu ciorbă, căci nu le cunoștea. 
Le-a dat oamenilor acelora să mânânce. Dar cum au mâncat din 
ciorba aceea au strigat: 'Omule al lui Dumnezeu, moartea este în 
oală!” Și nu au putut să mănânce. Elisei a zis: "Luaţi făină. A 
aruncat făină în oală și a zis: "Dă oamenilor acestora să mănânce”. 
Și nu era nimic vătămător în oală.” 

Tot la Ghilgal, în timp ce foametea era încă în ţară, Elisei a 
hrănit o sută de bărbaţi cu darul adus pentru el de către „un om 
din Baal-Șalișa”, „pâine din cele dintâi roade și anume douăzeci 
de pâini de orz și spice noi în sac”. Împreună cu el erau oameni 
care erau într-o nevoie disperată de hrană. Când a sosit darul, el 
i-a spus slujitorului său: „ Dă oamenilor acestora să mănânce”. 
Slujitorul său a răspuns: 'Cum pot să dau din ele la o sută de inși? 
Dar Elisei a zis: "Dă oamenilor să mănânce, căci așa vorbește 
Domnul: Vor mânca și va mai rămâne”. Atunci le-a pus pâinile 
înainte și au mâncat și le-a mai rămas, după cuvântul Domnului.” 

Câtă bunăvoință a arătat Domnul Hristos prin solul Său, 
îndeplinind această minune pentru potolirea foamei! De atunci, 
Domnul a lucrat mereu și mereu, deși nu într-un mod atât de vizibil 
și de clar, pentru îndeplinirea nevoilor omenești. Dacă am avea 
un discernământ spiritual mai clar, am recunoaște mai repede decât 
acum procedeele minunate ale lui Dumnezeu cu fiii oamenilor. 

Harul lui Dumnezeu căzut peste partea cea mai mică, o face să 
fie îndestulătoare. Mâna lui Dumnezeu o poate înmulți însutit. 
Din resursele Sale poate întinde o masă în pustie. Prin atingerea 
mâinii Sale poate mări proviziile sărăcăcioase și să le facă 
îndestulătoare pentru toți. Puterea Lui a fost aceea care a înmulțit 
pâinile și spicele în mâinile fiilor prorocilor. 

În zilele lucrării Sale pământești, când Domnul Hristos a făcut 
o minune asemănătoare, hrănind mulțimile, a fost arătată aceeași 
necredinţă care a fost manifestată de cei asociaţi cu prorocul din 
vechime. „Cum pot să dau din ele la o sută de inși?” a întrebat 
slujitorul lui Elisei. Iar când lisus a poruncit ucenicilor să dea 
mulțimii să mănânce, ei au răspuns: „N-avem decât cinci pâini și 


doi pești; afară numai dacă ne vom duce noi înșine să cumpărăm 
merinde pentru tot norodul acesta” (Luca 9,13). Ce este aceasta 
pentru atât de mulți? 

Învățătura este pentru copiii lui Dumnezeu din toate veacurile. 
Când Domnul dă o lucrare de făcut, oamenii să nu stea și să se 
întrebe cât de înţeleaptă este porunca sau care va fi rezultatul 
probabil al eforturilor de a asculta. Hrana din mâna lor poate părea 
puţină pentru nevoile care trebuie împlinite, dar în mâinile 
Domnului se va dovedi mai mult decât îndestulătoare. Slujitorul 
„le-a pus pâinile înainte și au mâncat și le-a mai și rămas, după 
cuvântul Domnului”. 

Aceasta este marea nevoie a bisericii de astăzi — o înțelegere 
deplină a legăturii lui Dumnezeu cu aceia pe care i-a răscumpărat 
prin darul Fiului Său, o credinţă mai mare în înaintarea cauzei 
Sale pe pământ. Nimeni să nu piardă timp deplângând sărăcia mij- 
loacelor văzute. Înfățişarea exterioară poate fi nepromițătoare, 
dar puterea și încrederea în Dumnezeu vor spori mijloacele. El va 
înmulți darul adus cu mulțumire și cu rugăciune, ca să fie binecuvân- 
tat din partea Sa, așa cum a înmulţit hrana dată fiilor profeților și 
mulțimii obosite. 

„Naaman, căpetenia oștirii împăratului Siriei, avea trecere 
înaintea stăpânului său și mare vază; căci prin el izbăvise Domnul 
pe sirieni. Dar omul acesta tare și viteaz era lepros.” 

Ben-Hadad, împăratul Siriei, biruise oștile lui Israel în lupta 
care a avut ca rezultat moartea lui Ahab. De atunci, sirienii 
duseseră lupte neîncetate la hotare împotriva lui Israel; și, cu ocazia 
uneia dintre aceste incursiuni, au luat și o fetiţă, care, în ţara robiei 
ei, era „în slujba nevestei lui Naaman”. Roabă, departe de căminul 
ei, această fetiţă era totuși unul dintre martorii lui Dumnezeu, 
împlinind fără să-și dea seama planul pentru care Dumnezeu îl 
alesese pe Israel ca popor al Său. În timp ce slujea în acest cămin 
păgân, simțămintele ei au fost trezite pentru binele stăpânului ei 
și, amintindu-și de minunile de vindecare făcute prin Elisei, i-a 
spus stăpânei: „Oh, dacă domnul meu ar fi la prorocul acela din 
Samaria, prorocul l-ar tămădui de lepra lui!” Ea știa că puterea 
Cerului era cu Elisei și credea că, prin această putere, Naaman 
putea fi vindecat. 

Comportamentul acestei fete roabe, felul în care s-a purtat în 
acel cămin păgân sunt o mărturie puternică despre puterea 
educaţiei din primii ani de viață în cămin. Nu există o însărcinare 
mai înaltă decât aceea încredinţată taţilor și mamelor în îngrijirea 
și educarea copiilor lor. Părinţii au de-a face chiar cu temeliile de- 
prinderilor și caracterului. Prin exemplul și învăţătura lor se 
hotărăște în mare măsură viitorul copiilor lor. 

Ferice de părinţii a căror viaţă este o reflectare fidelă a celei 
divine, astfel încât făgăduinţele și poruncile lui Dumnezeu trezesc 
în copil recunoștință și respect de părinţii a căror blândeţe, drep- 
tate și îndelungă răbdare ilustrează pentru copil dragostea, drepta- 


Acest capitol se bazează pe textele din 2 Împărați, capitolul 5. 


tea și îndelunga răbdare a lui Dumnezeu și care, învățându-l pe 
copil să-i iubească, să se încreadă în ei și să-i asculte, îl învaţă să 
iubească, să se încreadă și să-L asculte pe Tatăl din ceruri. Părinții 
care îi dau copilului un astfel de dar l-au înzestrat cu o comoară 
mai prețioasă decât bogăţia tuturor veacurilor — o comoară care 
dăinu-iește cât veșnicia. 

Nu știm în ce domenii de activitate vor fi chemaţi copiii noștri 
să slujească. S-ar putea să-și petreacă viaţa în cercul căminului, să 
se angajeze în ocupațiile obișnuite ale vieţii sau să plece ca învăţă- 
tori ai Evangheliei în ţările păgâne, dar toţi sunt chemaţi în aceeași 
măsură să fie misionari pentru Dumnezeu, slujitori ai harului către 
lume. Ei trebuie să primească o educaţie care-i va ajuta să stea de 
partea lui Hristos într-o slujire neegoistă. 

Când au educat-o pentru Dumnezeu, părinţii acelei fete israeli- 
te nu-i cunoșteau viitorul. Dar ei au fost credincioși însărcinării 
lor, iar în căminul comandantului oștirii siriene, copila lor a dat 
mărturie despre Dumnezeul pe care învățase să-L cinstească. 

Naaman a auzit de cuvintele pe care fetița le spusese stăpânei 
ei și, primind îngăduinţă de la împărat, a plecat să-și caute 
vindecarea, „luând cu el zece talanţi de argint, șase mii de sicli de 
aur și zece haine de schimb”. A mai luat și o scrisoare de la împă- 
ratul Siriei către regele lui Israel, în care era scrisă următoarea 
solie: „... Îți trimit pe slujitorul meu, Naaman, ca să-l vindeci de 
lepra lui”. Când regele lui Israel a citit scrisoarea „și-a rupt hainele, 
și a zis: "Oare sunt eu Dumnezeu, ca să omor și să înviez, de-mi 
spune să vindec pe un om de lepra lui? Să știți dar și să înţelegeți 
că el caută prilej de ceartă cu mine'.” 

Veștile despre această situaţie au ajuns la Elisei, care i-a trimis 
cuvânt regelui, zicând: „Pentru ce ţi-ai sfâșiat hainele? Lasă-l să 
vină la mine și va ști că este un proroc în Israel.” 

„Naaman a venit cu caii și cu carul lui și s-a oprit la poarta 
casei lui Elisei. Elisei a trimis să-i spună printr-un sol: "Du-te și 
scaldă-te de șapte ori în Iordan; și carnea ţi se va face sănătoasă, 
și vei fi curat.” 

Naaman se aștepta să vadă o manifestare extraordinară a puterii 
din cer. „Eu credeam”, a zis el, „că va ieși la mine, se va înfățișa el 

însuși, va chema Numele Domnului, Dumnezeului lui, își va duce 
mâna pe locul rănii și va vindeca lepra.” Când i s-a spus să se spele 
în Iordan, mândria i-a fost atinsă și, simțindu-se jignit și dezamăgit, 
el exclamă: „Nu sunt oare râurile Damascului, Abana și Parpar, 
mai bune decât toate apele lui Israel? N-aș fi putut oare să mă 
spăl în ele și să mă fac curat? Și s-a întors să plece.” 

Spiritul de îngâmfare al lui Naaman s-a răzvrătit împotriva 
soluţiei recomandată de Elisei. Râurile menţionate de comandantul 
sirian erau înfrumuseţate de dumbrăvile înconjurătoare și mulți 
se adunau pe malurile acestor plăcute cursuri de apă să se închine 
idolilor lor. Pe Naaman nu l-ar fi costat atât de mult să coboare în 
unul dintre acele râuri. Dar numai prin ascultare de îndrumările 
precise ale prorocului putea găsi vindecare. Numai ascultarea voită 
avea să aducă rezultatul dorit. 

Slujitorii lui Naaman l-au îndemnat să îndeplinească îndrumările 
lui Elisei: „Părinte, dacă prorocul ţi-ar fi cerut un lucru greu, nu 
l-ai fi făcut? Cu atât mai mult trebuie să faci ce ţi-a spus: 'Scal- 
dă-te și vei fi curat'.” Credinţa lui Naaman era pusă la încercare, 
în timp ce mândria se lupta pentru supremație. Dar credința a 
învins și sirianul îngâmfat și-a înfrânt mândria inimii și s-a plecat 
în supunere față de voinţa descoperită a lui Iehova. De șapte ori 
s-a cufundat în Iordan, după cuvântul omului lui Dumnezeu. Și 
credinţa i-a fost onorată; „carnea lui s-a făcut iarăși cum este carnea 
unui copilaș, și s-a curăţit”. 

Mulţumitor, s-a „întors la omul lui Dumnezeu cu tot alaiul lui”, 
recunoscând: „lată, cunosc acum că nu este Dumnezeu pe tot 
pământul decât în Israel”. 

Potrivit cu obiceiul timpului, Naaman l-a rugat pe Elisei să 
primească un dar scump. Dar prorocul a refuzat. Nu se cuvenea 
să primească plata pentru o binecuvântare pe care Dumnezeu o 
dăduse în mila Sa. „Viu este Domnul”, a zis el, „al cărui slujitor 
sunt, că nu voi primi.” Sirianul „a stăruit de el să primească, dar el 
n-a vrut”. 

„Atunci, Naaman a zis: "Fiindcă nu vrei să primeşti tu, îngăduie 
să se dea robului tău pământ cât pot duce doi catâri; căci robul 
tău nu mai vrea să mai aducă altor dumnezei nici ardere de tot, 


nici jertfă, ci va aduce numai Domnului. lată totuși ce rog pe 
Domnul să ierte robului tău: când stăpânul meu intră în casa lui 
Rimon să se închine acolo și se sprijină pe mâna mea, mă închin și 
eu în casa lui Rimon: să ierte Domnul pe robul tău, când mă voi 
închina în casa lui Rimon! Elisei a zis: "Du-te în pace.” Astfel a 
plecat Naaman de la Elisei și a ajuns la o oarecare depărtare. 

Ghehazi, slujitorul lui Elisei, avusese, de-a lungul anilor, ocazia 
să dezvolte spiritul de renegare de sine ce caracteriza lucrarea de 
o viață a stăpânului său. El avusese privilegiul să devină un nobil 
purtător de steag în oștirea Domnului. Cele mai bune daruri ale 
Cerului fuseseră multă vreme la îndemâna lui, dar, lăsând la o 
parte toate acestea, el poftise bunurile de puţină valoare ale bogăției 
lumești. Iar acum, dorinţele ascunse ale spiritului său avar l-au 
determinat să cedeze unei ispite care-l stăpânea. „lată”, a cugetat 
el, „stăpânul meu a cruțat pe sirianul acela, Naaman, și n-a primit 
din mâna lui ce adusese. Viu este Domnul că voi alerga după el și 
voi căpăta ceva de la el'.” Şi astfel, în ascuns, „Ghehazi a alergat 
după Naaman”. 

„+. Naaman, când l-a văzut alergând după el, s-a dat jos din car, 
ca să-i iasă înainte, și a zis: "Este bine totul? El a răspuns: "Totul 
este bine!” Atunci, Ghehazi a spus o minciună premeditată. 
„Stăpâ-nul meu”, zise el, „mă trimite să-ți spun: "lată că au venit 
la mine doi tineri din muntele lui Efraim, dintre fiii prorocilor; 
dă-mi pentru ei, te rog, un talant de argint și două haine de schimb'.” 
La această cerere, Naaman a răspuns îndată cu bucurie, insistând 
ca Ghehazi să ia doi talanţi de argint în loc de unul, „împreună cu 
două haine de schimb”, însărcinându-i pe slujitorii săi să ducă înapoi 
comoara. 

Când Ghehazi s-a apropiat de casa lui Elisei, le-a dat drumul 
slujitorilor și a ascuns argintul și hainele. După ce a făcut acest 
lucru, „s-a dus și s-a înfățișat înaintea stăpânului său” și, ca să se 
apere de mustrare, a spus a doua minciună. La întrebarea proro- 
cului „De unde vii?”, Ghehazi a răspuns: „Robul tău nu s-a dus 
nicăieri”. 

Atunci a venit o mustrare puternică, arătându-i că Elisei știa 
totul. „Oare n-a fost duhul meu cu tine, când a lăsat omul acela 

carul și a venit înaintea ta? Este oare acum vremea de luat argint, 
haine, măslini, vii, oi, boi, robi și roabe? Lepra lui Naaman se va 
lipi de tine și de sămânţa ta pentru totdeauna.” Îndată a venit 
pedeapsa peste omul vinovat. El a ieșit dinaintea lui Elisei „plin de 
lepră, alb ca zăpada”. 

Solemne sunt lecţiile de învăţat din această experienţă a unuia 
căruia îi fuseseră date privilegii înalte și sfinte. Prin purtarea sa, 
Ghehazi a așezat o piatră de poticnire pe calea lui Naaman, în a 
cărui minte pătrunsese o lumină minunată și care fusese câștigat 
pentru slujirea Dumnezeului celui viu. Pentru înșelăciunea 
practicată de Ghehazi nu putea fi adusă nicio scuză. Până în ziua 
morții lui a rămas lepros, blestemat de Dumnezeu și disprețuit de 
semenii lui. 

„Martorul mincinos nu rămâne nepedepsit, și cel ce spune 
minciuni nu va scăpa” (Proverbe 19,5). Oamenii cred că pot 
ascunde faptele lor rele de ochii omenești, dar nu-L pot înșela pe 
Dumnezeu. „Nicio făptură nu este ascunsă de EI, ci totul este gol 
și descoperit înaintea ochilor Aceluia cu care avem de-a face” 
(Evrei 4,13). Ghehazi a crezut că îl înșală pe Elisei, dar Dumnezeu 
i-a descoperit prorocului Său cuvintele pe care Ghehazi le spusese 
lui Naaman și toate amănuntele întâlnirii dintre cei doi bărbați. 

Adevărul este de la Dumnezeu, amăgirea, în toate formele ei 
nenumărate, este de la Satana, și oricine se depărtează în vreun 
fel de linia dreaptă a adevărului se predă puterii celui rău. Aceia 
care învaţă de la Hristos „nu vor avea părtășie cu lucrurile 
întunericului” (Efeseni 5,11); în vorbire, ca și în viaţă, ei vor fi 
simpli, deschiși și cinstiţi, căci se pregătesc pentru societatea celor 
sfinți, în a căror gură nu se găsește minciună (Apocalipsa 14,4.5). 

La câteva secole după ce Naaman se întorsese în căminul lui 
din Siria, vindecat la trup și convertit la spirit, Mântuitorul S-a 
referit la credinţa lui minunată și a recomandat-o ca pildă pentru 
toţi aceia care mărturisesc că ÎI slujesc pe Dumnezeu. „Și mulți 
leproși erau în Israel, pe vremea prorocului Elisei”, a spus 
Mântuitorul, „și totuși niciunul din ei n-a fost curăţit afară de 
Naaman, sirianul” (Luca 4,27). Dumnezeu a trecut pe lângă mulți 
leproși în Israel din cauză că necredinţa lor închisese ușa 


binecuvântării pentru ei. Un nobil păgân, care fusese credincios 
convingerilor sale cu privire la dreptate și care simţise nevoia de 
ajutor, era în ochii lui Dumnezeu mai vrednic de binecuvântările 
Sale decât erau suferinzii din Israel, care desconsideraseră și 
dispreţuiseră privilegiile date lor de Dumnezeu. Dumnezeu 
lucrează pentru aceia care preţuiesc favoarea Sa și răspund luminii 
date lor de Cer. 

Astăzi, în toate țările lumii, sunt oameni sinceri cu inima, asupra 
acestora strălucind lumina cerului. Dacă vor continua să urmeze 
cu credincioșie ceea ce ei înțeleg că este datoria lor, le va fi dată o 
lumină mai mare până când, asemenea lui Naaman de pe vremuri, 
vor fi constrânși să recunoască că „nu este Dumnezeu pe tot 
pământul” afară de Dumnezeul cel viu — Creatorul. 

Fiecărui suflet sincer, care „umblă în întuneric și n-are o lumină”, 
i se adresează invitaţia: „... să se încreadă în Numele Domnului și 
să se bizuie pe Dumnezeul lui!” „Cum niciodată nu s-a pomenit, 
nici nu s-a auzit vorbindu-se, și cum nici n-a văzut vreodată ochiul 
aşa ceva: anume ca un alt dumnezeu afară de Tine să fi făcut 
asemenea lucruri pentru cei ce se încred în El. Tu ieși înaintea 
celor ce împlinesc cu bucurie dreptatea, celor ce umblă în căile 
Tale și își aduc aminte de Tine” (Isaia 50,10; 64,4.5). 

ÎNCHEIEREA LUCRĂRII DE SLUJIRE 
A LUI ELISEI 


Chemat la slujba profetică atunci când Ahab încă domnea, Elisei 
trăise să vadă multe schimbări care au avut loc în Regatul lui Is- 
rael. Judecată după judecată căzuse peste israeliți în timpul domniei 
lui Hazael al Siriei, care fusese uns să fie un bici pentru un popor 
apostaziat. Măsurile stricte de reformă instituite de Iehu, avuseseră 
ca urmare nimicirea întregii case a lui Ahab. În războaiele neîntre- 
rupte cu sirienii, loahaz, urmașul lui Iehu, pierduse unele dintre 
cetăţile de la răsărit de Iordan. Pentru o vreme se păruse că sirienii 
aveau să pună stăpânire pe întregul regat. Dar reforma începută 
de Ilie și continuată de Elisei îi determinase pe mulți să-L caute 
pe Dumnezeu. Altarele lui Baal au fost uitate, și încet, dar sigur, 
planul lui Dumnezeu se împlinea în viaţa acelora care au ales să-L 
slujească din toată inima. 

Din dragostea Sa pentru israeliţii rătăciţi, Dumnezeu le-a 
îngăduit sirienilor să-i biciuiască. Datorită milei Sale pentru aceia 
a căror putere morală era slabă, El l-a ridicat pe Iehu ca să o ucidă 
pe Izabela cea nelegiuită și toată casa lui Ahab. Încă o dată, printr-o 
providenţă plină de milă, preoţii lui Baal și ai Astarteei au fost 
îndepărtați și altarele lor păgânești dărâmate. Dumnezeu, în 
înțelepciunea Sa, a văzut că dacă ispita avea să fie îndepărtată, 
unii aveau să uite păgânismul și aveau să-și îndrepte faţa spre cer; 
și de aceea El a îngăduit să cadă peste ei o nenorocire după alta. 
Judecăţile Lui erau amestecate cu milă, iar atunci când planul Său 
a fost îndeplinit, a schimbat situaţia în favoarea acelora care 
învăţaseră să-L caute. 

În timp ce influenţele spre bine și spre rău se luptau pentru 
întâietate, iar Satana făcea tot ce stătea în puterea lui pentru a 
desăvârși ruina pe care o provocase în timpul domniei lui Ahab și 


a Izabelei, Elisei continua să dea mărturie. A întâmpinat 
împotrivire, dar nimeni nu trata cu ușurință spusele lui. În tot 
regatul era onorat și respectat. Mulţi veneau la el pentru sfat. Pe 
când Izabela era încă în viață, loram, regele lui Israel, i-a căutat 
sfatul; și odată, pe când era în Damasc, a fost vizitat de solii lui 
Ben-Hadad, împăratul Siriei, care dorea să afle dacă boala pe care 
o avea urma să-i aducă moartea. Pentru toţi, prorocul a dat mărturie 
credincioasă într-o vreme când, din toate părțile, adevărul fusese 
pervertit și marea majoritate a poporului se găsea într-o răzvrătire 
manifestată în mod deschis împotriva Cerului. 

Dumnezeu nu l-a uitat niciodată pe solul Său ales. Într-o împre- 
jurare, în timpul năvălirii siriene, împăratul Siriei căuta să-l nimi- 
cească pe Elisei, din cauză că îl informase pe regele lui Israel de 
planurile vrăjmașului. Împăratul Siriei se sfătuise cu slujitorii lui, 
zicând: „Tabăra mea va fi în cutare loc”. Acest plan a fost 
descoperit de Domnul lui Elisei, care „a trimis să spună împăratului 
lui Israel: "Fereşte-te să treci pe lângă locul acela, căci acolo sunt 
ascunși sirienii.” Și împăratul lui Israel a trimis niște oameni să 
stea la pândă spre locul pe care i-l spusese şi despre care îl înștiin- 
tase omul lui Dumnezeu. Aceasta s-a întâmplat nu o dată, nici de 
două ori. 

Împăratului Siriei i s-a tulburat inima. I-a chemat pe slujitorii 
săi și le-a zis: "Nu voiţi să-mi spuneţi care din noi este pentru 
împăratul lui Israel?” Unul din slujitorii săi a răspuns: "Nimeni 
împărate, domnul meu; dar prorocul Elisei, care este în Israel, 
spune împăratului lui Israel cuvintele pe care le rostești în odaia 
ta de culcare.” 

Hotărât să termine cu profetul, împăratul Siriei a dat porunca: 
„Duceţi-vă și vedeţi unde este, ca să trimit să-l prindă”. Prorocul 
era la Dotan; și aflând aceasta, împăratul a trimis „acolo cai, care 
și o oaste puternică. Au ajuns noaptea, și au înconjurat cetatea. 
Slujitorul omului lui Dumnezeu s-a sculat dis-de-dimineaţă și a 
ieșit. Și iată că o oaste înconjura cetatea, cu cai și care.” 

Îngrozit, slujitorul lui Elisei l-a căutat cu vestea: „Ah! domnul 
meu”, a zis el, „cum vom face?” 

„Nu te teme”, a fost răspunsul prorocului, „căci mai mulți sunt 
cei ce sunt cu noi decât cei cu ei”. Și pentru ca slujitorul să-și dea 
seama, Elisei s-a rugat și a zis: „Doamne, deschide-i ochii să vadă”. 
Şi Domnul a deschis ochii slujitorului, care a văzut muntele plin 
de cai și de care de foc împrejurul lui Elisei.” Între slujitorul lui 
Dumnezeu și oștile vrăjmașilor înarmaţi era o oaste de îngeri cerești 
care-l înconjurau. Ei se coborâseră cu o putere mare, nu să distrugă, 
nici să ceară închinare, ci să tabere în jurul celor slabi și neajutorați 
ai Domnului, să le slujească. 

Când copiii lui Dumnezeu sunt aduși în situaţii dificile și în 
aparenţă nu este scăpare, ei să se bizuiască numai pe Domnul. 

Pe când oastea soldaţilor sirieni înainta cu îndrăzneală, neștiind 
de oștile nevăzute ale cerului, Elisei „a făcut atunci următoarea 
rugăciune către Domnul: 'Lovește, rogu-Te, pe poporul acesta cu 
orbire. Și Domnul i-a lovit cu orbire, după cuvântul lui Elisei. Elisei 
le-a zis: "Nu este aceasta calea, și nu este aceasta cetatea; veniți după 
mine și vă voi duce la omul pe care-l căutaţi. Și i-a dus la Samaria. 

Când au intrat în Samaria, Elisei a zis: "Doamne, deschide ochii 
oamenilor acestora, să vadă! Şi Domnul le-a deschis ochii și au 
văzut că erau în mijlocul Samariei. Împăratul lui Israel, văzându-i, 
a zis lui Elisei: "Să-i măcelăresc, să-i măcelăresc, părinte? Să nu-i 
măcelărești”, a răspuns Elisei: 'Obișnuiești tu oare să măcelărești 
pe aceia pe care îi iei prinși cu sabia și cu arcul tău? Dă-le pâine și 
apă, ca să mănânce și să bea; apoi să se ducă la stăpânul lor. 
Împăratul lui Israel le-a dat un prânz mare, şi ei au mâncat și au 
băut; apoi le-a dat drumul și au plecat la stăpânul lor” (vezi 
2 Împărați, capitolul 6). 

Pentru o vreme după această întâmplare, Israel a fost liber de 
atacurile sirienilor. Dar mai târziu, sub conducerea energică a unui 
împărat hotărât, Hazael, oștile asiriene au înconjurat Samaria și 
au asediat-o. Niciodată mai înainte nu fusese Israel dus într-o așa 
mare strâmtorare ca în timpul acestui asediu. Păcatele părinților 
erau cu adevărat pedepsite în copii și în copiii copiilor lor. Groză- 
viile unei foamete prelungite îl conduceau pe regele lui Israel la 
măsuri disperate, când Elisei a prezis eliberarea pentru a doua zi. 


Când se lumina spre a doua zi, „Domnul făcuse să se audă în 
tabăra sirienilor un vuiet de care și un vuiet de cai, vuietul unei 
mari oștiri”; și ei, cuprinși de frică, „s-au sculat și au luat-o la 
fugă” în revărsatul zorilor „lăsându-și corturile, caii și măgarii, 
tabăra așa cum era”, cu mari rezerve de hrană, „și au fugit ca 
să-şi scape viața”. Ei nu s-au oprit decât după ce au trecut Iordanul. 

In noaptea aceea, patru leproși de la poarta cetăţii, ajunși la 
disperare din pricina foamei, și-au propus să viziteze tabăra siriană 
și să se lase la mila asediatorilor, nădăjduind prin aceasta să le 
trezească simpatia și să obţină hrană. Cât de uimiţi au fost când, 
intrând în tabără, „n-au găsit pe nimeni”. Nefiind nimeni să-i atace 
sau să-i oprească, „au pătruns într-un cort, au mâncat și au băut, 
au luat din el argint, aur și haine și s-au dus și le-au ascuns. S-au 
întors iarăși, au pătruns într-un alt cort și au luat și de acolo lucruri 
pe care s-au dus și le-au ascuns. Apoi, și-au zis unul altuia: "Nu facem 
bine! Ziua aceasta este o zi de veste bună. Dacă vom tăcea... vom 
fi pedepsiți”. Îndată s-au întors în cetate cu vești pline de bucurie. 

Prada a fost uriașă; atât de bogate au fost rezervele, încât, în 
ziua aceea, „s-a vândut o măsură de floare de făină cu un siclu și 
două măsuri de orz cu un siclu”, așa cum spusese Elisei cu o zi 
mai înainte. Încă o dată Numele Domnului a fost înălțat înaintea 
păgânilor „după cuvântul Domnului”, prin prorocul Său în Israel 
(vezi 2 Împărați 7,5-16). 

În felul acesta, omul lui Dumnezeu a continuat să lucreze din 
an în an, stând aproape de popor în slujire credincioasă, iar în 
timp de criză stând alături de împărați, ca sfetnic înţelept. Anii 
lungi de rătăcire în idolatrie din partea conducătorilor și a 
poporului și-au făcut lucrarea lor groaznică, umbra întunecată a 
apostaziei încă se vedea pretutindeni, dar ici și colo erau și aceia 
care refuzaseră cu statornicie să-și plece genunchiul înaintea lui 
Baal. În timp ce Elisei își continua lucrarea de reformă, mulţi se 
întorceau de la păgânism și învățau să se bucure în slujirea Dumne- 
zeului celui adevărat. Prorocul era înviorat de aceste minuni ale 
harului divin și era insiprat de o mare dorinţă să ajungă la toți 
aceia cu inima sinceră. Oriunde se găsea, el se străduia să fie un 
învăţător al dreptăţii. 

Din punct de vedere omenesc, perspectivele renașterii spirituale 
a naţiunii erau tot atât de fără speranţă cum apar și astăzi înaintea 
slujitorilor lui Dumnezeu, care lucrează în locurile întunecate ale 
pământului. Dar biserica lui Hristos este reprezentanta lui 
Dumnezeu pentru vestirea adevărului; ea este împuternicită de El 
să facă o lucrare specială; și, dacă este credincioasă lui Dumnezeu, 
ascultătoare de poruncile Lui, în ea va locui desăvârșirea puterii 
divine. Dacă va fi devotată îndatoririlor ei, nu există putere care 
să i se împotrivească. Forţele vrăjmașului nu vor fi în stare s-o 
biruiască, așa cum pleava nu este în stare să reziste furtunii. 

Înaintea bisericii sunt zorii unei zile strălucite, glorioase, dacă va 
îmbrăca haina neprihănirii lui Hristos, renunțând la tot ce este lumesc. 

Dumnezeu îi cheamă pe cei credincioși ai Săi, care cred în EI, 
să îi îmbărbăteze pe aceia care sunt necredincioși și fără nădejde. 
Întoarceţi-vă la Domnul, voi, prizonieri ai nădejdii. Căutaţi putere 
la Dumnezeu, la Dumnezeul cel viu. Manifestaţi o credință umilă, 
neclintită în puterea și în dispoziţia Sa de a ne mântui. Când, prin 
credință, primim puterea Sa, El va schimba în mod minunat perspec- 
tivele cele mai deznădăjduite, cele mai descurajatoare. El va face 
aceasta pentru slava Numelui Său. 

Atâta vreme cât Elisei a putut călători din loc în loc prin Regatul 
lui Israel, a continuat să ia parte activă la edificarea școlilor profeților. 
Oriunde se găsea, Dumnezeu era cu el, dându-i cuvinte să vorbească 
și putere să facă minuni. Într-o împrejurare, „fiii prorocilor au zis 
lui Elisei: "lată că locul unde locuim noi cu tine este prea strâmt 
pentru noi. Haidem până la Iordan; ca să luăm de acolo fiecare câte 
o bârnă, și să ne facem acolo un loc de locuit.” Elisei a venit cu ei la 
Iordan, încurajându-i i cu prezenţa lui, dându-le îndrumări și chiar 
făcând o minune pentru a-i ajuta în lucrarea lor. „Şi pe când tăia 
unul din ei o bârnă, a căzut fierul de la secure în apă. El a strigat: 
"Ah! domnul meu, era împrumutat! Omul lui Dumnezeu a zis: "Unde 
a căzut? şi i-a arătat locul. Atunci, Elisei a tăiat o bucată de lemn, 
a aruncat-o în locul acela, și fierul de la secure a plutit pe apă. Apoi 
a zis: "Ridică-T, și a întins mâna și l-a luat” (vers. 5-7). 

Atât de eficientă fusese slujirea sa și atât era de răspândită 
influenţa sa, încât atunci când era pe patul morţii, chiar și tânărul 
rege Ioas, un idolatru cu puțin respect pentru Dumnezeu, a 


recunoscut în proroc un părinte în Israel și a recunoscut că pre- 
zenţa lui în mijlocul lor era de mai mare valoare în timp de 
încercare, decât o mulțime de cai și de care. Raportul spune: „Elisei 
s-a îmbolnăvit de o boală de care a murit. Ioas, împăratul lui Is- 
rael, s-a pogorât la el, a plâns pe fața lui și a zis: "Părinte, părinte! 
Carul lui Israel și călărimea lui!” (2 Împărați 13 14) 

Pentru multe suflete tulburate și având nevoie de ajutor, 
prorocul lucrase ca un părinte înţelept și înţelegător. Și în această 
împrejurare nu i-a întors spatele tânărului nelegiuit din faţa lui, 
atât de nedemn pentru poziţia de încredere pe care o ocupa, și 
totuși într-o atât de mare nevoie de sfat. Dumnezeu, în providenta 
Sa, i-a oferit regelui o ocazie să răscumpere greșelile tatălui său și 
să-și aşeze regatul într-o poziţie mai bună. Vrăjmașul sirian, care 
acum ocupa teritoriul de la răsărit de Iordan, trebuia să fie 
îndepărtat. Încă o dată puterea lui Dumnezeu avea să se manifeste 
în favoarea Israelului rătăcit. 

Prorocul pe moarte i-a poruncit regelui: „la un arc și săgeți”. 
Ioas a ascultat. Apoi, prorocul a zis: „Încordează arcul cu mâna 
ta”. După ce Ioas a încordat arcul „cu mâna lui, Elisei și-a pus 
mâinile pe mâinile împăratului, și a zis: "Deschide fereastra dinspre 
răsărit'” — spre cetăţile de dincolo de Iordan aflate în stăpânirea 
sirienilor. După ce regele a deschis fereastra zăbrelită, Elisei i-a 
poruncit să tragă. Când săgeata și-a luat zborul, prorocul a fost 
inspirat să zică: „Aceasta este o săgeată de izbăvire din partea 
Domnului, o săgeată de izbăvire împotriva sirienilor: vei bate pe 
sirieni la Afec până îi vei nimici”. 

lar acum, prorocul a încercat credinţa regelui. Poruncindu-i lui 
Ioas să ia săgeți, i-a zis: „Loveşte în pământ!” De trei ori a lovit 
regele în pământ și apoi s-a oprit. „Trebuia să lovești de cinci 
sau șase ori”, a spus Elisei dezamăgit, „atunci i-ai fi bătut pe 
sirieni până i-ai fi nimicit, acum îi vei bate numai de trei ori” 
(2 Împărați 13,15-19). 

Lecţia este pentru toți cei aflați în poziţii de încredere. Când 
Dumnezeu deschide o cale pentru îndeplinirea unei anumite lucrări 
și dă asigurarea reușitei, unealta aleasă trebuie să facă tot ce stă în 
puterea sa pentru a înfăptui rezultatul făgăduit. Pe măsura 
entuziasmului și stăruinţei cu care este dusă lucrarea înainte va fi și 

reușita. Dumnezeu poate face minuni pentru poporul Său numai 
dacă ei își îndeplinesc lucrarea cu energie neobosită. El cheamă 
oameni cu devotament față de lucrarea Sa, curaj moral, dragoste 
arzătoare pentru suflete și cu o râvnă care nu slăbește niciodată. 
Astfel de lucrători nu vor socoti nicio sarcină prea grea, nicio 
perspectivă prea disperată. Ei vor lucra neînfricați până când 
aparenta înfrângere se va transforma într-o biruință glorioasă. Nici 
zidurile închisorii, nici rugul de martir nu-i vor abate de la planul 
lor de a conlucra cu Dumnezeu pentru înălțarea Împărăției Sale. 

Odată cu sfatul și cu încurajarea date lui Ioas, lucrarea lui Elisei 
s-a încheiat. Cel asupra căruia se revărsase o măsură deplină din 
duhul lui Ilie se dovedise credincios până la sfârșit. Niciodată nu 
se clătinase. Niciodată nu-și pierduse încrederea în puterea 
Atotputerniciei. Întotdeauna, când calea i se părea cu totul închisă, 
înainta mereu în credință, iar Dumnezeu i-a onorat încrederea și 
i-a deschis calea înainte. 

Lui Elisei nu i-a fost dat să-și urmeze stăpânul într-un car de 
foc. Domnul a îngăduit să vină asupra lui o suferință îndelungată. 
În orele lungi de slăbiciune și de suferinţă omenească, credinţa lui 
s-a prins de făgăduinţele lui Dumnezeu și a văzut în juru-i soli cerești 
ai mângâierii și ai păcii. Așa cum pe înălțimile Dotanului văzuse 
oștile cerului care-l înconjurau, carele de foc ale lui Israel și călărimea 
lui, acum era conștient de prezenţa îngerilor care simțeau cu el și a 
fost sprijinit. În toată viața lui manifestase o credință puternică şi 
pe măsură ce înaintase în cunoașterea căilor lui Dumnezeu şi a 
bunătăţii Sale pline de milă, credinţa rodise o încredere dăinuitoare 
în Dumnezeul lui; și, când moartea l-a chemat, a fost gata să se 
odihnească de ostenelile lui. 

„Scumpă este înaintea Domnului moartea celor iubiți de EI” 
(Psalmi 116,15) ... „Cel neprihănit chiar și la moarte trage nădejde” 
(Proverbe 14,32). Împreună cu psalmistul, Elisei putea spune cu toată 
încrederea: „Dumnezeu îmi va scăpa sufletul din Locuinţa morților; 
căci mă va lua sub ocrotirea Lui” (Psalmi 49,15). Şi cu bucurie putea 
mărturisi: „Știu că Răscumpărătorul meu este viu și că se va ridica la urmă 
pe pământ” (lov 19,25). „Dar eu, în nevinovăția mea, voi vedea Faţa 
Ta: cum mă voi trezi, mă voi sătura de chipul Tău” (Psalmi 17,15). 


CAPITOLUL 22 


„NINIVE, CETATEA CEA MARE” 


Printre cetăţile lumii antice, în zilele când Israel era împărțit, 
una dintre cele mai mari era Ninive, capitala Imperiului Asirian. 
Întemeiată pe țărmul fertil al Tigrului, la scurtă vreme după 
împrăștierea de la Turnul Babel, ea înflorise de-a lungul secolelor 
până când a ajuns „o cetate foarte mare, cât o călătorie de trei 
zile” (lona 3,3). 

În timpul prosperității ei vremelnice, Ninive era un centru al 
crimei și al nelegiuirii. Inspirația a caracterizat-o ca fiind „cetatea 
vărsătoare de sânge, plină de minciună și de silnicie”. Într-un limbaj 
figutat, prorocul Naum i-a comparat pe niniveni cu un leu crud și 
lacom. „Cine este acela”, întrebă el, „pe care să nu-l fi atins 
răutatea ta?” (Naum 3,1.19) 

Și totuşi, Ninive, oricât ajunsese de nelegiuită, nu era cu totul 
pradă răului. Acela care îi „vede pe toți fiii oamenilor” (Psalmi 
33,13) şi „privește tot ce este de dispreț” în ei (Iov 28,10) i-a 
văzut în cetatea aceea pe mulţi care doreau după ceva mai bun și 
mai înalt, cărora, dacă li s-ar fi oferit ocazia să-L cunoască pe 
Dumnezeul cel viu, ar fi lăpădat faptele lor rele și I s-ar fi închinat. 
Astfel, în înțelepciunea Sa, Dumnezeu li S-a descoperit într-un 
mod neîndoielnic, ca să-i conducă, dacă era cu putinţă, la pocăință. 

Unealta aleasă pentru lucrarea aceasta a fost prorocul Iona, 
fiul lui Amitai. Cuvântul Domnului i-a vorbit: „Scoală-te, du-te la 
Ninive, cetatea cea mare, și strigă împotriva ei. Căci răutatea ei 
s-a suit până la Mine!” (Iona 1,1.2) 

Când prorocul s-a gândit la greutăţile însărcinării lui și la ceea 
ce părea imposibil, el a fost ispitit să pună la îndoială înțelepciunea 
chemării. Din punct de vedere omenesc se părea că nu se poate 
câștiga nimic din vestirea unei asemenea solii în această cetate 
trufașă. El a uitat pentru o clipă că Dumnezeul pe care-L slujea 

era atotînțelept și atotputernic. În timp ce ezita în îndoială, Satana 
l-a copleșit cu descurajarea. Prorocul a fost cuprins de o mare 
frică și „s-a sculat să fugă la Tars”. Ajungând la Iope a găsit o 
corabie, „ca să meargă împreună cu călătorii” (vers. 3). 

Prin însărcinarea dată, lui Iona i se încredinţase o grea răspun- 
dere; cu toate acestea, Acela care-i poruncise să meargă era în 
stare să-l susţină pe slujitorul Lui și să-i dea reușită. Dacă prorocul 
ar fi ascultat fără îndoieli, ar fi fost scutit de unele experienţe 
amare și ar fi fost binecuvântat din belșug. Și totuși, în ceasul în- 
cercării lui lona, Dumnezeu nu l-a părăsit. Printr-o serie de încer- 
cări și de providenţe uimitoare, încrederea prorocului în Dumne- 
zeu și în puterea Sa infinită de a mântui avea să fie înviorată. 

Dacă atunci când i-a fost adresată chemarea la început, lona 
s-ar fi oprit să gândească liniștit, el și-ar fi dat seama cât de nebu- 
nească era orice străduință din partea lui să scape de răspunderea 
aşezată asupra lui. Dar nu i s-a îngăduit prea mult să meargă 
netulburat în fuga lui necugetată. „Domnul a făcut să sufle pe 
mare un vânt năpraznic, și a stârnit o mare furtună. Corabia 
ameninţa să se sfărâme. Corăbierii s-au temut, au strigat fiecare 
la dumnezeul lui și au aruncat în mare uneltele din corabie, ca să 
o facă mai uşoară, lona s-a pogorât în fundul corăbiei, s-a culcat 
și a adormit dus” (vers. 4.5). 

Pe când corăbierii strigau după ajutor la zeii lor păgâni, 
cârmaciul, îngrozit peste măsură, l-a găsit pe Iona și i-a zis: „Ce 
dormi? Scoală-te și cheamă pe Dumnezeul tău! Poate că Dumnezeu 
va voi să se gândească la noi și nu vom pieri” (vers. 6). 

Dar rugăciunile bărbatului care fugise de pe calea datoriei 
n-au adus niciun ajutor. Corăbierii, sub impresia gândului că 
violența neînțeleasă a furtunii era manifestarea mâniei zeilor lor, 
au propus o ultimă soluţie, aruncarea la sorţi, „ca să știm, au zis 
ei”, din pricina cui a venit peste noi nenorocirea aceasta? Ce meserie 
ai și de unde vii? Care îţi este ţara și din ce popor ești?” El le-a 
răspuns: "Sunt evreu și mă tem de Domnul, Dumnezeul cerului, 
care a făcut marea și uscatul! 

Oamenii aceia au avut o mare teamă, și i-au zis: "Pentru ce ai 
făcut lucrul acesta?” Căci oamenii aceia știau că fugea de faţa 


Domnului, pentru că le spusese el. Ei i-au zis: "Ce să-ți facem, ca 
să se potolească marea faţă de noi? Căci marea era din ce în ce 
mai înfuriată. El le-a răspuns: "Luaţi-mă și aruncați-mă în mare, și 
marea se va potoli faţă de voi! Căci știu că din vina mea vine peste 
voi această mare furtună! 

Oamenii aceia vâsleau ca să ajungă la uscat, dar nu puteau, 
pentru că marea să întărâta tot mai mult împotriva lor. Atunci au 
strigat către Domnul, și au zis: "Doamne, nu ne pierde din pricina 
omului acestuia și nu ne împovăra cu sânge nevinovat! Căci Tu, 
Doamne, faci ce vrei! Apoi au luat pe Iona și l-au aruncat în 
mare. Și furia mării s-a potolit. Pe oamenii aceia i-a apucat o mare 
frică de Domnul, și au adus Domnului o jertfă și I-au făcut juruințe. 

Domnul a trimis un pește mare să-l înghită pe Iona, și Iona a 
stat în pântecele peştelui trei zile și trei nopți. 

Iona s-a rugat Domnului, Dumnezeului său, din pântecele 
peştelui, și a zis: "În strâmtorarea mea, am chemat pe Domnul și 
m-a ascultat; din mijlocul locuinţei morților am strigat și mi-a auzit 
glasul. Și totuși mă aruncasei în adânc, în inima mării, și râurile de 
apă mă înconjuraseră; toate valurile și toate talazurile Tale au trecut 
peste mine. Ziceam: Sunt lepădat dinaintea ochilor Tăi! Dar iarăși 
voi vedea Templul Tău cel sfânt! Apele m-au acoperit până aproape 
să-mi ia viaţa, adâncul m-a învăluit, papura s-a împletit în jurul 
capului meu. M-am pogorât până la temeliile munţilor, zăvoarele 
pământului mă încuiau pe vecie; dar Tu m-ai scos viu din groapă, 
Doamne, Dumnezeul meu! Când îmi tânjea sufletul în mine, 
mi-am adus aminte de Domnul, și rugăciunea mea a ajuns până la 
tine, în Templul Tău cel sfânt. Cei ce se lipesc de idoli deșerți 
îndepărtează îndurarea de la ei. Eu însă Îţi voi aduce jertfe cu un 
strigăt de mulțumire, voi împlini juruințele pe care le-am făcut. 
Mântuirea vine de la Domnul” (Iona 1,7; 2,1-9). 

În cele din urmă, lona a învăţat că „la Domnul este scăpare” 
(Psalmi 3,8). Odată cu umilinţa și cu recunoașterea harului 
mântuitor al lui Dumnezeu, a venit și izbăvirea. Iona a fost eliberat 
din primejdia adâncului și a fost aruncat pe uscat. 

Din nou, slujitorul lui Dumnezeu a fost trimis să avertizeze 
cetatea Ninive. „Cuvântul Domnului a vorbit a doua oară lui Iona 

astfel: "Scoală-te, du-te la Ninive, cetatea cea mare și vestește acolo 
strigarea pe care ţi-o voi da! Și Iona s-a sculat și s-a dus acolo la 
Ninive, după Cuvântul Domnului. Și Ninive era o cetate foarte 
mare, cât o călătorie de trei zile”. De data aceasta, el n-a mai stat 
să pună întrebări și să se îndoiască, ci a ascultat fără să ezite. 
„S-a sculat și s-a dus la Ninive, după Cuvântul Domnului” (lona 
3,1-3). 

Când a intrat Iona în cetate, a început îndată să strige împotriva 
ei solia: „Încă patruzeci de zile și Ninive va fi nimicită” (vers. 4). 
A mers de pe o stradă pe alta, strigând avertizarea. 

Solia nu a fost în zadar. Strigătul care a răsunat pe străzile 
cetăţii nelegiuite a trecut din gură în gură până când toţi locu- 
itorii au auzit înspăimântătorul anunţ. Duhul lui Dumnezeu a 
impresionat inimile și a făcut să tremure din cauza păcatelor și să 
se pocăiască în adâncă umilinţă. 

„Oamenii din Ninive au crezut în Dumnezeu, au vestit un post 
și s-au îmbrăcat cu saci, de la cei mai mari până la cei mai mici. 
Lucrul acesta a ajuns la urechea împăratului din Ninive; el s-a 
sculat de pe scaunul lui de domnie, și-a scos mantia de pe el, s-a 
acoperit cu un sac, și a șezut în cenușă. Și a trimis să se dea de 
știre în Ninive, din porunca împăratului și a mai-marilor lui, 
următoarele: "Oamenii și vitele, boii și oile să nu guste nimic, să 
nu pască și nici să nu bea apă deloc! Ci oamenii și vitele să se 
acopere cu saci, să strige cu putere către Dumnezeu și să se 
întoarcă de la calea lor cea rea și de la faptele de asuprire de care 
le sunt pline mâinile! Cine știe dacă nu Se va întoarce Dumnezeu 
și Se va căi, și dacă nu-Și va opri mânia Lui aprinsă, ca să nu 
pierim!”” (vers. 5-9) 

Când împăratul și nobilii, împreună cu poporul de rând, cei de 
sus și cei de jos, „s-au pocăit la propovăduirea lui Iona” (Matei 
12,41) şi s-au unit în strigăt către Dumnezeul cerului, mila Lui 
le-a fost oferită. „Dumnezeu a văzut ce făceau ei și că se întorceau 
de la calea lor cea rea. Atunci, Dumnezeu S-a căit de răul pe care 
se hotărâse să li-l facă, și nu l-a făcut” (vers. 10). Nimicirea lor a 
fost îndepărtată; Dumnezeul lui Israel a fost înălţat și onorat în 
toată lumea păgână, iar Legea Sa a fost respectată. Nu peste mulți 


ani, Ninive avea să cadă pradă popoarelor înconjurătoare din cauză 
că L-au uitat pe Dumnezeu și din cauza marii sale trufii. (Pentru 
o relatare a umilirii și căderii Imperiului Asirian, vezi capitolul 
30.) 

Când Iona a aflat planul lui Dumnezeu de a cruța cetatea care, 
în ciuda nelegiuirii ei, fusese determinată să se pocăiască în sac și 
cenușă, ar fi trebuit să fie primul care să se bucure de harul minunat 
al lui Dumnezeu; dar el a îngăduit minţii să zăbovească asupra 
posibilității ca el să fie privit ca un proroc mincinos. Gelos pentru 
renumele lui, el a pierdut din vedere valoarea infinit mai mare a 
fiinţelor din cetatea aceea nenorocită. Mila manifestată de 
Dumnezeu faţă de ninivenii pocăiţi „n-a plăcut deloc lui Iona, și 
s-a mâniat”. „Nu este aceasta tocmai ce ziceam eu”, întrebă el pe 
Domnul, „când eram încă în ţara mea? Tocmai lucrul acesta voiam 
să-l înlătur fugind la Tars. Căci știam că ești un Dumnezeu milos 
și plin de îndurare, îndelung răbdător și bogat în bunătate, și că 
Te căiești de rău!” (Iona 4,1.2) 

Încă o dată el s-a lăsat dus de tendința de a pune întrebări și de 
a se îndoi, și din nou a fost copleșit de descurajare. Pierzând din 
vedere interesele altora și socotind că ar fi mai bine să moară 
decât să trăiască și să vadă cetatea cruțată, în nemulțumirea lui a 
exclamat: „Acum, Doamne, ia-mi viața, căci vreau mai bine să 
mor decât să trăiesc! 

Domnul a răspuns: "Bine faci tu de te mânii? Și Iona a ieșit din 
cetate și s-a așezat la răsărit de cetate. Acolo şi-a făcut un umbrar 
și a stătut sub el, până va vedea ce are să se întâmple cu cetatea. 
Domnul, Dumnezeu a adus un vierme, care a înțepat curcubetele 
și curcubetele s-a uscat. Când a răsărit soarele, Dumnezeu a făcut 
să sufle un vânt uscat de la răsărit, și soarele a bătut peste capul 
lui Iona, și Iona a leșinat. Atunci a dorit să moară și a zis: "Mai 
bine să mor decât să trăiesc! 

Dar Dumnezeu a zis lui Iona: "Bine faci tu că te mânii din pricina 
curcubetelui?” El a răspuns: "Da bine fac că mă mânii până la 
moarte! Atunci și Domnul a zis: Tie îți este milă de curcubetele 
acesta, care nu te-a costat nicio trudă și pe care nu tu l-ai făcut să 
crească, ci într-o noapte s-a născut și într-o noapte a pierit. Și Mie 

să nu-Mi fie milă de Ninive, cetatea cea mare, în care nu știu să 
deosebească dreapta de stânga lor, afară de o mulţime de vite!” 
(vers. 7-11) 

Tulburat și umilit, neînstare să înțeleagă planul lui Dumnezeu 
în cruţarea cetăţii Ninive, Iona adusese totuși la îndeplinire 
însărcinarea dată de a avertiza cetatea cea mare. Și cu toate că 
evenimentul prevestit nu a avut loc, solia de avertizare era întru 
totul venită de la Dumnezeu. Ea a adus la îndeplinire scopul pe 
care Dumnezeu l-a avut în plan. Slava harului Său a fost descoperită 
printre păgâni. Aceia care stătuseră multă vreme „în întuneric și 
în umbra morţii, trăiau legaţi în ticăloșie și fiare”, „în strâmtorarea 
lor au strigat către Domnul și El i-a auzit din necazurile lor. I-a 
scos din întuneric și din umbra morţii, și le-a rupt legăturile, „a 
trimis cuvântul Său și i-a tămăduit, și i-a scăpat din groapă” (Psalmi 
107,10.13.14.20). 

În timpul lucrăii Sale pământești, Hristos a vorbit despre binele 
făcut prin predicarea lui Iona în Ninive și i-a comparat pe locuitorii 
acelui centru păgânesc cu pretinsul popor al lui Dumnezeu din 
zilele Sale. „Bărbaţii din Ninive”, a zis El, „se vor scula alături de 
neamul acesta, în ziua judecății, și-l vor osândi, pentru că ei s-au 
pocăit la propovăduirea lui Iona; și iată că aici este Unul mai mare 
decât Iona” (Matei 12,14). În lumea ocupată, plină de zarva 
comerţului și de certurile afacerilor, unde oamenii căutau să apuce 
totul pentru ei, a venit Hristos; și deasupra învălmășelii a fost auzit 
glasul Lui, ca o trâmbiţă a lui Dumnezeu: „Și ce folosește unui om 
să câștige toată lumea, dacă își pierde sufletul său?” (Marcu 
8,36.37) 

După cum predicarea lui lona a fost un semn pentru niniveni, 
tot astfel predicarea lui Hristos a fost un semn pentru generația 
Sa. Dar ce contrast în ce privește primirea soliei! Și totuși, cu 
toată indiferența și batjocura, Mântuitorul a lucrat până când 
Și-a îndeplinit misiunea. 

Lecţia aceasta este pentru solii lui Dumnezeu de astăzi, când 
cetățile popoarelor se găsesc într-o nevoie tot atât de mare după 
cunoașterea atributelor și planului Dumnezeului celui adevărat, 
așa cum erau ninivenii de altădată. Trimișii lui Hristos trebuie să 


îi îndrepte pe oameni către o lume mai bună, care într-o mare 
măsură este pierdută din vedere. După învăţăturile Sfintei 
Scripturi, singura cetate care va rezisa este cetatea al cărei meșter 
și ziditor este Dumnezeu. Cu ochii credinţei, omul poate vedea 
poarta cerului strălucind de măreţia slavei lui Dumnezeu. Prin 
slujitorii Săi, Domnul lisus îi cheamă pe oameni să lupte cu ambiţie 
sfână pentru a-și asigura o moștenire nepieritoare. El îi îndeamnă 
să-și pună comoara alături de tronul lui Dumnezeu. 

Peste locuitorii orașelor vine cu grăbire și sigur o vinovăţie 
aproape universală, din cauza creșterii continue a unei fărădelegi 
voite. Descrierea stricăciunii care predomină este dincolo de puterea 
condeiului omenesc. Fiecare zi aduce dezvăluiri noi cu privire la 
lupte, mituri și fraude; fiecare zi aduce raportul ei plin de suferințele 
omenești, distrugere brutală, diabolică, a vieţii omenești. Fiecare zi 
este martora creșterii nebuniei, a crimei și a sinuciderii. 

În toate veacurile, Satana a căutat să-i ţină pe oameni în neştiință 
cu privire la planurile binefăcătoare ale lui Iehova. El se străduiește 
să îndepărteze dinaintea lor lucrurile cele mari ale Legii lui 
Dumnezeu — principiile dreptăţii, milei și dragostei pe care le susține 
ea. Oamenii se îngâmfă pentru progresul minunat și pentru 
iluminarea veacului în care trăim; dar Dumnezeu vede pământul 
plin de nelegiuire, de violență. Oamenii declară că Legea lui 
Dumnezeu a fost abrogată, că Biblia nu este autentică; și, ca urmare, 
un val de nelegiuire, cum n-a mai fost din zilele lui Noe și din vremea 
Israelului apostat, inundă lumea. Nobleţea sufletului, amabilitatea, 
evlavia sunt părăsite pentru mulțumirea poftei după lucrurile oprite. 
Raportul întunecat la crimei săvârșite pentru un câștig este 
îndestulător ca să îngheţe sângele și să umple sufletul de groază. 

Dumnezeul nostru este un Dumnezeu al milei. El îi tratează pe 
călcătorii Legii Sale cu îndelungă răbdare și cu o milă plină de 
bunătate. Şi cu toate acestea, chiar în zilele noastre, când bărbații 
și femeile au atât de multe ocazii să cunoască Legea divină, așa 
cum a fost descoperită în Cartea Sfântă. Marele Conducător al 
Universului nu poate privi cu satisfacție cetățile nelegiuite, unde 
domnesc violenţa și crima. Sfârșitul răbdării lui Dumnezeu cu aceia 
care persistă în neascultare se apropie cu repeziciune. 

Ar trebui oare ca oamenii să fie surprinși de o schimbare bruscă 
și neașteptată în modul în care Conducătorul Suprem procedează 
cu locuitorii unei lumi căzute? Ar trebui oare să fie surprinși atunci 
când pedeapsa urmează nelegiuirii și creșterii crimei? Ar trebui 
oare să fie surprinși atunci când Dumnezeu aduce distrugere și 
moarte peste aceia ale căror câștiguri necinstite au fost obținute 
prin amăgire și fraudă? În ciuda faptului că o lumină crescândă cu 
privire la cerințele lui Dumnezeu străluceşte pe calea lor, mulți 
aleg să rămână sub steagul întunecat al începătorului oricărei 
răzvrătiri împotriva conducerii cerului. 

Răbdarea lui Dumnezeu este foarte mare — atât de mare, încât, 
atunci când ne gândim la insulta continuă adusă poruncilor Sale 
sfinte, ne minunăm. Cel Atotputernic a desfășurat o putere 
restrângătoare asupra propriilor Sale atribute. Dar El Se va scula 
cu singuranță să-i pedepsească pe cei nelegiuiţi, care sfidează cu 
atâta îndrăzneală cerințele drepte ale Decalogului. 

Dumnezeu le îngăduie oamenilor un timp de probă; dar este 
un punct dincolo de care răbdarea divină nu mai poate merge, iar 
judecăţile lui Dumnezeu trebuie să urmeze cu siguranță. Domnul 
îi tolerează multă vreme pe oameni și cetăţile lor, dând avertizări 
pline de milă pentru a-i salva de mânia divină; dar vine o vreme 
când rugăminţile pentru milă nu vor mai fi ascultate și elementele 
răzvrătite, care continuă să respingă lumina adevărului, vor fi 
spulberate din milă pentru ei și pentru aceia care altfel ar fi 
influențați prin exemplul lor. Timpul este aproape când va fi în 
lume o suferință pe care niciun balsam omenesc nu o va putea 
vindeca. Duhul lui Dumnezeu Se retrage. Dezastre pe mare și pe 
uscat urmează unul după altul, într-o succesiune rapidă. Cât de 
des auzim de cutremure, de furtuni și de distrugeri prin foc și prin 
apă, cu pierderi mari de averi și vieţi omenești! În aparenţă, aceste 
calamități sunt izbucniri capricioase ale forțelor naturii dezorgani- 
zate și neregulate, cu totul în afara planului lui Dumnezeu. Ele sunt 
unele dintre mijloacele prin care El caută să trezească omenirea 
să-și dea seama de primejdie. 

Solii lui Dumnezeu din marile orașe nu trebuie să se descurajeze 
în faţa nelegiuirii, nedreptăţii și devastării cărora sunt chemați să 


le facă faţă, și în timp ce se străduiesc să proclame vestea bună a 
mântuirii, Domnul îl va îmbărbăta pe orice lucrător cu aceeași 
solie pe care i-a dat-o apostolului Pavel în Corintul nelegiuit: „Nu 
te teme; ci vorbește și nu tăcea, căci Eu sunt cu tine; și nimeni nu 
va pune mâna pe tine, ca să-ţi facă rău; Vorbește, fiindcă am mult 
norod în această cetate” (Fapte 18,9.10). Toţi cei angajaţi în 
lucrarea de salvare de suflete să-și aducă aminte că în timp ce 
mulți nu vor lua aminte la sfatul lui Dumnezeu din Cuvântul Său, 
nu toată lumea va întoarce spatele luminii și adevărului, invitaţiei 
unui Mântuitor răbdător şi iertător. În fiecare oraș, oricât de plin 
de violenţă și crimă ar fi, sunt mulţi care, cu ajutorul unei instruiri 
potrivite, pot să înveţe să devină urmași ai lui lisus. În felul acesta 
se poate ajunge la mii de oameni cu adevărul mântuitor, și ei pot fi 
conduși să-L primească pe Hristos ca Mântuitor personal. 

Solia lui Dumnezeu pentru locuitorii pământului de astăzi este: 
„De aceea și voi fiţi gata; căci Fiul omului va veni în ceasul în care 
nu vă gândiţi” (Matei 24,44). Sistuaţiile care există în societate, 
mai ales în marile orașe, vestesc cu glas de tunet că ceasul judecății 
lui Dumnezeu a sosit și că sfârșitul tuturor lucrurilor de pe pământ 
este aproape. Ne găsim în pragul crizei veacurilor. Într-o rapidă 
succesiune, judecățile lui Dumnezeu vor urma una după alta — foc 
și inundaţii, cutremure și război cu vărsare de sânge. Nu trebuie 
să fim surprinși în vremea aceasta de evenimente atât de mari și 
de hotărâtoare; căci îngerul milei nu mai poate rămâne multă vreme 
să-i ocrotească pe cei nepocăiți. 

„Căci iată, Domnul iese din locuinţa Lui să pedepsească 
nelegiuirile locuitorilor pământului; și pământul va da sângele pe 
față şi nu va mai acoperi uciderile” (Isaia 26,21). Furtuna milei 
lui Dumnezeu se adună și vor sta în picioare numai aceia care vor 
răspunde invitaţiilor lui Iona, și vor fi sfinţiți prin ascultarea de 
legile Conducătorului divin. Numai cel neprihănit va fi ascuns cu 
Hristos în Dumnezeu până când distrugerea va trece. Glasul inimii 
să fie: 


Ca Tine altul n-am aflat, 
In Tine sufletul îmi scapă; 

Nu mă lăsa străin, pribeag. 
Cu Tine locul mi-este larg 
Si inima mi se adapă. 

Îmi tine sufletul curat, 

Si-n toiul vânturilor reci 
Nu mă lasa în voia lor. 

La Tine caut ajutor, 

Și azi, şi mâine, și în veci. 

ROBIA ASIRIANĂ 


Anii de încheiere ai nefericitului regat al lui Israel au fost 
caracterizați printr-o violenţă și vărsare de sânge cum nu se mai 
văzuseră niciodată, nici chiar în perioada cea mai rea de dezbinare 
și agitaţie, sub conducerea lui Ahab. Timp de peste două veacuri, 
conducătorii celor zece seminţii semănaseră vânt; acum secerau 
furtună. Rege după rege fusese asasinat, ca să facă loc altora, 
ambiţioși să conducă. „Au pus împărați”, a declarat Domnul despre 
acești uzurpatori nelegiuiţi, „fără porunca Mea și căpetenii fără 
știrea Mea” (Osea 8,4). Orice principiu de dreptate a fost lăsat la 
o parte; aceia care ar fi trebuit să stea înaintea popoarelor 
pământului ca depozitari ai harului divin „au fost necredincioși 
Domnului” și unul altuia (Osea 5,7). 

Cu cele mai aspre mustrări, Dumnezeu a căutat să trezească 
națiunea nepocăită la o înţelegere a iminentei primejdii pentru o 
totală distrugere. Prin Osea și Amos, el le-a trimis celor zece seminţii 
solie după solie, îndemnând la o pocăință deplină și prezentând 
ameninţarea cu dezastrul, ca urmare a neascultării lor continue. 
„Aţi arat răul”, spunea Osea, „aţi secerat nelegiuirea și aţi mâncat 
rodul minciunii. Căci te-ai încrezut în carăle tale de luptă, în 
numărul oamenilor tăi viteji. De aceea se va stârni o zarvă împotriva 
poporului tău și toate cetăţuile tale vor fi nimicite... În revărsatul 
zorilor, se va isprăvi cu împăratul lui Israel!” (Osea 10,13-15) 

Despre Efraim, prorocul mărturisea: „Nişte străini mănâncă 
puterea și el nu-și dă seama, îl apucă bătrâneţea și el nu-și dă 
seama”. (Prorocul Osea s-a referit deseori la Efraim, un condu- 
cător al unui popor în apostazie printre seminţiile lui Israel, ca 
simbol al unui popor apostaziat.) „Israel a lepădat binele cu scârbă.” 
„Zădrobit în judecată”, neînstare să vadă rezultatul dezastruos al 
purtării lui stricate, poporul celor zece seminții va „rătăci printre 
neamuri”, curând (Osea 7,9; 5,11; 9,17). 

Unii dintre conducătorii lui Israel simțeau foarte viu pierderea 
prestigiului lor și doreau să-l câștige iarăși. Dar în loc să se 
îndepărteze de la acele practici care aduseseră slăbirea regatului, 
au continuat în nelegiuire, amăgindu-se că atunci când se va ivi 
ocazia, aveau să se ridice la puterea politică pe care o doreau, 
aliniindu-se cu păgânii: „Când își vede Efraim boala și Iuda rănile, 
Efraim aleargă în Asiria”. „Efraim a ajuns ca o turturică proastă, 
fără pricepere; ei cheamă Egiptul și aleargă în Asiria.” „Face 
legământ cu Asiria” (Osea 5,13; 7,11; 12,1). 

Prin omul lui Dumnezeu, care se arătase înaintea altarului de 
la Betel, prin Ilie și Elisei, prin Amos și Osea, Domnul pusese de 
nenumărate ori înaintea celor zece seminţii relele neascultării. Dar 
în ciuda mustrărilor și apelurilor, Israel căzuse tot mai jos în 
apostazie. „Israel dă din picioare ca o mânzată neîmblânzită”, 
spunea Domnul. „Poporul Meu este pornit să se depărteze de 
Mine” (Osea 4,16; 11,7). 

Au fost vremuri când judecăţile Cerului au căzut foarte greu 
peste poporul răzvrătit. „De aceea îi voi biciui prin proroci”, 
declară Dumnezeu, „îi voi ucide prin cuvintele gurii Mele și 
judecăţile Mele vor străluci ca lumina! Căci bunătate voiesc nu 
jertfe, și cunoștință de Dumnezeu mai mult decât arderi de tot! 
Dar ei au călcat legământul, ca oricare om de rând; și nu Mi-au 
fost credincioși atunci” (Osea 6,5-7). 

„Ascultaţi Cuvântul Domnului, copiii lui Israel!” a fost solia 
care le-a fost trimisă în cele din urmă. „Fiindcă ai uitat Legea 
Dumnezeului tău, îi voi uita și Eu pe copiii tăi! Cu cât s-au înmulțit, 
cu atât au păcătuit împotriva Mea. De aceea, le voi preface slava 
în ocară... ÎL voi pedepsi după umbletele lui și-l voi părăsi după 
faptele lui” (Osea 4,1.6-9). 

Nelegiuirea lui Israel, în ultima jumătate de veac, înainte de 
robia asiriană, a fost ca aceea din zilele lui Noe și ca aceea a oricărui 
alt veac, când oamenii L-au renegat pe Dumnezeu și s-au predat 
cu totul săvârșirii răului. Înălțarea naturii mai presus de Dumnezeul 
naturii, închinarea înintea creaturii în locul Creatorului au 
întotdeauna ca rezultat păcatele cele mai josnice. Astfel, atunci 
când poporul Israel, prin închinarea la Baal și Astarteea, a dat 


1? 


omagiul suprem forțelor naturii, el a întrerupt legătura cu tot ce 
este înălțător și nobil și a căzut pradă ușoară ispitei. Cu zidurile 
de apărare ale sufletului dărâmate, închinătorii călăuziți în mod 
greșit n-au avut nicio barieră împotriva păcatului și s-au supus 
patimilor păcătoase ale inimii omenești. Prorocii și-au ridicat glasul 
împotriva apăsării și a nedreptăţii flagrante, a luxului ieșit din 
comun și a extravaganţei, a petrecerilor și a beţiei nerușinate, a 
destrăbălării și destrânării josnice din vremea lor; dar protestele 
lor, precum și mustrarea păcatelor erau zadarnice. „Ei urăsc pe 
cei ce-i mustră la poarta cetăţii.” „Asupriţi pe cel drept, luaţi mită 
și călcaţi în picioare la poarta cetăţii dreptul sărcilor” (Amos 
5,10.12). 

Acestea au fost consecinţele care au urmat așezării de către 
leroboam a celor doi viței de aur. Prima depărtare de la formele 
de închinare stabilite a dus la introducerea unor ritualuri idolatre și 
mai josnice, până când, în cele din urmă, aproape toți locuitorii țării, 
s-au dedat în totul practicilor seducătoare ale cultului naturii. 
Uitându-L pe Creatorul lor, Israel „s-a afundat în stricăciune” 
(Osea 9,9). 

Prorocii au continuat să protesteze împotriva acestor rele și să 
îndemne la facerea binelui. „Semănaţi potrivit cu neprihănitrea și 
veți secera potrivit cu îndurarea. Desţeleniţi-vă un ogor nou! Este 
vremea să căutați pe Domnul, ca să vină și să vă plouă mântu- 
irea.” „Tu dar, întoarce-te la Dumnezeul tău, păstrează bunătatea 
și iubirea și nădăjduieşte totdeauna în Dumnezeul tău! Căci ai 
căzut prin nelegiuirea ta. Aduceţi cu voi cuvinte de căință și întoarce- 
ti-vă la Domnul. Spuneţi-I: "lartă toate nelegiuirile, primește-ne 
cu bunăvoință și Îți vom aduce, în loc de tauri, lauda buzelor 
noastre”” (Osea 10,12; 12,6; 14,2). 

Călcătorilor Legii li s-au dat multe ocazii să se pocăiască. În 
ceasul celei mai profunde apostazii și al celei mai mari nevoi, solia 
lui Dumnezeu pentru ei a fost o solie de iertare și de nădejde. 
„Pieirea ta, Israele, este că ai fost împotriva Mea, împotriva Celui 
ce te putea ajuta. Unde este împăratul tău, ca să te scape în toate 
cetăţile tale? Unde sunt judecătorii tăi, despre care ziceai: "Dă-mi 
un împărat și domni'?” (Osea 13,9.10) 

„Veniti să ne întoarcem la Domnul”, îi îndemna prorocul. „Căci 
El ne-a sfâșiat, dar tot El ne va vindeca; El ne-a lovit, dar tot el ne va 
lega rănile. El ne va da iarăși viaţa în două zile; a treia zi ne va scula 
și vom trăi înaintea Lui. Să cunoaștem, să căutăm să cunoaștem pe 
Domnul! Căci El se ivește ca zorile dimineţii și va veni la noi ca o 
ploaie, ca ploaia de primăvară, care udă pământul!” (Osea 6,1-3) 

Acelora care, ademeniţi de puterea lui Satana, pieduseră din 
vedere planul de veacuri pentru salvarea păcătoşilor, Domnul le 
oferea restatornicire și pace. „Le voi vindeca vătămarea adusă de 
neascultarea lor, îi voi iubi cu adevărat!” le spunea El. „Căci mânia 
Mea s-a abăut de la ei! Voi fi ca roua pentru Israel; el va înflori 
precum crinul și va da rădăcini ca Libanul. Ramurile lui se vor 
întinde; măreţia lui va fi ca a măslinului, și miresmele lui ca ale 
Libanului. Iarăşi vor locui la umbra lui, iarăși vor da viaţă grâului, 
vor înflori ca via și vor avea faima vinului din Liban. Ce mai are 
Efraim a face cu idolii? ÎI voi asculta şi-l voi privi, voi fi pentru el 
ca un chiparos verde: de la Mine îți vei primi rodul. Cine este 
înţelept să ia seama la aceste lucruri! Cine este priceput să le 
înţeleagă! Căci căile Domnului sunt drepte; și cei drepţi umblă pe 
ele, dar cei răzvrătiți cad pe ele” (Osea 14,4-9). 

Avantajele căutării lui Dumnezeu erau susținute cu putere. 
„Căutaţi-Mă”, îi invita Domnul, „și veţi trăi! Nu căutaţi Betelul, 
nu vă duceţi la Ghilgal și nu treceţi la Beer-Șeba. Căci Ghilgalul 
va fi dus în robie, și Betelul va fi nimicit”. 

„Căutaţi binele și nu răul, ca să trăiţi, și astfel, Domnul, Dumne- 
zeul oșitirilor, să fie cu voi, cum spuneţi voi! Urâţi răul și iubiți 
binele, faceţi să domenească dreptatea la poarta cetăţii; și poate 
că Domnul, Dumnezeul oștirilor, va avea milă de rămășițele lui 
Iosif” (Amos 5,4.5.14.15). 

Un număr nespus de mare dintre aceia care au auzit aceste 
invitaţii au refuzat să profite de ele. Atât de contrastante erau 
cuvintele solilor lui Dumnezeu cu dorinţele rele ale acelora care 
nu voiau să se pocăiască, încât preotul idolatru de la Betel a trimis 
să-i spună conducătorului lui Israel: „Amos uneltește împotriva ta 
în mijlocul casei lui Israel; ţara nu poate să sufere toate cuvintele 
lui” (Amos 7,10). 


Domnul a declarat prin Osea: „Când vreau să vindec pe Israel, 
atunci se descoperă nelegiuirea lui Efraim și răutatea Samariei. 
Măcar că mândria lui Israel mărturiseşte împotriva lui, tot nu se 
întorc la Domnul, Dumnezeul lor, și tot nu-L caută, cu toate aceste 
pedepse! (Osea 7,1.10) 

Din generaţie în generaţie, Domnul fusese răbdător cu copiii 
Săi neascultători, și chiar acum, în faţa unei răzvrătiri sfidătoare, 
El dorea să li Se descopere ca să le arate că vrea să-i mântuiască. 
„Ce să-ți fac, Efraime?” striga El. „Ce să-ți fac, ludo? Evlavia voastră 
este ca norul de dimineaţă și ca roua care trece curând” (Osea 6,4). 

Relele care se răspândiseră în ţară deveniseră de nevindecat, și 
asupra lui Israel s-a pronunţat înspăimântătoarea sentinţă: „Efraim 
s-a lipit de idoli; lasă-l în pace!” „Vin zilele pedepsei, vin zilele 
răsplătirii. Israel va vedea singur...” (Osea 4,17; 9,7). 

Cele zece seminţii ale lui Israel aveau să culeagă acum rodul 
apostaziei care începuse atunci când au așezat altarele străine la 
Betel şi la Dan. Solia lui Dumnezeu pentru ei era: „Viţelul tău 
este o scârbă, Samario! Mânia Mea s-a aprins împotriva lor! Până 
când nu vor dori ei să se ţină curaţi? Idolul acesta vine din Israel, 
un lucrător l-a făcut și nu este Dumnezeu. De aceea, vițelul Sama- 
riei va fi făcut bucăţi!” Locuitorii Samariei se vor uimi de viţeii 
din Bet-Aven; poporul va jăli pe idol, și preoții lui vor tremura 
pentru el... Da, el însuși va fi dus în Asiria, ca dar împăratului 
Iareb” (Sanherib) (Osea 8,5.6; 10,5.6). 

„lată, Domnul Dumnezeu are ochii pironiți peste împărăţia 
aceasta vinovată, ca s-o nimicesc de pe faţa pământului; totuși nu 
voi nimici de tot casa lui Iacov, zice Domnul. Căci iată, voi porunci, 
şi voi vântura casa lui Israel între toate neamurile, cum se vântură 
cu ciurul, fără să cadă un singur bob la pământ! Toţi păcătoşii 
poporului Meu vor muri de sabie, cei ce zic: °Nu ne va ajunge 
nenorocirea, și nu va veni peste noi!” 

„Voi surpa casele de iarnă și casele de vară; palatele de fildeș 
se vor duce, și casele cele mai multe se vor nimici, zice Domnul.” 
„Domnul, Dumnezeul oștirilor, atinge pământul și se topește, și 
toţi locuitorii lui jălesc.” „Fiii și fiicele tale vor cădea loviți de 
sabie, oborul tău va fi împărțit cu frânghia de măsurat; tu însă vei 

muri într-un pământ necurat, și Israel va fi dus în robie departe de 
tara lui!” „De aceea, îţi voi face astfel, Israele, și fiindcă îţi voi 
face astfel, pregătește-te să întâlnești pe Dumnezeul tău” (Amos 
9,8-10; 3,15; 9,5; 7,17; 4,12). 

Pentru o vreme, aceste judecăţi prezise au fost oprite și în timpul 
lungii domnii a lui leroboam al II-lea, armatele lui Israel au câștigat 
victorii strălucite; dar acest timp de aparentă prosperitate n-a adus 
nicio schimbare în inimnile celor nepocăiți, și, în cele din urmă, 
s-a hotărât: „leroboam va fi ucis de sabie, și Israel va fi dus în robie 
departe de țara sa” (Amos 7,11). 

Atât de departe merseseră ei în nelegiuire, încât această 
declaraţie curajoasă nu a avut niciun efect asupra regelui și 
poporului. Amaţia, conducător printre preoţii idolatri de la Betel, 
iritat de cuvintele lămurite rostite de proroc împotriva naţiunii și 
a regelui lor, i-a spus lui Amos: „Pleacă, văzătorule, și fugi în ţara 
lui Iuda! Mănâncă-ţi pâinea acolo, și acolo prorocește. Dar nu 
mai proroci la Betel, căci este un locaş sfânt al împăratului și este 
un templu al împărăției!” (vers. 12.13) 

La aceasta, prorocul a răspuns categoric: „... iată ce zice 
Domnul..., Israrel va fi dus în robie” (vers. 17). 

Cuvintele rostite împotriva semințiilor apostaziate s-au împlinit 
literal; însă distrugerea regatului s-a produs treptat. În judecată, 
Dumnezeu Și-a adus aminte de milă, și, la început, atunci când „Pul, 
împăratul Asiriei, a venit în ţară”, Menahem, regele de atunci al lui 
Israel, nu a fost luat rob, ci i s-a îngăduit să rămână pe tron ca vasal 
al împărăției asiriene. „Și Menahem a dat lui Pul o mie de talanti de 
argint, ca să-l ajute să-și întărească domnia. Menahem a ridicat 
argintul acesta de la toţi cei cu avere din Israel, ca să-l dea împăratului 
Asiriei” (2 Împărați 15,19.20). După ce au umilit cele zece seminții, 
asirienii s-au întors pentru o vreme în ţara lor. 

Menahem, departe de a se pocăi de răul care adusese ruina 
regatului său, a continuat în „păcatele lui leroboam, fiul lui Nebat, 
care făcuse pe Israel să păcătuiască”. Pecahia și Pecah, urmașii 
lui, de asemenea, au făcut „ce este rău înaintea Domnului” 
(2 Împărați 15,18.24.28). „În zilele lui Pecah”, care a domnit 
douăzeci de ani, Tiglat-Pileser, împăratul Asiriei, a năvălit peste 


Israel și a dus cu el o mulţime de robi dintre seminţiile care locuiau 
în Galileea și la răsărit de Iordan. „Rubeniţii, gadiţii și jumătate 
din seminţia lui Manase”, împreună cu alţi locuitori din „Galaad 
și Galilea, toată țara lui Neftali” (1 Cronici 5,26; 2 Împărați 
15,29). Au fost împrăștiați printre păgâni în ţări foarte depărtate 
de Palestina. 

După această lovitură grozavă, Regatul de Nord nu s-a mai 
refăcut niciodată. O rămășiță slabă a menţinut o formă de guver- 
nământ, dar nu mai avea putere. Numai un singur conducător, 
Osea, avea să-i urmeze lui Pecah. În curând, regatul avea să fie 
spulberat pentru totdeauna. Dar în vremea aceea de suferință și 
necaz, Dumnezeu Și-a adus aminte iarăși de milă și i-a dat 
poporului o altă ocazie să se întoarcă de la idolatrie. În anul al 
treilea al domniei lui Osea, bunul rege Ezechia a început să 
domnească în Iuda. De îndată ce a fost cu putință, el a adus reforme 
importante în slujba templului la Ierusalim. O sărbătoare a Paștelui 
a fost organizată și, la această sărbătoare, au fost invitate nu numai 
seminţiile lui Iuda și Beniamin, peste care Ezechia fusese uns ca 
rege, ci toate seminţiile din nord. O proclamaţie a fost vestită „în 
tot Israelul de la Beer-Șeba la Dan, ca să vină la Ierusalim să 
prăznuiască Paștele în cinstea Domnului, Dumnezeului lui Israel. 
Căci de mult nu mai fusese prăznuit după cum era scris”. 

„Alegătorii s-au dus cu scrisorile împăratului și căpeteniile lui în 
tot Israelul și Iuda”, cu porunca stăruitoare: „Copii ai lui Israel, 
întoarceţi-vă la Domnul, Dumnezeul lui Avraam, Isaac și Israel, ca 
să Se întoarcă și El la voi, rămășiță scăpată din mânia împăraţilor 
Asiriei. Nu fiţi ca părinții voştri și ca fraţii voştri, care au păcătuit 
împotriva Domnului, Dumnezeului părinţilor lor, și pe care de aceea 
i-a dat pradă pustiirii, cum credeți. Nu vă înțepeniți grumazul, ca 
părinții voştri; daţi mâna Domnului, veniţi la sfântul Lui locaș, pe 
care l-a sfinţit pe vecie, și slujiți Domnului, Dumnezeului vostru, 
pentru ca mânia Lui aprinsă să se abată de la voi. Dacă vă întoarceţi 
la Domnul, fraţii voştri și fiii voştri vor găsi milă la cei ce i-au luat 
Tobi, și se vor întoarce în ţară. Căci Domnul, Dumnezeul vostru, 
este milostiv și îndurător, și nu-Și va întoarce Faţa de la voi, dacă vă 
întoarceţi la EI” (2 Cronici 30,5-9). 

„Alegătorii au mers astfel din cetate în cetate prin ţara lui 
Efraim și Manase, până la Zabulon”, trimiși de Ezechia să ducă 
solia. Israel ar fi trebuit să recunoască în acestă invitaţie o chemare 
la pocăință și întoarcere la Dumnezeu. Dar rămășiţa celor zece 
semintii, care locuiau pe teritoriul Regatului de Nord, odinioară 
atât de înfloritor, i-a tratat pe solii regali din Iuda cu indiferenţă și 
chiar cu dispreţ. „Râdeau și își băteau joc de ei.” Au fost totuși 
câţiva care au răspuns cu bucurie. „Câţiva oameni din Așer, din 
Manase și Zabulon, s-au smerit și au venit la Ierusalim... să 
prăznuiască Sărbătoarea Azimilor” (vers. 10-13). 

La doi ani după aceea, Samaria a fost invadată de oștile Asiriei, 
sub comanda lui Salmanasar; și, în asediul care a urmat, mulţi au 
avut parte de o moarte îngrozitoare datorită foametei, bolilor și 
sabiei. Cetatea și națiunea au căzut, și rămășiţa zdrobită a celor 
zece seminţii a fost dusă în robie și împrăștiată în toate provinciile 
Imperiului Asirian. 

Distrugerea care a venit peste Regatul de Nord a fost o judecată 
directă din partea Cerului. Asirienii au fost numai uneltele pe care 
Dumnezeu le-a folosit pentru a-Şi aduce la îndeplinire planul. Prin 
Isaia, care a început să prorocească cu puţin înainte de căderea 
Samariei, Domnul numise oștile asiriene „nuiaua mâniei Mele, care 
poartă în mână toiagul urgiei Mele (Isaia 10,5). 

Copiii lui Israel „au păcătuit” grav „împotriva Domnului, 
Dumnezeului lor”, „au făcut lucruri rele”... „n-au ascultat..., n-au 
vrut să ştie de legile Lui, de legământul pe care-l făcuse cu părinții 
lor și de înștiințăriile pe care li le dăduse”. Pentru că „au părăsit 
toate poruncile Domnului, Dumnezeului lor, și-au făcut viței turnati, 
au făcut idoli de-ai Astarteei, s-au închinat înaintea întregii oștiri a 
cerului și au slujit lui Baal”, și au refuzat mereu să se pocăiască, 
Domnul „i-a smerit, i-a dat în mâinile jefuitorilor, și a sfârșit prin 
a-i izgoni dinaintea Feţei Lui”, în armonie cu avertizările clare pe 
care li le trimisese „prin toți slijitorii Săi proroci”. 

„Și Israel a fost dus în robie, departe de ţara lui, în Asiria”, 
„pentru că nu ascultaseră glasul Domnului, Dumnezeului lor, și 
călcaseră legământul Lui... și tot ce poruncise Moise, robul 
Domnului” (2 Împărați 17,7.11.14-16.20.23; 18,12). 


Prin judecăţile groaznice aduse asupra celor zece seminții, 
Domnul a avut un plan înţelept și milostiv. Ceea ce n-a mai putut 
face prin ei în ţara părinţilor lor, El a căutat să împlinească 
împrăștiindu-i printre neamuri. Planul Lui pentru mântuirea 
tuturor acelor care urmau să aleagă și să se folosească de iertare 
prin Mântuitorul nemului omenesc, trebuia să fie totuși împlinit; 
și în necazurile aduse peste Israel, El pregătea calea pentru ca 
slava Lui să fie descoperită naţiunilor pământului. Nu toți cei care 
au fost duși în robie erau nepocăiți. Printre aceștia erau unii care 
rămăseseră credincioși lui Dumnezeu și alţii care se umiliseră 
înaintea Lui. Prin acești „copii ai Dumnezeului celui viu” (Osea 
1,10), El avea să aducă mulţimi de oameni din Imperiul Asiriei la 
cunoșterea atributelor caracterului Său și a binefacerilor Legii Sale. 

Favoarea lui Dumnezeu faţă de Israel fusese întotdeauna 
condiţionată de ascultarea lor. La poalele muntelui Sinai, ei 
intraseră în legământ cu EI, ca să fie comoara Lui deosebită „dintre 
toate popoarele”. Ei făgăduiseră în mod solemn să urmeze calea 
ascultării. „Vom face tot ce a zis Domnul”, ziseseră ei (Exod 
19,5.8). Și când, la câteva zile după aceea, Legea lui Dumnezeu a 
fost rostită pe Sinai, și prin Moise le-au fost transmise îndrumări 
suplimentare sub formă de regulamente și judecăţi, israeliții au 
făgăduit iarăși într-un glas: „Vom face tot ce a zis Domnul”. La 
ratificarea legământului, poporul s-a unit din nou și a zis: „Vom 
face și vom asculta tot ce a zis Domnul” (Exod 24,3.7). Dumnezeu îl 
alesese pe Israel ca popor la Său și ei ÎI aleseseră ca Împărat al lor. 

Aproape de încheierea călătoriei prin pustie, au fost repetate 
condiţiile legământului, la Baal-Peor, chiar la hotarele ţării 
făgăduite, unde mulţi au căzut pradă unei ispite viclene. Cei care 
au rămas credincioși și-au reînnoit votul de devotament. Prin Moise 
au foat avertizați împotriva ispitelor care aveau să-i asalteze în 
viitor și au fost îndrumați stăruitor să rămână departe de naţiunile 
vecine și să se închine numai lui Dumnezeu. 

„Acum, Israele”, îi îndrumase Moise pe copiii lui Israel, „as- 
cultați legile și poruncile pe care vă învăţ să le păziți. Împliniţi-le, 
pentru ca să trăiţi și să intraţi în stăpânirea ţării pe care v-o dă 
Domnul, Dumnezeul părinţilor voștri. Să nu adăugaţi nimic la cele 
ce vă poruncesc eu, și să nu scădeţi nimic din ele; ci să păziţi 
poruncile Domnului, Dumnezeului vostru, așa cum vi le dau eu... 
Să păziţi și să le împliniţi; căci aceasta va fi înţelepciunea și 
priceperea voastră înaintea popoarelor, care vor auzi vorbindu-se 
de toate aceste legi și vor zice: "Acest neam mare este un popor cu 
totul înţelept și priceput” (Deuteronom 4,1-6). 


Israeliții fuseseră în mod deosebit îndemnați să nu piardă din 
vedere poruncile lui Dumnezeu, în ascultarea cărora aveau să 
găsească putere și binecuvântare. „la seama asupra ta și veghează 
cu luare-aminte asupra sufletului tău”, fusese cuvântul Domnului 
către ei prin Moise, „ca nu cumva să uiţi lucrurile pe care ţi le-au 
văzut ochii, și să-ţi iasă din inimă; fă-le cunoscut copiilor tăi și 
copiilor copiilor tăi” (vers. 9). 

Scenele care inspiraseră teamă la darea Legii pe Sinai nu aveau 
să fie niciodată uitate. Clare și hotărâte erau avertizările care 
fuseseră date lui Israel împotriva obiceiurilor idolatre care 
predominau între popoarele vecine. „Vegheaţi cu luare-aminte 
asupra sufletelor voastre”, era sfatul dat, „ca nu cumva să vă stricați 
și să vă faceţi un chip cioplit sau o înfățișare a vreunui idol..., ca nu 
cumva, ridicându-ţi ochii spre cer, și văzând soarele, luna și stelele, 
toată oștirea cerurilor, să fii târât să te închini înaintea lor și să le 
slujești: căci aceste lucruri, pe care Domnul, Dumnezeul tău, le-a 
făcut și le-a împărţit ca să slujească tuturor popoarelor, sub cerul 
întreg”. „Vegheaţi asupra voastră, ca să nu daţi uitării legământul 
pe care l-a încheiat cu voi Domnul, Dumnezeul vostru, și să nu 
faceţi vreun chip cioplit, nici vreo înfățișare oarecare, pe care te-a 
oprit Domnul, Dumnezeul tău, să o faci” (vers. 15.16.19.23). 

Moise a arătat relele care vor urma din îndepărtarea de rân- 
duielile lui Iehova. Chemând cerul și pământul ca martori, el a 
spus că dacă, după ce vor fi locuit multă vreme în țara făgăduită, 
poporul va introduce forme corupte de închinare, se va pleca 
înaintea chipurilor cioplite și va refuza să se întoarcă la închinarea 
înaintea adevăratului Dumnezeu, mânia Domnului va izbucni, și 
vor fi duși robi și împrăștiați printre păgâni, „veţi pieri de o moarte 
repede din ţara pe care o veţi lua în stăpânire dincolo de Iordan”, 
i-a avertizat el, „și nu veţi avea multe zile în ea, căci veți fi nimiciți 
de tot. Domnul vă va împrăștia printre popoare, și nu veţi rămâne 
decât un mic număr în mijlocul neamurilor unde vă duce Domnul. 
Şi acolo veți sluji unor dumnezei, care sunt o lucrare făcută de 
mâini omenești, de lemn și de piatră, care nu pot nici să vadă, nici 
să audă, nici să mănânce, nici să miroasă” (vers. 26-28). 

Această prorocie, împlinită în parte în timpul judecătorilor, 
și-a găsit o împlinire completă și literală în timpul robiei lui Israel 
în Asiria și a lui luda în Babilon. 

Apostazia lui Israel se dezvoltase treptat. Din generaţie în 
generaţie, Satana făcuse repetate încercări să determine poporul 
ales să uite „poruncile, legile și rânduielile”, pe care ei le făgă- 
duiseră să le păzească pe vecie (Deuteronom 6,1). El ştia că dacă 
îi va putea determina pe cei din Israel să-L uite pe Dumnezeu, să 
meargă după alți dumnezei și să le slujească, să li se închine, poporul 
va pieri cu siguranță (Deuteronom 8,19). 

Vrăjmașul bisericii lui Dumnezeu pe pământ nu luase pe deplin 
în consideraţie caracterul plin de milă al Aceluia care „nu socotește 
pe cel vinovat drept nevinovat”, dar a cărui slavă ÎI face să fie „plină 
de îndurare și milostiv, încet la mânie, plin de bunătate și credincioșie, 
care Îşi tine dragostea până la mii de neamuri de oamenii, iartă 
fărădelegea, răzvrătirea şi păcatul” (Exod 34,6.7). În ciuda strădu- 
inţelor lui Satana de a zădărnici planul lui Dumnezeu pentru Israel, 
chiar în orele cele mai întunecate ale istoriei lui, când se părea că 
forţele răului erau gata să câștige biruinţa, Domnul S-a descoperit 
pe Sine în mod îndurător. El a așezat înaintea lui Israel lucrurile care 
erau spre binele națiunii. „Chiar dacă-i scriu toate poruncile Legii 
Mele”, declară El prin Osea, „totuși ele sunt privite ca ceva străin”. 
„Și totuși Eu l-am învăţat pe Efraim să meargă și l-am ridicat în 
braţe; dar nu au văzut că Eu îi vindecam” (Osea 8,12; 11,3). Domnul 
îi tratase cu dragoste, îndrumându-i prin prorocii Săi, dând învățătură 
după învăţătură, poruncă după poruncă. 

Dacă poporul Israel ar fi luat aminte la soliile prorocilor, ar fi 
fost cruțat de umilirea care a urmat. Din cauză că au persistat în 
îndepărtarea de Legea Sa, Dumnezeu a fost silit să-l lase să meargă 
în robie. „Poporul Meu piere din lipsă de cunoștință”, era solia Sa 
către acest popor, prin Osea. „Fiindcă ai lepădat cunoștința, și Eu 
te voi lepăda... fiindcă ai lepădat Legea Dumnezeului tău” (Osea 
4,6). 

In toate veacurile, călcarea Legii lui Dumnezeu a fost urmată 
de aceleași consecinţe. În zilele lui Noe, când orice principiu de 
vieţuire corectă era călcat, iar nelegiuirea devenise atât de profundă 
și de răspândită, încât Dumnezeu n-a mai putut suporta, s-a rostit 


hotărârea: „Am să şterg de pe faţa pământului pe omul pe care 
l-am făcut” (Geneza 6,7). În zilele lui Avraam, oamenii din Sodoma 
L-au sfidat în mod fățiș pe Dumnezeu și Legea Sa și au trăit în 
aceași nelegiuire, aceeași corupţie, aceeași îngăduinţă fără frâu ce 
caracterizase lumea antediluviană. Locuitorii Sodomei au trecut 
hotarele răbdării divine și împotriva lor a fost aprins focul 
răzbunării lui Dumnezeu. 

Timpul dinaintea robiei celor zece seminţii ale lui Israel a fost 
caracterizat de aceeași neascultare și de o nelegiuire asemănătoare. 
Legea lui Dumnezeu era socotită ca fiind lipsită de valoare, și 
acest lucru a deschis porţile nelegiuirii spre Israel. „Domnul are o 
judecată cu locuitorii țării”, spunea Osea, „pentru că nu este 
adevăr, nu este îndurare, nu este cunoștință de Dumnezeu în ţară. 
Fiecare jură strâmb și minte, ucide, fură și preacurvește; năpăstu- 
iește și face omoruri după omoruri” (Osea 4,1.2). 

Prorociile cu privire la judecată date de Amos și Osea au fost 
însoţite de prevestiri cu privire la slava viitoare. Celor zece seminţii, 
multă vreme răzvrătite și nepocăite, nu le-a fost dată nicio făgă- 
duință cu privire la restaurarea completă a puterii lor de odinioară 
în Palestina. Până la sfârșitul timpului, ei aveau să fie „risipiţi 
printre popoare”. Dar prin Osea a fost dată o prorocie care le-a 
pus înainte privilegiul de a avea o parte în restaurarea finală, care 
avea să fie realizată pentru poporul lui Dumnezeu la încheierea 
istoriei pământului, când Hristos Se va arăta ca Împărat al împăra- 
ilor și Domn al domnilor. „Multă vreme”, a declarat prorocul, 
cele zece seminţii aveau să fie „fără împărat, fără căpetenie și fără 
jertfă, fără chip de idol, fără efod și fără terafimi. După aceea”, a 
continuat prorocul, „copiii lui Israel se vor întoarce și vor căuta 
pe Domnul, Dumnezeul lor, și pe împăratul lor, David; și vor tresări 
le vederea Domnului și a bunătăţii Lui în vremurile de pe urmă” 
(Osea 3,4.5). 

Într-un limbaj simbolic, Osea a pus înaintea celor zece seminții 
planul lui Dumnezeu de a restatornici, pentru fiecare suflet pocăit 
care se va uni cu biserica Sa de pe pământ, binecuvântările oferite 
lui Israel în zilele credincioșiei lor faţă de El în Tara Făgăduinţei. 
Referindu-se la Israel ca la unul căruia dorea să-i arate milă, 
Domnul a zis: „O voi ademeni și o voi duce în pustie, şi-i voi vorbi 

pe placul inimii ei. Acolo, îi voi da iarăși viile și valea Acor i-o voi 
preface într-o viță de nădejde, și acolo va cânta, ca în vremea 
tinereţii ei și ca în ziua când s-a suit din ţara Egiptului. În ziua 
aceea, zice Domnul, Îmi vei zice: "Bărbatul meu! şi nu-mi vei mai 
zice "Stăpânul meu! Voi scoate din gura ei numele Baalilor, că să 
nu mai fie pomeniţi pe nume” (Osea 2,14-17). 

În ultimele zile ale istoriei acestui pământ, legământul lui 
Dumnezeu cu poporul care păzește poruncile Sale va fi reînnoit. 
„În ziua aceea, voi încheia pentru ei un legământ cu fiarele 
câmpului, cu păsările cerului și cu târâtoarele pământului, voi 
sfărâma din ţară arcul, sabia și orice unealtă de război, și-i voi 
face să locuiască în liniște. Te voi logodi cu Mine prin credincioșie, 
și vei cunoaște pe Domnul! 

În ziua aceea voi asculta, zice Domnul, voi asculta cerurile şi 
ele vor asculta pământul; pământul va asculta grâul, mustul și untde- 
lemnul, și acestea vor asculta pe Izreel. Îmi voi sădi pe Lo-Ruhama 
în ţară, și-i voi da îndurare; voi zice lui Lo-Ami: "Tu ești poporul 
Meu! Și el va răspunde: "Dumnezeul mev’” (Osea 2,18-23). 

„În ziua aceea, rămășiţa lui Israel şi cei scăpaţi din casa lui 
Iacov... se vor sprijini cu încredere pe Domnul, Sfântul lui Israel” 
(Isaia 10,20). Din orice „neam, seminţie, limbă și popor” vor fi 
unii care vor răspunde cu bucurie soliei: „Temeţi-vă de Dumnezeu 
și dati-l slavă, căci a venit ceasul judecății Lui”. Ei se vor întoarce 
de la orice idol, care-i leagă de pământ și se vor închina „Celui ce 
a făcut cerul și pământul, marea și izvoarele apelor”. Ei se vor 
elibera din orice încurcătură și vor sta înaintea lumii ca monumente 
ale harului lui Dumnezeu. Ascultători de cerinţele divine, ei vor fi 
recunoscuţi de îngeri și de oameni ca unii care au păzit „poruncile 
lui Dumnezeu și credinţa lui lisus” (Apocalipsa 14,6.7.12). 

„Iată vin zile, zice Domnul, când plugarul va ajunge pe secerător, 
și cel ce calcă strugurii pe cel ce împrăștie sămânţa, când mustul va 
picura din munți și va curge de pe toate dealurile. Voi aduce pe prinșii 
de război ai poporului Meu Israel; ei vor zidi iarăși cetăţile pustiite și 
le vor locui, vor sădi vii și le vor bea vinul, vor face grădini și le vor mânca 
roadele. Îi voi sădi în ţara lor, și nu vor mai fi smulși din ţara pe care 
le-am dat-o, zice Domnul, Dumnezeul tău!” (Amos 9,13-15) 


PARTEA 


3 UN PROPOVÂDUITOR 
AL NEPRIHĂNIRII 


Se poate lua prada celui puternic? Si poate să 
scape cel prins din prinsoare? Da, zice Domnul, 
prada celui puternic îi va fi luată si cel prins de 
asupritor va scăpa; căci Eu voi lupta împotriva 
ZOT f acoperiti de rusine cei ce se incre) în ioli 
ciopliti şi zic 1dolilor turnati: Voi sunteti dumnezeii 
nostri! (Isaia 4924-25; 42,17) 


CAPITOLUL 25 


CHEMAREA LUI ISAIA 


Domnia lungă a lui Ozia (cunoscut sub numele e Azaria) în 
tara lui Iuda și Beniamin a fost caracterizată printr-o prosperitate 
mai mare decât aceea a oricărui alt conducător de la moartea lui 
Solomon, cu aporoape două secole mai înainte. Timp de mulți 
ani, regele a condus cu modestie. Sub binecuvântarea Cerului, 
oștile lui au recâștigat multe dintre teritoriile care fuseseră pierdute 
în anii de mai înainte. Cetățile au fost reclădite și fortificate, iar 
poziția naţiunii printre popoarele din jur a fost mult întărită. Co- 
merțul a reînviat și bogăţiile popoarelor se scurgeau spre Ierusalim. 
Numele lui Ozia „s-a întins până departe, căci a ajuns foarte puter- 
nic” (2 Cronici 26,15). 

Această prosperitate exterioară însă n-a fost însoţită de o reîn- 
viorare a puterii spirituale. Slujbele templului continuau ca și în 
anii de mai înainte, iar mulțimile se adunau să se închine Dumne- 
zeului celui viu; dar mândria și formalismul au luat treptat locul 
umilinţei și sincerităţii. Despre Ozia însuși stă scris: „Când a ajuns 
puternic, inima i s-a înălțat și l-a dus la pieire. A păcătuit împotriva 
Domnului, Dumnezeului său...” (vers. 16). 

Păcatul care a avut consecințe atât de dezastroase pentru Ozia 
a fost păcatul încumetării. Călcând o poruncă expresă a lui Iehova, 
potrivit căreia nimeni în afară de urmașii lui Aaron, să nu oficieze 
ca preoţi, regele intră în sanctuar să ardă tămâie pe altar. Azaria, 
marele preot, și colaboratorii lui l-au mustrat și l-au rugat să se în- 
toarcă de la planul lui: „... "Nu-i drept, Ozia””, i-au spus ei, „... "lucrul 
acesta nu-ţi va face cinste'...” (vers. 18). 

Ozia s-a umplut de mânie ca el, regele, să fie astfel mustrat. 
Dar nu i s-a îngăduit să pângărească sanctuarul prin protestul unit 
al acelora cu autoritate. În timp ce stătea acolo, într-o răzvrătire 
plină de mânie, a fost lovit deodată de judecata divină. I-a apărut 
lepra pe frunte. Ruşinat, a fugit ca să nu se mai întoarcă niciodată 


| Chemarea lui Isaia 


N 
pară 
- 


212 


Profeţi și regi 


în curţile templului. Până în ziua morţii sale, survenită câţiva ani 
mai târziu, a rămas lepros — un exemplu viu al nebuniei de a se 
depărta de la un lămurit „așa zice Domnul”. Nici poziţa lui înaltă 
și nici viaţa lui îndelungată de slujire nu au putut fi o scuză pentru 
păcatul încumetării, care a întunecat anii de încheiere ai domniei 
lui și a adus judecata Cerului asupra sa. 

Dumnezeu nu privește la fata oamenilor. „Dacă cineva, fie 
băștinaș, fie străin, păcătuiește cu voie, hulește pe Domnul; acela 
va fi nimicit din mijlocul poporului său” (Numeri 15,30). 

Judecata care a căzut peste Ozia părea să aibă o influenţă 
prevenitoare pentru fiul său. lotam a purtat răspunderile grele în 
anii din urmă ai domniei tatălui său și a urmat la tron după moartea 
lui Ozia. Despre lotam stă scris: „EI a făcut ce este plăcut înaintea 
Domnului; a lucrat întocmai ca tătăl său Ozia. Numai că înălțimile 
nu le-a stricat; poporul tot mai aducea jertfe și tămâie pe înălțimi. 
Iotam a zidit poarta cea mai înaltă a Casei Domnului” (2 Împărați 
15,34.35). 

Domnia lui Ozia se apropia de sfârșit, iar lotam ducea deja din 
poverile ţării, când Isaia, din neam regesc, a fost chemat, deși era 
tânăr, la misiunea de profet. Vremurile în care Isaia avea să lucreze 
erau pline de primejdii deosebite pentru poporul lui Dumnezeu. 
Prorocul urma să fie martor al invadării lui Iuda de către oștile 
unite ale lui Israel, din nord, și ale Siriei; avea să privească oștile 
asiriene tăbărâte înaintea orașelor principale ale regatului. În 
timpul vieții lui, Samaria avea să cadă, iar cele zece seminții ale lui 
Israel aveau să fie împrăștiate printre popoare. Iuda avea să fie de 
repetate ori invadat de oștile asiriene și Ierusalimul urma să sufere 
un asediu care ar fi avut drept consecinţă căderea, dacă Dumnezeu 
nu ar fi intervenit în mod miraculos. Primejdii grave amenințau 
deja pacea Regatului de Sud. Ocrotirea divină se retrăgea, și forţele 
asiriene erau gata să se răspândească în Regatul lui Iuda. 

Dar primejdiile din afară, oricât de copleșitoare păreau, nu erau 
atât de serioase cum erau primejdiile dinăuntru. Perversitatea 
poporului Său era cea care i-a adus slujitorului Domnului cea mai 
mare amărăciune și cea mai profundă descurajare. Prin apostazia 
și răzvrătirea lor, aceia care ar fi trebuit să stea ca purtători de 


lumină printre popoare, atrăgeau judecăţile lui Dumnezeu. Multe 
dintre păcatele care grăbeau distrugerea rapidă a Regatului de 
Nord și care fuseseră mustrate nu de mult în termeni categorici 
de către Osea și Amos, distrugeau cu repeziciune Regatul lui Iuda. 

Rezultatul era deosebit de descurajator când privea starea 
socială a poporului. În dorinţa lor după câștig, oamenii adăugau 
casă după casă și ogor lângă ogor (vezi Isaia 5,8). Dreptatea era 
pervertită; și nu manifesta nicio milă pentru cei săraci. Despre 
aceste rele, Dumnezeu declara: „Prada luată de la sărac este în 
casele voastre! Cu ce drept călcaţi voi în picioare pe poporul Meu 
și apăsaţi pe săraci?” zice Domnul, Dumnezeul oștirilor” (Isaia 
3,14.15). Chiar și judecătorii, a căror datorie era să-l ocrotească 
pe cel neajutorat, aveau urechile surde pentru strigătele săracilor 
și nevoiașilor, ale văduvelor și orfanilor (vezi Isaia 10,1.2). 

Odată cu asuprirea și bogăţia veneau și îngâmfarea, plăcerea 
de etalare, beţia înjositoare și înclinația spre benchetuire (vezi 
Isaia 2,11.12; 3,16. 18-23; 5,22.11.12). Şi în zilele lui Isaia, idolatria 
nu mai provoca nicio surpriză (Isaia 2,8.9). Practicile nelegiuite 
deveniseră atât de predominante în toate clasele sociale, încât cei 
puţini, care rămăseseră credincioși lui Dumnezeu, erau deseori 
ispitiți să-și piardă inima și să dea loc descurajării și disperării. 
Părea că planul lui Dumnezeu pentru Israel era pe cale să fie 
zădărnicit și că poporul răzvrătit avea să sufere o soartă asemănătoare 
cu cea a Sodomei și Gomorei. 

În faţa unor stări ca acestea, nu este surprinzător faptul că atunci 
când, în ultimul an al domniei lui Ozia, Isaia a fost chemat să-i ducă 
lui Iuda soliile lui Dumnezeu de avertizare și de mustrare, el s-a dat 
înapoi în faţa acestei răspunderi. Ştia bine că va întâmpina o împo- 
trivire îndârjită. Când și-a dat seama de incapacitatea de a face faţă 
situaţiei și s-a gândit la încăpăţânarea și necredința poporului pentru 
care avea să lucreze, sarcina lui părea fără nădejde. Să renunţe el, 
în disperare, la misiunea lui și să-i lase pe cei din Iuda netulburaţi în 
idolaria lor? Dumnezeii din Ninive trebuiau să stăpânească pământul, 
sfidându-L pe Dumnezeul cerului? 

Gânduri ca acestea se adunau în mintea lui Isaia, când stătea sub 
porticul templului. Deodată, poarta și perdeaua dinăuntru templului 

păreau a fi ridicate, sau date la o parte, și i s-a îngăduit să privească 
înăuntru, în Sfânta Sfintelor, unde nici chiar picioarele prorocului 
nu puteau pătrunde. Acolo i s-a arătat viziunea lui Iehova stând 
pe un scaun de domniei înalt, în timp ce mantia de slavă umplea 
templul. De fiecare parte a tronului străjuiau serafimi cu feţele 
acoperite în semn de adorare, când slujeau înaintea Creatorului 
lor și se uneau în invocare solemnă: „Sfânt, Sfânt, Sfânt este 
Domnul oștirilor! Tot pământul este plin de mărirea Lui”, până 
acolo încât stâlpul, coloana și poarta de cedru păreau zguduite 
din cauza cântărilor, iar casa s-a umplut de cântarea lor de laudă” 
(Isaia 6,3). 

Când Isaia a văzut această descoperire de slavă și maiestate a 
Domnului, a fost copleșit de simțământul curăţiei și sfinţeniei lui 
Dumnezeu. Ce contrast izbitor era între desăvârșirea neasemuită 
a Creatorului său și calea păcătoasă a acelora care, ca și el, se 
număraseră multă vreme printre cei ce formau poporul ales al lui 
Israel și Iuda! „Vai de mine”, a strigat el, „sunt un om cu buze 
necurate, locuiesc în mijlocul unui popor tot cu buze necurate și 
am văzut cu ochii mei pe Împăratul, Domnul oștirilor!” (vers. 5). 
Stând așa cum era, în lumina deplină a prezenţei divine, înăuntrul 
sanctuarului, și-a dat seama că, lăsat în nedesăvârșirea și în 
neputinta lui, nu era în stare să aducă la îndeplinire misiunea la 
care fusese chemat. Dar a fost trimis un serafim să-l mângâie în 
descurajarea lui și să-l pregătească pentru marea sa misiune. Un 
cărbune aprins de pe altar i-a fost pus pe buze împreună cu 
cuvintele: „lată, atingându-se acest cărbune de buzele tale, 
nelegiuirea ta este îndepărtată și păcatul tău este ispășit!” Atunci 
s-a auzit glasul lui Dumnezeu întrebând: „Pe cine să trimit și cine 
va merge pentru Noi?” Și Isaia a răspuns: „lată-mă, trimite-mă!” 
(vers.7.8) 

El a zis atunci: 

„Du-te şi spune poporului acestuia: 

Întruna veţi auzi și nu veţi întelege; 

întruna veţi vedea şi nu veți pricepe” 
Împietrește inima acestui popor, 
ca să nu vadă cu ochii, 


să n-audă cu urechile, 

să nu înțeleagă cu inima, 

să nu se întoarcă la Mine 

şi să nu fie tămăduit” (vers. 9.10). 


Datoria prorocului era clară; el trebuia să-și înalțe glasul de 
mustrare împotriva relelor care predominau. Dar s-a îngrozit să 
întreprindă lucrarea fără o asigurare de nădejde. „Până când, 
Doamne?” a întrebat el (vers. 11). „Nu este niciunul din poporul 
Tău gata să înţeleagă și să se pocăiască și să fie vindecat?” 

Povara sufletului său în favoarea lui Iuda cel rătăcitor nu avea 
să fie purtată în zadar. Misiunea lui nu urma să fie în totul nerodi- 
toare. Cu toate acestea, păcatele care se înmulţiseră timp de multe 
generaţii nu puteau fi îndepărate în zilele lui. De-a lungul întregii 
vieţi trebuia să fie un învăţător răbdător și curajos — un proroc al 
nădejdii, precum și al judecății. Planul divin fiind până la urmă 
îndeplinit, urma să se arate rodul deplin al străduinţelor lui și al 
lucrării tuturor solilor credincioși ai lui Dumnezeu. O rămășiță 
avea să fie mântuită. Și pentru ca acest lucru să se poată realiza, 
solii de avertizare urmau să fie date naţiunii răzvrătite. Domnul 
declara: 

Până când vor rămâne cetățile pustii 

şi lipsite de locuitori; 

până când nu va mai fi nimeni în case, 

și tara va fi pustiită de tot; 

până când va îndepărta Domnul pe oameni 

şi tara va ajunge o mare pustie? (vers. 11.12) 


Judecăţile aspre care aveau să cadă peste cei nepocăiţi — război, 
robie, apăsare, pierderea puterii și prestigiului printre popoare — 
toate acestea urmau să vină, pentru ca aceia care vor recunoaște 
în ele mâna unui Dumnezeu ofensat să poată fi conduși la pocăință. 
Cele zece seminţii din Regatul de Nord aveau să fie în curând 
împrăștiate printre popoare, iar cetățile lor pustiite; armatele 
distrugătoare ale popoarelor ostile aveau să invadeze în nenumărate 
rânduri ţara lor; chiar și Ierusalimul avea să cadă în cele din urmă, 
iar Iuda urma să fie dus în robie; cu toate acestea, Tara Făgăduinţei 

nu urma să rămână uitată pentru totdeauna. Asigurarea vizitatorului 
ceresc era: 


Și chiar a zecea parte 
de va mai rămâne din locuitori, 
vor fi nimiciţi şi ei la rândul lor. 
Dar, după cum terebintul și stejarul 
îşi păstrează butucul din rădăcină, când sunt tăiati, 
tot aşa o sămânță sfântă se va naşte iarăşi 
din poporul acesta (vers. 13). 


Această asigurare de împlinire finală a planului lui Dumnezeu 
a adus curaj inimii lui Isaia. Ce importanţă are dacă puterile se 
rânduiesc împotriva lui luda? Ce importanţă are dacă robul 
Domnului întâmpină împotrivire și rezistenţă? Isaia ÎI văzuse pe 
Împăratul, Domnul oștirilor; el auzise cântarea serafimilor: „Tot 
pământul este plin de slava Lui”, avea făgăduinţa că soliile lui Iehova 
către Iuda cel apostaziat vor fi însoţite de puterea convingătoare 
a Duhului Sfânt; și prorocul a fost întărit pentru lucrarea care-i 
stătea înainte (Isaia 6,3). În tot timpul misiunii lui lungi și grele a 
dus cu el amintirea acestei viziuni. Timp de șaizeci de ani, sau mai 
mult, a stat înaintea copiilor lui Iuda ca un proroc al nădejdii, 
devenind mai curajos și mai îndrăzneț în profeţiile sale cu privire 
la biruinţa viitoare a bisericii. 


CAPITOLUL 26 


„IATĂ, DUMNEZEUL VOSTRU!” 


În zilele lui Isaia, cunoştinţa spirituală a omenirii era întunecată 
printr-o înţelegere greșită a lui Dumnezeu. Multă vreme, Satana 
căutase să-i determine pe oameni să privească la Creatorul lor ca 
la autorul păcatului, suferinţei și morţii. Aceia pe care-i amăgise 
astfel socoteau că Dumnezeu este aspru și pretențios. Ei ÎI priveau 
ca pe Unul care urmărea să acuze și se condamne, nevrând să-l 
primească pe păcătos atâta vreme cât avea o scuză legală să nu-l 
ajute. Legea dragostei, prin care este condus cerul, fusese greșit 
prezentată de arhiamăgitorul, ca o restrângere a fericirii oamenilor, 
ca un jug apăsător, de care ar trebui să fie bucuroși să scape. El 
spunea că perceptele ei nu puteau fi ascultate și că pedepsele pentru 
călcarea ei erau aplicate în mod arbitrar. 

Pierzând din vedere caracterul adevărat al lui Iehova, israeliţii 
erau fără scuză. Dumnezeu li se descoperise adeseori ca unul 
„îndurător și milostiv, îndelung răbdător și bogat în bunătate și 
credincioșie” (Psalmi 86,15). Când Israel era un copil, mărturisea 
EI, „L-am iubit și am chemat pe fiul Meu din Egipt” (Osea 11,1). 

Domnul procedase cu Israel plin de îndurare în eliberarea din 
robia egipteană şi în timpul călătoriei către țara făgăduită. „În 
toate necazurile lor n-au fost fără ajutor, și îngerul care este înaintea 
Feţei lui i-a mântuit; El Însuși i-a răscumpărat în dragostea și 
îndurarea Lui și necurmat i-a sprijinit și i-a purtat în zilele din 
vechime” (Isaia 63,9). „Voi merge Eu Însumi cu tine Și-ți voi da 
odihnă” (Exod 33,14) — a fost făgăduinţa dată în timpul călătoriei 
prin pustie. Această asigurare a fost însoţită de o descoperire 
minunată a caracterului lui Iehova, care l-a făcut în stare pe Moise 
să proclame înaintea întregului Israel bunătatea lui Dumnezeu și 
să-i îndrume cu privire la atributele Împăratului lor nevăzut. „Și 
Domnul a trecut pe dinaintea lui și a strigat: Domnul, Dumnezeu 

este un Dumnezeu plin de îndurare și milostiv, încet la mânie, plin 
de bunătate și credincioșie, care Îşi ţine dragostea până în mii de 
neamuri de oamenii, iartă fărădelegea, răzvrătirea și păcatul, dar 
socotește pe cel vinovat drept nevinovat și pedepsește fărădelegea 
părinţilor în copii și copiii copiilor lor până la al treilea și al patrulea 
neam” (Exod 34,6.7). 

Moise și-a întemeiat rugăciunea lui minunată pentru viaţa 
copiilor lui Israel pe cunoașterea îndelungii răbdări a lui lehova, a 
dragostei și a milei Sale infinite, atunci când, la hotarele ării 
Făgăduinţei, ei au refuzat să înainteze în ascultare de porunca 
Domnului. În culmea răzvrătirii lor, Domnul declarase: „De aceea, 
îl voi lovi cu ciumă și-l voi nimici!” El intenţionase să facă din 
urmașii lui Moise „un neam mai mare și mai puternic decât ei” 
(Numeri 14,12). Dar prorocul a stăruit în rugăciune pentru 
providenţele minunate și pentru făgăduinţele lui Dumnezeu în 
favoarea poporului ales. Apoi, fiind cea mai puternică dintre toate 
rugăciunile, el a invocat dragostea lui Dumnezeu pentru cel decăzut 
(vezi vers. 17-19). 

Dumnezeu a răspuns cu îndurare: „Iert cum ai cerut”. După 
aceea, i-a dat lui Moise, sub forma unei prorocii, o descoperire a 
planului Său cu privire la biruinţa finală a lui Israel. „Dar cât este 
de adevărat că Eu sunt viu”, a zis El, „slava Domnului va umple 
tot pământul” (vers. 20.21). Slava lui Dumnezeu, caracterul Său, 
bunătatea Sa plină de milă și de iubire duioasă — pe care Moise le 
solicitase în favoarea lui Israel — aveau să fie descoperite omenirii 
întregi. Și făgăduinţa aceasta a lui Iehova a primit o asigurare în- 
doită; a fost confirmată printr-un jurământ. Pe cât este de sigur că 
Dumnezeu trăiește și domnește, măreţia Lui să fie mărturisită, iar 
„printre neamuri și printre toate popoarele minunile Lui” (Psalmi 
96,3). 

Cu privire la împlinirea viitoare a acestei prorocii, Isaia îl auzise 
pe serafimul strălucitor cântând înaintea tronului: „Tot pământul 
este plin de măreţia Lui” (Isaia 6,3). Încrezător în siguranţa 
acestor cuvinte, prorocul a declarat apoi cu îndrăzneală despre 
aceia care se plecau în faţa chipurilor de lemn și de piatră: „Vor 
vedea slava Domnului, măreţia Dumnezeului nostru” (Isaia 35,2). 


Astăzi, prorocia aceasta își găsește o împlinire rapidă. Lucră- 
rile misionare ale bisericii lui Dumnezeu de pe pământ aduc rod 
bogat și, în curând, solia Evagheliei va fi vestită tuturor popoarelor. 
„Spre lauda harului Său”, bărbaţi și femei de orice limbă, din orice 
neam și popor sunt „primiţi în Cel Preaînalt pentru ca să arate în 
veacurile viitoare nemărginita bogăţie a harului Său, în bunătatea 
Lui față de noi în Hristos lisus” (Efeseni 1,6; 2,7). „Binecuvântat 
să fie Domnul, Dumnezeul lui Israel, Singurul care face minuni! 
Binecuvântat să fie în veci slăvitul Lui Nume! Tot pământul să se 
umple de slava Lui! Amin! Amin!” (Psalmi 72,18.19) 

În viziunea pe care Isaia a primit-o în curtea templului, i s-a 
dat o imagine clară a caracterului Dumnezeului lui Israel. „Cel 
Preaînalt, a cărui locuinţă este veșnică și al cărui Nume este sfânt”, 
i se arătase într-o măreție strălucită; cu toate acestea, prorocul a 
fost făcut să înțeleagă natura plină de milă a Domnului său. EI, 
care locuiește „în locuri înalte și în sfințenie”, locuiește și „cu cel 
zdrobit şi smerit, ca să învioreze duhurile smerite și să îmbărbăteze 
inimile zdrobite” (Isaia 57,15). Îngerul care avea menirea să atingă 
buzele lui Isaia, i-a adus solia: „Nelegiuirea ta este îndepărtată și 
păcatul tău este ispășit” (Isaia 6,7). 

Privind la Dumnezeul său, prorocului, ca și lui Saul din Tars la 
poarta Damascului, i s-a dat nu numai o viziune a nevredniciei lui; 
inimii lui smerite i-a fost dată asigurarea iertării depline și fără 
plată; și s-a ridicat ca un om schimbat. El ÎI văzuse pe Domnul lui. 
Primise o licărire a frumuseţii caracterului dumnezeiesc. El a putut 
mărturisi despre transformarea lucrată prin aţintirea privirii la 
Infinita Iubire. Aici a fost inspirat cu dorinţa arăzătoare să-l vadă 
pe Israelul rătăcitor liber de povara și de pedeapsa păcatului. „Ce 
pedepse noi să vă mai dea?” întreba prorocul. „Veniţi totuși să ne 
judecăm, zice Domnul. De vor fi păcatele voastre cum e cârmâzul, 
se vor face albe ca zăpada; de vor fi roșii ca purpura, se vor face 
ca lâna. Spălaţi-vă deci și curăţiţi-vă! Luaţi dinaintea ochilor Mei 
faptele voastre rele pe care le-aţi făcut! Încetaţi să mai faceţi răul! 
Învățaţi-vă să faceți binele!” (Isaia 1,5.18.16.17) 

Dumnezeul pe care ei pretindeau că-L slujesc, dar al cărui 
caracter îl înţeleseseră greșit, le-a fost prezentat ca Marele 

Vindecător de boli spirituale. Ce importanță avea dacă tot capul 
era bolnav și toată inima suferea de moarte? Ce importanţă avea 
dacă din tălpi până în creștet nu era nimic sănătos, ci numai răni, 
vânătăi și carne vie? (Isaia 1,6). Acela care mersese cu încăpățânare 
în calea inimii lui, putea găsi vindecare, întorcându-se la Domnul. 
„I-am văzut căile”, zicea Domnul, „și totuși îl voi tămădui; îl voi 
călăuzi și-l voi mângâia... Pace, pace celui de departe și celui de 
aproape! — zice Domnul — Da, Eu îl voi tămădui!” (Isaia 57,18.19) 

Prorocul L-a înălțat pe Dumnezeu drept Creator a toate. Solia 
lui către cetăţile lui Iuda era: „lată Dumnezeul vostru!” (Isaia 
40,9). „Aşa vorbește Domnul, Dumnezeu, care a făcut cerurile și 
le-a întins, care a întins pământul și cele de pe el: "Eu întocmesc 
lumina și fac întunericul. Eu am făcut pământul și am făcut pe om 
pe el; Eu, cu mâinile Mele, am întins cerurile și am așezat toată 
oștirea lor” (Isaia 42,5; 44,24; 45,7.12). „Cu cine Mă veţi asemăna, 
ca să fiu deopotrivă cu el?” zice Cel Sfânt. "Ridicaţi-vă ochii în 
sus și priviţi! Cine a făcut aceste lucruri? Cine a făcut să meargă 
după număr în șir oștirea lor? Ei le cheamă pe toate pe nume; așa 
de mare este puterea și tăria Lui că una nu lipsește”” (Isaia 
40,25.26). 

Acelora care se temeau că nu vor fi primiţi, dacă se vor întoarce 
la Dumnezeu, prorocul le spunea: 

„Pentru ce zici tu, lacove, pentru ce zici tu, Israele: "Soarta 
mea este ascunsă înaintea Domnului, și dreptatea mea este trecută 
cu vederea înaintea Dumnezeului meu? Nu știi? N-ai auzit? 
Dumnezeul cel veşnic, Domnul a făcut marginile pământului. El 
nu obosește, nici nu ostenește; priceperea Lui nu poate fi pătrunsă. 
El dă tărie celui obosit și mărește puterea celui ce cade în leșin. 
Flăcăii obosesc și ostenesc, chiar tinerii se clatină; dar cei ce se 
încred în Domnul își înnoiesc puterea, ei zboară ca vulturul, aleargă 
și nu obosesc, umblă și nu ostenesc” (vers. 27-31). 

Inima Infinitei Iubiri tânjește după aceia care își simt neputinţa 
de a se elibera de cursele lui Satana; și Se oferă cu bunătate să le 
dea puterea ca să trăiască pentru El. „Nu te teme”, îi îndeamnă 
EI. „Nu te teme, căci Eu sunt cu tine, nu te uita cu îngrijorare, 
căci Eu sunt Dumnezeul tău; Eu te întăresc, tot Eu îţi vin în ajutor. 


Eu te sprijinesc cu dreapta Mea biruitoare. Căci Eu sunt Domnul, 
Dumnezeul tău, care te iau de mâna dreaptă și-ţi zic: nu te teme 
de nimic, Eu îţi vin în ajutor! Nu te teme de nimic, viermele lui 
Iacov şi rămășiță slabă a lui Israel; căci Eu îţi vin în ajutor, zice 
Domnul, și Sfântul lui Israel este Mântuitorul tău” (Isaia 41,10. 
13.14). 

Locuitorii lui Iuda erau cu toţii nevrednici, dar Dumnezeu nu 
i-a părăsit. Prin ei, Numele Lui urma să fie înălțat între neamuri. 
Mulţi oameni care nu cunoșteau atributele Sale, aveau să privească 
totuși slava caracterului divin. Tocmai cu scopul de a lămuri 
planurile Lui pline de milă a continuat să-i trimită pe slujitorii Săi 
proroci cu solia: „Întoarceţi-vă fiecare de la calea voastră cea rea” 
(Ieremia 25,5). „Din pricina Numelui Meu”, zicea El prin prorocul 
Isaia, „sunt îndelung răbdător; pentru slava Mea Mă opresc față 
de tine, ca să nu te nimicesc. Din dragoste pentru Mine, din dragoste 
pentru Mine vreau să lucrez! Căci cum ar putea fi hulit Numele 
Meu? Nu voi da altuia slava Mea” (Isaia 48,11). 

Chemarea la pocăință a răsunat cu o claritate neîndoielnică și 
toți au fost invitaţi să se întoarcă. „Căutaţi pe Domnul câtă vreme 
se poate găsi”, se ruga prorocul, „chemaţi-L câtă vreme este 
aproape. Să se lase cel rău de calea lui, și omul nelegiuit să se lase 
de gândurile lui, să se întoarcă la Domnul care va avea milă de el, 
la Dumnezeul nostru care nu obosește iertând” (Isaia 55,6.7). 

Cititorule, ţi-ai ales și tu propria cale? Ai rătăcit departe de 
Dumnezeu? Ai căutat se te desfătezi cu roadele neascultării, numai 
ca să le simți ca cenușa pe buze? Şi acum, când planurile vieţii 
sunt zădărnicite, nădejdiile tale au murit, stai singur și pustiit? 
Glasul acela care atâta vreme a vorbit inimii tale, dar pe care nu 
l-ai ascultat, revine clar și distinct: „Sculaţi-vă și plecați, căci aici 
nu este odihnă pentru voi; căci din pricina spurcăciunii vor fi dureri, 
dureri puternice” (Mica 2,10). Întoarce-te la casa Tatălui tău. El 
te invită zicând: „Întoarce-te la Mine și ascultați, și sufletul vostru 
va trăi, căci Eu voi încheia cu voi un legământ veșnic ca să întăresc 
îndurările Mele faţă de David” (Isaia 44,22; 55,3). 

Nu asculta șoaptele vrăjmașului de a sta departe de Hristos 
până când te vei face mai bun; până când vei fi destul de bun ca să 

vii la Dumnezeu. Dacă vei aștepta până atunci, nu vei veni niciodată. 
Când Satana îți arată veșmintele murdare, repetă făgăduinţa 
Mântuitorului: „Pe cel ce vine la Mine nu-l voi izgoni afară” (Isaia 
6,37). Spune vrăjmașului că sângele lui Hristos te curățește de 
orice păcat. Fă din rugăciunea lui David, rugăciunea ta: „Curăţeș- 
te-mă cu isop și voi fi curat: spală-mă și voi fi mai alb decât zăpada” 
(Psalmi 51,7). 

Îndemnurile prorocului adresate lui Iuda de a privi la viul 
Dumnezeu și de a primi darurile Sale pline de îndurare n-au fost 
zadarnice. Au fost unii care au luat aminte și care s-au întors de la 
idolii lor la închinarea la Iehova. Au învăţat să vadă în Creatorul 
lor dragoste, milă și compătimire duioasă. Și, în zilele care aveau 
să vină în istoria lui Iuda, când numai o rămășiță avea să fie lăsată 
în ţară, cuvintele prorocului urmau să-și aducă rodul într-o reformă 
hotărâtă. „În ziua aceea”, declara Isaia, „omul se va uita spre 
Făcătorul său, și ochii i se vor întoarce spre Sfântul lui Israel; nu 
se va mai uita spre altare, care sunt lucrarea mâinilor lui, și nu va 
mai privi la ce au făcut degetele lui, la idolii Astarteei și la stâlpii 
închinaţi soarelui” (Isaia 17,7.8). 

Mulţi aveau să-L privească pe Acela cu totul plăcut, pe Cel 
mai puternic între zeci de mii. „Ochii tăi vor vedea pe Împărat în 
frumuseţea Lui”, era făgăduinţa plină de îndurare făcută lor (Isaia 
33,17). Păcatele lor aveau să fie iertate și ei urmau să se laude 
numai în Dumnezeu. În ziua aceea fericită a răscumpărării din 
idolatrie, urmau să exclame: „Da, acolo cu adevărat Domnul este 
minunat pentru noi: El ne ţine loc de râuri, de pâraie late... Căci 
Domnul este Judecătorul nostru; El este Legiuitorul nostru, 
Domnul este Împăratul nostru; El ne mântuiește! (Isaia 33,21.22) 

Soliile date de Isaia, pentru aceia care au ales să se întoarcă de 
la căile lor rele, erau pline de mângâiere și încurajare. Ascultati 
cuvântul Domnului prin prorocul Său: 

Tine minte aceste lucruri, lacove, 

şi tu, Israele, 

căci ești robul Meu, eu te-am făcut, 

tu eşti robul Meu, Israele, nu Mă uita! 

Eu îti sterg fărădelegile ca un nor, 


și păcatele ca o ceaţă: 
întoarce-te la Mine, 
căci eu te-am răscumpărat (Isaia 44,21.22). 


În ziua aceea vei zice: 
„Te laud, Doamne, căci ai fost supărat pe mine, 
dar mânia Ta s-a potolit şi m-ai mângâiat!” 
„Iată, Dumnezeu este izbăvirea mea, 
voi fi plin de încredere, 
şi nu mă voi teme de nimic; 
căci Domnul Dumnezeu este tăria mea 
și pricina laudelor mele, 
si El m-a mântui... 


Cântaţi Domnului, căci a făcut lucruri strălucite: 


să fie cunoscute în tot pământul! 
Strigă de bucurie şi veselie, locuitoare a Sionului, 


căci mare este în mijlocul tău Sfântul lui Israel” (Isaia 12,1.2.5.6). 

Venirea lui Ahaz la tron i-a adus pe Isaia și pe tovarășii lui faţă 
în faţă cu o situaţie mai îngrozitoare decât oricare alta care existase 
vreodată în Regatul lui Iuda. Mulţi care rezistaseră odinioară 
influenţei seducătoare a practicilor idolatre, au fost convinși acum 
să ia parte la închinarea zeităților păgâne. Prinții din Iuda s-au do- 
vedit necredincioși însărcinării lor; s-au ridicat proroci mincinoși 
cu solii, ca să-i rătăcească; chiar unii dintre preoți învățau pentru 
plată. Totuși fruntașii în această apostazie păstrau formele închi- 
nării dumnezeiești și pretindeau să fie socotiți ca făcând parte din 
poporul lui Dumnezeu. 

Prorocul Mica, cel care și-a dat mărturia în acele vremuri tulburi, 
spunea că păcătoșii din Sion, în timp ce susțineau că „se sprijinesc 
pe Domnul” și huleau, fălindu-se: „Nu este oare Domnul în 
mijlocul nostru? Nu se poate atinge nicio nenorocire”, continuau 
„să clădească Sionul cu sânge și Ierusalimul cu nelegiuire” (Mica 
3,11.10). Împotriva acestor păcate, profetul Isaia și-a ridicat glasul 
într-o mustrare aspră: „Ascultaţi cuvântul Domnului, căpetenii 
ale Sodomei! la aminte la Legea Dumnezeului nostru, popor al 
Gomorei! Ce-Mi trebuie Mie mulţimea jertfelor înaintea Mea, cine 
vă cere astfel de lucruri ca să-Mi spurcați curțile?” (Isaia 1,10-12) 

Inspirația spune: „Jertfa celor răi este o scârbă înaintea Domnului, 
cu cât mai mult când o aduc cu gânduri nelegiuite” (Proverbe 21,27). 
„Ochii Tăi sunt așa de curaţi că nu pot să vadă răul, și nu poţi să 
priveşti nelegiuirea!” (Habacuc 1,13). Nu pentru că nu vrea să 
ierte Îşi întoarce El privirea de la cel nelegiuit, ci, pentru că 
păcătosul refuză să folosească măsurile îmbelșugate ale harului, 
Dumnezeu nu-l poate elibera de păcat. „Nu, mâna Domnului nu 
era prea scurtă ca să mântuiască, nici urechea Lui prea tare ca să 
audă, ci nelegiuirile voastre pun un zid de despărțire între voi și 
Dumnezeul vostru; păcatele voastre vă ascund Faţa lui și-L 


împiedică să vă asculte!” (Isaia 59,1.2). Solomon scria: „Vai de 
tine, ţară, al cărei împărat este un copil!” (Eclesiastul 10,16). Așa 
s-a întâmplat cu ţara lui Iuda. Printr-o continuă păcătuire, condu- 
cătorii ei deveniseră niște copii. Isaia a atras atenţia poporului la 
slăbiciunile poziţiei lor printre popoarele pământului; și le-a arătat 
că această situație este rezultatul nelegiuirii din locurile înalte. El 
zisese: „Domnul, Dumnezeul oștirilor, va lua din Ierusalim și din 
Tuda orice sprijin și orice mijloc de trai, orice izvor de pâine și 
orice izvor de apă, pe viteaz și pe omul de război, pe judecător și 
pe proroc, pe ghicitor și pe bătrân, pe căpetenia peste cincizeci și 
pe dregător, pe meşteşugarul ales și pe vorbitorul iscusit. Le voi 
da băieţi drept căpetenii, și niște copii vor stăpâni peste ei. Se 
clatină Ierusalimul, se prăbușește Iuda, pentru că vorbește și 
faptele lor sunt îndreptate împotriva Domnului” (Isaia 3,1-4.8). 

„Cârmuitorii tăi”, a continuat prorocul, „te duc în rătăcire și 
pustiesc calea pe care umbli!” (vers. 12). În timpul domniei lui 
Ahaz, acest lucru a fost adevărat în mod literal; despre el stă scris: 
„A umblat în căile împăraţilor lui Israel; și a făcut un chip cioplit, 
turnat pentru Baali, a ars tămâie în valea fiilor lui Himon”. „... și 
chiar a trecut pe fiul său prin foc, după urâciunile neamurilor pe 
care le izgonise Domnul dinaintea copiilor lui Isarel” (2 Împărați 
16,3). 

Aceasta a fost într-adevăr o vreme de mare primejdie pentru 
poporul ales. Numai câţiva ani mai erau și cele zece semintii ale 
Regatului lui Iuda aveau să fie împrăștiate printre popoarele 
păgâne. lar în acest regat perspectiva era întunecată. Forţele 
binelui slăbeau cu repeziciune, iar forțele răului se înmulțeau. 
Prorocul Mica, văzând situaţia, a fost silit să exclame: „S-a dus 
omul de bine din ţară și nu mai este niciun om cinstit printre 
oameni... Cel mai bun dintre ei este ca un mărăcine, cel mai cinstit 
este mai rău decât un tufiș de spini” (Mica 7,2.4). „De nu ne-ar fi 
lăsat Domnul oștirilor o mică rămășiță”, zicea Isaia, „am fi ajuns 
ca Sodoma și ne-am fi asemănat cu Gomora” (Isaia 1,9). 

În fiecare veac, datorită acelora care au rămas credincioși, ca 
și din cauza dragostei Sale nemărginite pentru cei rătăciți, Dumnezeu 

a răbdat îndelung răzvrătirea și a stăruit de ei să părăsească drumul 
lor păcătos și să se întoarcă la El. 

„Învăţătură după învăţătură, poruncă peste poruncă... puţin 
aici, puţin acolo”, prin bărbaţi rânduiţi de EI, i-a învăţat pe 
călcătorii Legii calea neprihănirii (Isaia 28,10). 

Tot astfel a fost și în timpul domniei lui Ahaz. O invitaţie după 
alta a fost trimisă Israelului rătăcitor, ca să-l întoarcă la credincioșia 
faţă de Iehova. Insistenţele prorocilor erau pline de dedicație; și 
când stăteau în fața poporului, îndemnându-i stăruitor la pocăință 
și reformă, cuvintele lor aduceau roadă spre slava lui Dumnezeu. 

Prin Mica, s-a adresat o chemare minunată: „Ascultaţi dar ce 
zice Domnul: 'Scoală-te, judecă-te înaintea munţilor, și dealurile 
să-ţi audă glasul!... Ascultaţi, munți, pricina Domnului și luaţi 
aminte, temelii tari ale pământului! Căci Domnul are o judecată 
cu poporul Său și vrea să Se judece cu Israrel. 

«Poporul Meu, ce ţi-am făcut și cu ce te-am ostenit? Răspun- 
de-Mi! Căci te-am scos din țara Egiptului, te-am izbăvit din casa 
robiei, și am trimis înainte pe Moise, Aaron și Maria! 

Poporul Meu, adu-ţi aminte ce plănuia Balac, împăratul 
Moabului, și ce i-a răspuns Balaam, fiul lui Beor, și ce s-a îmtâmplat 
din Sitim până la Ghilgal, ca să cunoști binefacerile (neprihănirea, 
tr. engl.) Domnului.” (Mica 6,1-5) 

Dumnezeul pe care-L slujim este îndelung răbdător; „îndurările 
Lui nu sunt la capăt” (Plângeri 3,22). În perioada timpului de 
încercare, Duhul Său stăruise pe lângă oameni să primească darul 
vieții. „Spune-le: "Pe viața Mea, zice Domnul Dumnezeu, că nu 
doresc moartea păcătosului, ci să se întoarcă de la calea lui și să 
trăiască. Întoarceți-vă, întoarceţi-vă de la calea voastră cea rea! 
Pentru ce vreţi să muriţi voi, casa lui Isarel?”” (Ezechiel 33,11). 
Este planul deosebit al lui Satana să-l ducă pe om la păcat și apoi 
să-l lase acolo neajutorat și deznădăjduit, temându-se să caute 
iertare. Dar Dumnezeu invită: „Afară numai dacă vor căuta 
ocrotirea Mea, vor face pace cu Mine, da, vor face pace cu Mine” 
(Isaia 27,5). În Hristos au fost luate toate măsurile şi s-au dat 
toate încurajările. 


În zilele apostaziei lui Iuda și Israel, mulţi se întrebau: „Cu 
ce voi întâmpina pe Domnul și cu ce mă voi pleca înaintea 
Dumnezeului Celui Preaînalt? ÎI voi întâmpina oare cu arderi de 
tot, cu viței de un an? Dar primește Domnul oare mii de berbeci 
sau zeci de mii de râuri de untdelemn?” Răspunsul este clar și po- 
zitiv: „Ti s-a arătat, omule, ce este bine, și ce alta cere Domnul de 
la tine decât să faci dreptate, să iubești mila și să umbli smerit cu 
Dumnezeul tău?” (Mica 6,6-8) 

Recomandând valoarea evlaviei practice, prorocul n-a făcut 
decât să repete sfatul dat lui Israel cu secole mai înainte. Prin 
Moise, când erau pe punctul să intre în țara făgăduită, cuvântul 
Domnului fusese: „Acum, Israele, ce alta cere de la tine Domnul, 
Dumnezeul tău, decât să te temi de Domnul, Dumnezeul tău, să 
umbli în toate căile Lui, să iubeşti și să slujești Domnului, 
Dumnezeului tău, din toată inima și din tot sufletul tău, să păzești 
poruncile Domnului și legile Lui pe care ţi le dau astăzi, ca să fii 
fericit?” (Deuteronom 10,12.13) 

Din veac în veac, aceste sfaturi au fost repetate de slujitorii lui 
Iehova către aceia care erau în primejdia căderii în obiceiurile 
formalismului și uitării de a manifesta mila. Când Hristos Însuşi, 
în timpul lucrării Sale pământești, a fost abordat de un învățător 
al Legii cu întrebarea: „Învăţătorule, care este cea mai mare 
poruncă din Lege? lisus i-a răspuns: 'Să iubeşti pe Domnul, Dum- 
nezeul tău, cu toată inima ta, cu tot sufletul tău și cu tot cugetul 
tău’. Aceasta este cea dintâi și cea mai mare poruncă. lar a doua, 
asemenea ei, este: "Să iubeşti pe aproapele tău ca pe tine însuți”. În 
aceste două porunci se cuprind toată Legea și Prorocii” (Matei 
22,36-40). 

Aceste rostiri clare ale prorocilor şi ale Domnului Însuși să fie 
primite de noi ca fiind glasul lui Dumnezeu pentru fiecare suflet. 
Să nu pierdem din vedere nicio ocazie de a face fapte de milă, de 
chibzuire plină de bunătate și de curtenie creștină, pentru cei 
împovăraţi și deprimaţi. Dacă nu putem face mai mult, putem 
adresa cuvinte de încurajare și de nădejde acelora care nu-L cunosc 
pe Dumnezeu și care pot fi abordaţi cel mai ușor pe calea simpatiei 
și dragostei. 

Bogate și îmbelșugate sunt făgăduinţele făcute acelora care 
urmăresc ocaziile pentru a aduce bucurie și binecuvântare în viaţa 
altora. „Dacă vei da din mâncarea ta celui flămând, dacă vei sătura 
sufletul lipsit, atunci lumina ta va răsări peste întunecine și 
întunericul tău va fi ca ziua în amiaza mare! Domnul te va călăuzi 
neîncetat, îţi va sătura sufletul chiar în locuri fără apă, și va da 
putere mădularelor tale, vei fi ca o grădină bine udată, ca un izvor 
ale cărui ape nu seacă” (Isaia 58,10.11). 

Calea idolatră a lui Ahaz în faţa apelurilor stăruitoare ale 
prorocilor putea avea doar o urmare. „Mânia Domnului a fost 
peste Iuda și peste Ierusalim, și i-a făcut de groază, de spaimă și 
de bătaie de joc” (2 Cronici 29,8). Regatul a suferit un declin 
rapid, și însăși existenţa lui a fost în curând primejduită de armatele 
invadatoare. „Atunci, Reţin, împăratul Siriei, și Pecah, fiul lui 
Remalia, împăratul lui Israel, s-au suit împotriva Ierusalimului, 
să lupte împotriva lui. Au împresurat pe Ahaz” (2 Împărați 16,5). 

Dacă Ahaz și oamenii de frunte ai regatului său ar fi fost slujitori 
credincioși ai Celui Preaînalt, nu ar fi avut teamă de o alianţă atât 
de neobișnuită ca aceea care se formase împotriva lor. Dar călcarea 
repetată a legii îi făcuse să fie lipsiţi de putere. Loviţi de o spaimă 
necunoscută față de judecăţile răzbunătoare ale unui Dumnezeu 
ofensat, „inima împăratului și a poporului său a tremurat cum se 
clatină copacii din pădure când bate vântul” (Isaia 7,2). În această 
criză, cuvântul Domnului a venit la Isaia, poruncindu-i să se întâl- 
nească cu regele, care tremura, și să-i spună: „la seama și fii liniștit, 
nu te teme de nimic... Nu te teme că Siria gândește rău împotriva 
ta, și că Efraim și fiul lui Remalia zic: 'Să ne suim împotriva lui 
Tuda și să batem cetatea, s-o spargem și să punem împărat în ea’... 
Căci așa vorbește Domnul, Dumnezeu: "Așa ceva nu se va întâmpla 
și nu va avea loc'.” Profetul declară că Regatul lui Israel și Siria 
vor ajunge curând la un sfârșit. „Dacă nu credeţi”, încheie el, „nu 
veți sta în picioare” (vers. 4-7.9). 

Ar fi fost bine pentru Regatul lui Iuda dacă Ahaz ar fi primit 
această solie ca din partea Cerului. Dar alegând să se sprijine pe 
braţul de carne, el a căutat ajutor la păgâni. În disperare, i-a trimis 
vorbă lui Tiglat-Pileser, „împăratul Asiriei, să-i spună: "Eu sunt 


robul tău și fiul tău: suie-te și izbăvește-mă din mâna împăratului 
Siriei și din mâna împăratului lui Israel, care se ridică împotriva 
mea” (2 Împărați 16,7). Cererea a fost însoţită de un dar bogat 
din tezaurul regelui și al templului. 

Ajutorul solicitat a fost trimis, și regele Ahaz a avut o perioadă 
de liniște temporară, dar cu ce preţ pentru Iuda! Tributul oferit a 
trezit lăcomia Asiriei și această naţiune nesinceră a ameninţat iarăși 
că va năvăli și va jefui Regatul lui Iuda. Ahaz și supușii lui nefericiţi 
erau acum hărțuiți de teama de a cădea cu totul în mâinile cruzilor 
asirieni. 

„Domnul a smerit pe luda” din cauza unei călcări continue a 
Legii. În această vreme de strâmtorare, Ahaz, în loc să se pocăiască, 
„a păcătuit și mai mult împotriva Domnului..., căci a a dus jertfă 
dumnezeilor Damascului”. „Fiindcă dumnezeii împărăției Siriei 
le vin în ajutor”, a zis el, „le voi aduce și eu jertfe ca să-mi ajute” 
(2 Cronici 28,19.22.23). 

Când regele apostaziat s-a apropiat de încheierea domniei, a 
poruncit să fie închise porțile templului. Slujbele sfinte au fost 
întrerupte. Candelele nu mai erau aprinse înaintea altarului. Nu 
mai erau aduse jertfe pentru păcatele poporului. Tămâia frumos 
mirositoare nu se mai înălța către cer la vremea jertfei de dimineaţă 
și de seară. Golind curțile Casei Domnului și încuindu-i porțile, 
locuitorii cetăţii necredincioase au ridicat cu îndrăzneală altare 
pentru închinarea la zeitățile păgâne, la colţurile străzilor, prin tot 
Ierusalimul. Păgânismul se părea că biruise; puterile întunericului 
aproape predominau. 

Dar în Iuda mai locuiau și mii de oameni care păstrau credința 
în Iehova, refuzând cu hotărâre să fie atrași în idolatrie. Către 
aceștia, Isaia, Mica și colaboratorii lor priveau cu nădejde când 
erau martori la ruina produsă în ultimii ani ai domniei lui Ahaz. 
Sanctuarul lor era închis, dar cei credincioși aveau asigurarea: 
„Dumnezeu este cu noi (Emanuel)... Sfinţiţi însă pe Domnul 
oștirilor. De El să vă temeţi și să vă înfricoșaţi. Și atunci el va fi un 
locaş sfânt” (Isaia 8,10.13.14). 

În contrast izbitor cu conducerea nesăbuită a lui Ahaz, a fost 
reforma îndeplinită în timpul domniei prospere a fiului său. Ezechia 
a venit la tron hotărât să facă tot ce îi stă în putere pentru a-l salva 
pe Iuda de soarta de care avusese parte Regatul de Nord. Soliile 
prorocilor nu ofereau nicio încurajare pentru jumătăţile de măsură. 
Numai prin cea mai hotărâtă reformă puteau fi evitate judecăţile 
amenințătoare. 

În situaţii de criză, Ezechia s-a dovedit a fi un bărbat al ocaziei. 
Abia a venit la tron că a și început să plănuiască și să aducă la 
îmdeplinire. Mai întâi, și-a îndreptat atenţia spre restaurarea 
slujbelor templului, atâta vreme neglijate; și în această lucrare a 
solicitat colaborarea unei grupe de preoți și leviţi care rămăseseră 
credincioși chemării lor sfinte. Încrezător în sprijinul lor loial, a 
vorbit cu ei în mod deschis cu privire la dorinţa lui de a institui 
reforme imediate și larg cuprinzătoare. „Părinţii noștri au 
păcătuit”, a mărturisit el, „au făcut ce este rău înaintea Domnului, 
Dumnezeului nostru, și i-au întors spatele. Am de gând dar să fac 
legământ cu Domnul, Dumnezeul lui Israel, pentru ca mânia Lui 
aprinsă să se abată de la noi” (2 Cronici 29,6.10). 

În cuvinte puţine și bine alese, regele a revăzut situaţia cu care 
erau confruntati — templul închis și încetarea tuturor slujbelor în 
curțile lui; idolatria flagrantă, practicată pe străzile cetăţii și în tot 
regatul; apostazia multora care ar fi putut rămâne credincioși lui 
Dumnezeu, dacă toţi conducătorii lui Iuda le-ar fi dat un exem- 
plu bun. Regatul de Nord se prăbușea cu repeziciune; mulți piereau 
de sabie; o altă mare mulțime fusese dusă în robie; în curând, 
Israel urma să cadă cu totul în mâinile asirienilor și avea să fie 
complet distrus; şi această soartă urma să fie cu siguranţă și partea 
lui Iuda, dacă Dumnezeu nu avea să lucreze cu putere prin 
reprezentanţii Săi aleși. 


Ezechia a făcut în mod direct apel la preoți să se unească cu el 
în realizarea reformelor necesare: „Acum, fiilor, nu mai staţi 
nepăsători”, i-a îndemnat el, „căci voi aţi fost aleși de Domnul ca 
să staţi în slujbă înaintea Lui, să fiţi slujitorii Lui și să-l aduceţi 
tămâie”. Și le-a zis: 'Ascultaţi-mă, leviţilor! Acum sfinţiți-vă, sfințiți 
Casa Domnului, Dumnezeului părinţilor voştri, și scoateţi afară 
din sfântul locaș ce este necurat” (vers.11.5). 

Era timpul pentru o acțiune rapidă. Preoţii au început îndată. 
Adăugând și colaborarea altora din numărul celor care nu fuseseră 
prezenţi la această întâlnire, toți s-au angajat din toată inima în 
lucrarea de curăţire și sfințire a templului. Datorită anilor de pân- 
gărire și neglijare, acest lucru s-a făcut cu multe greutăţi; dar preoții 
și leviţii lucrau neobosiţi și într-un timp foarte scurt au putut să 
raporteze că sarcina lor a fost îndeplinită. Porțile templului fuse- 
seră reparate și deschise; vasele sfinte adunate și puse la locul lor; 
totul era gata pentru restabilirea serviciilor sanctuarului. 

La primul serviciu ținut, conducătorii cetăţii s-au unit cu regele 
Ezechia, cu preoţii și cu leviţii, cerând iertare pentru păcatele 
poporului. Pe altar au fost așezate jertfele pentru păcat, „ca ispășire 
pentru păcatele întregului Israel”. „Și când au isprăvit de adus 
arderea de tot, împăratul și toţi cei ce erau cu el au îngenunchiat 
și s-au închinat.” Încă odată curțile templului răsunau de cuvinte 
de laudă și de adorare. Cântările lui David și ale lui Asaf erau 
cântate cu bucurie, când închinătorii și-au dat seama că sunt 
eliberați din robia păcatului și a apostaziei. „Ezechia și tot poporul 
s-au bucurat că Dumnezeu făcuse pe popor cu voie bună, căci 
lucrul s-a făcut pe neașteptate” (vers. 24.29.36). 

Dumnezeu într-adevăr pregătise căpeteniile lui Iuda să 
pornească la o mișcare de reformă hotărâtă, pentru ca valul de 
apostazie să poată fi oprit. Prin prorocii Săi, îi trimisese poporului 
ales o solie de îndemnare stăruitoare - solii care fuseseră 
dispreţuite și respinse de cele zece semintii ale Regatului lui Is- 
rael, acum cucerite de vrăjmaș. Dar în Iuda mai era o rămășiță 
credincioasă și prorocii continuau să se adreseze acesteia. 
Ascultaţi-l pe Isaia îndemnând: „Întoarceţi-vă la Acela de la care 
v-aţi abătut mult, copii ai lui Israel” (Isaia 31,6). Ascultaţi-l pe 

Mica spunând cu încredere: „Eu însă voi privi spre Domnul, îmi 
voi pune nădejdea în Dumnezeul mântuirii mele, Dumnezeul meu 
mă va asculta. Nu te bucura de mine, vrăjmașă, căci, chiar dacă 
am căzut, mă voi scula iarăși, chiar dacă stau în întuneric, totuși 
Domnul este Lumina mea! Voi suferi mânia Domnului, căci am 
păcătuit împotriva Lui — până ce El va apăra pricina şi-mi va face 
dreptate; El mă va scoate la lumină și voi privi dreptatea 
(neprihănirea -— tr. engl.) Lui” (Mica 7,7-9). 

Acestea și alte solii asemănătoare, care descopereau bunăvoința 
lui Dumnezeu de a ierta și de a-i primi pe aceia care se întorceau 
la EI din toată inima, aduseseră nădejde multor suflete slăbite în 
anii întunecaţi, când porțile templului erau închise; iar acum, când 
conducătorii au început reforma, mulți din popor, obosiţi de robia 
păcatului, erau gata să răspundă. 

Aceia care au intrat în curţile templului să caute iertare și 
să-și reînnoiască votul de ascultare faţă de Iehova, aveau o încura- 
jare minunată dată în porțiunile profetice ale Scripturii. Avertizările 
solemne împotriva idolatriei rostite prin Moise în auzul întregului 
Israel fuseseră însoţite de prorociile despre bunăvoința lui 
Dumnezeu de a-i asculta și a-i ierta pe aceia care în vreme de 
apostazie aveau să-L caute cu toată inima. „Dacă te vei întoarce 
la Domnul, Dumnezeul tău, și vei asculta glasul Lui; căci, Domnul, 
Dumnezeul tău, este un Dumnezeu plin de îndurare, care nu te va 
părăsi și nu te va nimici; El nu va uita legământul pe care l-a încheiat 
prin jurământ cu părinţii tăi” (Deuteronom 4,30.31). 

Iar în rugăciunea profetică, înălțată la consacrarea templului, 
ale cărui slujbe le restatorniciseră Ezechia și tovarășii săi, Solomon 
se rugase: „Când poporul tău Israel va fi bătut de vrăjmași pentru 
că a păcătuit împotriva Ta: dacă se vor întoarce la Tine și vor da 
slavă Numelui Tău, dacă îţi vor face rugăciuni și cereri în casa 
aceasta, ascultă-i din ceruri, iartă păcatul poporului tău Israel” 
(1 Împărați 8,33.34). Sigiliul aprobării divine fusese pus pe această 
rugăciune, deoarece, la încheierea ei, căzuse foc din cer, care 
mistuise arderea de tot și jertfele, iar slava Domnului umpluse 
templul (2 Cronici 7,1). Noaptea, Domnul i Se arătase lui Solomon 
pentru a-i spune că rugăciunea îi fusese ascultată și mila va fi 


manifestată faţă de aceia care se vor închina acolo. A fost dată 
asigurarea plină de îndurare: „Dacă poporul Meu peste care este 
chemat Numele Meu se va smeri, se va ruga și va căuta Faţa Mea, 
și se va abate de la căile lui rele, îl voi asculta din ceruri, îi voi ierta 
păcatul și-i voi tămădui ţara” (vers. 14). 

Aceste făgăduinţe și-au găsit o împlinire deplină în timpul 
reformei sub conducerea lui Ezechia. 

Începutul bun făcut la curățirea templului a fost urmat de o 
mișcare mai mare, la care participau Israel și Iuda. În râvna lui de 
a face slujbele templului o adevărată binecuvântare pentru popor, 
Ezechia s-a hotărât să reînvie vechiul obicei de a-l aduna pe Israel 
laolaltă pentru sărbătorirea praznicului Paștelui. 

Timp de mulţi ani, Paștele nu mai fusese respectat ca sărbătoare 
naţională. Despărțirea împărăției după încheierea domniei lui 
Solomon făcuse ca acest lucru să pară cu neputinţă de realizat. 
Dar judecăţile grozave, care căzuseră peste cele zece seminții, au 
trezit în inimile multora dorința după lucruri mai bune, iar soliile 
cercetătoare ale prorocilor își făcuseră efectul. Prin curieri regali, 
invitaţia la sărbătoarea Paștelui la Ierusalim fusese răspândită 
pretutindeni, din cetate în cetate, în ţara lui Efraim și Manase și 
chiar până la Zabulon. Purtătorii binevoitoarei invitații erau de 
obicei respinși. Cei nepocăiţi le-au întors spatele; cu toate acestea, 
unii, gata să-L caute pe Dumnezeu pentru o cunoaștere mai clară 
a voinţei Sale, „s-au umilit și au venit la Ierusalim” (2 Cronici 
30,10.11). 

În țara lui Iuda, răspunsul a fost unanim; căci „mâna lui Dum- 
nezeu a lucrat și le-a dat o singură inimă ca să-i facă să împlinească 
porunca împăratului și a căpeteniilor” (vers. 12), o poruncă după 
voia lui Dumnezeu, așa cum era descoperită prin prorocii Săi. 

Ocazia aceasta a fost de mai mare folos pentru mulțimile 
adunate. Străzile pângărite ale cetății au fost curăţite de altarele 
idolatre clădite în timpul domniei lui Ahaz. În ziua rânduită a fost 
sărbătorit Paștele; iar săptămâna aceea a fost folosită de popor 
pentru a aduce jertfe de pace și pentru a învăţa ce așteaptă 
Dumnezeu de la ei. În fiecare zi, leviţii „arătau o mare pricepere 
pentru slujba Domnului”; iar aceia care-și pregătiseră inimile ca 


| Ezechia 


234 


Profeţi și regi 


să-L caute pe Domnul au găsit iertare. O mare bucurie a pus stă- 
pânire pe mulțimea de închinători; „leviţii și preoţii lăudau pe 
Domnul în fiecare zi cu instrumentele care răsunau în cinstea Lui” 
(vers. 22.21). Toţi erau uniţi în dorinţa de a-l lăuda pe Acela care 
se dovedise atât de îndurător și de milos. 

Cele șapte zile rânduite de obicei pentru sărbătoarea Paștelui 
au trecut prea repede, și închinătorii s-au hotărât să petreacă încă 
șapte zile pentru a înţelege mai deplin calea Domnului. Preoții- 
învăţători și-au continuat lucrarea de îndrumare din cartea legii; 
zilnic poporul se aduna la templu ca să-și aducă tributul de laudă 
și de mulţumire; iar când adunarea cea mare se apropia de 
încheiere, era clar faptul că Domnul lucrase în mod minunat pentru 
convertirea lui Iuda cel apostaziat și oprirea valului de idolatrie 
care ameninţa să înlăture totul în calea lui. Avertismentele solemne 
ale prorocilor nu fusesră rostite în zadar. „A fost mare veselie la 
Ierusalim. De pe vremea lui Solomon, fiul lui David, împăratul lui 
Israel, nu mai fusese la Ierusalim așa ceva” (vers. 26). 

Sosise timpul ca închinătorii să se întoarcă la casele lor. „Preoții 
și leviţii s-au sculat și au binecuvântat poporul. Glasul lor a fost 
auzit și rugăciunile lor au ajuns până la ceruri, până la locuinţa 
sfântă a Domnului” (vezi vers. 27). 

Dumnezeu îi primise pe acceia care, cu inima zdrobită, își 
mărturisiseră păcatele și care se întorseseră la El hotărâți să ceară 
iertare și ajutor. 

Mai rămăsese acum o lucrare importantă la care aceia care se 
întorceau la casele lor trebuiau să ia parte activă; și împlinirea acestei 
lucrări dădea dovada sincerităţii reformei adusă la îndeplinire. 
Raportul spune: „Când s-au isprăvit toate acestea, toţi cei din 
Israel, care erau de faţă, au plecat în cetăţile lui Iuda și au sfărâmat 
stâlpii idolești, au tăiat Astarteele și au surpat de tot înălțimile și 
altarele din tot Iuda și Beniamin și din Efraim și Mănase. Apoi, 
toţi copiii lui Israel s-au întors în cetăţile lor, fiecare la moșia lui” 
(2 Cronici 31,1). 

Ezechia și colaboratorii lui au instituit diferite reforme pentru 
consolidarea intereselor spirituale și vremelnice ale regatului. „În 
tot Iuda”, regele a adus la îndeplinire ceea „ce este bine, ce este 


drept, ce este adevărat înaintea Domnului, Dumnezeului lui... a 
izbutit în tot ce a făcut...” „EI și-a pus încrederea în Domnul, 
Dumnezeul lui Israel... nu s-a abătut de la El și a păzit poruncile 
pe care i le dăduse lui Moise Domnul. Și Domnul a fost cu Ezechia, 
care a izbutit în tot ce a făcut” (vers. 20.21; 2 Împărați 18,5-7). 

Domnia lui Ezechia a fost caracterizată printr-o serie de 
providenţe remarcabile, care au descoperit popoarelor din jur că 
Dumnezeul lui Israel era poporul Său. Reușita asirienilor în 
cucerirea Samariei și în răspândirea rămășițelor sfărâmate ale celor 
zece seminţii printre popoare, în timpul primei părți a domniei 
lui, i-a condus pe mulți să pună la îndoială puterea Dumnezeului 
evreilor. Încurajaţi de succesele lor, ninivenii de multă vreme 
respinseseră solia lui lona și deveniseră sfidători în împotrivirea 
lor față de planurile Cerului. La câțiva ani după căderea Samariei, 
armatele victorioase au apărut din nou în Palestina, de data aceasta 
îndreptându-și forţele împotriva cetăților întărite ale lui Iuda, cu 
un oarecare succes; dar s-au retras pentru o vreme din cauza 
greutăților care s-au ridicat în alte părți ale împărăției lor. Numai 
peste câţiva ani, spre încheirea domniei lui Ezechia, urma să se 
demonstreze înaintea popoarelor lumii dacă zeii păgânilor vor 
învinge până la urmă. 

În culmea domniei lui prospere, regele Ezechia a fost deodată 
lovit de o boală fatală. „Bolnav pe moarte”, cazul lui era dincolo 
de puterea omului de a-i veni în ajutor. Ultimele speranţe păreau 
pierdute, când prorocul Isaia i s-a arătat cu solia: „Așa vorbește 
Domnul: "Pune-ţi în rânduială casa, căci vei muri și nu vei mai 
trăi” (Isaia 38,1). 

Persectiva părea foarte întunecată, dar regele se putea ruga 
încă Aceluia care până acum fusese „ajutor și sprijin..., un ajutor, 
care nu lipsește niciodată în nevoi” (Psalmi 46,1). Astfel, „s-a 
întors cu faţa la perete, și a făcut Domnului următoarea rugăciune: 
"Doamne, adu-ţi aminte că am umblat înaintea Feţei Tale cu 
credincioșie și curăţie de inimă, și am făcut ce este bine înaintea 
Ta! Și Ezechia a vărsat multe lacrimi” (2 Împărați 20,2.3). 

Din zilele lui David nu mai domnise niciun rege care să lucreze 
cu atâta putere pentru ridicarea împărăției lui Dumnezeu într-o 
vreme de apostazie și descurajare, așa cum făcuse Ezechia. Regele 
care era pe moarte Îl slujise pe Dumnezeul lui cu credincioșie și 
întărise încrederea poporului în Iehova, Conducătorul lor suprem. 
Și, asemenea lui David, el se putea ruga acum: 


S-ajungă rugăciunea mea înaintea Ta! 
Ia aminte le cererile mele; 
căci mi s-a săturat sufletul de rele, 
și mi se apropie viața de Locuinta mortilor (Psalmi 88,2.3). 


Căci Tu ești nădejdea mea, Doamne, Dumnezeule! 

În Tine mă încred din tinerețea mea. 

Pe tine mă sprijin, din pântecele mamei mele. 

Tu eşti Binefăcătorul meu încă din pântecele mamei; 
pe Tine Te laud fără-ncetare. 


Nu mă lepăda la vremea bătrâneții; 
când mi se duc puterile, nu mă părăsi! 
Dumnezeule, nu Te depărta de mine! 
Dumnezeule, vino de grab’ în ajutorul meu! 
Nu mă părăsi Dumnezeule, 
chiar la bătrânetele cărunte, 
ca să vestesc tăria Ta neamului de acum, 
și puterea Ta neamului de oameni care va veni! 
(Psalmi 71,5.6.9.12.18) 


Acela ale cărui bunătăţi „nu s-au sfârșit” a auzit rugăciunea 
slujitorului Său (Plângeri 3,22). „Isaia, care ieşise, n-ajunsese încă 
în curtea din mijloc, când cuvântul Domnului i-a vorbit astfel: 
“Întoarce-te și spune lui Ezechia, căpătenia poporului Meu: Așa 
vorbește Domnul, Dumnezeul tatălui tău David: Ti-am auzit 
rugăciunea și ţi-am văzut lacrimile. lată, te vei face sănătos; a treia 
zi te vei sui la Casa Domnului. Voi mai adăuga cincisprezece ani 
la zilele tale. Te voi izbăvi, pe tine și cetatea aceasta, din mâna 
împăratului Asiriei și voi ocroti cetatea aceasta, din pricina Mea, 
și din pricina robului Meu David” (2 Împărați 20,4-6). 

Prorocul s-a întors cu bucurie, având cuvinte de asigurare și 
nădejde. Îndrumându-l să pună o turtă de smochine pe partea 
bolnavă, Isaia i-a dat regelui solia milei și grijii protectoare a lui 
Dumnezeu. 

Asemenea lui Moise, în Tara Madianului, și a lui Ghedeon, în 
prezenţa solului ceresc, asemenea lui Elisei, chiar înaintea înălțării 
stăpânului său, Ezechia s-a rugat pentru un semn, dacă solia era 
din cer. „După care semn”, l-a întrebat el pe proroc, „voi cunoaște 
că mă va vindeca Domnul și că mă voi sui în a treia zi la Casa 
Domnului?” „Și Isaia a zis: "lată din partea Domnului, semnul 
după care vei cunoaște că Domnul va împlini cuvântul pe care l-a 
rostit: Cum vrei: să treacă umbra peste zece trepte înainte sau să 
dea înapoi cu zece trepte? Ezechia a răspuns: "Nu este mare lucru 
ca umbra să treacă înainte peste zece trepte; ci mai bine să se dea 

înapoi cu zece trepte”. 


| Solii din Babilon 


N 
[20] 
N 


238 


Profeţi și regi 


Numai printr-o intervenţie directă a lui Dumnezeu se putea ca 
umbra pe cadran să se dea înapoi cu zece trepte; și acesta avea să 
fie semnul pentru Ezechia că Domnul îi ascultase rugăciunea. 
„Atunci Isaia, prorocul, s-a rugat Domnului, și Domnul a dat cu 
zece trepte umbra, din locul în care se pogorâse pe cadranul soarelui 
lui Ahaz” (2 Împărați 20,8-11). 

Readus la puterea lui de mai înainte, regele lui Iuda a recunoscut 
în cuvintele unei cântări bunătăţile lui Iehova și a făgăduit să 
trăiască restul zilelor într-o slujire de bunăvoie a Împăratului împă- 
raţilor. Această recunoaștere a purtării îndurătoare a lui Dumnezeu 
faţă de el oferă inspiraţie pentru toţi cei care doresc să-și petreacă 
anii spre slava Creatorului lor: 

„Ziceam: “În cei mai buni ani ai vieții mele 

trebuie să mă duc la portile locuintei morţilor! 

Sunt pedepsit cu pierderea celorlalți ani ai mei, 

care-mi mai rămân! 

Ziceam: 'Nu voi mai vedea pe Domnul, 

pe Domnul, în pământul celor vii; 

nu voi mai vedea pe niciun om în Locuinta morţilor!” 

Locuinta mea este luată şi mutată de la mine, 

ca o colibă de păstori. 

Îmi simt firul vieții tăiat ca de un tesător, 

care m-ar rupe din țesătura lui. 

Până diseară îmi vei pune capăt. 

Am strigat până dimineata; 

ca un leu, îmi zdrobisem toate oasele! 

Până diseară îmi vei pune capăt. 

Ciripeam ca o rândunea, 

croncăneam ca un cocor 

și gemeam ca o porumbită. 

Ochii-mi priveau topiti spre cer: 

"Doamne, sunt în necaz, ajută-mă! 

Ce să mai spun? 

El mi-a răspus şi m-a ascultat. 

Acum voi umbla smerit până la capătul anilor mei, 

după ce am fost întristat astfel. 


Doamne, prin îndurarea Ta se bucură omul de viată, 

prin ea mai am şi eu suflare, 

căci Tu mă faci sănătos şi îmi dai iarăşi viata. 

Iată, chiar suferințele mele erau spre mântuirea mea; 

Tu ai găsit plăcere să-mi scoţi sufletul 

din groapa putrezirii. 

Căci ai aruncat înapoia Ta toate păcatele mele! 

Căci nu locuința mortilor Te laudă, 

nu moartea Te măreşte, 

şi cei ce s-au pogorât în groapă 

nu mai nădăjduiesc în credincioşia Ta. 

Ci cel viu, da, cel viu te laudă, 

ca mine astăzi. 

Tatăl face cunoscut copiilor săi credincioşia Ta. 

Domnul m-a mântuit! 

De aceea, în toate zilele vieţii noastre 

vom suna din coardele instrumentelor noastre 

în Casa Domnului” (Isaia 38,10-20). 

În Văile fertile ale Tigrului și ale Eufratului locuia un popor 
vechi care, deși la data aceea era supus Asiriei, era rânduit să 
conducă lumea. Printre aceștia erau bărbaţi înţelepţi care dădeau 
o atenţie deosebită studiului astronomiei; și când au observat că 
umbra de pe cadran se întorsese cu zece trepte, s-au minunat 
nespus. Împăratul lor, Merodac-Baladan, după ce a aflat că această 
minune, prin care Dumnezeul cerului îi acordase o prelungire a 
vieţii, fusese dată ca semn regelui lui Iuda, a trimis soli la Ezechia 
să-l felicite pentru vindecare și să afle, dacă este posibil, mai multe 
despre Dumnezeul care era în stare să facă o așa minune. 

Vizita acestor soli de la împăratul din ţara îndepărtată îi dădea 
lui Ezechia ocazia să-L înalțe pe Dumnezeul cel viu. Cât de ușor 
i-ar fi fost să vorbească despre Dumnezeu ca susținător al tuturor 
lucrurilor create, prin a cărui favoare îi fusese cruţată viața tocmai 
când toate nădejdiile i se spulberaseră! Ce transformări uimitoare 
ar fi avut loc dacă acești căutători după adevăr de pe Câmpiile 
Caldeii ar fi fost conduși să recunoască suveranitatea supremă a 
Dumnezeului celui viu! 

Dar mândria și vanitatea au pus stăpânire pe inima lui Ezechia, 
și, în înălţare de sine, a lăsat deschise înaintea ochilor lacomi 
comorile cu care Dumnezeu îl îmbogăţise pe poporul Său. Regele 
„le-a arătat trimișilor locul unde erau lucrurile lui de preţ, argintul 
și aurul, miresmele și untdelemnul de preţ, toată casa lui de arme 
și tot ce se afla în visteriile lui: n-a rămas nimic în casa și în tinu- 
turile lui, pe care să nu li-l fi arătat” (Isaia 39,2). Nu pentru a-L 
proslăvi pe Dumnezeu a făcut el aceasta, ci ca să se înalțe în ochii 
prinților străini. El nu a stat să aprecieze că acești bărbaţi erau 
reprezentanţii unui popor puternic, care nu avea nici temere și 
nici dragoste de Dumnezeu în inimă, și că era imprudent să le 
împărtășească tainele privind bogăţiile pământești ale naţiunii. 

Vizita trimișilor la Ezechia a fost punerea la probă a recu- 
noștinţei și devoţiunii lui. Raportul bibilic spune: „Însă, când au 
trimis căpeteniile Babilonului soli la el să întrebe de minunea care 
avusese loc în țară, Dumnezeu l-a părăsit ca să-l încerce, pentru 
ca să cunoască tot ce era în inima lui” (2 Cronici 32,31). Dacă 
Ezechia ar fi folosit ocazia dată lui ca să dea mărturie despre 
puterea, bunătatea și mila Dumnezeului lui Israel, raportul 
trimișilor ar fi fost o lumină care pătrunde întunericul. Dar el s-a 
înălţat mai presus de Domnul oștirilor. El „n-a răsplătit binefacerea 
pe care a primit-o, căci i s-a îngâmfat inima” (2 Cronici 32,25). 

Cât de dezastruoase aveau să fie consecinţele! Lui Isaia i s-a 
descoperit că solii care se întorceau, duceau cu ei un raport cu privire 
la bogăţiile pe care le văzuseră, și că împăratul Babilonului și sfetnicii 
lui aveau să plănuiască să-și îmbogăţească propria ţară cu toate 
comorile Ierusalimului. Ezechia păcătuise grav. „Mânia Domnului 
a venit peste el, peste Iuda și peste Ierusalim” (vers. 25). 

„Prorocul Isaia a venit apoi la împăratul Ezechia și l-a întrebat: 
"Ce au spus oamenii aceia și de unde au venit la tine? Ezechia a 
răspuns: "Au venit la mine dintr-o ţară îndepărtată, din Babilon”. 
Isaia a zis: "Ce au văzut în casa ta?” Ezechia a răspuns: "Au văzut 
tot ce este în casa mea; n-a rămas nimic în vistieriile mele, pe care 
să nu le fi arătat”. Atunci, Isaia a zis lui Ezechia: "Ascultă cuvântul 
Domnului oștirilor! lată, vor veni vremuri când vor duce în Babilon 
tot ce este în casa ta și tot ce au strâns părinții tăi până în ziua de 


azi; nimic nu va rămâne, zice Domnul. Și vor lua din fiii tăi, ieşiţi 
din tine, pe care-i vei naște, ca să-i facă fameni în casa împăratului 
Babilonului. Ezechia a răspuns lui Isaia: "Cuvântul Domnului, pe 
care l-ai rostit, este bun”” (Isaia 39,3-8). 

Plin de remușcări, „Ezechia s-a smerit din mândria lui, împreună 
cu locuitorii Ierusalimului, și mânia n-a venit peste ei în timpul 
vieţii lui Ezechia” (2 Cronici 32,26). Dar sămânţa rea fusese 
semănată și, în timp, avea să răsară și să aducă un seceriș de pustiire 
și vai. În anii care i-au mai rămas, regele lui Iuda avea să aibă 
multă propășire din cauza efortului lui neabătut de a răscumpăra 
trecutul și e a-l aduce onoare Numelui lui Dumnezeu pe care-L 
slujise; cu toate acestea, credinţa avea să-i fie aspru încercată și 
avea să înveţe că numai punându-și toată încrederea în Iehova 
putea nădăjdui să biruiască puterile întunericului, care complotau 
la ruinarea lui și la distrugerea definitivă a poporului său. 

Istoria lui Ezechia de a se arăta credincios însărcinării, cu ocazia 
vizitei solilor, cuprinde o lecţie importantă pentru toţi. Cu mult 
mai mult decât o facem, trebuie să vorbim despre capitolele pre- 
țioase din experienţa noastră, despre mila și bunătatea lui Dumne- 
zeu, despre adâncimile inegalabile ale dragostei Mântuitorului. 
Când mintea și inima sunt umplute cu dragostea lui Dumnezeu, 
nu va fi greu să le împărtășim și altora ceea ce se cuprinde în viața 
spirituală. Gânduri înalte, aspirații nobile, o înțelegere mai clară a 
adevărului, planuri neegoiste, dorințe după evlavie și sfințenie își 
vor găsi expresia în cuvinte care descoperă ce fel de comoară 
adăpostește inima. 

Cei cu care ne întovărășim în fiecare zi au nevoie de ajutorul 
nostru, de călăuzirea noastră. S-ar putea ca ei să fie într-o așa 
stare de spirit, încât un cuvânt rostit la vreme va fi ca un cui bine 
bătut. Mâine, unele dintre sufletele acestea pot fi acolo unde să 
nu le mai putem influenţa niciodată. Care este influenţa noastră 
asupra acestor tovarăși de călătorie? 

Fiecare zi din viața noastră este încărcată de răspunderi pe 
care trebuie să le purtăm. În fiecare zi, cuvintele și faptele noastre 
fac o impresie asupra acelora cu care ne întovărășim. Cât de mare 
nevoie este să punem strajă buzelor noastre și să ne păzim cu 

atenţie pașii! O acţiune nechibzuită, un pas imprudent și valurile 
furioase ale unei ispite puternice pot arunca un suflet pe calea 
căderii. Nu mai putem aduna gândurile pe care le-am sădit în 
minţile oamenilor. Dacă ele au fost rele, am pus în mișcare un lanţ 
de împrejurări, un val al răului, pe care nu-l mai putem opri. 

Pe de altă parte, dacă prin exemplul nostru îi ajutăm pe alţii în 
dezvoltarea principiilor bune, le dăm puterea să facă binele. La 
rândul lor, ei exercită aceeași influență bună asupra altora. În felul 
acesta, sute și mii de oameni sunt ajutaţi prin influenţa noastră de 
care nu ne putem da seama. Adevăratul urmaș al lui Hristos 
întărește hotărârile bune ale tuturor acelora cu care vine în legătură. 
În fața unei lumi necredincioase şi orbit de păcat, el descoperă 
puterea harului lui Dumnezeu și desăvârșirea caracterului Său. 


CAPITOLUL 30 


IZBĂVIREA DE SUB PUTEREA ASIRIEI 


Într-o vreme de teribilă primejdie naţională, când oștile Asiriei 
năvăleau în Regatul lui Iuda, și când se părea că nimic nu putea 
salva Ierusalimul de o distrugere completă, Ezechia și-a unit toate 
forțele regatului, ca să se împotrivească cu un curaj neabătut asu- 
pritorilor păgâni și să se încreadă în puterea lui Iehova de a-i 
elibera. „Întăriţi-vă şi îmbărbătaţi-vă. Nu vă temeți și nu vă spăi- 
mântaţi înaintea împăratului Asiriei și înaintea întregii mulțimi, 
care este un braţ de carne, dar cu noi este Domnul, Dumnezeul 
nostru, care ne va ajuta și va lupta pentru noi” (2 Cronici 32,7.8). 

Nu fără motiv putea vorbi Ezechia cu încredere despre ceea ce 
avea să urmeze. Asirianul cel îngâmfat, deși fusese folosit de 
Dumnezeu pentru un timp ca toiag al mâniei Sale pentru pedepsirea 
naţiunilor, nu avea să domnească pentru totdeauna (vezi Isaia 
10,5). „Nu te teme de asirian”, fusese solia Domnului trimisă prin 
Isaia, cu câţiva ani mai înainte pentru cei care locuiau în Sion, 
căci, „peste puţină vreme..., Domnul oștirilor va învârti biciul 
împotriva lui, cum a lovit pe Madian la stânca Oreb; și Își va mai 
ridica toiagul o dată asupra mării, ca odinioară în Egipt. În ziua 
aceea, se va lua povara lui de pe umărul tău, și jugul lui de pe gâtul 
tău, ba încă jugul va crăpa de grăsime” (Isaia 10,24-27). 

Într-o altă solie dată „în anul morţii împăratului Ahaz”, proro- 
cul declarase: „Domnul oștirilor a jurat și a zis: "Da, ce am hotărât 
se va întâmpla, ce am pus la cale se va împlini. Voi zdrobi pe 
asirian în ţara Mea, îl voi călca în picioare în munţii Mei; astfel 
jugul lui se va lua de pe ei, și povara lui va fi luată de pe umerii 
lor”. Iată hotărârea luată împotriva întregului pământ, iată mâna, 
întinsă peste toate neamurile. Domnul oștirilor a luat această hotă- 
râre, cine i se va împotrivi? Mâna Lui este întinsă; cine o va abate?” 
(Isaia 14,28.24-27) 

Puterea asupritorului avea să fie zdrobită. Totuși Ezechia, în 
primii ani ai domniei lui, continuase să plătească tribut Asiriei, în 
conformitate cu înţelegerea făcută cu Ahaz. În același timp, 
împăratul, „s-a sfătuit cu căpeteniile sale și cu oamenii lui cei viteji” 
și a făcut tot ce a fost posibil pentru apărarea regatului său. El și-a 
asigurat o rezervă mare de apă înăuntrul zidurilor Ierusalimului, 
pe când în afara cetăţii avea să fie lipsă. „Ezechia s-a îmbărbătat, 
a zidit din nou un alt altar, care era stricat, și l-a ridicat până la 
turnuri. A mai zidit un alt zid în afară, a întărit Milo, în cetatea lui 
David, și a pregătit o mulțime de arme și de scuturi. A pus căpetenii 
de război peste popor” (2 Cronici 32,3.5.6.). Nimic din ceea ce se 
putea face în pregătirea pentru asediu n-a rămas nefăcut. 

Pe vremea urcării lui Ezechia pe tronul lui Iuda, asirienii luaseră 
deja ca prizonieri un mare număr dintre copiii lui Israel din Regatul 
de Nord; și la câţiva ani după ce începuse să domnească și în timp 
ce întărea încă fortărețele Ierusalimului, asirienii au asediat și au 
cucerit Samaria și au împrăștiat cele zece seminţii în multe 
provincii ale împărăției asiriene. Hotarele lui Iuda se găseau la 
numai câțiva kilometri distanţă, și Ierusalimul era la mai puţin de 
optzeci de kilometri; iar comorile bogate care se găseau în templu 
aveau să-l ispitească pe vrăjmaș să se întoarcă. 

Dar Regatul lui Iuda se hotărâse să-și facă partea, pregătindu-se 
să se împotrivească vrăjmașului și, după ce a făcut tot ceea ce 
inventivitatea și puterea omenească putea face, și-a strâns forţele 
și i-a îndemnat să fie curajoși: „Mare este în mijlocul tău Sfântul 
lui Israel” (Isaia 12,6), fusese solia prorocului Isaia către Iuda; 
iar regele, cu o credință neclintită, declara acum: „Cu noi este 
Domnul, Dumnezeul nostru, care ne va ajuta și va lupta pentru 
noi” (2 Cronici 32,8). 

Nimic altceva nu inspiră credinţa atât de repede ca exercitarea 
credinţei. Împăratul lui Iuda se pregătise pentru furtuna ce venea; 
iar acum, încrezător că prorocia împotriva asirienilor avea să se 
împlinească, și-a întărit sufletul în Domnul. „Poporul a avut 
încredere în cuvintele lui Ezechia” (2 Cronici 32,8). Ce importanță 
avea dacă armatele asiriene, înviorate după cucerirea celor mai 
mari naţiuni ale pământului și învingătoare asupra Samariei și 


Israelului, își vor îndrepta forţele împotriva lui Iuda? Ce importanţă 
avea dacă ei se îngâmfau prin cuvintele: „După cum mâna mea a 
pus stăpânire pe împărăţiile idolilor, unde erau mai multe icoane 
decât la Ierusalim și în Samaria, cum am făcut Samariei și idolilor 
ei, nu voi face și Ierusalimului și icoanelor lui?” (Isaia 10,10.11). 
Iuda nu avea nimic de ce să se teamă, căci tăria lor era în Iehova. 

Criza așteptată multă vreme a sosit în cele din urmă. Oștile 
Asiriei, care înaintau din biruinţă în biruinţă, au pătruns în Iudeea. 
Încrezători în biruinţă, conducătorii și-au împărţit forţele în două 
armate: una urma să întâlnească armata egipteană, către miazăzi, 
iar cealaltă avea să asedieze Ierusalimul. 

Singura nădejde a lui Iuda era acum în Dumnezeu. Orice ajutor 
posibil din armatele Egiptului fusese tăiat și nicio altă naţiune nu 
era aproape să-i întindă o mână prietenească. 

Căpeteniile asiriene, sigure de tăria forțelor disciplinate, au 
pregătit o întâlnire cu căpeteniile lui Iuda, ocazie cu care au cerut 
cu obrăznicie predarea cetăţii. Această cerere a fost însoţită de 
blesteme hulitoare împotriva Dumnezeului evreilor. Datorită 
slăbiciunii și apostaziei lui Israel și Iuda, Numele lui Dumnezeu 
nu era de temut printre popoare, ci devenise un subiect de 
batjocură continuă (vezi Isaia, capitolul 52). 

„Rabșache, una din căpeteniile lui Sanherib, le-a zis: "Spuneţi 
lui Ezechia: Așa vorbește marele împărat, împăratul Asiriei: Ce 
este încrederea aceasta pe care te bizuiești? Tu ai zis: Pentru război 
trebuie chibzuinţă și putere. Dar acestea sunt doar vorbe în vânt. 
În cine ţi-ai pus încrederea de te-ai răsculat împotriva mea?” 
(2 Împărați 18,19.20) 

Convorbirile căpeteniilor erau purtate în afara porţilor cetăţii, 
dar în auzul străjerilor de pe zid; pe când reprezentanţii împăratului 
asirian și-au rostit cu glas tare propunerile către căpeteniile lui 
Tuda, acestea le-au cerut să vorbească în limba siriană și nu în 
ebraică, pentru ca cei de pe zid să nu înţeleagă desfășurarea 
întâlnirii. Rabșache, bătându-și joc de această sugestie, și-a ridicat 
glasul și mai puternic și, continuând să vorbească în limba ebraică, 
a spus: „Ascultaţi cuvintele marelui împărt, împăratul Asiriei! Așa 
vorbeşte împăratul: 'Nu vă lăsaţi amăgiţi de Ezechia, căci nu va 

putea să vă izbăvească. Nu vă lăsaţi mângâiaţi de Ezechia cu 
încrederea în Domnul, când zice: Domnul ne va izbăvi, și cetatea 
aceasta nu va fi dată în mâinile împăratului Asiriei. 

Nu ascultați pe Ezechia. Căci așa vorbește împăratul Asiriei; 
"Faceţi pace cu mine, supuneţi-vă mie, și fiecare din voi va mânca 
din via lui și din smochinul lui și va bea apă din fântâna lui, până 
voi veni, și vă voi lua într-o ţară ca a voastră, într-o ţară plină de 
de grâu și de vin, o ţară plină de pâine și de vii. 

Nu vă lăsaţi amăgiţi de Ezechia, când vă zice: "Domnul ne va 
izbăvi'. Oare dumnezeii neamurilor au izbăvit ei fiecare ţara lui 
din mâna împăratului Asiriei? Unde sunt dumnezeii Hamatului și 
Arpadului? Unde sunt dumnezeii din Sefarvaim? Și unde sunt 
dumnezeii Samariei? Au izbăvit ei Samaria din mâna mea? Dintre 
toți dumnezeii acestor ţări, care din ei și-au izbăvit ţara din mâna 
mea, pentru ca Domnul să izbăvească Ierusalimul din mâna mea?” 
(Isaia 36,13-20) 

La aceste batjocuri, copiii lui Iuda „nu i-au răspuns o vorbă”. 
Întâlnirea a ajuns la încheiere. Reprezentanții iudei s-au întors la 
Ezechia „cu hainele sfâșiate, și i-au spus cuvintele lui Rabșache” 
(vers. 21,22). Împăratul, auzind despre aceste provocări și hule, 
„Și-a sfâșiat hainele, s-a acoperit cu un sac și s-a dus în Casa Dom- 
nului” (2 Împărați 19,1). 

Un sol a fost trimis la Isaia să-l informeze cu privire la rezultatele 
întâlnirii. Ziua aceasta „este o zi de necaz, de pedeapsă și de ocară”, 
a fost cuvântul pe care regele i l-a trimis. „Poate că Domnul, 
Dumnezeul tău, a auzit toate cuvintele lui Rabșache pe care l-a 
trimis împăratul Asiriei, stăpânul său, să batjocorească pe 
Dumnezeul cel viu, și poate că Domnul, Dumnezeul tău îl va 
pedepsi pentru cuvintele care le-a auzit. Înaltă dar o rugăciune 
pentru ceilalți care au mai rămas” (2 Împărați 19,3.4). 

„Împăratul Ezechia și prorocul Isaia, fiul lui Amoţ, au început 
să se roage pentru lucrul acesta și au strigat către cer” (2 Cronici 
32,20). 

Dumnezeu a răspuns la rugăciunile slujitorilor Săi. Lui Isaia 
i-a fost dată solia care s-o transmită lui Ezechia: „Așa vorbește 
Domnul: 'Nu te speria de cuvintele pe care le-ai auzit și prin care 


M-au batjocorit slujitorii împăratului Asiriei. Voi pune în el un duh 
care îl va face ca, la auzul unei vești pe care o va primi, să se întoarcă în 
țara lui; și-l voi face să cadă ucis de sabie în țara lui” (2 Împărați 19,7). 

După ce s-au despărțit de căpeteniile lui Iuda, reprezentanții 
Asiriei au luat legătura direct cu împăratul lor, care era cu o parte 
a armatei care controla drumul dinspre Egipt. Când a auzit 
răspunsul, Sanherib a scris o scrisoare batjocoritoare pentru 
Domnul, Dumnezeul lui Israel, vorbind astfel împotriva lui: „După 
cum dumnezeii neamurilor celorlalte ţării n-au putut să izbăvească 
pe poporul lor din mâna mea, tot așa nici Dumnezeul lui Ezechia 
nu va izbăvi pe poporul Său din mâna mea” ( 2 Cronici 32,17). 

Amenințarea lăudăroasă era însoţită de solia: „Să nu te înșele 
Dumnezeul tău, în care te încrezi, zicând: "Ierusalimul nu va fi dat 
în mâinile împăratului Asiriei”. lată, ai auzit ce au făcut împărații 
Asiriei tuturor ţărilor, și cun le-au nimicit; și tu, să fii izbăvit! 
Dumnezeul neamurilor pe care le-au nimicit părinții mei, au izbăvit 
ei pe Gozan, Haran, Reţet și pe fiii lui Eden din Telasar? Unde 
este împăratul Hamatului, împăratul Arpadului și împăratul cetăţii 
Sevarfaimului, Henei și Ivei?” (2 Împărați 19,10-13) 

Când împăratul lui Iuda a primit scrisoarea batjocoritoare, a 
luat-o la templu, „a întins-o înaintea Domnului” (vers. 14) și s-a 
rugat cu o credință puternică pentru ajutor din cer, ca popoarele 
pământului să știe că Dumnezeul evreilor încă trăiește și domnește. 
Era în joc onoarea lui Iehova; numai El putea aduce eliberarea. 

„Doamne, Dumnezeul lui Israel, care șezi pe heruvimi”, se ruga 
Ezechia, „Tu ești singurul Dumnezeu al tuturor împăraţilor 
pământului! Tu ai făcut cerurile și pământul. Doamne, pleacă-Ti 
urechea și ascultă! Doamne, deschide ochii și privește. Auzi 
cuvintele lui Sanherib, care a trimis pe Rabșache să batjocorească 
pe Dumnezeul cel viu. Da, Doamne, este adevărat că împărații 
Asiriei au nimicit neamurile și le-au pustiit ţările, și că au aruncat 
în foc pe dumnezeii lor; dar ei nu erau dumnezei, ci erau lucrări 
făcute de mâna omului, erau lemn și piatră; și i-au nimicit. Acum, 
Doamne, Dumnezeul nostru, izbăveşte-ne din mâna lui Sanherib, 
ca să știe împărăţiile pământului că numai Tu ești Dumnezeu, 
Doamne” (vers. 15-19). 

Ia aminte, Păstorul lui Israel, 
Tu, care povătuieşti pe Iosif ca pe o turmă! 
Arată-Te în strălucirea Ta, Tu, care şezi pe heruvimi! 
Trezeşte- Ti puterea, înaintea lui Efraim, 
Beniamin și Manase, 
și vino în ajutorul nostru! 
Ridică-ne, Dumnezeule, 
fă să strălucească Fata Ta 
și vom fi scăpați! 
Doamne, Dumnezeul oștirilor, 
Până când Te vei mânia cu toată rugăciunea poporului Tău? 
Îi hrănești cu o pâine de lacrimi, 
si-i adăpi cu lacrimi din plin. 
Ne faci să fim mărul de ceartă al vecinilor noștri, 
și vrăjmașii noștri râd de noi între ei. 
Ridică-ne Dumnezeul oștirilor! 
Fă să strălucească Fata Ta şi vom fi scăpati! 
Tu ai adus o vie din Egipt, 
ai izgonit neamuri şi ai sădit-o. 
Ai făcut loc înaintea ei: 
şi ea a dat rădăcini şi a umplut tara. 
Munţii erau acoperiți de umbra ei, 
și ramurile ei erau niște cedri ai lui Dumnezeu. 
Își întindea mlăditele până la mare, 
și lăstarii până la Râu. 
Pentru ce i-ai rupt gardul acum, 
de-o jefuiesc toti trecătorii? 
O râmă mistretul din pădure 
şi o mănâncă fiarele câmpului. 
Dumnezeul oștirilor, întoarce-Te iarăşi! 
— Priveşte din cer şi vezi! 
2an Cercetează via aceasta! 
Ocroteşte ce a sădit dreapta Ta, 
şi pe fiul, pe care și L-ai ales!... 
Înviorează-ne iarăși și vom chema Numele Tău. 
Doamne, Dumnezeul oștirilor, ridică-ne iarăşi! 


Fă să strălucească Fata Ta, 
și vom fi scăpati! (Psalmul 80) 


Rugăciunile lui Ezechia în favoarea lui luda, a onoarei 
Conducătorului lor suprem, erau în armonie cu planul lui 
Dumnezeu. Solomon, în binecuvântarea rostită la consacrarea 
templului, se rugase Domnului „să facă în tot timpul dreptate 
robului său și poporului Său Israel, pentru ca toate popoarele 
pământului să poată cunoaște că Domnul este Dumnezeu și că nu 
este alt Dumnezeu afară de EI” (1 Împărați 8,59.60). Domnul 
avea să-Și arate favoarea îndeosebi atunci când, în vreme de război 
sau de înfrângere de către o oştire, căpeteniile lui Israel aveau să 
intre în Casa de rugăciune și să se roage pentru izbăvire (vers. 
33.34). 

Ezechia n-a fost lăsat fără nădejde. Isaia a trimis la el să i se 
spună: „Așa vorbește Domnul, Dumnezeul lui Israel: "Am auzit 
rugăciunea pe care Mi-ai făcut-o cu privire la Sanherib, împăratul 
Asiriei. lată cuvântul pe care l-a rostit Domnul împotriva lui: 

Fecioara, fiica Sionului, te disprețuiește și râde de tine; fata 
Ierusalimului dă din cap după tine. 

Pe cine ai batjocorit și ai ocărât tu? Împotriva cui ai ridicat 
glasul? Şi împotriva cui ţi-ai ridicat ochii? Împotriva Sfântului lui 
Israel! Prin solii tăi ai batjocorit pe Domnul, și ai zis: Cu mulțimea 
carelor mele am suit vârful munţilor, coastele Libanului! Voi tăia 
cei mai înalți cedri ai lui, cei mai frumoși chiparoși ai lui, și voi 
atinge creasta lui cea mai înaltă, pădurea lui, care este ca o grădină 
de poame; am săpat și am băut ape străine, și voi seca cu talpa 
picioarelor Mele toate râurile Egiptului. 

N-ai auzit că Eu de mult am pregătit aceste lucruri, și că le-am 
hotărât din vremurile vechi? Acum însă am îngăduit să se împli- 
nească, și să prefaci cetăţi întărite în mormane de dărâmături. 
Locuitorii lor sunt neputincioşi, îngroziţi și înmărmuriţi; au ajuns 
ca iarba de pe câmp și ca verdeaţa fragedă, ca iarba de pe acope- 
rișuri și ca grâul care se usucă înainte de a-i da spicul. 

Dar știu când stai jos, când ieși și când intri, și când ești furios 
împotriva Mea. Pentru că ești furios împotriva Mea și pentru că 

trufia ta a ajuns la urechile Mele, de aceea voi pune belciugul Meu 
în nările tale, și zăbala Mea între buzele tale și te voi face să te 
întorci pe drumul pe care ai venit” (2 Împărați 19,20-28). 

Regatul lui Iuda fusese pustiită de armata de ocupaţie; dar 
Dumnezeu făgăduise să se îngrijească în mod minunat de nevoile 
poporului. Lui Ezechia i-a fost trimisă solia: „Aceasta să-ți fie 
semnul: Anul acesta veţi mânca ce crește de la sine, și al doilea an 
ce va răsări din rădăcinile rămase; dar în al treilea an veți semăna, 
veţi secera, veţi sădi vii și veţi mânca din rodul lor. Rămășița din 
casa lui Iuda, ce va mai rămâne, va prinde iarăși rădăcini dedesubt, 
și deasupra va da rod. Căci din Ierusalim va ieși o rămășiță și din 
muntele Sionului cei scăpaţi. lată ce va face râvna Domnului 
oștirilor. 

De aceea, așa vorbeşte Domnul asupra împăratului Asiriei: "Nu 
va intra în cetatea aceasta, nici nu va arunca săgeți în ea, nu va sta 
înaintea ei cu scuturi și nu va ridica întărituri de șanțuri împotriva 
ei. Se va întoarce pe drumul pe care a venit, și nu va intra în cetatea 
aceasta, zice Domnul. Căci Eu voi ocroti cetatea aceasta ca să o 
mântuiesc, din pricina Mea, și din pricina robului Meu David” 
(2 Împărați 19,29-34). 

Chiar în noaptea aceea a venit izbăvirea. „În noaptea aceea, a 
ieșit îngerul Domnului și a ucis în tabăra asirienilor o sută optzeci 
de mii de oameni” (2 Împărați 19,35). „Toţi vitejii, domnitorii și 
căpeteniile” din tabăra împăratului Asiriei au fost uciși (2 Cro- 
nici 32,21). 

Veștile cu privire la această judecată cumplită asupra oștirii 
care fusese trimisă să cucerească Ierusalimul au ajuns repede la 
Sanherib, care păzea încă drumul dinspre Egipt către Iudeea. 
Cuprins de frică, împăratul asirian s-a grăbit să plece și „s-a întors 
rușinat în tara lui” (vers. 21). Dar nu avea să mai domnească multă 
vreme. Potrivit cu prorocia care fusese rostită cu privire la sfârșitul 
lui neașteptat, el a fost asasinat de cei din casa lui „și în locul lui a 
domnit fiul său Esar Hadon” (Isaia 37,38). 

Dumnezeul evreilor biruise pe asirianul cel mândru. Onoarea 
lui Iehova fusese apărată în ochii popoarelor înconjurătoare. În 
Ierusalim, inimile oamenilor erau pline de o bucurie sfântă. Rugă- 


ciunile lor stăruitoare pentru izbăvire fuseseră împlinite cu mărtu- 
risirea păcatului şi cu multe lacrimi. În nevoia lor cea mare se 
încrezuseră cu totul în puterea lui Dumnezeu de a-i salva, și El 
nu-i părăsise. Acum, curţile templulul răsunau de cântecele so- 
lemne de laudă. 


Dumnezeu este cunoscut în luda, 
mare este Numele Lui în Israel. 
Cortul lui este în Salem, 
și locuinta Lui este în Sion; 
acolo a sfărâmat El săgețile, 
scutul, sabia şi armele de război. 
Tu ești mai mărel, 
mai puternic decât muntii răpitorilor. 
Despuiaţi au fost vitejii aceia plini de inimă, 
au adormit somnul de apoi; 
n-au putut să se apere, toti acei oameni viteji. 
La mustrarea Ta, Dumnezeul lui Iacov, 
au adormit şi călăreți, şi cai. 
Cât de înfricoşat ești Tu! 
Cine poate să-i stea împotrivă, 
când Îti izbuncnește mânia? 
Ai rostit hotărârea de la înălțimea cerurilor, 
pământul s-a îngrozit şi a tăcut, 
când S-a ridicat Dumnezeu să facă dreptate, 
şi să-i scape pe toți nenorociţii de pe pământ. 
Omul Te laudă chiar în mânia lui, 
când Te îmbraci cu toată urgia Ta. 
Faceti juruinte Domnului, Dumnezeului vostru, 
și împliniți-le! 
Toţi cei ce-l înconjoară, 
să aducă daruri Dumnezeului celui înfricoșat. 
El frânge mândria domnitorilor, 
El este înfricoșat pentru împărații pământului (Psalmul 76). 


Ridicarea și căderea Imperiului Asirian este bogată în învăță- 
minte pentru popoarele pământului. Inspirația a asemănat gloria 

Asiriei, în culmea prosperității ei, cu un copac nobil din grădina 
lui Dumnezeu, care se înalță deasupra copacilor din jur. 

„lată că Asirianul era un cedru falnic în Liban; ramurile lui 
erau stufoase, frunzișul umbros, tulpina înaltă, iar vârful îi ajungea 
până la nori... și tot felul de neamuri multe locuiau sub umbra lui. 
Era frumos prin mărimea lui, prin întinderea ramurilor lui; căci 
rădăcinile îi erau înfipte în ape mari. Cedrii din gărădina lui 
Dumnezeu nu-l întreceau, chiparoşii nu erau de asemuit cu crengile 
lui, și platanii nu erau ca ramurile lui; niciun copac din grădina lui 
Dumnezeu nu era ca el în frumuseţe. Îl făcusem atât de frumos 
prin mulțimea crăcilor lui, că-l pizmuiau copacii Edenului, care se 
aflau în grădina lui Dumnezeu” (Ezechiel 31,3-9). 

Dar conducătorii Asiriei, în loc să folosească binecuvântările 
lor neobișnuite pentru binele omenirii, au devenit o nenorocire 
pentru multe ţări. Nemiloși, fără să se gândească la Dumnezeu 
sau la semenii lor, au urmat tactica neînduplecată de a determina 
toate popoarele să recunoască supremaţia zeilor cetăţii Ninive, 
pe care ei îi înălțau mai presus decât Cel Preaînalt. Dumnezeu îl 
trimisese la ei pe Iona cu o solie de avertizare și, pentru o vreme, 
s-au umilit înaintea Dumnezeului oștirilor și au căutat iertare. Dar 
la scurtă vreme s-au întors iarăși la închinarea idolatră și la 
cucerirea lumii. 

Prorocul Naum, acuzându-i pe răufăcătorii din Ninive, exclama: 

Vai de cetatea vărsătoare de sânge, plină de minciună, 

plină de silnicie şi care nu încetează să se dedea la răpire! 

Auziţi pocnetul biciului rotilor, 

tropăitul cailor şi duruitul carelor! 
Se aruncă năvalnici călăreții, scânteiază sabia, 
fulgeră sulița... O multime de răniți... 
lată, am necaz pe tine, zice Domnul oștirilor... (Naum 3,1-3.5) 


Cu o precizie fără greș, Cel Infinit încă are o judecată cu po- 
poarele. În timp ce mila Lui este oferită, cu chemări la pocăință, 
această judecată rămâne deschisă; dar atunci când oamenii ating 
un nivel stabilit de Dumnezeu, începe lucrarea mâniei Sale. Con- 


turile se închid. Răbdarea divină ajunge la capăt. Mila nu mai 
mijlocește în favoarea lor. 

„Domnul este îndelung răbdător, dar de o mare tărie și nu lasă 
nepedepsit pe cel rău. Domnul umblă în furtună și în vârtej, și 
norii sunt praful picioarelor Lui. El mustră marea și o usucă, face 
să sece toate râurile; Basanul și Carmelul tânjesc, și floarea 
Libanului se vestejește. Se clatină munţii înaintea Lui, și dealurile 
se topesc; se cutremură pământul înaintea Lui, lumea și toți locu- 
itorii ei. Cine poate sta înaintea urgiei Lui? Şi cine poate ține piept 
mâniei Lui aprinse? Urgia Lui se varsă ca focul și se prăbușesc 
stâncile înaintea Lui” (Naum 1,3-6). 

Așa se face că Ninive „cetatea aceea veselă, care stătea plină 
de încredere și zicea în inima ei: "Eu și niciuna afară de mine! s-a 
prefăcut în pustiu” (Tefania 2,15). „Este jăluită, pustiită și stoarsă 
de tot! Inima îi este mâhnită, îi tremură genunchii, toate coapsele 
suferă și toate feţele au îngălbenit. Unde este acum culcușul acela 
de lei, pășunea aceea pentru puii de lei, pe unde umbla leul, leoaica 
și puiul de leu, fără să-i tulbure nimeni?” (Naum 2,10.11) 

Privind înainte, la vremea când îngâmfarea Asiriei avea să fie 
doborâtă, Tefania prorocea despre Ninive: „În mijlocul cetăţii se 
vor culca turme de vite de tot felul; pelicanul și ariciul vor rămâne 
noaptea pe acoperișurile stâlpilor ei. La ferestre se vor auzi tipetele 
lor, pustiirea va fi în prag, căci căptușeala de cedru va fi scoasă” 
(Tefania 2,14). 

Mare a fost slava împărăției asiriene; mare i-a fost și căderea. 
Prorocul Ezechiel, dezvoltând mai departe imaginea cu cedrul cel 
nobil, a prevenit lămurit căderea Asiriei din cauza mândriei și 
cruzimii ei. El declara: 

„Așa vorbește Domnul Dumnezeu... "Pentru că își înalță vârful 
până la nori și inima i se mândrea cu înălțimea lui, l-am dat în 
mâinile viteazului neamurilor, care-i va face după răutatea lui; căci 
l-am izgonit. Străinii, cele mai grozave popoare l-au tăiat și l-au 
lepădat. Crengile i-au căzut în munți și în toate văile. Ramurile i 
s-au sfărâmat în toate șuvoaiele ţării; și toate popoarele pământului 
au plecat de la umbra lui și l-au părăsit. Pe stfărâmările lui au venit 
şi s-au așezat toate păsările cerului și toate fiarele câmpului și-au 

făcut culcușul între ramurile lui, ca să nu se mai îngâmfe niciunul 
din copacii de lângă ape cu înălțimea lor”... 

Așa vorbește Domnul Dumnezeu...: “În ziua când s-a pogorât 
în Locuinta morţilor, am răspândit jalea... și toţi copacii de pe 
câmp s-au uscat. De vuietul căderii lui am făcut să se cutremure 
neamu-rile”” (Ezechiel 31,10-16). 

Mândria Asiriei și căderea ei trebuie să fie un exemplu până la 
sfârșitul timpului. În ce privește naţiunile pământului de astăzi, 
care în mândrie și aroganță se aliniază împotriva Sa, Dumnezeu 
întreabă: „Cu cine poți fi asemuit tu în slavă și în mărime între 
copacii Edenului? Totuși vei fi aruncat împreună cu copacii Ede- 
nului în adâncurile pământului” (vers. 18). 

„Domnul este bun, El este un loc de scăpare în ziua necazului; 
și cunoaște pe cei ce se încred în El. Dar cu niște valuri peste mal, 
va nimici” pe toţi aceia care caută să se înalțe mai presus de Cel 
Preaînalt (Naum 1,7.8). 

„Mândria Asiriei va fi frântă și toiagul de cârmuire al Egiptului 
va pieri” (Zaharia 10,11). Acest lucru este adevărat nu numai cu 
privire la popoarele care s-au ridicat la luptă împotriva lui 
Dumnezeu în vremurile vechi, ci și la popoarele de astăzi, care nu 
împlinesc planul divin. În zilele răsplătirii finale, când Judecătorul 
cel drept al întregului pământ „va cerne neamurile” (Isaia 30,28), 
iar acelora care au păstrat adevărul le va fi îngăduit să intre în 
cetatea lui Dumnezeu, arcadele cerului vor răsuna de cântările 
biruitoare ale celor răscumpărați. „Voi însă veţi cânta”, declară 
prorocul, „ca în noaptea când se prăznuiește sărbătoarea, veţi fi 
cu inima veselă, ca cel ce merge în sunetul flautului, ca să se ducă 
la muntele Domnului, spre Stânca lui Israel. Și Domnul va face să 
răsune glasul Lui măreț... Atunci, asirianul va tremura de glasul 
Domnului, care îl va lovi cu nuiaua Sa. La fiecare lovitură de nuia 
hotărâtă pe care i-o va da Domnul, se vor auzi timpanele și arfele” 
(vers. 29-32). 


CAPITOLUL 31 


NĂDEJDE PENTRU NEAMURI 


În timpul lucrării sale, Isaia a dat o mărturie lămurită cu privire 
la planul lui Dumnezeu pentru păgâni. Alţi proroci amintiseră 
despre planul divin, dar valoarea lor nu fusese întotdeauna 
înţeleasă. Lui Isaia i s-a dat să-i explice foarte clar lui Iuda adevărul 
că printre cei din Israelul lui Dumnezeu aveau să fie mulți care nu 
erau urmașii lui Avraam după trup. Această învăţătură nu era în 
armonie cu teologia vremii lui, cu toate acestea, el a rostit fără 
teamă soliile date lui de Dumnezeu și a adus nădejde multor inimi 
care tânjeau după binecuvântările spirituale, făgăduite seminţiei 
lui Avraam. 

Apostolul neamurilor, în epistola către credincioșii din Roma, 
atrage atenţia la această caracteristică a învăţăturii lui Isaia. Pavel 
spune: „Și Isaia merge cu îndrăzneală până acolo că zice: 'Am 
fost găsit de cei ce nu Mă căutau; M-am făcut cunoscut celor ce 
nu întrebau de Mine” (Romani 10,20). 

Adesea, israeliții păreau neînstare sau lipsiţi de bunăvoință să 
înțeleagă planul lui Dumnezeu pentru păgâni. Dar tocmai acesta a 
fost scopul pentru care El i-a făcut un popor deosebit și i-a 
întemeiat ca o naţiune independentă printre naţiunile pământului. 
Avraam, tatăl lor, căruia i-a fost dat pentru prima oară legământul 
făgăduinţei, fusese chemat să iasă dintre rudeniile lui și să plece în 
regiuni îndepărtate, ca să fie un purtător de lumină pentru neamuri. 
Cu toate că făgăduinţa dată lui cuprinde o sămânță de urmași, 
numeroasă ca nisipul mării, totuși nu pentru un scop egoist avea 
să devină întemeietorul unei naţiuni în ţara Canaan. Legământul 
lui Dumnezeu cu el cuprindea toate popoarele pământului. „Voi 
face din tine un neam mare și binecuvântat și voi blestema pe cei 
ce te vor blestema; și toate familiile pământului vor fi binecuvântate 
în tine” (Geneza 12,2.3). 

La înnoirea legământului, cu puţin înainte de nașterea lui Isaac, 
planul lui Dumnezeu pentru omenire a fost iarăși făcut clar: „În el 
vor fi binecuvântate toate neamurile pământului” (Geneza 18,18), 
a fost asigurarea din partea Domnului cu privire la copilul făgăduit. 
Iar mai târziu, vizitatorul ceresc încă o dată a declarat: „Toate nea- 
murile pământului vor fi binecuvântate în sămânţa ta” (Geneza 22,18). 

Termenii atotcuprinzători ai acestui legământ erau cunoscuţi 
atât copiilor lui Avraam, cât și copiilor lui. Ei fuseseră izbăviţi din 
robia Egiptului pentru ca israeliți să fie o binecuvântare pentru 
popoare şi ca Numele lui Dumnezeu să fie făcut cunoscut „în tot 
pământul” (Exod 9,6). Dacă aveau să fie ascultători de cerințele 
Sale, urmau să fie aşezaţi cu mult înaintea altor popoare în înțe- 
lepciune și pricepere. Dar această supremație avea să fie atinsă și 
păstrată numai pentru ca prin ei planul lui Dumnezeu pentru toate 
națiunile pământului să fie împlinit. 

Providenţele minunate legate de eliberarea lui Israel din robia 
egipteană și de ocuparea ţării făgăduite, i-au determinat pe mulți 
dintre păgâni să-L recunoască pe Dumnezeul lui Israel drept 
Conducătorul suprem. „Egiptenii vor cunoaște”, fusese făgăduinţa, 
„că Eu sunt Domnul când Îmi voi întinde mâna asupra Egiptului 
și când voi scoate din mijlocul lor pe copiii lui Israel” (Exod 7,5). 
Chiar și îngâmfatul faraon a fost strâns să recunoască puterea lui 
Iehova. „Duceţi-vă de slujiți Domnului”, i-a îndemnat el pe Moise 
și pe Aaron, „și binecuvântați-mă” (Exod 12,31.32). 

Înaintarea oștilor lui Israel a dovedit că lucrările puternice ale 
Dumnezeului evreilor merseseră înaintea lor și că dintre păgâni 
își însușeau învățătura că numai El era Dumnezeul cel adevărat. 

În Ierihonul cel nelegiuit, mărturia unei femei păgâne a fost: 
„Domnul, Dumnezeul vostru este Dumnezeu sus în cer și jos pe 
pământ” (Iosua 2,11). Cunoașterea lui Iehova, care ajunsese astfel 
la ea, s-a dovedit a fi salvarea ei. Prin credință, „n-a pierit Rahav 
împreună cu cei răzvrătiți” (Evrei 11,31). lar convertirea ei n-a 
fost un caz izolat al milei lui Dumnezeu faţă de închinătorii la 
idoli, care au recunoscut autoritatea Sa divină. În mijlocul țării, 
un popor numeros — gabaoniţii — a renunţat la păgânismul lor și 
s-a unit cu Israel, împărtășindu-se de binecuvântările legământului. 


Dumnezeu nu recunoaște nicio deosebire pe bază de naționa- 
litate, rasă sau clasă socială. El este Creatorul tuturor oamenilor. 
Toţi oamenii sunt o familie prin creaţie și toţi sunt una prin răs- 
cumpărare. Hristos a venit să dărâme orice zid de despărţire, să 
deschidă curțile templului, pentru ca orice suflet să aibă intrare 
liberă la Dumnezeu. Dragostea Lui este atât de cuprinzătoare, 
atât de profundă, atât de deplină, încât pătrunde pretutindeni. Ea 
îi ridică mai presus de influenţa lui Satana pe aceia care sunt amăgiți 
de ispitirile lui și îi așază în apropierea tronului lui Dumnezeu, 
tron înconjurat de curcubeul făgăduinței. În Hristos nu mai este 
nici iudeu, nici grec, nici rob, nici slobod. 

În anii care au urmat ocupării Canaanului, planurile binefăcătoare 
ale lui Iehova pentru mântuirea păgânilor au fost aproape cu totul 
pierdute din vedere și a fost necesar ca El să-Și prezinte din nou 
planul. „Toate marginile pământului”, era inspirat psalmisul să 
cânte, „își vor aduce aminte și se vor închina înaintea Ta”. „Cei 
mari vin din Egipt: Etiopia aleargă cu mâinile întinse spre 
Dumnezeu. Atunci se vor teme neamurile de Numele Domnului, 
și toți împărații pământului de slava Ta. Să se scrie lucrul acesta 
pentru neamul de oameni care va veni, și poporul care se va naște 
să laude pe Domnul! Căci El privește din înălțimea sfinţeniei Lui; 
Domnul privește din ceruri pe pământ, ca să audă gemetele prin- 
șilor de război și să izbăvească pe cei ce sunt pe moarte; pentru ca 
ei să vestească în Sion Numele Domnului, și laudele Lui în Ieru- 
salim, când se vor strânge toate popoarele și toate împărăţiile, ca 
să slujească Domnului” (Psalmi 22,27; 68,31; 102,1.5.18-22). 

Dacă Israel ar fi fost credincios însărcinării lui, toate popoarele 
pământului s-ar fi împărtăşit de binecuvântările lui. Dar inimile 
acelora cărora le fusese încredinţată cunoașterea adevărului mân- 
tuitor n-au fost mișcate de nevoile celor din jurul lor. Când planul 
lui Dumnezeu a fost pierdut din vedere, păgânii au ajuns să fie 
priviţi ca fiind dincolo de hotarele milei Sale. Lumina adevărului a 
fost retrasă și întunericul a pus stăpânire pe ei. Popoarele au fost 
acoperite cu un văl de ignoranță; dragostea lui Dumnezeu era puţin 
cunoscută, rătăcirea și superstiţia înfloreau. 

Aceasta era perspectiva pe care a găsit-o Isaia atunci când a 
fost chemat la misiunea profetică; cu toate acestea, nu s-a 
descurajat, căci în urechile lui răsuna corul triumfal al îngerilor 
care înconjurau tronul lui Dumnezeu; „Tot pământul este plin de 
slava Lui” (Isaia 6,3). lar credinţa i-a fost întărită de viziunile 
cuceririlor glorioase ale bisericii lui Dumnezeu, atunci când 
„Pământul va fi plin de cunoștința Domnului, ca fundul mării de 
apele care-l acoperă” (Isaia 11,9). 

„Măhrama care acoperă toate popoarele și învelitoarea care 
înfășoară toate neamurile” (Isaia 25,7) avea să fie revărsată peste 
toată făptura. Cei care flămânzesc și însetează după neprihănire 
vor fi socotiți ca făcând parte din Israelul lui Dumnezeu. Ei vor fi 
ca firele de iarbă între ape, ca sălciile lângă pâraiele de apă”, zicea 
profetul. „Unul va zice: "Eu sunt Domnul! Altul se va numi cu 
numele lui Iacov; iar altul va scrie cu mâna lui: "Al Domnului 
sunt! Și va fi cinstit cu numele lui Israel” (Isaia 44,4.5). 

Prorocului i s-a dat o descoperire a planului binefăcător al lui 
Dumnezeu în împrăștierea printre popoarele pământului a lui luda 
cel nepocăit. „Poporul Meu va cunoaște Numele Meu, zice Dom- 
nul; de aceea va ști, în ziua aceea, că Eu vorbesc și zic: 'lată-Mă!” 
(Isaia 52,6). Şi nu numai ei urmau să înveţe lecţia ascultării și 
încrederii; în locurile exilului lor, aveau să dea și altora o cunoaștere 
a viului Dumnezeu. Mulţi dintre fiii străinilor urmau să înveţe 
să-L iubească drept Creatorul și Răscumpărătorul lor; aveau să 
înceapă păzirea Sabatului Său cel sfânt, ca amintire a puterii Sale 
creatoare; și, când avea să-Și „descopere braţul Lui cel sfânt, 
înaintea tuturor nemurilor”, pentru a-Şi elibera poporul din robie, 
„toate marginile pământului” să vadă mântuirea lui Dumnezeu 
(Isaia 52,10). Mulţi dintre acești convertiți de la păgânism vor 
dori să se unească cu israeliții și să-i însoţească în călătoria de 
reîntoarcere în Iudeea. Niciunul dintre aceștia nu avea să spună: 
„Domnul mă va despărți de poporul Său” (Isaia 56,3), căci 
Cuvântul Domnului, prin prorocul Său, pentru aceia care urmau 
să se predea Lui și să păzească Legea Sa era că de atunci încolo 
aveau să fie socotiți printre cei din Israelul spiritual — biserica Sa 
de pe pământ. 


„Și pe străinii care se vor lipi de Domnul ca să-L slujească și să 
iubească Numele Domnului, pentru ca să fie slujitorii Lui, și pe 
toţi ce ce vor păzi Sabatul, că să nu-l pângărească și vor stărui în 
legământul Meu, îi voi aduce la muntele Meu cel sfânt, și-i voi 
umple de veselie în Casa Mea de rugăciune pentru toate popoarele. 
Așa vorbeşte Domnul, Dumnezeu, care strânge pe cei risipiţi ai 
lui Israel. Voi mai strânge și alte popoare la cei strânși acum din 
el” (vers. 6-8). 

Prorocului i s-a îngăduit să privească de-a lungul veacurilor 
până la vremea venirii lui Mesia cel făgăduit. La început, a văzut 
numai „necaz, negură și nevoie neagră” (Isaia 8,22). Mulţi care 
tânjeau după lumina adevărului, erau duși în rătăcire de învățătorii 
falși, în labirinturile rătăcitoare ale filozofiei și spiritismului; alți 
își puneau încrederea într-o formă de evlavie, dar nu aduceau 
sfințirea adevărată în practica vieții. Situaţia părea fără nădejde. 
Dar, în scurtă vreme, tabloul s-a schimbat și înaintea ochilor proro- 
cului s-a desfășurat o viziune minunată. A văzut Soarele Neprihă- 
nirii ridicându-Se cu vindecarea sub aripile Sale și, pierdut în 
admiraţie, a exclamat: „Totuși întunericul nu va împărăţii veșnic 
pe pământul în care acum este necaz. După cum în vremurile din 
vechime a acoperit cu ocară ţara lui Zabulon și ţara lui Neftali, în 
vremurile viitoare va acoperi cu slavă ţinutul de lângă mare, ţara 
de dincolo de Iordan, Galileea neamurilor. Poporul care umbla în 
întuneric, vede o lumină mare; peste cei ce locuiau în ţara umbrei 
morții răsare o lumină” (Isaia 9,1-2). 

Această glorioasă Lumină a lumii avea să aducă mântuirea 
oricărei naţiuni, oricărei seminţii și oricărui popor. Despre lucrarea 
dinainte de El, prorocul L-a auzit pe Tatăl cel veșnic, care a decla- 
rat: „Este prea puţin lucru să fii Robul Meu ca să ridici semințiile 
lui Iacov și să aduci înapoi rămășițele lui Israel. De aceea, te pun 
să fii Lumina neamurilor, ca să duci mântuirea până la marginile 
pământului. La vremea îndurării te voi asculta, și în ziua mântuirii 
te voi ajuta; te voi păzi și te voi pune să faci legământ cu poporul, 
să ridici ţara și să împarţi moștenirile pustiite; să spui prinșilor de 
război: "leșiţi!” și celor ce sunt în întuneric: 'Arătaţi-vă! lată-i că vin 
de departe, unii de la miazănoapte și de la apus, iar alţii din ţara 
Sinim” (Isaia 49,6.8.9.12). 


| Nădejde pentru neamuri 


N 
[SI] 


9 


260 


Profeţi și regi 


Privind mai departe prin veacuri, prorocul a văzut împlinirea 
literală a acestor făgăduinţe glorioase. A văzut purtătorii veștilor 
bune ale mântuirii, mergând până la marginile pământului, la orice 
seminţie și popor. El L-a auzit pe Domnul zicând despre biserica 
Evangheliei: „Iată, voi îndrepta spre el pacea ca un râu și slava 
neamurilor ca un pârâu ieșit din matcă” (Isaia 66,12) și a auzit 
însărcinarea: „Lărgește locul cortului tău; și întinde învelitoarea 
locuinţei tale; nu te opri! lungește-ţi funiile și întărește-ți ţărușii! 
căci te vei întinde la dreapta și la stânga, sămânţa ta va cotropi 
neamurile și va locui cetățile pustii” (Isaia 54,2.3). 

Iehova i-a declarat prorocului că-Și va trimite martorii la 
popoare, la Tarsis, la Pul și la Lud..., la Tubal și la Iavan și în 
„ostroavele îndepărtate” (Isaia 66,19). 

„Ce frumoase sunt pe munţi picioarele celui ce aduce vești bune, 
care vestește pacea, picioarele celui ce aduce vești bune, care 
vestește mântuirea! Picioarele celui ce zice Sionului: "Dumnezeul 
tău împărăţește!”” (Isaia 52,7) 

Prorocul a auzit glasul lui Dumnezeu chemând biserica Sa la 
lucrarea încredințată ei, pentru ca să fie pregătită calea pentru 
intrarea în veșnica Sa Împărăţie. Solia este deosebit de clară: 
„Scoală-te şi luminează-te! Căci lumina ta vine și slava Domnului 
răsare peste tine. Căci iată, întunericul acoperă pământul și negură 
mare popoarele; dar peste tine răsare Domnul și slava Lui se arată 
peste tine. Neamurile vor umbla în lumina ta și împărații în stră- 
lucirea razelor tale. Ridică-ţi ochii împrejur și priveşte; toţi se 
strâng și vin spre tine! Fiii tăi vin de departe și fiicele tale sunt 
purtate pe braţe... Străinii îţi vor zidi zidurile și împărații lor îţi 
vor sluji, căci te-am lovit în mânia Mea, dar în îndurarea Mea am 
milă de tine. Porţile tale vor sta veșnic deschise, nu vor fi închise 
NICI Zi Și nici noapte, că să lase să intre la tine bogăţia neamurilor, 
și împărații lor cu alaiul lor.” „Întoarceți-vă la Mine și veți fi 
mântuiţi toţi cei ce sunteţi la marginile pământului! Căci Eu sunt 
Dumnezeu, și nu altul!” (Isaia 60,1-4.10.11; 45,22) 

Aceste prorocii cu privire la o mare redeșteptare spirituală 
într-o vreme de întunecime profundă își găsesc împlinirea în liniile 
înaintate ale statiunilor misionare, care ajung în cele mai îndepăr- 


tate regiunii ale pământului. Grupele de misionari în țările păgâne 
au fost asemănate de proroc cu semne așezate pentru călăuzirea 
acelora care caută lumina adevărului. „În ziua aceea”, zice Isaia, 
„vlăstarul lui Isai va fi ca un steag pentru popoare; neamurile se 
vor întoarce la EI şi slava va fi locuința Lui. În același timp, Domnul 
Își va întinde mâna a doua oară ca să răscumpere rămășița 
poporului Său... El va înălța un steag pentru neamuri, va strânge 
pe surghiuniţii lui Israel și va aduna pe cei risipiţi ai lui Iuda de la 
cele patru capete ale pământului” (Isaia 11,10-12). 

Ziua mântuirii este aproape. „Domnul Îşi întinde privirile peste 
tot pământul ca să sprijine pe aceia a căror inimă este întreagă a 
Lui” (2 Cronici 16,9). În toate naţiunile, limbile și neamurile, El 
vede bărbaţi și femei care se roagă pentru lumină și cunoștință. 
Sufletele lor sunt nesăturate; multă vreme s-au hrănit cu cenușă 
(vezi Isaia 44,20). Vrăjmașul oricărei neprihăniri i-a rătăcit, iar ei 
bâjbâie ca niște orbi. Dar sunt cinstiți în inimă și doresc să 
descopere o cale mai bună. Cu toate că se găsesc în adâncimile 
păgânismului, fără o cunoștere a legii scrise a lui Dumnezeu și a 
Fiului Său lisus, au descoperit pe nenumărate căi lucrarea unei 
puteri divine asupra minţii și caracterului. 

Uneori, aceia care nu au o recunoaștere a lui Dumnezeu, în 
afară de aceea pe care au primit-o sub acţiunea harului divin, au 
fost binevoitori față de slujitorii Săi, apărându-i cu riscul vieții 
lor. Duhul Sfânt sădește harul lui Hristos în inima multor căutători 
nobili după adevăr, dând naștere simpatiilor contrare firii lor, 
contrare educaţiei lor de mai înainte. „Lumina care luminează pe 
orice om venit în lume” (Ioan 1,6), strălucește în sufletul lor; și 
dacă se ia seama la această Lumină, El le va călăuzi picioarele 
către Împărăţia lui Dumnezeu. Prorocul Mica spunea: „Chiar dacă 
am căzut, mă voi scula iarăși, chiar dacă stau în întuneric, totuși 
Domnul este Lumina mea! El mă scoate la lumină și voi privi 
dreptatea Lui” (Mica 7,8.9). 

Planul de Mântuire al Cerului este destul de larg ca să cuprindă 
lumea întreagă. Dumnezeu dorește să insufle în natura omenească 
smerită suflarea de viaţă. El nu va îngădui ca vreun suflet, care 
este sincer în dorinţa lui după ceva mai înalt și mai nobil decât tot 

ce poate oferi lumea, să fie dezamăgit. El îi trimite continuu pe 
îngerii Săi la aceia care, prinși de împrejurările cele mai descura- 
jatoare, se roagă în credinţă ca o putere mai înaltă decât ei să-i ia în 
stăpânire și să le aducă eliberare și pace. Dumnezeu li Se va descoperi 
pe diferite căi și-i va pune în legătură cu providenţele care vor întări 
încrederea lor în Acela care S-a dat pe sine ca răscumpărare pentru 
toţi, pentru ca „să-și pună încrederea în Domnul și să nu uite 
lucrările Domnului și să păzească poruncile Lui” (Psalmi 78,7). 
„Se poate lua prada celui puternic? Și poate să scape cel prins din 
prinsoare? Da, zice Domnul, prada celui puternic va fi luată, și cel 
prins de asupritor va scăpa” (Isaia 49,24.25). „Vor fi acoperiţi de 
rușine cei ce se încred în chipuri cioplite și zic idolilor turnati: "Voi 
sunteți dumnezeii noștri!” (Isaia 42,17) 

„Ferice de cine are ca ajutor pe Dumnezeul lui Iacov, ferice de 
cine își pune nădejdea în Domnul Dumnezeul său!” (Psalmi 146,5). 
„Întorceţi-vă la cetăţuie, voi prizonieri ai nădejdii” (Zaharia 9,12). 
Către toţi cei sinceri din țările păgâne, „celui neprihănit” în ochii 
Cerului „îi răsare o lumină în întuneric” (Psalmi 112,4). Dumnezeu 
a vorbit: „Voi duce pe orbi pe un drum necunoscut de ei, îi voi 
povăţui pe cărări neștiute de ei; voi preface întunericul în lumină, 
înaintea lor, și locurile strâmte în locuri netede; iată ce voi face și 
nu-i voi părăsi” (Isaia 42,16). 


PARTEA 


4 PEDEAPSA. 
NAȚIONALA 


Te voi pedepsi cu Dreptate; nu pot SĂ te las 
nepedepsit. (Teremia 30,11) 


CAPITOLUL 32 


MANASE ŞI IOSIA 


Regatul lui Iuda a prosperat în toate zilele lui Ezechia, dar a 
coborât din nou sub anii lungi de domnie nelegiuită a lui Manase, 
când păgânismul a fost reînviat și mulți din popor au fost târâţi în 
idolatrie. „Manase a fost pricina că Iuda și locuitorii Ierusalimului 
s-au rătăcit și au făcut rău mai mult decât neamurile pe care le 
nimicise Domnul dinaintea copiilor lui Israel” (2 Cronici 33,9). 
Lumina glorioasă a generațiilor de mai înainte a fost urmată de 
întunericul superstiţiei și rătăcirii. Păcatele josnice au apărut și 
s-au dezvoltat — tirania, apăsarea, ura a tot ce este bun. Dreptatea 
a fost pervertită; violența predomina. 

Totuși acele vremuri rele n-au fost fără martori pentru Dumnezeu 
și pentru dreptate. Experiențele grele prin care Iuda trecuse cu 
bine în timpul domniei lui Ezechia dezvoltaseră, în inimile multora, 
o tărie de caracter care acum slujea ca un zăgaz împotriva 
nelegiuirii copleșitoare. Mărturia lor în favoarea adevărului și a 
neprihănirii a trezit mânia lui Manase și a dregătorilor săi, care au 
căutat să se împietrească în păcătuire, prin aducerea la tăcere a 
oricărui glas de dezaprobare. „Manase a vărsat, de asemenea, mult 
sânge nevinovat, până acolo încât a umplut Ierusalimul de la un 
capăt a altul, afară de păcatele pe care le-a săvârșit, și care a târât 
și pe Iuda, făcând ce este rău înaintea Domnului” (2 Împărați 
21,16). 

Primul care avea să cadă a fost Isaia, care, timp de peste o 
jumătate de veac, stătuse înaintea lui Iuda ca sol rânduit de Iehova. 
„Alţii au suferit batjocuri, bătăi, lanţuri și închisoare; au fost uciși 
cu pietre, tăiaţi în două cu ferăstrăul, chinuiti; au murit uciși de 
sabie”, au pribegit îmbrăcaţi cu cojoace și în piei de capre, lipsiţi 
de toate, prigoniți, munciţi, ei, de care lumea nu era vrednică — au 
rătăcit prin pustiuri, prin munţi, prin peșteri și prin crăpăturile 
pământului” (Evrei 11,36-38). 

Unii dintre aceia care au suferit în timpul domniei lui Manase, 
au fost însărcinaţi să dea mărturii speciale de mustrare și de 
judecată. Prorocii declarau: „Împăratul lui Iuda a săvârșit aceste 
urâciuni... mai rău decât tot ce făcuseră înaintea lui...” Din cauza 
acestei nelegiuiri, regatul lui se apropia de o criză; în curând, 
locuitorii țării urmau să fie duși în Babilon, ca să ajungă, „de jaful 
și de prada tuturor vrăjmașilor lor” (2 Împărați 21,11.14). Dar 
Domnul nu avea să-i părăsească cu totul pe aceia care într-o ţară 
străină aveau să-L recunoască drept Creator al lor; aceștia aveau 
să sufere încercări mari, dar El urma să le aducă izbăvirea la timpul 
și calea stabilite de Cer. Aceia care aveau să-și pună încrederea 
deplină în El, urmau să găsească un adăpost sigur. 

Prorocii au continuat să dea cu credincioșie avertizările și 
îndemnurile lor; neînfricaţi, i-au vorbit lui Manase și poporului 
lui; dar solii au fost batjocoriţi. Iuda cel apostat n-a luat aminte. 
Ca o anticipare a ceea ce avea să cadă peste popor, dacă aveau să 
continue în nepocăință, Domnul a îngăduit ca regele lor să fie luat 
rob de o grupă de ostași asirieni, care l-au „legat cu lanţuri și l-au 
dus la Babilon”, capitala lor vremelnică. Acest necaz l-a trezit la 
realitate, „și s-a smerit înaintea Dumnezeului părinților săi. I-a 
făcut rugăciuni; și Domnul, lăsându-Se înduplecat, i-a ascultat 
cererile și l-a adus înapoi la Ierusalim în împărăţia lui. Și Manase 
a cunoscut că Domnul este Dumnezeu” (2 Cronici 33,11-13). Dar 
această pocăință, oricât de profundă era ea, a venit prea târziu ca 
să mai scape regatul de influenţa distrugătoare a anilor de practici 
idolatre. Mulţi se poticniseră și căzuseră, ca să nu se mai ridice 
niciodată. 

Printre aceia a căror experienţă de viaţă fusese modelată fără 
putință de întoarcere de la apostazia fatală a lui Manase, a fost 
chiar fiul lui, care a ajuns pe tron la vârsta de douăzeci de ani. 
Despre regele Amnon stă scris: „A umblat în toată calea în care 
umblase tatăl său, a slujit idolilor cărora le slujise tatăl său Manase; 
și s-a închinat înaintea lor; a părăsit pe Domnul, Dumnezeul pă- 
rinților săi, și n-a umblat în calea Domnului” (2 Împărați 21,21.22). 
„Și nu s-a smerit înaintea Domnului cum se smerise tatăl său 
Manase, căci Amnon s-a făcut din ce în ce mai vinovat.” Nelegiu- 


itului rege nu i s-a îngăduit să mai domnească mult. În toiul nele- 
giuirilor sale sfidătoare, la numai doi ani după venirea lui la domnie, 
a fost ucis în palat de propriii slujitori. Și „poporul ţării a ucis pe 
toţi cei ce uneltiseră împotriva împăratului Amnon. Și, în locul 
lui, poporul ţării a pus împărat pe fiul său Iosia” (2 Cronici 
33,23.23), 

Odată cu venirea la tron a lui Iosia, care avea să domnească 
timp de treizeci și unu de ani, aceia care își părăsiseră curăţia 
credinței, au început să spere că drumul decadent al regatului a 
fost oprit: că noul rege, cu toate că avea numai opt ani, se temea 
de Domnul și, încă de la început, „a făcut ce era bine înaintea 
Domnului, și a umblat în calea lui David, tatăl lui, și nu s-a abătut 
nici la dreapta nici la stânga” (2 Împărați 22,2). Născut dintr-un 
rege nelegiuit, asaltat de ispitele de a merge pe urmele tatălui său, 
dar cu ajutorul celor câţiva slujitori care-l încurajau în direcția 
cea bună, Iosia a putut rămâne credincios Dumnezeului lui Israel. 
Avertizat de rătăcirile generaţiilor trecute, a ales să îndeplinească 
dreptatea, în loc să coboare în adâncimea păcatului și degradării 
unde căzuseră tatăl și bunicul lui. „EI nu s-a abătut nici la dreapta, 
nici la stânga.” Ca unul care avea să ocupe un loc de încredere, 
s-a hotărât să asculte de îndrumarea care fusese dată pentru 
călăuzirea conducătorilor lui Israel, și ascultarea lui a făcut posibil 
ca Dumnezeu să-l folosească drept vas de cinste. 

La vremea când Iosia a început să domnească, și cu mulți ani 
mai înainte, cei credincioși din Iuda puneau la îndoială dacă 
făgăduinţele lui Dumnezeu către Israelul din vechime aveau să se 
împlinească vreodată. Din punct de vedere omenesc, planul divin 
pentru poporul ales părea aproape cu neputinţă de împlinit. 
Apostazia din veacurile de mai înainte se întărise odată cu trecerea 
anilor, zece seminții fuseseră împrăștiate printre păgâni, numai 
seminţiile lui Iuda și Beniamin mai rămăseseră și chiar acestea 
păreau a fi în pragul ruinei morale și naţionale. Prorocii începuseră 
să prevestească distrugerea totală a cetăţii lor frumoase, unde se 
afla templul construit de Solomon, în care se concentraseră toate 
nădejdiile lor pământești de glorie naţională. Era oare posibil ca 
Dumnezeu să fie gata să se întoarcă de la planul Său declarat de a 

aduce izbăvirea acelora care-și puseseră încrederea în El? Faţă de 
îndelungata prigonire a celor neprihăniţi, puteau nădăjdui în zile 
mai bune aceia care rămăseseră credincioși lui Dumnezeu? 

Aceste întrebări pline de îngrijorare erau exprimate de proro- 
cul Habacuc. Privind situaţia celor credincioși din zilele lui, și-a 
exprimat povara inimii prin întrebarea: „Până când voi striga către 
Tine, Doamne, fără s-asculți? Până când mă voi tângui Tie, fără 
să dai ajutor? Pentru ce mă lași să văd nelegiuirea și Te uiţi la 
nedreptate? Asuprirea și silnicia se fac sub ochii mei, se nasc certuri 
și se stârneşte gâlceavă. De aceea legea este fără putere, și dreptatea 
nu se vede, căci cel rău biruiește pe cel neprihănit, de aceea se fac 
judecăţi nedrepte” (Habacuc 1,2-4). 

Dumnezeu a răspuns la strigătul copiilor Săi credincioși. Prin 
portvocea Sa aleasă, Şi-a făcut cunoscută hotărârea de a aduce 
pedeapsa asupra poporului care se abătuse de la EI, ca să slujească 
zeilor păgâni. În timpul vieţii unora dintre aceia care chiar atunci 
puneau întrebări cu privire la viitor, El avea să îndrume în mod 
minunat căile popoarelor conducătoare ale pământului și să-i aducă 
pe babilonieni în frunte. Acești caldeeni, „groaznici și înfricoșaţi” 
(Habacuc 1,7), aveau să cadă deodată peste țara lui Iuda, ca un 
bici rânduit de Dumnezeu. Căpeteniile lui Iuda și cei mai de frunte 
din popor urmau să fie duși robi în Babilon; cetăţile, satele și 
ogoarele cultivate ale iudeilor urmau să rămână pustii; nimic nu 
avea să fie cruțat. 

Încrezător că și prin această pedeapsă teribilă planul lui 
Dumnezeu pentru poporul Său avea să fie într-un fel împlinit, 
Habacuc s-a plecat cu umilinţă în faţa voii descoperite a lui Iehova; 
„Doamne, nu ești Tu din veșnicie Dumnezeul meu, Sfântul meu?” 
a strigat el. Apoi, credinţa lui trecând dincolo de perspectiva 
întunecată a viitorului apropiat și încrezându-se în făgăduinţele 
prețioase care descoperă dragostea lui Dumnezeu față de copiii 
Săi încrezători, prorocul adaugă: „Nu vom muri!” (vers. 12). Cu 
această declaraţie de credinţă, a lăsat cazul lui și al tuturor celorlalți 
credincioși israeliți în mâinile unui Dumnezeu milostiv. 

Aceasta n-a fost singura experienţă a lui Habacuc în exercitarea 
credinței puternice. Într-o împrejurare, pe când medita cu privire 


la viitor, el spunea: „M-am dus la locul meu de strajă și stam pe un 
turn, ca să veghez și să văd ce are să-mi spună Domnul și ce-mi va 
răspunde la plângerea mea”. Cu îndurare, Domnul i-a răspuns; 
„Scrie prorocia și sapă-o pe table ca să se poată citi ușor, căci va 
veni și se va împlini negreșit. lată i s-a îngâmfat sufletul, nu mai 
este fără prihană în el; dar cel neprihănit va trăi prin credința lui” 
(Habacuc 2,1-4). 

Credinţa care l-a întărit pe Habacuc împreună cu toți cei sfinți 
și drepți din zilele de grea încercare, era aceeaşi credinţă care 
susține poporul lui Dumnezeu din zilele noastre. În ceasurile cele 
mai întunecate, în împrejurările cele mai descurajatoare, 
credinciosul își poate ţine sufletul legat de Izvorul a toată lumina 
și puterea. Prin credinţa în Dumnezeu, nădejdea și curajul lui pot 
fi reînnoite în fiecare zi. „Cel neprihănit va trăi prin credinţa lui”. 
În slujirea lui Dumnezeu nu trebuie să existe nici descurajare, 
nicioscilare, nici teamă. Domnul va împlini cele mai înalte așteptări 
ale acelora care-și pun încrederea în El. Domnul le va da înţelep- 
ciunea pe care o cer diferitele lor nevoi. 

Apostolul Pavel dă o mărturie grăitoare despre grija îndestulă- 
toare oferită fiecărui suflet încercat. Lui i-a fost dată asigurarea 
divină: „Harul Meu îţi este de ajuns; căci puterea Mea în slăbiciune 
este făcută desăvârșită”. Cu recunoștință și cu încredere, slujitorul 
încercat al lui Dumnezeu a răspuns: „Deci mă voi lăuda mult mai 
bucuros cu slăbiciunile mele, pentru ca puterea lui Hristos să 
rămână în mine. De aceea simt plăcere în slăbiciuni, în defăimări, 
în nevoi, în prigoniri, în strâmtorări pentru Hristos; căci când sunt 
slab, atunci sunt tare” (2 Corinteni 12,9.10). 

Trebuie că cultivăm și să încurajăm credinţa despre care au 
mărturisit prorocii și apostolii — credinţa care se sprijină pe făgă- 
duinţele lui Dumnezeu și așteaptă mântuirea la timpul și în felul 
hotărâte de El. Cuvântul sigur al prorociei își va găsi împlinirea 
finală în arătarea glorioasă a Domnului și Mântuitorului nostru 
Iisus Hristos, ca Împărat al împăraţilor și Domn al domnilor. 
Timpul de așteptare poate părea lung, sufletul poate fi apăsat de 
împrejurări descurajatoare, mulți în care ne-am pus încrederea 
pot cădea pe cale; dar, împreună cu prorocul care s-a străduit să-l 

încurajeze pe luda într-o vreme de decădere fără egal, să spunem 
cu încredere: „Domnul este însă în Templul Lui cel Sfânt. Tot 
pământul să tacă înaintea Lui!” (Habacuc 2,20). Să păstrăm mereu 
în minte solia încurajatoare: „Căci este o prorocie a cărei vreme 
este hotărâtă, se apropie de împlinire și nu va minţi; dacă zăbovește, 
așteapt-o, căci va veni și se va împlini negreșit... Cel neprihănit va 
trăi prin credinţa lui” (vers. 3.4). 
Însuflețește-Ți lucrarea în cursul anilor, Doamne! 
Fă-Te cunoscut în trecerea anilor! 
Dar, în mânia Ta, adu-Ti aminte de îndurările Tale! 
Dumnezeu vine din Teman 
şi Cel Sfânt vine din muntele Paran... 
Măretia Lui acoperă cerurile 
și slava Lui umple pământul. 
Strălucirea Lui este ca lumina soarelui; 
din mâma lui pornesc raze, 
şi acolo este ascunsă tăria Lui. 
Înaintea Lui merge ciuma, 
şi molima calcă pe urmele Lui. 
Se oprește şi măsoară pământul cu ochiul, 
priveşte şi face pe neamuri să tremure; 
munţii cei vesnici se Ssfărâmă, 
dealurile cele vechi se pleacă; 
El umblă pe cărări veşnice... 
leşi ca să izbăveşti pe poporul Tău, 
să izbăveşti pe unsul Tău... 
Căci, chiar dacă smochinul nu va înflori, 
vita nu va da niciun rod, 
rodul măslinului va lipsi 
și câmpiile nu vor da hrană, 
— oile vor pieri din staule 
270 și nu vor mai fi boi în grajduri, 
eu tot mă voi bucura în Domnul, 
mă voi bucura în Dumnezeul mântuirii mele! 
Domnul Dumnezeu este tăria mea... 
(Habacuc 3,2-6.13.17-19) 


Habacuc nu a fost singurul prin care s-a dat o solie cu privire la 
strălucita nădejde și biruninţa viitoare, ca și despre judecata pre- 
zentă. În timpul domniei lui Iosia, cuvântul Domnului a venit la 
Tefania, arătând lămurit urmările stăruirii în apostazie și atrăgând 
atenţia bisericii adevărate asupra perspectivei glorioase de după 
aceea. Profeţiile lui cu privire la judecata care urma să vină asupra 
lui Iuda se aplică cu o putere egală și judecăților care vor cădea 
asupra lumii nepocăite la vremea celei de a doua veniri al lui 
Hristos: 

Ziua cea mare a Domnului este aproape, 

este aproape şi vine în grabă mare! 

Da, este aproape ziua cea amarnică a Domnului 

şi viteazul ţipă cu amar. 

Ziua aceea este o zi de mânie, 

o zi de necaz şi de groază, 
o zi de pustiire şi nimicire, 
o zi de întuneric și negură, 
o zi de nori şi de întunecime, 
o zi în care vor răsuna trâmbita 
şi strigătele de război 
împotriva cetăților întărite şi turnurilor înalte (Tetania 1,14-16). 


„Atunci voi pune pe oameni la strâmtorare și vor bâjbâi ca 
niște orbi, pentru că au păcătuit împotriva Domnului; de aceea, le 
voi vărsa sângele ca praful. Nici argintul și nici aurul lor nu vor 
putea să-i izbăvească în ziua mâniei Domnului; ci toată ţara va fi 
pustiită de focul geloziei Lui, căci va nimici deodată pe toți 
locuitorii ţării” (Tefania 1,17.18). 


Veniti-vă în fire şi cercetați-vă, 

neam fără rușine, 
până nu se împlineşte hotărârea — 

ca pleava trece vremea, 
până nu vine peste voi mânia aprinsă a Domnului, 
până nu vine peste voi ziua mâniei Domnului! 
Căutaţi pe Domnul, toți cei smeriti din tară, 

care împliniți poruncile Lui! 


și Iosia 

Căutați dreptatea, căutați smerenia! 
Poate că veți fi crutati în ziua mâniei Domnului 
(Tefania 2,1-3). 


„Iată, în vremea aceea, voi lucra împotriva tuturor asupritorilor 
tăi; voi izbăvi pe cei șchiopi și voi strânge pe cei ce au fost izgoniți, 
și îi voi face o pricină de laudă și de slavă în toate ţările unde sunt 
de ocară acum. În vremea aceea, vă voi aduce înapoi; în vremea 
aceea, vă voi strânge; căci vă voi face o pricină de slavă și de laudă 
între toate popoarele pământului, când voi aduce înapoi pe prinșii 
voştri de război, sub ochii voştri, zice Domnul” (Tefania 3,19.20). 


Strigă de bucurie, fiica Sionului! 
Strigă de veselie, Israele! 
Bucură-te și saltă de veselie 
din toată inima ta, fiica Ierusalimului! 
Domnul a abătut de la tine pedepsele tale, a îndepărtat pe 
vrăjmaşul tău; 
Domnul, Împăratul lui Israel, 
este în mijlocul tău; 
nu trebuie să te mai temi de nicio nenorocire! 
În ziua aceea, se va zice Ierusalimului: 
„Nu te teme de nimic! 
Sioane, să nu-ti slăbească mâinile! 
Domnul, Dumnezeul tău, este în mijlocul tău 
ca un viteaz care poate ajuta; 
se va bucura de tine cu mare bucurie, 
va tăcea în dragostea Lui 
şi nu va mai putea de veselie pentru tine” (vers. 14-17). 

Influențele tăcute, dar puternice, puse în mișcare de soliile 
prorocilor cu privire la robia babiloniană au contribuit la pregătirea 
căii pentru o reformă, care a avut loc în anul al optsprezecelea al 
domniei lui losia. Această mișcare reformatoare, prin care 
judecăţile care amenințau au fost îndepărtate pentru o vreme, 
s-au născut într-un mod cu totul neașteptat, prin descoperirea și 
studierea unei părți a Sfintei Scripturi care, timp de mai mulți ani, 
fusese în mod ciudat pusă la un loc nepotrivit și pierdută. 

Cu aproape un secol mai înainte, în timpul primului Paște 
sărbătorit de Ezechia, se luaseră măsuri pentru citirea publică, 
zilnică, a cărţii legii în fața poporului de către preoţii-învățători. 
Tocmai păzirea rânduielilor raportate de Moise, îndeosebi cele 
date în cartea legământului, care constituie o parte a Deutrono- 
mului, a fost cea care a făcut ca domnia lui Ezechia să fie atât de 
prosperă. Dar Manase îndrăznise să îndepărteze aceste rânduieli; 
și, în timpul domniei lui, copia de la templu a cărții legii se pierduse 
printr-o neglijență totală. În telul acesta, timp de mai mulți ani, 
poporul de rând a fost lipsit de îndrumare. 

Manuscrisul, multă vreme pierdut, a fost găsit în templu de 
Hilchia, marele preot, în timp ce clădirea era supusă unei reparaţii 
capitale, în armonie cu planul regelui Iosia de conservare a clădirii 
sfinte. Marele preot a înmânat cartea prețioasă lui Șafan, un 
cărturar învăţat, care a citit-o și apoi a dus-o la împărat împreună 
cu relatarea descoperirii. 

Iosia a fost profund mișcat când a auzit pentru prima dată 
lectura îndemnurilor și avertizărilor raportate în acest manuscris 
vechi. Niciodată mai înainte nu-și dăduse seama atât de profund 
de claritatea cu care Dumnezeu pusese înaintea lui Israel „viaţa și 
moartea, binecuvântarea şi blestemul” (Deuteronom 30,19), și 
cum de repetate ori fuseseră îndemnați să aleagă calea vieţii ca să 

devină o laudă pe pământ, o binecuvântare pentru toate popoarele. 
„Întăriți-vă şi îmbărbătaţi-vă! Nu vă temeţi şi nu vă înspăimântați”... 
fusese îndemnat Israel prin Moise; „căci Domnul, Dumnezeul tău, 
va merge El Însuși pentru tine, nu te va părăsi și nu te va lăsa” (Deute- 
ronom 31,6). 

Cartea abunda în asigurări cu privire la bunăvoința lui Dum- 
nezeu de a-i mântui în chip desăvârșit pe aceia care aveau să-și 
pună încrederea deplină în el. Așa cum lucrase la eliberarea lor 
din robia egipteană, tot așa avea să lucreze și la întemeierea lor 
în Tara Făgăduinţei și la așezarea lor în fruntea popoarelor pă- 
mântului. 

Încurăjările date ca răsplată a ascultării erau însoțite de prororcii 
cu privire la judecăţi împotriva celor neascultători; și când 
împăratul a auzit cuvintele inspirate, a recunoscut în tabloul pus 
înaintea lui, condiţiile care erau asemănătoare cu acelea care existau 
în realitate în regatul său. În legătură cu aceste descrieri profetice 
ale depărtării de Dumnezeu, a fost uimit să găsească declaraţii 
clare cu privire la urmarea faptului că ziua nenorocirii avea să 
vină cu grăbire și că nu va fi nicio scăpare. Limbajul era clar; nu 
putea fi nicio greşeală în înţelegerea cuvintelor. La încheierea 
volumului, printr-o succintă prezentare a procedeelor lui 
Dumnezeu cu Israel și printr-o repetare a evenimentelor viitoa- 
re, aceste probleme au fost lămurite pe deplin. În auzul întregului 
Israel, Moise declarase: 

Luaţi aminte ceruri, şi voi vorbi; 

ascultă, pământule, cuvintele gurii mele. 

Ca ploaia să curgă învățăturile mele, 

ca roua să cadă cuvântul meu, 

ca ploaia repede pe verdeață, ca picăturile de ploaie pe iarbă! 

Căci voi vesti Numele Domnului. 

Dati slavă Dumnezeului nostru! 

El este Stânca; 

lucrările Lui sunt desăvârşite, 

căci toate căile Lui sunt drepte. 
El este un Dumnezeu credincios și fără nedreptate, 
El este drept și curat (Deuteronom 32,1-4). 


Adu-ţi aminte de zilele din vechime, 


Socoteşte anii, vârstă de oameni după vârstă de oameni, 


întreabă pe tatăl tău şi te va învăta, 
Pe bătrânii tăi şi îti vor spune. 
Când Cel Preaînalt a dat o moştenire neamurilor, 
când a despărțit pe copiii oamenilor, 
au pus hotare popoarelor, 
după numărul copiilor lui Israel. 
Căci partea Domnului este poporul Lui, 
Iacov este partea Lui de moștenire. 
EI l-a găsit într-un ținut pustiu, 
într-o singurătate plină de urlete înfricoșate; 
I-a înconjurat, l-a îngrijit 


şi l-a păzit ca lumina ochilor Lui (vers. 5-10). 


Israel a nesocotit Stânca mântuirii lui. 
L-au întărâtat la gelozie prin dumnezei Străini, 
L-au mâniat prin urâciuni; 
au adus jertfe dracilor, 
unor idoli care nu sunt dumnezei, 
unor dumnezei pe care nu-i cunoşteau, 
dumnezei noi, veniţi de curând, 
de care nu se temuseră părinții voştri. 
Ai părăsit Stânca cea care te-a născut, 
şi ai uitat pe Dumnezeul care te-a întocmit, 
Domnul a văzut lucrul acesta, 
și S-a mâniat, 
S-a supărat pe fiii şi fiicele Lui. 
El a zis: „Îmi voi ascunde Faţa de ei, 
şi voi vedea care le va fi sfârșitul, 
căci sunt un neam stricat, 
sunt nişte copii necredinciosi. 
Mi-au întărâtat gelozia 
prin ceea ce nu este Dumnezeu, 
M-au mâniat prin idolii lor deşerti; 
și Eu îi voi întărâta la gelozie 

printr-un popor care nu este popor. 
Îi voi mânia printr-un neam fără pricepere... 
Voi îngrămădi toate nenorocirile peste ei, 
Îmi voi aruca toate săgețile împotriva lor. 
Vor fi topiti de foame, stinși de friguri 
și de boli cumplite. 
Voi trimite în ei dinţii fiarelor sălbatice 
şi otrava şerpilor... 
Ei sunt un neam care şi-a pierdut bunul-simt 
şi nu-i pricepere în ei. 
Dacă ar fi fost întelepti, ar întelege, 
și s-ar gândi la ce li se va întâmpla! 
Cum ar urmări unul singur o mie din ei, 
şi cum ar pune doi pe fugă zece mii, 
dacă nu i-ar fi vândut Stânca, 
dacă nu i-ar fi vândut Domnul? 
Căci stânca lor nu este Stânca noastră, 
vrăjmașii noştri însişi 
sunt judecători în această privință. 
Oare nu este ascuns lucrul acesta la Mine? 
Pecetluit în comorile Mele? 
A Mea este răzbunarea şi eu voi răsplăti 
când va începe să le alunece piciorul! 
Căci ziua nenorocirii este aproape, 
şi ceea ce-i așteaptă nu va zăbovi 
(vers. 15-21.23.24.28-31.34.35). 


Acestea și alte pasaje asemănătoare i-au făcut cunoscut lui Iosia 
dragostea lui Dumnezeu pentru poporul Său și oroarea Sa faţă de 
păcat. Când a citit poruncile cu privire la judecata grabnică asupra 

— acelora care vor stărui în răzvrătire, împăratul s-a cutremurat 
278 pentru viitor. Stricăciunea lui Iuda fusese mare. Care avea să fie 
urmarea apostaziei lor continue? 

În anii dinainte, regele nu fusese indiferent față de idolatria 
predominantă. „În al optulea an al domniei lui, pe când era încă 
tânăr”, se consacrase deplin în slujirea lui Dumnezeu. Patru ani 


mai târziu, la vârsta de douăzeci de ani, făcuse un efort stăruitor 
să îndepărteze ispita de la supușii lui, curăţind „Iuda și Ierusalimul 
de locurile înalte și de dumbrăvi, de chipurile cioplite și de chipurile 
turnate... Au dărâmat înaintea lui altarele Baalilor și au tăiat stâlpii 
Astarteei, chipurile cioplite și chipurile turnate, le-a făcut praf, a 
presărat pe mormintele celor ce le aduseseră jertfe, și a ars oasele 
preoţilor pe altarele lor. Astfel, a curăţit Iuda și Ierusalimul” 
(2 Cronici 34,3-5). 

Nemulţumindu-se să facă o lucrare deplină numai în Regatul 
lui Iuda, tânărul conducător și-a extins eforturile și la acele părți 
ale Palestinei ocupate anterior de cele zece semintii ale lui Israel, 
din care acum mai era doar o rămășiță slabă. „La fel”, spune 
raportul, „a făcut în cetăţile lui Manase, lui Efraim, lui Simeon și 
chiar ale lui Neftali”. Nu s-a întors la Ierusalim până ce n-a 
străbătut în lung și în lat această regiune de locuinţe ruinate „și a 
dărâmat altarele, a făcut bucăţi idolii închinaţi Astarteei, și 
chipurile cioplite le-a făcut praf și a tăiat toţi stâlpii închinaţi 
soarelui în toată ţara lui Israel” (vers. 6.7). 

În felul acesta, Iosia, încă din prima tinereţe, se străduise să se 
folosească de poziţia lui ca rege pentru a înălța principiile legii 
sfinte a lui Dumnezeu. lar acum, în timp ce Șafan, cărturarul, îi 
citea din cartea legii, regele a descoperit în acest volum un teazaur 
de cunoștințe, un aliat puternic în lucrarea de reformă pe care 
dorea atât de mult s-o vadă îndeplinită în ţară. S-a hotărât să meargă 
în lumina sfaturilor ei și astfel să facă tot ce-i stătea în putere 
pentru a face cunoscut poporului învăţăturile ei și a-i conduce, 
dacă va fi cu putinţă, la cultivarea respectului și dragostei pentru 
Legea cerului. 

Dar era oare cu putință să aducă la îndeplinire reforma 
necesară? Israel aproape ajunsese la limitele răbdării divine; în 
curând, Dumnezeu avea să Se ridice să-i pedepsească pe aceia 
care aduseseră dezonoare asupra Numelui Său; mânia lui Dumnezeu 
se aprinsese deja împotriva poporului. Copleșit de amărăciune și 
de descurajare, Iosia și-a sfâșiat hainele, s-a plecat înaintea lui 
Dumnezeu, în agonia sufletului, căutând iertare pentru păcatele 
unei națiuni nepocăite. 

În vremea aceea, profetesa Hulda locuia în Ierusalim, aproape 
de templu. Gândul regelui plin de presimțiri îngrijorătoare s-a îndreptat 
spre ea, și s-a hotrât să-L întrebe pe Domnul, prin acel sol ales, să 
afle, dacă era posibil, dacă prin orice mijloc al puterii lui lăuntrice 
l-ar putea slava pe Iuda cel rătăcit, aflat acum în pragul ruinei. 

Gravitatea situaţiei și respectul pe care-l avea faţă de prorociță 
l-au făcut să aleagă ca soli, pentru a-i trimite la ea, pe primii oameni 
din regat. „Duceţi-vă”, le-a poruncit el, „și întrebaţi pe Domnul 
pentru mine, pentru popor și pentru Iuda, cu privire la cuvintele 
cărții acesteia care s-a găsit; căci mare este mânia Domnului care 
s-a aprins împoriva noastră, pentru că părinţii noștri n-au ascultat 
cuvintele cărții acesteia și n-au împlinit tot ce ne este poruncit în 
ea” (2 Împărați 22,13). 

Prin Hulda, Domnul i-a trimis lui Iosia un cunvânt prin care 
i-a spus că distrugerea Ierusalimului nu putea fi evitată. Chiar 
dacă s-ar umili acum înaintea lui Dumnezeu, poporul nu putea 
scăpa de pedeapsă. Atât de mult se împietriseră sufletele lor prin 
săvârşirea răului, încât, dacă judecata nu avea să vină asupra lor, 
în scurtă vreme ei aveau să se întoarcă la aceeași vieţuire păcătoasă. 
„Spuneţi omului care v-a trimis la mine”, zice profetesa: „Așa 
vorbeşte Domnul: "lată, voi trimite nenorociri asupra locului 
acestuia și asupra locuitorilor lui după cuvintele cărţii pe care a 
citit-o împăratul lui Iuda. Pentru că M-au părăsit și au adus tămâie 
altor dumnezei, mâniindu-Mă prin toate lucrările mâinilor lor, 
mânia Mea s-a aprins împotriva locului acestuia și nu se va stinge” 
(vers. 15-17). 

Dar pentru că regele și-a umilit inima înaintea lui Dumnezeu, 
Domnul avea să recunoască promptitudinea lui în căutarea iertării 
şi milei. Lui i-a fost trimisă solia: „Pentru că ți s-a mişcat inima, 
pentru că te-ai smerit înaintea Domnului când ai auzit ce am spus 
împotriva acestui loc şi împotriva locuitorilor lui, care vor ajunge 
de spaimă și de blestem, și pentru că ţi-ai sfâșiat hainele și ai plâns 
înaintea Mea, și Eu am auzit — zice Domnul — ; de aceea, iată, te 
voi adăuga la părinţii tăi, vei fi adăugat în pace în mormântul tău, 
și nu-ţi vor vedea ochii toate nenorocirile pe care le voi aduce 
asupra locului acestuia” (vers. 19.20). 


Regele trebuia să lase în seama lui Dumnezeu evenimentele 
viitoare. El nu putea schimba hotărârile veșnice ale lui Iehova. 
Dar, anunțând pedepsele Cerului care aveau să vină peste ei, 
Domnul n-a îndepărtat ocazia pentru pocăință și reformă; și Iosia, 
văzând în aceasta dispoziţia din partea lui Dumnezeu de a amesteca 
judecăţile cu milă, s-a hotărât să facă tot ce-i stătea în putere pentru 
a înfăptui reformele stabilite. El a convocat îndată o mare adunare, 
la care au fost invitaţi bătrânii și magistraţii din Ierusalim și Iuda, 
împreună cu poporul de rând. Aceștia, împreună cu preoţii și cu 
leviţii, s-au întâlnit cu regele în curtea templului. 

Regele personal a citit înaintea acestei mari adunări „toate 
cuvintele din cartea legământului pe care o găsiseră în Casa 
Domnului” (2 Împărați 23,2). Lectorul a fost profund impresionat 
și a rostit solia cu patos și cu o inimă zdrobită. Ascultătorii au fost 
adânc mișcaţi. Intensitatea simţămintelor ce se arătau pe chipul 
regelui, însăși solemnitatea soliei, avertizarea cu privire la judecăţile 
care aveau să vină — toate acestea și-au făcut efectul și mulți s-au 
hotărât să se unească cu regele pentru a căuta iertare. 

Iosia a propus ca cei cu cea mai înaltă autoritate să se unească 
cu poporul în legământ solemn înaintea lui Dumnezeu, pentru a 
conlucra într-un efort de a face schimbări hotărâte: „Împăratul 
stătea pe scaunul lui împărătesc și a făcut legământ înaintea 
Domnului, îndatorându-se să urmeze pe Domnul și să păzească 
poruncile , învățăturile și legile Lui din toată inima și din tot sufletul 
lui, ca să împlinească astfel cuvintele legământului acestuia scrise 
în cartea aceasta”. Răspunsul a fost mai entuziast decât îndrăznise 
regele să spere: „Și tot poporul a intrat în legământ” (vers. 3). 

În reforma care a urmat, regele și-a îndreptat atenţia să distrugă 
orice urmă de idolatrie care mai era. Locuitorii ţării practicaseră 
atât de mult obiceiurile popoarelor înconjurătoare, închinându-se 
chipurilor de lemn și de piatră, încât se părea peste puterea omului 
de a îndepărta orice urmă a acestor păcate. Dar Iosia a stăruit în 
străduinţa lui de a curăța ţara. Cu hotărâre s-a împotrivit idolatriei, 
omorându-i „pe toți preoţii înălțimilor”... „Mai mult, Iosia a stârpit 
pe cei ce chemau duhurile, pe cei ce spuneau viitorul, terafimii, 
idolii și toate urâciunile care se vedeau în ţara lui Iuda și Ierusalim, 

ca să împlinească astfel cuvintele legii scrise în cartea pe care o 
găsise preotul Hilchia în Casa Domnului” (vers. 20.24). 

În zilele divizării împărăției, cu veacuri mai înainte, când 
Jeroboam, fiul lui Nebat, sfidându-L cu îndrăzneală pe Dumnezeul 
căruia se închina Israel, a căutat să îndepărteze inima poporului 
de la slujbele templului din Ierusalim către forme noi de închinare, 
a clădit un altar nesfințit la Betel. În timpul consacrării acestui 
altar, unde, în anii care aveau să vină, mulți urmau să fie amăgiţi 
de practicile idolatre, a apărut deodată un bărbat al lui Dumnezeu, 
din Iuda, cu cuvintele de condamnare pentru practicile hulitoare. 
„El strigase împotriva altarului, zicând: "Altarule! Altarule! Așa 
vorbește Domnul: Iată că se va naște un fiu casei lui David; numele 
lui va fi Iosia; el va junghia pe tine pe preoţii înălțimilor, care ard 
tămâie pe tine și pe tine se vor arde oseminte omenești!” (1 Îm- 
păraţi 13,2). Această avertizare fusese însoţită de un semn prin 
care se dovedea că acel cuvânt rostit era de la Dumnezeu. 

Trecuseră trei veacuri. În timpul reformei adusă la îndeplinire 
de Iosia, regele însuși era la Betel, unde se găsea acest altar vechi. 
Prorocia rostită cu mulți ani înainte, în prezenţa lui leroboam, 
avea să fie acum împlinită literal: 

„A dărâmat și altarul de la Betel și înălțimile făcute de 
leroboam, fiu lui Nebat, care făcuse pe Israel să păcătuiască; a 
ars înălțimea și a prefăcut-o în ţărână și a ars idolul Astarteei. 

Iosia a zis: "Ce este mormântul acesta pe care-l văd? Oamenii 
din cetate i-au răspuns: "Este mormântul omului lui Dumnezeu care 
a venit din Iuda și a strigat împotriva altarului din Betel lucrurile 
acestea pe care le împlinești tw’. Şi el a zis: "Lăsaţi-l, nimeni să nu-i 
atingă oasele! Astfel, au păstrat oasele lui împreună cu ale prorocului 
care venise din Samaria” (2 Împărați 23,15-18). 

Pe povârnișurile de miazăzi ale Muntelui Măslinilor, faţă în 
față cu frumosul templu al lui Iehova de pe muntele Moria, erau 
altarele și chipurile care fuseseră așezate de Solomon pentru a fi 
pe placul soțiilor lui idolatre (vezi 1 Împărați 11,6-8). De trei sute 
de ani aceste chipuri hidoase stătuseră pe „Muntele Urâciunii” ca 
martore ale apostaziei celui mai înţelept împărat al lui Israel. Și 
acestea au fost îndepărtate și distruse de Iosia. 


Regele a căutat mai departe să întărească credinţa lui Iuda în 
Dumnezeul părinţilor lor, ţinând o mare sărbătoare de Paște, în 
armonie cu prevederile statuate în cartea legii. Au fost făcute 
pregătiri de către aceia care aveau răspunderea slujbelor sfinte, și 
în ziua cea mare a sărbătorii, au fost aduse daruri de bunăvoie. 
„Paște ca acesta nu se părăznuise din vremea când judecau 
judecătorii pe Israel și în tot timpul împăraţilor lui Iuda” (vers. 
22). Dar râvna lui Iosia, deși acceptată de Dumnezeu, nu putea 
ispăși păcatele generaţiilor trecute; nici evlavia manifestată de cei 
ce l-au urmat pe rege nu a produs o schimbare a inimii în mulți 
care refuzaseră cu încăpățânare să se întoarcă de la idolatrie la 
închinarea faţă de Dumnezeul cel adevărat. 

Iosia a continuat să domnesască timp de peste un deceniu de la 
sărbătorirea Paștelui. La vârsta de treizeci și nouă de ani, și-a 
găsit moartea în lupta cu oștile Egiptului; și „a fost îngropat în 
mormântul părinţilor săi. Tot Iuda și Ierusalimul l-au plâns pe 
Iosia, Ieremia a făcut un cântec de jale pentru Iosia. Toţi cântăreții 
și toate cântăreţele au vorbit de Iosia în cântecele lor de jale până 
în ziua de azi, și au ajuns o datină în Israel. Cântările acestea sunt 
scrise în "Cântecele de jale” (2 Cronici 35,24.25). „Înaintea lui 
Iosia, n-a fost niciun împărat care să se întoarcă la Domnul, ca el, 
din toată inima, din tot sufletul, din tot cugetul și din toată puterea 
lui, întocmai după toată legea lui Moise; și chiar după el n-a fost 
niciunul ca el. Totuşi Domnul nu S-a întors din iuțimea mâniei 
Lui cele mari, de care era aprins împotriva lui Iuda, din pricina 
tuturor celor ce făcuseră Manase ca să-l mânie” (2 Împărați 
23,25.26). Se apropia cu grăbire vremea când Ierusalimul avea să 
fie distrus cu totul, iar locuitorii ţării duși în robie în Babilon, ca 
să înveţe lecţiile pe care refuzaseră să le înveţe în împrejurări mai 
favorabile. 

Printre aceia care nădăjduiseră într-o înviorare spiritulă de 
durată, ca urmare a reformei lui Iosia, era și Ieremia, chemat de 
Dumnezeu la slujirea profetică pe când era încă tânăr, în al 
treisprezecelea an al domniei lui Iosia. Membru al preoţiei levitice, 
Ieremia fusese educat din copilărie pentru o slujire sfântă. În anii 
aceia fericiți de pregătire, își dădea seama în mică măsură că fusese 
rânduit de la naștere să fie „un proroc al neamurilor”, și când a 
venit chemarea divină, a fost copleșit de simţământul nevredniciei, 
„Ah, Doamne, Dumnezeule, strigă el, vezi că eu nu știu să vorbesc, 
căci sunt un copil” (Ieremia 1,5.6). 

În tânărul Ieremia, Dumnezeu a văzut pe unul care va fi cre- 
dincios însărcinării sale și care va sta pentru dreptate, în ciuda 
oricărei împotriviri. În copilărie, se dovedise credincios; iar acum 
avea să suporte asprimea ca un bun ostaș al crucii. „Nu zice: "Sunt 
un copil”, l-a îndemnat Domnul pe solul Său ales, „căci te vei 
duce la toţi aceia la care te voi trimite, și vei spune tot ce-ţi voi 
porunci. Nu te teme de ei; căci Eu sunt cu tine ca să te scap, zice 
Domnul. Dar tu încinge-ţi coapsele, scoală-te și spune-le tot ce-ţi 
voi porunci. Nu tremura înaintea lor, cu nu cumva să te fac să 
tremuri înaintea lor. lată că în ziua aceasta te fac o cetate întărită, 
un stâlp de fier și un zid de aramă, împotriva întregii ţări, împotriva 
împăraților lui Iuda, împotriva căpeteniilor lui, împotriva preoților 
lui și împotriva poporului ţării. Ei vor lupta împotriva ta, dar nu te 
vor birui; căci Eu sunt cu tine, ca să te scap, zice Domnul” (vers. 
7.8.17-19). 

Timp de patruzeci de ani, Ieremia avea să stea înaintea popo- 
rului ca martor pentru adevăr și neprihănire. Într-o vreme de 
apostazie fără precedent, trebuia să exemplifice în viaţa și în 
caracterul lui închinarea față de singurul Dumnezeu adevărat. În 
timpul asediilor grozave ale Ierusalimului, el urma să fie purtătorul 


de cuvânt al lui Iehova. Urma să prevadă căderea lui David și 
distrugerea frumosului templu clădit de Solomon. Și când avea să 
fie întemnițat din cauza mărturiilor lui neînfricate, avea încă să 
vorbească lămurit împotriva păcatului din locurile înalte. Dispre- 
tuit, urât, respins de oameni, în cele din urmă avea să fie martor al 
împlinirii literale a propriilor prorocii cu privire la iminenta neno- 
rocire și să împărtășească durerea și vaiul care aveau să urmeze 
distrugerii cetăţii blestemate. 

Totuși, în mijlocul distrugerii generale în care națiunea intra cu 
grăbire, lui Ieremia i-a fost deseori îngăduit să privească dincolo de 
scenele dureroase ale prezentului, la perspectivele glorioase ale 
viitorului, când poporul lui Dumnezeu va fi răscumpărat din ţara 
vrăjmașului și sădit iarăși în Sion. El a văzut mai dinainte vremea 
când Domnul va reînnoi legătura Sa prin legământ cu ei. „Sufletul 
le va fi ca o grădină bine udată și nu vor mai tânji” (leremia 31,12). 

Despre chemarea lui la misiunea profetică, leremia însuși scria: 
„Domnul Și-a întins mâna și mi-a atins gura. Și Domnul mi-a zis: 
"Iată, pun cuvintele Mele în gura ta. lată, astăzi te pun peste neamuri 
și peste împărăţii ca să smulgi și să tai, să dărâmi și să nimicești, să 
zidești şi să sădești” (Ieremia 1,9.10). 

Mulţumiri fie aduse lui Dumnezeu pentru cuvintele „să zidești 
și să sădești!” Prin aceste cuvinte, leremia a fost asigurat de planul 
Domnului de a restatornici și de a vindeca. Aspre erau soliile de 
prezentat în anii ce aveau să vină. Prorociile cu privire la judecăţile 
care urmau să vină fără întârziere trebuiau să fie rostite fără tea- 
mă. De pe câmpiile Șinearului „va izbucni nenorocirea peste toţi 
locuitorii ţării. Îmi voi rosti judecăţile împotriva lor, zice Dom- 
nul, din pricina întregii lor răutăți, pentru că M-au părăsit” 
(vers. 14.16). Totuși prorocul urma să însoţească aceste solii cu 
asigurări de iertare pentru toţi cei ce se vor întoarce de la căile lor 
rele. 

Ca meșter-clăditor înţelept, Ieremia, chiar la începutul activităţii 
sale de-o viață întreagă, a căutat să-i încurajeze pe bărbaţii lui 
luda să pună temeliile vieţii lor spirituale profunde și larg 
cuprinzătoare, făcând o lucrare temeinică de pocăință. Multă 
vreme, clădiseră cu materiale pe care apostolul Pavel le aseamănă 

cu lemnul, fânul și trestia, iar Ieremia, cu zgura. „De ceea se vor 
numi argint lepădat”, spune el mulțimii nepocăite, „căci Domnul 
i-a lepădat” (Ieremia 6,30). Acum erau îndemnați să înceapă a 
clădi cu înțelepciune și pentru veșnicie, dând la o parte gunoiul 
apostaziei şi folosind ca material de temelie aur curat, argint 
purificat și pietre preţioase — credinţa, ascultarea și faptele bune 
— care sunt singurele primite înaintea unui Dumnezeu sfânt. 

Cuvântul Domnului prin Ieremia către poporul Său era: „Întoar- 
ce-te, necredincioasă Israel... Nu voi arunca o privire întunecoasă 
împotriva voastră, căci sunt milostiv, zice Domnul, și nu ţin mânie 
pe vecie. Recunoaște-ţi numai nelegiuirea, recunoaște că ai fost 
necredincioasă Domnului, Dumnezeului tău... Întoarceţi-vă, copii 
răzvrătiți, zice Domnul; căci Eu sunt Stăpânul vostru... Mă vei 
chema: Tată! Și nu te vei mai abate de la Mine. Întoarceți-vă, 
copii răzvrătiți, și vă voi ierta abaterile” (Ieremia 3,12-14.19.22). 

Ca adaos la aceste minunate îndemnuri, Domnul i-a dat 
poporului Său înstrăinat de EI chiar și cuvintele cu care ar fi trebuit 
să se întoarcă la El. Ei trebuiau să spună: „lată-ne venim la Tine, 
căci Tu ești Domnul, Dumnezeul nostru. În adevăr, zadarnic se 
aşteaptă mântuirea de la dealuri și de la mulțimea munţilor; în 
adevăr, în Domnul, Dumnezeul nostru este mântuirea lui Israel... 
Să ne culcăm în rușinea noastră și să ne învelim cu ocara noastră, 
căci am păcătuit împotriva Domnului, Dumnezeului nostru, noi și 
părinţii noștri din tinereţea noastră și până în ziua de azi, și n-am 
ascultat glasul Domnului, Dumnezeului nostru” (vers. 22-25). 

Reforma adusă de Iosia curăţase ţara de altare idolești, dar 
inimile mulțimilor nu fuseseră schimbate. Semințele adevărului 
care răsăriseră și dăduseră făgăduinţa unui seceriș bogat fuseseră 
înăbușite de spini. O altă rătăcire de felul acesta avea să fie fatală; 
și Domnul căuta să trezească poporul pentru a-și da seama de 
primejdie. Numai dacă se dovedeau credincioși faţă de Iehova 
puteau nădăjdui în favoarea divină și în prosperitate. 

Ieremia le-a atras atenţia de repetate ori asupra sfaturilor date 
în Deuteronom. Mai mult decât alți proroci, el a accentuat 
învăţămintele legii mozaice și a arătat cum acestea pot aduce cea 
mai înaltă binecuvântare spirituală atât poporului, cât și fiecărei 


inimi în parte. „Întrebaţi care sunt cărările cele vechi, care este 
calea cea bună; umblaţi pe ea”, îi ruga el, „și veţi găsi odihnă pentru 
sufletele voastre!” (Ieremia 6,16) 

Cu o ocazie, la porunca Domnului, prorocul s-a așezat la una 
dintre intrările principale în cetate și acolo a susținut importanţa 
sfințirii zilei de Sabat și au fost avertizaţi cu solemnitate împotriva 
preocupării lor cu cele vremelnice în ziua aceasta. A fost făgăduită 
o binecuvântare cu condiţia ascultării. „Dacă Mă veţi asculta în 
adevăr, zicea Domnul, și în ziua Sabatului nu veti face nicio lucrare 
în ziua aceasta, atunci pe porțile acestei cetăţi vor intra împărați 
şi voievozi, care vor şedea pe scaunul de domnie al lui David; ei 
vor veni în care și călări pe cai, ei și voievozii lor, oamenii lui Iuda 
și locuitorii Ierusalimului, și cetatea aceasta va fi locuită în veci” 
(Ieremia 17,24.25). 

Această făgăduinţă cu privire la prosperitate, ca răsplată a 
supunerii, a fost însoţită de o prorocie cu privire la judecăţile care 
vor cădea peste cetate, dacă locuitorii se vor dovedi necre-dincioși 
faţă de Dumnezeu și faţă de Legea Sa. Dacă îndemnurile de a 
asculta de Domnul, Dumnezeul părinților lor, și de a sfinți ziua Sa 
de Sabat nu erau luate în seamă, atunci cetatea și palatele ei vor fi 
distruse pe de-a-ntregul de foc. 

Astfel, prorocul a susținut cu tărie principiile sănătoase ale 
viețuirii corecte atât de lămurit date în cartea legii. Dar starea 
care predomina în ţara lui Iuda era de așa natură că numai prin 
cele mai hotărâte măsuri se putea produce o schimbare în bine; de 
aceea, el lucrase din toată inima pentru binele celor nepocăiți. 
„Desţeleniţi-vă un ogor nou”, îi îndemna EI, „și nu semănaţi între 
spini! Curăţește-ţi inima de rău, lerusalime, ca să fii mântuit!” 
(Ieremia 4,3.14) 

Dar marea masă a poporului n-a luat în seamă chemarea la 
pocăință și la reformă. Încă de la moartea bunului rege Iosia, aceia 
care conduceau poporul se dovediseră necredincioși însărcinării 
lor și îi duseseră în rătăcire pe mulţi. loahaz, înlăturat prin 
intervenția împăratului Egiptului, fusese urmat de Ioachim, fiul 
cel mai mare al lui Iosia. De la începutul domniei lui loiachim, 
Ieremia avea slabă nădejde să scape ţara iubită de distrugere și 

poporul din robie. Cu toate acestea, nu i s-a îngăduit să tacă în 
timp ce regatul era amenințat de distrugerea groaznică. Cei care 
rămăseseră credincioși lui Dumnezeu trebuiau încurajați să 
stăruiască în facerea binelui, iar păcătoșii trebuiau, dacă era cu 
putință, convinși să se întoarcă de la nelegiuire. 

Criza cerea un efort public larg cuprinzător. Domnul i-a 
poruncit lui leremia să stea în curta templului și să vorbească 
întregului popor al lui Iuda, care intra și ieșea. Nu trebuia să 
minimalizeze niciun cuvânt din soliile încredințate lui, pentru ca 
păcătoşii din Sion să aibă ocazia deplină să ia aminte și să se întoarcă 
de la căile lor rele. 

Prorocul a ascultat; el s-a așezat la poarta Casei Domnului și 
și-a ridicat glasul de avertizare și îndemn. Sub inspiraţia Celui 
Atotputernic, el a spus: 

„+. "Ascultaţi Cuvântul Domnului, toţi bărbaţii lui Iuda, care 
intraţi pe aceste porţi ca să vă închinaţi înaintea Domnului! Așa 
vorbeşte Domnul oștirilor, Dumnezeul lui Israel: "Îndreptaţi-vă 
căile și faptele și vă voi lăsa să locuiti în locul acesta. Nu vă hrăniţi 
cu nădejdi înșelătoare, zicând: «Acesta este Templul Domnului!» 
Căci numai dacă vă veţi îndrepta căile și faptele, dacă veţi înfăptui 
dreptatea unii față de alţii, dacă nu veţi asupri pe străin, pe orfan 
și pe văduvă, dacă nu veţi vărsa sânge nevinovat în locul acesta și 
dacă nu veți merge după alți dumnezei, spre nenorocirea voastră, 
numai așa vă voi lăsa să locuiti în locul acesta, în ţara pe care am 
dat-o părinţilor voştri, din veșnicie în veșnicie” (Ieremia 7,2-7). 

Aici se vede lămurit că Domnul nu este dornic să pedepsească. 
EI Îşi reține judecăţile ca să mijlocească pentru cei nepocăiţi. Acela 
care manifestă „îndurare, judecată și neprihănire pe pământ” 
(Ieremia 9,14), stăruie pe lângă copiii rătăcitori; pe orice cale 
posibilă El caută să-i înveţe calea vieţii veșnice. El îi scosese pe 
israeliți din robie ca să-L slujească pe EI, singurul Dumnezeu viu 
și adevărat. Cu toate că rătăciseră multă vreme în idolatrie și nu 
luaseră seama la averizările Sale, El tot Își face acum cunoscută 
dorința de a amâna pedeapsa și de a acorda încă o ocazie de 
pocăință. El explică faptul că numai printr-o reformă profundă a 
inimii putea fi îndepărtată nenorocirea care stătea să vină. 


Zadarnică era încrederea pe care ei aveau s-o pună în templu și în 
slujbele lui. Riturile și ceremoniile nu puteau face ispășire pentru 
păcate. Cu toată pretenţia lor de a fi poporul ales al lui Dumnezeu, 
numai reforma inimii și a unei vieţi practice îi putea salva de urmarea 
inevitabilă a unei nelegiuiri continue. 

Astfel că, „în cetăţile lui Iuda și pe ulițele Ierusalimului”, solia 
lui Ieremia către Iuda era: „Ascultati cuvintele acestui legământ” 
- preceptele clare ale lui Iehova, așa cum sunt raportate în Sfintele 
Scripturi — „și împliniţi-le” (Ieremia 11,6). Aceasta este solia pe 
care a vestit-o pe când stătea în curțile templului, la începutul 
domniei lui loiachim. 

A fost revăzută pe scurt experienţa lui Israel din zilele Exodului. 
Legământul lui Dumnezeu cu ei fusese: „Ascultaţi glasul Meu și 
Eu voi fi Dumnezeul vostru, iar voi veți fi poporul Meu; umblaţi 
pe toate căile pe care vi le-am poruncit ca să fiți fericiți”. Acest 
legământ a fost călcat fără rușine de nenumărate ori. Cei din 
poporul ales „au urmat sfaturile și poruncile inimii lor rele, au dat 
înapoi și n-au mers înainte” (Ieremia 7,23.24). 

„Pentru ce”, întreba Domnul, „poporul acesta al Ierusalimului 
se lasă dus în necurmate rătăciri?” (Ieremia 8,5). În vorbirea 
prorocului, aceasta se întâmpla din cauză că nu ascultaseră de 
glasul Domnului, Dumnezeul lor, și refuzaseră să se lase îndreptați 
(vezi leremia 5,3). „S-a dus adevărul”, plângea el, „a fugit din 
gura lor”. „Chiar și cocostârcul își cunoaște vremea pe ceruri; 
turtureaua, rândunica și cocorul își păzesc vremea venirii lor; dar 
poporul Meu nu cunoaște Legea Domnului”. „Să nu-i pedepsesc 
Eu pentru aceste lucruri, zice Domnul, să nu Mă răzbun Eu pe un 
asemenea popor?” (Ieremia 7,28; 8,7; 9,9) 

Venise vremea pentru o profundă cercetare a inimii. Cât timp 
Iosia fusese conducătorul lor, cei din popor avuseseră același temei 
pentru speranţă. Dar el nu mai putea mijloci în favoarea lor, întrucât 
căzuse în luptă. Păcatele poporului erau atât de grele, încât timpul 
pentru mijlocire trecuse. „Chiar dacă Moise și Samuel s-ar înfățișa 
înaintea Mea”, zicea Domnul, „tot nu aș fi binevoitor faţă de 
poporul acesta. Izgonește-l dinaintea Mea, ducă-se! Și dacă-ţi vor 
zice: Unde să ne ducem?’ să le răspunzi: "Așa vorbeşte Domnul: La 

moarte cei sortiți la moarte, la sabie cei sortiți sabiei, la foamete cei 
sortiti foametei, la robie cei sortiţi robiei!” (Ieremia 15,1.2) 

Un refuz de a lua aminte la invitaţia harului pe care Dumnezeu 
o făcea acum, avea să aducă asupra naţiunii nepocăite judecăţile 
care căzuseră peste Regatul de Nord, cu peste o sută de ani mai 
înainte; „vă poruncesc să urmaţi Legea Mea pe care v-am pus-o 
înainte; dacă nu ascultați cuvintele robilor Mei proroci, pe care 
vi-i trimit, pe care vi i-am trimis dis-de-dimineaţă, și pe care nu 
i-aţi ascultat, atunci voi face Casei acesteia ca lui Silo și voi face 
din cetatea aceasta o pricină de blestem pentru toate neamurile 
pământului” (Ieremia 26,4-6). 

Aceia care stăteau în curtea templului și ascultau cuvintele lui 
Ieremia au înţeles în mod clar aluzia aceasta la Silo și la zilele din 
vremea lui Eli, când filistenii i-au biruit pe israeliți și au luat cu ei 
chivotul legământului. 

Păcatul lui Eli a constat în trecerea cu ușurință peste nelegiuirea 
fiilor lui, care se găseau în slujba sfântă și peste păcatele care 
predominau în țară. Neglijenţa lui de a îndrepta aceste păcate 
aduseseră asupra poporului Israel o calamitate înfricoșătoare. Fiii 
lui căzuseră în luptă, Eli însuși își pierduse viaţa; chivotul lui 
Dumnezeu fusese luat din ţara lui Israel, treizeci de mii de oameni 
din popor fuseseră uciși — și toate acestea din cauză că păcatul 
fusese îngăduit să se dezvolte fără să fie mustrat și oprit. În zadar 
crezuseră cei din Israel că, în pofida practicilor lor păcătoase, 
prezența chivotului le va asigura biruința asupra filistenilor. În ace- 
lași fel, în zilele lui Ieremia, locuitorii lui Iuda erau înclinați să creadă 
că o respectare strictă a slujbelor rânduite de Dumnezeu la templu 
îi va feri de o pedeapsă dreaptă pentru viețuirea lor nelegiuită. 

Ce lecție este aceasta pentru bărbaţii care ocupă poziţii de 
răspundere astăzi în biserica lui Dumnezeu! Ce avertizare solemnă 
de a trata cu credincioșie păcatele care aduc dezonoare cauzei 
adevărului! Nimeni dintre aceia care pretind a fi depozitarii Legii 
lui Dumnezeu să nu se măgulească cu gândul că cinstea exterioară 
pe care o manifestă faţă de porunci îl va scăpa de aplicarea dreptății 
divine. Nimeni să nu refuze mustrarea pentru păcat, nici să-i acuze 
pe slujitorii lui Dumnezeu că sunt prea zeloși în străduinţa de a 


curăța tabăra de făcătorii de rele. Un Dumnezeu care urăște păcatul 
îi cheamă pe aceia care susțin că păzesc Legea Sa să se depărteze 
de orice nelegiuire. Neglijarea pocăinţei și ascultării de bunăvoie 
va aduce asupra bărbaţilor și femeilor de astăzi urmări tot atât de 
serioase ca și acelea care au venit peste Israelul din vechime. Există 
un hotar dincolo de care judecăţile lui Dumnezeu nu mai pot fi 
amânate. Distrugerea Ierusalimului în vremea lui Ieremia este o aver- 
tizare solemnă pentru Israelul modern, că sfaturile și mustrările date 
prin oamenii aleși de El nu pot fi neluate în seamă fără să fie pedepsit. 

Solia lui Ieremia către preoți și popor a stârnit în mulţi împotrivire. 
Cu o acuzaţie îndrăzneață au strigat: „Pentru ce prorocești în 
Numele Domnului și zici: *Casa aceasta va ajunge ca Silo și cetatea 
aceasta va fi pustiită și lipsită de locuitori? Tot poporul s-a 
îngrămădit în jurul lui Ieremia în Casa Domnului” (Ieremia 26,9). 
Preoţii, prorocii mincinoși împreună cu poporul s-au îndreptat cu 
mânie împotriva lui, care nu le vorbea cuvinte plăcute și nici nu le 
prorocea amăgire. Astfel, solia lui Dumnezeu a fost dispreţuită, 
iar slujitorul Lui ameninţat cu moartea. 

Veștile despre cuvintele lui Ieremia au fost duse căpeteniilor 
lui Iuda și ei s-au grăbit să vină din palatul regelui la templu să afle 
adevărul în această problemă. „Atunci, preoţii și prorocii au vorbit 
astfel căpeteniilor și întregului popor: "Omul acesta este vinovat 
de pedeapsa cu moartea, căci a prorocit împotriva cetății acesteia 
toate lucrurile pe care le-aţi auzit voi înșivă cu urechile voastre!” 
(vers. 11). Dar Ieremia a stat cu mult curaj înaintea căpeteniilor 
și a poporului, zicând: „Domnul m-a trimis să prorocesc împotriva 
Casei acesteia și împotriva cetăţii acesteia toate lucrurile pe care 
le-aţi auzit voi. Acum îndreptaţi-vă căile și faptele, ascultați glasul 
Domnului, Dumnezeului vostru, și Domnul Se va căi de răul pe 
care l-a rostit împotriva voastră! Cât despre mine, iată-mă în 
mâinile voastre; faceți-mi ce vi se va părea că este bine și drept! 
Numai să ştiţi că, dacă mă veţi omori, vă veți face vinovaţi de 
sânge nevinovat, voi și cetatea aceasta și locuitorii ei; căci Domnul 
m-a trimis în adevăr la voi să rostesc în auzul vostru toate aceste 
cuvinte!” (vers. 12-15) 

Dacă prorocul ar fi fost intimidat de atitudinea amenințătoare 
a acelora cu o înaltă autoritate, solia lui ar fi fost fără efect și și-ar 
fi pierdut viaţa; dar curajul cu care a dat avertizarea solemnă a 
impus respectul poporului și a întors căpeteniile lui Israel în 
favoarea lui. Ei au discutat cu preoții și cu prorocii falși, arătân- 
du-le cât de neînţelepte erau măsurile extreme pe care le susțineau, 
și cuvintele lor au produs o reacţie în mintea poporului. În felul 
acesta, Dumnezeu a ridicat apărători ai slujitorului Său. 

Şi bătrânii s-au unit, protestând împotriva hotărârii preoților cu 
privire la soarta lui Ieremia. Ei au citat cazul lui Mica, cel care 
prorocise judecăţile asupra Ierusalimului, zicând: „Sionul va fi arat 
ca un ogor, Ierusalimul va ajunge un morman de pietre și muntele 
Casei Domnului o înălțime acoperită cu păduri”. Și au întrebat: 
„L-au omorât însă oare Ezechia, împăratul lui Iuda, și tot Iuda? Nu 
s-a temut Ezechia de Domnul? Nu s-a rugat el Domnului? Și atunci 
Domnul S-a căit de răul pe care-l rostise împotriva lor. Și noi să ne 
împovărăm sufletul cu o nelegiuire așa de mare?” (vers. 18-19) 

Prin insistența acestor bărbaţi cu influenţă, viaţa prorocului a 
fost cruțată, cu toate că mulți dintre preoţi și dintre prorocii falși, 
neputând suporta adevărurile acuzatoare pe care le rostea el, ar fi 
fost bucuroși să-l vadă condamnat la moarte, sub acuzaţia de răscoală. 

Din ziua chemării până la încheierea slujirii sale, Ieremia a stat 
înaintea celor din Iuda ca „un turn și o cetăţuie”, împotriva căruia 
mânia omului n-a putut face nimic. „Ei se vor război cu tine”, îl 
avertizase Domnul pe slujitorul Său, „dar nu te vor birui; căci eu 
voi fi cu tine, ca să te scap și se te izbăvesc, zice Domnul”. „Te voi 
izbăvi din mâna celor răi, și te voi scăpa din mâna asupritorilor” 
(Ieremia 6,27; 15,20.21). 

Predispus din fire la timiditate și sfială, Ieremia tânjea după 
pacea și liniştea unei vieți retrase, unde nu trebuia să mai fie martor 
la nepocăinţa continuă a poporului iubit. Inima i se strângea de 
chin când vedea distrugerea produsă de păcat. „O! de mi-ar fi 
capul plin de apă, de mi-ar fi ochii un izvor de lacrimi”, se jelea el, 
„aș plânge zi și noapte pe morţii fiicei poporului meu! O! dacă aș 
avea un han de călători în pustie, aș părăsi pe poporul meu și 
m-aș depărta de el!” (Ieremia 9,1.2) 


Batjocurile pe care era chemat să le suporte erau crude. Sufletul 
lui sensibil era străpuns iar și iar de săgețile batjocurii îndreptate 
asupra lui de aceia care îi dispreţuiau soliile și care tratau cu ușurință 
povara sa pentru convertirea lor. „Am ajuns de râsul poporului 
meu”, zicea el, „și toată ziua sunt pus în cântecele de batjocură de 
ei” ... „toţi cei ce trăiau în pace cu mine, pândesc să vadă dacă mă 
clatin, și zic: "Poate că se va lăsa prins, vom pune mâna pe el și ne 
vom răzbuna pe el!” (Plângeri 3,14; Ieremia 20,7.10) 

Dar credinciosul proroc a fost întărit zilnic să rabde. „Domnul 
este cu mine ca un viteaz puternic”, zicea el cu credință; „de aceea, 
prigonitorii mei se vor poticni și nu vor birui. Se vor umple de 
rușine că nu au lucrat cu chibzuinţă; de o veșnică rușine, care nu 
se va uita! Cântaţi Domnului, lăudaţi pe Domnul! Căci El izbăvește 
sufletul celui nenorocit din mâna celor răi” (Ieremia 20,11.13). 

Experiențele prin care a trecut Ieremia în zilele tinereţii și 
acelea din anii de mai târziu ai slujirii sale l-au învăţat lecţia că 
„soarta omului nu este în puterea lui; nici nu stă în puterea omului, 
când umblă să-și îndrepte pașii spre ţintă”. A învăţat să se roage: 
„Pedepsește-mă, Doamne, dar cu măsură; și nu în mânia Ta, ca să 
nu mă nimicești” (Ieremia 10,23.24). 

Când a fost chemat să bea din paharul încercării și al amărăciunii 
și când a fost ispitit în nenorocire să zică: „S-a dus puterea mea de 
viaţă și nu mai am nicio nădejde în Domnul” (Plângeri 3,18), și-a 
amintit de providenţele lui Dumnezeu în favoarea lui și triumfător 
a strigat: 

Bunătățile Domnului nu s-au sfârsit, 

îndurările Lui nu sunt la căpăt, 
ci se înnoiesc în fiecare dimineață. 
Și credincioşia Ta este atât de mare! 
Domnul este partea mea de moştenire — 
zice sufletul meu — 
de aceea nădăjduiesc în El. 
Domnul este bun cu cine nădăjduiește în El, 
cu sufletul care-L caută. 
Bine este să aștepți în tăcere ajutorul Domnului 
(Plângeri 3,18.22-26). 

APROPIEREA NENOROCIRII 


Primii ani ai domniei lui loiachim au fost plini de avertizări 
despe apropierea nenorocirii. Cuvântul Domnului prin proroci 
era gata să se împlinească. Puterea asiriană dinspre miazănoapte, 
multă vreme suverană, nu avea să mai stăpânească popoarele. 
Egiptul la miazăzi, în a cărui putere regele lui Iuda își pusese 
încrederea zadarnic, avea să primească în curând o lovitură 
hotărâtă. Cu totul neașteptat, o nouă putere mondială, Imperiul 
Babilonian, se ridica la răsărit, eclipsând cu repeziciune toate 
celelalte popoare. 

Timp de câţiva ani, împăratul Babilonului avea să fie folosit ca 
unealtă a mâniei lui Dumnezeu asupra lui Iuda cel nepocăit. lar și 
iar lerusalimul avea să fie invadat și cucerit de oștile asediatoare 
ale lui Nabucodonosor. O grupă după alta — la început câțiva, dar 
mai târziu mii și zeci de mii — aveau să fie luaţi robi în ţara Șinear, 
pentru a locui acolo în exil forțat. loiachim, Zedechia — toţi acești 
regi iudei urmau la rândul lor să devină vasali ai conducătorului 
babilonian și toţi aveau să se răscoale. Pedepse din ce în ce mai 
aspre aveau să le fie date poporului răsculat, până când, în cele 
din urmă, țara întreagă avea să devină o pustietate, Ierusalimul 
avea să fie jefuit și nimicit prin foc, templul, pe care Solomon îl 
clădise, avea să fie distrus, iar Regatul lui Iuda avea să cadă, pentru 
a nu mai ocupa niciodată poziţia lui de odinioară printre popoarele 
pământului. 

Acele vremuri de schimbare, atât de pline de primejdie pentru 
națiunea israelită, au fost marcate de multe solii trimise de la 
Dumnezeu prin leremia. În felul acesta, Domnul le-a dat copiilor 
lui Iuda o mare ocazie de a se elibera din alianţa cu Egiptul și de a 
evita lupta cu conducătorii Babilonului. Când primejdia amenin- 
țătoare s-a apropiat mai mult, Ieremia a învăţat poporul cu ajutorul 


unei învățături practice, nădăjduind ca în felul acesta să-i trezească 
la un simțământ al obligaţiei lor faţă de Dumnezeu și să-i încurajeze 
să păstreze legături de prietenie cu conducerea babiloniană. 

Pentru a ilustra importanţa ascultăţii de cerințele lui Dumnezeu, 
Ieremia a adunat câţiva recabiţi într-una dintre încăperile templului 
și le-a pus înainte vin, invitându-i să bea. Așa cum era de așteptat, 
a întâlnit o împotrivire și un refuz categoric. „Noi nu bem vin!” au 
răspuns recabiţii cu hotărâre; „căci lonadab, fiul lui Recab, tatăl 
nostru, ne-a dat următoarea poruncă: "Să nu beţi niciodată vin, 
nici voi, nici fiii voştri’. 

Atunci, cuvântul Domnului oștirilor a vorbit lui Ieremia astfel: 
"Așa vorbeşte Domnul oştirilor, Dumnezeul lui Israel: Du-te și 
spune oamenilor lui Iuda și locuitorilor Ierusalimului: Nu voiţi să 
luați învățătura ca să ascultați de cuvintele Mele? zice Domnul. 
Cuvintele lui Ionadab, fiul lui Recab, care a poruncit fiilor săi să 
nu bea vin, sunt păzite; căci ei nu beau vin până în ziua de azi și 
ascultă astfel de porunca tatălui lor. lar Eu v-am vorbit și de vreme, 
și târziu și nu M-aţi ascultat!” (Ieremia 35,6.12-14) 

Dumnezeu a căutat în felul acesta să pună într-un contrast 
izbitor ascultarea recabiţilor cu neascultarea și răzvrătirea popo- 
rului Său. Recabiţii ascultaseră de porunca tatălui lor, iar acum 
refuzau să fie atrași în nelegiuire. Dar bărbaţii lui Iuda nu ascul- 
taseră cuvintele Domnului și ca urmare aveau să sufere judecăţile 
Sale cele mai aspre. 

„V-am vorbit și de vreme, și târziu”, zicea Domnul, „și nu M-aţi 
ascultat! V-am trimis pe toți slujitorii Mei proroci, i-am trimis 
într-una la voi, să vă spună: 'Întoarceţi-vă fiecare de la calea voastră 
cea rea, îndreptaţi-vă faptele, nu mergeţi după alți dumnezei, ca 
să le slujiţi, și veţi rămâne în ţara pe care v-am dat-o vouă și 
părinților voştri! Dar voi n-aţi luat aminte și nu M-aţi ascultat. 
Da, fiii lui lonadab, fiul lui Recab, păzesc porunca pe care le-a 
dat-o tatăl lor, însă poporul acesta nu M-ascultă! De aceea, așa 
vorbește Domnul, Dumnezeul lui Israel: "lată, voi aduce peste 
Tuda și peste toţi locuitorii Ierusalimului toate nenorocirile pe care 
le-am vestit cu privire la ei, pentru că le-am vorbit și nu M-au 
ascultat, pentru că i-am chemat și nu au răspuns!” (vers. 14-17) 

Când inimile oamenilor sunt îmblânzite și supuse de influența 
puternică a Duhului Sfânt, aceștia vor lua aminte la sfat; dar atunci 
când întorc spatele mustrărilor, până când inimile se împietresc, 
Dumnezeu îngăduie să fie conduși de alte influenţe. Refuzând ade- 
vărul, ei acceptă minciuna, care devine o cursă spre distrugerea lor. 

Dumnezeu stăruise de Iuda să nu-L provoace la mânie, dar ei 
nu ascultaseră. În cele din urmă, s-a pronumțţat hotărârea împotriva 
lor. Urmau să fie duși robi în Babilon. Caldeeni aveau să fie folosiţi 
ca unelte prin care Dumnezeu urma să-i pedepsească pe cei din 
poporul Său neascultător. Suferințele bărbaţilor lui Iuda aveau să 
fie în raport cu lumina pe care o avuseseră și cu avertizările pe 
care le dispreţuiseră și le respinseseră. Multă vreme, Dumnezeu 
Îşi amânase judecăţile; dar acum, avea să-Și arate dezaprobarea 
față de ei ca un ultim efort de a-i opri de pe drumul păcătos. 

Asupra casei recabiţilor a fost pronunţată o bogată binecuvân- 
tare. Prorocul a declarat: „Pentru că aţi ascultat de poruncile tatălui 
vostru lonadab, pentru că aţi făcut tot ce v-a poruncit el; pentru 
aceasta așa vorbește Domnul oștirilor, Dumnezeul lui Israel: 
"lonadab, fiul lui Recab, nu va fi lipsit niciodată de urmași care să 
stea înaintea Mea!” (vers. 18.19). În felul acesta, Dumnezeu l-a 
învăţat pe poporul Său că credincioșia și ascultarea se vor răsfrânge 
asupra lui Iuda în binecuvântatre, așa cum recabiţii erau 
binecuvântaţi pentru ascultarea de porunca tatălui lor. 

Învățătura este pentru noi. Dacă cerințele unui tată bun şi 
înţelept, care a luat cele mai bune și mai suficiente măsuri pentru 
asigurarea urmașilor împotriva păcatelor necumpătării, erau 
demne de o ascultare strictă, fără îndoială că autoritatea lui 
Dumnezeu trebuie să fie cu atât mai mult luată în seamă, cu cât 
EI este mai sfânt decât omul. Creatorul și Conducătorul nostru, 
nemărginit în putere, teribil în judecată, caută pe toate căile 
să-i determine pe oameni să vadă și să se pocăiască de păcatele 
lor. Prin gura slujitorilor săi, El prezice primejdiile neascultării; 
dă un semnal de avertizare și mustră cu credincioșie păcatul. 
Poporul Său era ţinut în prosperitate numai prin harul Său, 
prin veghere atentă a uneltelor Sale alese. El nu poate să susțină 
și să păzească un popor care refuză sfatul Lui, și-l disprețuiește 


mustrările. Pentru o vreme, El poate să rețină judecăţile de 
pedepsire; dar nu-și reține mânia la infinit. 

Copiii lui Iuda erau numărați printre aceia despre care Dum- 
nezeu spusese: „Îmi veți fi o împărăție de preoți și un popor sfânt” 
(Exod 19,6). În timpul lucrării sale de slujire, Ieremia n-a pierdut 
niciodată din vedere importanţa vitală a sfințeniei inimii în diferitele 
situații din viaţă și îndeosebi în slujirea Dumnezeului Celui Preaînalt. 
El a prevăzut în mod clar căderea regatului și împrăștierea 
locuitorilor lui Iuda printre popoare; dar cu ochiul credinței privea 
dincolo de toate acestea, la vremurile restatornicirii. În auzul său 
răsuna puternic făgăduinţa divină: „Şi Eu Însumi voi strânge 
rămășița oilor Mele din toate ţările, în care le-am izgonit; le voi 
crește și se vor înmulți. Voi pune peste ele păstori care le vor 
paşte; nu le va mai fi teamă nici groază, și nu va mai lipsi niciuna 
dintre ele, zice Domnul.” „lată vin zile, zice Domnul, când voi 
ridica lui David o Odraslă neprihănită. El va împărăţi, va lucra cu 
înţelepciune și va face dreptate și judecată în ţară. În vremea lui, 
Iuda va fi mântuit, și Israel va avea liniște în locuinţa lui; și iată 
Numele pe care i-L vor da: Domnul, Neprihănirea noastră!” (Iere- 
mia 23,3-6) 

Astfel, prorociile cu privire la judecata care avea să vină erau 
amestecate cu făgăduinţele eliberării finale și măreţe. Aceia care 
alegeau să facă pace cu Dumnezeu și să trăiască o viaţă sfântă în 
mijlocul apostaziei existente, urmau să primească tărie pentru orice 
încercare și să fie făcuţi în stare să mărturisească cu mare putere 
pentru El. Iar în veacurile ce urmau să vină, eliberarea lucrată în 
favoarea lor avea să depășească în faimă pe aceea îndeplinită 
pentru copiii lui Israel pe vremea Exodului. Aveau să vină zile, 
zice Domnul prin prorocul, când „nu se va mai zice: "Viu este 
Domnul, care a scos din țara Egiptului pe copiii lui Israel! Ci se 
va zice: "Viu este Domnul care a scos și a dus înapoi sămânţa casei 
lui Israel din ţara de la miazănoapte și din ţările în care îi risipisem! 
Și vor locui în ţara lor” (vers. 7. 8). Așa erau prorociile minunate 
rostite de Ieremia în anii de încheiere a istoriei Regatului lui Iuda, 
când babilonienii deveneau atotputernici și chiar atunci când își 
aduceau oștile asediatoare împotriva zidurilor Sionului. 

Asemenea celei mai plăcute melodii, aceste făgăduinţe de 
eliberare răsunau în auzul acelora care erau statornici în închinarea 
adusă lui Iehova. În căminele înstăriților și ale săracilor, unde 
sfaturile unui Dumnezeu care-Și ţine legământul erau încă păstrate 
cu respect, cuvintele prorocului erau repetate iar și iar. Chiar și 
copiii erau treziți cu putere și asupra minţilor lor tinere și recep- 
tive erau produse impresii dăinuitoare. 

Păzirea conștincioasă a poruncilor Sfintelor Scripturi, în zilele 
slujirii lui Ieremia, le-a creat lui Daniel și tovarășilor săi ocaziile de 
a-L înălța pe Dumnezeul cel adevărat înaintea popoarelor pămân- 
tului. Educaţia pe care acești tineri elevi o primiseră în căminele 
părinţilor lor, i-a făcut tari în credinţă și neabătuţi în slujirea viului 
Dumnezeu, Creatorul cerului și al pământului. La începutul domniei 
lui loiachim, când Nabucodonosor a asediat pentru prima dată și a 
cucerit Ierusalimul, luându-i pe Daniel și pe tovarășii lui, împreună 
cu alţii aleși, în mod deosebit pentru slujirea la curtea Babilonului, 
credința robilor evrei a fost încercată extrem de mult. Dar aceia 
care învățaseră să-și pună încrederea în făgăduinţele lui Dumnezeu, 
le-au găsit îndestulătoare în toate experienţele prin care erau chemați 
să treacă în timpul rămânerii lor într-o ţară străină. Scripturile s-au 
dovedit pentru ei o călăuză, un sprijin. 

Ca interpret al însemnătăţii judecăților care începeau să cadă 
peste Iuda, Ieremia a manifestat o atitudine nobilă în apărarea 
dreptăţii lui Dumnezeu și a planurilor Sale pline de milă, chiar în 
timpul pedepselor celor mai aspre. Prorocul lucra neobosit. Dor- 
nic să ajungă la toate categoriile de oameni, și-a lărgit sfera de 
influență dincolo de Ierusalim, la regiunile înconjurătoare, prin 
vizite repetate în diferitele părți ale regatului. 

În mărturiile lui către biserică, Ieremia se referea continuu la 
învăţăturile din cartea legii, care fusese atât de mult onorată și 
înălțată în timpul domniei lui Iosia. El accentua din nou importanța 
păstrării unei legături prin legământ cu Fiinţa cea atotmilostivă și 
plină de îndurare, care, de pe înălțimile Sinaiului, rostise preceptele 
Decalogului. Cuvintele de avertizare și de îndemn ale lui leremia 
au ajuns în toate părțile regatului și toți au avut posibilitatea să 
cunoască voia lui Dumnezeu cu privire la popor. 


Prorocul a lămurit faptul că Tatăl nostru ceresc îngăduie să 
cadă judecăţile Sale „pentru ca popoarele să știe că sunt doar 
oameni” (Psalmi 9,20). „Dacă şi după aceasta vă veți împotrivi și 
nu veţi voi să Mă ascultați”, îl avertizase Domnul mai dinainte pe 
poporul Său, „vă voi împrăștia printre neamuri și voi scoate sabia 
după voi. Tara voastră va fi pustiită și când veţi fi în ţara vrăjmașilor 
voştri, atunci ţara se va odihni și se va bucura de Sabatele ei” 
(Levitic 26,21.28.33). 

În același timp, soliile cu privire la nenorocirea care se apropia 
erau trimise căpeteniilor și poporului; conducătorul lor, loiachim, 
care ar fi trebuit să fie un conducător spiritual înțelept, primul în 
mărturisirea păcatului, în reforme și în fapte bune, își petrecea 
vremea în plăceri egoiste. „Îmi voi zidi o casă mare și odăi încăpă- 
toare”, își propunea el; şi această casă „căptușită cu cedru și vopsită 
cu roșu” (Ieremia 22,14) a fost clădită cu bani și muncă procurate 
prin înșelăciune și apăsare. 

Mânia profetului se aprinse, și a fost inspirat să rostească o 
judecată asupra conducătorului necredincios. „Vai de cel ce își 
zideşte case cu nedreptate și odăile cu nelegiuire”, a declarat el; 
„care pune pe aproapele său să lucreze degeaba, fără să-i dea plata... 
Împărat eşti tu oare, de te întreci cu cedrii? Nu mânca tatăl tău şi 
nu bea și el? Și totuși făcea dreptate și judecată, și era fericit. 
Judeca pricina săracului și a celui lipsit, și era fericit. Nu înseamnă 
lucrul acesta a Mă cunoaște? zice Domnul. Dar tu n-ai ochi și 
inimă decât ca să te dedai la lăcomie, ca să verși sânge nevinovat, 
și să întrebuinţezi asuprire și silnicie. 

De aceea, așa vorbește Domnul, despre loiachim, fiul lui Iosia, 
împăratul lui Iuda: "Nu-l voi plânge, zicând: Vai, fratele meu! Vai, 
sora mea! Nici nu vor plânge, zicând: Vai, doamne! Vai, Măria sa! 
Ci va fi înmormântat ca un măgar, va fi târât, aruncat afară din 
porțile Ierusalimului!” (vers. 13-19) 

În câţiva ani, această judecată grozavă avea să cadă asupra lui 
Ioiachim, dar, mai înainte, Domnul, în mila Sa, a făcut cunoscut 
poporului nepocăit planul Său. În al patrulea an al domniei lui 
Ioiachim, „Ieremia a vorbit înaintea întregului popor al lui Iuda și 
înaintea tuturor locuitorilor Ierusalimului”, arătând că „de la al 

treisprezecelea an al domniei lui Iosia sunt douăzeci de ani de 
când” el dăduse mărturie cu privire la dorinţa lui Dumnezeu de a 
mântui, însă soliile fuseseră respinse (Ieremia 25,2.3). lar acum, 
Cuvântul Domnului pentru ei era: 

„Așa vorbește Domnul oștirilor: "Pentru că n-aţi ascultat cuvin- 
tele Mele iată, voi trimite să aducă toate popoarele de la mia- 
zănoapte, zice Domnul; și voi trimite la robul Meu Nabucodonosor, 
împăratul Babilonului; îi voi aduce împotriva acestei ţări și 
împotriva locuitorilor ei și împotriva tuturor acestor neamuri de 
jur împrejur, ca să le nimicească cu desăvârșire și să facă din ele 
un pustiu și o pricină de batjocură, niște dărâmături veșnice. Voi 
face să înceteze între ei strigătele de bucurie și strigătele de veselie, 
cântecele mirelui și cântecele miresei, uruitul morii și lumina 
lămpii. Toată ţara va fi o paragină, un pustiu, și neamurile acestea 
vor fi supuse împăratului Babilonului timp de șaptezeci de ani” 
(vers. 8-11). 

Cu toate că hotărârea de pedepsire fusese clar rostită, cuprinsul 
ei grozav abia putea fi înţeles de mulțimile care ascultau. Pentru ca 
să se facă o impresie mai profundă, Domnul a căutat să ilustreze 
însemnătatea cuvintelor rostite. Domnul l-a îndemnat pe Ieremia 
să asemene soarta poporului cu golirea unui potir plin cu vinul mâniei 
divine. Printre primii care aveau să bea din acest potir de vaiuri 
urma să fie „Ierusalimul și cetăţile lui Iuda, împreună cu împărații 
din ele”. Alţii aveau să se împărtășească din acest potir — „Faraon, 
împăratul Egiptului, și slujitorii lui, și căpeteniile lui, și tot poporul 
lui”, împreună cu multe alte popoare ale pământului, până când 
planul lui Dumnezeu avea să fie împlinit (vezi Ieremia, capitolul 25). 

Pentru a ilustra mai departe natura judecăților care aveau să 
vină cu grăbire, prorocul a fost sfătuit să „ia dintre bătrânii popo- 
rului și dintre bătrânii preoţilor și să meargă în valea fiilor lui 
Himon” și acolo, după ce va trece în revistă apostazia lui Iuda, 
trebuia să spargă în bucăţi un „vas de pământ” și să spună din 
partea lui Iehova, al cărui slujitor era: „Tocmai așa voi zdrobi 
poporul acesta și cetatea aceasta cum se sparge un vas de pământ 
fără să poată fi făcut la loc”. 

Prorocul a făcut așa cum i s-a poruncit. Apoi, întorcându-se în 
cetate, a stat în curtea templului și a spus în auzul întregului popor: 


„Așa vorbeşte Domnul oștirilor, Dumnezeul lui Israel: "Iată, voi 
aduce peste cetatea aceasta și peste toate cetăţile care ţin de ea, 
toate nenorocirile pe care i le-am vestit mai înainte, pentru că și-au 
înțepenit grumazul ca să n-asculte cuvintele Mele” (vezi Ieremia, 
capitolul 19). 

În loc să ducă la mărturisire și pocăință, cuvintele prorocului 
au trezit mânia acelora care au o înaltă autoritate, și, ca urmare, 
Ieremia a fost privat de libertate. Cu toate că a fost întemnițat și 
pus în lanţuri, prorocul a continuat să rostească solia Cerului către 
aceia care stăteau în jurul lui. Glasul lui n-a putut fi adus la tăcere 
prin persecuție. Cuvântul adevărului, spunea el, „în inima mea 
este ca un foc mistuitor, închis în oasele mele. Caut să-l opresc, 
dar nu pot” (Ieremia 20,9). 

Cam pe vremea aceea, Domnul i-a poruncit lui leremia să scrie 
soliile pe care dorea să le transmită acelora pentru mântuirea 
cărora inima lui plină de milă suspina fără încetare. „Ia un sul de 
carte și scrie în el toate cuvintele pe care ţi le-am spus cu privire la 
toate neamurile, din ziua când ţi-am vorbit, pe vremea lui Iosia, 
până în ziua de azi! Poate că dacă va auzi casa lui Iuda tot răul pe 
care am de gând să li-l fac, se vor întoarce fiecare de la calea lor 
cea rea și le voi ierta astfel nelegiuirea și păcatul” (Ieremia 36,2.3). 

În ascultare de porunca aceasta, leremia a chemat în ajutor un 
prieten credincios, pe Baruc, scriitorul, și i-a dictat „și Baruc a scris 
într-o carte, după cum spunea leremia, toate cuvintele pe care le 
spusese lui Ieremia Domnul” (vers. 4). Acestea au fost scrise cu 
grijă pe un sul de pergament și au constituit o mustrare solemnă a 
păcatului, o avertizare cu privire la urmarea sigură a unei apostazii 
continue și un apel stăruitor de renunțare la tot ce este rău. 

Când scrierea a fos terminată, leremia, care era încă închis, 
l-a trimis pe Baruc să citească sulul mulțimilor care se adunau la 
templu cu ocazia unei zile de post naţional, „în anul al cincilea al 
lui loiachim, fiul lui Iosia, împăratul lui Iuda, în luna a noua”. 
„Poate se vor smeri”, zicea prorocul, „cu rugăciuni înaintea 
Domnului și se vor întoarce fiecare de la calea sa cea rea. Căci 
mari sunt mânia și urgia cu care l-a ameninţat Domnul pe poporul 
acesta!” (vers. 9.7) 

Baruc a ascultat, și sulul a fost citit înaintea tuturor oamenilor 
lui Iuda. După aceea, scribul a fost chemat să vină înaintea căpe- 
teniilor să le citească cele scrise. Ei au ascultat cu mare interes și 
au făgăduit să-i facă cunoscut regelui tot ceea ce auziseră, dar l-au 
sfătuit pe scrib să se ascundă, căci se temeau că regele va respinge 
mărturia și va căuta să-i ucidă pe aceia care au pregătit și au 
transmis solia. 

Când căpeteniile i-au spus ceea ce citise Baruc, regele a ordonat 
imediat ca sulul să fie adus înaintea lui și să fie citit. Unul dintre 
aghiotanţii regali, pe nume Iehudi, s-a dus și a adus sulul și a început 
să citească cuvintele de mustrare și de avertizare. Era încă iarnă, 
iar regele și colaboratorii săi de stat, căpeteniile lui Iuda, erau 
adunați în jurul focului. Doar o mică parte fusese citită, când regele, 
departe de a tremura pentru primejdia care plana asupra lui și a 
poporului său, a luat sulul și plin de mânie a „tăiat cartea cu 
briceagul logofătului și a aruncat-o pe jăraticul de cărbuni, unde a 
fost arsă de tot” (vers. 23). 

Nici regele, nici căpeteniile nu s-au îngrozit „nici nu și-au sfâșiat 
hainele”. Unele dintre căpetenii însă „au mijlocit pe lângă împărat 
să nu ardă sulul, dar el nu a vrut să îi asculte”. După ce scrierea a 
fost distrusă, mânia regelui nelegiuit s-a ridicat împotriva lui Iere- 
mia și a lui Baruc și a trimis îndată să-i prindă; „dar Domnul i-a 
ascuns” (vers. 24-26). 

Aducând în atenţia închinătorilor templului, a căpeteniilor și a 
regelui mustrările sfinte cuprise în sulul inspirat, Dumnezeu a 
căutat cu îndurare să-i avertizeze pe bărbaţii lui Iuda, spre binele 
lor. „Poate că dacă va auzi casa lui Iuda tot răul pe care am de 
gând să li-l fac, se vor întoarce fiecare de la calea lor cea rea și le 
voi ierta astfel nelegiuirea și păcatul” (vers. 3). Dumnezeu are 
milă de oamenii care se luptă în orbirea perversităţii; El caută să 
lumineze înțelegerea întunecată, trimițând mustrări și amenințări 
cu scopul de a-i face pe cei din poziţii înalte să-și dea seama de 
neștiinţa lor și să-și plângă rătăcirile. El Se străduiește să-i ajute 
pe cei mulțumiți de sine să devină nemulțumiți cu lucrările lor 
zadarnice și să caute binecuvântarea spirituală printr-o legătură 
strânsă cu Cerul. 


Planul lui Dumnezeu nu este să trimită soli care să măgulească 
și să placă păcătoşilor; El nu dă solii de pace pentru a-i legăna pe 
cei nesfințiți într-o siguranţă falsă. Din contră, așază poveri grele 
asupra conștiinței făcătorului de rele și îi străpunge sufletul cu 
săgețile ascuţite ale simţământului vinovăţiei. Îngerii-slujitori îi 
prezintă judecăţile de temut ale lui Dumnezeu pentru a-i adânci 
simțământul nevoii și a-l aduce la strigătul agonizant: „Ce trebuie 
să fac ca să fiu mântuit?” (Fapte 16,30). Însă Mâna care umilește 
până la pământ, mustră păcatul și face de rușine mândria și ambiția, 
este Mâna care îl înalță pe cel pocăit și zdrobit. Cu cea mai adâncă 
împreună-simţire, Acela care îngăduie pedepsei să cadă, întreabă: 
„Ce vrei să-ţi fac?” 

Când omul a păcătuit împotriva unui Dumnezeu sfânt și milos, 
el nu poate urma o cale mai nobilă decât să se pocăiască sincer și 
să-și mărturisească rătăcirile cu lacrimi și cu amărăciune în suflet. 
Aceasta cere Dumnezeu de la el; El nu primește nimic mai puţin 
decât o inimă zdrobită și un duh căit. Dar regele Ioiachim și 
domnitorii lui, în aroganţa și mândria lor, au respins invitaţia lui 
Dumnezeu. Ei n-au luat seama la avertizările Sale ca să se pocă- 
iască. Ocazia plină de îndurare care le-a fost oferită în momentul 
arderii sulului sfânt, a fost ultima. Dumnezeu spusese că dacă de 
data aceea refuzau să asculte de glasul Său, le va trimite judecăţi 
înfricoșătoare. Ei au refuzat să asculte, și El a rostit judecăţile 
Sale finale asupra lui Iuda. El avea să trimită mânia Sa deosebită 
asupra omului care se ridicase cu îngâmfare împotriva Celui Atotpu- 
ternic. 

„De aceea, așa vorbește Domnul despre loiachim, împăratul 
lui Iuda: "Niciunul din ai lui nu va şedea pe scaunul de domnie al 
lui David. Trupul lui mort va fi lăsat la căldură ziua și la frig 
noaptea. ÎI voi pedepsi pe el, sămânța lui și pe slujitorii lui, pentru 
nelegiuirea lor și voi aduce peste ei, peste locuitorii Ierusalimului 
și peste oamenii lui Iuda toate nenorocirile cu care i-am ameninţat, 
fără ca ei să fi vrut să Mă asculte!” (Ieremia 36,30.31) 

Arderea sulului nu a însemnat sfârșitul prorociei. Cuvintele 
scrise erau mai ușor de îndepărtat decât mustrarea și avertizarea 
pe care ele le conţineau, precum și de pedeapsa iminentă pe care 


| Apropierea nenorocirii 


[2] 
o 
= 


302 


Profeţi și regi 


Dumnezeu o pronunţase împotriva răzvrătitului Israel. Dar sulul 
a fost scris din nou: „la din nou o altă carte”, i-a poruncit Domnul 
slujitorului Său, „și scrie în ea toate cuvintele care erau în cea din- 
tâi, carte pe care a ars-o Ioiachim, împărtul lui Iuda” (vers. 28). 
Raportul cu prorociile cu privire la Iuda și la Ierusalim fuseseră 
transformate în cenușă; dar cuvintele erau încă vii în inima lui 
Ieremia, „ca un foc care mistuie”, iar prorocului i s-a îngăduit să 
reproducă ceea ce mânia omului nu a reușit să distrugă. 

Luând un alt sul, Ieremia i l-a dat lui Baruc, care „a scris în el, 
după spusele lui Ieremia, toate cuvintele din cartea pe care o arsese 
în foc Ioiachim, împăratul lui Iuda. Multe alte cuvinte de felul 
acesta au mai fost adăugate la ea” (vers. 28.32). Mânia omului 
căutase să oprească lucrările prorocului lui Dumnezeu; dar chiar 
mijloacele prin care loiachim se străduise să limiteze influența 
slujitorului lui Iehova au dat o altă ocazie pentru a face clare cerin- 
tele divine. 

Duhul de împotrivire faţă de mustrare, care a dus la prigonirea 
și întemnițarea lui Ieremia, există și astăzi. Mulţi refuză să ia seama 
la avertizările repetate, preferând să-i asculte pe învățătorii falși 
care le lingușesc vanitatea și trec cu vederea faptele lor rele. În 
ziua încercării, unii ca aceștia nu vor avea un adăpost sigur, niciun 
ajutor din cer. Slujitorii aleși ai lui Dumnezeu să întâmpine cu 
mult curaj și răbdare încercările și suferinţele care vin asupra lor 
prin mustrare, neglijare și prezentare greșită. Să continue să se 
achite cu credincioșie de lucrarea pe care Dumnezeu le-a dat-o 
s-o facă, amintindu-și mereu că prorocii din vechime și Mân- 
tuitorul lumii împreună cu apostolii Săi au suferit ocară și persecuție 
din pricina Cuvântului. 

Planul lui Dumnezeu era ca loiachim să ia seama la sfaturile 
lui Ieremia și astfel să capete trecere în ochii lui Nabucodonosor, 
ca să fie scutit de multă suferință. Tânărul rege îi jurase supunere 
conducătorului babilonian și dacă ar fi rămas credincios făgăduinţei 
ar fi impus respect păgânilor și aceasta ar fi dus la preţioase ocazii 
de convertire a sufletelor. 

Dispreţuind neobișnuitele privilegii oferite, regele lui Iuda a ur- 
mat calea propriei alegeri. Şi-a călcat cuvântul de onoare dat 


împăratului Babilonului și s-a răzvrătit. Acesta l-a adus pe el și 
regatul lui într-o situaţie foarte dificilă. Împotriva lui au fost trimise 
„cete caldeene și cete de sirieni, și cete de moabiţi, și cetele copiilor 
lui Amon” (2 Împărați 24,2), şi acesta a fost fără putere să ferească 
țara de pustiirea acestor jefuitori. În câţiva ani și-a încheiat domnia 
dezastruoasă în rușine, respins de Cer, urât de poporul său și 
disprețuit de conducătorii Babilonului, a căror încredere o tră- 
dase — și toate acestea ca urmare a greșelii fatale de a se îndepărta 
de planul lui Dumnezeu, așa cum a fost descoperit prin solul său 
rânduit. 

Ioiachin (cunoscut și sub numele de Ieconia sau Conia), fiul 
lui loiachim, a ocupat tronul pentru numai trei luni și zece zile, 
după care s-a predat armatelor caldeene care, din cauza răzvrătirii 
conducătorului lui Iuda, au asediat din nou cetatea condamnată. 
Cu această ocazie, Nabucodonosor „i-a adus pe loiachin la 
Babilon, pe mama împăratului, nevestele împăratului și slujitorii 
lui și pe mai marii ţării... în număr de șapte mii împreună cu teslarii 
și fierarii, în număr de o mie”. Împreună cu aceștia, împăratul 
Babilonului a luat „toate vistieriile Casei Domnului și vistieriile 
casei împăratului” (2 Împărați 24,15.16.13). 

Regatul lui Iuda, având puterea distrusă și jefuit de tăria lui, 
atât în oameni, cât și în comori, a avut îngăduința totuși să existe 
ca o conducere separată. În fruntea regatului, Nabucodonosor l-a 
pus pe Matania, fiul mai tânăr al lui Iosia, care și-a schimbat numele 
în Zedechia. 

La începutul domniei lui, Zedechia a primit toată încrederea din 
partea împăratului Babilonului și îl avea ca sfătuitor încercat pe 
prorocul Ieremia. Dacă ar fi urmat o cale cinstită față de babilonieni 
și ar fi luat aminte la soliile din partea Domnului, prin leremia, ar fi 
putut păstra respectul multora dintre autorităţile înalte și ar fi avut 
ocazia să le împărtășească cunoașterea despre Dumnezeul cel 
adevărat. În felul acesta, robii care erau deja în Babilon ar fi fost 
aşezaţi într-o poziţie avantajoasă și li s-ar fi dat multe libertăţi; 
Numele lui Dumnezeu ar fi fost onorat pretutindeni; iar aceia 
care rămăseseră în Regatul lui Iuda ar fi fost cruţați de nenorocirile 
grozave care au venit până la urmă peste ei. 

Prin Ieremia, Zedechia și tot Regatul lui Iuda, inclusiv cei luaţi 
în Babilon, au fost sfătuiți să se supună liniștiți conducerii 
vremelnice a cuceritorilor lor. Era deosebit de important ca cei 
din robie să caute pacea ţării în care fuseseră aduși. Acest lucru 
era însă contrar înclinaţilor inimii omenești; iar Satana, folosind 
împrejurările, a făcut să se ridice proroci mincinoși, atât în 
Ierusalim, cât şi în Babilon, care spuneau că jugul robiei avea să 
fie stărâmat în curând și prestigiul de mai înainte al naţiunii avea 
să fie restabilit. 

Ascultarea de aceste prorocii măgulitoarte ar fi dus la acțini 
fatale din partea regelui și a celor luaţi în robie și ar fi zădărnicit 
planurile pline de milă ale lui Dumnezeu în favoarea lor. Pentru 
ca să nu fie provocată o răscoală și ca să se evite suferinţe mari, 
Domnul i-a poruncit lui leremia să întâmpine criza fără întârziere, 
avertizându-l pe regele lui Iuda cu privire la consecința sigură a 
răzvrătirii. La rândul lor, robii au fost sfătuiți prin avertizări scrise 
să nu fie amăgiţi să creadă că izbăvirea lor este aproape: „Nu vă 
lăsaţi amăgiţi de prorocii voştri, care sunt în mijlocul vostru, nici 
de ghicitorii voştri”, i-a îndemnat el (Ieremia 29,8). În legătură cu 


aceasta, a fost arătat planul Domnului de a restatornici poporul 
Israel la încheierea celor șaptezeci de ani de robie preziși prin 
solii săi. 

Cu ce milă duioasă a făcut cunoscut Dumnezeu poporului Său 
din robie planurile Sale pentru Israel! El știa că dacă aveau să fie 
convinși de prorocii mincinoși de a se aștepta la o eliberare grabnică, 
pozita lor în Babilon avea să devină foarte grea. Orice demonstraţie 
sau răzvrătire din partea lor avea să trezească vigilenţa și asprimea 
autorităţilor caldeene și avea să ducă la alte restrângeri ale 
libertăţilor lor. Urmarea avea să fie suferință și dezastru. El dorea 
ca ei să se supună cu resemnare și să facă robia lor cât mai plăcută 
cu putinţă; iar sfatul lui era: „Zidiţi case și locuiţi-le; sădiţi grădini 
și mâncaţi-le roadele lor!... Urmăriţi binele cetăţii în care v-am 
dus în robie și rugaţi-vă Domnului pentru ea, pentru că fericirea 
voastră atârnă de fericirea ei!” (vers. 5-7) 

Printre învățătorii mincinoși din Babilon erau doi bărbaţi care 
pretindeau a fi sfinţi, dar a căror viaţă era destrăbălată. Ieremia 
condamnase calea păcătoasă a celor doi bărbaţi și-i avertizase de 
primejdie. Mâniaţi din cauza mustrării, au căutat să se împotri- 
vească lucrării adevăratului proroc, spunându-i poporului să nu 
aibă încredere în cuvintele lui și să acţioneze contrar sfatului lui 
Dumnezeu în problema supunerii lor față de împăratul Babilo- 
nului. Dumnezeu a mărturisit prin leremia că acești proroci 
mincinoși vor fi daţi în mâinile lui Nabucodonosor și uciși înaintea 
ochilor lui. Nu după multă vreme, prezicerea aceasta s-a împlinit 
literal. 

La sfârșitul vremii, se vor ridica bărbaţi care vor produce 
încurcătură și răzvrătire printre aceia care pretind a fi repre- 
zentanţii adevăratului Dumnezeu. Aceia care prorocesc minciuni, 
îi vor încuraja pe oameni să privească păcatul cu ușurință. Când 
urmările grozave ale faptelor lor rele vor fi demascate, ei vor căuta, 
dacă se va putea, să-l facă răspunzător pentru greutățile lor pe 
acela care i-a avertizat cu credincioșie, așa cum iudeii l-au acuzat 
pe leremia pentru nenorocirile lor. Astăzi, certitudinea soliilor va 
fi întărită tot atât de sigur cum au fost susținute cuvintele lui 
Dumnezeu prin prorocul Său. 

De la început, leremia a urmat o cale consecventă, sfătuind la 
supunere față de babilonieni. Acest sfat i-a fost dat nu numai lui 
Iuda, ci multor popoare înconjurătoare. În prima parte a domniei 
lui Zedechia, ambasadorii conducătorilor Edomului, Moabului, 
Tirului și a altor popoare au venit la regele lui Iuda să afle dacă, în 
înţelegerea lui, era timpul potrivit pentru o răscoală unită și dacă 
se va uni cu ei într-o luptă împotriva împăratului Babilonului. Când 
acești trimiși așteptau un răspuns, cuvântul Domnului i-a vorbit 
lui Ieremia, zicând: „Fă-ţi niște legături și niște juguri și puneţi-le 
la gât. Trimite-le împăratului Edomului, împăratului Moabului, 
împăratului Tirului și împăratului Sidomului, prin trimișii care au 
venit la Ierusalim la Zedechia, împăratul lui Iuda” (Ieremia 27,2.3). 

Lui Ieremia i s-a poruncit să-i sfătuiască pe trimiși să le facă 
cunoscut conducătorilor lor că Domnul îi dăduse pe toţi în mâna 
lui Nabucodonosor, împăratul Babilonului, și că urmau să le „slu- 
jească lui, fiului său și fiului fiului său, până va veni și vremea ţării 
lui” (vers. 7). 

Trimișii au fost îndrumați să le spună conducătorilor lor că, dacă 
refuză să-i slujească împăratului babilonian, vor fi pedepsiţi cu 
„robie, cu foamete și ciumă”, până când vor fi nimiciţi. Îndeosebi, 
trebuiau să se întoarcă de la învăţătura prorocilor mincinoși, care 
îi puteau sfătui altfel: „Să n-ascultaţi pe prorocii voştri”, zicea 
Domnul nici pe „ghicitorii voştri, pe visătorii voştri, pe cititorii 
voştri în stele și pe vrăjitorii voştri care vă zic: "Nu veţi fi supuși 
împăratului Babilonului!” Căci ei vă prorocesc minciuni, ca să fiți 
depărtaţi din ţara voastră, ca să vă izgonesc și să pieriţi. Dar poporul 
care își va pleca grumazul sub jugul împăratului Babilonului, și 
care-i va fi supus, îl voi lăsa în ţara lui, zice Domnul, ca s-o lucreze 
și să locuiască în ea” (vers. 8-11). Cea mai ușoară pedeapsă pe 
care un Dumnezeu milostiv o putea aplica unui popor răsculat era 
supunerea față de împăratul Babilonului; dar, dacă se luptau 
împotriva acestei hotărâri de robie, aveau să sufere asprimea 
întreagă a pedepsei Lui. 

Uimirea consiliului întrunit al popoarelor n-a cunoscut margini 
când leremia, care purta un jug al supunerii pe grumaz, le-a făcut 
cunoscută voința lui Dumnezeu. 


Împotriva opoziţiei hotărâte, Ieremia a stat categoric pentru o 
atitudine de supunere. În fruntea acelora care și-au îngăduit să ia 
în râs sfatul Domnului era Hanania, unul dintre prorocii mincinoși, 
împotriva cărora poporul fusese avertizat. Socotind că va câștiga 
favoarea regelui și a curţii regale, și-a ridicat glasul de protest, 
pretinzând că Dumnezeu îi dăduse cuvinte de încurajare pentru 
iudei. El zicea: „Așa vorbește Domnul oștirilor, Dumnezeul lui 
Israel: "Eu sfărâm jugul împăratului Babilonului! Peste doi ani, vă 
voi aduce înapoi în locul acesta toate uneltele Casei Domnului, pe 
care le-a ridicat Nabucodonosor, împăratul Babilonului, din locul 
acesta și le-a dus în Babilon. Și voi aduce înapoi în locul acesta, 
zice Domnul, pe Iconia, fiul lui loiachim, împăratul lui Iuda, și pe 
toţi prinșii de război ai lui Iuda, care s-au dus în Babilon, căci voi 
sfărâma jugul împăratului Babilonului” (Ieremia 28,2-4). 

În prezența preoților și poporului, Ieremia a stăruit de ei să se 
supună împăratului Babilonului pentru timpul pe care Dumnezeu 
îl arătase. El a citat înaintea bărbaţilor lui Iuda prorociile lui Osea, 
Habacuc, Tefania și ale altora, ale căror solii de mustrare și 
avertizare fuseseră asemănătoare cu ale lui. Le-a atras atenţia la 
evenimentele care avuseseră loc ca împlinire a prorociilor de 
pedepsire pentru păcatele de care nu se pocăiseră. În trecut, 
judecăţile lui Dumnezeu fuseseră trimise peste cei nepocăiţi ca o 
împlinire exactă a planului Său, așa cum fusese descoperit prin 
slujitorii săi. 

„Dar dacă un proroc prorocește pacea”, a propus Ieremia în 
încheiere, „numai după împlinirea celui ce prorocește, se va 
cunoaște că este cu adevărat trimis de Domnul” (vers. 9). Dacă 
Israel alegea să-și asume riscul, desfășurarea evenimentelor viitoare 
urma să hotărască cu eficacitate cine era prorocul adevărat. 
Cuvintele lui leremia, care sfătuia la supunere, l-au deternimat pe 
Hanania să acuze cu mai multă îndrăzneală credibilitatea soliei 
primită. Luând jugul de pe grumazul lui Ieremia, Hanania l-a 
sfărâmat, zicând; „Așa vorbește Domnul: "Așa voi sfărâma peste 
doi ani de pe grumazul tuturor neamurilor jugul lui Nabucodonosor, 
împăratul Babilonului! Prorocul Ieremia a plecat” (vers. 11). În 
aparenţă, nu putea face nimic mai mult decât să se retragă de pe 

scena luptei. Dar lui leremia i s-a dat o altă solie: „Du-te și spune 
lui Hanania”, i s-a poruncit: "Așa vorbește Domnul: "Ai sfărâmat 
un jug de lemn, dar cu aceasta ai făcut în locul lui un jug de fier! 
"Căci așa vorbește Domnul oștirilor, Dumnezeul lui Israel: "Pun 
un jug de fier pe grumazul tuturor acelor neamuri, ca să fie subju- 
gate de Nabucodonosor, împăratul Babilonului, și-i vor sluji...” 

Apoi, prorocul Ieremia a zis prorocului Hanania: "Ascultă, 
Hanania! Domnul nu te-a trimis, ci tu insufli poporului o încredere 
mincinoasă. De aceea, așa vorbește Domnul: «lată, te izgonesc de 
pe pământ şi vei muri chiar în anul acesta; căci cuvintele tale sunt 
o răzvrătire împotriva Domnului!» Și prorocul Hanania a murit 
chiar în anul acela, în luna a șaptea” (vers. 13-17). 

Prorocul mincinos întărise necredința poporului în Ieremia și 
în solia lui. El se declarase solul lui Dumnezeu și ca urmare a 
suferit moartea. În luna a cincea, Ieremia a prorocit moartea lui 
Hanania și, în luna a șaptea, cuvintele lui s-au dovedit adevărate 
prin împlinirea lor. 

Neliniștea provocată de prezentările prorocilor mincinoși 
l-au adus pe Zedechia sub bănuială de trădare și numai printr-o 
acţiune rapidă și hotărâtă din partea lui i s-a îngăduit să-și con- 
tinue domnia de vasal. Ocazia pentru o astfel de acţiune a fost 
folosită la scurtă vreme după întoarcerea trimișilor de la Ieru- 
salim la popoarele vecine, când regele lui Iuda, însoţit de Seraia, 
„cel mai mare cămăraș”, a plecat într-o misiune importantă la 
Babilon (Ieremia 51,59). În timpul vizitei acestuia la curtea 
caldeană, Zedechia și-a reînnoit jurământul de supunere faţă de 
Nabucodonosor. 

Prin Daniel și alţi robi evrei, monarhia babiloniană luase cunoș- 
tință de puterea și de autoritatea supremă a adevăratului Dumnezeu; 
și când Zedechia a făgăduit încă o dată solemn să rămână credin- 
cios, Nabucodonosor i-a cerut să jure pentru această făgăduință 
în Numele Domnului, Dumnezeului lui Israel. Dacă Zedechia ar 
fi respectat această reînnoire a legământului prin jurământ, credin- 
cioşia lui ar fi avut o influenţă profundă asupra minţii multora 
care urmăreau purtarea celor ce susțineau că cinstesc și respectă 
onoarea Dumnezeului evreilor. 


Dar regele lui Iuda a pierdut din vedere înaltul său privilegiu 
de a aduce onoare Numelui viului Dumnezeu. Despre Zedechia 
este scris: „El a făcut ce este rău înaintea Domnului, Dumnezeului 
său; și nu s-a smerit înaintea prorocului leremia, care-i vorbea din 
partea Domnului. S-a răsculat chiar împotriva împăratului 
Nabucodonosor, care-l pusese să jure pe Numele lui Dumnezeu. 
Şi-a înţepenit grumazul și și-a învârtoșat inima, până acolo încât 
nu s-a întors la Domnul, Dumnezeul lui Israel” (2 Cronici 
36.12.13). 

În timp ce Ieremia continua să-și facă cunoscută mărturia în 
Regatul lui Iuda, prorocul Ezechiel a fost ridicat dintre robii din 
Babilon să-i avertizeze pe cei exilați; de asemenea, să confirme 
cuvântul Domnului care fusese rostit prin Ieremia. În anii de pe 
urmă ai domniei lui Zedechia, Ezechiel a arătat foarte clar nebunia 
încrederii în prevestirile false ale celor care îi determinau pe robi 
să nădăjduiască într-o reîntoarcere apropiată la Ierusalim. El a 
fost, de asemenea, îndrumat să prevestească, printr-o varietate de 
simboluri și solii solemne, asediul și distrugerea totală a Ierusa- 
limului. 

În anulal șaselea al dominei lui Zedechia, Domnul i-a descoperit 
lui Ezechiel, în vedenie, unele dintre urâciunile care se practicau 
în Ierusalim, înăuntrul Casei Domnului și chiar în curtea interioară. 
Încăperile cu chipuri și idoli zugrăviți, „tot felul de târâtoare și de 
dobitoace urâcioase și toţi idolii casei lui Israel” (Ezechiel 8,10) — 
toate acestea, într-o rapidă succesiune, au trecut pe dinaintea privirii 
uimite a prorocului. 

Aceia care ar fi trebuit să fie conducătorii spirituali în mijlocul 
poporului, „bătrânii casei lui Israel”, în număr de șaptezeci, au 
fost văzuţi aducând tămâie înaintea reprezentărilor idolatre care 
fuseseră introduse în încăperile tainice din locurile sfinte ale curții 
templului. „Nu ne vede Domnul”, se amăgeau bărbaţii lui Iuda 
când se angajau în practicile lor idolatre; „Domnul a părăsit ţara 
aceasta”, spuneau ei cu hulă (vers. 11.12). 

Dar mai erau și alte „urâciuni mari” pe care avea să le vadă 
prorocul. La intrarea porții Casei Domnului, la poarta Templului 
Domnului, între pridvor și altar, erau aproape douăzeci și cinci de 

oameni, cu dosul întors spre Templul Domnului și cu faţa spre răsărit; 
și se închinau înaintea soarelui, spre răsărit” (vers. 13-16). 

Și acum, Fiinţa care îl însoțea pe Ezechiel în această vizită 
uimitoare, cu privire al nelegiuirea din locurile înalte ale țării lui 
Iuda, l-a întrebat pe proroc: „Vezi, fiul omului? Este prea puţin 
oare pentru casa lui Iuda că săvârșesc ei urâcinile pe care le 
săvârșesc aici? Trebuia să mai umple și ţara cu silnicie și să nu 
înceteze să Mă mânie? lată că ei își apropie ramura de nas! De 
aceea și Eu voi lucra cu urgie; ochiul Meu va fi fără milă și nu Mă 
voi îndura; chiar dacă vor striga în gura mare la urechile Mele, tot 
nu-i voi asculta” (vers. 17.18). 

Domnul declarase prin Ieremia despre oamenii nelegiuiți care 
îndrăzniseră să stea cu aroganță înaintea poporului în Numele Său: 
„Prorocii și preoţii sunt stricați; le-am găsit răutatea chiar în Casa 
Mea, zice Domnul” (Ieremia 23,11). În învinuirea teribilă a lui 
Tuda, așa cum este raportată în relatarea de încheiere a cronicarului, 
privind domnia lui Zedechia, a fost repetată această acuzaţie de 
încălcare a sfinţeniei templului: „Toate căpeteniile preoților”, 
declara scriitorul sacru, „și poporul au înmulțit și ei fărădelegiile, 
după toate urâciunile neamurilor; și au pângărit Casa Domnului, 
pe care o sfinţise El în Ierusalim” (2 Cronici 36,14). 

Ziua nenorocirii pentru Regatul lui Iuda se apropia cu repe- 
ziciune. Domnul nu mai putea pune înaintea lor nădejdea amânării 
judecăților Sale cele mai aspre. „Și voi să rămânețţi nepedepsiţi?” 
întreba El. „Nu veţi rămâne nepedepsiţi” (Ieremia 25,29). 

Chiar aceste cuvinte au fost primite cu un dispreţ batjocoritor. 
„Zilele se lungesc și prorociile rămân mereu neîmplinite”, spuneau 
cei nepocăiţi (Ezechiel 12,22). Dar prin Ezechiel această respingere 
a cuvântului sigur al profeţiei a fost cu severitate mustrată. „De 
aceea, spune-le”, i-a spus Domnul: „Așa vorbeşte Domnul, Dumne- 
zeu: "Voi face să înceteze acest cuvânt de batjocură și nu se va mai 
întrebuința în Israel. De aceea, spune-le: 'Se apropie zilele, și 
toate vedeniile se vor împlini! Căci nu vor mai fi vedenii mincinoase, 
nici prorocii înșelătoare, în mijlocul casei lui Israel! Căci Eu, 
Domnul, voi vorbi; ce voi spune se va împlini și nu va mai fi amânat; 


da, în zilele voastre, casă de îndărătnici, voi rosti un cuvânt și-l voi 
împlini, zice Domnul, Dumnezeu”. 

Cuvântul Domnului mi-a vorbit apoi astfel: "Fiul omului iată, 
casa lui Israel zice: «Vedeniile pe care le are el nu sunt aproape să 
se împlinească, și prorocește cu privire la vremuri depărtate!» De 
aceea, spune-le: "Așa vorbește Domnul, Dumnezeu: Nu va fi zăbavă 
în împlinirea cuvintelor Mele, ci cuvântul, pe care-l voi rosti, se va 
împlini” (vers. 22-28). 

În fruntea acelora care duceau cu repeziciune poporul spre ruină 
era Zedechia, regele lor. Trecând cu vederea în totul sfaturile Dom- 
nului date prin proroci, uitând atitudinea de recunoștință pe care 
o datora lui Nebucadneţar, călcându-și jurământul solemn de supu- 
nere rostit în Numele Domnului, Dumnezeului lui Israel, regele 
lui Iuda s-a răsculat împotriva prorocilor, împotriva binefăcăto- 
rilor lui și împotriva lui Dumnezeu. În înfruntarea înțelepciunii 
lui s-a întors după ajutor la vechiul vrăjmaș al prosperității lui 
Israel, trimițând soli în Egipt ca să-i dea cai și un număr de oameni. 

„Va izbuti el oare?” întreba Domnul cu privire la acela care 
și-a trădat în mod josnic încrederea sacră; „Cel ce a făcut asemenea 
lucruri va izbuti el oare? Cum să mai scape dacă a rupt legământul? 
Pe viața Mea, zice Domnul, Dumnezeu, că în ţara împăratului 
care l-a pus să domnească, faţă de care și-a călcat jurământul și al 
cărui legământ l-a rupt lângă el, în mijlocul Babilonului, va muri! 
Așa că nici faraon nu va mai veni cu o oaste mare și popor mult 
să-l ajute în război... a nesocotit jurământul, până într-atât, că a 
rupt legământul, ba încă și-a dat mâna, și a făcut toate aceste 
lucruri; nu va scăpa!” (Ezechiel 17,15-18) 

Venise ziua socotelii finale pentru regele nelegiuit. „La o parte 
cu mitra!” a hotărât Domnul. „Jos cununa împărătească!” Lui 
Iuda nu avea să-i mai fie îngăduit să aibă un rege, până când 
Hristos Însuşi avea să-Și întemeieze împărăţia. „Voi da jos, o 
voi da jos cununa”, a fost hotărârea divină cu privire la tronul 
casei lui David, „dar lucrul acesta nu va avea loc decât la venirea 
Aceluia care are drept la ea și în mâna căruia o voi încredința” 
(Ezechiel 21,25-27). 

DUŞI CA ROBI ÎN BABILON 


În anul al nouălea al domniei lui Zedechia, „Nabucodonosor, 
împăratul Babilonului, a venit cu toată oștirea împotriva Ierusalimului” 
(2 Împărați 25,1), pentru a asedia cetatea. Perspectiva lui Iuda 
era fără nădejde, „Iată am necaz pe tine”, spusese Însuși Domnul 
prin Ezechiel,... „Eu, Domnul, Mi-am scos sabia din teacă, și nu 
se va mai întoarce înapoi în ea... Toate inimile se vor înspăimânta, 
toate mâinile vor fi slabe, toate sufletele se vor mâhni și toţi genun- 
chii se se vor topi ca apa!... Îmi voi vărsa mânia peste tine, voi 
sufla împotriva ta cu focul urgiei Mele și te voi da în mâinile unor 
oameni care nu lucrează decât la nimicire” (Ezechiel 21,3.5-7.31). 

Egiptenii s-au străduit să vină în ajutorul cetăţii asediate; și 
caldeeni, pentru a-i împiedica, au părăsit o vreme asediul capitalei 
iudaice. Nădejdea a încolţit iarăși în inima lui Zedechia, care a 
trimis un sol la Ieremia, cerându-i să se roage Domnului în favoarea 
poporului evreu. 

Răspunsul înfricoşător al prorocului a fost că armatele caldeene 
se vor întoarce și vor distruge cetatea. Hotărârea fusese luată; 
poporul nepocăit nu mai putea amâna judecățile divine: „Nu vă 
înșelaţi”, l-a avertizat Domnul pe poporul Său, „haldeii nu se vor 
depărta de la noi! Şi chiar dacă aţi bate toată oastea haldeilor, 
care se războiesc cu voi, chiar dacă n-ar rămâne din ei decât vreo 
câţiva oameni răniți, tot s-ar ridica fiecare din cortul lui și ar arde 
cetatea aceasta cu foc” (Ieremia 37,9.10). Rămășiţa lui Iuda urma 
să meargă în robie și să înveţe în împrejurări grele lecţiile pe care 
refuzaseră să le înveţe în condiţii mai favorabile. Din această 
hotărâre a Veghetorului cel sfânt rezulta că ea era definitivă. 

Printre cei neprihăniţi care se găseau încă în Ierusalim, cărora 
le fusese lămurit planul divin, erau unii care s-au hotărât să așeze 
departe de mâinile nemiloase chivotul sfânt, care cuprindea tablele 
de piatră pe care fuseseră înscrise preceptele Decalogului. Și așa 


au făcut. Cu plâns și cu amărăciune ei au ascuns chivotul într-o 
peşteră, unde avea să stea ascuns de poporul Israel și Iuda din 
cauza păcatelor lor și nu urma să le mai fie redat. Acel chivot 
sfânt este încă ascuns. Niciodată n-a fost deranjat de când a fost 
pus într-un loc necunoscut. 

Timp de mai mulți ani, Ieremia stătuse înaintea poporului ca 
un martor credincios pentru Dumnezeu; și acum, când cetatea 
blestemată era gata să cadă în mâinile păgânilor, și-a socotit 
lucrarea încheiată și a încercat s-o părăsească, dar a fost oprit de 
fiul unuia dintre prorocii falși, care a făcut cunoscut că leremia 
era pe cale să fugă la babilonieni, înaintea cărora îi îndemnase de 
repetate ori pe bărbaţii lui Iuda să se supună. Prorocul a respins 
acuzaţia mincinoasă, dar „căpeteniile mâniate pe Ieremia l-au lovit 
și l-au aruncat în temniță” (vers. 15). 

Nădejdiile care se născuseră în inimile căpeteniilor și ale popo- 
rului, atunci când armatele lui Nabucodonosor s-au întors către 
miazăzi ca să-i întâmpine pe egipteni, s-au prăbușit repede. 
Cuvântul Domnului fusese: „lată, că am necaz pe tine, faraoane, 
împăratul Egiptului”. Puterea Egiptului era doar o trestie frântă. 
Toţi locuitorii Egiptului, spusese Inspirația, „vor cunoaște că Eu 
sunt Domnul, pentru că au fost o proptea de trestie pentru casa 
lui Israel”. „Dar voi întări braţele împăratului Babilonului, iar 
braţele faraonului vor cădea. Și vor ști că Eu sunt Domnul, când 
voi pune sabia Mea în mâna împăratului Babilonului și când o voi 
întoarce împotriva ţării Egiptului” (Ezechiel 29,3.6; 30,25.26). 

În timp ce căpeteniile lui Iuda se îndreptau zadarnic către Egipt 
pentru ajutor, regele Zedechia, cu presimţiri pline de îngrijorare, 
se gândea la prorocul lui Dumnezeu care fusese aruncat în închi- 
soare. După multe zile, regele a trimis după el și l-a întrebat în 
taină: „Ai vreun cuvânt din partea Domnului?” leremia a răspuns: 
„Da” şi a adăugat, „vei fi dat în mâinile împăratului Babilonului”. 

„leremia a mai spus împăratului Zedechia: "Cu ce am păcătuit 
eu împotriva ta, împotriva slujitorilor tăi și împotriva poporului 
acestuia, de m-aţi aruncat în temniță? Și unde sunt prorocii voştri, 
care vă proroceau și ziceau: «Împăratul Babilonului nu va veni 
împotriva voastră, nici împotriva ţării acesteia»? Acum ascultă, 

te rog, împărate, domnul meu! Fie bine primite înaintea ta 
rugăminţile mele! Nu mă trimite iarăși în casa logofătului Ionatan, 
ca nu cumva să mor acolo!” (Ieremia 37,17- 20) 

La aceaste cuvinte, Zedechia a poruncit „să-l păzească pe 
Ieremia în curtea temniţei și să-i dea în fiecare zi o pâine din uliţa 
brutarilor, până s-a sfârșit pâinea din cetate. Astfel, Ieremia a 
rămas în curtea temniţei” (vers. 21). 

Regele n-a îndrăznit să-și manifeste în mod deschis credinţa în 
Ieremia. Cu toate că teama l-a condus să caute informaţii la el în 
taină, era prea slab ca să sfideze dezaprobarea căpeteniilor lui și a 
poporului, supunându-se voinţei lui Dumnezeu, așa cum fusese 
prezentată de proroc. 

Din curtea închisorii, Ieremia a continuat să sfătuiască la 
supunere față de conducătorul babilonian. A fi opus rezistență 
însemna a merge la moarte sigură. Solia Domnului către Iuda era: 
„Așa vorbește Domnul: "Cine va rămâne în cetatea aceasta va muri 
ucis de sabie, de foamete sau ciumă; dar cine va ieși și va merge la 
haldei, va scăpa cu viaţă, va avea ca pradă viaţa lui și va trăi. Așa 
vorbește Domnul: "Cetatea aceasta va fi dată în mâna oștirii 
împăratului Babilonului, și o va lua!” (Ieremia 38,2.3) 

În cele din urmă, căpeteniile aprinse de mânie pentru sfaturile 
repetate ale lui Ieremia, care erau contrare atitudinii hotărâte de 
rezistență, i-au adresat regelui un protest puternic, susținând că 
prorocul era un vrăjmaș al poporului, iar cuvintele lui au slăbit 
mâinile poporului și au adus nenorocire asupra lui; de aceea, el 
trebuia să fie dat la moarte. 

Regele laş știa că acuzaţiile erau neîntemeiate, dar ca să-i 
îmblânzească pe cei care ocupau poziţii înalte și influente în popor, 
s-a prefăcut a crede minciunile lor și l-a dat pe Ieremia în mâinile 
lor, ca să facă cu el ce doreau. Prorocul a fost aruncat „în groapa 
lui Malchia, fiul împăratului, care se afla în curtea temniţei și au 
pogorât în ea pe Ieremia cu funii. În groapă nu era apă, dar era 
noroi, şi Ieremia s-a afundat în noroi” (vers. 6). Dar Dumnezeu a 
ridicat prieteni care au stăruit pe lângă rege în favoarea lui și 
l-au scos iarăși în curtea temniţei. 

Încă o dată regele a trimis în ascuns la Ieremia și l-a rugat să 
relateze cu credincioșie planul lui Dumnezeu faţă de Ierusalim. 


Ca răspuns, Ieremia a zis: „Dacă ţi-l voi spune mă vei omori; iar 
dacă-ți voi da un sfat, nu mă vei asculta”. Regele Zedechia a luat 
legătura în secret cu leremia și i-a zis: „Viu este Dumnezeu, care 
ne-a dat viață, că nu te voi omori și nu te voi lăsa în mâinile 
oamenilor acestora, care vor să-ți ia viaţa” (vers. 15.16). 

Încă mai era ocazia ca regele să manifeste bunăvoință şi să ia 
seama la avertizările lui Iehova și, în felul acesta, să se îndulcească 
cu milă judecăţile care începuseră deja să cadă asupra cetăţii și a 
națiunii. „Dacă te vei supune căpeteniilor împăratului Babilonului”, 
a fost solia dată regelui, „vei scăpa cu viaţă și nici cetatea aceasta 
nu va fi arsă cu foc, iar tu vei trăi împreună cu casa ta. Dar, dacă 
nu te vei supune căpeteniilor împăratului Babilonului, cetatea 
aceasta va fi dată în mâinile haldeilor, care o vor arde cu foc; iar 
tu nu vei scăpa din mâinile lor!” „Mă tem de iudeii care au trecut 
la haldei”, a răspuns regele; „mă tem să nu mă dea în mâinile lor și 
să mă batjocorească”. Prorocul a făgăduit: „Nu te vor da”, și a 
adăugat rugămintea stăruitoare: „Ascultă glasul Domnului și ce-ţi 
spun, căci o vei duce bine şi vei scăpa cu viață” (vers. 17-20). 

Astfel, chiar în ultimul ceas, Dumnezeu Și-a făcut cunoscută 
bunăvoința Sa de a arăta milă faţă de aceia care aveau să aleagă să 
se supună cerințelor Sale drepte. Dacă regele ar fi ales să asculte, 
viaţa poporului ar fi putut fi cruțată, iar cetatea scăpată de 
nenorocire; dar el a socotit că mersese prea departe pentru ca să 
se retragă. Se temea de iudei, se temea de batjocură, se temea 
pentru viaţa lui. După ani de răzvrătire împotriva lui Dumnezeu, 
Zedechia a socotit umilitor să-i spună poporului: „Primesc cuvântul 
Domnului așa cum a fost rostit prin prorocul leremia; nu îndrăznesc 
să pornesc la război împotriva vrăjmașului, în faţa tuturor acestor 
avertizări”. 

Cu lacrimi, leremia a stăruit de Zedechia să se salveze pe sine 
și să salveze poporul său. Cu groază în suflet, l-a asigurat că, dacă 
nu va lua aminte la sfatul lui Dumnezeu, nu-și va putea scăpa viaţa 
și toate averile vor cădea în mâinile babilonienilor. Dar regele 
pornise pe o cale greșită și nu se mai putea întoarce. S-a hotărât să 
urmeze sfatul prorocilor mincinoși și al bărbaţilor pe care în 
realitate îi dispreţuia și care își băteau joc de slăbiciunea lui de a 


si robi în Babilon 


Q | Duş 
[21] 


316 


Profeţi și regi 


se supune atât de ușor dorințelor lor. Acest bărbat și-a sacrificat 
nobila sa libertate și a ajuns un rob, care se pleca în faţa opiniei 
publice. Fără un plan deliberat de a face răul, a fost totuși nehotărât 
să stea cu mult curaj pentru dreptate. Cu toate că era convins cu 
privire le valoarea sfatului dat de Ieremia, n-avea puterea morală să 
asculte; și, ca urmare, a mers înainte în direcția greșită. 

Regele era prea slab ca să fie dispus ca oamenii de la curte și 
poporul să știe că avusese o întâlnire cu Ieremia; atât de mult 
pusese stăpânire teama față de om pe sufletul lui. Dacă Zedechia 
s-ar fi ridicat cu curaj și ar fi declarat că el credea cuvintele 
prorocului care se împliniseră deja pe jumătate, cum ar fi fost 
îndepărtată pustiirea! El ar fi trebuit să spună: „Voi asculta pe 
Domnul ca să scap cetatea de la distrugere totală. Nu îndrăznesc 
să disprețuiesc poruncile lui Dumnezeu din cauza fricii sau favorii 
oamenilor. Eu iubesc adevărul, urăsc păcatul și voi urma sfatul 
Puternicului lui Israel.” 

Atunci, poporul ar fi avut respect faţă de spiritul lui curajos, 
iar aceia care oscilau între credinţă și necredinţă ar fi luat o poziţie 
categorică în favoarea dreptăţii. Chiar dreptatea și lipsa temerii 
le-ar fi insuflat supușilor lui admiraţie și credincioșie. El ar fi avut 
un mai mare sprijin; iar Iuda ar fi fost cruțat de vaiul măcelului, al 
foametei și al focului. 

Slăbiciunea lui Zedechia a fost un păcat pentru care a plătit un 
preț îngrozitor. Vrăjmașul a năvălit ca o avalanșă, căreia nu i s-a 
putut rezista și a devastat cetatea. Armatele lui Iuda au fost înfrânte 
și obligate să se retragă în derută. Natiunea a fost cucerită. 
Zedechia a fost luat prizonier, iar fiii lui uciși în faţa ochilor săi. 
Regele a fost luat din Ierusalim și dus departe ca rob, i-au fost 
scoși ochii și, după ce a ajuns în Babilon, a pierit în mod lamentabil. 
Templul cel frumos, care timp de peste patru secole încoronase 
vârtul muntelui Sion, n-a fost cruțat de caldeeni. „Au ars Casa lui 
Dumnezeu, au dărâmat zidurile Ierusalimului au pus foc tuturor 
caselor lui și au nimicit toate lucrurile scumpe” (2 Cronici 36,19). 

Cu ocazia cuceririi finale a Ierusalimului de către Nabucodonosor, 
mulți au scăpat de ororile asediului îndelungat numai pentru a 
pieri de sabie. Dintre cei care au rămas, unii, și mai ales conducă- 


torii preoților, slujitorii și căpăteniile regelui, au fost duși la Babilon 
și acolo executaţi ca trădători. Alţii au fost duși captivi pentru a 
face muncă de rob pentru împăratul Babilonului și fiii lui, „până 
la stăpânirea împărăției perșilor, ca să se împlinească cuvântul 
Domnului prin gura lui Ieremia” (vers. 20.21). 

Despre Ieremia este spus: „Nabucodonosor, împăratul Babilo- 
nului dăduse porunca următoare cu privire la Ieremia, prin Nebu- 
zaradan, căpetenia străjerilor: 'la-l, poartă grijă de el, şi nu-i 
face niciun rău, ci fă-i tot ce-ţi va cere” (Ieremia 39,11.12). 

Eliberat din închisoare de către slujbașii babilonieni, prorocul a 
ales să împărtășească soarta cu rămășița cea slabă, „cei săraci din 
țară”, lăsaţi de caldeeni ca „lucrători de vii și de ogoare”. Babilo- 
nienii au pus peste ei ca priveghetor pe Ghedalia. Numai câteva 
luni au trecut, și guvernatorul rânduit de curând a fost ucis prin 
trădare. Săracii, după ce au trecut prin multe încercări, au fost 
convinși în cele din urmă de conducătorii lor să-și găsească scăpare 
în ţara Egiptului. Ieremia și-a ridicat glasul de protest împotriva acestei 
mișcări: „Nu vă duceţi în Egipt”, i-a îndemnat el. Dar sfatul n-a fost 
luat în seamă și toată rămășiţa lui Iuda, și anume bărbaţi, femei și 
copii, „au plecat în ţara Egiptului, căci n-au ascultat de porunca 
Domnului, — și au ajuns până la Tahpanes” (Ieremia 43,5-7). 

Prorociile cu privire la nenorocirea rostită de leremia asupra 
rămășiţei care se răsculase împotriva lui Nabucodonosor, ca să 
fugă în Egipt, au fost amestecate cu făgăduinţele de iertare pentru 
aceia care aveau să se pocăiască de nebunia lor și care erau gata să 
se întoarcă. Dacă Domnul nu avea să-i cruţe pe aceia care se întor- 
seseră de la sfatul său la influențele ademenitoare ale idolatriei 
Egiptului, totuși avea să arate milă faţă de cei care se dovedeau 
credincioși și sinceri... „Aceia, în număr mic, care vor scăpa de 
sabie, se vor întoarce din ţara Egiptului în ţara lui Iuda”, spusese 
EI; „dar toată rămășiţa lui Iuda, toţi cei ce au venit să locuiască 
pentru o vreme în ţara Egiptului, vor vedea dacă se va împlini 
Cuvântul Meu sau al lor” (Ieremia 44,28). 

Amărăciunea prorocului pentru perversitatera profundă a 
acelora care ar fi trebuit să fie lumina spiritulă a lumii, amărăciunea 
pentru soarta Sionului și a poporului dus în robie în Babilon este 

manifestată în plângerile pe care le-a lăsat scrise ca o amintire a 
nebuniei întoarcerii de la sfatul lui Iehova către înțelepciunea 
omenească. În mijlocul distrugerii, Ieremia putea spune încă: 
„Bunătăţile Domnului nu s-au sfârșit, îndurările Lui nu au ajuns 
la capăt”; iar rugăciunea lui continuă era: „Să luăm seama la 
umbletele noastre, să le cercetăm și să ne întoarcem la Domnul” 
(Plângeri 3,22.40). Pe când Iuda era încă un regat printre popoare, 
el ÎI întrebase pe Domnul: „Ai lepădat Tu de tot pe Iuda și a urât 
sufletul Tău atât de mult Sionul?”, și îndrăznesc să se roage; „Pentru 
Numele Tău, nu nesocoti legământul Tău cu noi” (leremia 14,19.21). 
Credinţa plină a profetului în planul veșnic al lui Dumnezeu de a 
restabili ordinea, acolo unde era confuzie, și de a demonstra popoa- 
relor pământului și întregului Univers atributele Sale de dreptate 
și de dragoste, această credinţă l-a determinat acum să se roage 
stăruitor, cu încrederea în favoarea celor care aveau să se întoarcă 
de la păcat la neprihănire. 

Dar acum, Sionul era cu totul distrus; poporul lui Dumnezeu 
era în robie. Copleşit de amărăciune, prorocul exclama: „Vai cum 
stă părăsită acum cetatea aceasta atât de plină de popor altădată. A 
rămas ca o văduvă! Ea, care altădată era mare între neamuri, 
fruntașă printre ţări, a ajuns roabă astăzi! Plânge amarnic noaptea, 
și-i curg lacrimile pe obraji. Niciunul dintre toţi cei ce o iubeau 
n-o mângâie; toţi prietenii ei au părăsit-o și s-au făcut vrăjmași. 

Iuda a plecat în pribegie, din pricina apăsării și muncilor grele. 
Locuiește în mijlocul neamurilor și nu găsește odihnă! 

Toţi prigonitorii lui l-au ajuns tocmai când îi era mai mare 
strâmtorarea. Drumurile Sionului sunt triste, căci nimeni nu se 
mai duce la sărbători, toate porțile lui sunt pustii, preoţii lui oftează; 
fecioarele lui sunt mâhnite, și el însuși este plin de amărăciune. 
Asupritorii lui sunt biruitori, vrăjmașii lui sunt mulţumiţi. Căci 
Domnul l-a smerit din pricina mulțimii păcatelor lui; copiii lui au 
mers în robie înaintea asupritorului. 

Vai! în ce întunecine a aruncat Domnul, în mânia Lui, pe fiica 
Sionului. A azvârlit din cer pe pământ podoaba lui Israel și nu 
Şi-a mai adus aminte de scaunul picioarelor Lui, în ziua mâniei 
Lui! Domnul a nimicit fără milă, toate locuinţele lui Iacov. În 


urgia Lui aprinsă, a doborât întăriturile fiicei lui Iuda și le-a prăvălit 
la pământ; a făcut de ocară împărăţia lui Israel; Și-a tras înapoi de 
la el dreapta, înaintea vrăjmașului, și a aprins în Iacov o văpaie de 
foc care mistuiește de jur împrejur. Și-a încordat arcul ca un 
vrăjmaș, Și-a ridicat dreptatea ca un asupritor, Și-a prăpădit tot 
ce era plăcut privirilor, Şi-a vărsat ca un foc urgia peste cortul 
fiicei Sionului. 

Cu ce să te îmbărbătezi și cu ce să te asemăn, fiica lerusa- 
limului? Cu cine să te pun alături și cu ce să te mângâi, fecioară, 
fiica Sionului? Căci rana ta este mare ca marea; cine va putea să te 
vindece? 

Adu-ţi aminte, Doamne, de ce ni s-a întâmplat. Uită-Te și vezi-ne 
ocara! Moștenirea noastră a trecut la niște străini, casele noastre 
la cei din alte ţări! Am rămas orfani, fără tată; mamele noastre 
sunt văduve. Părinţii noștri au păcătuit nu mai sunt, iar noi le 
purtăm păcatele. Robii ne stăpânesc și nimeni nu ne izbăvește din 
mânile lor... Ne doare inima, ni s-au întunecat ochii... Dar Tu, 
Doamne, împărăţești pe vecie; scaunul Tău de domnie dăinuiește 
din neam în neam! Pentru ce să ne uiţi pe vecie și să ne părăsești 
pentru multă vreme? Întoarce-ne la Tine, Doamne, și ne vom 
întoarce! Dă-ne iarăși zile ca cele de odinioară!” (Plângeri 1,1-5; 
2,1-4; 5,1-3.7.8.17.19-21) 

CAPITOLUL 38 


LUMINĂ PRIN ÎNTUNERIC 


Anii întunecaţi ai distrugerii și morţii, care marcau sfârșitul 
Regatului lui Iuda, ar fi adus la disperare inima cea mai tare, dacă 
nu ar fi fost încurajările din declaraţiile profetice ale solilor lui 
Dumnezeu. Prin Ieremia, la Ierusalim, prin Daniel, la curtea 
Babilonului, prin Ezechiel, pe malurile Chebarului, Domnul, în 
mila Sa, a prezentat în mod clar scopul Său veșnic și a dat asigurări 
cu privire la făgăduinţele raportate în scrierile lui Moise. Ceea ce 
El spusese că va face pentru aceia care se vor dovedi credincioși 
Lui, El va împlini cu siguranță. „Cuvântul lui Dumnezeu este viu 
și dăinuie în veac” (1 Petru 1,23). 

În zilele peregrinării prin pustie, Domnul luase măsuri suficiente 
pentru ca aleşii Săi să păstreze în amintire cuvintele Legii Sale. 
După așezarea în Canaan, preceptele divine aveau să fie repetate 
zilnic în fiecare cămin; ele aveau să fie scrise clar pe ușorii ușii, pe 
porți și desfășurate pe tăblițe de amintire. Urmau să fie puse pe 
muzică și cântate de tineri și de vârstnici. Preoții trebuiau să înveţe 
aceste precepte sfinte în adunări publice, iar conducătorii ţării 
trebuiau să facă din ele studiul lor zilnic: „Cugetă asupra ei zi și 
noapte”, îi poruncise Domnul lui Iosua cu privire la cartea Legii; 
„căutând să faci tot ce este scris în ea; căci atunci vei izbândi în 
toate lucrările tale, și atunci vei lucra cu înţelepciune” (Iosua 1,8). 

Scrierile lui Moise erau explicate de Iosua întregului Israel. 
„N-a rămas nimic din tot ce poruncise Moise, pe care să nu-l fi 
citit Iosua în faţa întregii adunări a lui Israel, în faţa femeilor, 
copiilor și străinilor care mergeau în mijlocul lor” (Iosua 8,35). 
Aceasta era în armonie cu porunca expresă a lui lehova, care luase 
măsuri pentru repetarea publică a cuvintelor cărții Legii la fiecare 
șapte ani, în timpul Sărbătorii Corturilor. „Să strângi poporul, 
bărbaţii, femeile, copiii și străinul care va fi în cetăţile tale”, au 
fost instruiți conducătorii spirituali ai lui Israel, „ca să audă și să 


înveţe să se teamă de Domnul, Dumnezeul vostru, să păzească și 
să împlinească toate cuvintele legii acesteia. Pentru ca și copiii 
lor, care n-o vor cunoaște, s-o audă și să înveţe să se teamă de 
Domnul, Dumnezeul vostru, în tot timpul cât veți trăi în ţara pe 
care o veţi lua în stăpânire, după ce veti trece Iordanul” (Deuteronom 
3112.13) 

Dacă sfatul acesta at fi fost luat în seamă de-a lungul veacurilor 
care au urmat, cât de diferită ar fi fost istoria lui Israel! Numai 
dacă respectarea Cuvântului sfânt al lui Dumnezeu era cultivată 
în inimile poporului, puteau să nădăjduiască în împlinirea planului 
divin. Tocmai respectul faţă de Legea lui Dumnezeu i-a dat lui 
Israel putere în timpul domniei lui David și în anii de început ai 
conducerii lui Solomon; prin credința în Cuvântul cel viu a fost 
făcută reforma în zilele lui Ilie și ale lui Iosia. Și la aceleași Scripturi 
ale adevărului, cea mai bogată moștenire a lui Israel, s-a îndreptat 
Ieremia în străduinţele lui pentru reformă. Oriunde lucra, îi 
întâmpina pe oameni cu chemarea: „Ascultaţi cuvintele acestui 
legământ”, cuvinte care aveau să le aducă tuturor popoarelor 
cunoașterea adevărului mântuitor (leremia 11,2). 

În anii de sfârșit ai apostaziei lui Iuda, îndemnurile prorocilor 
păreau a fi puţin luate în seamă; și, când armatele caldeenilor au 
venit pentru a treia și ultima oară, ca să asedieze Ierusalimul, 
nădejdea a pierit din toate inimile. Ieremia a prevestit o distrugere 
totală; și datorită insistenţei lui cu privire la supunere, în cele din 
urmă fusese aruncat în închisoare. Dar Dumnezeu n-a lăsat rămă- 
șița cea credincioasă, care era încă în cetate într-o disperare fără 
nădejde. Chiar dacă Ieremia era ţinut sub supraveghere atentă de 
către aceia care-și băteau joc de soliile lui, i-au fost trimise noi 
descoperiri cu privire la bunăvoința Cerului de a-i ierta și a-i mân- 
tui, care au fost un izvor nesecat de mângâiere pentru biserica lui 
Dumnezeu de atunci și până astăzi. 

Prinzându-se de făgăduinţele lui Dumnezeu, Ieremia, cu ajuto- 
rul unei învățături practice, a ilustrat înaintea locuitorilor cetăţii 
sortite distrugerii credinţa lui puternică în împlinirea până la urmă 
a planului lui Dumnezeu pentru poporul Său. În prezenţa martorilor 
şi cu o respectare strictă a tuturor formalităţilor legale necesare, 

a cumpărat, în schimbul a șaisprezece sicli de argint, un ogor stră- 
moșesc situat în vecinătatea satului Anatot. 

Din punct de vedere omenesc, cumpărarea acestui teren în zona 
care era deja sub stăpânirea bibilonienilor părea un act de nebunie. 
Însuși prorocul prevestise distrugerea Ierusalimului, pustiirea 
Tudeii și nimicirea totală a regatului. El prorocise o perioadă lungă 
de robie în îndepărtatul Babilon. Fiind deja înaintat în vârstă, nu 
mai putea nădăjdui să aibă un avantaj personal din cumpărarea 
acelui teren. Totuși, din studiul prorociilor care erau raportate în 
Scripturi, în inima lui se născuse convingerea fermă că Domnul 
avea planul să le redea copiilor robiei vechile lor proprietăți din 
Tara Făgăduinţei. Cu ochiul credinţei, Ieremia i-a văzut pe robi 
întorcându-se la sfârşitul anilor de durere și reocupând ţara 
părinţilor lor. Prin cumpărarea proprietăţii din Anatot, el făcea 
tot ce putea, ca să insufle și altora nădejdea care a adus atâta 
mângâiere inimii lui. 

După ce a semnat actele de cumpărare și a obținut contrasem- 
năturile martorilor, Ieremia i-a spus lui Baruc, secretarul lui: „Ia 
zapisurile acestea de cumpărare, cel pecetluit și cel deschis, și 
pune-le într-un vas de pământ, ca să se păstreze multă vreme! 
Căci așa vorbește Domnul oștirilor, Dumnezeul lui Israel: Iarăşi, 
se vor cumpăra case, ogoare și vii, în ţara aceasta” (Ieremia 
3214.15), 

Atât de descurajatoare era perspectiva pentru cei din Iuda în 
timpul acestei tranzacţii ieșită din comun, încât, îndată după per- 
fectarea detaliilor cu privire la cumpărarea și păstrarea actelor, 
credința lui Ieremia era de neclintit, acum, urma să fie greu încer- 
cată. Nu cumva în străduința de a-i încuraja pe cei din Iuda lucrase 
cu încumetare? În dorinţa de a restabili încrederea în făgăduințele 
Cuvântului lui Dumnezeu, dăduse el oare temei pentru o nădejde 
falsă? Toţi aceia care intraseră în legământ cu Dumnezeu își bătu- 
seră joc multă vreme de măsurile luate în favoarea lor. Puteau 
oare făgăduinţele făcute poporului ales să-și găsească o împlinire 
deplină? 

Nedumerit în sufletul său, copleșit de durere pentru suferinţele 
celor care refuzaseră să se pocăiască de păcatele lor, prorocul a 


strigat la Dumnezeu pentru o mai mare iluminare cu privire la 
planul divin față de omenire. 

„Ah! Doamne, Dumnezeule, iată, Tu ai făcut cerurile și pămân- 
tul cu puterea Ta cea mare și cu braţul Tău întins: nimic nu este 
de mirare din partea Ta! Tu dai îndurare până la al miilea neam de 
oameni și pedepsești nelegiuirea părinţilor în sânul copiilor lor 
după ei. Tu ești Dumnezeul cel mare, cel puternic, al cărui Nume 
este Domnul oștirilor! Tu ești mare la sfat și puternic la faptă, Tu 
ai ochii deschiși asupra tuturor căilor copiilor oamenilor, ca să 
dai fiecăruia după căile lui, după rodul faptelor lui. Tu ai făcut 
minuni și semne mari în țara Egiptului și până în ziua de astăzi, și 
în Israel, și printre oameni și Ti-ai făcut un Nume, așa cum este 
astăzi. Ai scos din țara Egiptului pe poporul tău Israel, cu minuni 
și semne mari, cu mână tare și cu braţ întins și cu o mare groază. 
Tu le-ai dat ţara aceasta, pe care juraseși părinţilor lor că le-o vei 
da, ţară în care curge lapte și miere. Ei au venit și au luat-o în 
stăpânire. Dar n-au ascultat de glasul Tău, n-au păzit Legea Ta, și 
n-au făcut tot ce le porunciseși să facă. Și atunci ai trimis peste ei 
toate aceste nenorociri!” (vers. 17-23) 

Oştile lui Nabucodonosor erau gata să ia cu asalt zidurile Sionului. 
Mii de oameni piereau într-o ultimă apărare disperată a cetății. 
Alte multe mii mureau de foame și de boală. Soarta Ierusalimului 
era deja pecetluită. Turnurile de asediu ale forţelor vrăjmașului se 
ridicau deja peste ziduri. „Iată șanțurile de apărare”, şi-a continuat 
prorocul rugăciunea, „se înalță împotriva cetăţii și o ameninţă, 
cetatea va fi dată în mâinile haldeilor care luptă împotriva ei, biruită 
de sabie, de foamete și de ciumă. Ce ai spus Tu s-a îmtâmplat: Tu 
însuţi vezi! Și totuși, Doamne, Dumnezeule, Tu mi-ai zis: 'Cum- 
pără-ţi un ogor cu argint și pune martori!... când totuși cetatea 
este dată în mâinile haldeilor! (vers. 24.25) 

Rugăciunea prorocului a fost ascultată cu îndurare. „Cuvântul 
Domnului către Ieremia”, în ceasul acela de mare mâhnire, când 
credința solului adevărului era încercată ca prin foc, a fost: „Iată, 
Eu sunt Domnul, Dumnezeul oricărei făpturi. Este ceva de mirat 
din partea Mea? (vers. 26.27). Cetatea avea să cadă, în curând, în 
mâinile haldeilor; porțile și palatele ei aveau să fie aruncate în foc 

și arse; dar, în ciuda faptului că distrugerea era iminentă, iar locuitorii 
Ierusalimului aveau să fie duși robi, planul veșnic al lui Iehova pentru 
poporul Israel avea totuși să se împlinească. Ca răspuns la rugăciunea 
slujitorului Său, Domnul a declarat cu privire la aceia asupra cărora 
cădeau pedepsele Sale: „Iată, îi voi strânge din toate țările unde i-am 
izgonit, în mânia Mea, în urgia Mea și în marea Mea supărare; îi voi 
aduce înapoi în locul acesta, și-i voi face să locuiască în liniște acolo. 
Ei vor fi poporul Meu și Eu voi fi Dumnezeul lor. Le voi da o inimă și 
o cale, ca să se teamă de Mine totdeauna, spre fericirea lor și a copiilor 
lor după ei. Voi încheia cu ei un legământ veșnic, că nu Mă voi mai 
întoarce de la ei, ci le voi face bine, și le voi pune în inimă frica de 
Mine, ca să nu se mai depărteze de Mine. Mă voi bucura din toată 
inima și din tot sufletul Meu. 

Căci așa vorbește Domnul: "După cum am adus peste poporul 
acesta toate aceste mari nenorociri, tot așa voi aduce peste ei tot 
binele pe care li-l făgăduiesc. Se vor cumpăra iarăși ogoare în ţara 
aceasta despre care ziceţi că este o pustie fără oameni și fără 
dobitoace și că este dată în mâinile haldeilor. Se vor cumpăra iarăși 
ogoare pe argint, se vor scrie zapisuri, se vor pecetlui, se vor pune 
martori, în ţara lui Beniamin și în împrejurimile Ierusali-mului, în 
cetăţile lui Iuda, în cetăţile de la munte, în cetăţile de la câmpie și 
în cetăţile de la miazăzi, căci voi aduce înapoi pe prinșii lor de 
război, zice Domnul” (vers. 37-44). 

Ca o confirmare a acestor asigurări de eliberare și de restator- 
nicire, „Cuvântul Domnului a vorbit lui leremia a doua oară, pe 
când era încă închis în curtea temniței, zicând: 

"Așa vorbeşte Domnul care face aceste lucruri, Domnul care 
le urzește și le înfăptuieşte, el, al cărui Nume este Domnul: 
Cheamă-mă și-ţi voi răspunde; și îţi voi vesti lucruri mari, lucruri 
ascunse, pe care nu le cunoști. Căci așa vorbește Domnul, 
Dumnezeul lui Israel, despre casele cetăţii acesteia, și despre casele 
împăraţilor lui Iuda, care vor fi surpate ca să facă loc pentru 
șanțurile de întărire și pentru săbii... lată, le voi da vindecare și 
sănătate, îi voi vindeca, și le voi deschide un izvor bogat în pace și 
credincioșie. Voi aduce iarăși înapoi pe prinșii de război ai lui 
Israel, și-i voi așeza iarăși ca odinioară. Îi voi curăţi de toate 


nelegiuirile pe care le-au săvârșit împotriva Mea, le voi ierta toate 
nelegiuirile... Cetatea aceasta va fi pentru Mine o pricină de laudă 
și de slavă, printre toate neamurile pământului. Ele vor afla tot 
binele pe care li-l voi face, vor rămâne mirate și uimite de toată 
fericirea și de toată propășirea pe care le-o voi da’. 

Așa vorbește Domnul: "Se vor ma auzi iarăși în locul acesta 
despre care ziceţi că este pustiu, că nu mai are oameni, nici 
dobitoace, se vor mai auzi iarăși în cetăţile lui Iuda și pe ulițele 
Ierusalimului... strigătele de bucurie și strigătele de veselie, 
cântecele mirelui și cântecele miresei, glasul celor ce zic: «Lăudaţi 
pe Domnul oștirilor, căci Domnul este bun, căci îndurarea Lui 
ține în veac!» Glasul celor ce aduc jertfe de mulțumire în Casa 
Domnului. Căci voi aduce înapoi pe prinșii de război ai ţării, și îi 
voi așeza iarăși ca odinioară”, zice Domnul. 

Așa vorbeşte Domnul oştirilor: "În locul acesta pustiu, fără 
oameni și fără dobitoace, și în toate cetăţile lui, vor mai fi iarăși 
locuințe de păstori care-și vor odihni turmele. În cetăţile de la 
munte, în cetățile din câmpie, în cetăţile de la miazăzi, în ţara lui 
Beniamin și împrejurimile Ierusalimului, și în cetăţile lui Iuda vor 
mai trece iarăși oile pe sub mâna celui ce le numără”, zice Domnul. 

"Iată, vin zile, zice Domnul, când voi împlini cuvântul cel bun, 
pe care l-am spus despre casa lui Israel și despre casa lui Iuda” 
(Ieremia 33,1-14). 

În felul acesta, biserica lui Dumnezeu a fost mângâiată în una 
dintre cele mai întunecate ore ale luptei ei îndelungate cu puterile 
răului. Satana triumfase în aparenţă în străduinţele lui de a distruge 
poporul Israel; dar Domnul dirija evenimentele atât ale prezentului, 
cât şi cele din anii următori, poporul Său urma să aibă ocazia să 
răscumpere trecutul. Solia Lui către biserică era: 

„Nu te teme, robul Meu Iacov, și nu te speria, Israele! Căci te 
voi izbăvi din ţara cea depărtată, și îţi voi izbăvi sămânţa din ţara 
în care este roabă; Iacov se va întoarce iarăși, va avea odihnă și 
liniște; și nu-l va mai tulbura nimeni. Căci Eu sunt cu tine, zice 
Domnul, ca să te izbăvesc.” „Te voi vindeca și-ţi voi lega rănile, 
zice Domnul” (Ieremia 30,10.11.17). 

În ziua fericită a restatornicirii, seminţiile despărțite ale lui Is- 
rael aveau să fie reunite ca un singur popor. Domnul urma să fie 
recunoscut drept conducător peste „toate familiile lui Israel”. 
„= "ei vor fi poporul Mev”, a zis Domnul. „Strigați de bucurie asupra 
lui Iacov, chiuiţi de veselie în fruntea neamurilor! Înălțaţi-vă glasu- 
rile, cântaţi laude și ziceţi: Doamne, izbăvește pe poporul Tău, 
pe rămășiţa lui Israel! Iată, îi aduc înapoi în ţara de la miazănoapte, 
îi aduc de la marginile pământului: între ei este orbul și șchiopul... 
Plângând vin, și îi aduc la râuri de apă, pe un drum neted pe care 
nu se poticnesc. Căci Eu sunt Tatăl lui Israel, și Efraim este întâiul 
Meu născut” (Ieremia 31,1.7-9). 

Umiliţi înaintea popoarelor, aceia care odinioară fuseseră 
recunoscuți ca favorizați ai Cerului, mai presus de alte popoare 
de pe pământ, aveau să înveţe în exil lecţia ascultării atât de 
necesară pentru fericirea lor viitoare. Atâta timp cât nu învățau 
această lecție, Dumnezeu nu putea face pentru ei tot ce dorea să 
facă. „Nu te voi nimici; te voi pedepsi cu dreptate, nu pot să te las 
nepedepsit”, spunea El atunci când a explicat planul Său de a-i 
pedepsi pentru binele lor spiritual (Ieremia 30,11). Totuși aceia 
care fuseseră obiectul dragostei Lui duioase nu erau respinși 
pentru totdeauna; înaintea tuturor popoarelor pământului El avea 
să descopere planul Său de a obține o biruinţă dintr-o înfrângere 
aparentă, de a salva în loc de a nimici. Prorocului i-a fost dată 
solia: 

„ Cel ce a risipit pe Israel îl va aduna și-l va păzi, cum își păzeşte 
păstorul turma. Căci Domnul răscumpără pe Iacov, și-l izbăvește 
din mâna unuia mai tare decât el. Ei vor veni și vor chiui de bucurie 
pe înălțimile Sionului; vor alerga la bunătăţile Domnului, la grâu, 
la must, la untdelemn, la oi și boi, sufletul le va fi ca o grădină bine 
udată; le voi preface jalea în veselie, și-i voi mângâia, le voi da 
bucurie, după necazurile lor. Voi sătura de grăsime sufletul 
preoţilor, și poporul Meu se va sătura de bunătăţile Mele”, zice 
Domnul. 

Așa vorbește Domnul oștirilor, Dumnezeul lui Israel: "lată ce 
se va zice iarăși în ţara lui Iuda și în cetăţile sale, când voi aduce 
înapoi pe prinșii de război: Domnul să te binecuvânteze, locaș al 


neprihănirii, munte sfânt! Iuda va locui acolo fără teamă în toate 
cetăţile lui, plugarii și cei ce umblă cu turmele la pășune. Căci voi 
răcori sufletul însetat și voi sătura orice suflet lihnit de foame’. 

"Iată vin zile, zice Domnul, când voi face cu casa lui Israel și cu 
casa lui Iuda un legământ nou. Nu ca legământul pe care l-am 
încheiat cu părinţii lor, în ziua când i-am apucat de mână, să-i scot 
din țara Egiptului, legământ pe care l-au călcat, măcar că aveam 
drepturi de soț asupra lor, zice Domnul. Ci iată legământul pe 
care-l voi face cu casa lui Israel, după zilele acelea, zice Domnul: 
Voi pune Legea Mea înăuntrul lor, o voi scrie în inima lor; și ei 
vor fi poporul Meu. Niciunul nu va mai învăţa pe aproapele sau pe 
fratele său, zicând: Cunoaște pe Domnul! Ci toţi Mă vor cunoaște 
de la cel mai mic până la cel mai mare, zice Domnul; căci le voi 
ierta nelegiuirea, și nu-Mi voi mai aduce aminte de păcatul lor” 
(Ieremia 31,10-14.23-25.31-34). 

Voi sunteti martorii Mej Zice Domnul. voi si 


robul Men pe care L-am Ales. (Isaia 4310) 


CAPITOLUL 39 


LA CURTEA BABILONULUI 


Printre copiii lui Israel care au fost duși robi în Babilon, la 
începutul celor șaptezeci de ani de robie, se găseau și credincioși 
patrioţi, bărbaţi care au fost statornici în principii, tari ca oţelul, 
care nu au fost corupți de egoism și care L-au onorat pe Dumnezeu 
cu riscul de a pierde toate bunurile. În țara robiei lor, aceşti bărbați 
trebuiau să aducă la îndelinire planul lui Dumnezeu, dând 
popoarelor păgâne binecuvântările care vin printr-o cunoaștere a 
lui Iehova. Ei trebuiau să fie reprezentanţii Săi. Niciodată nu urmau 
să se compromită înaintea închinătorilor la idoli; credinţa și numele 
lor ca închinători ai viului Dumnezeu trebuiau să le păstreze ca 
fiind o mare cinste. Și așa au făcut. Atât în prosperitate, cât și în 
împotrivire, L-au onorat pe Dumnezeu; și Dumnezeu i-a onorat. 

Faptul că acești bărbaţi ai lui Iehova erau robi în Babilon și că 
vasele Casei Domnului fuseseră așezate în templul zeilor 
babilonieni era folosit cu îngâmfare de învingători ca dovadă că 
religia și obiceiurile lor erau superioare religiei și obiceiurilor 
evreilor. Dar chiar prin umilințele pe care le adusese îndepărtarea 
lui Israel de El, Dumnezeu i-a dat Babilonului o dovadă cu privire 
la supremaţia Sa, la sfinţenia cerinţelor Lui și cu privire la urmările 
sigure ale ascultării. Şi a dat această mărturie, cum numai așa se 
putea da, prin aceia care i-au rămas credincioși. 

Printre aceia care au păstrat ascultarea față de Dumnezeu era 
și Daniel, împreună cu tovarășii lui — exemple strălucite pentru 
ceea ce oamenii pot deveni atunci când se unesc cu Dumnezeul 
înţelepciunii și al puterii. Din simplitatea relativă a căminului lor 
iudaic, acești tineri de neam regesc au fost aduși în cea mai 
strălucitoare dintre cetăţi și la curtea celui mai mare monarh al 
lumii. Nabucodonosor „i-a poruncit lui Așpenaz, căpetenia famenilor 

săi dregători, să-i aducă vreo câţiva dintre copiii lui Israel de neam 
împărătesc și de viţă boierească, niște tineri fără vreun cusur 
trupesc, frumoși la chip, înzestrați cu înţelepciune în orice ramură 
a științei, cu minte și pricepere în stare să slujească în casa 
împăratului”. 

„Printre ei erau dintre copiii lui Iuda, Daniel, Hanania, Mișael 
și Azaria.” Văzând că acești tineri aveau niște capacităţii deosebite, 
Nabucodonosor a hotărât să fie educați pentru a ocupa poziții im- 
portante în împărăţia lui. Spre a fi deplin pregătiți pentru o lucrare 
ce le stătea înainte, a stabilit să înveţe limba caldeilor și timp de 
trei ani să li se acorde avantajele unei educaţii deosebite ce se 
dădea prinților împărăției. 

Numele lui Daniel și al tovarășilor lui au fost schimbate cu 
nume reprezentând zeitățile caldeene. Numelor date de părinţii 
evrei copiilor lor li se atribuia o mare însemnătate. Adesea ele 
reprezentau trăsăturile de caracter pe care părinții doreau să le 
vadă dezvoltate în copiii lor. Căpetenia, în a cărei sarcină au fost 
daţi robii evrei, le-a dat lui „Daniel numele de Beltșaţar; lui 
Hanania, Șadrac, lui Mișael, Meșec, și lui Azaria, Abed-Nego”. 

Împăratul nu i-a constrâns pe tinerii evrei să renunţe la credința 
lor în favoarea idolatriei, ci nădăjduia să înfăptuiască treptat acest 
lucru. Dându-le nume semnificative ale idolatriei, aducându-i în 
fiecare zi în strânsă legătură cu obiceiurile idolatre, și, sub influenţa 
riturilor amăgitoare ale închinării păgânești, nădăjduia să-i facă să 
renunțe la religia poporului lor și să prarticipe la închinarea 
babilonienilor. 

Chiar la începutul carierii lor au trecut printr-o încercare ho- 
tărâtă a caracterului. Se stabilise să mănânce hrana și să bea vinul 
care veneau de la masa împăratului. Prin aceasta, împăratul socotea 
că le dă o dovadă a favorii și grjii lui pentru bunăstarea lor. Dar o 
parte fusese oferită idolilor, hrana de la masa împăratului era 
consacrată idolatriei; și acela care o folosea era privit de Iehova 
ca unul care dădea cinste zeilor Babilonului. Loialitatea faţă de 
Iehova le interzicea lui Daniel și tovarășilor săi să participe la 
o astfel de cinstire. Chiar și numai faptul de a mânca hrana și a 
bea vinul era o tăgăduire a credinţei lor. A face acest lucru în- 


semna alipirea lor la păgânism și dezonoarea principiilor Legii lui 
Dumnezeu. 

Ei nici nu îndrăzneau să-și asume riscul efectului aţâțător al 
plăcerii și al risipei asupra dezvoltării fizice, mintale și spirituale. 
Cunoșteau istoria lui Nadab și Abihu, raportul despre necumpă- 
tarea și urmările ei fusese păstrat în pergamentele Pentateucului; 
și știau că puterea fizică și mintală va fi dăunător afectată prin 
folosirea vinului. 

Daniel și tovarășii lui fuseseră educați de părinţii lor în obi- 
ceiurile cumpătării stricte. Ei fuseseră învățați că Dumnezeu îi 
socotea răspunzători de capacităţile lor și că nu trebuiau niciodată 
să slăbească sau să reducă puterea lor. Această educaţie era pentru 
Daniel și tovarășii lui mijlocul de apărare în tumultul influențelor 
demoralizatoare ale curții Babilonului. Ispitele care-i înconjurau 
la curtea aceea coruptă și risipitoare erau puternice, dar nu i-au putut 
îndepărta de la principiile pe care le învăţaseră în prima parte a 
vieţii, prin studierea Cuvântului și a lucrărilor lui Dumnezeu. 

Dacă Daniel ar fi dorit lucrul acesta, el ar fi găsit, în împre- 
jurările în care se afla, o scuză plauzibilă pentru a se depărta de 
obiceiurile de strictă cumpătare. Ar fi putut argumenta că, de- 
pendent fiind de favoarea împăratului și supus puterii lui, nu era o 
altă cale de urmat decât să mănânce hrana împăratului și să bea 
vinul lui; căci dacă ar fi ţinut la învăţătura divină, l-ar fi ofensat pe 
împărat și poate și-ar fi pierdut poziţia și viaţa. Dacă ar fi nesocotit 
porunca Domnului, ar fi păstrat favoarea împăratului și ar fi obținut 
avantaje intelectuale și măgulitoare perspective lumești. 

Dar Daniel n-a ezitat. Aprobarea lui Dumnezeu îi era mai 
scumpă decât favoarea celui mai puternic potențat pământesc — 
mai scumpă decât însăși viaţa. Era hotărât să rămână statornic în 
integritatea lui, indiferent care ar fi fost urmarea, „s-a hotărât în 
inima lui să nu se spurce cu bucatele de la masa împăratului, nici 
cu vinul pe care-l bea împăratul”. Şi în această hotărâre a fost 
susținut de cei trei tovarăși ai lui. 

Pentru a ajunge la această hotărâre, tinerii evrei n-au lucrat cu 
încumetare, ci cu deplină încredere în Dumnezeu. Ei nu au ales să 
fie altfel decât ceilalţi, dar erau gata să fie așa decât să-L 

dezonoreze pe Dumnezeu. Dacă ar fi făcut compromis cu păcatul 
în această situaţie, cedând presiunii împrejurărilor, îndepărtarea 
de principii ar fi slăbit simţul lor de dreptate și de oroare faţă de 
păcat. Primul pas păcătos avea să fie urmat de alţii, până când, 
legătura lor cu Cerul fiind întreruptă, aveau să fie înfrânți de ispită. 

„Dumnezeu a făcut ca Daniel să capete bunăvoință și trecere 
înaintea căpeteniei famenilor dregători”, și cererea de a nu se întina 
a fost primită cu respect. Cu toate acestea, căpetenia a ezitat să 
i-o accepte. „Mă tem numai de Domnul meu, împăratul, care a 
hotărât ce trebuie să mâncaţi și să beţi”, i-a explicat el lui Daniel; 
„ca nu cumva să vadă fețele voastre mai triste decât ale celorlalți 
tineri de vârstsa voastră și să-mi puneţi astfel viaţa în primejdie 
înaintea împăratului”. 

Atunci, Daniel i-a zis lui Melzar, slujitorul care răspundea în 
mod special de tinerii împăratului, cerând să fie scuzaţi că nu 
mănâncă din cărnurile împăratului și nu beau din vinul lui. El a 
cerut ca acest fapt să fie testat timp de zece zile — tinerilor evrei 
dându-li-se în acest timp hrană simplă, pe când ceilalți colegi 
mâncau din delicatesele împăratului. 

Melzar, cu toate că se temea că împlinind această cerere avea 
să atragă neplăcerea împăratului, a consimţit totuși; și Daniel și-a 
dat seama că această cauză era câștigată. La sfârșitul celor zece 
zile de încercare, rezultatul s-a văzut a fi opus temerilor căpeteniei. 
„Ei erau mai bine la faţă și mai grași decât toţi tinerii care mâncau 
din bucatele împăratului.” În aspectul înfățișării, tinerii evrei aveau 
o superioritate categorică asupra tovarășilor lor. Ca urmare, lui 
Daniel și tovarășilor lui li s-a îngăduit să continue cu dieta simplă, 
în tot timpul educaţiei lor. 

Timp de trei ani, tinerii au studiat pentru a-și însuși „scrierea 
și limba haldeilor”. În această vreme, au păstrat cu tărie credin- 
cioșia faţă de Dumnezeu și au depins continuu de puterea Sa. Au 
adăugat la deprinderile de renunțare de sine, stăruința în planuri, 
hărnicia și statornicia. Nu mândria și ambițiile i-au adus la curtea 
împăratului, în tovărășie cu aceia care nu L-au cunoscut niciodată 
pe Dumnezeu și nu s-au temut de EI; ei erau robi într-o ţară străină, 
aşezaţi acolo de Înţelepciunea infinită. Despărţiţi de influența 


căminului și de legăturile sfinte, au căutat să se dovedească oameni 
de încredere, pentru onoarea poporului lor asuprit și pentru slava 
Aceluia ai cărui slujitori erau. 

Domnul a privit favorabil statornicia și renegarea de sine a 
tinerilor evrei, precum și curăţia motivelor lor; și binecuvântarea 
Lui i-a însoţit. El „le-a dat înţelegere și pricepere în toată știința și 
înţelepciunea; și Daniel era priceput în toate vedeniile și în toate 
visele”. S-a împlinit cu ei făgăduinţa: „Voi onora pe cel ce Mă 
cinstește” (1 Samuel 2,30). 

Când Daniel s-a prins cu încredere neclintită de Dumnezeu, 
duhul puterii profetice a venit asupra lui. În timp ce primea îndru- 
mări de la oameni, cu privire la îndatoririle vieţii de la curte, el era 
învăţat de Dumnezeu să citească tainele viitorlui și să consemneze 
pentru generaţiile viitoare, prin figuri și simboluri, evenimentele 
care acoperă istoria acestei lumi până la încheierea timpului. 

Când a venit vremea ca tinerii să fie cercetaţi, au fost examinati 
şi evreii împreună cu alţi candidaţi la slujba împărăției. „Dar între 
toți tinerii aceia nu s-a găsit niciunul ca Daniel, Hanania, Mișael și 
Azaria.” Inteligența lor ascuţită, cunoștințele lor vaste, alegerea 
unui limbaj adecvat au dat mărturie cu privire la forţa și vigoarea 
puterii lor mintale. „În toate lucrurile care cereau înţelepciune și 
pricepere, și despre care îi întreba împăratul, îi găsea de zece ori 
mai destoinici decât toţi vrăjitorii și cititorii în stele, care erau în 
toată împărăţia lui.” De aceea, au fost primiţi în slujba împăratului. 

La curtea Babilonului, erau adunaţi reprezentanţi din toate 
ţările, bărbaţii cei mai talentaţi, bărbaţii înzestrați din abundență 
cu daruri naturale și având cultura cea mai dezvoltată pe care 
lumea o putea da; totuşi, printre ei, acești tineri evrei erau fără egal. 
În putere și în frumuseţe fizică, în vigoare mintală și în realizări 
literare erau neîntrecuți. Tinuta dreaptă, pasul sigur și elastic, faţa 
plăcută, simţurile neîntunecate, respectul nealterat, toate acestea 
erau tot atâtea certificate de bună purtare, semnul nobleţei cu 
care natura îi onorează pe cei care ascultă de legile ei. 

În însuşirea înțelepciunii babiloniene, Daniel și tovarășii lui erau 
mult mai înzestrați decât colegii lor cercetători; dar ei nu-și însu- 
șeau învățătura la întâmplare. Ei și-au însușit cunoștințele prin 

folosirea cu credincioșie a puterilor lor sub călăuzirea Duhului 
Sfânt. S-au așezat în legătură cu Izvorul oricărei înţelepciuni, făcând 
din cunoașterea de Dumnezeu temelia educaţiei lor. În credință 
se rugau pentru înțelepciune și puneau în practică rugăciunile lor. 
Se așezau în situaţa în care Dumenzeu îi putea binecuvânta. Existau 
tot ceea ce le putea slăbi puterile și foloseau orice ocazie pentru a 
deveni cunoscători în toate domeniile de învăţătură. Ei au urmat 
legile vieţii, care le puteau oferi cu siguranță putere intelectuală. 
Au căutat să-și însușească cunoștințe cu un singur scop — să-L poată 
onora pe Dumnezeu. Ei și-au dat seama că pentru a sta ca repre- 
zentanţi ai religiei adevărate în mijlocul religiilor false ale păgânis- 
mului, trebuie să aibă o minte clară și să-și desăvârșească un carac- 
ter creștin. Și Dumnezeu Însuși le era Învățător. Rugându-se con- 
tinuu, studiind cu conștiinciozitate, păstrând legătura cu Cel Nevăzut, 
umblau cu Dumnezeu, așa cum făcuse Enoh. 

Succesul adevărat în orice ramură de lucru nu este urmarea 
șansei, a întâmplării sau a destinului. Este lucrarea providenţelor 
lui Dumnezeu, răsplata credinţei și a înțelepciunii, a virtuţii și a 
stăruinţei. Calitățile mintale curate și un nivel moral înalt nu sunt 
urmarea întâmplării. Dumnezeu oferă ocaziile, succesul depinde 
de felul cum le folosim. 

În timp ce Dumnezeu lucra în Daniel și în tovarășii lui „voinţa 
și îndeplinirea după buna Sa plăcere”, ei lucrau la propria mântuire. 
(Filipeni 2,13). Prin aceasta se vede lucrarea principiului divin de 
colaborare, fără de care nu se poate obţine niciun succes adevărat. 
Etortul omenesc nu folosește la nimic fără puterea divină; iar fără 
străduință omenească, efortul divin pentru mulți este zadarnic. 
Pentru ca să ne însușim harul lui Dumnezeu, trebuie să ne facem 
partea. Harul său este dat să lucreze în noi voinţa și înfăptuirea, 
dar niciodată ca înlocuitor al străduințelor noastre. 

Așa cum Dumnezeu a conlucrat cu Daniel și cu tovarășii lui, 
tot astfel va conlucra cu toți aceia care se străduiesc să împlinească 
voia Sa. Prin împărtășirea Duhului Său, El va întări orice scop 
adevărat, orice hotărâre nobilă. Aceia care umblă pe calea ascultării 
vor întâlni multe piedici. Influențele puternice, subtile, îi pot lega 
de lume; dar Domnul este în stare să zădărnicească orice forță 


care lucrează pentru înfrângerea celor aleși ai Săi; în puterea Sa, 
ei biruie orice ispită, pot învinge orice greutate. 

Dumnezeu i-a adus pe Daniel și pe tovarășii lui în legătură cu 
marii bărbaţi ai Babilonului, pentru ca în mijlocul unei naţiuni de 
idolatri să reprezinte caracterul Său. Cum au ajuns ei pregătiți 
pentru o poziţie de cinste și de încredere atât de mare? Credincioșia 
în lucrurile mici a fost aceea care a dat perespectivă întregii lor 
vieți. Ei L-au onorat pe Dumnezeu în îndatoririle cele mai mici, 
ca și în răspunderile mai importante. 

Așa cum Dumnezeu l-a chemat pe Daniel să-L mărurisească 
în Babilon, tot așa ne cheamă să-l fim martori în lumea de astăzi. 
Atât în problemele cele mai mici, cât și în problemele cele mai 
mari ale vietii, El dorește să descoperim înaintea oamenilor principiile 
Împărăției Sale. Mulţi așteaptă să le fie încredinţată o lucrare mare, 
în timp ce zilnic pierd ocaziile de a manifesta credincioșie faţă de 
Dumnezeu. Zilnic dau greș în a-și îndeplini cu toată inima înda- 
toririle mărunte ale vieţii. In timp ce așteaptă o lucrare mare, în 
care să-și exercite presupusele talente deosebite și în felul acesta 
să-și satisfacă dorinţele lor ambiţioase, zilele lor trec. 

În viața unui creștin adevărat, nu există lucruri fără importanță. 
Domnul măsoară cu exactitate orice posibilitate de slujire. Capaci- 
tățile nefolosite sunt tot atât de mult luate în seamă ca și acelea 
care sunt folosite. Vom fi judecaţi pentru ceea ce ar fi trebuit să 
facem, dar n-am făcut, din cauză că n-am folosit puterile noastre 
pentru proslăvirea lui Dumnezeu. 

Un carcter nobil nu este urmarea întâmplării; nu se datorează 
unor privelegii deosebite sau unor înzestrări ale Providenţei. Este 
urmarea disciplinării de sine, a supunerii firii omenești naturii di- 
vine, a predării eului în slujba lui Dumnezeu și a omului. 

Prin credincioșia faţă de principiile cumpătării manifestată de 
tinerii evrei, Dumnezeu le vorbește tinerilor de astăzi. Este nevoie 
de bărbaţi care, asemenea lui Daniel, vor lucra și vor risca pentru 
cauza dreptăţii. Sunt necesare inimi curate, braţe puternice și curaj 
neînfricat, deoarece lupta dintre viciu și virtute cere o veghere 
neîncetată. Satana vine la fiecare suflet cu ispita în multe forme 
amăgitoare, privind îngăduinţa poftei. 

Corpul este un mijloc foarte important prin care mintea și 
sufletul se dezvoltă pentru formarea caracterului. De aceea, 
vrăjmașul sufletelor își dirijează ispitele pentru slăbirea și degradarea 
puterilor fizice. Reușita lui în acest domeniu înseamnă adesea 
predarea întregii ființe celui rău. Înclinaţiile naturii fizice, dacă 
nu sunt sub stăpânirea puterii divine, vor produce ruină și moarte. 
Trupul trebuie adus în supunere faţă de puterile superioarte ale 
fiinţei omenești. Patimile trebuie stăpânite de voinţă, care, la rândul 
ei, să stea sub stăpânirea lui Dumnezeu. Puterea împărătească a 
rațiunii, sfințită prin har divin, trebuie să controleze viaţa. Puterea 
intelectuală, forţa fizică și longevitatea depind de legi imutabile. 
Prin ascultarea de aceste legi, omul poate să stea ca biruitor asupra 
lui însuși, ca biruitor al propriilor înclinații, ca biruitor al căpete- 
niilor și puterilor, „al stăpânitorilor întunericului acestui veac” și 
al „duhurilor răutăţii în locurile cerești” (Efeseni 6,12). 

În ritualul din vechime, care este evanghelia în simbol, nu putea 
fi adusă pe altarul lui Dumnezeu nicio jertfă cu defect. Jertfa care 
urma să-L reprezinte pe Hristos trebuia să fie fără pată. Cuvântul 
lui Dumnezeu arată spre aceasta ca o ilustrare a ceea ce trebuie să 
fie copiii Săi — „o jertfă vie, sfântă și fără prihană” (Romani 12,1; 
Efeseni 5,27). 

Demnitarii iudei erau bărbaţi cu aceleași pasiuni ca și ale noas- 
tre; însă, cu toate influenţele amăgitoare de la curtea Babilonului, 
au stat neclintiți, pentru că s-au sprijinit pe o putere infinită. O 
naţiune a văzut în ei ilustarea bunătăţii și milei lui Dumnezeu, a 
dragostei lui Hristos. În experienţa lor avem un exemplu cu privire 
al biruinţa principiului asupra ispitei, a curăției asupra stricăciunii, 
a consacrării și loialității asupra ateismului și idolatriei. 

Tineretul de astăzi poate avea același spirit pe care l-a avut 
Daniel; poate avea același izvor al puterii, aceeași putere de 
stăpânire de sine și poate manifesta același har în viaţa lui chiar în 
împrejurările cele mai nefavorabile. Cu toate că sunt înconjurați 
de ispite către îngăduinţa de sine, îndeosebi în marile noastre orașe, 
unde orice formă de plăceri senzuale este la îndemână și invită, 
totuși, prin harul divin, scopul lor de a-L onora pe Dumnezeu 
poate rămâne neclintit. Printr-o veghere atentă și hotărâtă, ei pot 


învinge orice ispită care asaltează sufletul. Dar numai acela care 
se hotărăște să facă binele pentru că este drept, va câștiga biruinţa. 

Ce lucrare măreaţă au îndeplinit acești nobili evrei! Când și-au 
luat rămas-bun de la casa copilăriei lor, puţin visau ei ce viitor 
strălucit avea să le fie partea. Cu credincioșie și neabătuţi, s-au 
supus călăuzirii divine, așa încât prin ei Dumnezeu Și-a putut 
îndeplini planul. 

Dumnezeu dorește să descopere prin tineretul și prin copiii de 
azi, aceleași adevăruri puternice care au fost descoperite prin acești 
tineri bărbaţi. Viaţa lui Daniel și a colegilor lui este o demonstraţie 
a ceea ce va face El pentru aceia care se predau Lui, și, cu toată 
inima, caută să împlinească planul Său. 

VISUL LUI NABUCODONOSOR 


La scurtă vreme după ce Daniel și tovarășii lui au intrat în 
slujba împăratului Babilonului, s-au petrecut evenimente care au 
făcut cunoscute unei naţiuni idolatre puterea și credincioșia 
Dumnezeului lui Israel. Nabucodonosor a avut un vis important 
prin care „duhul i s-a tulburat și i-a pierit somnul”. Dar cu toate 
că mintea împăratului a fost profund impresionată, i-a fost cu 
neputinţă să-și amintească amănuntele atunci când s-a trezit. 

În nedumerirea lui, Nabucodonosor și-a adunat înţelepţi — „vră- 
jitorii, cititorii în stele și ghicitorii” — și le-a cerut ajutorul. „Am 
visat un vis”, le-a spus el, „$i duhul îmi este tulburat și aș vrea să 
știu visul acela”, Împreună cu declaraţia aceasta în ce pivește 
nedumerirea sa, el le-a cerut să-i descopere lucrurile care aveau 
să-i aducă linişte sufletului. 

La aceasta, înțelepţii au răspuns: „Veşnic să trăieşti împărate! 
Spune robilor tăi visul și-i vom da tâlcuirea lui.” 

Nemulțumit cu răspunsul evaziv și bănuitor, deoarece, în ciuda 
susținerilor lor pretenţioase de a descoperi tainlele oamenilor, nu 
păreau să fie binevoitori să-i dea ajutor, împăratul le-a poruncit 
înţelepților, făgăduindu-le bogăţie și cinste, pe de o parte, și 
ameninţarea cu moartea, pe de altă parte, să-i spună nu numai 
tâlcuirea visului, ci și visul. „Mi-a scăpat din minte lucrul acela”, 
le-a zis el, „dar, dacă nu-mi veţi face cunoscut visul și tâlcuirea 
lui, veţi fi făcuţi bucăţi și casele voastre vor fi pretăcute într-un 
morman de murdării. Dar, dacă-mi veţi spune visul și tâlcuirea 
lui, veţi primi de la mine daruri și răsplătiri, și mare cinste. De 
aceea, spuneţi-mi visul și tâlcuirea lui!” 

Înţelepţii au repetat răspunsul: „Să spună împăratul robilor săi 
visul și i-l vom tâlcui”. 


Acest capitol se bazează pe textele din Daniel, capitolul 2. 


Nabucodonosor, stârnit la culme și înfuriat din cauza vicleniei 
arătate de aceia în care se încrezuse, a spus: „Văd, cu adevărat, că 
voiţi să câștigați vreme, pentru că vedeți că lucrul mi-a scăpat din 
minte. Dacă, deci nu-mi veţi spune visul, vă așteaptă pe toţi aceeași 
soartă, fiindcă vreţi să vă înţelegeţi ca să-mi spuneți minciuni, până 
se vor schimba vremurile. De aceea, spuneţi-mi visul, ca să știu 
dacă sunteţi în stare să mi-l tâlcuiţi.” 

Înfricoşaţi de consecinţele eșecului lor, vrăjitorii s-au străduit 
să-i arate împăratului că cererea lui era iraţională și că acest test 
era dincolo de ceea ce i s-a cerut vreodată unui om. „Nu este 
nimeni pe pământ”, au răspuns ei, „care să poată spune ce cere 
împăratul; de aceea, niciodată, niciun împărat, oricât de mare și 
de puternic ar fi fost, n-a cerut așa ceva de la niciun vrăjitor, cititor 
în stele sau haldeu! Ce cere împăratul este greu; nu este nimeni 
care să spună lucrul acesta împăratului, afară de zei, a căror 
locuinţă nu este printre muritori!” 

Atunci, „împăratul s-a mâniat și s-a supărat foarte tare și a po- 
runcit să piardă pe toţi înţelepții Babilonului”. 

Printre cei căutați de căpeteniile care se pregăteau să împlinească 
prevederile hotărârii împărătești erau și Daniel, și prietenii lui. 
Când i s-a spus că, potrivit decretului, și ei trebuiau să moară, „cu 
minte și cu judecată”, Daniel l-a întrebat pe Arioc, căpătenia gărzii 
împăratului: „Pentru ce a dat împăratul o poruncă atât de aspră?” 
Arioc i-a relatat întâmplarea cu nedumerirea împăratului faţă de 
visul neobișnuit și despre faptul că nu primise ajutor de la aceia în 
care își pusese până atunci toată încrederea. Când a auzit aceasta, 
Daniel și-a pus viaţa în primejdie, a intrat înaintea împăratului și a 
rugat să-i fie dat timp pentru ca să-l ceară Dumnezeului său să-i 
descopere visul și tâlcuirea. 

Monarhul a acceptat cererea. „Apoi, Daniel s-a dus în casa lui 
şi a spus lucrul acesta tovarășilor săi, Hanania, Mișael și Azaria.” 
Împreună au căutat înțelepciune de la Izvorul luminii și al 
cunoștinței. Credinţa lor era puternică datorită cunașterii faptului 
că Dumnezeu îi așezase acolo unde erau ca să împlinesască lucrarea 
Lui şi să facă față cerinţelor datoriei. În vremurile de încercare și 
de primejdie se îndreptaseră întotdeauna către El pentru călăuzire 

și ocrotire, iar El Se dovedise un ajutor permanent prezent. Acum, 
umilindu-și inimile, s-au supus din nou Judecătorului a tot pă- 
mântul, rugându-L să-i izbăvească în această vreme de nevoie. Și 
nu s-au rugat în zadar. Dumnezeu, pe care-L onoraseră, îi onora 
acum. Duhul Domnului a venit peste ei și „într-o vedenie de 
noapte”, lui Daniel i s-a descoperit visul împăratului și însem- 
nătatea lui. 

Primul lucru pe care l-a făcut Daniel a fost să-l mulțumească 
lui Dumnezeu pentru descoperirea dată: „Binecuvântat să fie 
Numele lui Dumnezeu”, a exclamat el, „din veșnicie în veșnicie! 
Ale Lui sunt înţelepciunea și puterea. El schimbă vremurile și 
împrejurările. El răstoarnă și pune pe împărați, El dă înţelepciune 
și pricepere celor pricepuţi! El descoperă ce este adânc și ascuns; 
El știe ce este în întuneric și la El locuiește lumina. Pe Tine, 
Dumnezeul părinţilor mei, Te slăvesc și Te laud că mi-ai dat 
înţelepciune și putere și mi-ai făcut cunoscut ce Ti-am cerut noi; 
căci ne-ai descoperit taina împăratului!” 

Mergând la Arioc, căruia împăratului îi poruncise să-i piardă 
pe înţelepţi, Daniel i-a spus: „Nu pierde pe înţelepţi Babilonului! 
Du-mă înaintea împăratului și voi da împăratului tâlcuirea!” 

Priviţi-l pe robul evreu liniștit și stăpân pe sine, în faţa împăratului 
celui mai puternic imperiu din lume. De la primele cuvinte, el nu 
și-a asumat onoarea, ci l-a înălţat pe Dumnezeu ca izvor al oricărei 
înțelepciuni, la întrebarea îngrijorată a împăratului: „Eşti tu în 
stare să-mi spui visul pe care l-am visat în tâlcuirea lui?'”, el a 
răspuns: „Ce cere împăratul este o taină pe care înțelepții, cititorii 
în stele, vrăjitorii și ghicitorii nu sunt în stare să o descopere 
împăratului. Dar este în ceruri un Dumnezeu care descoperă ce 
se va întâmpla în vremurile de pe urmă. 

lată visul tău, a zis Dainel, și vedeniile pe care le-ai avut în 
patul tău. În patul tău, împărate, ţi-au venit în minte gânduri cu 
privire la cele ce vor fi după aceste vremuri; și Cel ce descoperă 
taine ţi-a făcut cunoscut ce se va întâmpla. Însă dacă mi s-a 
descoperit taina aceasta nu înseamnă că este în mine o înțelepciune 
mai mare decât a tuturor celor vii, ci pentru ca să se dea împăratului 
tâlcuirea ei și să alfi ce-ţi dorește inima să știi. 


Tu, împărate, te uitai și iată că ai văzut un chip mare. Chipul 
acesta era foarte mare și de o strălucire nemaipomenită. Stătea în 
picioare înaintea ta, și înfățișarea lui era înfricoșătoare. Capul 
chipului acestuia era de aur curat; pieptul și braţele îi erau de 
argint; pântecul îi era de aramă; fluierele picioarelor, parte de fier 
și parte de lut. 

Tu te uitai la el și s-a dezlipit o piatră, fără ajutorul vreunei 
mâini, a izbit picioarele de fier și de lut ale chipului și le-a făcut 
bucăţi. Atunci, fierul, lutul arama, argintul și aurul s-au sfărâmat 
împreună și s-au făcut ca pleava din arie vara; le-a luat vântul și 
nici urmă nu s-a mai găsit din ele. Dar piatra care sfărâmase chipul, 
s-a făcut un munte mare și a umplut tot pământul.” 

„lată visul”, a spus Daniel cu încredere; iar împăratul, ascultând 
cu mare atenţie la orice amănunt, și-a dat seama că era chiar visul 
care-l tulburase. În felul acesta, mintea lui a fost pregătită să 
primească favorabil interpretarea. Împăratul împăraţilor era gata 
să-i trimită monarhului babilonian marele adevăr. Dumnezeu a 
făcut cunoscut faptul că El are putere asupra împărăţiilor lumii — 
putere de a-i întrona și de a-i detrona pe împărați. Mintea lui 
Nabucodonosor avea să fie trezită, dacă se putea, în ce privește 
simțământul responsabilităţii sale faţă de Cer. Evenimentele 
viitorului, care ajungeau până la sfârșitul timpului, urmau să-i fie 
aduse la cunoștință. 

„ Tu, împărate, ești împăratul împăraţilor”, a continuat Daniel, 
„căci Dumnezeul cerului ţi-a dat împărăție, putere, bogăţie și slavă. 
EI ţi-a dat în mâini, oriunde locuiesc ei, pe copiii oamenilor, fiarele 
câmpului și păsările cerurilor, și te-a făcut stăpân peste toate 
acestea; tu ești capul de aur! 

După tine se va ridica o altă împărăție, mai neînsemnată decât 
a ta; apoi o a treia împărăție, care va fi de aramă și care va stăpâni 
peste tot pământul. Va fi o a patra împărăție, tare ca fierul; după 
cum fierul sfărâmă și rupe totul și ea va sfărâma și va rupe totul, 
ca fierul care face totul bucăţi. 

Și după cum ai văzut picioarele și degetele picioarelor parte de 
lut și parte de fier, tot așa și împărăţia aceasta va fi împărțită; dar 
va rămâne în ea ceva din tăria fierului, tocmai așa cum ai văzut 

fierul amestecat cu lutul. Şi după cum degetele de la picioare erau 
parte de fier și parte de lut, tot așa și împărăţia aceasta va fi în 
parte tare și în parte plăpândă. Dacă ai văzut fierul amestecat cu 
lutul, înseamnă că se vor amesteca prin legături omenești de 
căsătorie, dar nu vor fi lipiţi unul de altul, după cum fierul nu se 
poate uni cu lutul. 

Dar în vremea acestor împărați, Dumnezeul cerurilor va ridica 
o împărăție care nu va fi nimicită niciodată și care nu va trece sub 
stăpânirea unui alt popor. Ea va sfărâma și va nimici toate acele 
împărăţii, și ea însăși va dăinui veșnic. Aceasta înseamnă piatra, 
pe care ai văzut-o dezlipinu-se din munte, fără ajutorul vreunei 
mâini, și care a sfărâmat fierul, arama, lutul, argintul și aurul. 
Dumnezeul cel mare a făcut deci conoscut împăratului ce are să 
se întâmple după aceasta. Visul este adevărat și tâlcuirea lui este 
temeinică.” 

Împăratul a fost convins de adevărul cu privire la interpretare 
și, în umilinţă și teamă, „a căzut cu faţa la pământ și s-a închinat”, 
zicând: „'Cu adevărat, Dumnezeul vostru este Dumnezeul 
dumnezeilor și Domnul domnilor și El descoperă tainele, fiindcă 
ai putut descoperi taina aceasta'.” 

Nabucodonosor a revocat decretul cu privire la nimicirea 
înţelepţilor. Viaţa le-a fost cruţată datorită legăturii lui Daniel cu 
Descoperitorul tainelor. „Apoi, împăratul a înălţat pe Daniel și 
i-a dat daruri multe și bogate; i-a dat stăpânire peste tot ţinutul 
Babilonului și l-a pus ca cea mai înaltă căpetenie a tuturor înțelep- 
ților. Daniel a rugat pe împărat să dea grija treburilor ținutului 
Babilonului în mâna lui Şadrac, Meșac și Abed-Nego. Daniel însă 
a rămas la curtea împăratului.” 

În analele istoriei omenirii, creșterea naţiunilor, ridicarea și 
căderea imperiilor apar ca și când ar depinde de vitejia și de voința 
omului; cursul pe care îl iau evenimentele pare, într-o mare măsură, 
să fie determiat de puterea, de ambiția sau de capriciul lui. Dar în 
Cuvântul lui Dumnezeu, vălul este dat la o parte, și vedem mai 
sus, dincolo, și, prin acţiunile și contraacțiunile interesului, puterii 
și pasiunilor, mijloacele Celui Atotputernic, care, în liniște și cu 
răbdare, îndeplinește sfaturile voinţei Sale. 


În cuvinte de o frumusețe și de o gingășie fără seamăn, apostolul 
Pavel a prezentat înaintea înțelepţilor din Atena scopul divin în 
creșterea și împărțirea raselor și popoarelor. 

„Dumnezeu care a făcut lumea și tot ce este în ea”, spune 
apostolul, „este Domnul cerului și al pământului, și nu locuiește 
în temple făcute de mâini. El nu este slujit de mâini omenești, ca și 
când ar avea trebuinţă de ceva. El, care dă tuturor viaţa, suflarea 
și toate lucrurile. El a făcut ca toţi oamenii, ieşiţi dintr-unul singur, 
să locuiască pe toată faţa pământului; le-a așezat anumite vremuri 
și a pus anumite hotare locuinţei lor, ca ei să caute pe Dumnezeu 
și să se silească să-L găsească, bâjbâind, măcar că nu este departe 
de fiecare din noi” (Fapte 17,24-27). 

Dumnezeu a făcut cunoscut că oricine vrea poate intra în 
prevederea legământului (Ezechiel 20,37). La creaţie, scopul Său 
a fost ca pământul să fie locuit de fiinţe a căror existenţă să fie o 
binecuvântatre atât pentru ele însele, cât și una pentru alta și o 
cinste pentru Creatorul lor. Toţi aceia care vor, se pot identifica 
cu acest scop. Despre ei se spune că formează „poporul pe care 
Mi l-am alcătuit ca să vesteasacă laudele Mele” (Isaia 43,21). 

În Legea Sa, Dumnezeu a făcut cunoscut principiile care stau 
la baza oricărei prosperităţi adevărate, atât a naţiunilor, cât și a 
indivizilor. Moise le-a spus israelților despre această lege: „Să păziți 
și să le împliniţi; căci aceasta va fi înţelepciunea și priceperea 
voastră înaintea popoarelor”. „Căci nu este un lucru fără însemnă- 
tate pentru voi; este viața noastră” (Deuteronom 4,6; 32,47). 
Binecuvântările oferite astfel lui Israel sunt asigurate în aceleași 
condiţii și în aceeași măsură, oricărui popor și oricărei fiinţe 
omenești de sub întinsele ceruri. 

Cu sute de ani înainte ca anumite popoare să apară pe scena 
lumii, Cel Atotștiutor a privit de-a lungul veacurilor și a profetizat 
ridicarea și căderea împărăţiilor universale. Dumnezeu i-a spus 
lui Nabucodonosor că împărăţia Babilonului va cădea și se va ridica 
o a doua împărăție care, la rândul ei, va avea perioada ei de probă. 
Pentru că nu ÎI va înălța pe Dumnezeul cel adevărat, slava ei va 
dispărea și o a treia împărăție îi va lua locul. Și aceasta va trece; 
iar a patra, tare ca fierul, va supune popoarele pământului. 

Dacă acești conducători ai Babilonului — cea ma bogată dintre 
împărățiile pământului — ar fi păstrat mereu teama de Iehova, 
le-ar fi fost date înțelepciune și putere, care i-ar fi legat de El și 
i-ar fi ținut tari. Dar ei au făcut din Dumnezeu ocrotirea lor numai 
atunci când au fost hărțuiţi și puși în încurcătură. În asemenea 
împrejurări, negăsind ajutor la mai-marii lor, l-au căutat de la 
bărbaţi ca Daniel — bărbaţi despre care știau că ÎI cinsteau pe viul 
Dumnezeu și erau onorati de El. La acești bărbaţi au mers ei să le 
descopere tainele Providenţei; căci, deși conducătorii mândrului 
Babilon erau bărbaţi cu o inteligenţă vestită, se despărțiseră atât 
de mult de Dumnezeu prin păcat, încât nu înțelegeau descoperirile 
și avertizările cu privire la viiltor. 

În istoria popoarelor, cercetătorul Cuvântului lui Dumenzeu 
poate vedea împlinirea literală a prorociilor dumnezeiești. 
Babilonul, slăbit și doborât, în cele din urmă, a dispărut, deoarece 
în prosperitate conducătorii lui s-au socotit independenţi de 
Dumnezeu și au atribuit slava împărăției lor realizărilor omenești. 
Împărăția Medo-Persiei a fost lovită de mânia Cerului, deoarece 
în ea Legea lui Dumnezeu fusese călcată în picioare. Temerea de 
Domnul nu-și găsise loc în inimile majorităţii covârșitoare a popo- 
rului. Nelegiuirea, hula și stricăciunea predominau. Împărăţiile 
care au venit după ea au fost și mai josnice și mai stricate; ele au 
ajuns și mai jos și mai decăzute pe scara valorilor morale. 

Puterea exercitată de orice conducător de pe pământ este dată 
de Cer; și reușita lui depinde de folosirea pe care o dă puterii 
divine. Cuvântul Veghetorului divin se adresează fiecăruia: „Eu 
te-am încins înainte ca tu să Mă cunoști” (Isaia 45,5). Și pentru 
oricine, cuvintele rostite către Nabucodonosor, în vechime, sunt 
lecţii ale vieţii: „Pune capăt păcatelor tale și trăiește în neprihănire, 
rupe-o cu nelegiuirile tale și ai milă de cei nenorociţi și poate că ți 
se va prelungi fericirea!” (Daniel 4,27) 

A înţelege aceste lucruri — a înțelege că „dreptatea înalță 
poporul”, că „scaunul de domnie se întemeiază pe dreptate” și că 
se menţine prin bunătate, a recunoaște acțiunea acestor principii 
în manifestarea purtării Sale, care „îndepărtează pe împărați şi 
pune pe împărați” — înseamnă a înţelege filozofia istoriei (Proverbe 
14,34; 16,12; 20,28; Daniel 2,21). 


Numai în Cuvântul lui Dumnezeu acest lucru este prezentat 
cu claritate. Aici se arată că puterea naţiunilor ca și a indivizilor 
nu se găsește în ocaziile sau în privilegiile care par să-i facă de 
neînvins; nu se găsește în măreţia lor îngâmfată. Ea se măsoară 
prin credincioșia cu care împlinesc planul lui Dumnezeu. 

Visul despre chipul cel mare, ce dăzvăluia înaintea lui Nabuco- 
donosor evenimentele care ajungeau până la încheierea timpului, 
îi fusese dat ca să înțeleagă partea pe care o avea de adus la înde- 
plinire în istoria lumii și legătura pe care împărăţia lui trebuia să o 
mențină cu Împărăţia cerurilor. Prin interpretarea visului, fusese 
în mod clar învățat cu privire la întemeierea Împărăției veșnice a 
lui Dumnezeu. „Dar în vremea acestor împărați”, a zis Daniel, 
„Dumnezeul cerurilor va ridica o împărăție care nu va fi nimicită 
niciodată, și care nu va trece sub stăpânirea unui alt popor. Ea va 
sfărâma și va nimici toate acele împărăţii, și ea însăși va dăinui 
veşnic... Visul este adevărat, și tâlcuirea lui este temeinică” (Daniel 
244.45). 

Împăratul recunoștea puterea lui Dumnezeu când i-a zis lui 
Daniel: „Cu adevărat, Dumnezeul vostru este Dumnezeul dumne- 
zeilor... și El descoperă tainele” (Daniel 2,47). După aceea, pentru 
o vreme, Nabucodonosor a fost influențat de temerea de Dumnezeu; 
dar inima lui încă nu fusese curățată de ambiția lumească și de 
dorința după înălțare de sine. Prosperitatea care a însoţit domnia 
lui l-a umplut de mândrie. Cu timpul, a încetat să-L mai onoreze 
pe Dumnezeu și și-a reluat închinarea idolatră cu un mai mare zel 
și bigotism. 

Cuvintele „tu ești capul de aur” făcuseră o impresie profundă 
asupra minţii conducătorului (Daniel 2,38). Înţelepţii din împărăție, 
profitând de aceasta precum și de reîntoarcerea sa la idolatrie, 
i-au propus să facă un chip asemănător cu acela pe care l-a văzut 
în vis și să-l înalte acolo unde toţi puteau vedea capul de aur, care 
fusese interpretat ca reprezentând împărăţia lui. 


Acest capitol se bazează pe textele din Daniel, capitolul 3. 


Încântat de sugestia măgulitoare, s-a hotărât să treacă la acţiune 
și să mergă chiar mai departe. În loc să reproducă chipul aşa cum 
îl văzuse, el a depășit originalul. Chipul înălţat de el nu a scăzut în 
valoare de la cap spre picioare, ci a fost în întregime din aur, ca 
simbol în tot Babilonul al unei împărăţii veșnice, indestructibile și 
atotputernice, care va sfărâma toate celelalte împărăţii și va dăinui 
veșnic. 

Gândul de a întemeia imperiul și o dinastie care să dureze veșnic 
l-a captivat foarte mult pe puternicul împărat în faţa armatelor 
căruia națiunile pământului nu au fost în stare să se împotrivească. 
Cu un entuziasm născut dintr-o ambiţie fără margini și din mândrie 
egoistă, a început să se consfătuiască cu înțelepţii lui cu privire la 
modul de aducere la îndelinire a acestui plan. Uitând providenţele 
remarcabile, legate de visul cu chipul cel mare, uitând, de asemenea, 
că Dumnezeul lui Israel, prin slujitorul său Daniel, îi lămurise 
semnificaţiile chipului și că în legătură cu această interpretare, 
marii bărbaţi ai împărăției fuseseră scăpaţi de o moarte rușinoasă; 
uitând totul în afară de dorinţa lor de a-și întări puterea și supre- 
maţia, atât împăratul, cât și sfetnicii lui s-au hotărât ca pe orice 
cale să înalțe Babilonul pe cea mai înaltă treaptă, făcându-l vrednic 
de supunere universală. 

Reprezentarea simbolică, prin care Dumnezeu le descoperise 
împăratului și poporului planul Său cu privire la naţiunile pămân- 
tului, avea să slujească proslăvirii puterii omenești. Interpretarea 
lui Daniel urma să fie respinsă și uitată; adevărul avea să fie greșit 
interpretat și aplicat. Simbolul plănuit de Cer, să descopere mințţilor 
oamenilor evenimentele importante ale viitorului, avea să fie folosit 
pentru a împiedica răspândirea cunoștinței pe care Dumnezeu 
dorea ca lumea s-o primească. În felul acesta, prin uneltirile 
bărbaţilor ambiţioși, Satana căuta să zădărnicească planul divin 
pentru neamul omenesc. Vrăjmașul omenirii știa că adevărul 
neamestecat cu rătăcirea este o forţă în stare să mântuiască; dar 
că atunci când este folosit ca să înalțe eul și să promoveze planurile 
oamenilor, el devine o putere spre rău. 

Nabucodonosor a poruncit ca din tezaurul său bogat să se facă 
un chip mare de aur, asemănător, în trăsăturile generale, cu acela 

pe care-l văzuse în vedenie, cu excepţia materialului din care era 
făcut. Obișnuiţi cu reprezentările măreţe le zeităților lor păgâne, 
caldeeni nu făcuseră niciodată mai înainte o statuie atât de 
impresionantă și maiestoasă ca această statuie strălucitoare de 
șaizeci de coţi înălțime și șase coți grosime. Și nu este surprinzător 
că, într-o ţară în care închinarea idolatră avea o răspândire generală, 
chipul frumos și scump din câmpia Dura, reprezentând slava 
Babilonului, puterea și măreţia lui, să fie consacrat ca obiect de 
închinare. S-au luat măsuri în acest scop și un decret a fost dat ca, 
în ziua dedicării, toţi să-și dovedească loialitatea supremă faţă de 
puterea Babilonului, plecându-se înaintea chipului. 

A venit ziua rânduită, și, în câmpia Dura, s-a adunat o mulțime 
imensă „din toate popoarele, naţiunile și limbile”. În armonie cu 
porunca împăratului, atunci când sunetul muzicii a fost auzit, toată 
adunarea „a căzut la pământ și s-a închinat chipului de aur”. În 
ziua aceea memorabilă, puterile întunericului păreau că au câștigat 
o biruinţă categorică; se intenţiona ca închinarea la chipul de aur 
să devină legată permanent de formele de idolatrie instituite și 
recunoscute ca religie de stat a ţării. Satana nădăjduia prin aceasta 
să învingă planul lui Dumnezeu de a face din prezența Israelului 
captiv în Babilon un mijloc de binecuvântare pentru toate 
popoarele păgâne. 

Dar Dumnezeu hotărâse altfel. Nu toţi și-au plecat genunchiul 
în fața simbolului idolatru al puterii omenești. În mijlocul mulțimii 
de închinători erau trei bărbaţi care s-au hotărât în mod categoric 
să nu-L necinstească în felul acesta pe Dumnezeul cerului. 
Dumnezeul lor era Împăratul împăraţilor și Domnul domnilor; ei 
nu-și vor pleca genunchiul înaintea niciunei alte ființe. 

Lui Nabucodonosor, exaltat de succes, i s-a adus vestea că printre 
supușii lui se găseau unii care au îndrăznit să nu-i asculte porunca. 
Unii dintre înţelepţii invidioși pentru onorurile care fuseseră 
conferite tovarășilor credincioși ai lui Daniel, i-au adus împăratului 
la cunoșinţă încălcarea flagrantă a dorințelor lui: „Să trăieşti veşnic 
împărate!”, au exclamat ei. „... Sunt niște iudei cărora le-ai dat în 
grijă treburile ținutului Babilonului, și anume Şadrac, Meșac și 
Abed-Nego, oameni care nu ţin seama de tine, împărate. Ei nu 


slujesc dumnezeilor tăi, și nu se închină chipului de aur pe care 
l-ai înălţat tu!” 

Împăratul a poruncit ca oamenii să fie aduși înaintea lui. „El a 
întrebat: “Înadins... oare nu slujiți voi dumnezeilor mei și nu vă 
închinați chipului de aur pe care l-am înălțat?” S-a străduit prin 
ameninţări să-i determine să se unească cu mulțimea. Arătând 
către cuptorul aprins, le-a reamintit pedeapsa care-i așteaptă dacă 
vor persista în refuzul da a asculta de voia lui. Dar evreii au 
mărturisit cu hotărâre supunerea lor faţă de Dumnezeul cerului și 
credinţa lor în puterea Lui de a-i salva. Actul de prosternare 
înaintea chipului era înţeles de toţi ca un act de închinare. Un 
astfel de omagiu îl puteau da numai lui Dumnezeu. 

Când cei trei evrei stăteau înaintea împăratului, el era convins 
că ei au ceva pe care ceilalţi înţelepţi din împărăţia lui nu-l au. Ei 
fuseseră credincioși în îndeplinirea oricărei îndatoriri. El urma 
să-i treacă printr-o altă probă. Dacă își vor arăta bunăvoința de a 
se uni cu mulțimea în adorarea chipului, va fi bine pentru ei; „dar, 
dacă nu vă veţi închina”, a adăugat el, „veţi fi aruncaţi pe dată în 
mijlocul unui cuptor aprins”. Apoi, cu mâna îndreptată în sus ca 
sfidare, a întrebat: „Care este Dumnezeul acela care vă va scoate 
din mâna mea?” 

Zadarnice au fost amenințările împăratului. Nu i-au putut 
îndepărta pe bărbaţi de la ascultarea de Împăratrul Universului. 
Din istoria părinților lor, ei învăţaseră că neascultarea de Dumnezeu 
este urmată de dezonoare, dezastru și moarte și că frica de Domnul 
este începutul înțelepciunii, temelia oricărei prosperități adevărate. 
Stând liniștiți în faţa cuptorului, au zis: „Noi n-avem nevoie să-ţi 
răspundem la cele de mai sus. lată, Dumnezeul nostru, căruia îi 
slujim, poate să ne scoată din cuptorul aprins, și ne va scoate din 
mâna ta, împărate.” Credinţa lor s-a întărit atunci când au declarat 
că Dumnezeu va fi proslăvit prin eliberarea lor, și cu asigurarea 
biruitoare născută din încrederea deplină în Dumnezeu, au adăugat: 
„Și chiar dacă nu ne va scoate, să știi, împărate, că nu vom sluji 
dumnezeilor tăi, şi nici nu ne vom închina chipului de aur pe care 
l-ai înălţat!” 

Mânia împăratului nu cunoştea margini. „Nabucodonosor s-a 
umplut de mânie și și-a schimbat faţa întorcându-și privirile 

împotriva lui Șadrac, Meșac şi Abed-Nego”, reprezentanții unui 
popor rob şi disprețuit. Poruncind ca să fie încălzit cuptorul de 
șapte ori mai tare decât de obicei, le-a ordonat bărbaţilor puternici 
din armata lui să-i lege pe închinătorii Dumnezeului lui Israel, 
pregătindu-i pentru o execuţie rapidă. 

„Oamenii aceștia au fost legaţi cu izmenele, cămășile, mantalele 
și celelalte haine ale lor, și aruncaţi în mijlocul cuptorului aprins. 
Fiindcă porunca împăratului era aspră și cuptorul era neobișnuit 
de încălzit, flacăra i-a ucis pe toţi oamenii care îi aruncaseră în el 
pe Şadrac, Meșac și Abed-Nego.” 

Dar Dumezeu nu i-a uitat pe ai Săi. Când martorii Lui au fost 
aruncați în cuptorul aprins, Mântuitorul li S-a descoperit în 
persoană și împreună mergeau prin mijlocul focului. În prezența 
Domnului căldurii și al frigului, flăcările și-au pierdut puterea 
mistuitoare. 

De pe tronul său, împăratul privea așteptând să-i vadă pe bărbaţii 
care-l sfidaseră mistuiți de foc. Dar sentimentele lui de triumf 
s-au schimbat brusc. Nobilii care stăteau aproape i-au văzut fața 
pălind când a sărit de pe tron și a privit atent la flăcările strălu- 
citoare. Alarmat, împăratul s-a îndreptat către căpeteniile lui, în- 
trebându-le: „N-am aruncat noi trei oameni legaţi în mijlocul fo- 
cului?... Ei bine, eu văd patru oameni umblând slobozi în mijlocul 
focului și nevătămați; și chipul celui de-al treilea seamănă cu al 
unui Fiu de Dumnezeu.” 

De unde știa acest împărat păgân cum arată Fiul lui Dumnezeu? 
Robii evrei, care ocupau poziții de încredere în Babilon, reprezentaseră 
înaintea lui adevărul prin viaţa și caracterul lor. Când li s-a cerut 
un motiv pentru credinţa lor, ei l-au dat fără ezitare. Lămurit și 
simplu, ei prezentaseră principiile neprihănirii, învăţându-i în felul 
acesta pe cei din jurul lor despre Dumnezeul căruia I se închinau, 
ei vorbiseră despre Hristos, Răscumpărătrorul care va veni; şi în 
înfățișarea celui de-al patrulea, din mijlocul focului, împăratul 
L-a recunoscut pe Fiul lui Dumnezeu. 

lar acum, uitând de măreţia și demnitatea lui, Nabucodonosor 
a coborât de pe tron și mergând până la gura cuptorului a strigat: 
„Voi, slujitorii Celui Preaînalt, ieşiţi afară și veniţi încoace!” 


Atunci, Şadrac, Meșac și Abed-Nego au ieșit înaintea imensei 
mulțimi, arătându-se nevătămaţi. Prezenţa Mântuitorului lor îi 
ferise de vătămare și numai legăturile fuseseră arse. „Dregătorii, 
îngrijitorii, cârmuitorii și sfetnicii împăratului s-au strâns și au 
văzut că focul nu avusese nicio putere asupra trupurilor acestor 
oameni, că nici perii din capul lor nu se pârlise, hainele le rămăse- 
seră neschimbate și nici măcar miros de foc nu se prinsese de ei.” 

Chipul cel mare de aur, înălțat cu atâta fast, a fost uitat. În pre- 
zența viului Dumnezeu, oamenii se temeau și se cutremurau. Împă- 
ratul umilit a fost contrâns să recunoască: „Binecuvântat să fie Dum- 
nezeul lui Șadrac, Meșac și Abed-Nego, care a trimis pe îngerul 
Său și a izbăvit pe slujitorii săi care s-au încrezut în El, au călcat 
porunca împăratului și și-au dat mai degrabă trupurile lor decât să 
slujească și să se închine altui dumnezeu decât Dumnezeului lor!” 

Experiențele din ziua aceea l-au condus pe Nabucodonosor să 
dea un decret ca „orice om din orice popor, neam sau limbă ar fi, 
care va vorbi de rău pe Dumnezeul lui Șadrac, Meșac și Abed- 
Nego, va fi făcut bucăţi și casa lui va fi prefăcută într-un morman 
de murdării, pentru că nu este niciun alt Dumnezeu”, a susținut el 
ca motiv al poruncii, „care să poată izbăvi ca EI”. 

Cu aceste cuvinte și altele ca acestea, împăratul Babilonului s-a 
străduit să răspândească înaintea tuturor popoarelor pământului 
convingerea lui că puterea și autoritatea Dumnezeului evreilor 
erau demne de adorare supremă. Şi Dumnezeu a fost mulțumit de 
efortul împăratului de a-i arăta respectul și de a face o mărturisire 
împărătească, de supunere, tot atât de larg răspândită cum era 
Imperiul Babilonian. 

Era numai drept din partea împăratului să facă o mărturisire 
publică și să caute să-L înalte pe Dumnezeul cerului mai presus 
de toţi ceilalți zei; dar străduinţa de a-i obliga pe supușii săi să 
facă o mărturisire asemănătoare a credinţei și să arate același re- 
spect, Nabucodonosor își depășea dreptul de suveran vremelnic. 
El nu avea dreptul, nici civil și nici moral, de a-i ameninţa cu 
moartea pe oamenii aceia care refuzau să se închine chipului de 
aur. Niciodată Dumnezeu nu impune omului ascultare. El îi lasă 
pe toți liberi să aleagă cui doresc să slujească. 

Prin eliberarea slujitorilor Săi credincioși, Domnul a declarat 
că El este de partea celor oprimaţi și mustră toate puterile 
pământești care se răzvrătesc împotriva autorităţii Cerului. Cei 
trei tineri evrei au mărturisit în faţa întregului popor al Babilonului 
credința lor în Acela căruia se închinau. Ei s-au încrezut în 
Dumnezeu. În ceasul încercării lor, și-au adus aminte de făgă- 
duinţa: „Dacă vei trece prin ape, Eu voi fi cu tine; și râurile nu te 
vor îneca; dacă vei merge prin foc, nu te va arde, și flacăra nu te va 
aprinde” (Isaia 43,2). Și într-un mod minunat, credinţa lor în 
Cuvântul cel viu fusese onorată înaintea tuturor. Veștile cu privire 
la eliberarea lor minunată au fost duse în multe țări de către 
reprezentanţii diferitelor popoare care fuseseră invitați de către 
Nabucodonosor la festivitata dedicării. Prin credincioșia copiilor 
Săi, Dumnezeu a fost proslăvit pe întregul pământ. 

Învățăturile care trebuie scoase din experiențele tinerilor evrei 
de pe câmpia Dura sunt importante. În zilele noastre, multor slu- 
jitori ai lui Dumnezeu, cu toate că nu sunt făcători de rele, le va fi 
dat să sufere umilinţe și abuzuri din mâinile acelora care, inspirați 
de Satana, sunt plini de invidie și de fanatism religios. Mânia omului 
va fi trezită îndeosebi împotriva acelora care sfințesc Sabatul 
poruncii a patra; și, în cele din urmă, un decret universal îi va de- 
nunţa pe aceștia ca meritând moartea. 

Timpul de suferință dinaintea poporului lui Dumnezeu va cere 
o credinţă care să nu se clatine. Copiii Săi trebuie să facă cunoscut 
că singurul obiect al închinării lor este El și că niciun motiv, nici 
Chiar viaţa însăși, nu-i poate determina să facă cea mai mică 
concesie închinării false. Pentru inima credincioasă, poruncile 
oamenilor mărginiţi și păcătoşi se vor prăbuși fără însemnătate în 
faţa Cuvântului veșnicului Dumnezeu. Adevărul va fi ascultat, chiar 
dacă urmarea este închisoarea sau exilul, sau moartea. 

Așa cum a fost în zilele lui Șadrac Meșac şi Abed-Nego, tot 
așa, și în perioada de încheiere a istoriei pământului, Dumnezeu 
va lucra cu putere în favoarea acelora care vor sta neclintiți pentru 
dreptate. Acela care a umblat cu demnitarii iudei în cuptorul de 
foc încins, va fi cu urmașii Săi oriunde se vor afla. Prezenţa Lui 
dăinuitoare îi va mângâia și îi va susține. În timpul de strâmtorare, 


o strâmtorare care nu a mai fost de când există naţiunile, cei aleși 
ai Săi vor sta neclintiţi. Satana împreună cu toată oșitrea răului 
nu-l vor putea distruge pe cel mai slab dintre sfinții lui Dumnezeu. 
Îngerii care excelează în putere îi vor ocroti, şi, în favoarea lor, 
Iehova Se va descoperi ca „Dumnezeu al dumnezeilor”, în stare 
să-i mântuiască în chip desăvârșit pe aceia care și-au pus și își pun 
încrederea în El. 

ADEVĂRATA MĂREŢIE 


Înălțat pe culmea onoarei lumești și recunoscut chiar de către 
Inspiraţie ca „împăratul împăraţilor” (Ezechiel 26,7), Nabuco- 
donosor a atribuit pentru o vreme favorii lui Iehova slava împărăției 
și strălucirea domniei lui. Aceasta fusese situația după visul lui cu 
privire la chipul cel mare. Mintea îi fusese influențată profund de 
această vedenie și de gândul că Imperiul Babilonian, oricât de uni- 
versal era, avea să cadă în cele din urmă, alte împărăţii aveau să se 
destrame și ele, până când toate puterile pământului urmau să fie 
dominate de o împărăție întemeiată de Dumnezeul cerului, 
împărăție care nu avea să fie distrusă niciodată. Concepţia nobilă 
a lui Nabucodonosor despre planul lui Dumnezeu cu privire la 
popoare, a fost pierdută din vedere în experiența lui de mai târziu; 
totuși, atunci când spiritul lui mândru a fost umilit înaintea mulțimii 
de pe câmpia Dura, a recunoscut încă o dată că Împărăţia lui 
Dumnezeu este „o împărăție veșnică și domnia Lui este din neam 
în neam”. Idolatru prin naștere și educaţie și în fruntea unui popor 
idolatru, avea totuși un simţ înnăscut de dreptate și de echitate, și 
Dumnezeu a putut să-l folosească drept unealtă pentru pedepsirea 
celor răzvrătiți și pentru împlinirea planului divin. Ca „cel mai 
asupritor dintre popoare”, i-a fost dat lui Nabucodonosor, după 
ani de muncă răbdătoare și istovitoare, să cucerească Tirul; și 
Egiptul a căzut pradă armatelor lui victorioase; și, în timp ce adăuga 
popor după popor la Imperiul Babilonian, a adăugat și mai mult la 
faima de cel mai mare conducător al vremii. 

Nu este surprinzător că monarhul, plin de succes, atât de 
ambițios și de mândru, avea să fie ispitit să părăsească drumul 
umilinței, singurul care duce la măreția adevărată. În intevalele 
dintre războaiele de cucerire, a dat multă atenţie întăririi și 


Acest capitol se bazează pe textele din Daniel, capitolul 4. 


înfrumuseţării capitalei lui, până acolo încât cetatea Babilonului a 
devenit slava pricipală a împărăției sale, „cetatea de aur, lauda 
întregului pământ”. Pasiunea lui de constructor și reușita sa de a 
face din Babilon una dintre minunile lumii au slujit mândriei lui, 
până când a ajuns în primejdia gravă de a distruge mărturia despre 
el, de conducător înțelept, pe care Dumnezeu să-l poată folosi în 
continuare ca o unealtă pentru îndeplinirea planului divin. 

În mila Sa, Dumnezeu i-a dat împăratului un nou vis, ca să-l 
avertizeze faţă de primejdia mândriei și cursa care-i fusese întinsă 
pentru ruinarea lui. Într-oviziune de noapte, Nabucodonosor a văzut 
un copac mare, crescând în mijlocul pământului, vârful lui atingea 
cerul, iar ramurile lui se întindeau până la marginile pământului. 
Turme și cirezi din munți și de pe dealuri găseau adăpost la umbra 
lui, iar păsările cerului își clădeau cuiburile în ramurile lui. „Frun- 
zele lui erau frumoase și aveau roade multe; în ele se găsea hrană 
pentru toți... și orice făptură vie se hrănea din el.” 

Când împăratul se uita la copacul înalt, a văzut „un Străjer”, 
chiar „pe Cel Sfânt”, care S-a apropiat de copac și cu glas puternic 
a strigat: 

„Tăiaţi copacul și rupeţi ramurile; scuturaţi-i frunza și risipiţi 
roadele; fugăriţi fiarele de sub el și păsările din ramurile lui! Dar 
trunchiul cu rădăcinile lui, lăsaţi-l în pământ, și legaţi-l cu lanţuri 
de fier și de aramă, în iarba de pe câmp, ca să fie udat de roua ce- 
rului și să fie la un loc cu fiarele în iarba pământului. Inima lui de 
om i se va preface într-o inimă de fiară, și vor trece șapte vremuri 
peste el. Hotărârea aceasta a fost luată în sfatul străjerilor și pusă 
la cale înaintea sfinţilor, ca să știe cei vii că Cel Preaînalt stăpânește 
peste împărăţia oamenilor, că o dă cui Îi place și înalță pe ea pe 
cel mai de jos dintre oameni!” 

Profund tulburat de vis, care era fără îndoială o prevestire a 
necazului, împăratul l-a repetat vrăjitorilor, cititorilor în stele, 
caldeilor și ghicitorilor, dar, cu toate că visul era foarte clar, 
niciunul dintre înţelepţi nu l-a putut tâlcui. 

Încă o dată, în acest popor idolatru, avea să fie dată mărturia 
cu privire la faptul că numai aceia care ÎI iubesc şi se tem de 
Dumnezeu pot înțelege tainele Împărăției cerului. Împăratul, în 

încurcătura în care se găsea, a trimis după Daniel, robul lui, un 
bărbat apreciat atât pentru integritatea și pentru hotărârea lui, 
cât și pentru înţelepciunea sa fără egal. 

Când Daniel, ca răspuns la chemarea imperială, a venit înaintea 
împăratului, Nabucodonosor i-a zis: „Beltșaţare, căpetenia vrăjito- 
rilor, știu că ai în tine duhul dumnezeilor celor sfinți și că pentru 
tine nicio taină nu este grea; deci tâlcuiește-mi vedeniile, pe care 
le-am avut în vis”. După ce a relatat visul, Nabucodonosor a 
adăugat: „Beltșaţar, tâlcuiește-l, fiindcă toţi înţelepţii din împărăţia 
mea nu pot să-l tâlcuiască; tu însă poţi, căci ai în tine duhul 
dumnezeilor sfinți”. 

Însemnătatea visului era lămurită pentru Daniel, iar înţelesul 
l-a șocat. Văzând ezitarea și tulburarea lui Daniel, împăratul și-a 
exprimat simpatia faţă de slujitorul lui. „Beltșaţare, a zis el, să nu 
te se tulbure visul și tâlcuirea lui!” 

„Domnul meu”, a răspuns Daniel, „visul acesta să fie pentru 
vrăjmașii tăi și tâlcuirea lui să fie pentru potrivnicii tăi”. 

Prorocul și-a dat seama că Dumnezeu pusese asupra lui datoria 
solemnă de a-i descoperi lui Nabucodonosor judecata care era 
gata să cadă peste el datorită mândriei și aroganţei lui. Daniel a 
trebuit să interpreteze visul în limbajul pe care împăratul îl putea 
înţelege; și, deși conţinutul lui îngrozitor l-a făcut să ezite, a trebuit 
să declare adevărul, oricare ar fi fost urmările pentru el. 

Apoi, Daniel a făcut cunoscut mandatul Celui Atoputernic: 
„Copacul pe care l-ai văzut”, a zis el, „care se făcuse atât de mare 
și de puternic, încât i se înălța vârful până la ceruri și se vedea de 
la toate capetele pământului; copacul acesta, a cărui frunză era 
aşa de frumoasă și care avea roade atât de multe și în care era 
hrană pentru toţi, sub care se adăposteau fiarele câmpului și în 
ramurile căruia își făceau cuiburile păsările cerului, ești tu, împă- 
rate, care ai ajuns mare și puternic, a cărui mărime a crescut și 
s-a înălțat până la ceruri, și a cărui stăpânire se întinde până la 
marginile pământului. 

Împăratul a văzut pe un Străjer și pe Cel Preaînalt pogorân- 
du-se și zicând: "Tăiaţi copacul, și nimiciţi-l; dar trunchiul cu 
rădăcinile lăsaţi-l în pământ, și legaţi-l cu lanţuri de fier și de aramă, 


în iarba de pe câmp, ca să fie udat de roua cerului și să stea la un 
loc cu fiarele câmpului, până vor trece șapte vremi peste el’. Iată 
tâlcuirea acestui fapt, împărate, iată hotărârea Celui Preaînalt, 
care se va împlini asupra domnului meu împăratul. Te vor izgoni 
din mijlocul oamenilor, vei locui la un loc cu fiarele câmpului și îţi 
vor da să mănânci iarbă ca la boi; vei fi udat de roua cerului și 
șapte vremuri vor trece peste tine, până vei cunoaște că Cel 
Preaînalt stăpânește împărăţia oamenilor și o dă cui vrea. Porunca 
să se lase trunchiul cu rădăcinile copacului, înseamnă că împărăția 
ta îți va rămânea ţie îndată ce vei recunoaște stăpânirea Celui ce 
este în ceruri.” 

După ce a interpretat cu credincioșie visul, Daniel l-a îndemnat 
pe monarhul cel îngâmfat să se pocăiască și să se întoarcă la 
Dumnezeu ca, printr-o viaţă curată, să îndepărteze nenorocirea 
care-l ameninţa. „De aceea, împărate”, l-a rugat prorocul, „pla- 
că-ţi sfatul meu! Pune capăt păcatelor tale și trăiește în neprihănire, 
rupe-o cu nelegiuirile tale și ai milă de cei nenorociti, și poate că ți 
se va prelungi fericirea!” 

Pentru o vreme, impresia avertizării și sfatul prorocului au fost 
puternice asupra lui Nabucodonosor; dar inima care nu este 
schimbată prin harul lui Dumnezeu pierde repede impresiile 
Duhului Sfânt. Îngăduința de sine și ambiția nu fuseseră eradicate 
din inima împăratului, i iar, mai târziu, aceste trăsături au apărut 
iarăși. În ciuda îndrumărilor date cu atâta îndurare și a avertizărilor 
cu privire la experienţa trecută, Nabucodonosor a îngăduit iarăși 
ca spiritul de invidie împotriva împărăţiilor care aveau să urmeze, 
să-l ia în stăpânire. Conducerea lui, care până atunci fusese într-o 
mare măsură dreaptă și îngăduitoare, a devenit apăsătoare. 
Împietrindu- și inima, a folosit capacităţile date de Dumnezeu 
pentru proslăvirea de sine, înălțându-se mai presus de Dumnezeu 
care-i dăduse viaţa și puterea. 

Timp de luni de zile, judecata lui Dumnezeu a întârziat. Dar în 
loc să fie condus la pocăință, prin această îngăduință, împăratul a 
dat frâu liber mândriei până acolo încât a pierdut încrederea în 
interpretarea visului și și-a disprețuit anii lui de mai înainte. 

La un an după ce a primit avertizarea, Nabucodonosor, plim- 
bându-se pe acoperișul palatului său și cugetând cu mândrie atât 

la puterea lui de conducător, cât și la reușitele lui de constructor, 
a exclamat: „Oare nu este acesta Babilonul cel mare, pe care mi 
l-am zidit eu, ca loc de ședere împărătească, prin puterea bogăției 
mele și spre slava măreției mele?” 

Chiar când trufia îngâmfată era încă pe buzele împăratului, un 
glas din cer a făcut cunoscut că timpul de judecată rânduit de 
Dumnezeu venise. În cazul lui s-a auzit hotărârea lui Iehova: „Află, 
împărate Nabucodonosor, că ţi s-a luat împărăţia! Te vor izgoni 
din mijlocul oamenilor și vei locui la un loc cu fiarele câmpului; îţi 
vor da să mănânci iarbă ca la boi, și vor trece șapte vremuri peste 
tine, până vei recunoaște că Cel Preaînalt stăpânește peste 
împărăţia oamenilor și că o dă cui vrea.” 

Într-o clipă, rațiunea pe care Dumenzeu i-o dăduse i-a fost 
luată; judecata pe care împăratul o socotea desăvârșită, înţelepciunea 
cu care se mândrea i-au fost luate, iar acela care odinioară fusese 
un conducător puternic, a devenit un maniac. Mâna lui nu mai 
putea ține sceptrul. Soliile de avetizare nu fuseseră luate în seamă; 
acum, lipsit de puterea pe care Creatorul i-o dăduse și alungat 
dintre oameni, Nabucodonosor „a mâncat iarbă ca boii, trupul i-a 
fost udat de roua cerului, până i-a crescut părul ca penele vulturului 
și unghiile ca ghearele păsărilor”. 

Timp de șapte ani, Nabucodonosor a fost o uimire pentru supușii 
lui; timp de șapte ani, a fost umilit înaintea lumii întregi. Apoi 
judecata i-a fost reabilitată și, ridicându-și ochii în umilinţă către 
Dumnezeul cerului, a recunoscut mâna divină în pedepsirea lui. 
Într-o proclamaţie publică și-a recunoscut vinovăția și mila cea 
mare a lui Dumnezeu în vindecarea lui. „După trecerea vremii 
sorocite”, a declarat el, „eu, Nabucodonosor, am ridicat ochii spre 
cer și mi-a venit iarăși mintea la loc. Am binecuvântat pe Cel 
Preaînalt, am lăudat și slăvit pe Cel ce trăiește veșnic. Acela a 
cărui stăpânire este veșnică și a cărui împărăție dăinuie din neam 
în neam. Toţi locuitorii pământului sunt nimic înaintea Lui; El 
face ce vrea cu oastea cerurilor și cu locuitorii pământului, și 
nimeni nu poate să stea împotriva mâniei Lui, nici să-l zică: "Ce 
faci? 

În vremea aceea, mi-a venit mintea înapoi; și slava împărăției 
mele, măreţia și strălucirea mea mi s-au dat înapoi; sfetnicii și 


mai-marii mei din nou m-au căutat; am fost pus iarăși peste 
împărăţia mea, și puterea mea a crescut.” 

Monarhul, atât de mândru odinioară, a devenit copilul umil al 
lui Dumnezeu; conducătorul tiran și arogant a devenit un împărat 
înțelept și îndurător. Acela care ÎI sfidase şi ÎI hulise pe Dumnezeul 
cerului, a recunoscut acum puterea Celui Preaînalt și cu seriozitate 
a căutat să promoveze temerea de Iehova și fericirea supușilor 
lui. Sub mustrarea Aceluia care este Împăratul împăraților și 
Domnul domnilor, Nabucodonosor a învăţat, în cele din urmă, 
lecţia pe care toţi conducătorii trebuie să o înveţe, și anume că 
adevărata măreție constă într-o bunătate adevărată. L-a recunoscut 
pe Iehova ca Dumnezeul cel viu, zicând: „Acum eu, Nabucodonosor, 
laud, înalt și slăvesc pe Împăratul cerurilor, căci toate lucrările 
Lui sunt adevărate și El poate să smerească pe cei ce umblă cu 
mândrie”. 

Planul lui Dumnezeu ca cea mai mare împărăție a lumii să 
descopere lauda Sa a fost împlinit. Această proclamaţie publică, 
în care Nabucodonosor a recunoscut mila, bunătatea și autoritatea 
lui Dumnezeu, a fost ultimul act al vieţii lui raportat în istoria 
sfântă. 

Către încheierea vieţii lui Daniel, au avut loc schimbări mari în țara în 
care, cu peste șaizeci de ani înainte, el și tovarășii lui evrei fuseseră aduși 
robi. Nabucodonosor, conducătoul celui „mai asupritor dintre popoare” 
(Ezechiel 28,7), murise, iar Babilonul, „cel a cărui slavă umplea tot 
pământul” (Ieremia 51,41), trecuse sub conducerea neînțeleaptă 
a urmașilor lui, și treptat, dar sigur, urmarea a fost destrămarea. 

Datorită nebuniei și slăbiciunii lui Belșaţar, nepotul lui Nabuco- 
donosor, Babilonul cel îngâmfat avea să cadă în curând. Având 
acces, în tinereţe, la o parte din autoritatea imperială, Belșaţar s- 
a proslăvit în puterea lui și și-a înălţat inima împotriva Dumnezeului 
cerului. A avut multe ocazii să cunoască voinţa divină și să înțeleagă 
răspunderea de a-i da ascultare. Avusese cunoștință de alungarea 
bunicului său, prin hotărârea lui Dumnezeu, din societatea 
oamenilor și era la curent cu pocăința lui Nabucodonosor și cu 
vindecarea lui supranaturală. Dar Belșaţar a lăsat ca iubirea de 
plăceri și proslăvirea de sine să șteargă lecţiile pe care nu trebuia 
să le uite niciodată. A risipit ocaziile date lui cu atâta îndurare și a 
neglijat să folosească mijloacele pe care le avea la îndemână pentru 
cunoașterea mai deplină a adevărului. Belșaţar a trecut cu 
indiferenţă pe lângă ceea ce Nabucodonosor câștigase până la urmă 
cu preţul unei umilinţe și suferinţe nespuse. 

N-a trecut mult și a venit lovitura. Babilonul a fost asediat de 
Cirus, nepotul lui Darius Medul și comandantul-șef al armatelor 
unite ale mezilor și perșilor. Dar înăuntrul fortăreței de aramă, în 
aparenţă de neînvins, cu zidurile ei masive și cu porţile de aramă, 
ocrotită de fluviul Eufrat și asigurată cu hrană din belșug, monarhul 
îngâmfat se simţea în siguranţă și-și petrecea timpul în veselie și 
petreceri. 


Acest capitol se bazează pe textele din Daniel, capitolul 5. 


În mândria și în aroganța lui, cu un simțământ înșelător de 
siguranţă, Belșaţar „a făcut un ospăț mare celor o mie de mai-mari 
ai săi și a băut vin înaintea lor”. Toate atracțiile pe care bogăţia și 
puterea le pot inspira au adăugat la strălucirea priveliștei. Femei 
frumoase, cu farmecele lor, erau printre invitaţii prezenţi la os- 
pățul împărătesc. Bărbaţi de geniu și de cultură se găseau acolo. 
Prinţi și bărbaţi de stat au băut vinul ca apa și s-au îmbătat sub 
influenţa lui înnebunitoare. 

Cu raţiunea detronată prin îmbătare, fără rușine și stăpânit de 
pasiuni josnice, însuși împăratul a luat conducerea acestei ocazii 
zgomotoase. În cursul petrecerii, „a poruncit să aducă vasele de 
aur și de argint pe care Nabucodonosor le luase din Templul de la 
Ierusalim ca să bea cu ele împăratul și mai-marii lui, nevestele și 
țiitoatele lui”. Împăratul dorea să dovedească că nimic nu era prea 
sfânt ca să nu fie atins de mâna lui. „S-au adus îndată vasele de 
aur... și au băut din ele împăratul și mai-marii lui, nevestele și 
țiitoarele lui. Au băut vin și au lăudat pe dumnezeii de aur, de 
argint de aramă și de fier, de lemn și de piatră.” 

Departe de Belșaţar gândul că un Martor ceresc era de faţă la 
petrecerea lui idolatră, că un Observator divin, necunoscut, privea 
la scena profanării, auzea petrecerea hulitoare și vedea idolatria. 
Dar, în curând, Oaspetele neinvitat Și-a făcut simțită prezenţa. 
Când petrecerea era în toi, a apărut o mână și a scris pe zidurile 
palatului litere care străluceau ca focul — cuvinte care, deși 
necunoscute marii mulțimi, erau o prevestire de nenorocire pentru 
conștiința acum trezită a împăratului și a invitaţilor lui. 

Petrecerea îngâmfată s-a potolit îndată, când bărbaţii și femeile, 
cuprinși de o groază de nedescris, priveau mâna care scria încet 
literele misterioase. Pe dinaintea lor treceau, ca într-o priveliște 
panoramică, faptele lor nelegiuite; aveau simțământul că erau aduși 
înaintea barei de judecată a veșnicului Dumnezeu, a cărui putere 
tocmai o sfidaseră. Acolo unde, cu câteva clipe înainte, fuseseră 
râsete și vorbe de duh hulitoare, erau feţe palide și strigăte de 
spaimă. Când Dumnezeu îi face pe oameni să se teamă, ei nu-și 
pot ascunde intensitatea groazei. 

Belșaţar era cel mai îngrozit dintre toţi. El fusese acela care, 
mai presus de toți ceilalți, era răspunzător pentru răzvrătirea îm- 
potriva lui Dumnezeu, care, în noaptea aceea, ajunsese la culme 
în Imperiul Babilonian, în prezenţa Veghetorului nevăzut, 
reprezen-tantul Aceluia a cărui putere fusese sfidată și al cărui 
Nume fusese hulit, împăratul era paralizat de frică. Conștiinţa i-a 
fost trezită. „Încheieturile șoldurilor și genunchii i s-au lovit unul 
de altul.” Belșaţar se ridicase în mod nelegiuit împotriva 
Dumnezeului cerului și se încrezuse în propria putere, fără să 
gândească că cineva ar fi putut îndrăzni să-i spună: „De ce te porți 
astfel?”; dar acum și-a dat seama că trebuia să dea socoteală pentru 
isprăvnicia în-credinţată și că pentru ocaziile pierdute și pentru 
atitudinea sfidă-toare nu putea aduce nicio scuză. 

Zadarnic a încercat împăratul să citească literele înflăcărate. 
Acolo se ascundea un secret pe care nu-l putea pătrunde, o putere 
pe care n-o putea înţelege și nici nega. Disperat, s-a îndreptat pentru 
ajutor către înțelepții din împărăţia lui. Strigătul său înnebunit a 
răsunat în acea adunare, chemându-i pe astrologi, pe haldei și pe 
vrăjitori să citească scrierea. „Oricine va citi scrisoarea aceasta”, 
a făgăduit el, „și mi-o va tâlcui, va fi îmbrăcat cu purpură, va purta 
un lănţișor de aur la gât și va avea locul al treilea în cârmuirea 
împărăției.” Dar apelul lui cu oferta de recompensă bogată nu a 
avut niciun ecou în rândul sfătuitorilor săi de încredere. Înţelep- 
ciunea cerească nu poate fi nici cumpărată și nici vândută. „Toți 
înţelepţi... n-au putut nici să citească scrierea și nici să o tâlcuiască 
împăratului.” Ei n-au fost mai capabili să citească literele 
misterioase decât fuseseră înţelepţii unei generaţii anterioare să 
tâlcuiască visurile lui Nabucodonosor. 

Atunci, împărăteasa-mamă și-a adus aminte de Daniel, care, 
cu jumătate de veac mai înainte, îi făcuse cunoscut împăratului 
Nabucodonosor visul cu chipul cel mare și tâlcuirea lui. „Să trăiești 
veșnic, împărate!” a zis ea. „Să nu ţi se tulbure gândurile tale și să 
nu ţi se îngălbenească fața! În împărăţia ta este un om, care are în 
el duhul dumnezeilor celor sfinţi; și, pe vremea tatălui tău, s-au 
găsit la el lumini, pricepere și o înţelepciune dumnezeiască. De 
aceea, împăratul Nabucodonosor... l-a pus mai-mare peste vrăjitori, 


cititori în stele, haldei, ghicitori, și anume, pentru că s-a găsit la el, 
la Daniel, numit de împărat Beltșaţar, un duh înalt, știință și 
pricepere, putinţa să tâlcuiască visele, să lămurească întrebările 
grele și să dezlege lucrurile încâlcite. Să fie chemat dar Daniel, și 
el îţi va da tâlcuirea!” 

„Atunci, Daniel a fost adus înaintea împăratului.” Făcând efort 
să-și recâștige sângele rece, Belșaţar i-a spus prorocului: „Tu ești 
Daniel acela, unul din prinșii de război ai lui Iuda, pe care i-a adus 
aici din Iuda tatăl meu împăratul? Am aflat despre tine că ai duhul 
dumnezeilor, și că în tine se găsesc lumini, pricepere și o în- 
țelepciune nemaipomenită. Au adus înaintea mea pe înţelepţi și 
pe cititorii în stele, ca să citească aceste cuvinte. Am aflat că tu 
poţi să tâlcuiești și să dezlegi întrebări grele; acum, dacă vei putea 
să citeşti scrierea aceasta și să mi-o tâlcuiești, vei fi îmbrăcat cu 
purpură, vei purta un lănţișor de aur la gât și vei avea locul al trei- 
lea în cârmuirea împărăției.” 

Înaintea acelei gloate, Daniel, fără să fie impresionat de 
făgăduinţele împăratului, a stat într-o demnitate liniștită, ca slujitor 
al Celui Preaînalt, nu ca să spună cuvinte lingușitoare, ci ca să 
interpreteze solia nenorocirii. „Tine-ţi darurile”, a zis el, „și dă 
altuia răsplătirile tale! Totuși voi citi împăratului scrierea și i-o 
voi tâlcui.” 

Mai întâi, prorocul i-a reamintit lui Belșaţar lucrurile pe care 
el le cunoștea, dar care nu-l învăţaseră lecţia umilinţei care l-ar fi 
putut salva. A vorbit despre păcatul lui Nabucodonosor și despre 
căderea lui, precum și despre procedeele lui Dumnezeu cu el — 
stăpânirea și slava date lui, judecata divină pentru mândria sa și, 
ca urmare, recunoașterea milei și puterii Dumnezeului lui Israel; 
iar după aceea, prin cuvinte curajoase și apăsate, l-a mustrat pe 
Belșaţar pentru marea lui nelegiuire. El i-a pus împăratului înainte 
păcatul, arătându-i lecțiile pe care ar fi trebuit să le înveţe, dar nu 
le-a învăţat. Belșaţar nu învățase din experienţa bunicului său și 
nici nu luase aminte la avertismentele cu privire la evenimentele 
atât de semnificative pentru el. Ocazia cunoașterii și ascultării de 
Dumnezeul cel adevărat îi fusese dată, dar nu pusese la inimă și 
era pe punctul de a recolta urmările răzvrătirii lui. 

„Dar tu, Belşaţare”, a declarat prorocul, „nu ţi-ai smerit inima, 
măcar că ai știut toate aceste lucruri. Ci te-ai înălțat împotriva 
Domnului cerurilor; vasele de aur din casa Lui au fost aduse 
înaintea ta și aţi băut cu ele, tu și mai-marii tăi, nevestele și țiitoarele 
tale; ai lăudat pe dumnezeii de argint și de aur, de aramă, de fier și 
de piatră, care nici nu văd, nici nu aud și nici nu pricep nimic, și 
n-ai slăvit pe Dumnezeul în mâna căruia este suflarea ta și toate 
căile tale! De aceea a trimis El acest cap de mână, care a scris 
scrierea aceasta.” 

Îndreptându-se către solia trimisă de Cer pe zid, prorocul a 
citit: „Mene, mene, tekel, upfarsin” („Numărat, numărat, cântărit 
și împărţit”). Mâna care scrisese literele nu se mai vedea, dar aceste 
cuvinte străluceau cu o claritate teribilă; iar acum, cu respirația 
întretăiată, poporul asculta în timp ce bătrânul proroc declara: 
„lată tâlcuirea acestor cuvinte. Numărat, înseamnă că Dumnezeu 
ti-a numărat zilele domniei și i-a pus capăt. Cântărit, înseamnă 
că ai fost cântărit în cumpănă și ai fost găsit ușor! Împărțit, 
înseamnă că împărăţia ta va fi împărțită și dată mezilor și perșilor!” 

În acea ultimă noapte de nebunie, Belșaţar împreună cu 
căpăteniile umpluseră măsura vinovăţiei lor și a vinovăţiei împărăției 
caldeene. Mâna înfrânătoare a lui Dumnezeu nu mai putea înde- 
părta nenorocirea care era gata să vină. Prin nenumărate providenţe, 
Dumnezeu căutase să-i înveţe respectul față de Legea Sa. „Am 
voit să vindecăm Babilonul”, a spus El despre aceia a căror judecată 
ajungea acum până la cer; „dar nu s-a vindecat!” (Ieremia 51,9). 
Datorită unei pervertiri ciudate a inimii omenești, Dumnezeu a 
socotit, în cele din urmă, necesar să dea sentinţa irevocabilă. 
Belșaţar avea să cadă, iar împărăţia lui urma să treacă în alte mâini. 

Când prorocul a încetat să mai vorbească, împăratul a poruncit 
să i se aducă onorurile făgăduite; și „l-au îmbrăcat pe Daniel cu 
purpură și i-au dat un lănţişor de aur la gât și au dat de ştire că 
avea locul al treilea în cârmuirea împărăției”. 

Cu mai mult de un veac înainte, Inspirația prevestise că 
„noaptea... plăcerii”, în timpul căreia împăratul și sfetnicii lui se 
întreceau în hulă împotriva lui Dumnezeu, avea să fie schimbată 
în groază și distrugere. lar acum, într-o succesiune rapidă, 


evenimentele importante veneau unul după altul, exact așa cum 
fusese descrise în Scripturile profetice, cu mulți ani înainte ca 
personajele principale ale dramei să se fi născut. 

Pe când era încă în sala de petrecere, înconjurat de aceia a 
căror soartă fusese sigilată, împăratul a fost informat de un sol că 
„Cetatea este luată” de vrăjmaș, deși el se simţise așa se sigur în 
fața planurilor acestuia; „că trecătorile sunt luate..., iar oamenii 
de război îngroziţi” (vers. 31.32). Chiar în timpul când el și nobilii 
săi beau din vasele sfinte ale lui Iehova și îi lăudau pe zeii lor de 
argint și de aur, mezii și perșii, care abătuseră Eutratul de pe albia 
lui, înaintau în inima cetăţii nepăzite. Armata lui Cirus era acum 
sub zidurile palatului; cetatea era plină de soldaţi ai vrăjmașului 
„ca niște lăcuste” (vers. 14), și strigătele lor triumfătoare puteau 
fi auzite mai presus de strigătele disperate ale petrecăreţilor 
îngroziți. 

„Dar chiar în noaptea aceea, Belșaţar, împăratul haldeilor, a 
fost omorât”, și un monarh străin s-a așezat pe tron. 

Prorocii evrei vorbiseră lămurit cu privire la felul în care avea 
să cadă Babilonul. Când Dumnezeu le descoperise în vedenie 
evenimentele viitorului, ei exclamaseră; „Cum s-a luat Șeșacul! 
Cum a fost cucerit acela a cărui slavă umplea tot pământul! Cum 
s-a rupt și s-a sfărâmat ciocanul întregului pământ! Babilonul este 
nimicit în mijlocul neamurilor!... De strigătul luării Babilonului se 
cutremură pământul, și se aude un strigăt de durere printre 
neamuri.” 

„Deodată cade Babilonul și este zdrobit!... Pustiitorul aruncă 
asupra lui, asupra Babilonului, vitejii Babilonului sunt prinși și li 
se sfărâmă arcurile. Căci Domnul este un Dumnezeu care 
răsplătește! El va da negreșit fiecăruia plata cuvenită lui! Și anume, 
voi îmbăta pe voievozii și înţelepții lui, pe cârmuitorii, pe căpeteniile 
și pe vitejii lui; vor adormi somnul cel de veci și nu se vor mai 
trezi, zice Împăratul, al cărui Nume era Domnul oștirilor.” 

„Ti-am întis o cursă și ai fost prins, Babilonule, fără să te aștepți. 
Ai fost ajuns, apucat, pentru că au luptat împotriva Domnului. 
Domnul Şi-a deschis casa de arme și au scos din ea armele mâniei 
Lui; căci aceasta este lucrarea Domnului Dumnezeului oștirilor, 

în ţara haldeilor.” 

„Așa vorbește Domnul oștirilor: "Copiii lui Israel și copiii lui 
Tuda sunt apăsaţi împreună; toţi cei ce i-au dus robi îi opresc și nu 
vor să le mai dea drumul. Dar puternic este Răzbunătorul lor, El, 
al cărui Nume este Domnul oștirilor. El le va apăra pricina, ca să 
se dea odihnă ţării și să-i facă pe locuitorii Babilonului să tremure” 
(Ieremia 51,41; 50,23.16; 51,8.56.57;, 50,24.25.33.34). 

În felul acesta, „zidurile cele largi ale Bailonului vor fi surpate, 
și porțile lui cele înalte vor fi arse cu foc”. „Voi face să înceteze 
mândria celor trufași”, zice Domnul, „și voi dobori semeţia celor 
asupritori... Și astfel, Babilonul, podoaba împăraţilor, falnica 
mândrie a haldeilor, va fi ca Sodoma și Gomora”, un loc blestemat 
pe veci. „El nu va mai fi locuit”, a declarat Inspirația, „nu va mai 
fi niciodată popor în el. Arabul nu-și va mai întinde cortul acolo și 
păstorii nu-și vor mai ţărcui turmele acolo, ci fiarele pustiiei își 
vor face culcușul acolo, bufniţele îi vor umple casele, struții vor 
locui acolo și stafiile se vor juca acolo. Șacalii vor urla în casele lui 
împărătești pustii, și câinii sălbatici în casele lui de petrecere...” 
„Voi face din ei un culcuș de arici și o mlaștină și îl voi mătura cu 
mătura nimicirii, zice Domnul oștirilor” (Ieremia 51,58; Is. 13,11. 
19-22; 14,23). Către ultimul conducător la Babilonului, așa cum 
fusese și către primul, venise sentința Veghetorului divin: „Află 
împărate... că ţi s-a luat împărăţia” (Daniel 4,31). 

„Pogoară-te și șezi în ţărână, fecioară, fiica Babilonului; șezi 
pe pământ, fără scaun de domnie... Șezi într-un colț și taci, fata 
haldeilor! căci nu te vor mai numi împărăteasa împăraţilor. Mă 
mâniasem pe poporul Meu, Îmi pângărisem moștenirea și-i 
dădusem în mâinile tale; dar tu n-ai avut milă de ei... Tu ziceai: 'În 
veci voi fi împărăteasă!” și nu te-ai gândit, nici nu ai visat că lucrul 
acesta are să se sfârșească. Ascultă însă acum, tu cea dedată 
plăcerilor, care stai fără grijă și zici în inima ta: "Eu și numai eu, 
nu voi fi niciodată văduvă și nici lipsită de copii! Și totuși aceste 
două lucruri ți se vor întâmpla deodată, în aceeași zi: și pierderea 
copiilor și văduvia; vor cădea asupra ta cu putere mare, în ciuda 
vrăjitoriilor tale și multelor tale descântece. Căci te încredeai în 
răutatea ta și ziceai: "Nimeni nu mă vede! Înţelepciunea și știința 


ta te-au amăgit, tu ziceai în inima ta: "Eu și numai eu”. De aceea, 
nenorocirea va veni peste tine fără să-i vezi zorile; urgia va cădea 
peste tine fără să o poţi împăca; și, deodată, va veni peste tine 
prăpădul, pe neașteptate. Vino dar cu descântecele tale și cu multi- 
mea vrăjitoriilor tale, cărora ţi-ai închinat munca ta din tinerețe; 
poate că vei putea să tragi vreun folos din ele, poate că vei izbuti. 
Te-ai obosit tot întrebând: să se scoale dar și să te scape cei ce 
împart cerul, care pândesc stelele, care vestesc, după lunile noi, 
ce are să ți se întâmple! lată-i, au ajuns ca miriștea... și nu va fi 
nimeni care să-ţi vină în ajutor” (Isaia 47,1-15). 

Fiecărui popor, care a apărut pe scena lumii, i s-a îngăduit să-și 
ocupe locul pe pământ pentru ca să vadă dacă va împlini planurile 
Străjerului și ale Celui Sfânt. Prorocia a trasat ridicarea și creşte- 
rea marilor imperii ale lumii: Babilonian, Medo-Persan, Grec și 
Roman. Istoria s-a repatat cu fiecare dintre acestea și cu alte po- 
poare mai puţin puternice. Fiecare și-a avut perioada lui de 
încercare; fiecare a căzut, slava s-a stins, iar puterea l-a părăsit. 

În timp ce popoarele au respins principiile lui Dumnezeu şi 
prin această respingere și-au atras ruina, un plan divin, mai presus 
de ele, a fost la lucru în mod lămurit de-a lungul veacurilor. Acest 
lucru l-a văzut prorocul Ezechiel în tabloul minunat descoperit 
lui în timpul robiei în ţara caldeilor, când, înaintea privirii lui uluite, 
s-au perindat simbolurile care descopereau o Putere Atotstăpâni- 
toare, care are de-a face cu acţiunile conducătorilor pământești. 

Pe malurile pârâului Chebar, Ezechiel a văzut o furtună care 
părea că vine de la miazănoapte, „un nor gros și un snop de foc care 
răspândea de jur împrejur o lumină strălucitoare ca o aramă 
lustruită”. Un număr de roți, intersectându-se una cu alta, erau 
mișcate de patru fiinţe vii. Deasupra tuturor acestora, „era ceva ca 
o piatră de safir în chipul unui scaun de domnie; pe acest chip de 
scaun de domnie se vedea ca un chip de om care ședea pe el”. „La 
heruvimi, se vedea ceva ca o mână de om sub aripile lor” (Ezechiel 
1,4.26; 10,8). Aranjamentul roților era atât de complicat, încât, la 
prima vedere, păreau a fi în confuzie; cu toate acestea, se mișcau 
într-o armonie desăvârșită. Fiinţele cerești, susținute și conduse de 
mâna aflată sub aripile heruvimului, împingeau acele roți; deasupra 
lor, pe un scaun de domnie de safir, stătea Cel Veşnic; iar în jurul 

tronului era un curcubeu, emblema îndurării divine. 

După cum acele roți complicate erau sub călăuzirea mâinii de 
sub aripile heruvimului, tot așa complicata desfășurare a evenimen- 
telor omenești este sub controlul divin. În mijlocul frământărilor 
şi tumultului popoarelor, El, care stă deasupra heruvimilor, 
călăuzeşte încă problemele acestui pământ. 

Istoria naţiunilor ne vorbește astăzi. Fiecărei națiuni și fiecăruia 
personal, Dumnezeu le-a desemnat un loc în marele Său plan. 
Astăzi, indivizi și popoare sunt puși la încercare cu ajutorul 
balanței din mâna Acelui care nu face nicio greșeală. Toţi își 
hotărăsc soarta prin propria alegere, iar Dumnezeu dirijează totul 
pentru împlinirea planurilor Sale. 

Prorociile pe care Marele EU SUNT le-a dat în Cuvântul Său, 
unind o verigă cu alta în lanţul evenimentelor, de la veșnicia trecută 
la veşnicia viitorului, ne spun unde ne găsim astăzi în desfășurarea 
veacurilor și ce se poate aștepta în timpul care vine. Tot ce prorocia 
a prevestit că se va împlini, până în vremea de astăzi, a fost înre- 
gistrat pe paginile istoriei și putem fi siguri că tot ce trebuie să 
vină se va împlini la vreme. Astăzi, semnele vremurilor declară că 
ne găsim în pragul unor evenimente mari și solemne. Totul în lumea 
noastră este în mișcare. Înaintea ochilor noștri se împlinește 
prorocia Mântuitorului cu privire la evenimentele ce vor precede 
venirea Sa: „Veţi auzi de războaie și vești de războaie... Un neam 
se va scula împotriva altui neam și o împărăție împotriva altei 
împărăţii, şi, pe alocurea, vor fi cutremure de pământ, foamete și 
ciumi” (Matei 24,6.7). 

Timpul este de un inters copleștitor pentru toţi cei vii. Codu- 
cătorii şi oamenii de stat, bărbaţi care ocupă poziţii de încredere 
și autoritate, bărbaţi și femei din toate clasele sociale au atenţia 
îndreptată asupra evenimentelor care au loc în jurul nostru. Ei 
sunt atenţi la relaţiile care există între popoare. Ei observă inten- 
sitatea care pune stăpânire pe orice element al naturii și recunosc 
că un eveniment de amploare și hotărâtor este gata să se producă 
— că lumea este în pragul unei crize uluitoare. 

Biblia și numai Biblia ne dă o vedere corectă a acestor lucruri. 
Aici sunt descoperite scenele marelui final în istoria lumii noastre, 
evenimentele care își aruncă deja umbrele înainte, sunetul 


apropierii lor făcând pământul să tremure, iar inimile oamenilor 
să se topească de groază. 

„lată, Domnul deșartă ţara și o pustiește, îi răstoarnă faţa și 
risipește locuitorii..., ei călcau legile, nu ţineau poruncile și rupeau 
legământul cel veşnic! De aceea, mănâncă blestemul ţara și suferă 
locuitorii ei pedeapsa nelegiuirilor lor” (Isaia 24,1-6). 

„Vai! Ce zi! Da, ziua Domnului este aproape, vine ca o pustiire 
de la Cel Atotputernic... S-au uscat seminţele sub bulgări; grânarele 
erau goale, hambarele sunt stricate, căci s-a stricat semănătura! 
Cum gem vitele! Cirezile de boi umblă buimace, căci nu mai au 
pășune; chiar și turmele de oi suferă!” „Via este prăpădită, smochi- 
nul este veștejit, rodiul, finicul, mărul toţi pomii de pe câmp s-au 
uscat... Şi s-a dus bucuria de la copiii oamenilor!” (Ioel 1,15-18.12) 

„Cum mă doare înăuntrul inimii mele!... Nu pot să tac! Căci 
auzi, suflete, sunetul trâmbiţei și strigătul de război! Se vestește 
dărâmare peste dărâmare, căci toată ţara este pustiită” (Ieremia 
4,19.20). „Vai! căci ziua aceea este mare; niciuna nu a fost ca ea. 
Este o vreme de necaz pentru Iacov; dar Iacov va fi izbăvit din ea” 
(Ieremia 30,7). „Pentru că zici: Domnul este locul meu de adăpost! 
și faci din Cel Preaînalt turnul tău de scăpare, de aceea nicio 
nenorocire nu te va ajunge, nicio urgie nu se va apropia de cortul 
tău” (Psalmi 91,9.10). 

„Fiica Sionului... acolo te va răscumpăra Domnul din mâna 
vrăjmașilor tăi. Căci acum multe neamuri s-au strâns împotriva ta 
și zic: Să fie pângărită, ca să ne vadă ochii împlinindu-ni-se dorinţa 
faţă de Sion! Dar ei nu cunosc gândurile Domnului, și nu-l înțeleg 
planurile” (Mica 4,10-12). Dumnezeu nu va părăsi biserica Sa în 
ceasul celei mai mari primejdi. El a făgăduit izbăvirea: „Iată, aduc 
înapoi pe prinșii de război ai corturilor lui Iacov”, a zis El, „și 
Mi-e milă de locașurile lui” (Ieremia 30,18). 

Atunci, planul lui Dumnezeu va fi împlinit; principiile Împără- 
tiei Sale vor fi onorate de toţi care locuiesc sub soare. 

Când Darius Medul a luat tronul, ocupat până atunci de condu- 
cătorii babilonieni, a trecut imediat la reorganizarea administraţiei. 
EI „a găsit cu cale să pună peste împărăție o sută douăzeci de dre- 
gători... a pus în fruntea lor trei căpetenii, în numărul cărora era și 
Daniel. Dregătorii aceștia aveau să le dea socoteală, ca împăratul să 
nu sufere nicio pagubă. Daniel însă le întrecea pe toate aceste că- 
petenii și pe dregători, pentru că în el era un duh înalt și împăratul 
se gândea să-l pună peste toată împărăția.” 

Onorurile acordate lui Daniel au trezit invidia bărbaţilor de 
conducere din împărăție şi ei au căutat pricină să se plângă 
împotriva lui. Dar n-au găsit nimic, „pentru că el era credincios și 
nu se găsea nicio greșeală la el”. 

Purtarea fără reproș a lui Daniel a trezit și mai mult invidia 
vrăjmașilor lui. „Nu vom găsi niciun cuvânt de plângere împotriva 
acestui Daniel”, au fost ei siliți să recunoască, „afară numai dacă 
am găsi vreunul în legea Dumnezeului lui”. 

Ca urmare, conducătorii și prinții, sfătuindu-se, au făcut un 
plan prin care nădăjduiau să aducă la îndeplinire distrugerea 
prorocului. Au hotărât să ceară ca împăratul să semneze o poruncă 
pe care urmau să o pregătească și care să interzică oricărui om 
din împărăție să-l ceară ceva lui Dumnezeu sau unui om afară de 
împăratul Darius, și aceasta timp de treizeci de zile. O încălcare a 
acestei porunci avea să fie pedepsită, aruncându-l pe călcătorul ei 
într-o groapă cu lei. 

Ca urmare, căpăteniile au pregătit o astfel de poruncă și i-au 
prezentat-o lui Darius pentru a fi semnată. Măgulindu-i vaniatea, ei 
l-au convins că aducerea la îndeplinire a poruncii va contribui 
într-o mare măsură la onoarea și autoritatea lui. Necunoscând 


Acest capitol se bazează pe textele din Daniel, capitolul 6. 


planul ascuns al căpeteniilor, împăratul n-a sesizat vrăjmășia care 
reieșea din cuvintele poruncii și, lăsându-se flatat, a semnat. 
Vrăjmașii lui Daniel au plecat dinaintea lui Darius, bucurându-se 
de cursa pe care i-o întinseseră slujitorului lui Iehova. În conspi- 
raţia formată în felul acesta, Satana avusese un rol important. 
Prorocul avea o mare autoritate în împărăție, și îngerii răi se te- 
meau că influenţa lui va slăbi stăpânirea lor asupra conducătorilor. 
Tocmai acești agenţi satanici stârniseră căpeteniile la gelozie și 
invidie; ei fuseseră aceia care inspiraseră planul pentru distrugerea 
lui Daniel; iar căpăteniile, care se predaseră ca unelte ale vrăjma- 
șului, l-au adus la îndeplinire. 

Pentru reușita planurilor lor, vrăjmașii prorocului contau pe 
atașamentul său faţă de principii. Și nu s-au înșelat în aprecierea 
caracterului său. El a sesizat repede scopul lor răutăcios în 
redactarea poruncii, dar nu și-a schimbat calea nici cu o iotă. De 
ce să nu se mai roage acum, când avea cea mai mare nevoie de 
rugăciune? Mai degrabă și-ar pierde viaţa decât nădejdea de ajutor 
din partea lui Dumnezeu. Își îndeplinea în liniște îndatoririle ca 
șef al dregătorilor; iar la ceasul rugăciunii mergea în camera lui și, 
cu ferestrele dechise către Ierusalim, după obiceiul lui, își îndrepta 
cererile către Dumnezeul cerurilor. N-a încetat să-și ascundă 
practica. Deși cunoștea prea bine urmările credincioșiei faţă de 
Dumnezeu, curajul său nu s-a clătinat. Înaintea acelora care 
complotau distrugerea, el nu și-a îngăduit nici măcar să lase de 
înțeles că legătura lui cu Cerul era întreruptă. În toate situaţiile în 
care împăratul avea dreptul să poruncească, Daniel era gata să 
asculte; dar nici împăratul și nici porunca lui nu-l puteau face să 
se clatine în supunerea lui față de Împăratul împăraților. 

Astfel, prorocul a declarat cu îndrăzneală și, în același timp, 
cu smerenie, că nicio putere a pământului nu are dreptul să se 
aşeze între om şi Dumnezeu. Înconjurat de idolatri, a fost un 
martor credincios în favoarea acestui adevăr. Atașamentul lui 
neînfricat de partea dreptăţii era o lumină strălucitoare în 
întunericul moral al acelei curți păgâne. Daniel a rămas înaintea 
lumii de astăzi ca un exemplu valoros de credincioși și îndrăzneală 
creștină. 

O zi întreagă căpeteniile l-au urmărit pe Daniel. De trei ori 
l-au văzut intrând în camera lui și de trei ori i-au auzit glasul înălţat 
în mijlocire stăruitoare faţă de Dumnezeu. În dimineaţa următoare 
i-au prezentat împăratrului plângerea. Daniel, omul lui de stat, 
cel mai onorat și cel mai credincios, sfidase porunca împărătească. 
„N-ai scris tu oare o oprire”, i-au reamintit ei, „prin care oricine 
va înălța timp de treizeci de zile rugăciuni vreunui Dumnezeu sau 
vreunui om, afară de tine, împărate, să fie aruncat în groapa cu 
lei?” 

„Lucrul acesta este adevărat”, a răspuns împăratul, „după legea 
mezilor și perșilor, care nu se poate schimba”. 

Triumfători, i-au făcut cunoscut lui Darius purtarea sfetnicului 
cel mai de încredere. „Daniel, unul dintre prinșii de război ai lui Iuda”, 
au exclamat ei, „nu ţine deloc seama de tine, împărate, nici de 
oprirea pe care ai scris-o și își face rugăciunea de trei ori pe zi”. 

Când monarhul a auzit aceste cuvinte, și-a dat seama îndată de 
cursa care îi fusese întinsă slujitorului credincios. A văzut că nu 
râvna pentru slava și onoarea împărătească, ci invidia împotriva 
lui Daniel fusese aceea care dusese la propunerea pentru o poruncă 
împărătească. „Mâhnit foarte mult” pentru partea lui în răul pe 
care-l făcuse, „s-a trudit până la asfinţitul soarelui” cum să-și scape 
prietenul. Căpeteniile, anticipând acest efort făcut de împărat, au 
venit la el cu cuvintele: „Să știi, împărate, că, după legea mezilor 
și perșilor, orice oprire sau orice poruncă întărită de împărat nu 
se poate schimba”. Porunca, deși aspră, nu putea fi schimbată și 
trebuia pusă în aplicare. 

„Atunci, împăratul a poruncit să aducă pe Daniel și să-l arunce 
în groapa cu lei. Împăratul a luat cuvântul și a zis lui Daniel: 
"Dumnezeul tău, căruia necurmat îi slujești, să te scape!” O piatră 
a fost pusă la gura gropii și „împăratul a pecetluit-o cu inelul lui și 
cu inelul mai-marilor lui, ca să nu se schimbe nimic cu privire la 
Daniel. Împăratul s-a întors în palatul său, a petrecut noaptea fără 
să mănânce; n-au fost aduși înaintea lui nici cântăreţi din 
instrumente (trad. engl.) și n-a putut să doarmă. 

Dumnezeu nu i-a împiedicat pe vrăjmașii lui Daniel să-l arunce 
în groapa cu lei; El le-a îngăduit îngerilor răi și oamenilor nelegiuiți 


să-și aducă la îndeplinire planul; dar lucrul acesta l-a îngăduit 
tocmai ca să facă eliberarea slujitorului Său mai vizibilă, iar 
înfrângerea vrăjmașilor adevărului și dreptăţii mai deplină. „Omul 
te laudă chiar și în mânia lui”, mărturisea psalmistul (Psalmi 
76,10). Prin curajul acestui singur bărbat care a ales să urmeze 
dreptatea mai degrabă decât prudenta, Satana avea să fie înfrânt, 
iar Numele lui Dumnezeu urma să fie înălțat și onorat. 

Dis-de-dimineaţă, în ziua următoare, împăratul Darius s-a grăbit 
spre groapă, „a strigat cu glas plângător: "Daniele, robul Dumne- 
zeului Celui viu, a putut Dumnezeul tău, căruia Îi slujeşti necurmat, 
să te scape de lei?” 

Glasul prorocului a răspuns: „'Veșnic să trăieşti împărate! 
Dumnezeul meu a trimis pe îngerul său și a închis gura leilor, care 
nu mi-au făcut niciun rău, pentru că am fost găsit nevinovat înaintea 
Lui. Și nici înaintea ta, împărate, nu am făcut nimic rău! 

Atunci, împăratul s-a bucurat foarte mult și a poruncit să scoată 
pe Daniel din groapă. Daniel a fost scos din groapă și nu s-a găsit 
nicio rană pe el, pentru că avusese încredere în Dumnezeul său. 

Împăratul a poruncit să ducă pe oamenii aceia care pârâseră 
pe Daniel. Și au fost aruncaţi în gropa cu lei, ei, copiii lor și 
nevestele lor; și până să ajungă în fundul gropii, leii i-au apucat și 
le-au sfărâmat oasele.” 

Din nou a fost dată o proclamaţie de către un conducător păgân, 
care-L înălța pe Dumnezeul lui Daniel ca Dumnezeul cel adevărat. 
„Împăratul Darius a scris o scrisoare către toate popoarele, către 
toate neamurile, către oamenii de toate limbile, care locuiau în 
toată împărăţia: "Pacea să vă fie dată din belșug! Poruncesc ca, în 
toată întinderea împărăției mele, oamenii să se teamă și să se 
întricoșeze de Dumnezeul lui Daniel. Căci El este Dumnezeul cel 
viu, şi El dăinuie veșnic; împărăţia Lui nu va avea sfârșit. El 
izbăvește și mântuiește, El face semne și minuni în ceruri și pe 
pământ. El a izbăvit pe Daniel din ghiarele leilor!” 

Împotrivirea nelegiuită față de slujitorul lui Dumnezeu a fost 
complet nimicită. „Daniel a dus-o bine sub domnia lui Darius și 
sub domnia lui Cirus persanul.” Și prin legătura cu el, acești mo- 
narhi păgâni au fost constrânși să-L recunoască pe Dumnezeul lui 

ca „Dumnezeul cel viu, care dăinuie veșnic; și împărăţia Lui nu se 
va nimici niciodată”. 

Din istoria eliberării lui Daniel, putem învăţa că, în timpuri de 
încercare și întuneric, copiii lui Dumnezeu trebuie să fie exact 
ceea ce au fost și atunci când perspectivele erau strălucitoare, de 
nădejde, iar împrejurările le ofereau tot ce-și doreau. Daniel în 
groapa cu lei a fost același Daniel care a stat înaintea împăratului 
ca șef al slujbașilor de stat și ca proroc al Celui Preaînalt. Un om 
a cărui inimă se sprijinea pe Dumnezeu va fi același în ceasul celei 
mai mari încercări cum este și în timp de prosperitate, când lu- 
mina și favoarea lui Dumnezeu și a omului strălucesc asupra lui. 
Credinţa ajunge la cele nevăzute și printre realităţile veşnice. 

Cerul este foarte aproape de aceia care suferă din pricina 
neprihănirii. Hristos Îşi identifică interesele cu interesele poporului 
Său credincios; El suferă în persoana sfinţilor Săi, și tot ce îi atinge 
pe aleşii Săi Îl atinge și pe El. Puterea care este gata să elibereze 
din vătămare fizică sau necaz este aproape pentru a salva de un 
rău și mai mare, făcând posibil ca slujitorul lui Dumnezeu să-și 
păstreze integritatea în toate împrejurările și să biruiască prin har 
divin. 

Experienţa lui Daniel, ca om de stat în Imperiul Babilonian și 
cel Medo-Persan, arată adevărul că un om de afaceri nu este în 
mod necesar intrigant și șiret, ci poate fi îndrumat de Dumnezeu 
la fiecare pas. Daniel, prim-ministrul al celei mai mari dintre 
împărăţiile pământești, era în același timp un proroc al lui Dumnezeu, 
primind lumina inspiraţiei cerești. Bărbat cu aceleași slăbiciuni ca 
ale noastre, este descris de pana Inspiraţiei ca fiind fără greșeală. 
Când problemele lui de serviciu au fost supuse cercetării mai atente 
a vrăjmașilor, au fost găsite fără greș. El era un exemplu de ceea 
ce orice om de afaceri poate deveni atunci când inima îi este 
convertită şi consacrată și când motivele lui sunt drepte în ochii 
lui Dumnezeu. 

O ascultare strictă de cerințele Cerului aduce atât binecuvântări 
vremelnice, cât și spirituale. Neabătut în credincioșia față de 
Dumnezeu, de neclintit în stăpânirea de sine, Daniel, prin 
demnitatea sa nobilă și prin integritatea sa constantă, cu toate că 


era tânăr, a câștigat „bunăvoință şi trecere” (Daniel 1,9) înaintea 
slujbașului păgân, în a cărui răspundere fusese dat. Aceleași 
caracteristici s-au remarcat și după aceea în viaţa lui. S-a ridicat 
cu repeziciune la poziția de prim-ministru al Imperiului Babilo- 
nian. În timpul domniei monarhilor care au urmat, al căderii na- 
țiunii și întemeierea unui alt imperiu universal, atât de deosebite 
erau înțelepciunea și activitatea lui ca om de stat, atât de desăvârșit 
era în tact, în curtenie, cu o evlavie a inimii atât de autentică, cu o 
aşa credincioșie faţă de principii, încât chiar și vrăjmașii lui au 
fost constrânși să admită că „n-au putut să găsească nimic, niciun 
lucru vrednic de mustrare, pentru că el era credincios”. 

Onorat de oamenii, cu răspunderile statului și cu secretele 
împărăţiilor de o importanţă universală, Daniel a fost onorat de 
Dumnezeu ca ambasador al Său și i s-au dat multe descoperiri cu 
privire la tainele veacurilor viitoare. Prorociile minunate, aşa cum 
sunt raportate de el în capitolele 7 și 12 ale cărţii care-i poartă 
numele, n-au fost înţelese deplin nici de profet însuși; dar înainte 
de a-și încheia viaţa de lucrare, i s-a dat asigurarea binecuvântată 
că la sfârșitul zilelor — în perioada de încheiere a istoriei acestei 
lumii — i se va îngădui iarăși să stea în partea lui de moștenire. Nu 
i s-a dat să înţeleagă tot ceea ce Dumnezeu i-a descoperit cu privire 
la planul divin. „Tu însă, Daniele, ține ascunse aceste cuvinte și 
pecetluiește cartea”, a fost îndemnat el cu privire la scrierile sale 
profetice. Acestea urmau să fie sigilate. „Du-te, Daniele”, l-a 
îndrumat îngerul încă o dată pe solul credincios al lui Iehova, „căci 
cuvintele acestea vor fi ascunse și pecetluite până la vremea 
sfârșitului. Iar tu, du-te până va veni sfârșitul; tu te vei odihni și te 
vei scula iarăși odată în partea ta de moștenire, la sfârșitul zilelor” 
(Daniel 12,4.9.13). 

Pe măsură ce ne apropiem de încheierea istoriei lumii, 
prorociile raportate de Daniel cer atenţia noastră deosebită, 
deoarece se referă chiar la timpul în care trăim. Împreună cu ele 
trebuie unite învățăturile din ultima carte a Scripturilor Noului 
Testament. Satana i-a făcut pe mulți să creadă că părțile profetice 
ale cărţilor lui Daniel și ale lui Ioan, descoperitorul, nu pot fi 
înţelese. Dar făgăduinţa este lămurită — o binecuvântare deosebită 

va însoţi studierea acestor prorocii. „Cei înţelepţi vor înțelege” 
(Daniel 12,10) s-a spus despre vedeniile lui Daniel care urmau să 
fie desigilate în zilele de pe urmă; iar despre descoperirea dată de 
Hristos slujitorului Său Ioan, pentru călăuzirea poporului lui 
Dumnezeu prin toate veacurile, făgăduinţa este: „Ferice de cine 
citește și de cei ce ascultă cuvintele acestei prorocii și păzesc 
lucrurile scrise în ea!” (Apocalipsa 1,3) 

Din ridicarea și căderea popoarelor, așa cum sunt redate în 
cărțile lui Daniel și Apocalipsa, trebuie să învăţăm cât de fără 
valoare este slava exterioară și lumească. Babilonul, cu toată 
puterea și măreţia lui, asemenea căreia lumea noastră n-a văzut 
vreodată — puterea și măreţia care pentru oamenii din zilele acelea 
păreau atât de statornice și de dăinuitoare — cât de cu totul au 
trecut! Ca „floarea ierbii” (Iacov 1,10) a pierit. Aşa au pierit 
Imperiul Medo-Persan și Imperiile Grec și Roman. Și așa se duc 
toate care nu Îl au pe Dumnezeu ca temelie! Numai cea ce este 
legat de planul Său și manifestă caracterul Său poate dăinui. 
Principiile Sale sunt singurele lucruri statornice pe care le cunoaște 
lumea noastră. 

Un studiu atent al desfăşurării planului lui Dumnzeu în istoria 
popoarelor și în descoperirea lucrurilor viitoare ne va ajuta să 
apreciem la adevărata valoare cele văzute și cele nevăzute și să 
învăţăm care este scopul adevărat al vieţii. Astfel, văzând lucrurile 
prezentate în lumina veşniciei, putem, asemenea lui Daniel și 
tovarășilor lui, să trăim ceea ce este adevărat, nobil și dăinuitor. 
Și învățând în viața aceasta principiile Împărăției Domnului și 
Mântuitorului nostru, acea Împărăţie binecuvântată, care va dăinui 
din veșnicie în veșnicie, putem fi pregătiţi ca, la venirea Sa, să 
intrăm împreună cu El în stăpânirea ei. 


PARTEA 


O DUPA 


ROBIE 


Domnul să te mustre, Satanol Domnul să te 
mustre, El care a ales Terusalimull Nu este el, Iosua, 


un tăciune scos din foc? (Zaharia 32) 


CAPITOLUL 45 


ÎNTOARCEREA DIN ROBIE 


Sosirea armatei lui Cirus în faţa zidurilor Babilonului a fost pentru 
iudei semnul că eliberarea lor din robie se apropia. Cu peste un 
veac înainte de nașterea lui Cirus, Inspirația îl menţionase pe nume 
și făcuse ca să se scrie un raport cu privire la lucrarea pe care avea 
să o facă, luând cetatea Babilonului prin surprindere, și la pregătirea 
căii pentru eliberarea fiilor robiei. Prin Isaia fusese rostit cuvântul: 

„Așa vorbeşte Domnul către unsul Său, către Cirus, pe care-l 
ține de mână ca să doboare neamurile înaintea lui... să-i deschidă 
porţiile, ca să nu se mai închidă: "Eu voi merge înaintea ta, voi 
netezi drumurile muntoase, voi sfrâma ușile de aramă și voi rupe 
zăvoarele de fier. Îţi voi da visterii ascunse, bogății îngropate, ca 
să știi că Eu sunt Domnul care te chem pe nume, Dumnezeul lui 
Israel” (Isaia 45,1-3). 

Prin intrarea neașteptată a armatei cuceritorului persan în inima 
capitalei babiloniene, prin albia fluviului ale cărui ape fuseseră 
abătute și prin porțile interioare, care, din neglijenţă, fuseseră lăsate 
deschise și nepăzite, iudeii aveau o dovadă cu privire la împlinirea 
literală a profeţiei lui Isaia — înfrângerea neașteptată a apăsătorilor 
lor. Şi aceasta trebuia să fie pentru ei un semn neîndoielnic că 
Dumnezeu dirija mersul naţiunilor în favoarea lor; că următoarele 
cuvinte erau strâns legate de proorocia care accentua modul căderii 
și cuceririi Babilonului: 

„Eu zic despre Cirus: "EI este păstorul Meu, și el va împlini toată 
voia Mea; el va zice despre Ierusalim: 'Să fie zidit iarăși!” şi despre 
Templu: «Să i se pună temeliile!” „Eu am ridicat pe Cirus, în 
dreptatea Mea, și voi netezi cărările lui. El Îmi va zidi iarăși cetatea 
și va da drumul prinșilor de război, fără preţ de răscumpărare și 
fără daruri, zice Domnul oștirilor” (Isaia 44,28; 45,13). 

Acestea nu erau singurele prorocii pe care robii avuseseră 
ocazia să-și întemeieze nădejdea într-o eliberare grabnică. Scrierile 

lui leremia erau la îndemâna lor, și în acestea era stabilit clar 
lungimea timpului care trebuia să treacă înainte de readucerea lui 
Israel din Babilon. „Dar când se vor împlini acești șaptezeci de 
ani”, prevestise Domnul prin solul Său, „voi pedepsi pe împăratul 
Babilonului și pe neamul acela, zice Domnul, pentru nelegiuirile 
lor; voi pedepsi ţara haldeilor și o voi preface în niște dărâmături 
veşnice” (leremia 25,12). Urma să se manifeste înțelegere pentru 
rămășiţa lui Iuda ca răspuns la rugăciunea arăzătoare. „Mă voi 
lăsa să fiu găsit de voi, zice Domnul, și voi aduce înapoi pe prinșii 
voştri de război; vă voi strânge din toate neamurile și din toate 
locurile în care v-am izgonit, zice Domnul, și vă voi aduce înapoi 
în locul de unde v-am dus în robie” (Ieremia 29,14). 

Deseori, Daniel și tovarășii lui studiaseră aceste prorocii și altele 
asemănătoare, care subliniau planul lui Dumnezeu pentru poporul 
său. lar acum, când desfășurarea rapidă a evenimentelor dădea 
mărturie despre mâna cea puternică a lui Dumnezeu la lucru printre 
popoare, Daniel a dat o atenţie deosebită făgăduinţelor făcute lui 
Israel. Credinţa lui în Cuvântul profetic l-a condus să intre în 
experiențele prevăzute de scriitorii sacri. „De îndată ce vor trece 
cei șaptezeci de ani ai Babilonului”, spusese Domnul, „Îmi voi 
aduce aminte de voi, și voi împlini faţă de voi făgăduinţa Mea cea 
bună, aducându-vă înapoi în locul acesta..., căci Eu știu gândurile 
pe care le am cu privire la voi, zice Domnul, gânduri de pace și nu 
de nenorocire, că să vă dau un viitor și o nădejde. Voi Mă veţi 
chema și veţi pleca; Mă veţi ruga și vă voi asculta. Mă veţi căuta și 
Mă veţi găsi, dacă Mă veţi căuta cu toată inima” (vers. 10-13). 

Cu puţin timp înainte de căderea Babilonului, când Daniel 
medita la acele prorocii şi ÎI căuta pe Dumnezeu pentru înțelegerea 
timpurilor, i-au fost date câteva viziuni cu privire la ridicarea și 
căderea împărăţiilor. Odată cu prima vedenie, așa cum este 
raportată în capitolul 7 din cartea lui Daniel, i-a fost dată 
și interpretarea; dar nu totul a fost făcut clar prorocului: „Pe mine, 
Daniel, m-au tulburat nespus de mult gândurile mele”, scria 
el despre experienţele din vremea aceea, „și mi s-a schimbat 
culoarea feţei; dar am păstrat cuvintele acestea în inima mea” 
(Daniel 7,28). 


Printr-o altă viziune, a fost aruncată mai multă lumină asupra 
evenimetelor viitorului; și aceasta s-a întâmplat la încheierea 
acestei vedenii, când Daniel l-a auzit „pe un sfânt vorbind și un alt 
sfânt l-a întrebat pe cel care vorbea: "În câtă vreme se va împlini 
vedenia?” (Daniel 8,13). Răspunsul care i-a fost dat, „până vor 
trece două mii trei sute de seri și dimineţi; apoi, sfântul Locaș va 
fi curăţit!” (Daniel 8,14), l-a încurcat și mai mult. Cu stăruință a 
căutat să înțeleagă vedenia. Nu putea înțelege legătura dintre robia 
celor șaptezeci de ani, profetizată prin leremia, și cele două mii 
trei sute de seri și dimineţi despre care l-a auzit în viziune pe 
vizionarul ceresc declarând că aveau să treacă înainte de purifi- 
carea Sanctuarului lui Dumnezeu. Îngerul Gabriel i-a dat o inter- 
pretare parţială; dar atunci când prorocul a auzit cuvintele „vede- 
nia este pentru... niște vremuri îndepărtate”, a leșinat. „Eu, Daniel, 
am stat leșinat”, redă el experienţa, „și am fost bolnav mai multe 
zile, apoi m-am sculat și mi-am văzut de treburile împăratului. 
Eram uimit de vedenia aceasta și nimeni nu știa” (vers. 26.27). 

Încă apăsat de povara lui Israel, Daniel a studiat din nou proro- 
ciile lui Ieremia. Ele erau foarte clare, atât de clare, încât a înţeles 
prin aceste mărturii raportate în „cărți că trebuiau să treacă șapte- 
zeci de ani pentru dărâmăturile Ierusalimului, după numărul ani- 
lor despre care vorbise Domnul către prorocul Ieremia” (Daniel 9,2). 

Cu credință întemeiată pe cuvântul sigur al prorociei, Daniel 
s-a rugat Domnului pentru împlinirea grabnică a acestor făgăduințe. 
EI s-a rugat pentru ca onoarea lui Dumnezeu să fie păstrată. În 
această rugăciune, s-a identificat deplin cu aceia care nu împliniseră 
planul divin, mărturisind păcatele ca fiind ale lui. 

„Și mi-am întors faţa spre Domnul, Dumnezeu”, zicea prorocul, 
„ca să-L caut cu rugăciune și cereri, postind în sac și cenușă. M-am 
rugat Domnului, Dumnezeului meu, și l-am făcut mărturisirea” 
(Daniel 9,3.4). Cu toate că Daniel fusese vreme îndelungată în 
slujba lui Dumnezeu și fusese caracterizat de Cer ca fiind un „om 
preaiubit”, totuși s-a socotit ca un păcătos înaintea lui Dumnezeu, 
susținând marea nevoie a poporului pe care-l iubea. Rugăciunea 
lui era elocventă în simplitatea ei și profundă în sinceritate. 
Ascultaţi cum se ruga el: 

„... Doamne, Dumnezeule mare și înfricoșat, Tu, care ţi 
legământul și dai îndurare celor ce Te iubesc și păzesc poruncile 
Tale! Noi am păcătuit, am săvârșit nelegiuirea, am fost răi și 
îndărătnici, ne-am abătut de la poruncile și orânduirile Tale. N-am 
ascultat pe robii 'Tăi prorocii, care au vorbit în Numele Tău, 
împăraţilor noștri, căpăteniilor noastre, părinților noștri și către 
tot poporul țării. 

Tu, Doamne, ești drept, iar nouă ni se cuvine astăzi să ni se 
umple faţa de rușine, nouă și oamenilor lui Iuda, locuitorilor 
Ierusalimului și întregului Israel, fie ei aproape, fie departe, în 
toate ţările în care i-ai izgonit din pricina fărădelegilor de care 
s-au făcut vinovaţi faţă de Tine!... 

La Domnul, Dumnezeul nostru, însă sunt îndurarea și iertarea, 
căci împotriva Lui ne-am răzvrătit! Dar, Doamne, după toată 
îndurarea Ta, abate mânia și urgia Ta de la cetatea Ta, Ierusalimul, 
de la muntele Tău cel sfânt; căci din pricina nelegiuirilor părinților 
noștri sunt Ierusalimul și poporul Tău de ocara tuturor celor ce 
ne înconjoară. 

Ascultă dar, acum, Dumnezeul nostru, rugăciunea și cererile 
robului Tău, și, pentru dragostea Domnului, fă să strălucească 
Faţa Ta peste sfântul Tău locaș pustiit! Pleacă urechea, Dum- 
nezeule, și ascultă! Deschide ochii și privește la dărâmăturile 
noastre și la cetatea peste care este chemat Numele Tău! Căci nu 
pentru neprihănirea noastră Îţi aducem noi cererile noastre, ci 
pentru îndurările Tale cele mari. Ascultă, Doamne! lartă, 
Doamne! la aminte, Doamne! Lucrează și nu zăbovi, din dragoste 
pentru Tine, Dumnezeul meu! Căci Numele Tău este chemat peste 
cetatea Ta și peste poporul Tău!” (Daniel 9,4-9.16-19) 

Cerul se pleacă să asculte cererea stăruitoare a prorocului. Chiar 
înainte de a-și încheia rugăciunea pentru iertare și restatornicire, 
puternicul Gabriel i s-a arătat din nou și i-a atras atenţia la vedenia 
pe care o avusese înainte de căderea Babilonului și de moartea lui 
Belșaţar. Şi atunci, îngerul i-a descris în amănunt perioada celor 
șaptezeci de săptămâni care aveau să înceapă de la „darea poruncii 
pentru zidirea din nou a Ierusalimului” (vers. 25). 


Rugăciunea lui Daniel fusese înălțată „în anul întâi al domniei 
lui Darius” (vers. 1), monarhul persan al cărui general, Cirus, 
luase de la Babilon sceptrul conducerii universale. Domnia lui 
Darius a fost onorată de Dumnezeu. La el a fost trimis îngerul 
Gabriel „să-l susțină și să-l întărească” (Daniel 11,1). După 
moartea lui, care a survenit cam la doi ani după căderea 
Babilonului, Cirus a urmat la tron, și începutul domniei lui a marcat 
împlinirea celor șaptezeci de ani de când prima grupă de evrei 
fusese luată de Nabucodonosor, din căminul lor iudeu, la Babilon. 

Eliberarea lui Daniel din groapa cu lei fusese folosită de 
Dumnezeu pentru a produce o impresie favorabilă asupra minţii 
lui Cirus cel Mare. Calitățile veritabile ale omului lui Dumnezeu, 
ca bărbat de stat, cu o viziune îndepărtată, l-au făcut pe 
conducătorul persan să-i poarte un respect deosebit și să-i onoreze 
judecata. Iar acum, chiar la vremea când Dumnezeu spusese că va 
porunci rezidirea Templului din Ierusalim, l-a influenţat pe Cirus, 
ca unealtă a Lui, să cunoască prorociile cu privire la el, cu care 
Daniel era atât de familiarizat, și să-i dea poporului iudeu libertatea. 

Când împăratul a văzut cuvintele care profetizaseră, cu peste 
o sută de ani înainte, nașterea lui, modul în care Babilonul avea să 
fie luat; când a citit solia adresată lui de Conducătorul Universului: 
„+. Eu te-am încins, înainte ca tu să Mă cunoști. Ca să se știe, de 
la răsăritul soarelui până la apusul soarelui, că afară de Mine nu 
este Dumnezeu”; a văzut înaintea ochilor lui declaraţia Dum- 
nezeului celui veșnic: „Din dragoste pentru robul Meu Iacov și 
pentru Israel, alesul Meu, te-am chemat pe nume, ţi-am vorbit cu 
bunăvoință, înainte ca tu să Mă cunoști”; când a urmărit cuvintele 
inspirate: „Eu am ridicat pe Cirus, în dreptatea Mea, și voi netezi 
toate cărările lui. El îmi va zidi iarăși cetatea și va da drumul 
prinșilor de război, fără preţ de răscumpărare” (Isaia 45,5.6.4.13), 
inima i-a fost mișcată profund și s-a hotărât să împlinească misiunea 
încredințată de Cer. Îi va lăsa pe robii iudei liberi și va ajuta la 
reclădirea Templului lui Iehova. 

Într-o proclamaţie scrisă, publicată, „în toată împărăţia lui”, 
Cirus și-a făcut cunoscută dorinţa de a lua măsuri pentru 
reîntoarcerea evreilor și pentru reclădirea templului lor. „Domnul, 

Dumnezeul cerurilor, mi-a dat toate împărățiile pământului”, a 
recunoscut împăratul în această proclamaţie publică, „și mi-a 
poruncit să-l zidesc o casă la Ierusalim, în Iuda. Cine dintre voi 
este din poporul Lui? Dumnezeul lui să fie cu el, și să se suie la 
Ierusalim... și să zidească acolo Casa Domnului, Dumnezeului lui 
Israel! El este adevăratul Dumnezeu, care locuiește la Ierusalim. 
Oriunde locuiesc rămășițe din poporul Domnului, oamenii din 
locul acela să le dea argint, aur, avere și vite, pe lângă daruri de 
bunăvoie” (Ezra 1,1-4). 

„Casa să fie zidită iarăși”, a îndrumat el mai departe cu privire la 
templu, „ca să fie un loc unde să se aducă jertfe și să aibă temelii 
tari. Să aibă o înălțime de șaizeci de coti, o lăţime de șaizeci de coți, 
trei rânduri de pietre cioplite și un rând de lemn nou. Cheltuielile 
vor fi plătite din casa împăratului. Mai mult, uneltele de aur și de 
argint ale Casei lui Dumnezeu, pe care le luase Nabucodonosor 
din Templul de la Ierusalim și le adusese la Babilon, să fie date 
înapoi, duse în Templul din Ierusalim” (Ezechiel 6,3-5). 

Veștile cu privire la acest decret au ajuns până la cele mai 
îndepărtate provincii ale împărăției și pretutindeni printre copiii 
lui Israel, împrăștiați, a fost o mare bucurie. Mulţi, asemenea lui 
Daniel, studiaseră prorociile și ÎI căutaseră pe Dumnezeu pentru 
intervenţia făgăduită în favoarea Sionului. Iar acum, rugăciunile 
lor fuseseră ascultate; ei se puteau uni în cântări de bucurie din 
toată inima: 

Când a adus Domnul înapoi pe prinșii de război 

ai Sionului, parcă visam. 

Atunci, gura era plină de strigăte de bucurie, 

şi limba de cântări de veselie. 

Atunci se spunea printre neamuri: 

„Domnul a făcut mari lucruri pentru noi, 

Da, Domnul a făcut mari lucruri pentru noi, 

şi de aceea suntem plini de bucurie” (Psalmi 126,1-3). 


„Capii de familie din Iuda și Beniamin, preoții și leviţii, și anume 
toți aceia al căror duh l-a trezit Dumnezeu” — aceștia constituiau 
rămășița credincioasă, aproape cincizeci de mii, dintre iudeii aflaţi 


în ţările exilului, care s-au hotărât să folosească ocazia minunată 
oferită „să meargă să zidească, la Ierusalim, Casa Domnului”. 
Prietenii lor nu i-au lăsat să meargă cu mâinile goale. „Și toţi cei 
dimprejurul lor le-au dat lucruri de argint, de aur, avere, vite și 
lucruri scumpe.” 

La acestea, și la multe alte daruri de bunăvoie, s-au adăugat 
„uneltele Casei Domnului pe care le luase Nabucodonosor din 
Ierusalim... Cirus, împăratul perșilor, le-a scos prin Mitredat, 
vestiernicul... Toate lucrurile de aur și de argint erau în număr de 
cinci mii patru sute”, pentru folosirea în templul care urma să fie 
rezidit (Ezra 1,5-11). 

Asupra lui Zorobabel (cunoscut sub numele de Seșbaţar), 
descendent din împăratul David, Cirus a așezat răspunderea de 
guvernator peste cei care se întorceau în Iudeea; și cu el s-a unit 
marele preot losua. Călătoria lungă, prin pustiul întins, s-a desfă- 
șurat în siguranţă, iar mulțimea fericită, plină de recunoștință faţă 
de Dumnezeu pentru multele Sale îndurări, a început îndată lu- 
crarea de restatornicire a ceea ce fusese dărâmat și distrus. „Că- 
peteniile caselor părintești” au adus daruri din avutul lor pentru a 
ajuta să se plătească cheltuielile pentru rezidirea templului; iar 
poporul, urmând exemplul lor, a dat de bunăvoie din puţinul său 
(vezi Ezra 2,64-70). 

În cel mai scurt timp posibil a fost înălțat un altar pe locul 
vechiului altar din curtea templului. Pentru slujbele legate de 
consacrarea acestui altar, poporul „s-a adunat ca unul singur” și 
s-a unit în restatornicirea slujbelor sfinte care fuseseră întrerupte 
pe vremea distrugerii Ierusalimului de către Nabucodonosor. Înainte 
de a se despărți să locuiască în casele pe care se străduiau să le 
zidească „au prăznuit şi Sărbătoarea Corturilor” (Ezra 3,1-6). 

Reclădirea altarului arderilor de tot zilnice a produs o bucurie 
de nedescris rămășiţei credincioase. Au început cu toată inima 
pregătirile necesare pentru reclădirea templului, prinzând curaj, 
pe măsură ce aceste pregătiri avansau de la o lună la alta. Timp de 
mai mulți ani, fuseseră lipsiţi de dovada vizibilă a prezenţei lui 
Dumnezeu. lar acum, înconjurați, așa cum erau, de multele amintiri 
triste ale apostaziei părinţilor lor, doreau după o dovadă dăi- 

nuitoare a iertării și primirii divine. Mai presus de recâștigarea 
proprietăţii lor şi a vechilor privilegii, apreciau aprobarea lui 
Dumnezeu. El lucrase în mod minunat în favoarea lor și simțeau 
asigurarea prezenţei Sale cu ei; însă doreau binecuvântări și mai 
mari. Cu o anticipare plină de bucurie priveau către vremea când 
templul, o dată reconstruit, urma să vadă strălucirea slavei Sale 
dinăuntrul lui. 

Muncitorii angajați pentru pregătirea materialului de clădit au 
găsit printre ruine unele blocuri de piatră imense aduse pe locul 
templului din zilele lui Solomon. Ele au fost pregătite pentru folosire 
și au fost procurate multe materiale noi; și, în scurt timp, lucrarea a 
ajuns la punctul când trebuia pusă piatra de temelie. Aceasta 
s-a făcut în prezența multor mii de oameni, care se adunaseră să fie 
martori la înaintarea lucrării și să-și exprime bucuria că aveau o par- 
te în ea. În timp ce piatra unghiulară era aşezată la locul ei, poporul, 
acompaniat de trâmbiţele preoţilor și de chimvalele fiilor lui Asaf, 
„cântau, mărind și lăudând pe Domnul prin aceste cuvinte: "Căci 
este bun, căci îndurarea Lui pentru Israel ţine în veac!” (Ezra 3,11) 

Casa, care era pe punctul de a fi reclădită, fusese subiectul 
multor prorocii cu privire al favoarea pe care Dumnezeu voia să i-o 
arate Sionului, și toţi cei care erau de faţă la așezarea pietrei din 
capul unghiului ar fi trebuit să împărtășească cu toată inima spiritul 
acelei ocazii. Însă, amestecată cu muzica și cu strigătele de laudă 
care s-au auzit în acea zi fericită, era o notă discordantă. „Mulţi 
din preoţi și leviţi și din capii de familii mai în vârstă, care văzuseră 
casa cea dintâi, plângeau tare, când se puneau sub ochii lor temeliile 
casei acesteia” (vers. 12). 

Era natural ca amărăciunea să umple inimile celor vârstnici, 
când se gândeau la urmările unei nepocăinţe îndelungate. Dacă ei 
și generaţia lor ar fi ascultat de Dumnezeu și ar fi împlinit planul 
Său pentru poporul Israel, templul clădit de Solomon nu ar fi fost 
distrus, iar robia n-ar fi fost necesară. Dar, datorită nerecunoștinţei 
și necredincioșiei, fuseseră împrăștiați printre păgâni. 

Acum, condițiile se schimbaseră. Cu milă duioasă, Domnul 
cercetase iarăși poporul Său și îi îngăduise să se reîntoarcă în ţara 
lui. Amărăciunea datorită greșelilor trecului ar fi trebuit să facă 


loc sentimentelor de mare bucurie. Dumnezeu mișcase inima lui 
Cirus să-i ajute în rezidirea templului, și aceasta ar fi trebuit să 
dea naștere la exprimări de recunoștință profundă. Dar unii n-au 
văzut ocaziile deschide de Dumnezeu. În loc să se bucure, au 
cultivat gânduri de nemulţumire și descurajare. Ei văzuseră slava 
Templului lui Solomon și plângeau din cauza inferiorităţii clădirii 
care se înălța acum. 

Murmurarea și nemulţumirea, precum și comparatiile nefavorabile 
au avut o influenţă deprimantă asupra minţii multora și au slăbit 
braţele clăditorilor. Muncitorii au fost determinaţi să-și pună între- 
barea dacă trebuiau să continue cu ridicarea unei clădiri care încă 
de la început a fost criticată cu atâta ușurință și care era cauza 
atâtor plânsete. 

Erau însă mulți în adunare a căror credinţă mai mare și viziune 
mai largă nu i-au făcut să vadă această slavă mai mică cu atât de 
multă nemulțumire. „Mulţi alţii își arătau bucuria prin strigăte, 
aşa încât nu se puteau deosebi glasul strigătelor de bucurie de 
glasul plânsetelor poporului; căci poporul scotea mari strigăte, al 
căror sunet se auzea de departe” (vers. 12.13). 

Dacă aceia care nu s-au bucurat de punerea pietrei de temelie 
a templului ar fi putut prevedea urmările lipsei lor de credință din 
ziua aceea, ar fi fost îngroziţi. Puțin și-au dat seama ei de greutatea 
cuvintelor lor de dezaprobare și descurajare; știau prea puţin cât 
de mult aveau să întârzie expimările lor de nemulțumire terminarea 
Casei Domnului. 

Măreţia templului dintâi și ritualurile impresionante ale sluj- 
belor religioase fuseseră un izvor de îngâmfare pentru Israel, 
înainte de robie; dar închinarea lor fusese deseori lipsită de acele 
calităţi pe care Dumnezeu le privește ca fiind cele mai importante. 
Slava templului dintâi, splendoarea slujbei lui nu-i puteau reco- 
manda lui Dumnezeu, deoarece nu-l dădeau tocmai ceea ce avea 
valoare în ochii Lui. Ei nu-i aduceau o jertfă dintr-un spirit zdrobit 
și mâhnit. 

Atunci când principiile vitale ale Împărăției lui Dumnezeu sunt 
pierdute din vedere, ceremoniile devin numeroase și extravagante. 
Atunci când clădirea caracterului este neglijată, când împodobirea 

sufletului lipsește, când simplitatea evlaviei este dispreţuită, 
mândria și dorința de etalare cer edificii bisericești măreţe, 
împodobiri splendide și ceremonii impunătoare. Dar în toate 
acestea, Dumnezeu nu este onorat. El apreciază biserica Sa nu 
pentru avantajele exterioare, ci pentru evlavia sinceră, care o 
deosebește de lume. El o apreciază după creșterea membrilor ei 
în cunoșterea lui Hristos, după înaintarea ei în experienţa spirituală. 
EI caută principiile dragostei și ale bunătăţii. Nici toată frumuseţea 
artei nu se poate compara cu frumuseţea blândeţii și a caracterului 
care se va vedea în aceia care sunt reprezentanţii lui Hristos. 

O comunitate poate fi cea mai săracă din ţară. Poate să nu aibă 
un aspect care să atragă privirile; dar, dacă membrii au principiile 
caracterului lui Hristos, îngerii se vor uni cu ei în închinare. Lauda 
și multumirea din inimi recunoscătoare se vor înălța la Dumnezeu 
ca o jertfă plăcută. 


Lăudati pe Domnul, căci este bun, 
căci în veac ține îndurarea Lui! 
Așa să zică cei răscumpăraţi de Domnul, 
pe care i-a izbăvit El din mâna vrăjmaşului... 
Cântati, cântati în cinstea Lui! 
Vorbiti despre toate minunile Lui! 
Făliți-vă cu Numele Lui cel sfânt! 
Să se bucure inima celor ce caută pe Domnul... 
Căci El a potolit sufletul însetat, 
şi a umplut de bunătăti sufletul flămând 
(Psalmi 107,1.2; 105,2.3; 107,9). 


CAPITOLUL 46 


„PROROCII LUI DUMNEZEU 
ÎL AJUTAU” 


În apropierea israeliților, care-și asumaseră sarcina reclădirii 
templului, locuiau samaritenii, un popor amestecat, care luase ființă 
din căsătoria coloniștilor păgâni din provinciile Asiriei cu rămășița 
celor zece seminții, care fusese lăsată în Samaria și în Galileea. În 
anii din urmă, samaritenii pretindeau că se închinau Dumnezeului 
celui adevărat, dar în inimă și practică erau idolatri. Este adevărat, 
ei susțineau că idolii lor erau doar pentru a le reaminti de Dumne- 
zeul cel viu, Conducătorul Universului; cu toate acestea, poporul 
era înclinat să se închine chipurilor cioplite. 

În perioada de restaurare, aceşti samariteni au ajuns să fie 
cunoscuţi ca vrăjmași ai lui Iuda și Beniamin. Auzind că „fiii robiei 
zidesc un templu Domnului, Dumnezeului lui Israel, au venit la 
Zorobabel și la capii de familii” și și-au exprimat dorinţa să se 
unească cu ei la înălțarea acestuia. „Să zidim și noi cu voi”, le-au 
propus ei, „căci și noi chemăm ca și voi pe Dumnezeul vostru, și-l 
aducem jertfe din vremea lui Esar-Hadon, împăratul Asiriei, care 
ne-a adus aici”. Dar favoarea pe care o cereau le-a fost refuzată. 
„Nu se cuvine să zidiți împreună cu noi Casa Dumnezeului nostru”, 
au răspuns conducătorii israeliților, „ci noi singuri o vom zidi 
Domnului, Dumnezeului lui Israel, cum ne-a poruncit împăratul 
Cirus, împăratul perșilor” (Ezra 4,1-3). 

Numai o rămășiță alesese să se întoarcă din Babilon, și acum, 
când își asumau o lucrare în aparenţă peste puterile lor, cei mai 
apropiaţi vecini au venit cu o ofertă de ajutor. Samaritenii aminteau 
de închinarea lor la adevăratul Dumnezeu și-și exprimau dorința 
să se împărtășească de privilegiile și binecuvântările legate de slujba 
templului. „Noi chemăm, ca și voi, pe Dumnezeul vostru”, declarau 
ei, „să zidim și noi cu voi”. Dacă însă fruntașii iudei ar fi acceptat 

această ofertă de ajutor, ei ar fi deschis o ușă pentru intrarea 
idolatriei. Ei au sesizat nesinceritatea samaritenilor. Şi-au dat 
seama că ajutorul câștigat printr-o alianţă cu acești oameni avea 
să fie ca un nimic în comparaţie cu binecuvântarea pe care aşteptau 
s-o primească, urmând poruncile clare ale lui Iehova. 

Cu privire la legătura pe care poporul Israel trebuia să o aibă cu 
popoarele înconjurătoare, Domnul spusese prin Moise: „Să nu 
închei legământ cu ele și nici să nu ai milă de ele. Să nu te încuscrești 
cu popoarele acestea, căci ar abate de la Mine pe fiii tăi și ar sluji 
altor dumnezei; Domnul S-ar aprinde de mânie împotriva voastră 
și te-ar nimici îndată. Căci tu eşti un popor sfânt pentru Domnul, 
Dumnezeul tău, și Domnul, Dumnezeul tău, te-a ales ca să fii un 
popor al Lui dintre toate popoarele de pe fața pământului” 
(Deuteronom 7,2-4; 14,2). 

Consecința care avea să urmeze intrării în legământ cu naţiunile 
înconjurătoare a fost prorocită în mod lămurit: „Domnul te va 
împrăștia printre toate neamurile, de la o margine a pământului 
până la cealaltă”, spusese Moise, „și acolo, vei sluji altor dumnezei 
pe care nu i-ai cunoscut nici tu, nici părinții tăi, dumnezei de lemn 
și de piatră. Între aceste neamuri nu vei fi liniştit, şi nu vei avea 
odihnă pentru talpa picioarelor tale. Domnul îţi va face inima 
fricoasă, ochii lâncezi și sufletul îndurerat. Viaţa îți stă nehotărâtă 
înainte, vei tremura zi și noapte, nu vei fi sigur de viaţa ta, și groaza 
care-ţi va umple inima în faţa lucrurilor pe care ți le vor vedea ochii” 
(Deuteronom 28,64-67). „Şi dacă de acolo vei căuta pe Domnul, 
Dumnezeul tău”, fusese făgăduinţa, „ÎI vei găsi, dacă-L vei căuta 
din toată inima și din tot sufletul tău” (Deuteronom 4,29). 

Zorobabel și tovarășii lui erau familiarizați cu acestea și multe 
alte scripturi asemănătoare, și, în recenta robie, avuseseră dovadă 
după dovadă cu privire la împlinirea lor. Iar acum, după ce se 
pocăiseră de păcatele care aduseseră asupra lor și a părinţilor lor 
judecăţile profetizate atât de clar prin Moise, după ce se întorseseră 
cu toată inima la Dumnezeu și-și reînnoiseră legătura cu El, prin 
legământ, li se îngăduise să se reîntoarcă în ludeea ca să refacă 
ceea ce fusese distrus. Să intre chiar de la începutul lucrării lor în 
legământ cu idolatri? 


„Să nu închei legământ cu ele, îi spusese Dumnezeu, iar aceia 
care se reconsacraseră de curând Domnului, la altarul reclădit în 
faţa ruinelor templului Său, și-au dat seama că linia de demarcaţie 
dintre poporul Său și lume trebuia să fie întotdeauna păstrată 
distinctă. Ei au refuzat să intre în alianță cu aceia care, deși cunoșteau 
cerințele Legii lui Dumnezeu, nu se supuneau pretențiilor ei. 

Principiile stabilite în Deutronom pentru îndrumarea lui Israel 
trebuie să fie urmate de poporul lui Dumnezeu până la sfârșitul 
timpului. Prosperitatea adevărată depinde de menţinerea legămân- 
tului nostru cu Dumnezeu. Niciodată nu trebuie să ne îngăduim 
să compromitem principiul prin intrarea în alianță cu aceia care 
nu se tem de El. 

Există o primejdie continuă, ca cei care susţin a fi creștini să 
ajungă la concepţia că, pentru a avea influență asupra celor ce 
sunt lumești, trebuie ca într-o măsură oarecare să se asemene lumii. 
Însă, cu toate că un asemenea drum poate părea că aduce avantaje 
mai mari, întotdeauna se sfârşeşte cu pierdere spirituală. Poporul 
lui Dumnezeu trebuie să se păzească cu stricteţe împotriva oricărei 
influenţe subtile, care caută intrare prin mijlocirea unor ispite 
măgulitoare din partea vrăjmașilor adevărului. Copiii lui Dum- 
nezeu sunt străini și călători în această lume, mergând pe o cale 
presărată cu primejdii. Ei nu trebuie să dea atenţie subterfugiilor 
ingenioase și ispitelor ademenitoare, folosite pentru a-i îndepărta 
de la ascultare. 

Nu sunt cei mai de temut vrăjmași ai cauzei lui Dumnezeu aceia 
care sunt cunoscuţi și în mod fățiș declaraţi. Cei care, asemenea 
vrăjmașilor lui Iuda și Beniamin, vin cu cuvinte plăcute și cu vorbe 
măgulitoare, urmărind în aparenţă un legământ de prietenie cu 
copiii lui Dumnezeu, aceia au o putere mai mare de amăgire. 
Oricine să fie cu băgare de seamă faţă de aceasta, pentru ca nu 
cumva o cursă ascunsă cu grijă și măiestrie să-l găsească nepregătit. 
Îndeosebi astăzi, când istoria pământului se încheie, Domnul cere 
de la copiii Săi o veghere care nu cunoaşte odihnă. Însă cu toate 
că lupta este neîntreruptă, nimeni nu este lăsat să lupte singur. 
Îngerii îi ajută și îi ocrotesc pe cei care umblă smeriţi înaintea lui 
Dumnezeu. Niciodată Domnul nostru nu îi va trăda pe aceia care 

se încred în El. Atunci când copiii Săi se apropie de El pentru a fi 
ocrotiţi de cel rău, El înalță în ajutorul lor, cu milă și cu dragoste, 
un steag împotriva vrăjmașului. „Nu vă atingeţi de ei”, zice El, 
„Căci sunt ai Mei. I-am săpat pe palmele Mele.” 

Neobosiţi în împotrivirea lor, samaritenii „au muiat inima 
poporului lui Iuda, l-au înfricoșat, ca să-i împiedice să zidească, și 
au mituit cu preț de argint pe sfetnici, ca să-i zădărnicească 
lucrarea. Așa a fost tot timpul vieţii lui Cirus, împăratul perșilor 
(Ezra 4,4.5). Prin rapoartele neadevărate, au trezit neîncredere 
în minţile uşor influenţabile către îndoială. Dar timp de mai mulţi 
ani, puterile răului au fost ţinute în frâu, iar poporul din Iudeea a 
a avut libertatea să-și contiunue lucrarea. 

În timp ce Satana se lupta să influențeze cele mai înalte autorități 
din Împărăţia Medo-Persiei, ca să manifeste dezaprobare faţă de 
poporul lui Dumnezeu, îngerii lucrau în favoarea exilaţilor. Lupta 
era de așa natură, încât întreg cerul era interesat. Prin intermediul 
prorocului Daniel avem zugrăvită o priveliște a acestei lupte 
puternice dintre forțele binelui și răului. Timp de trei săptămâni, 
Gabriel a luptat cu forțele întunericului, căutând să anihileze 
influenţele care lucrau asupra minţii lui Cirus și, înainte ca lupta 
să se încheie, Însuși Hristos a venit în ajutorul lui Gabriel. 
„Căpetenia împărăției Persiei mi-a stat împotrivă douăzeci și una 
de zile”, declară Gabriel; „însă iată că Mihail, una din căpeteniile 
cele mai de seamă, mi-a venit în ajutor, și am ieșit biruitor acolo, 
lângă împărații Persiei” (Daniel 10,13). Tot ce a putut face Cerul 
în favoarea poporului lui Dumnezeu, a fost făcut. Biruinţa a fost 
în cele din urmă câștigată, forțele vrăjmașului au fost ţinute în 
frâu în toate zilele lui Cirus și în toate zilele fiului său Cambise, 
care a domnit aproape șapte ani și jumătate. 

Aceasta a fost o vreme plină de ocazii minunate pentru iudei. 
Cei mai înalți slujitori ai Cerului lucrau asupra inimilor împăraților 
și toate acestea, pentru ca poporul lui Dumnezeu să lucreze 
neobosit pentru a aduce la îndeplinire decretul lui Cirus. Ei n-ar fi 
trebuit să cruţe niciun efort pentru a restatornici templul și slujbele 
lui și nici pentru a se restabili în căminele lor din Iudeea. Dar în 
ziua puterii lui Dumnezeu, mulți s-au dovedit lipsiţi de bunăvoință. 


Împotrivirea vrăjmașilor lor era puternică și hotărâtă și, treptat, 
clăditorii și-au pierdut curajul. Unii nu puteau uita scena de la 
punerea pietrei unghiulare, când mulți își exprimaseră lipsa de 
încredere în lucrarea întreprinsă. Și pe măsură ce samaritenii 
deveneau mai îndrăzneţi, mulți dintre iudei se întrebau dacă, după 
toate acestea, era vremea pentru reclădire. Aceste simțăminte 
s-au împrăștiat repede. Mulţi dintre lucrători, descurajaţi și de- 
primati, s-au întors la casele lor ca să-și reia preocupările obișnuite 
ale vieţii. 

În timpul domniei lui Cambise, lucrarea la templu a înaintat 
încet, iar, în timpul domniei falsului Smerdis (numit în Ezra 4,7 
Artaxerse), samaritenii l-au amăgit pe acest impostor fără scrupule, 
să dea un decret prin care se interzicea iudeilor să-și reclădească 
templul și cetatea. 

Timp de un an, templul a fost neglijat și aproape uitat. Poporul 
locuia în casele lui și lupta să realizeze o prosperitate vremelnică, 
dar situaţia lui era de plâns. Cu toate că au lucrat cu toată puterea, 
nu au prosperat. Chiar și elementele naturii păreau să comploteze 
împoriva lor. Deoarece lăsaseră templul în paragină, Domnul le-a 
trimis o secetă distrugătoare peste ogoare. Dumnezeu le dăruise 
din belșug roade pe câmp și în grădini, grâu, must și untdelemn, 
ca dovadă a favorii Sale, dar, din cauză că ei folosiseră în mod 
egoist aceste daruri bogate, binecuvântările le-au fost retrase. 

Acestea erau stările existente în timpul primei părți a domniei 
lui Darius Histaspe. Atât din punct de vedere spiritual, cât și ma- 
terial, israeliții erau într-o stare de plâns. Atât de mult murmuraseră 
și se îndoiseră, atâta timp aleseseră să pună interesele lor pe primul 
loc, încât, atunci când priveau cu indiferență templul Domnului 
în ruine, mulți au pierdut din vedere planul urmărit de Dumnezeu 
prin restabilirea lor în Iudeea, și aceștia ziceau: „N-a venit încă 
vremea pentru zidirea din nou a Casei Domnului!” (Hagai 1,2) 

Dar chiar acest ceas întunecat nu era fără nădejde pentru aceia 
a căror încredere era în Dumnezeu. Prorocii Hagai și Zaharia au 
fost ridicaţi să facă faţă crizei. Prin mărturisiri mișcătoare, acești 
soli rânduiţi au descoperit poporului cauza necazurilor lui. Lipsa 

lui Dumnezeu pe primul loc, au declarat profeţii. Dacă israeliții 
L-ar fi onorat pe Dumnezeu, dacă I-ar fi dovedit respectul, cinstea 
cuvenită, făcând din construirea casei Sale, prima lor preocupare, 
ei ar fi chemat prin aceasta prezenţa și binecuvântarea Sa. 

Acelora care se descurajaseră, Hagai le-a adresat întrebarea 
cercetătore: „Dar pentru voi a venit oare vremea să locuiţi în case 
căptușite cu tavan, când Casa aceasta stă dărâmată? Așa vorbește 
acum Domnul oștirilor: "Uitaţi-vă cu băgare de seamă la căile 
voastre!” De ce ați făcut atât de puţin? De ce vă îngrijiţi de casele 
voastre și nu aveţi grijă de Casa Domnului? Unde este zelul vostru 
pe care l-aţi simţit odinioară pentru reclădirea Casei Domnului? 
Ce aţi câștigat slujind eului vostru? Dorinţa de a scăpa de sărăcie, 
v-a condus să neglijați templul, iar această neglijență a adus asupra 
voastră lucrul de care vă temeaţi. „Semănaţi mult și strângeți puţin, 
mâncaţi și tot nu vă sărturaţi, beţi și tot nu vă potoliți setea, vă 
îmbrăcaţi și tot nu vă e cald; și cine nu câștigă o simbrie, o pune 
într-o pungă spartă!” (Hagai 1,4-6) 

Apoi, prin cuvinte pe care ei nu puteau să nu le înțeleagă, 
Domnul le-a descoperit cauza care-i dusese la această lipsă. „Vă 
așteptați la mult, și iată că aţi avut puţin; l-aţi dus acasă, dar Eu 
l-am suflat. Pentru ce? zice Domnul oștirilor. Din pricina Casei 
Mele, care stă dărâmată, pe când fiecare din voi aleargă pentru 
casa lui. De aceea, cerurile nu v-au dat roua, și pământul nu și-a 
dar roadele. Am chemat seceta peste ţară, peste munți, peste grâu 
peste untdelemn, peste tot ce poate aduce pământul, peste oameni 
și peste vite, și peste tot lucrul mâinilor voastre” (Hagai 1,9-11). 

„Uitaţi-vă cu băgare de seamă la căile voastre!” i-a îndemnat 
Domnul. „Suiţi-vă pe munte, aduceţi lemne și zidiţi Casa! Eu Mă 
voi bucura de lucrul acesta și voi fi proslăvit” (Hagai 1,7.8). 

Solia de sfat și de mustare dată prin Hagai a fost luată la 
inimă de către conducătorii poporului Israel. Ei simțeau că 
Dumnezeu era într-adevăr cu ei. Nu îndrăzneau să dispreţuiască 
îndrumările repetate trimise lor, și anume că prosperitatea, 
atât cea trecătoare, cât și cea spirituală, depindea de ascultarea 
credincioasă de poruncile lui Dumnezeu. Treziţi de avertizările 
prorocului, Zorobabel și Iosua, împreună cu „toată rămășiţa 


poporului, au ascultat glasul Domnului, Dumnezeului lor, și 
cuvintele prorocului Hagai” (Hagai 1,12). 

De îndată ce Israel s-a hotărât să asculte, cuvintele de mustrare 
au fost urmate de o solie de încurajare. „Hagai, trimisul Domnului, 
a zis poporului, după porunca Domnului: "Eu sunt cu voi, zice 
Domnul”. Domnul a trezit duhul lui Zorobabel și duhul lui Iosua, 
și duhul întregii rămășițe a poporului. Așa că ei au venit și s-au 
pus pe lucru în Casa Domnulul oștirilor, Dumnezeul lor” (Hagai 
113.14). 

În mai puţin de o lună, după ce lucrarea de la templu a fost 
reluată, clăditorii au primit o altă solie mângâietoare. „Acum, fii 
tare, Zorobabel!” a îndemnat Însuși Domnul prin prorocul Său. 
„Fii tare și tu losua...! Fii tare și tu, tot poporul din ţară, zice 
Domnul și lucraţi! Căci Eu sunt cu voi, zice Domnul oștirilor” 
(Hagai 2,4). 

Lui Israel, tăbărât înaintea muntelui Sinai, Domnul îi spusese: 
„Eu voi locui în mijlocul copiilor lui Israel și voi fi Dumnezeul lor. 
Ei vor cunoaște că Eu sunt Domnul, Dumnezeul lor, care i-am 
scos din ţara Egiptului, ca să locuiesc în mijlocul lor. Eu sunt 
Domnul, Dumnezeul lor” (Exod 29,45.46). Iar acum, în ciuda 
faptului că „au fost nescultători și au întristat pe Duhul Lui cel 
Sfânt” (Isaia 63,10), Domnul Și-a întins încă o dată mâna să-i 
salveze prin soliile prorocului Său. Ca recunoștere a conlucrării 
cu planul Său, El Îşi reînnoia legământul prin care Duhul Său avea 
să rămână între ei și-i îndemna: „Nu vă temeţi!” 

Copiilor Săi de astăzi, Domnul le spune: „Fiţi tari... lucraţi, 
căci Eu sunt cu voi”. Întotdeauna creștinul are un ajutor puternic 
în Domnul. Poate că nu cunoaștem modul în care ne ajută 
Dumnezeu, dar știm un lucru: niciodată El nu îi va părăsi pe aceia 
care își pun încrederea în El. Dacă ar ști creștinii de câte ori 
Domnul le-a rânduit calea, pentru ca planurile vrăjmașului cu 
privire la ei să nu se împlinească, nu s-ar mai poticni plângân- 
du-se. Credinţa lor s-ar întemeia pe Dumnezeu și nicio încercare 
n-ar avea putere să-i doboare. Ei ar recunoaște că Domnul este 
înţelepciunea și tăria lor, și El ar face să se împlinească planul Său 
cu ei. 

Îndemnurile stăruitoare în încurajările date prin Hagai au fost 
întărite și completate de Zaharia, pe care Dumnezeu l-a ridicat 
să-i stea alături pentru a îndemna poporul Israel să împlinească 
porunca de a se ridica să zidească. Prima solie a lui Zaharia a fost 
asigurarea că niciodată Cuvântul lui Dumnezeu nu dă greș și o 
făgăduinţă de binecuvântare pentru toţi aceia care se vor prinde 
de cuvântul sigur al prorociei. 

Cu ogoarele pustiite, cu mica lor rezervă de hrană care scădea 
cu repeziciune, și înconjurați cum erau de popoare neprietenoase, 
israeliții au înaintat totuși prin credinţă, ca răspuns la chemarea 
solilor lui Dumnezeu, și au lucrat cu sârguinţă pentru a restaura 
templul ruinat. Era o lucrare care cerea o încredere neabătută în 
Dumnezeu. Pe când poporul se străduia să-și facă partea și căuta 
o reînnoire a harului lui Dumnezeu în inimă și în viaţă, solie după 
solie le-a fost dată prin Hagai și Zaharia, cu asigurarea că această 
credinţă avea să fie răsplătită în mod îmbelșugat, iar cuvântul lui 
Dumnezeu, cu privire la slava viitoare a templului, ale cărui ziduri 
le înălţau, nu avea să rămână neîmplinit. Chiar în această clădire 
urma să se arate, la împlinirea vremii, Dorinţa tuturor popoarelor, 
ca Învățător și Mântuitor al omenirii. 

În felul acesta, clăditorii nu au fost lăsaţi să se lupte singuri; 
„Cu ei erau prorocii lui Dumnezeu care-i ajutau” (Ezra 5,20), și 
Însuși Domnul oștirilor spusese: „Fii tare... și lucraţi: căci Eu sunt 
cu voi” (Hagai 2,4). Odată cu pocăinţa din inimă și cu voința de a 
înainta prin credinţă, a venit și făgăduinţa prosperității pământești. 
„Din cauza aceasta”, a spus Domnul, „Îmi voi da binecuvântarea 
Mea” (Hagai 2,19). 

Lui Zorobabel, conducătorul lor — care în toţi anii de la întoarcerea 
lui din Babilon fusese atât de greu încercat — i s-a dat solia cea mai 
prețioasă. Avea să vină ziua, zicea Domnul, când toţi vrăjmașii 
poporului Său ales vor fi nimiciți. „În ziua aceea, zice Domnul oștirilor, 
pe tine, Zorobabele, robul Meu... te voi păstra ca pe o pecete, căci 
Eu te-am ales” (Hagai 2,23). Acum, guvernatorul lui Israel putea 
vedea însemnătatea providenţei care-l condusese prin descurajare și 
necazuri, putea înțelege planul lui Dumnezeu în toate. 


Acest cuvânt personal dat lui Zorobabel a fost lăsat în Scriptură 
pentru încurajarea copiilor lui Dumnezeu din toate veacurile. 
Dumnezeu are un plan atunci când trimite încercarea peste copiii 
Săi. Niciodată nu-i conduce altfel de cum ar alege ei să fie conduși, 
dacă ar vedea sfârșitul de la început și ar înțelege slava planului pe 
care îl împlinesc. Tot ce aduce El asupra lor, ca încercare sau probă, 
vine pentru ca ei să fie tari, să lucreze și să sufere pentru El. 

Soliile date prin Hagai și Zaharia au trezit poporul să facă orice 
efort posibil pentru reclădirea templului. Dar, în timp ce lucrau, 
erau hărțuiţi cu răutate de samariteni și de alţii care născoceau tot 
felul de piedici. Într-o împrejurare, slujbașii Imperiului Medo-Persan, 
din provincia aceea, au vizitat Ierusalimul și au cerut numele celui 
care autorizase restaurarea clădirii. Dacă în vremea aceea iudeii nu 
s-ar fi încrezut în Domnul pentru călăuzire, această cercetare ar fi 
putut avea urmări dezastroase pentru ei. „Dar ochiul lui Dumnezeu 
veghea asupra bătrânilor iudeilor. Și au lăsat să meargă înainte 
lucrările până la trimiterea unei înștiințări către Darius” (Ezra 5,5). 
Slujbașilor li s-a răspuns atât de înţelept, încât ei s-au hotărât să-i 
scrie o scrisoare lui Darius Histaspe, pe atunci împăratul Medo- 
Persiei, atrăgându-i atenţia la decretul original dat de Cirus, care 
po-runcise reclădirea Casei Domnului de la Ierusalim, și ca toate 
chel-tuielile să fie plătite din tezaurul împăratului. 

Darius a căutat acest decret și l-a găsit, și, ca urmare, le-a porun- 
cit celor care cercetaseră să îngăduie continuarea reclădirii templu- 
lui. „Lăsaţi să meargă înainte lucrările acestei Case a lui Dumne- 
zeu”, a poruncit el, „dregătorul iudeilor și bătrânii iudeilor s-o zi- 
dească iarăși pe locul unde era”. Mai mult, Darius a continuat: 
„Iată porunca pe care o dau cu privire la ce veți avea de făcut față 
de acești bătrâni ai iudeilor, pentru zidirea acestei Case a lui 
Dumnezeu: cheltuielile, luate din averile împăratului venite din 
birurile de dincolo de Râu, să fie plătite îndată oamenilor acestora, 
ca să nu înceteze lucrul. Lucrurile trebuincioase pentru arderile 
de tot ale Dumnezeului cerurilor, viței, berbeci și miei, grâu, sare, 
vin și untdelemn, să li se dea, la cerere, preoţilor din Ierusalim, zi 
de zi, și fără nicio lipsă, ca să se roage pentru viaţa împăratului și 
fiilor lui” (Ezra 6,7-10). 

Împăratul a poruncit mai departe să fie aplicate pedepse aspre 
acelor care ar schimba în vreun fel porunca și a încheiat cu această 
deosebită declaraţie: „Dumnezeu, care a pus să locuiască în locul 
acela Numele Lui, să răstoarne pe orice împărat și pe orice popor, 
care ar întinde mâna să calce cuvântul meu ca să nimicească această 
Casă a lui Dumnezeu din Ierusalim! Eu, Darius, am dat porunca 
acasta. Să fie împlinită întocmai” (Ezra 6,12). În felul acesta, 
Domnul a pregătit calea pentru terminarea templului. 

Cu luni de zile mai înainte ca acest decret să fie dat, israeliții 
continuaseră să lucreze prin credinţă, prorocii lui Dumnezeu 
ajutându-i prin solii date la timp, prin care planul divin pentru 
Israel a fost ţinut în atenţia lucrătorilor. La două luni după ce 
ultima solie a lui Hagai, care ne este raportată, a fost dată, Zaharia 
a avut o serie de vedenii cu privire la lucrarea lui Dumnezeu pe 
pământ. Aceste solii, date sub formă de parabole și simboluri, au 
venit în timpul unei mari nesiguranţe și îngrijorări și au fost de o 
însemnătate deosebită pentru bărbaţii care mergeau înainte în 
Numele Dumnezeului lui Israel. Conducătorilor li se părea că 
îngăduința dată iudeilor să reclădească era pe cale să fie retrasă; 
viitorul părea foarte întunecat. Dumnezeu a văzut că poporul Său 
avea nevoie să fie susţinut și încurajat printr-o descoperire a 
dragostei și îndurării Sale fără margini. 

In vedenie, Zaharia l-a auzit pe Îngerul Domnului întrebând: 
„Doamne al oștirilor, până când nu vei avea milă de Ierusalim și 
de cetăţile lui Iuda, pe care Te-ai mâniat în acești șaptezeci de 
ani! Domnul a răspuns cu vorbe bune, cu vorbe de mângâiere, 
îngerului care vorbea cu mine”, a zis Zaharia. 

„Și îngerul, care vorbea cu mine, mi-a zis: 'Strigă și zi: Așa 
vorbește Domnul oștirilor: Sunt plin de o mare mânie împotriva 
neamurilor îngâmfate; căci Mă mâniasem numai puțin, dar ele au 
ajutat spre nenorocire. De aceea, așa vorbește Domnul: Mă întorc 
cu îndurare spre Ierusalim; Casa mea va fi zidită... și funia de 
măsurat se va întinde asupra Ierusalimului” (Zaharia 1,12-16). 

Prorocul a fost îndrumat să prorocească; „Așa vorbește Domnul 
oștirilor: Cetățile Mele vor avea iarăși belșug de bunătăţi, Domnul 
va mângâia iarăși Sionul, va alege iarăși Ierusalimul” (Zaharia 
1,17); 


Apoi, Zaharia a văzut forțele care „i-au risipit pe Iuda, pe Is- 
rael și Ierusalimul”, simbolizate prin patru coarne. Îndată după 
aceea, a văzut patru fierari, care reprezentau uneltele folosite de 
Domnul pentru restatornicirea poporului Său și a Casei Sale de 
închinare (vezi Zaharia 1,18-21). 

„Am ridicat ochii”, spunea Zaharia, „m-am uitat, și iată că era 
un om care ţinea în mână o funie de măsurat. L-am întrebat: "Unde 
te duci?” Și el mi-a răspuns: "Mă duc să măsor Ierusalimul, ca să 
văd ce lăţime și ce lungime are’. Și îngerul, care vorbea cu mine, a 
înaintat, și un alt înger i-a ieșit înainte. El i-a zis: "Aleargă de 
vorbește tânărului acestuia și spune-i: Ierusalimul va fi o cetate 
deschisă, din pricina mulţimii oamenilor și vitelor care vor fi în 
mijlocul lui; Eu Însumi — zice Domnul — voi fi un zid de foc de 
jur împrejurul lui; și voi fi slava lui în mijlocul lui!” (Zaharia 2,1-5) 

Dumnezeu poruncise ca Ierusalimul să fie rezidit, vedenia cu 
măsurarea cetăţii fiind o asigurare că El va da mângâiere și putere 
celor apăsaţi ai Lui şi va împlini faţă de ei făgăduinţele legămân- 
tului Său veșnic. Grija Lui ocrotitoare, spunea EI, va fi ca „un zid 
de foc de jur împrejur” și prin ei slava Sa, va fi descoperită tuturor 
fiilor oamenilor. Ceea ce aducea la îndeplinire pentru poporul Său 
urma să fie cunocut pe tot pământul. „Strigă de bucurie și veselie, 
locuitoare a Sionului, căci mare este în mijlocul tău Sfântul lui 
Israel” (Isaia 12,6). 

Înaintarea continuă, realizată de clăditorii templului, a nemul- 
tumit și a alarmat într-o mare măsură oștile celui rău. Satana s-a 
hotărât să depună în continuare eforturi pentru a slăbi și a des- 
curaja poporul lui Dumnezeu, punându-i înainte nedesăvârșirile 
de caracter. Dacă aceia care suferiseră îndelung din cauza ne- 
ascultării puteau fi iarăși amăgiţi să nesocotească poruncile lui 
Dumnezeu, urmau să fie aduși din nou sub robia păcatului. 

Pentru că Israel fusese ales să păstreze cunoștința de Dumnezeu 
pe pământ, el fusese mereu obiectul deosebit al urii lui Satana. El 
era hotărât să-i distrugă. Cât timp erau ascultători, nu le putea 
face niciun rău; de aceea și-a adunat toată puterea și viclenia pentru 
a-i duce la păcat. Prinşi în cursă de ispitele lui, călcaseră Legea lui 
Dumnezeu și fuseseră lăsaţi să devină prada vrăjmașilor lor. 

Cu toate că au fost robi în Babilon, Dumnezeu nu i-a părăsit. 
EI le-a trimis prorocii Săi cu mustrări și avertizări și i-a trezit să-și 
vadă vinovăția. Când s-au umilit înaintea lui Dumnezeu și s-au 
întors la El cu pocăință adevărată, El le-a trimis solii de încurajare, 
declarând că-i va elibera din robie și îi va readuce sub ocrotirea Sa 
și îi va restatornici în ţara lor. lar acum, când această lucrare de 
restatornicire începuse, și o rămășiță din Israel se reîntorsese deja 
în Iudeea, Satana era hotărât să împiedice aducerea la îndeplinire 
a planului divin și, în scopul acesta, căuta să incite popoarele păgâne 
ca să-i distrugă cu totul. 

Însă în această criză, Domnul Și-a întărit poporul „cu cuvinte 
bune și cu vorbe de mângâiere” (Zaharia 1,13). 

Printr-o ilustrație impresionantă a eforturilor lui Satana și a 
lucrării Domnului Hristos, El le-a arătat puterea Mijlocitorului 
lor de a-l birui pe acuzatorul poporului Său. 

În vedenie, prorocul îl vede „pe Iosua, marele preot”, „îmbrăcat 
cu haine murdare” (Zaharia 3,1.3), stând înaintea Îngerului 


Domnului, solicitând mila lui Dumnezeu în favoarea poporului 
său apăsat. În timp ce el pledează pentru împlinirea făgăduinţelor 
lui Dumnezeu, Satana se ridică cu îndrăzneală să i se împotrivească. 
El arată către fărădelegile lui Israel, ca motiv suficient pentru a 
nu fi readus în favoarea lui Dumnezeu. Îi pretinde ca pradă a lui și 
cere să-i fie daţi în mâinile sale. 

Marele preot nu se poate apăra pe sine și nici pe poporul său 
de acuzaţiile lui Satana. El pretinde că poporul Israel este nevi- 
novat. În haine murdare, simbolizând păcatele poporului, pe care 
el le poartă ca reprezentant al lor, stă înaintea Îngerului, mărturi- 
sind vinovăția lor, dar arătând pocăinţa și umilinţa lor și încrezân- 
du-se în mila unui Răscumpărător iertător de păcate. În credință, 
el cere împlinirea făgăduințelor lui Dumnezeu. 

Atunci, Îngerul, care este Hristos Însuși, Mântuitorul 
păcătoşilor, îl aduce la tăcere pe acuzatorul poporului Său, zicând: 
„Domnul să te mustre, Satano! Domnul să te mustre, El care a ales 
Ierusalimul! Nu este el, Iosua, un tăciune scos din foc?” (Zaharia 
3,2). Timp îndelungat, cei din poporul Israel trecuseră prin cuptorul 
necazurilor. Datorită păcatelor, fuseseră aproape mistuiți de focul 
aprins de Satana și de uneltele lui pentru distrugerea lor, dar Dumnezeu 
Și-a întins acum mâna ca să-i scoată. 

Mijlocirea lui Iosua este primită și se dă porunca: „Dezbră- 
caţi-l de hainele murdare de pe el! Apoi a zis lui Iosua: “lată 
că îndepărtez de la tine nelegiuirea și te îmbrac cu haine de 
sărbătoare!” „I-au pus o mitră pe cap, și l-au îmbrăcat în haine” 
(vers. 4.5). Propriile păcate și acelea ale poporului său au fost 
iertate. Israel a fost îmbrăcat „cu haine de sărbătoare” — neprihă- 
nirea lui Hristos atribuită. Mitra așezată pe capul lui Iosua era 
asemenea aceleia purtată de preoți și avea inscripţia: „Sfinţenie 
Domnului” (Exod 28,36), însemnând că în ciuda fărădelegiilor lui 
de mai înainte, era acum destoinic să slujească înaintea Domnului 
în sanctuarul Său. 

Îngerul i-a declarat lui Iosua: „Așa zice Domnul oștirilor: "Dacă 
vei umbla pe căile Mele și dacă vei păzi poruncile Mele, vei judeca 
și casa Mea și vei priveghea asupra curților Mele, și te voi lăsa să 
intri împreună cu cei ce sunt aici” (Zaharia 3,7). Dacă avea să 

asculte, el urma să fie onorat ca judecător sau conducător al 
templului și al tuturor slujbelor lui, avea să umble printre îngerii 
însoțitori, chiar în viaţa aceasta, iar la sfârșit, urma să se unească 
și cu mulțimea proslăvită în jurul tronului lui Dumnezeu. 

„Ascultă dar, losua, mare preot, tu și tovarășii tăi de slujbă, 
care stau înaintea ta — căci aceștia sunt niște oameni care vor sluji 
ca semne. lată, voi aduce pe Robul Meu, Odrasla” (Zaharia 3,8). 
În Odrasla, Izbăvitorul care avea să vină, stă nedejdea lui Israel. 
Prin credința în Mântuitorul care avea să vină, au primit iertare, 
Iosua și poporul său. Prin credinţa în Hristos ei fuseseră readuși 
în favoarea lui Dumnezeu. În virtutea meritelor Sale, dacă aveau 
să umble în căile Lui și să păzească rânduielile Lui, urmau să fie 
„niște oameni care vor sluji ca semne”, onorati ca aleși ai Cerului 
printre popoarele pământului. 

Așa cum Satana i-a acuzat pe Iosua și pe poporul lui, tot astfel, 
în toate veacurile, el îi învinuiește pe cei ce caută mila și ocrotirea 
lui Dumnezeu. El este „pârâșul fraţilor noștri... care zi și noapte îi 
pâra înaintea Dumnezeului nostru” (Apocalipsa 12,10). Lupta se 
repetă pentru orice suflet care este răscumpărat de sub puterea 
celui rău și al cărui nume este scris în Cartea vieţii Mielului. 
Niciodată nu este cineva primit în familia lui Dumnezeu fără să 
trezească împotrivirea hotărâtă a vrăjmașului. Dar Acela care a 
fost atunci nădejdea lui Israel, apărarea lui, îndreptăţirea și 
răscumpărarea lui, este și astăzi nădejdea bisericii. 

Acuzaţiile lui Satana împotriva acelora care Îl caută pe Domnul 
nu sunt izvorâte din ura față de păcatele lor. El se bucură de 
caracterele lor defectuoase, căci știe că numai prin neascultarea 
lor de Legea lui Dumnezeu, el poate câștiga putere asupra lor. 
Învinuirile lui se ridică numai datorită vrăjmășiei lui împotriva lui 
Hristos. Prin Planul de Mântuire, lisus zdrobește stăpânirea lui 
Satana asupra familiei omenești și răscumpără sufletele de sub 
puterea lui. Toată ura și răutatea arhirebelului sunt o stârnire când 
vede dovezile supremaţiei lui Hristos și cu putere și viclenie 
diabolică lucrează să-i smulgă din mâna Lui pe fiii oamenilor, care 
au primit mântuirea. EI îi conduce pe oameni la necredință, făcân- 
du-i să-și piardă încrederea în Dumnezeu și să se despartă de dra- 


gostea Sa, îi ispitește să calce Legea și apoi îi pretinde ca robi, 
contestând dreptul lui Hristos de a-i izbăvi de sub puterea lui. 

Satana știe că aceia care cer de la Dumnezeu iertare și har vor 
primi. De aceea, le pune păcatele înainte ca să-i descurajeze. El 
caută mereu ocazii să se plângă împotriva acelora care încearcă să 
asculte de Dumnezeu. Chiar slujirea lor cea mai bună și cea mai 
vrednică de primit caută să o facă să pară coruptă. Prin nenumărare 
planuri foarte subtile și nemiloase, se străduieşte să obțină con- 
damnarea lor. 

Prin propria putere, omul nu poate face față acuzațiilor vrăjma- 
șului. El stă înaintea lui Dumnezeu în haine mânjite de păcat, 
mărturisindu-și vinovăția. Dar lisus, Apărătorul nostru, prezintă 
o rugăciune eficientă în favoarea tuturor acelora care prin credinţă 
și pocăință și-au predat Domnului viaţa pentru a fi păzită. El le 
susține cauza și prin arugumentele cele puternice ale Calvarului, 
îl biruie pe învinuitorul lor. Ascultarea Sa desăvârșită de Legea 
lui Dumnezeu I-a dat toată puterea în cer și pe pământ și El cere 
de la Tătăl Său milă și împăcare pentru omul vinovat. El spune 
învinuitorului poporului Său: „Domnul se te mustre, Satano! 
Aceștia sunt răscumpăraţii sângelui Meu, tăciuni scoși din foc.” 
Iar acelora care se încred în El cu credinţă, le dă asigurarea: „lată 
că îndepărtez de la tine nelegiuirea și te îmbrac cu haine de sărbă- 
toare” (Zaharia 3,4). 

Toţi aceia care îmbracă haina neprihănirii lui Hristos vor sta 
înaintea lui ca aleși, sinceri și credincioși. Satana nu are putere 
să-i smulgă din mâna Mântuitorului. Hristos nu va îngădui să treacă 
sub puterea vrăjmașului niciun suflet care în pocăință și credință 
a cerut ocrotirea Sa. Cuvântul Său dă asigurarea: „Afară numai 
dacă vor căuta ocrotirea Mea, vor face pace cu Mine, da, vor face 
cu Mine pace” (Isaia 27,5). Făgăduința dată lui Iosua este dată 
tuturor: „Dacă veţi păzi poruncile Mele... te voi lăsa să intri 
împreună cu cei ce sunt aici” (Zaharia 3,7). Îngerii lui Dumnezeu 
vor merge alături de ei, chiar în această lume, și ei vor sta, în cele 
din urmă, printre îngerii care vor înconjura tronul lui Dumnezeu. 

Vedenia lui Zaharia cu privire la Iosua și Înger se aplică cu o 
forţă deosebită experienţei poporului lui Dumnezeu în scenele fi- 


| Iosua și îngerul 


A 
o 


5 


406 


Profeţi și regi 


nale ale marii Zile de Ispășire. Biserica rămășiţei va fi adusă atunci 
într-o mare încercare și amărăciune. Aceia care păzesc poruncile 
lui Dumnezeu și ţin credinţa lui Iisus vor simţi mânia balaurului și 
a oștilor lui. Satana consideră oamenii ca fiind toţi supușii săi; el a 
câștigat stăpânire peste mulți pretinși creștini. Dar iată o mică 
grupă, care se împotriveşte supremaţiei lui. Dacă ar putea-o șterge 
de pe faţa pământului, biruinţa lui ar fi totală. După cum el a in- 
fluențat popoarele păgâne să distrugă poporul Israel, tot astfel, în 
viitorul apropiat, va incita puterile nelegiuite ale pământului să-l 
distrugă pe poporul lui Dumnezeu. Li se va cere oamenilor să dea 
ascultare edictelor omenești prin călcarea Legii divine. 

Aceia care rămân credincioși lui Dumnezeu vor fi ameninţaţi, 
denunţaţi și proscriși. Vor fi „trădați până și de părinţii lor, frați, 
rude şi prieteni”, chiar până la moarte (Luca 21,16). Singura nă- 
dejde este în mila lui Dumnezeu, singura lor apărare va fi rugăciu- 
nea. Așa cum Iosua a stăruit înaintea îngerului, tot astfel biserica 
rămășiţei, cu o inimă zdrobită și o credinţă neabătută, va stărui 
pentru iertare și eliberare prin lisus, Apărătorul lor. Ei sunt pe 
deplin conștienți de păcătoșenia vieţii lor, își văd slăbiciunea și 
nevrednicia și sunt în pragul disperării. 

Ispititorul stă alături să-i învinuiască, așa cum a stat alături să 
i se împotrivească lui Iosua. El arată către veșmintele lor murdare, 
caracterele lor defectuoase. El prezintă slăbiciunile și nebunia lor, 
păcatele de nerecunoștință, de neasemănare a lor cu Hristos, prin 
care L-au dezonorat pe Răscumpărătorul lor. El face eforturi 
să-i îngrozească la gândul că situația lor este deznădăjduită, că 
pata necurăţiei lor nu va fi niciodată spălată. El speră ca în acest 
fel să le distrugă credinţa, așa încât să se supună ispitelor lui și să 
părăsească ascultarea de Dumnezeu. 

Satana are o cunoaștere exactă a păcatelor cu care el l-a ispitit 
pe poporul lui Dumnezeu să le săvârșească și își îndreaptă acuzaţiile 
împotriva lor, spunând că, prin păcate, ei au pierdut ocrotirea 
divină și pretinzând că are dreptul să-i distrugă. El îi declară 
vrednici să fie scoși, asemenea lui, de sub ocrotirea lui Dumnezeu. 
„Sunt aceştia”, zice el, „cei care să-mi ia locul în cer și locul îngeri- 
lor care s-au suit cu mine? Ei mărturisesc că ascultă de Legea lui 


Dumnezeu; dar nu au ţinut principiile ei? N-au fost ei iubitori de 
sine mai mult decât iubitori de Dumnezeu? Nu și-au pus interesele 
proprii mai presus de slujirea Sa? N-au iubit ei lucrurile din lume? 
Priviţi la păcatele care au caracterizat viaţa lor. lată egoismul lor, 
răutatea lor, ura lor unul față de altul. Mă va izgoni Dumnezeu pe 
mine și pe îngerii mei din prezenţa Sa și să-i răsplătească pe aceia 
care au fost vinovaţi de aceleași păcate? Tu nu poți face aceasta în 
dreptate, Doamne. Dreptatea cere ca să se pronunţe hotărârea 
împotriva lor.” 

Deși urmașii lui Hristos au păcătuit, ei nu s-au predat să fie 
stăpâniţi de uneltele satanice. Ei s-au pocăit de păcate şi L-au 
urmat pe Domnul în umilinţă și în pocăință, și Apărătorul divin 
mijlocește în favoatea lor. Acela care a fost insultat cel mai mult 
de nerecunoştinţa lor, care le cunoaște păcatul, dar și pocăinţa, 
declară: „Domnul să te mustre, Satano! Eu Mi-am dat viaţa pentru 
aceste suflete. Sunt săpate în palmele Mele. Ei pot avea 
nedesăvârșiri de caracter, poate au greșit în străduinţele lor, dar 
s-au pocăit, iar Eu i-am iertat și i-am primit.” 

Asalturile lui Satana sunt puternice, amăgirile lui sunt subtile, 
dar ochiul Domnului este peste poporul Său. Necazul lor este mare, 
flăcările cuptorului par să-i mistuie, dar lisus îi va scoate ca aur 
curăţat prin foc. Firea lor pământească va fi îndepărtată, pentru 
ca, prin ei, chipul lui Hristos să fie descoperit în mod desăvârșit. 

Uneori, se pare că Domnul a uitat primejdiile bisericii Sale și 
insultele aduse de vrăjmași. Dar Dumnezeu nu a uitat. Nimic în 
lume nu este atât de scump inimii lui Dumnezeu ca biserica Sa. 
Nu este voia Lui ca procedeele omenești să-i denatureze mărturia. 
EI nu lasă poporul Său să fie biruit de ispitele lui Satana. El îi va 
pedepsi pe aceia care Îi reperezintă în mod greșit, dar va fi îndurător 
cu toți aceia care se pocăiesc în mod sincer. Tuturor acelora care 
ÎI cheamă pentru putere în vederea dezvoltării caracterului creștin, 
EI le va da ajutorul de care au nevoie. 

La vremea sfârșitului, poporul lui Dumnezeu va suspina și va 
geme din cauza nelegiuirilor care se fac în țară. Cu lacrimi, ei îi 
vor avertiza pe nelegiuiți de primejdia de a călca în picioare Legea 
divină și cu o durere de nespus se vor umili înaintea Domnului în 


| Iosua și îngerul 


A 
o 


7 


408 


Profeţi și regi 


pocăință. Nelegiuiţii își vor bate joc de amărăciunea lor și vor lua 
în râs apelurile lor solemne. Dar groaza și umilința poporului lui 
Dumnezeu sunt o dovadă de netăgăduit că recâștigă puterea și 
noblețea caracterului pierdut, ca urmare a păcatului. Datorită 
faptului că se apropie mai mult de Hristos, că ochii le sunt aţintiți 
asupra curăţeniei Lui desăvârșite, ei înţeleg atât de lămurit păcă- 
toşenia nespus de mare a păcatului. Blândeţea și umilinţa sunt 
condiţiile reușitei și biruinţei. O cunună de slava îi așteaptă pe 
aceia care se pleacă la piciorul crucii. 

Credincioșii lui Dumnezeu, care se roagă, sunt ca și cum ar fi 
ascunși în El. Ei nu știu cât de sigur sunt ocrotiți. Îndemnați de 
Satana, conducătorii lumii caută să-i nimicească, dar, dacă ochii 
copiilor lui Dumnezeu ar putea fi deschişi, așa cum au fost deschişi 
ochii slujitorului lui Elisei, la Dotan, ar vedea îngerii lui Dumnezeu 
tăbărâţi în jurul lor, ţinând în frâu oștile întunericului. 

În timp ce poporul lui Dumnezeu își amărăște sufletul înaintea 
Lui, rugându-se pentru curăţia inimii, se dă porunca: „Îndepărtaţi 
veșmintele murdare” și sunt rostite cuvintele de încurajare: „lată 
că îndepărtez de la tine nelegiuirea și te îmbrac în haine de 
sărbătoare” (Zaharia 3,4). Haina fără pată a neprihănirii lui 
Hristos este așezată asupra copiilor credincioși ai lui Dumnezeu, 
încercaţi și ispitiți. Rămășiţa dispreţuită este îmbrăcată în veșminte 
slăvite, care nu vor fi mânjite niciodată de stricăciunile din lume. 
Numele lor sunt păstrate în Cartea vieții Mielului și înregistrate 
împreună cu credincioșii tuturor veacurilor. Ei s-au împotrivit 
uneltirilor amăgitorului, n-au părăsit credincioșia lor din cauza 
răcnetelor balaurului. Acum sunt apărați pentru veșnicie de 
uneltirile ispititorului. Păcatele lor sunt trecute asupra autorului 
păcatului. O mitră curată este pusă pe fiecare frunte. 

În timp ce Satana îşi susține acuzaţiile, îngeri sfinți nevăzuți 
merg încoace și încolo, punând sigiliul viului Dumnezeu asupra 
celor credincioși. Aceștia sunt cei care stau pe Muntele Sionului 
împreună cu Mielul, având scris pe frunţile lor Numele Tătălui. 
Ei cântă o cântare nouă înaintea tronului, cântare pe care nimeni 
nu o poate învăţa afară de cei o sută patruzeci și patru de mii, care 
au fost răscumpăraţi de pe pământ. „Ei... urmează pe Miel oriunde 


merge El. Au fost răscumpărați dintre oameni ca cel dintâi rod 
pentru Dumnezeu și pentru Miel. Și în gura lor nu s-a găsit 
minciună, căci sunt fără vină înaintea scaunului de domnie al lui 
Dumnezeu” (Apocalipsa 14,4.5). 

Acum se ajunge la împlinirea deplină a cuvintelor Îngerului: 
„Ascultă dar, Iosua, mare preot, tu și tovarășii tăi de slujbă care 
stau înintea ta — căci aceștia sunt niște oameni care vor sluji ca 
semne. lată, voi aduce pe Robul Meu, Odrasla” (Zaharia 3,8). 
Hristos se descoperă ca Răscumpărător și Eliberator al poporului 
Său. Acum, rămășița este fără îndoială „oameni care vor sluji ca 
semne”, când lacrimile și umilința peregrinării lor fac loc bucuriei 
și cinstei în prezenţa lui Dumnezeu și a Mielului. „În vremea aceea, 
odrasla Domnului va fi plină de măreție și slavă, și rodul ţării va fi 
plin de strălucire și frumuseţe pentru cei mântuiţi ai lui Israel. Și 
cel rămas în Sion, cel lăsat în Ierusalim, se va numi “sfânt”, oricine 
va fi scris printre vii, la Ierusalim” (Isaia 4,2.3). 

„NICI PRIN PUTERE, NICI PRIN TĂRIE” 


Îndată, după vedenia lui Zaharia despre Iosua ȘI Înger, prorocul 
a primit o solie cu privire la lucrarea lui Zorobabel: „Îngerul care 
vorbea cu mine”, spune Zaharia, „s-a întors și m-a trezit ca pe un 
om pe care-l trezești din somnul lui. El m-a întrebat: "Ce vezi?” Eu 
am răspuns: "M-am uitat și iată că un sfeșnic cu totul de aur, și 
deasupra lui un vas cu untdelemn și pe el șapte candele, cu șapte 
țevi pentru candelele care sunt în vârful sfeșnicului. Și lângă el 
sunt doi măslini, unul la dreapta vasului și altul la stânga lui”. Și, 
luând iarăși cuvântul, am zis îngerului care vorbea cu mine: "Ce 
înseamnă lucrurile acestea, Domnul meu?... "Acesta este Cuvântul 
Domnului către Zorobabel și sună astfel: «Lucrul acesta nu se 
face nici prin putere, nici prin tărie, ci prin Duhul meu, zice 
Domnul oștirilor!» 

„.„ Eu am luat cuvântul și i-am zis: "Ce înseamnă acești doi 
măslini, la dreapta sfeșnicului și la stânga lui?” Am luat a doua 
oară cuvântul și i-am zis: "Ce înseamnă cele două ramuri de măslini, 
care sunt lângă cele două ţevi de aur prin care curge uleiul auriu 
în el? Şi el a zis: "Aceștia sunt cei doi unși care stau înaintea 
Domnului întregului pământ” (Zaharia 4,1-6.11-14). 

În această vedenie, cei doi măslini care stau înaintea lui 
Dumnezeu sunt reprezentaţi ca vărsând uleiul auriu prin ţevi de 
aur în vasul sfeșnicului. Din acesta sunt alimentate candelele 
Sanctuarului ca să poată da lumină strălucitoare și permanentă. 
Astfel, de la unșii care stau în prezenţa lui Dumnezeu, se dă 
poporului Său plinătatea luminii, a dragostei și a puterii divine, 
pentru ca la rândul lor ei să poată să le dea altora lumină, bucurie 
și înviorare. Cei care sunt îmbogățiți în felul acesta, urmează să-i 
îmbogăţească pe alţii cu comoara dragostei lui Dumnezeu. 

În reclădirea Casei Domnului, Zorobabel lucrase făcând față 
numeroaselor dificultăți. Încă de la început, vrăjmașii „slăbiseră 


mâinile poporului lui Iuda și l-au înfricoșat ca să-l împiedice să 
zidească”, „și i-au oprit cu sila și cu putere de la lucrările lor” 
(Ezra 4,4.23). Dar Domnul intervenise în favoarea clăditorilor, 
iar acum îi vorbea prin prorocul său lui Zorobabel, zicând: „Cine 
ești tu, munte mare înaintea lui Zorobabel? Te vei preface într-un 
loc șes. El va pune piatra cea mai însemantă în vârful Templului, 
în mijlocul strigătelor de 'Îndurare, îndurare cu ea!” (Zaharia 
4,7) 

De-a lungul istoriei poporului lui Dumnezeu, munți mari de 
greutăţi, în aparenţă de netrecut, s-au ridicat în fața acelora care 
încercau să aducă la îndeplinire planurile Cerului. Asemenea 
piedici sunt îngăduite de Domnul ca încercare a credinței. Când 
suntem înconjurați din toate părțile, este timpul mai mult ca oricând 
să ne încredem în Dumnezeu și în puterea Duhului Său. Exercitarea 
unei credinţe vii înseamnă o creștere a puterii spirituale și dezvol- 
tarea unei încrederi neabătute. În felul aceata, credinciosul devine 
o putere biruitoatre. În fața rugăciunii credinței, piedicile aşezate 
de Satana de-a curmezișul căii creștinului vor dispărea, deoarece 
puteriile cerului îi vor veni în ajutor. „Nimic nu v-ar fi cu neputinţă” 
(Matei 17,20). 

Calea lumii începe cu îngâmfare și cu fast. Calea lui Dumnezeu 
face din ziua lucrurilor mici începutul unui triumf glorios al 
adevărului și al neprihănirii. Uneori, El Își educă lucrătorii, 
îngăduind să vină asupra lor descurajare și o înfrângere aparentă. 
Planul Său este ca ei să înveţe să biruie greutăţile. 

Adesea, oamenii sunt ispitiţi să se clatine în fața piedicilor și 
nedumeririlor cu care se confruntă. Dar, dacă vor păstra până la 
sfârșit încrederesa lor de la început, Dumnezeu le va lumina calea. 
Succesul va fi atins atunci când ei luptă împotriva greutăților. 
Înaintea spiritului întreprinzător și a credinţei neclintite a lui 
Zorobabel, munţi mari de greutăţi se vor preface într-o câmpie, 
iar el, ale cărui braţe au pus temelia, „tot mâinile lui o vor isprăvi. 
El va pune piatra cea mai îmsemnată în vârful Templului în mijlocul 
strigătelor de: "Îndurare, îndurare cu ea!” (Zaharia 4,9.7) 

Puterea și tăria omenească n-au întemeiat biserica lui Dumnezeu 
și nici nu o pot distruge. Nu pe seama puterii omenești, ci pe 

Hristos — Stânca veacurilor — a fost întemeiată biserica, și „porțile 
Locuinţei morţilor nu o vor birui” (Matei 16,18). Prezenţa lui 
Dumnezeu îi dă statornicie cauzei Sale. „Nu vă încredeţi în cei 
mari, în fiii oamenilor” (Psalmi 146,3), este cuvântul dat nouă. 
„În liniște și odihnă va fi mântuirea voastră, în seninătate și 
încredere va fi tăria voastră” (Isaia 30,15). Lucrarea proslăvită 
a lui Dumnezeu, întemeiată pe principiile veșnice ale dreptăţii, 
nu se va nărui niciodată. Ea va merge din putere în putere, „nici 
prin putere, nici prin tărie, ci prin Duhul Meu, zice Domnul 
oștirilor” (Zaharia 4,6). 

Făgăduinţa: „Mâinile lui Zorobabel au întemeiat Casa aceasta 
și tot mâinile lui o vor isprăvi”... (Zaharia 4,9), a fost împlinită 
literal: „Şi bătrânii iudeilor au zidit cu izbândă, după prorociile lui 
Hagai și ale lui Zaharia, fiul lui Ido; au zidit și au isprăvit, după 
porunca Dumnezeului lui Israel, și după porunca lui Cirus, lui 
Darius și lui Artaxerxe, împăratul perșilor. Casa a fost isprăvită 
în ziua a treia a lunii Adar (luna a douăsprezecea), în anul al şaselea 
al domniei împăratului Darius” (Ezra 6,14.15). 

La scurtă vreme după aceea, templul restatornicit a fost 
consacrat. „Copiii lui Israel, preoţii și leviţii și ceilalți fii ai robiei, 
au făcut cu bucurie sfinţirea acestei Case a lui Dumnezeu și au 
prăznuit Paștele în a patrusprezecea zi a lunii întâi” (Ezra 
6,16.17.19). 

Templul al doilea nu l-a egalat pe primul în măreție, nici n-a 
fost sfințit prin acele dovezi vizibile ale prezenţei divine, care 
aparținuseră templului dintâi. N-a fost nici manifestarea puterii 
supranaturale care să marcheze consacrarea lui. N-a fost niciun 
nor de slavă care să umple sanctuarul nou înălțat. Niciun nor din 
cer n-a coborât să mistuie jertfa de pe altar. Șechina nu mai sălășuia 
între heruvimi în Locul Preasfânt; chivotul, tronul milei și tablele 
mărturiei nu se mai găseau acolo. Niciun semn din cer n-a 
descoperit preotului, care se ruga, voinţa lui Iehova. 

Și totuși aceasta era clădirea despre care Domnul spusese prin 
prorocul Hagai: „Slava acestei Case din urmă va fi mai mare decât 
a celei dintâi... Voi clătina toate neamurile; comorile tuturor 
neamurilor vor veni și voi umple de slavă Casa aceasta, zice 


Domnul oștirilor” (Hagai 2,9.7). Timp de veacuri, bărbaţi învăţaţi 
s-au străduit să arate cum s-a împlinit făgăduinţa lui Dumnezeu 
dată lui Hagai, dar mulţi au refuzat cu îndărătnicie să vadă vreo 
însemnătate deosebită în venirea lui lisus din Nazaret. Dorinţa 
tuturor popoarelor, care, prin prezența Sa personală, avea să 
sfinţească templul. Mândria și necredinţa le-au orbit mintea faţă 
de însemnătatea adevărată a cuvintelor prorocului. 

Al doilea templul a fost onorat nu prin norul slavei lui Iehova, 
ci prin prezenţa Aceluia în care „locuiește trupește toată plinătatea 
dumnezeirii” — Însuşi Dumnezeu „arătat în trup” (Coloseni 2,9; 
1 Timotei 3,16). Fiind onorat prin prezenţa personală a lui Hristos 
în timpul slujirii Sale pământești, și numai prin aceasta, al doilea 
templu l-a întrecut pe primul în măreție. „Dorinţa tuturor popoa- 
relor” venise cu adevărat în templul Său când „Omul din Nazaret” 
dădea învăţătură și vindeca în curţile sfinte. 

ÎN ZILELE ÎMPĂRĂTESEI ESTERA 


Prin bunăvoința arătată de Cirus, aproape cincizeci de mii dintre 
fiii robiei au beneficiat de prevederile decretului care le îngăduia 
reîntoarcerea. Aceștia însă, în comparaţie cu sutele de mii răspân- 
dite în provinciile Medo-Persiei, erau doar o rămășiță neînsemnată. 
Marea majoritate a israeliților alesese să rămână mai degrabă în 
tara robiei decât să suporte greutăţile călătoriei de reîntoarcere și 
restaurarea cetăților și caselor lor pustiite. 

Au trecut mai mult de zece ani, când al doilea decret, aproape 
tot atât de favorabil ca și primul, a fost emis de Darius Histaspe, 
monarhul care conducea pe atunci. În felul acesta, Dumnezeu, în 
îndurarea Sa, le-a oferit o altă ocazie iudeilor din Imperiul Medo- 
Persan să se reîntoarcă în ţara părinţilor lor. Domnul a prevăzut 
vremurile grele, care aveau să urmeze în timpul domniei lui Xerxe 
— Ahașveroș din cartea Esterei — și El nu numai că a lucrat o 
schimbare în inimile bărbaţilor cu autoritate, dar l-a și inspirat 
pe Zaharia să stăruie pe lângă exilați să se reîntoarcă. 

„Fugiţi, fugiţi, din ţara de la miazănoapte!” a fost solia dată 
semințiilor împrăștiate ale lui Israel, care se așezaseră în multe ţări, 
departe de căminul lor de mai înainte. „Căci v-am împrăștiat în cele 
patru vânturi ale cerurilor, zice Domnul. Scapă, Sioane, tu care 
locuiești la fiica Babilonului! Căci așa vorbește Domnul oștirilor: 
"După slavă m-a trimis El la neamurile care v-au jefuit; căci cel ce se 
atinge de voi se atinge de lumina ochilor Lui. Iată, Îmi ridic mâna 
împotriva lor — zice Domnul — și ele vor fi prada celor ce le erau 
supuși, ca să știți că Domnul oștirilor m-a trimis” (Zaharia 2,6-9). 

Planul Domnului era același care fusese de la început; poporul 
Său să fie o laudă pe pământ, spre slava Numelui Său. În timpul 
acelor ani îndelungaţi de robie, El le dăduse multe ocazii să se 
întoarcă la ascultarea de El. Unii aleseseră să asculte și să înveţe, 


alţi își găsiseră izbăvirea în mijlocul necazului. Mulţi dintre aceștia 
urmau să fie asemănaţi de Inspiraţie cu „o rămurea din vârful 
unui munte mare”, care urma să fie sădită „pe un munte înalt al 
lui Israel” (Ezechiel 17,22.23). 

„Aceia al căror duh l-a trezit Dumnezeu” (Ezra 1,5) s-au 
reîntors sub decretul lui Cirus. Dar Dumnezeu n-a încetat să stăru- 
ie pe lângă aceia care rămăseseră de bunăvoie în ţara robiei lor și 
prin numeroase mijloace le-a făcut posibilă și lor reîntoarcerea. 
Insă marele număr al acelora care n-au răspuns decretului lui Cirus 
au rămas neimpresionaţi de influenţele ulterioare și chiar atunci 
când Zaharia i-a avertizat să fugă din Babilon fără întârziere, n-au 
luat seama la invitație. 

Între timp, condiţiile din Imperiul Medo-Persan se schimbau 
cu repeziciune. Darius Histaspe, sub a cărui domnie iudeilor le 
fusese arătată o favoare deosebită, a fost urmat de Xerxe cel Mare. 
În timpul doimniei acestuia, aceia dintre iudei care nu luaseră 
seama la chemarea de a fugi au fost chemaţi să facă faţă unei crize 
grozave. După ce refuzaseră să se folosească de avantajul unei căi 
de scăpare, pe care Dumnezeu le-o pregătise, de data aceasta, au 
fost aduși faţă în faţă cu moartea. 

Prin Haman agaghitul, un bărbat fără scrupule din înalta 
autoritate a Medo-Persiei, Satana a lucrat de data aceasta să 
contracareze planul lui Dumnezeu. Haman cultivase o răutate 
amară împotriva lui Mardoheu, iudeul. Mardoheu nu îi făcuse 
niciun rău lui Haman, dar refuzase să-i arate respect sub formă de 
închinare. Nemulțumit să pună mâna numai pe Mardoheu, Haman 
a complotat „să-l nimicească pe poporul lui Mardoheu, pe toți 
iudeii care se aflau în împărăţia lui Ahașveroș” (Estera 3,6). 

Indus în eroare de declaraţiile neadevărate ale lui Haman, Xerxe 
a fost convins să dea un decret cu privire la exterminarea tuturor 
iudeilor risipiţi „în toate ținuturile împărăției” Medo-Persiei 
(Estera 3,8). A fost rânduită o zi în care iudeii urmau să fie nimiciți, 
iar averile lor confiscate. Împăratul nu și-a dat seama de conse- 
cinţele profunde, care aveau să însoțească aducerea la îndeplinire 
a acestui decret. Însuşi Satana, instigatorul ascuns al planului, 
încerca să-i șteargă de pe pământ pe aceia care păstrau cunoștința 
despre Dumnezeul cel adevărat. 

„În fiecare ţinut unde ajungea porunca împăratului și hotărârea 
lui, a fost o mare jale printre iudei; posteau, plângeau și se boceau, 
și mulți se culcau în sac și cenușă” (Estera 4,3). Decretul mezilor 
și perșilor nu putea fi revocat; în aparenţă nu era nicio speranţă; 
toți israeliţii erau condamnaţi la nimicire. 

Dar intrigile vrăjmașului au fost înfrânte de o putere care 
domnește peste fiii oamenilor. În providenţa lui Dumnezeu, Estera, 
o evreică temătoare de Cel Preaînalt, fusese făcută împărăteasă în 
Imperiul Medo-Persan. Mardoheu îi era rudă apropiată. În situaţia 
lor extremă s-au hotărât să apeleze la Xerse în favoarea poporului 
lor. Estera urma să riște să intre înaintea lui ca mijlocitoare. „Cine 
știe”, a zis Mardoheu, „dacă nu cumva pentru o vreme ca aceasta 
ai ajuns la împărăție?” (Estera 4,14) 

Criza căreia Estera îi făcea faţă cerea o acţiune rapidă și hotărâtă, 
dar atât ea, cât și Mardoheu și-au dat seama că dacă Dumnezeu nu 
va lucra cu putere în favoarea lor, străduinţele lor aveau să fie fără 
efect. Astfel, Estera și-a luat timp pentru comuniune cu Dumnezeu, 
izvorul puterii ei. „Du-te”, l-a îndrumat ea pe Mardoheu, „strânge 
pe toţi iudeii care se află în Susa și postiţi pentru mine, fără să 
mâncaţi nici să beti, trei zile, nici noaptea, nici ziua. Şi voi posti și 
eu cu slujnicele mele; apoi voi intra la împăratul, în ciuda legii; și 
dacă va fi să pier, voi pieri” (Estera 4,16). 

Evenimentele care au urmat într-o succesiune rapidă — apariția 
Esterei înaintea împăratului, favoarea deosebită arătată ei, ospeţele 
împăratului și împărătesei împreună cu Haman, ca singurul invitat, 
somnul tulburat al împăratului, cinstirea publică arătată față de 
Mardoheu, precum și umilirea și căderea lui Haman, după 
descoperirea complotului nelegiuit — toate acestea sunt părți ale 
unei istorii cunoscute. Dumnezeu a lucrat în mod minunat pentru 
poporul Său pocăit; iar împăratul a dat un alt decret prin care li se 
îngăduia să se lupte pentru viaţa lor. Acest decret a fost transmis 
cu grabă în toate părțile împărăției prin curieri, care, „au plecat 
îndată în toată graba, după porunca împăratului”. 

„În fiecare tinut și în fiecare cetate, pretutindeni unde ajungea 
porunca împăratului și hotărârea lui, au fost între iudei bucurie și 
veselie, ospeţe și zile de sărbătoare. Și mulţi oameni dintre 


popoarele ţării s-au făcut iudei, căci îi apucaseră frica de iudei” 
(Estera 8,14.17). 

În ziua rânduită pentru nimicirea lor, „iudeii s-au strâns în 
cetăţile lor, în toate ţinuturile împăratului Ahașveroș, ca să pună 
mâna pe cei ce căutau să-i piardă. Nimeni n-a putut să le stea 
împotrivă, căci frica de ei apucase pe toate popoarele!” 

Îngerii care excelau în putere fuseseră însărcinaţi de Dumnezeu 
să-l ocrotească pe poporul Său, în timp ce ei „și-au apărat viaţa” 
(Estera 9,2.16). 

Lui Mardoheu i s-a încredinţat poziţia de cinste ocupată de 
Haman mai înainte. El era „cel dintâi după împăratul Ahașveroș 
și era cu vază între iudei și iubit de mulțimea fraţilor săi” (Estera 
10,3), și a căutat să promoveze binele poporului său Israel. În 
felul acesta, Dumnezeu a adus poporul Său ales iarăși în cinste la 
curtea medo-persană, făcând posibilă împlinirea planului Său de 
a-i restabili în propria ţară. Dar numai peste câţiva ani, în anul al 
șaptelea al lui Artaxerse I, urmașul lui Xerxe cel Mare, un număr 
considerabil dintre ei s-a întors la Ierusalim, sub conducerea lui 
Ezra. 

Experiențele grele care au venit peste poporul lui Dumnezeu 
din zilele Esterei n-au fost specifice numai acelor vremuri, loan, 
descoperitorul, privind de-a lungul veacurilor până la încheierea 
timpului, a declarat: „Și balaurul, mâniat pe femeie, s-a dus să 
facă război cu rămășiţa seminţei ei, care păzesc poruncile lui 
Dumnezeu și țin mărturia lui lisus Hristos” (Apocalipsa 12,17). 
Unii dintre cei care trăiesc astăzi pe pământ vor vedea împlinin- 
du-se aceste cuvinte. Același spirit, care în veacurile trecute i-a 
condus pe oameni să prigoanească biserica adevărată, va conduce 
în viitor la manifestarea unei atitudini asemănătoare faţă de aceia 
care își păstrează credincioșia faţă de Dumnezeu. Chiar acum se 
fac pregătiri pentru această ultimă mare luptă. 

Decretul care va fi dat în cele din urmă împotriva rămășiţei 
poporului lui Dumnzeu va fi foarte asemănător cu acela emis de 
Ahașveroș împotriva iudeilor. Astăzi, vrăjmașii adevăratei biserici 
văd în grupa cea mică a păzitorilor poruncii Sabatului un Mardoheu 
la poartă. Respectul poporului lui Dumnezeu faţă de Legea Sa 

este o mustrare continuă pentru aceia care au respins temerea de 
Domnul și calcă în picioare Sabatul Său. 

Satana va stârni indignarea împotriva minorităţii care refuză 
să accepte obiceiurile și tradiţiile larg răspândite. Bărbaţi cu 
răspundere și renume se vor uni cu nelegiuiţii și cu oamenii de 
nimic pentru a se sfătui împotriva poporului lui Dumnezeu. 
Bogăția, geniul, educaţia se vor uni pentru a-i acoperi cu rușinea. 
Conducătorii prigonitori, slujitori și membri ai bisericii vor 
complota împotriva lor. Cu glasul și condeiul, prin lăudăroșenii, 
prin ameninţări și prin batjocuri, vor căuta să le doboare credinţa. 
Prin prezentări mincinoase și prin apeluri pline de mânie, oamenii 
vor stârni patimile poporului. Neavând un „așa zic Scripturile” 
împotriva apărătorilor Sabatului biblic, vor recurge la măsuri 
apăsătoare pentru a suplini această lipsă. Pentru a-și asigura 
popularitatea și dominaţia, legislatorii se vor supune cererii pentru 
legi duminicale. Dar aceia care se tem de Dumnezeu nu pot accepta 
o instituţie care nesocotește un precept al Decalogului. Pe acest 
câmp de bătaie se va desfăşura ultimul mare conflict în lupta dintre 
adevăr și rătăcire. Dar noi nu suntem lăsaţi în nesiguranță cu 
privire la deznodământ. Astăzi, ca în zilele Esterei și ale lui 
Mardoheu, Domnul Îşi va apăra adevărul și poporul Său. 


CAPITOLUL 50 


EZRA, PREOT ŞI CĂRTURAR 


La aproximativ șaptezeci de ani după reîntoarcerea primei grupe 
de robi sub conducerea lui Zorobabel și Iosua, Artaxerse 
Longimanul s-a urcat pe tronul Medo-Persiei. Numele acestui 
împărat este strâns legat de istoria sfântă printr-o serie de 
providenţe remarcabile. În timpul domniei lui au trăit şi au lucrat 
Ezra și Neemia. El este acela care, în anul 457 în. Hr., a dat al 
treilea și ultimul decret pentru restaurarea Ierusalimului. Domnia 
lui a fost martoră la reîntoarcerea unei grupări de iudei sub 
conducerea lui Ezra, la terminarea zidurilor Ierusalimului de către 
Neemia și tovarășii lui, la reorganizarea slujbelor templului și la 
marile reforme religioase instituite de Ezra și Neemia. În timpul 
acestei domnii lungi, el a manifestat deseori înțelegere față de 
poporul lui Dumnezeu; și în prietenii lui iudei, preaiubiţi și demni 
de încredere, Ezra și Neemia, a recunoscut bărbaţi rânduiţi de 
Dumnezeu, ridicaţi pentru o lucrare deosebită. 

Experienţa lui Ezra, atunci când trăia printre iudeii rămași în 
Babilon, a fost atât de neobișnuită, încât a atras atenţia binevoitoare 
a împăratului Artaxerse, cu care a vorbit în mod deschis despre 
puterea Dumnezeului cerului și despre planul divin de restatornicire 
a iudeilor la Ierusalim. 

Născut din fiii lui Aaron, lui Ezra i se dăduse o educaţie 
preoțească; și adăugat la aceasta, făcuse cunoștință cu scrierile 
vrăjitorilor, astrologilor și înțelepților Imperiului Medo-Persan. 
Dar nu era mulţumit cu starea sa spirituală. Dorea să fie în armonie 
deplină cu Dumnezeu; tânjea după înţelepciune, ca să împlinească 
voia divină. Şi ca urmare, şi-a pus inima „să adâncească și să 
împlinească Legea Domnului” (Ezra 7,10). Aceasta l-a determinat 
să se ocupe stăruitor cu studiul istoriei poporului lui Dumnezeu, 
aşa cum era raportată în scrierile prorocilor și ale împăraților. El 
a cercetat cărţile poetice și istorice ale Bibliei, pentru a înţelege 

de ce Dumnezeu îngăduise ca Ierusalimul să fie distrus, iar poporul 
său dus în robie într-o ţară păgână. 

Ezra a dat o atenţie deosebită experienţelor lui Israel din vremea 
făgăduinţei făcute lui Avraam. A studiat îndrumările date la 
muntele Sinai și în perioada lungă a rătăcirii prin pustie. Pe măsură 
ce înţelegea mai mult și tot mai mult cu privire la procedeele lui 
Dumnezeu cu copiii Săi și sfinţenia Legii date pe Sinai, inima lui 
Ezra era mișcată. A experimentat o pocăință nouă și totală și s-a 
hotărât să cunoască temeinic rapoartele istoriei sfinte, ca să poată 
folosi această cunoștință pentru a aduce lumină și binecuvântare 
poporului său. 

Ezra s-a străduit să-și intensifice pregătirea inimii pentru 
lucrarea ce credea că era înaintea lui. L-a căutat pe Dumnezeu cu 
sinceritate, ca să poată fi un învăţător înţelept în Israel. Pe măsură 
ce învăţa să-și supună mintea și voinţa controlului divin, erau aduse 
în viaţa sa principiile sfințirii adevărate, care, în anii următori, au 
avut o influenţă modelatoare nu numai asupra tineretului, care 
căuta îndrumarea, ci și asupra tuturor celorlalți asociaţi cu el. 

Dumnezeu l-a ales pe Ezra să fie o unealtă a binelui pentru 
Israel, să pună iarăși la loc de cinste preoţia, a cărei glorie fusese 
umbrită într-o mare măsură în timpul robiei. Ezra s-a dezvoltat ca 
om cu o cultură extraordinară și a devenit „un cărturar iscusit în 
Legea lui Moise” (vers. 6). Aceste pregătiri l-au făcut un bărbat 
eminent în Imperiul Medo-Persan. 

Ezra a devenit purtătorul de cuvânt al lui Dumnezeu, educându-i pe 
cei din jur în principiile care guvernează cerul. În anii din urmă ai 
vieţii sale, fie că s-a găsit lângă curtea împăratului Medo-Persiei, 
fie la Ierusalim, lucrarea lui principală a fost aceea de învăţător. 
Pe măsură ce transmitea altora adevărurile pe care le învățase, 
puterea sa de muncă creștea. El a devenit un bărbat al evlaviei și 
al zelului. Era martorul lui Dumnezeu pentru lume cu privire la 
puterea adevărului biblic de a înnobila viaţa zilnică. 

Eforturile lui Ezra de a reînviora interesul pentru studiul 
Scripturilor au căpătat permanenţă prin lucrarea lui minuțioasă 
de o viaţă consacrată păstrării și multiplicării Scrierilor Sfinte. El 
a adunat toate copiile Legii pe care le-a putut găsi, le-a transcris și 


le-a împărţit. Cuvântul curat înmulțit astfel și așezat în mâinile 
multora dădea cunoașterea care era de o valoare inestimabilă. 

Credinţa lui Ezra, că Dumnezeu va face o lucrare puternică în 
favoarea poporului Său, l-a determinat să-i spună lui Artaxerse 
dorinţa lui de a se reîntoarce la Ierusalim pentru reînvioararea 
interesului în studiul Cuvântului lui Dumnezeu și pentru a-i ajuta 
pe fraţii lui la rezidirea cetăţii sfinte. Când Ezra și-a mărturisit 
încrederea deplină în Dumnezeul lui Israel, ca fiind cu totul în 
stare să ocrotească și să se îngrijească de poporul Lui, împăratul a 
fost profund impresionat. El a înţeles bine că israeliţii se întorceau 
la Ierusalim ca să-l slujească lui Iehova, însă încrederea împăratului 
în integritatea lui Ezra a fost atât de mare, încât i-a acordat o 
favoare deosebită, ascultându-i cererea și încredinţându-i daruri 
bogate pentru slujba templului. El era făcut reprezentant special 
al Imperiului Medo-Persan și i-au conferit puteri pentru aducerea 
la îndeplinre a planului care era în inima lui. 

Decretul lui Artaxerxe Longimanul pentru rezidirea și clădirea 
Ierusalimului, emis a treia oară de la încheiera celor şaptezeci de 
ani de robie, este deosebit pentru exprimările lui cu privire la 
Dumnezeul cerului, pentru recunoșterea realizărilor lui Ezra, 
pentru dărnicia dovedită faţă de rămășiţa poporului lui Dumnezeu. 
Artaxerxe se referă la Ezra astfel: „Preot și cărturar care învaţă 
poruncile și legile Domnului cu privire la Israel”, „cărturar iscusit 
în legea Dumnezeului cerurilor”. Împăratul s-a unit cu sfetnicii 
lui și a dăruit cu dragă inimă aur și argint. „Dumnezeului lui Israel 
a cărui locuinţă este la Ierusalim” și, în plus, a luat măsuri pentru 
a face față cheltuielilor mari, poruncind să fie plătite din „casa 
visteriilor împăratului” (vers. 11.12.15.20). 

„Tu ești trimis de împăratul și de cei șapte sfetnici ai lui”, i-a 
spus Artaxerxe lui Ezra, „să cercetezi în Iuda și Ierusalim, după 
Legea Dumnezeului tău, care este în mâinile tale”. Și a hotărât 
mai departe: „Tot ce este poruncit de Dumnezeul cerurilor să se 
facă întocmai pentru Casa Dumnezeului cerurilor, pentru ca să 
nu vină mânia Lui asupra împărăției, asupra împăratului și asupra 
fiilor săi”(vers. 14.23). 

Prin îngăduința dată israeliților să se reîntoarcă, Artaxerxe a 
făcut aranjamente pentru restabilirea membrilor preoţiei la vechile 
rituri și privilegii. „Vă facem cunoscut” a declarat el, „că nu puteți 
pune niciun bir, nici dare, nici vamă de trecere peste niciunul din 
preoţi, din leviţi, din cântăreţi, din ușieri din slujbele templului și 
din slujbele acestei Case a lui Dumnezeu.” El a mai rânduit 
numirea de funcționari civili, care să conducă poporul cu dreptate, 
în armonie cu legile codului iudaic. „Tu, Ezra, după înţelepciunea 
lui Dumnezeu pe care o ai” a zis el, „pune judecători și dregători 
care să facă dreptate la tot poporul dincolo de Râu, tuturor celor 
ce cunosc legile Dumnezeului tău; și fă-le cunoscut celor ce nu le 
cunosc. Oricine nu va plăti întocmai Legea Dumnezeului tău și 
legea împăratului, să fie osândit la moarte, la surghiun, la o gloabă 
sau la temniță” (vers. 24-26). 

În felul acesta, „mâna bună a Dumnezeului său fiind peste el”, 
Ezra l-a convins pe împărat să ia măsuri îndestulătoare pentru 
întoarcerea întregului popor al lui Israel, precum și a preoţilor și 
leviților din Imperiul Medo-Persan, care „vor să plece cu bine la 
Ierusalim” (vers. 9.13). Astfel, li s-a dat din nou ocazia copiilor 
din diaspora să se reîntoarcă în ţară, de stăpânirea căreia erau 
legate făgăduinţele casei lui Israel. Acest decret le-a adus o bucurie 
mare acelora care se uniseră cu Ezra în studierea planurilor lui 
Dumnezeu cu privire la poporul Său. „Binecuvântat să fie Domnul, 
Dumnezeul părinților noștri”, a declarat Ezra, „care a pregătit 
inima împăratului ca să slăvească astfel Casa Domnului la 
Ierusalim, și a îndreptat asupra mea bunăvoința împăratului, a 
sfetnicilor și a tuturor căpeteniilor puternice ale lui” (vers. 27.28). 
În emiterea acestui decret de către Artaxerxe s-a manifestat 
providenţa lui Dumnezeu. Unii au înţeles lucrul acesta și s-au 
folosit cu bucurie de privilegiul de a se reîntoarce în împrejurări 
atât de favorabile. A fost stabilit un loc de adunare și, la timpul 
stabilit, cei ce doreau să meargă la Ierusalim s-au strâns pentru 
călătoria cea lungă. „I-am strâns la râul cel care curge spre Ahava”, 
zice Ezra, „și am tăbărât acolo trei zile” (Ezra 8,15). 

Ezra se așteptase că un număr mare se va întoarce la Ierusalim, 
dar numărul celor care au răspuns chemării era descurajator de 


mic. Mulţi, care cumpăraseră case și pământuri, nu erau dispuși 
să-și sacrifice averile. Ei iubeau tihna și confortul și s-au mulțumit 
să rămână. Exemplul lor s-a dovedit o piedică pentru alții, care, 
altfel, ar fi ales să se împărtășească de experienţa acelora care 
înaintau prin credinţă. 

Când Ezra a privit la grupa adunată, a fost surprins să nu 
găsească pe nimeni dintre fiii lui Levi. Unde erau membrii seminţiei 
pusă deoparte pentru slujba templului? La chemarea „cine este 
de partea Domnului”, leviţii ar fi trebuit să răspundă primii. În 
timpul robiei, și după aceea, li se acordase multe privilegii. Se 
bucuraseră de libertatea deplină să slujească nevoilor spirituale 
ale fraţilor lor de robie. Fuseseră clădite sinagogi, în care preoții 
conduceau închinarea la Dumnezeu și învățau poporul. Li se 
permisese în mod liber să păzească Sabatul și să îndeplinească 
ritualurile sfinte specifice credinţei iudaice. 

Dar, odată cu trecerea anilor, după încheierea robiei, condiţiile 
s-au schimbat și multe răspunderi noi zăceau asupra conducătorilor 
lui Israel. 

Templul din Ierusalim fusese reclădit și consacrat, și, ca urmare, 
erau necesari mai mulți preoți pentru îndeplinirea slujbelor lui. 
Era o nevoie presantă de bărbaţi ai lui Dumnezeu, care să activeze 
ca învățători ai poporului. Şi pe lângă aceasta, iudeii care rămâneau 
în Babilon erau în primejdia ca libertatea lor religioasă să le fie 
restrânsă. Prin prorocul Zaharia, ca și prin experienţa lor recentă 
din vremurile de restricţie ale Esterei și ale lui Mardoheu, iudeii 
din Medo-Persia fuseseră avertizaţi clar să se reîntoarcă în ţara 
lor. Venise timpul când era primejdios pentru ei să locuiască în 
continuare în mijlocul influențelor păgâne. Tinând cont de aceste 
împrejurări schimbate, preoții din Babilon ar fi trebuit să fie primii 
care să vadă în emiterea decretului o chemare specială de a se 
întoarce la Ierusalim. 

Împăratul şi căpeteniile lui își făcuseră mai mult decât partea 
deschizând calea pentru reîntoarcere. Ei asiguraseră mijloace din 
belșug, dar unde erau bărbaţi? Fiii lui Levi dăduseră greș chiar în 
vremea când influenţa unei hotărâri de a-i însoţi pe fraţii lor i-ar fi 
condus și pe alţii să le urmeze exemplul. Nepăsarea lor ciudată 

este o descoperire tristă a atitudinii israeliților din Babilon faţă de 
planul lui Dumnezeu pentru poporul Său. 

Ezra a făcut apel încă o dată la leviţi, timiţându-le o invitaţie 
urgentă să se unească cu grupa lui. Pentru a accentua importanța 
unei acțiuni rapide, a trimis odată cu invitaţia scrisă câţiva dintre 
învăţători şi căpetenii (Ezra 7,28; 8,16). 

În timp ce clăditorii au întârziat împreumă cu Ezra, acești soli 
de nădejde s-au grăbit să se întoarcă cu cererea: „Să ne aducă 
slujitori pentru Casa Dumnezeului nostru” (Ezra 8,17). Chemarea 
a fost ascultată; unii, care ezitaseră, au luat hotărârea finală să se 
reîntoarcă. În total, aproximativ patruzeci de preoți și două sute 
douăzeci de slujitori ai templului — bărbaţi pe care Ezra se putea 
bizui ca slujitori înţelepţi, învăţători și ajutoare bune — au fost 
aduși în tabără. 

Totuși erau acum gata de plecare. Înainte le stătea o călătorie 
care urma să dureze luni. Bărbaţii și-au luat cu ei femeile și copiii, 
împreună cu avutul lor, pe lângă tezaurul bogat pentru templu și 
slujbele lui. Ezra era conștient că vrăjmașii aşteptau pe drum, 
pregătiţi să-i jefuiască și să-i nimicească, pe el și ceata lui; cu toate 
acestea n-a cerut împăratului o forță armată pentru pază. „Mi-era 
rușine”, a explicat el, „să cer împăratului o oaste de însoţire și 
călăreți pe drum, căci spusesem împăratului: "Mâna Dumnezeului 
nostru este spre binele lor, peste toţi cei ce-l caută, dar puterea și 
mânia Lui sunt peste toți cei ce-L părăsesc” (vers. 22). 

În această problemă, Ezra și tovarășii lui au văzut o ocazie de 
a preamări Numele lui Dumnezeu înaintea păgânilor. Credinţa în 
puterea viului Dumnezeu urma să fie întărită, dacă israeliţii aveau 
să manifeste credință în Conducătorul lor divin. De aceea, s-au 
hotărât să-și pună întreaga lor încredere în El. Nu aveau să ceară 
o trupă de strajă. Nu urmau să le dea păgânilor ocazia să atribuie 
puterii omului slava care Îi aparținea numai lui Dumnezeu. Nu 
puteau să trezească vreo îndoială în mintea prietenilor lor păgâni 
în ceea ce privește sinceritatea dependenţei lor de Dumnezeu ca 
popor al Său. Ajutorul avea să fie obținut nu prin bogăţie, nici 
prin puterea și influenţa bărbaţilor idolatri, ci prin ocrotirea lui 
Dumnezeu. Numai prin păstrarea Legii lui Dumnezeu înaintea 
lor și prin străduinţa de a asculta de ea urmau să fie ocrotiți. 


Cunoașterea condiţiilor pe baza cărora aveau să se bucure în 
continuare de belșugul venit din mâna lui Dumnezeu a dat o 
solemnitate neobișnuită serviciului de consacrare, ţinut chiar 
înainte de plecare, de Ezra și grupul de credincioși care-l însoțea. 
„Acolo, la râul Ahava”, a spus Ezra despre această experienţă, 
„am vestit un post de smerenie înaintea Dumnezeului nostru, ca 
să cerem de la El o călătorie fericită pentru noi, pentru copiii 
noștri și pentru tot ce era al nostru. Pentru aceasta am postit și 
am chemat pe Dumnezeul nostru. Și El ne-a ascultat” (vers. 21.23). 

Însă binecuvântarea lui Dumnezeu n-a făcut ca exercitarea 
prudenţei și prevederii să fie inutilă. Ca o precauţie deosebită 
pentru asigurarea tezaurului, Ezra a ales douăsprezece căpetenii 
dintre preoţi — bărbaţi a căror credincioșie și devotament fuseseră 
dovedite — și „am cântărit înaintea lor argintul, aurul și uneltele, 
date în dar pentru Casa Dumnezeului nostru de împărat, sfetnici 
și căpteniile lui, și de toţi cei din Israel, care se aflau acolo”. Acești 
bărbaţi au fost însărcinaţi în mod solemn să acţioneze ca 
administratori plini de grijă ai tezaurului încredințat lor. „Sunteţi 
închinați Domnului”, a spus Ezra. „Vasele acestea sunt lucruri 
sfinte, și argintul, și aurul acesta sunt un dar de bunăvoie făcut 
Domnului, Dumnezeului părinţilor voştri. Fiţi cu ochii în patru, și 
luaţi lucrurile acestea sub paza voastră, până le veţi cântări înaintea 
căpeteniilor preoţilor și înaintea leviţilor și înaintea capilor de 
familii ai lui Israel, la Ierusalim, în cămările Casei Dumnezeului 
nostru” (vers. 24.25.28.29). 

Grija manifestată de Ezra în luarea de măsuri pentru transporta- 
rea în siguranţă a tezaurului Domnului ne învaţă o lecţie demnă 
de un studiu atent. Numai aceia a căror cinste fusese dovedită au 
fost aleși; au fost instruiți în mod clar cu privire la răspunderile 
care erau asupra lor. În rânduirea de slujbași credincioși pentru a 
lucra ca vistiernici ai bunurilor Domnului, Ezra a recunoscut ne- 
voia și valoarea ordinii și organizaţiei în legătură cu lucrarea lui 
Dumnezeu. 

În cele câteva zile în care israeliții au întârziat la râu, au fost 
luate toate măsurile necesare pentru lunga călătorie. 

„Am plecat de la râul Ahava”, scria Ezra, „ca să ne ducem la 
Ierusalim în a douăsprezecea zi a lunii întâia. Mâna Domnului, 

Dumnezeului nostru, a fost peste noi, și ne-a păzit de loviturile 
vrăjmașului și de orice piedică pe drum” (vers. 31). Călătoria a 
durat aproape patru luni, iar mulțimea care îl însoțea pe Ezra, 
câteva mii în total, inclusiv femei și copii, trebuia să înainteze încet. 
Dar toţi au fost păstraţi în siguranţă. Vrăjmașii au fost împiedicaţi 
să le facă rău. Călătoria a decurs bine, și, în ziua întâi a lunii a 
cincea, în anul al șaptelea al lui Artaxerxe, ei au ajuns la Ierusalim. 

CAPITOLUL 51 


O REDEŞTEPTARE SPIRITUALĂ 


Sosirea lui Ezra la Ierusalim a fost binevenită. Era o mare nevoie 
de influenţa prezenţei sale. Venirea lui a adus curaj și nădejde în 
inimile multora care lucraseră mult timp în greutăţi. De la 
reîntoarcerea primei grupe de exilați, sub conducerea lui Zorobabel 
și Iosua, cu peste șaptezeci de ani înainte, multe fuseseră realizate. 
Templul fusese terminat, iar zidurile cetăţii, în parte, fuseseră ter- 
minate. Cu toate acestea mai rămăsese mult de făcut. 

Printre aceia care se reîntorseseră la Ierusalim în anii de mai 
înainte erau mulţi care rămăseseră credincioși lui Dumnezeu tot 
timpul vieţii lor, dar un număr considerabil dintre copii și copiii 
copiilor lor au pierdut din vedere sfințirea Legii lui Dumnezeu. 
Chiar și unii dintre bărbaţii cu răspundere trăiau în păcat în mod 
deschis. Viaţa lor neutraliza într-o mare măsură străduinţele depuse 
de alţii pentru înaintarea cauzei lui Dumnezeu, căci atâta vreme 
cât erau îngăduite călcări flagrante ale Legii fără să fie mustrate, 
binecuvântarea Cerului nu putea rămâne asupra poporului. 

A fost în providenţa lui Dumnezeu ca aceia care s-au întors 
împreună cu Ezra să aibă ocazii deosebite de a-L căuta pe Domnul. 
Experiențele prin care tocmai trecuseră în călătoria lor de la 
Babilon, fără să fi fost protejați de puterea omenească, îi învățaseră 
valoroase lecţii spirituale. Mulţi se întăriseră în credinţă și când 
aceștia s-au amestecat printre cei descurajaţi și indiferenți din 
Ierusalim, influenţa lor a fost un factor puternic în reforma care a 
avut loc după aceea. 

În ziua a patra după sosire, comorile de aur și de argint, 
împreună cu vasele pentru slujbele de la sanctuar, au fost 
încredințate de vistiernici în mâinile slujbașilor templului, în faţa 
martorilor cu cea mai desăvârșită exactitate. Fiecare obiect a fost 
cercetat „după număr și după greutate” (Ezra 8,34). 

Copiii robiei, care se întorseseră cu Ezra, „au adus ardere de 
tot Dumnezeului lui Israel”, ca jertfă pentru păcat și ca o dovadă 
a recunoștinței și mulţumirii lor pentru ocrotirea îngerilor sfinți 
în timpul călătoriei. „Au dat poruncile împăratului, dergătorilor 
împăratului și cârmuitorilor lor de dincoace de Râu, care au ajutat 
pe popor și Casa lui Dumnezeu” (Ezra 835.36). 

La scurtă vreme după aceea, câteva căpetenii ale lui Israel s-au 
apropiat de Ezra cu o plângere serioasă. Unii din „poporul lui 
Israel”, precum și „preoţii și leviţii”, disprețuiseră atât de mult 
poruncile sfinte ale lui Iehova, încât s-au căsătorit cu cei din 
popoarele înconjurătoare. „Căci și-au luat neveste din fetele lor 
pentru ei și pentru fiii lor”, i s-a spus lui Ezra „și au amestecat 
neamul sfânt cu popoarele” ţărilor păgâne. „Și căpeteniile, și dre- 
gătorii au fost cei dintâi care au săvârșit păcatul acesta” (Ezra 9,1.2). 

Studiind cauzele care au dus la robia babiloniană, Ezra înţelesese 
că apostazia lui Israel s-a datorat în mare măsură amestecului cu 
popoarele păgâne. El descoperise că dacă ar fi ascultat de porunca 
lui Dumnezeu de a nu se uni cu popoarele înconjurătoare, ei ar fi 
fost cruţaţi de multe experienţe amare și umilitoare. Acum, când 
a constatat că în ciuda învăţămintelor trecutului, bărbaţi proemi- 
nenți îndrăzniseră să calce legile date ca scut împotriva apostaziei, 
inima i-a fost impresionată. El a cugetat la bunătatea lui Dumnezeu 
care i-a dat din nou poporului Său stabilitate în ţara lor natală și a 
fost copleșit de indignare și de amărăciune îndreptăţite pentru 
nerecunoștinţa lor. „Când am auzit lucrul acesta”, zice el, „mi-am 
sfâșiat hainele și mataua, mi-am smuls părul din cap și perii din 
barbă și am stat jos mâhnit.” 

„Atunci s-au strâns la mine toți cei ce se temeau de cuvintele 
Dumnezeului lui Israel, din pricina păcatului fiilor robiei. Și eu 
am stat jos mâhnit, până la jertfa de seară” (Ezra 9,3.4). 

La vremea jertfei de seară, Ezra s-a sculat în genunchi și și-a 
sfâșiat iarăși veșmintele și mantaua, a căzut în genunchi și și-a 
descărcat sufletul în rugăciune fierbinte către cer. Ridicându-și 
mâinile către Domnul, el a strigat: „Dumnezeule, sunt uluit și 
mi-e rușine, Dumnezeule, să-mi ridic faţa spre Tine. Căci fărăde- 
legile noastre s-au înmulțit deasupra capetelor noastre, și greșelile 
noastre au ajuns până la ceruri.” 


„Din zilele părinților noștri”, a continuat el, „am fost foarte 
vinovaţi până în ziua de azi și din pricina fărădelegilor noastre am 
fost daţi noi, împărații noștri și preoţii noștri, în mâinile împăraţilor 
străini, pradă sabiei, robiei, jafului și rușinii care ne acoperă astăzi 
faţa. Şi totuşi Domnul, Dumnezeul nostru, S-a îndurat de noi 
lăsându-ne câţiva oameni scăpaţi și dându-ne un adăpost în locul 
Lui cel sfânt, ca să ne lumineze ochii și să ne dea puţină răsuflare 
în mijlocul robiei nostre. Căci suntem robi, dar Dumnezeu nu 
ne-a părăsit în robia noastră. A îndreptat spre noi bunăvoința 
împăraţilor perșilor și ei ne-au dat o nouă putere de viaţă, ca să 
putem zidi Casa Dumnezeului nostru, și să-i dregem dărâmăturile, 
făcându-ne astfel rost de un loc de adăpost în Iuda și la Ierusalim.” 

„Acum ce să mai zicem după aceste lucruri, Dumnezeule? Căci 
am părăsit poruncile Tale, pe care ni le poruncisei prin robii Tăi 
proroci... După tot ce ni s-a întâmplat din pricina faptelor și marilor 
greșeli pe care le-am făcut, măcar că Tu, Dumnezeule, nu ne-ai 
pedepsit după fărădelegile noastre, se cuvine ca, acum, când ne-ai 
păstrat pe acești oameni scăpaţi, să începem iarăși să călcăm 
poruncile Tale și să ne încuscrim cu aceste popoare urâcioase. 
N-ar izbucni atunci iarăși mânia Ta împotriva noastră, până acolo 
încât ne-ar nimici, fără să lase nici rămășiță, nici robi izbăviţi? 
Doamne, Dumnezeul lui Israel, Tu ești drept; căci astăzi noi suntem 
o rămășiță de robi izbăviţi. lată-ne înaintea Ta ca niște vinovați, și 
din această pricină nu putem sta înaintea Ta” (Ezra 9,6-15). 

Amărăciunea lui Ezra și a tovarășilor lui faţă de păcatele care 
se strecuraseră pe nesimţite chiar și în centrul lucrării Domnului 
a dat naștere la pocăință. Mulţi dintre aceia care păcătuiseră au 
fost profund impresionați. „Poporul vărsa lacrimi” (Ezra 10,1). 
Într-o oarecare măsură au început să-și dea seama de urâciunea 
păcatului și de oroarea cu care-l privește Dumnezeu. Au văzut 
sfințirea Legii rostită pe Sinai și mulţi tremurau la gândul nele- 
giuirilor lor. 

Unul dintre cei prezenţi, cu numele de Șecania, a recunoscut 
ca fiind adevărate cuvintele rostite de Ezra. „Am păcătuit împotriva 
Dumnezeului nostru”, a mărturisit el, „ducându-ne la femei străine 
care fac parte din popoarele țării. Dar Israel n-a rămas fără nădejde 

în această privinţă.” Şecania a propus ca toți aceia care păcătuiseră 
să facă un legământ cu Dumnezeu că-și vor părăsi păcatul și 
„facă-se după Lege. Scoală-te”, l-a îndemnat el pe Ezra, „căci treaba 
aceasta te privește. Noi vom fi cu tine. Îmbărbătează-te şi lucrează. 
Ezra s-a sculat și a pus pe căpeteniile preoţilor, leviţilor și întregului 
Israel să jure că vor face ce se spusese” (vers. 2-5). 

Aceasta a constituit începutul unei reforme minunate. Cu 
îndelungă răbdare și tact, precum și cu o îngrijită consideraţie 
pentru drepturile și pentru bunăstarea fiecăruia dintre cei implicaţi, 
Ezra și tovarășii lui s-au străduit să-i conducă pe cei pocăiţi din 
Israel pe calea cea dreaptă. Mai presus de toate acestea, Ezra era 
un învăţător al legii și, în timp ce dădea atenţie personală cercetării 
fiecărui caz, căuta să convingă poporul cu privire la sfinţirea acestei 
legi și la binecuvântările care aveau să fie primite prin ascultare. 

Oriunde lucra Ezra, lua naștere o reînviorare în studierea Sfintelor 
Scripturi. Au fost rânduiţi învățători care să îndrume poporul, Legea 
Domnului a fost înălțată și preamărită. Au fost cercetate cărțile 
prorocilor, iar pasajele care profetizau venirea lui Mesia au adus 
nădejde și mângâiere multor inimi întristate și împovărate. 

Au trecut peste două mii de ani de când Ezra „și-a pus inima să 
adâncească și să împlinească Legea Domnului” (Ezra 7,10), totuși 
trecerea timpului nu a slăbit influența exemplului lui de evlavie. 
De-a lungul veacurilor, raportul vieţii lui de consacrare i-a inspirat 
pe mulți cu hotărârea „să adâncească și să împlinească Legea 
Domnului”. 

Motivele lui Ezra erau înalte și sfinte. În tot ce a făcut a fost 
animat de o dragoste profundă față de oameni. Mila și bunătatea 
pe care le manifesta faţă de aceia care păcătuiseră, cu voie sau din 
neștiință, să fie un exemplu pentru toţi aceia care caută să aducă 
la îndeplinire reforme. Slujitorii lui Dumnezeu trebuie să fie tot 
atât de neclintiţi ca și stânca, acolo unde principiile drepte sunt în 
discuţie, dar să manifeste și simpatie, și înţelegere. Asemenea lui 
Ezra, ei trebuie să-i înveţe pe călcătorii de lege calea vieții, însă- 
mânţând principiile care sunt temelia oricărei făpturi corecte. 


În acest veac al lumii, când Satana caută pe nenumărate căi să 
întunece privirea bărbaţilor și femeilor faţă de cerinţele obligatorii 
ale Legii lui Dumnezeu, este nevoie de bărbați care să-i conducă 
pe mulţi „să se teamă de poruncile Dumnezeului nostru” (Ezra 
10,3). Este nevoie de reformatori adevăraţi, care îi vor îndruma 
pe călcătorii de lege către marele Dădător al Legii și-i vor învăţa 
că „Legea Domnului este desăvârșită și înviorează sufletul” (Psalmi 
19,7). Este nevoie de bărbaţi tari în cunoașterea Scripturii, bărbaţi 
ale căror cuvinte și fapte înalţă rânduielile lui Iehova, bărbaţi care 
caută să întărească credinţa. Este nevoie de învăţători, o, atât de 
mulți, care să inspire inimile cu respect și cu dragoste pentru Scripturi. 

Nelegiuirea larg răspândită, care predomină astăzi, poate fi 
atribuită într-o mare măsură nestudierii și neascultării de Scripturi, 
căci atunci când Cuvântul lui Dumnezeu este dat la o parte, puterea 
lui care reţine pasiunile rele ale inimii nerenăscute este respinsă. 
Oamenii seamănă în firea pământească și culeg din fire stricăciunea. 

Odată cu respingerea Bibliei a venit și îndepărtarea de Legea 
lui Dumnezeu. Învățătura prin care oamenii sunt scutiţi de ascul- 
tarea de principiile divine a slăbit puterea obligaţiei morale și a 
deschis porţile nelegiuirii asupra lumii. Nelegiuirea, risipa și stri- 
căciunea se revarsă ca un potop nimicitor. Pretutindeni se văd ge- 
lozie, bănuieli rele, fățărnicie, înstrăinare, luptă, rivalitate, trădarea 
însărcinărilor sfinte, îngăduirea poftei. Întregul sistem al princi- 
piilor și doctrinelor religioase, care trebuie să formeze temelia și 
cadrul vieţii sociale se arată a fi un edificiu care se clatină, gata să 
se prăbușească în ruine. 

În zilele finale ale istoriei acestui pământ, glasul care a vorbit 
de pe Sinai declară încă: „Să nu ai alți dumnezei afară de Mine” 
(Exod 20,3). Omul și-a așezat voinţa împotriva voinţei lui 
Dumnezeu, dar nu poate aduce la tăcere cuvântul poruncii. Mintea 
omenească nu poate scăpa de obligaţia faţă de o putere mai înaltă. 
Teoriile și speculaţiile pot abunda, oamenii pot încerca să pună 
știința în opoziţie cu revelaţia, și, în felul acesta, să îndepărteze 
Legea lui Dumnezeu. Dar mai puternic și tot mai puternic se aude 
porunca: „Domnului, Dumnezeului tău, să te închini și numai Lui 
să-l slujești” (Matei 4,10). 

Nu se pune problema slăbirii sau întăririi Legii lui Iehova. Ea 
este așa cum a fost întotdeauna și întotdeauna va fi sfântă, dreaptă 
și bună, completă prin ea însăși. Nu poate fi revocată sau 
schimbată. A o „cinsti” este doar un limbaj omenesc. 

Ultimul mare conflict al controversei dintre adevăr și rătăcire va 
fi între legile oamenilor și principiile lui Iehova. Noi intrăm acum în 
această luptă — nu o luptă între biserici rivale, care se bat pentru 
supramaţie, ci între religia Bibliei și religiile întemeiate pe fabule și 
tradiţii. Puterile care s-au unit împotriva adevărului sunt acum 
neobosite la lucru. Cuvântul sfânt al lui Dumnezeu, care a ajuns 
până la noi cu un preţ atât de mare de suferinţă și sânge vărsat, este 
puțin apreciat. Puţini sunt aceia care îl primesc în adevăr ca regulă 
de viață. Necredinţa predomină într-o proporţie alarmantă nu numai 
în lume, ci și în biserică. Mulţi au a ajuns să nege învăţăturile 
Evangheliei, care sunt chiar stâlpii credinţei creștine. Marile fapte 
ale creaţiei, aşa cum sunt prezentate de către scriitorii inspirați, 
căderea omului, ispășirea, perpetuarea Legii — toate acestea sunt 
practic respinse de o mare parte din lumea pretins creștină. Mii de 
oameni care se mândresc cu toată cunoștința lor, consideră ca o 
dovadă de slăbiciune încrederea deplină în Biblie și ca o dovadă de 
erudiție faptul de a pune la îndoială Scripturile și de a spiritualiza și 
înlătura cele mai importante adevăruri ale ei. 

Creștinii să se pregătească pentru ceea ce, în curând, va invada 
ca o surpriză copleșitoare, și această pregătire să o facă prin stu- 
dierea cu seriozitate a Cuvântului lui Dumnezeu și prin străduinţa 
de a-și conforma viaţa cu preceptele lui. Problemele capitale ale 
veșniciei ne cer ceva în afară de o religie imaginară, o religie a 
cuvintelor și a formelor, unde adevărul este ţinut în curtea de afară. 
Dumnezeu cheamă la redeșteptare și la reformă. Cuvintele Bibliei 
și numai ale Bibliei să fie auzite de la amvon. Dar Biblia a fost 
jefuită de puterea ei, iar urmarea se vede în scăderea nivelului 
vieţii spirituale. În multe predici de astăzi nu se mai vede acea 
manifestare divină care trezește conștiința și care aduce viaţă 
sufletului. Ascultătorii nu pot zice: „Nu ne ardea inima în noi, 
când vorbea pe drum și ne deschidea Scripturile?” (Luca 24,32). 
Sunt mulți aceia care strigă după Dumnezeul cel viu, tânjind după 


prezenţa divină. Lăsaţi Cuvântul lui Dumnezeu să vorbească inimii. 
Faceţi ca aceia care au auzit numai tradiţie, teorii și maxime omenești 
să audă glasul Aceluia care poate înnoi sufletul pentru viaţă veșnică. 

Lumină mare a strălucit de la patriarhi și de la proroci. Lucruri 
slăvite au fost rostite despre Sion, cetatea lui Dumnezeu. Astfel, 
Domnul dorește ca lumina să strălucească prin urmașii Săi de 
astăzi. Dacă sfinţii din Vechiul Testament au dat o mărturie așa 
de strălucită de credincioșie, oare aceia asupra cărora strălucește 
lumina acumulată de secole de-a rândul să nu dea o mărturie mai 
accentuată despre puterea adevărului? Slava profețiilor își aruncă 
lumina pe cărarea noastră. Tipul a întâlnit antetipul în moartea 
Fiului lui Dumnezeu. Hristos a înviat din morţi, proclamând 
deasupra mormântului împrumutat: „Eu sunt învierea și viaţa” 
(loan 11,25). El L-a trimis pe Duhul Său în lume pentru ca să ne 
aducă aminte de toate lucrurile. Printr-o minune a puterii, El a 
păstrat Cuvântul Său scris de-a lungul veacurilor. 

Reformatorii, al căror protest le-a dat numele de protestanți, 
simțeau că Dumnezeu i-a chemat să dea lumii lumina Evangheliei 
și, în efortul de a face lucrul acesta, au fost gata să-și jertfească 
averile, libertatea şi chiar viața. În fața prigoanei şi a morții, 
Evanghelia a fost predicată pretutindeni. Cuvântul lui Dumnezeu a 
fost dus oamenilor, și toate categoriile, de sus și de jos, bogaţi și 
săraci, învăţaţi și ignoranti, l-au studiat personal cu ardoare. Suntem 
noi în această luptă a marii controverse tot atât de credincioși 
însărcinării noastre, așa cum au fost primii reformatori? 

„Sunati cu trâmbiţa în Sion! Vestiţi un post, chemaţi o adunare de 
sărbătoare! Strângeţi poporul, ţineţi o adunare sfântă! Aduceţi pe 
bătrâni, strângeți copiii... Preoții, slujitorii Domnului, să plângă între 
tindă și altar și să zică: "Doamne, îndură-Te de poporul Tău! Nu da de 
ocară moștenirea Ta, n-o face de batjocura popoarelor!” „Dar chiar 
acum, zice Domnul, întoarceți-vă la Mine cu toată inima, cu post, cu 
plânset și cu bocet! Sfâșiaţi-vă inimile nu hainele și întoarceţi-vă la 
Domnul, Dumnezeul vostru. Căci El este milostiv și plin de îndurare, 
îndelung răbdător și bogat în bunătate, și-l pare rău de relele pe care le 
trimite. Cine știe dacă nu Se va întoarce și nu Se va căi? Cine știe dacă 
nu va lăsa după El o binecuvântare?” (Ioel 2,15-17.12-14) 

Neemia, unul dintre robii evrei, ocupa o poziţie influentă și de 
cinste la curtea persană, ca paharnic al împăratului, avea intrare 
liberă înaintea lui. În virtutea poziţiei sale și datorită capacităţilor 
și credincioșiei lui, devenise prietenul și sfetnicul monarhului. Cu 
toate că primise favoarea împărătească, cu toate că era înconjurat 
de fast și de splendoare, nu a uitat de Dumnezeu și de poporul lui. 
Cu un interes profund, inima i s-a îndreptat spre Ierusalim; 
nădejdiile și bucuriile îi erau legate de prosperitatea acestuia. Prin 
acest bărbat, pregătit pentru a rămâne la curtea persană, pentru 
lucrarea la care avea să fie chemat, Dumnezeu a intenţionat să 
aducă binecuvântare poporului Său în ţara părinţilor lor. 

Prin mesagerii din Iudeea, evreul patriot a aflat că peste Ierusalim, 
cetatea aleasă, veniseră zile grele. Robii întorși sufereau dispreţ și 
necaz. Templul și părţi din cetate fuseseră rezidite, dar lucrarea 
de restatornicire era stânjenită, slujbele templului erau tulburate, 
iar poporul ţinut într-o alarmă continuă de faptul că zidurile cetăţii 
erau încă într-o mare măsură în ruină. 

Copleșit de amărăciune, Neemia nu putea nici să mănânce și 
nici să bea: „Am plâns și m-am jelit multe zile și am postit”. 

În durerea lui s-a îndreptat către Ajutorul divin. „M-am rugat”, 
zicea el, „înaintea Dumnezeului cerurilor”. Cu credinţă a mărtu- 
risit păcatele lui și ale poporului său. El a stăruit ca Dumnezeu să 
susțină cauza lui Israel, să le dea curajul și puterea și să-i ajute să 
clădească locurile pustii ale lui Iuda. 

Pe măsură ce Neemia se ruga, credinţa și curajul lui creșteau. 
Gura i-a fost umplută de argumente sfinte. El a arătat către 
dezonoarea care avea să fie aruncată asupra lui Dumnezeu, dacă 
poporul Său, acum, când se întorsese către El, avea să fie lăsat în 
slăbiciune și apăsare, și a stăruit de Domnul să-Și împlinească 
făgăduinţa: „Dacă vă veţi întoarce la Mine și dacă veţi păzi 


poruncile Mele și le veţi împlini, atunci, chiar dacă veti fi izgoniți 
la marginea cea mai depărtată a cerului, de acolo vă voi aduna și 
vă voi aduce înapoi iarăși în locul pe care l-am ales ca să locuiască 
Numele Meu acolo” (Neemia 1,9; vezi și Deuteronom 4,29-31). 
Această făgăduinţă fusese dată poporului Israel, prin Moise, înainte 
ca ei să fi intrat în Canaan, și, de-a lungul secolelor, ea rămăsese 
neschimbată. Poporul lui Dumnezeu se întorsese acum la El în 
pocăință și credinţă, iar făgăduinţa nu avea să rămână neîmplinită. 

Neemia își revărsase sufletul în favoarea poporului său. Dar 
acum, pe când se ruga, un plan sfânt a luat ființă în mintea lui. 
S-a hotărât că, dacă va putea primi consimțământul împăratului și 
ajutorul necesar pentru a procura unelte și materiale, își va asuma 
personal sarcina reclădirii zidurilor Ierusalimului și a restatornicirii 
puterii naţionale a lui Israel. Şi I-a cerut Domnului să-i dea trecere 
înaintea împăratului, pentru ca acest plan să poată fi împlinit. „Dă 
astăzi izbândă robului Tău”, s-a rugat el, „și fă-l să captete trecere 
înaintea omului acestuia!” 

Patru luni de zile a așteptat Neemia o ocazie favorabilă de a 
prezenta cererea sa împăratului. În tot acest timp, deși inima îi 
era apăsată de durere, el s-a străduit să se poarte cu voioșie în 
prezența împăratului. În aceste săli pline de strălucire și de 
spolendoare, toţi trebuiau să arate fericiţi și cu inima liberă. 
Necazul nu trebuia să-și arunce umbra pe faţa niciunuia care venea 
la împărăție. Dar în clipele de retragere ale lui Neemia, ascuns de 
vederea oamenilor, multe erau rugăciunile, mărturisirile și lacrimile 
pe care le auzeau și la care erau martori Dumnezeu și îngerii. 

În cele din urmă, amărăciunea care apăsa inima patriotului n-a 
mai putut fi ascunsă. Nopțile nedormite și zilele pline de griji 
și-au lăsat umbrele pe faţa lui. Împăratul, grijuliu pentru propria 
siguranţă, care era obişnuit să citească feţele și să pătrundă dincolo 
de aparenţe, a văzut că o tulburare ascunsă pusese stăpânire pe 
paharnicul lui. „Pentru ce ai faţa tristă?” a întrebat el, „ȘI totuși 
nu ești bolnav, nu poate fi decât o întristare a inimii” 

Întrebarea l-a umplut de teamă pe Neemia. Nu cumva ra împăratul 
se va mânia când va auzi că în timp ce era angajat în slujba lui, 
gândurile curteanului fuseseră departe, cu poporul apăsat? Nu 

cumva viaţa celui nevinovat va fi nimicită? Nu cumva planul lui 
scump de a restatornici puterea Ierusalimului era pe cale să fie 
zădărnicit? „Atunci”, scrie el, „m-a apucat o mare frică”. Cu buzele 
tremurânde și cu ochii înlăcrimați, el a dezvăluit cauza necazului 
său. „Trăiască împăratul în veac!” a răspuns el. „Cum să nu am 
faţa tristă când cetatea în care sunt mormintele părinților mei este 
nimicită și porțile ei sunt arse de foc?” 

Prezentarea stării Ierusalimului a deșteptat simpatia monarhului 
fără să-i trezească prejudecățile. O altă întrebare i-a dat ocazia pe 
care Neemia o așteptase de multă vreme: „Ce ceri?” Dar bărbatul 
lui Dumnezeu n-a îndrăznit să răspundă până nu a primit 
îndrumarea de la Unul mai mare decât Artaxerxe. El avea de 
îndeplinit o însărcinare sfântă, pentru care cerea ajutorul 
împăratului, și și-a dat seama că depindea mult de prezentarea 
problemei în așa fel încât să-i câștige aprobarea și să primească 
ajutor. „M-am rugat”, zice el, „Dumnezului cerurilor”. În rugă- 
ciunea aceea scurtă, Neemia a intrat în prezenţa Împăratului împă- 
raţilor și a câștigat de partea lui o putere care poate abate inimile, 
aşa cum sunt abătute râurile de apă. 

A se ruga așa cum s-a rugat Neemia în acel ceas de nevoie este 
o posibilitate la îndemâna creștinului în împrejurări când alte forme 
de rugăciune pot fi cu neputinţă. Truditorii, în mersul împovărat 
al vieţii, aglomeraţi și aproape copleșiți de încurcături, pot înălța 
la Dumnezeu o rugăciune pentru călăuzire divină. Călătorii pe 
mare și pe uscat, când sunt ameninţaţi de vreo primejdie, se pot 
preda în felul acesta protecţiei Cerului. În vremuri de primejdie 
sau greutăți neașteptate, inima își poate înălța strigătul după ajutor 
Aceluia care s-a angajat să vină în sprijinul celor credincioși ai 
Săi, oricând ÎI cheamă. 

În orice împrejurare, în orice stare, sufletul împovărat cu 
amărăciune și grijă sau asaltat crunt de ispită poate găsi asigurare, 
sprijin și ajutor în dragostea și în puterea inepuizabilă ale unui 
Dumnezeu care-Și păstrează legământul. 

În acea clipă scurtă de rugăciune către Împăratul împăraților, 
Neemia a fost încurajat să-i spună lui Artaxerxe dorinţa lui de-a fi 
eliberat pentru o vreme de îndatoririle de la curte și a cerut autori- 


zarea de a clădi locurile pustiite ale Ierusalimului și de a face din 
nou din ea o cetate puternică și apărată. Urmări importante pentru 
națiunea iudaică depindeau de această cerere. Și, declară Neemia: 
„impăratul mi-a dat..., căci mâna cea bună a Dumnezeului meu 
era peste mine”. 

După ce și-a asigurat ajutorul pe care-l căutase, Neemia, cu 
prudenţă și cu înțelepciune, a procedat la aranjamentele necesare 
pentru a asigura reușita intreprinderii lui. Nu a neglijat nicio 
precauţie care ar fi ajutat la realizarea ei. N-a descoperit planul 
lui nici chiar concetățenilor săi. În timp ce ştia că mulți se vor 
bucura de succesele lui, se temea că unii, prin acte de indiscreție, 
puteau să trezească invidia vrăjmașilor și să ducă la eșuarea 
planului. 

Cererea lui către împărat fusese atât de favorabil primită, încât 
Neemia a fost încurajat să ceară și mai mult ajutor. Pentru a da 
demnitate și autoritate misiunii lui, ca și pentru a asigura ocrotire 
în călătorie, a cerut și s-a asigurat de o escortă militară. A primit 
scrisori împărătești către guvernatorii din provinciile de dincolo 
de Eufrat, teritoriu prin care avea să treacă în călătoria lui către 
ludeea, și a obţinut și o scrisoare către administratorul pădurii 
împăratului din munţii Libanului, prin care dădea dispoziții să-i 
asigure atât lemn cât va fi necesar. Pentru a nu se ivi niciun motiv 
de nemulțumire că și-ar fi depășit atribuţiile, Neemia s-a îngrijit 
ca autoritatea și privilegiile acordate lui să fie clar definite. 

Acest exemplu de prevedere înţeleaptă și de acţiune hotărâtă 
trebuie să fie o lecţie pentru toţi creștinii. Copiii lui Dumnezeu nu 
trebuie numai să se roage în credinţă, ci să și lucreze cu grijă, cu 
înţelepciune și cu prevedere. Ei întâmpină multe greutăţi și adesea 
împiedică lucrarea Providenţei în favoarea lor, pentru că privesc 
prudenţa și efortul neobosit ca având puţin de-a face cu religia. 
Neemia nu și-a socotit datoria împlinită când a plâns și s-a rugat 
înaintea Domnului. El a unit cererile cu străduinţa sfântă, depunând 
eforturi stăruitoare și cu rugăciune pentru reușita lucrării în care 
era angajat. O consideraţie atentă și planuri bine chibzuite sunt 
tot atât de necesare pentru înaintarea lucrărilor sfinte de astăzi, 
ca şi pe vremea reclădirii zidurilor Ierusalimului. 

Neemia n-a depins de nesiguranţă. Mijloacele de care ducea 
lipsă le-a cerut de la aceia care erau în stare să i le dea. Și Domnul 
este și astăzi binevoitor să miște inimile acelora care au bunurile 
Sale în favoarea cauzei adevărului. Aceia care lucrează pentru El 
trebuie să se folosească de ajutorul pe care El îi îndeamnă pe 
oameni să-l dea. Aceste daruri pot deschide căi prin care lumina 
adevărului să meargă în multe ţări întunecate. S-ar putea ca 
dăruitorii să nu aibă credinţă în Hristos, să nu cunoască Cuvântul 
Său, dar darurile lor nu trebuie refuzate pentru acest motiv. 

Călătoria lui Neemia la Ierusalim a fost făcută în siguranţă. 
Scrisorile către guvernatorii provinciilor din drumul lor i-au 
asigurat o primire onorabilă și un ajutor prompt. Niciun vrăjmaș 
n-a îndrăznit să-l atace pe slujitorul oficial care era păzit de puterea 
împăratului persan și a fost tratat cu un respect deosebit de către 
conducătorii provinciilor. Însă sosirea lui la Ierusalim cu o escortă 
militară, arătând prin aceasta că venise cu o misiune importantă, 
a trezit invidia triburilor păgâne, care locuiau aproape de cetate și 
care cultivaseră multă vreme vrăjmășie împotriva iudeilor, aruncând 
asupra lor batjocură și insultă. În fruntea acestei lucrări rele erau 
unii dintre conducătorii acestor triburi, Sanbalat, horonitul, Tobia 
amonitul, şi Gheșem, arabul. Încă de la început, acești conducători 
au privit cu ochi critic mișcările lui Neemia și s-au străduit prin 
toate mijloacele care stăteau în puterea lor să-i zădărnicească 
planurile și să-i împiedice lucrarea. 

Neemia a continuat să manifeste aceeași grijă și prudenţă ce 
caracterizaseră și până atunci lucrarea lui. Știind că vrăjmași răi și 
hotărâți stăteau gata să i se împotrivească, a ascuns natura misiunii 
sale până când o cercetare a situației îl va face în stare să-și alcătuiască 
planurile. În felul acesta, nădăjduia să-și asigure colaborarea 
oamenilor și să-i pună la lucru înainte ca împotrivirea vrăjmașilor 
să fie trezită. 

Alegând câţiva bărbaţi pe care-i știa vrednici de încredere, 
Neemia le-a spus despre împrejurările care l-au deteminat să vină 
la Ierusalim, obiectivul pe care dorea să-l împlinească și planurile 
pe care-și propunea să le urmeze. Îndată interesul lor în această 
lucrare a fost câștigat și ajutorul lor obţinut. 

În a treia noapte după sosire, Neemia s-a sculat la miezul nopții 
și împreună cu câţiva tovarăși de încredere au ieșit să vadă per- 
sonal ruinele cetății Ierusalimului. Călărind pe asinul lui, a traversat 

cetatea dintr-o parte în alta, cercetând zidurile dărâmate și porțile 
cetăţii lui. Gânduri dureroase au umplut mintea patriotului iudeu, 
când, cu inima zdrobită de durere, privea fortificațiile ruinate ale 
Ierusalimului său iubit. Amintirile măreției trecute a lui Israel erau 
în contrast categoric cu dovezile umilirii sale. 

În taină și pe tăcute, Neemia a terminat cercetarea zidurilor. 
„Dregătorii nu știau unde fusesem”, declară el, „și ce făceam. Până 
în clipa aceea nu spusesem nimic iudeilor, nici preoţilor și nici 
mai-marilor, nici dregătorilor, nici vreunuia din cei ce vedeau de 
treburi.” Restul nopţii l-a petrecut în rugăciune, deoarece știa că 
dimineaţa va cere un efort stăruitor pentru a-i trezi și a-i uni pe 
concetăţenii lui neuniţi și deprimati. 

Nemia avea o însărcinare împărătească prin care se cerea lo- 
cuitorilor să colaboreze cu el în reclădirea zidurilor cetăţii, dar el 
nu a recurs la exercitarea autorităţii. A căutat mai degrabă să 
câștige încrederea și simpatia poporului, știind că atât o unire a 
inimilor, cât și mâinilor era esenţială în lucrarea cea mare care-i 
stătea înainte. A doua zi, când a adunat poporul, i-a prezentat 
astfel de argumente care urmăreau să trezească energiile adormite 
şi să-i unească pe cei risipiţi. 

Acultătorii lui Neemia nu știau și nici el nu le-a spus despre 
cercetarea pe care o făcuse în noaptea pecedentă. Dar faptul că 
făcuse acel circuit a contribuit, într-o mare măsură, la reușita lui, 
deoarece a fost în stare să vorbească despre situația cetății cu o 
așa precizie și minuţiozitate, că i-a uimit pe ascultători. Impresia 
pe care și-a făcut-o când a privit slăbiciunea și degradarea Ieru- 
salimului a dat putere și seriozitate cuvintelor sale. 

Neemia a prezentat înaintea poporului disprețul la care erau 
supuși între păgâni — religia lor dezonorată, Dumnezeul lui hulit. 
Le-a spus că într-o ţară depărtată, a auzit despre suferința lor, că 
a cerut favoarea Cerului în folosul lor și că, în timp ce se ruga, 
s-a hotărât să ceară îngăduința împăratului pentru a le veni în ajutor. 
ÎI rugase pe Dumnezeu ca împăratul nu numai să-i dea îngăduința 
aceasta, dar să-l învestească și cu autoritate și să-i dea ajutorul 
necesar pentru lucrare, iar rugăciunea lui fusese ascultată în așa 
fel, încât i-a arătat că planul era de la Domnul. 


El a relatat toate acestea și apoi, arătându-le că era susţinut de 
autoritatrea combinată a Dumnezeului lui Israel cu aceea a 
împăratului persan, Neemia a întrebat poporul în mod direct dacă 
voia să folosească această ocazie, ca să se ridice și să zidească zidul. 

Apelul a pătruns direct în inimile lor. Gândul la modul în care 
fusese manifestată favoarea Cerului față de ei i-a făcut să se 
rușineze de teama lor și, cu nu nou curaj, au răspuns într-un glas: 
„Să ne sculăm și să zidim”. Şi s-au întărit în această hotărâre bună. 

Tot sufletul lui Neemia era în lucrarea pe care o începuse. Nă- 
dejdea lui, energia lui, entuziasmul lui, hotărârea lui erau conta- 
gioase, ispirându-i și pe alţii cu același curaj înalt și cu același 
scop nobil. Fiecare bărbat a devenit un Neemia la rândul lui și a 
ajutat să devină mai puternice inima și mâna vecinului său. 

Când vrăjmașii lui Israel au auzit ce nădăjduiau să realizeze 
iudeii, au râs batjocoritori, zicând: „Ce faceţi voi acolo? Vă răs- 
culați împotriva împăratului?” Dar Neemia le-a răspuns: „Dum- 
nezeul cerurilor ne va da izbândă. Noi, robii Săi, ne vom scula și 
vom zidi, dar voi nu a veţi nici parte, nici drept, nici aducere-aminte 
în Ierusalim.” 

Printre cei ce au fost cuprinși de spiritul, zelul și stăruința lui 
Neemia au fost preoţii. Datorită poziţiei lor influente, acești bărbaţi 
puteau face mult pentru înaintarea sau împiedicarea lucrării, iar 
colaborarea lor binevoitoare, chiar de la început, a contribuit într-o 
mare măsură la reușită. Majoritatea căpăteniilor și conducătorilor 
lui Isarel s-au ridicat cu nobleţe la datoria lor, și acești bărbaţi 
credincioși au o menţiune specială în cartea lui Dumnezeu. Au 
fost şi câţiva nobili tecoiţi care „nu s-au supus în slujba Domnului”. 
Amintirea acestor netrebnici este subliniată cu rușine și a fost 
lăsată ca o avertizare pentru toate generaţiile viitoare. 

În fiecare mișcare religioasă sunt unii care deși nu pot nega că 
lucrarea este a lui Dumnezeu, totuși se ţin departe, refuzând să 
facă vreun efort pentru a ajuta. Ar fi bine pentru unii ca aceștia 
să-și aducă aminte de raportul păstrat sus — cartea aceea în care 
nu sunt omisiuni, nici greșeli și după care vom fi judecaţi. Acolo 
este raportată orice ocazie neglijată de a-i face un serviciu lui 
Dumnezeu; și tot acolo este ţinută, spre veșnică amintire, orice 
faptă de credinţă și de iubire. 

Împotriva influenţei inspiratoare a prezenţei lui Neemia, 
exemplul nobililor tecoiţi a avut puţină greutate. În general, poporul 
era însuflețit cu zel și cu patriotism. Bărbaţi pricepuţi și cu influenţă 
au organizat, în grupe, diferite categorii de cetăţeni, fiecare fiind 
făcut răspunzător pentru zidirea unei părţi a zidului. Și despe unii 
stă scris că au zidit „fiecare în dreptul casei lui”. 

Şi acum când lucrarea începuse, energia lui Neemia nu a slăbit. 
Cu o atenţie neobosită a supravegheat lucrarea de construire, 
îndrumându-i pe muncitori, observând piedicile și luând măsuri 
pentru cazurile neprevăzute. De-a lungul zidului de peste patru 
kilometri, influenţa lui se simţea continuu. Prin cuvinte potrivite, 
el îi încuraja pe cei fricoși, îi ridica pe cei înceţi la lucru și îi aproba 
pe cei stăruitori. Și tot timpul veghea mișcările vrăjmașilor, care, 
din timp în timp, se adunau la distanţă și se angajau în conversații 
ca și când ar fi pus la cale răul și apoi, venind tot mai aproape de 
lucrători, încercau să le distragă atenţia. 

În multele lui activități, Neemia n-a uitat Izvorul puterii sale. 
Inima îi era mereu înălțată spre Dumnezeu, marele Supraveghetor 
a toate: „Dumnezeul cerului”, a exclamat el, „ne va da izbânda”, 
iar cuvintele lui sunau și răsunau, bucurând inimile tuturor munci- 
torilor de pe zid. 

Dar restaurarea fortăreţelor Ierusalimului n-a înaintat fără 
piedici. Satana lucra să stârnească împotrivire și să aducă descu- 
rajare. Sanbalat, Tobia și Gheșem, agenţii lui pricipali în această 
mișcare, s-au hotărât să împiedice lucrarea de reclădire. S-au stră- 
duit să provoace neînțelegeri între muncitori. Ei și-au bătut joc de 
eforturile constructorilor, declarând lucrarea ca fiid imposibilă și 
prevestind eșecul. 

„La ce lucrează acești iudei neputincioşi?” exclama Sanbalat 
batjocoritor. „Oare vor fi lăsaţi să lucreze?... Oare vor da ei viață 
unor pietre înmormântate sub mormane de praf și arse de foc?” 
Tobia, și mai îngâmfat, a adăugat: „Să zidească numai! Dacă se va 
sui o vulpe le va dărâma zidul lor de piatră.” 

Ziditorii au fost supuși unor împotriviri şi mai active. Au fost 
obligaţi să se păzească continuu de comploturile vrăjmașilor lor, 
care, sub pretextul prieteniei, căutau pe diferite căi să producă 
încurcătură și confuzie și să trezească neîncredere. 


S-au străduit să slăbească curajul iudeilor, au format conspirații 
pentru a-l atrage pe Neemia în plasa lor, iar iudeii nesinceri au 
fost gata să ajute planurile lor trădătoare. S-a transmis raportul că 
Neemia complota împotriva monarhului persan, intenționând să 
se ridice ca împărat al lui Israel și că toți cei care-l ajutau erau 
trădători. 

Dar Neemia a continuat să-L caute pe Dumnezeu pentru 
călăuzire și sprijin, iar „poporul lucra cu inimă”. Lucrarea a înaintat 
până când toate spărturile au fost umplute, iar întregul zid a fost 
clădit până la jumătate din înălțimea proiectată. 

Când vrăjmașii lui Israel au văzut cât de zadarnice erau eforturile 
lor, s-au umplut de mânie. De aici înainte n-au mai îndrăznit să 
folosească mijloace violente, căci știau că Neemia și tovarășii lui 
lucrau din însărcinarea împăratului și se temeau că o împotrivire 
activă față de el ar fi adus asupra lor dezaprobarea monarhului. 
Dar acum, în mânia lor, s-au făcut vinovaţi de crima de care-l acu- 
zau pe Neemia. Adunându-se pentru sfat, „s-au unit toți împreună 
ca să vină împotriva Ierusalimului”. 

În timp ce samaritenii complotau împotriva lui Neemia și a 
lucrării lui, unii dintre conducătorii iudei, devenind nemulțumiți, 
au căutat să-l descurajeze, exagerând greutăţile care însoțeau 
lucrarea. „Puterile celor ce duc poverile slăbesc”, ziceau ei, „și 
dărâmăturile sunt multe; nu vom putea să zidim zidul”. 

Descurajarea a venit și din altă parte. „Iudeii care locuiau lângă 
ei”, aceia care nu participau la lucrare, „au adunat declaraţiile și 
rapoartele vrăjmașilor lor, le-au folosit ca să slăbească curajul și 
să provoace nemulțumire”. 

Dar batjocurile și disprețul, împotrivirea și amenințările păreau 
să-l inspire pe Neemia cu o hotărâre mai puternică și să-l trezească 
la o veghere mai atentă. El a recunoscut primejdiile pe care avea 
să le întâmpine în această luptă cu vrăjmașii lor. Dar curajul i-a 
fost neînfrânt. „Ne-am rugat Dumnezeului nostru”, declară el, „și 
am pus o strajă zi și noapte”. 

„De aceea am pus, în locurile cele mai de jos, dinapoia zidului 
și în locurile tari, poporul pe familii, i-am așezat pe toţi cu săbiile, 
cu sulițile și cu arcurile lor. M-am uitat, și, sculându-mă, am zis 

mai-marilor, dregătorilor și celuilalt popor: "Nu vă temeţi de ei! 
Aduceţi-vă aminte de Domnul cel mare și înfricoșat și luptaţi 
pentru fraţii voştri, pentru fiii voştri și fiicele voastre, pentru 
nevestele voastre și pentru casele voastre! 

Când au auzit vrăjmașii noștri că am fost înștiinţaţi, Dumnezeu 
le-a nimicit planul și ne-am întors cu toţii la zid, fiecare la lucrarea 
lui. Din ziua aceea, jumătate din oamenii mei lucrau, iar cealaltă 
jumătate era înarmată cu sulițe, cu scuturi, cu arcuri și cu platoşe... 
Cei ce zideau zidul și cei ce duceau sau încărcau poverile, cu o 
mână lucrau, iar cu alta ţineau arma. Fiecare din ei, când lucra, își 
avea sabia încinsă la mijloc.” 

Alături de Neemia stătea un trâmbiţaș și în diferitele părți ale 
zidului stăteau preoți care purtau trâmbiţele sfinte. Poporul era 
împrăștiat la lucrările lui, dar, la apropierea primejdiei, din orice 
parte, se dădea un semnal ca să se îndrepte acolo fără întârziere. 
„Așa făceam lucrare”, zicea Neemia. „Jumătate din noi stând cu 
sulița în mână din zoriii zilei până la ivirea stelelor.” 

Acelora care locuiseră în orașle și satele din afara Ierusalimului 
li s-a cerut să se instaleze înăuntrul zidurilor ca să păzească lucrarea 
și să fie gata de lucru dimineaţa. Aceasta prevenea amânarea inutilă 
și îndepărta posibilitatea pe care vrăjmașul ar fi folosit-o altfel, ca 
să-i atace pe muncitori când veneau și când plecau la casele lor. 
Neemia și tovarășii lui nu s-au dat înapoi din faţa greutăților și a 
slujirii cu sacrificii. Nici ziua, nici chiar în timpul scurt de somn 
nu-și scoteau hainele și nu lăsau armele deoparte. 

Impotrivirea și descurajarea pe care clăditorii din zilele lui 
Neemia le-au îmtâmpinat din partea vrăjmașilor şi a pretinșilor 
prieteni sunt tipice pentru experiența pe care o vor avea cei care 
lucrează astăzi pentru Dumnezeu. Creștinii sunt probaţi nu numai 
prin mânia, nemulțumirea și cruzimea vrăjmașilor, ci și prin 
indolenţa, nehotărârea, încropeala și trădarea pretinșilor prieteni 
și ajutători. Batjocura și disprețul sunt îndreptate asupra lor. Şi 
același vrăjmaș care cunduce la nemulțumire, într-o împrejurare 
mai favorabilă, folosește mijloace mai crude și mai violente. 

Satana se folosește de toate elementele neconsacrate pentru 
împlinirea planurilor lui. Printre cei care pretind a fi sprijinitorii 


cauzei lui Dumnezeu sunt aceia care se unesc cu vrăjmașii Săi și 
în felul acesta lasă cauza Lui descoperită în faţa atacurilor celor 
mai cruzi adversari. Chiar și aceia care doresc ca lucrarea lui 
Dumnezeu să progreseze pot totuși să slăbească mâinile slijitorilor 
Săi ascultând, raportând și crezând pe jumătate calomniile, 
lăudăroșeniile și amenințările vrăjmașului Său. Satana lucrează cu 
o reușită uimitoare prin agenții lui, și toți aceia care cedează influ- 
enţei lor sunt supuși unei puteri vrăjite, care distruge înțelepciunea 
înţeleptului și înţelegerea celui prevăzător. Dar, asemenea lui 
Neemia, poporul lui Dumnezeu nu trebuie nici să se teamă și nici 
să-i dispreţuiască pe vrăjmași. Punându-și încrederea în Dumnezeu, 
ei trebuie să meargă neabăut înainte, făcând lucrarea Sa fără ego- 
ism și încredințând providenţei Sale cauza pentru care trăiesc. 

În mijlocul unei mari descurajări, Neemia a făcut din Dumnezeu 
sprijinul lui, apărarea lui sigură. Și Acela care a fost sprijinul 
slujitorului Său atunci, a fost locul de adăpost al poporului Său în 
toate veacurile. În fiecare încercare, poporul Său poate spune cu 
încredere: „Dacă Dumnezeu este pentru noi, cine va fi împotriva 
noastră?” (Romani 8,31). Oricât de puternice ar fi uneltirile lui 
Satana și ale agenţilor lui, Dumnezeu le poate descoperi și poate 
zădărnici planurile lor. Răspunsul credinţei, astăzi, va fi răspunsul 
dat de Neemia: „Dumnezeul nostru va lupta pentru noi”, căci 
Dumnezeu este în lucrarea aceasta și niciun om nu poate împiedica 
succesul ei final. 


| Constructorii pe ziduri 


A 
A 
[21] 


446 


CAPITOLUL 54 


MUSTRARE ÎMPOTRIVA ASUPRIRII 


Zidul Ierusalimului nu fusese încă terminat când atenţia lui 
Neemia a fost atrasă de starea nefericită a claselor mai sărace din 
popor. În situaţia destabilizată a ţării, cultivarea pământului fusese, 
într-o oarecare măsură, neglijată. Mai mult, datorită căii egoiste 
urmată de unii dintre cei reîntorși în Iudeea, binecuvântarea 
Domnului nu rămânea asupra ţării și era lipsă de cereale. 

Ca să obțină hrană pentru familii, cei săraci erau obligați să 
cumpere pe datorie și la preţuri foarte mari. Ei mai erau obligați 
să ridice bani împrumutând cu camătă, ca să plătescă impozite 
grele la care erau obligaţi de către împărații Persiei. Pentru a mai 
adăuga ceva la aceste necazuri ale săracilor, cei mai bogaţi dintre 
iudei profitaseră de nevoile lor, îmbogăţindu-se în felul acesta. 

Domnul îi poruncise lui Israel, prin Moise, ca la fiecare trei ani 
să se solicite o zecime pentru folosul săracilor, și o altă măsură 
fusese luată prin suspendarea muncii agricole la fiecare șapte ani, 
pământul rămânând astfel necultivat, iar produsele care răsăreau 
de la sine fiind lăsate celor în nevoie. Credincioșia în consacrarea 
acestor daruri pentru ajutorarea săracilor și pentru alte scopuri 
de binefacere ar fi contribuit la păstrarea, mereu actuală înaintea 
poporului, a adevărului cu privire la dreptul de proprietate al lui 
Dumnezeu asupra tuturor și la ocazia de a fi canale de binecuvân- 
tare. Planul lui Dumnezeu era ca israeliţii să aibă o educaţie care 
să stârpească egoismul și să dezvolte altruismul și noblețea de 
caracter. 

De aceea Dumnezeu îndemnase prin Moise: „Dacă împrumuţi 
bani, vreunuia din poporul Meu, săracului care este cu tine, să nu 
fii faţă de el ca un cămătar. Să nu ceri nicio dobândă de la fratele 
tău; nici pentru argint, nici pentru merinde, pentru nimic care se 
împrumută cu dobândă” (Exod 22,25; Deuteronom 23,19). Şi mai 


spusese: „Dacă va fi la tine vreun sărac dintre frații tăi, în vreuna 
din cetăţile tale și în ţara pe care ţi-o dă Domnul, Dumnezeul tău, 
să nu-ţi împietrești inima și să nu-ţi deschizi mâna înaintea fratelui 
tău, celui lipsit. Ci să-ţi deschizi mâna și să-l împrumuţi cu ce-i 
trebuie ca să facă faţă nevoilor lui. Nu vor înceta niciodată să fie 
săraci în ţară; de aceea îți dau porunca aceasta: "Să-ţi deschizi 
mâna faţă de fratele tău, faţă de sărac și faţă de cel lipsit din ţara 
ta” (Deuteronom 15,7.8.11). 

În vremea care a urmat reîntoarcerii robilor din Babilon, iudeii 
bogați lucraseră tocmai contrar acestor porunci. Când săracii erau 
obligaţi să împrumute ca să-și plătească darea către împărat, cei 
bogaţi le împrumutau banii, dar cereau o dobândă mare. Prin faptul 
că au luat zălog ogoarele săracilor, i-au adus treptat pe nefericiții 
datornici la cea mai cruntă sărăcie. Mulţi fuseseră siliți să-și vândă 
fiii și fiicele ca robi și părea că nu mai e nicio nădejde pentru îm- 
bunătăţirea stării lor, nicio cale pentu răscumpărarea copiilor sau 
ogoarelor, nicio prespectivă înaintea lor decât aceea de creștere 
neîncetată a necazului cu lipsă și robie continuă. Cu toate acestea, 
ei aparţineau aceleiași naţiuni, copii ai aceluiași legământ, ca fraţii 
lor mai favorizați. 

În cele din urmă, poporul a prezentat starea lor înaintea lui 
Neemia: „lată”, au zis ei, îi „supunem la robie pe fiii noștri și pe 
fetele noastre; și multe din fetele noastre au fost supuse la robie; 
suntem fără putere, căci ogoarele și viile noastre sunt ale altora”. 

Când a auzit Neemia despre această apăsare crudă, sufletul i 
s-a umplut de indignare. „M-am supărat foarte rău”, spune el, 
„când le-am auzit plângerile și cuvintele acestea”. A văzut că pentru 
a avea succes în desființarea acestei practici de exploatare apăsă- 
toare, trebuia să ia o atitudine hotărâtă pentru dreptate. Cu energia 
și cu hotărârea care-l caracterizau, a pornit la lucru pentru a aduce 
ușurare fraţilor săi. 

Faptul că asupritorii erau oameni bogați, al căror sprijin era 
foarte necesar în lucrarea de restaurare a cetăţii, nu l-a influenţat 
nici măcar pentru o clipă pe Neemia. El i-a mustrat aspru pe nobili 
și pe căpetenii, și, când a adunat un mare număr de oameni, le-a 
pus înainte cerințele lui Dumnezeu în acea problemă. 

El le-a atras atenţia la evenimentele care au loc în timpul domniei 
regelui Ahaz. Le-a repetat solia pe care Dumnezeu i-o trimi-sese 
poporului Israel în vremea aceea pentru a mustra cruzimea și 
oprimarea lor. Din cauza idolatriei lor, copiii lui Iuda fuseseră 
daţi în mâinile fraților și mai idolatri — poporul lui Israel. Aceștia 
și-au manifestat vrăjmășia până acolo, încât au ucis în luptă multe 
mii dintre bărbaţii lui Iuda și au luat toate femeile și toţi copiii, 
intenționând să-i facă robi sau să-i vândă ca robi păgânilor. 

Datorită păcatelor poporului iudeu, Domnul nu intervenise pentru 
a preveni bătălia, dar, prin prorocul Oded, El a mustrat planul 
nemilos al armatelor învingătoare: „Și credeţi că veţi face din copiii 
lui Iuda și din Ierusalim robii și roabele voastre? Dar voi nu sunteți 
vinovaţi înaintea Domnului, Dumnezeului vostru?” (2 Cronici 
28,10). Oded a avertizat poporul lui Israel că mânia lui Dumnezeu 
s-a aprins împotriva lor și că procedeul nedreptăţii și al apăsării 
va atrage judecăţile Sale. La auzul acestor cuvinte, bărbaţii înarmaţi 
au lăsat robii și prada înaintea căpăteniilor și a întregii adunări. 
Atunci unii bărbaţi de frunte din seminţia lui Efraim „au luat prinșii 
de război și au îmbrăcat cu prada lor pe toţi care erau goi, le-au 
dat haine și încălțăminte, le-au dat să mănânce și să bea, i-au uns, 
au încălecat pe măgari pe toţi cei osteniți, și i-au adus la Ierihon, 
cetatea finicilor, la fraţii lor” (2 Cronici 28,15). 

Neemia și alţii îi răscumpăraseră pe unii iudei care fuseseră 
vânduți păgânilor, şi acum a prezentat acest lucru în contrast cu 
purtarea acelora care, de dragul unui câștig pământesc, îi întrebau 
pe fraţii lor. „Ce faceți voi nu este bine”, a zis el. „N-ar trebui să 
umblaţi în frica Dumnezeului nostru, ca să nu fiţi de ocara 
neamurilor vrăjmașe nouă?” 

Neemia le-a arătat cum el însuși, fiind învestit cu autoritate din 
partea împăratului persan, ar fi putut cere contribuţii mari pentru 
folosul personal. Dar în loc să facă aceasta, nu luase nici măcar 
cea ce îi aparținea de drept, ci dăduse cu mână largă pentru 
ajutorarea săracilor în nevoia lor. El i-a îndemnat pe aceia dintre 
conducătorii iudei care se făcuseră vinovaţi de exploatare să 
înceteze această lucrare nelegiuită, să le redea săracilor pământu- 
rile, precum și plusul de bani pe care-l storseseră de la ei și să le îm- 
prumute bani fără dobândă sau camătă. 


Aceste cuvinte au fost rostite în faţa întregii adunări. Dacă 
acei conducători ar fi ales să se îndreptăţească, ar fi avut ocazia să 
facă lucrul acesta. Dar n-au prezentat nicio scuză. „Le vom da 
înapoi”, au declarat ei, „și nu le vom cere nimic; vom face cum ai 
zis”. La auzul acestor cuvinte, Neemia i-a pus să jure în fața 
preoţilor că-și vor ţine cuvântul. „Toată adunarea a zis: "Amin. Și 
au lăudat pe Domnul. Și poporul s-a ţinut de cuvânt.” 

Acest raport ne învaţă o lecţie importantă: „... iubirea de bani 
este rădăcina tuturor relelor” (1 Timotei 6,10). În această generaţie, 
dorinţa după câștig este o patimă captivantă. Bogăția este adesea 
obţinută prin înșelăciune. Mulţi oameni se luptă cu sărăcia, obligați 
să lucreze din greu pentru retribuţii mici, nefiind în stare să obțină 
nici cele mai simple mijloace de trai. Truda și lipsa, fără nădejdea 
unor lucruri mai bune, fac povara lor și mai grea. Împovăraţi de 
griji și apăsaţi, ei nu știu încotro să se îndrepte pentru ajutor. Și 
toate acestea pentru ca bogaţii să-și întreţină extravaganţa sau 
să-și împlinească dorinţa de a aduna cât mai mult! 

Iubirea de bani și plăcerea de etalare au făcut din lumea aceasta 
o peșteră de tâlhari și de hoţi. Scripturile descriu lăcomia și asu- 
prirea care vor domina chiar înaintea celei de a doua veniri a lui 
Hristos: „Ascultaţi acum, voi bogaţilor!” scrie Iacov. „V-aţi strâns 
comori în zilele din urmă! lată că plata lucrătorilor care v-au secerat 
câmpiile, și care le-aţi oprit-o prin înșeleciune, strigă! Și strigătele 
secerătorilor au ajuns la urechile Domnului oștirilor. Aţi trăit pe 
pământ în plăceri și desfătări. V-aţi săturat inimile chiar într-o zi 
de măcel. Aţi osândit, aţi omorât pe cel neprihănit care nu vi se 
împotrivea!” (Iacov 5,1.3-6) 

Chiar și printre aceia care pretind că umblă în temere de 
Domnul sunt unii care merg din nou pe calea urmată de căpeteniile 
lui Israel. Deoarece stă în puterea lor să facă lucrul acesta, ei 
pretind mai mult decât este drept și, în felul acesta, devin asupri- 
tori. Și pentru că lăcomia și trădarea se văd în viaţa acelora care 
poartă Numele lui Hristos, pentru că biserica menţine în registrele 
ei numele acelora care şi-au câștigat averi prin nedreptate, religia 
lui Hristos este batjocorită. Extravaganța, îmbogățirea peste mă- 
sură, înșelăciunea corup credinţa multora și le distrug spiri- 


A 
A 
o 


| Mustrare împotriva asupririi 


450 


Profeţi și regi 


tualitatea. Biserica este, într-o mare măsură, răspunzătoare pentru 
păcatele membrilor ei. Ea sprijină răul dacă nu-și înalță glasul 
împotriva lui. 

Obiceiurile lumii nu sunt un criteriu pentru un creștin. El nu 
trebuie să imite practicile ei necinstite, îmbogățirea ei peste măsură 
și asuprirea. Orice faptă nedreaptă faţă de aproapele este o încălcare 
a regulei de aur. Orice rău făcut copiilor lui Dumnezeu este făcut 
lui Hristos Însuși, în persoana sfinților Săi. Orice încercare de a 
profita de neștiinţa, de slăbiciunea sau de nenorocirea altuia este 
înregistrată ca înșelăciune în registrul cerului. Acela care cu 
adevărat se teme de Dumnezeu va trudi mai degrabă zi și noapte, 
ca să mănânce pâinea sărăciei decât să-și îngăduie ca patima pentru 
câștig să-i apese pe văduvă și pe orfani sau să-i răpească străinului 
dreptul lui. 

Cea mai neînsemnată îndepărtare de la dreptate doboară 
barierele și pregătește inima să facă o nedreptate și mai mare. 
Exact în măsura în care cineva câștigă pentru sine în detrimentul 
altuia, sufletul său devine insensibil la influența Duhului lui 
Dumnezeu. Câștigul obţinut cu prețul acesta este o pierdere 
groaznică. 

Toţi am fost datori dreptăţii divine, dar n-am avut cu ce să 
plătim datoria. Atunci, Fiul lui Dumnezeu, căruia I s-a făcut milă 
de noi, a plătit prețul pentru răscumpărarea noastră. El S-a făcut 
sărac pentru ca, prin sărăcia Lui, noi să ne îmbogăţim. Prin faptele 
de dărnicie faţă de săracii Săi, putem dovedi sinceritatea recu- 
noștinţei noastre pentru mila revărsată peste noi. „Cât avem prilej 
să facem bine la toți” (Galateni 6,10). Şi cuvintele lui se acordă cu 
acelea ale Mântuitorului: „Căci pe săracii îi aveţi totdeauna cu voi 
și le puteţi face bine oricând voiți” (Marcu 14,7). „Tot ce voiţi să 
vă facă vouă oamenii, faceţi-le și voi la fel; căci în aceasta este 
cuprinsă Legea și Prorocii” (Matei 7,12). 


CAPITOLUL 55 


UNELTIRI PĂGÂNE 


Sambalat și aliaţii lui n-au îndrăznit să facă război deschis cu 
iudeii, dar, cu o răutate mereu crescândă, și-au continuat eforturile 
ascunse pentru a-i descuraja, a le produce încurcături și pagube. 
Construcţia zidului care înconjura Ierusalimul se apropia de 
încheiere. Când acesta avea să fie terminat și porțile puse, vrăjmașii 
lui Israel nu mai puteau nădăjdui să forțeze intrarea în cetate. De 
aceea, au devenit mai insistenţi să oprească lucrarea fără nicio 
amânare. În cele din urmă, au pus la cale un plan prin care nădăj- 
duiau să-l atragă pe Neemia din locul lui de veghe, și, când aveau 
să-l aibă în mână, să-l omoare sau să-l întemnițeze. 

Pretinzând că doresc un compromis între părțile potrivnice, 
au căutat să aibă o întâlnire cu Neemia și l-au invitat să se 
întâlnească cu ei într-un sat din valea Ono. Dar, luminat de Duhul 
Sfânt cu privire la adevăratul lor scop, a refuzat: „Le-am trimis 
soli”, scrie el, „cu următorul răspuns: "Am o mare lucrare de făcut 
și nu pot să mă cobor; cât timp l-aș lăsa să vin la voi, lucrul ar 
înceta!” Dar ispititorii erau stăruitori. De patru ori au trimis o 
solie cu un cuprins asemănător și de fiecare dată au primit același 
răspuns. 

Văzând că planul acesta nu are succes, au recurs la o stratagemă 
și mai îndrăzneață. Sambalat i-a trimis un sol lui Neemia cu o 
scrisoare deschisă, care suna astfel: „Se răspândește zvonul printre 
popoare și Gașmu spune că tu și iudeii aveţi de gând să vă răsculați 
și că în acest scop zidești zidul. Se zice că tu vei ajunge împăratul 
lor și că ai pus chiar proroci ca să te numească la Ierusalim îm- 
părat al lui Iuda. Și acum lucrurile acestea vor ajunge la cunoștința 
împăratului. Vino dar să ne sfătuim împreună.” 


Acest capitol se bazează pe textele din Neemia, capitolul 5. 

Dacă zvonurile menţionate ar fi circulat în realitate, ar fi fost 
un motiv de îngrijorare, căci ar fi fost duse repede la împărat, pe 
care le cea mai neîntemeiată suspiciune l-ar fi provocat să ia 
măsurile cele mai aspre. Dar Neemia era convins că scrisoarea 
era în întregime falsă, fiind scrisă ca să îi trezească temerile și 
să-l atragă într-o cursă. Această concluzie era întărită și de faptul 
că scrisoarea era trimisă deschisă, evident ca poporul să-i poată 
citi conţinutul și astfel să se alarmeze și să fie intimidat. 

EI a răspuns îndată: „Ce ai spus tu în scrisoare nu este; tu de la 
tine le născocești”. Neemia nu era în necunoștinţă de planurile lui 
Satana. El știa că aceste încercări erau făcute pentru a slăbi mâinile 
clăditorilor și, în felul acesta, să le zădărnicească eforturile. 

Satana fusese mereu înfrânt și acum, cu o răutate și cu o viclenie 
și mai mare, i-a pus o cursă subtilă și mai primejdioasă slujitorului 
lui Dumnezeu. Sambalat și oamenii lui au plătit bărbaţi care 
pertindeau că sunt prieteni ai lui Neemia, ca să-i dea sfaturi rele 
ca fiind cuvântul Domnului. Fruntașul care s-a angajat în această 
lucrare era Şemaia, un bărbat care se bucurase de un nume bun 
înaintea lui Neemia. Acest bărbat s-a ascuns într-o încăpere din 
apropierea templului, ca și când s-ar fi temut că viaţa îi era în 
primejdie. Templul era la data aceea ocrotit de ziduri și de porți, 
dar porțile cetăţii încă nu fuseseră puse. Sub aparenţa unei griji 
deosebite pentru siguranţa lui Neemia, Şemaia l-a sfătuit să caute 
adăpost în templu. „Haidem împreună în Casa lui Dumnezeu”, a 
propus el, „și să închidem ușile templului; căci vin să te omoare, și 
au să vină noaptea să te omoare”. 

Dacă Neemia ar fi urmat acest sfat perfid, și-ar fi jertfit credinţa 
în Dumnezeu și ar fi apărut în ochii poporului ca un laş și ca un 
om vrednic de disprețuit. Ţinând seama de lucrarea importantă 
pe care și-o asumase și de încrederea pe care a mărturisit că o are 
în puterea lui Dumnezeu, ar fi fost cu totul nepotrivit pentru el să 
se ascundă de teamă. Alarma s-ar fi răspândit în popor, fiecare la 
rândul lui și-ar fi căutat scăparea, iar cetatea ar fi fost lăsată nepă- 
zită, pradă vrăjmașilor ei. Acea acţiune neînţeleasă din partea lui 
Neemia ar fi fost o renunțare la tot ce se câștigase. 


N-a fost nevoie de mult timp pentru ca Neemia să-și dea seama 
de adevăratul caracter și de scopul sfătuitorului. „Am cunoscut 
că nu Dumnezeu îl trimitea”, zice el, „ci a prorocit așa pentru 
mine, fiindcă Sambalat și Tobia îi dăduseră argint”. „Și câștigându-l 
astfel, nădăjduiau că am să mă tem și că am să urmez sfaturile lui 
și să fac un păcat. Ei s-ar fi folosit de această atingere a bunului 
meu nume, ca să mă umple de ocară.” 

Sfatul imfam dat de Șemaia a fost susținut nu numai de unul, ci 
de mai mulți bărbaţi cu renume, care, în timp ce pretindeau că 
sunt prietenii lui Neemia, se aliniaseră în taină cu vrăjmașii lui. 
Dar nu au reușit să-l prindă în cursă. Răspunsul plin de curaj al 
lui Neemia a fost: „Un om ca mine să fugă? Și care om ca mine ar 
putea să intre în Templu și să trăiască? Nu voi intra!” 

În ciuda uneltirilor vrăjmașilor, în mod deschis sau în ascuns, 
lucrarea de reclădire înainta fără încetare și, în mai puţin de două 
luni de la sosirea lui Neemia la Ierusalim, cetatea era înconjurată 
cu fortărețe, iar clăditorii puteau merge pe ziduri și puteau privi 
în jos la vrăjmașii lor uimiţi și înfrânți. „Când au auzit vrăjmașii 
noștri”, scrie Neemia, „s-au temut toate popoarele dimprejurul 
nostru; s-au smerit foarte mult și au cunoscut că lucrarea se făcuse 
prin voia Dumnezeului nostru.” 

Nici chiar dovada aceasta a mâinii atotstăpânitoare a Dom- 
nului, n-a fost îndestulătoare pentru a împiedica nemulțumirea, 
răzvrătirea și trădarea printre israeliți. „Unii fruntași din Iudeea 
trimiteau deseori scrisori lui Tobia și primeau și ei scrisori de la 
el. Căci mulţi din Iuda erau legaţi cu el prin jurământ, pentru că 
era ginerele lui Șecania.” Aici se văd consecinţele nefaste ale 
căsătoriei cu idolatri. O familie din Iuda se unise cu vrăjmașii lui 
Dumnezeu și această legătură s-a dovedit a fi o cursă. Mulţi alții 
făcuseră același lucru. Aceștia, asemenea adunăturii care ieşise 
cu Israel din Egipt, erau un izvor de tulburare permanentă. Ei nu 
erau cu toată inima în slujba Sa și, când lucrarea lui Dumnezeu 
cerea un sacrificiu, erau gata să-și calce jurământul solemn de 
colaborare și de sprijin. 

Unii care fuseseră în frunte în semănarea discordiei împotriva 
iudeilor, acum pretindeau că doresc să fie în termeni prietenoși 

cu ei. Nobilii lui Iuda, care fuseseră prinși în cursa căsătoriilor 
idolatre și care purtaseră corespondenţă trădătoare cu Tobia îi 
juraseră să-l slujească, îl prezentau acum ca pe un bărbat priceput 
și prevăzător, și o alianţă cu el, ca un mare câștig pentru iudei. În 
același timp, ei îi divulgau planurile și acțiunile lui Neemia. În 
felul acesta lucrarea poporului lui Dumnezeu era descoprită în 
faţa atacurilor vrăjmașilor lor și se oferea ocazia de interpretare 
tendenţioasă a cuvintelor și faptelor lui Neemia, ca să-i împiedice 
lucrarea. 

Când cei săraci și asupriţi apelaseră la Neemia să repare 
nedreptățile ce li se făcuseră, el stăruise cu mult curaj în apărarea 
lor și-i determinase pe cei care procedaseră greșit să îndepărteze 
ocara care plana asupra lor. Dar autoritatea pe care o exercitase 
în favoarea concetăţenilor lui asupriți, n-a putut-o folosi de data 
aceasta în favoarea lui. Eforturile lui fuseseră întâmpinate de unii 
ca nerecunoștință și trădare, dar nu și-a folosit puterea pentru a 
aduce pedeapsa asupra trădătorilor. Cu calm și în mod egoist, el a 
mers înainte în slujirea sa pentru popor, neslăbindu-și niciodată 
eforturile și neîngăduind ca interesul său să scadă. 

Asalturile lui Satana au fost întotdeauna îndreptate împotriva 
acelora care au căutat să promoveze lucrarea și cauza lui Dum- 
nezeu. Deși deseori demascat, el tot de-a atâtea ori își reînnoiește 
atacurile cu o vigoare proaspătă, folosind mijloace nemaiîncercate 
până atunci. Dar lucrarea lui tainică se face prin aceia care se 
pretind prieteni ai lucrării lui Dumnezeu și aceștia trebuie să fie 
cei mai de temut. Împotrivirea făţișă poate fi înverşunată și cruntă, 
dar este mult mai lipsită de primejdie pentru cauza lui Dumnezeu 
decât vrăjmășia ascunsă a acelora care, în timp ce pretind că-L 
slujesc pe Dumnezeu, sunt în inima lor slujitorii lui Satana. Aceștia 
au putere să așeze toate argumentele în mâinile celor care vor 
folosi cunoștința lor pentru a împiedica lucrarea lui Dumnezeu și 
pentru a prejudicia reputaţia slujitorilor Lui. 

Orice plan pe care prințul întunericului îl poate sugera va fi 
folosit ca să-i amăgească pe slujitorii lui Dumnezeu la formarea 
unei asociaţii cu agenţii lui Satana. Solicitări repetate vor veni 
să-i distragă de la datorie, dar, ca și Neemia, ei să răspundă cu 


fermitate: „Am o mare lucrare de făcut și nu pot să mă pogor”. 
Lucrătorii lui Dumnezeu își pot continua lucrarea în siguranță, 
lăsând ca eforturile lor să respingă neadevărurile pe care răutatea 
le poate născoci pentru a le prejudicia reputaţia. Asemenea 
clăditorilor de pe zidurile Ierusalimului, ei trebuie să refuze a fi 
abătuţi de la lucrarea lor de ameninţări, batjocuri sau minciună. 
Ei nu trebuie să slăbească atenţia sau vigilenta lor nici măcar pentru 
o clipă, deoarece vrăjmașii sunt neîncetat pe urmele lor. Mereu 
trebuie să se roage lui Dumnezeu și să pună „o strajă zi și noapte” 
(Neemia 4,9). 

Pe măsură ce timpul sfârșitului se apropie, ispitele lui Satana, 
cu o putere tot mai mare, vor fi aduse asupra lucrătorilor lui 
Dumnezeu. El va folosi agenţi omenești să-i batjocorească și să-i 
hulească pe „cei ce zidesc zidul”. Dar, dacă clăditorii se vor cobori 
să întâmpine atacurile vrăjmașilor lor, aceasta nu va face decât să 
întârzie lucrarea. Ei trebuie să depună străduinţă ca să înfrângă 
planurile adversarilor, dar să nu îngăduie nimic care i-ar distrage 
de la lucru. Adevărul este mai puternic decât răutatea, și dreptatea 
va birui asupra răului. 

Ei nu trebuie să le îngăduie vrăjmașilor să le câștige prietenia și 
simpatia și, în felul acesta, să-i ademenească de la postul datoriei 
lor. Acela care printr-o faptă de neatenţie expune cauza lui 
Dumnezeu la batjocură sau slăbește mâinile colaboratorilor lui 
aduce asupra caracterului său o pată care nu poate fi îndepărtată 
cu ușurință și așază o piedică serioasă în calea eficienţei lui viitoare. 

„Cei ce părăsesc legea laudă pe cel rău” (Proverbe 28,4). Când 
aceia care se unesc cu lumea și care totuși pretind o mare curăţie 
îndeamnă la unirea cu cei care întotdeauna au fost împotrivitori ai 
cauzei adevărului, noi să nu ne temem și să ne ferim de ei tot atât 
de hotărât cum a făcut și Neemia. Un astfel de sfat este insuflat de 
vrăjmașul oricărui bine. Este vorbirea oportuniștilor și trebuie să 
li se împotrivească tot atât de hotărât astăzi, ca și atunci. Orice 
influenţă care tinde să slăbească credinţa poporului lui Dumnezeu 
în puterea Sa călăuzitoare să fie respinsă cu fermitate. 

În devoţiunea hotărâtă a lui Neemia faţă de lucrarea lui 
Dumnezeu, ca și în încrederea lui tot atât de hotărâtă în Dumnezeu, 

stă motivul eșecului vrăjmașilor lui de a-l atrage sub puterea lor. 
Sufletul neglijent cade ca o pradă ușoară în ispită, dar în viaţa care 
are un scop nobil, un plan care absoarbe totul, răul nu găsește 
sprijin. Credinţa aceluia care înaintează continuu nu slăbește, căci, 
mai presus de orice, dincolo de orice, mai adâncă decât orice, el 
recunoaște Dragostea Infintă care face ca toate lucrurile să 
îndeplinească planul Său cel bun. Adevăraţii slujitorii ai lui 
Dumnezeu lucrează cu o hotărâre care nu slăbește, deoarece 
dependenţa lor de tronul harului este continuă. 

Dumnezeu a asigurat ajutorul divin pentru toate împrejurările 
în care mijloacele omenești sunt neîndestulătoare. El dă Duhul 
Sfânt ca să ajute în orice strâmtorare și să întărească nădejdea și 
asigurarea noastră, să ne lumineze mintea și să ne curețe inimile. 
El oferă ocazii și deschide căi de lucru. Dacă poporul Său ia seama 
la îndrumările provindenţei Sale și este gata să colaboreze cu El, 
va vedea rezultate extraordinare. 


CAPITOLUL 56 


ÎNDRUMAŢI ÎN LEGEA 
LUI DUMNEZEU 


Era pe vremea Sărbătorii Trâmbiţelor. Mulţimi erau adunate 
la Ierusalim. Era o scenă tristă. Zidul Ierusalimului fusese reclădit 
și porţile fuseseră puse, dar o mare parte din cetate era încă în 
ruine. 

Pe o platformă de lemn, înălţată pe una dintre străzile cele mai 
largi și înconjurată din toate părțile de reminiscenţe triste ale slavei 
pierdute a lui Iuda, stătea Ezra, acum un om în vârstă. La dreapta 
și la stânga lui erau adunati fraţii lui, leviţii. Privind de pe platformă, 
ochii lor se roteau peste marea de captete. Copiii legământului se 
adunaseră din toate țările vecine. „Ezra a binecuvântat pe Domnul, 
Dumnezeul cel mare, și tot poporul a răspuns ridicând mâinile: 
"Amin! Amin! Şi s-au plecat și s-au închinat înaintea Domnului, 
cu faţa la pământ.” 

Chiar aici era dovada păcatului lui Israel. Prin căsătoria cu 
oameni din alte naţiuni, limba ebraică se stricase și era nevoie de 
o mare grijă din partea vorbitorilor pentru a explica legea în limba 
poporului, ca să poată fi înțeleasă de toţi. Unii preoți și leviţi s-au 
unit cu Ezra în explicarea principiilor legii. „Ei citeau deslușit în 
cartea Legii lui Dumnezeu și-i arătau înţelesul ca să-i facă să 
înţeleagă ce citiseră.” 

„Tot poporul a fost cu luare-aminte la citirea cărții Legii.” Ei 
au ascultat atenţi și cu respect cuvintele Celui Preaînalt. Pe măsură 
ce Legea era explicată, se convingeau de vinovăția lor și plângeau 
din cauza nelegiuirilor lor. Dar ziua aceasta era o sărbătoare, o zi 
de bucurie, o adunare sfântă, o zi pe care Domnul poruncise popo- 
rului să o ţină cu bucurie și cu veselie; în acest scop au fost îndemnați 


Acest capitol se bazează pe textele din Neemia, capitolele 8, 9, 10. 

să-și reţină amărăciunea și să se bucure datorită milei lui Dumnezeu 
față de ei. „Ziua aceasta este închinată Domnului, Dumnezeului 
vostru”, a zis Neemia, „să nu vă bociţi și să nu plângeţi!... Du- 
ceți-vă de mâncaţi cărnuri grase și beţi băuturi dulci și trimiteţi 
câte o parte și celor ce n-au nimic pregătit, căci ziua aceasta este 
închinată Domnului nostru: nu vă mâhniţi, căci bucuria Domnului 
va fi tăria voastră.” 

Prima parte a zilei a fost consacrată exerciţilor religioase, și 
restul timpului poporul l-a petrecut reamintindu-și cu recunoștință 
de binecuvântările lui Dumnezeu și bucurându-se de darurile pe 
care EI li le dăduse. Au fost trimise, de asemenea, porții săracilor 
care nu aveau nimic pregătit. A fot o mare bucurie din cauza 
cuvintelor Legii care fuseseră citite și înţelese. 

În ziua următoare, a continuat citirea și explicarea Legii. Şi 
vremea rânduită — ziua a zecea a lunii a șaptea - slujbele solemne 
ale Zilei de Ispășire au fost aduse la îndeplinire după porunca lui 
Dumnezeu. 

Din ziua a cincisprezecea și până în a douăzeci și doua zi a ace- 
leiași luni, poporul împreună cu conducătorii au ţinut încă o dată 
Sărbătoarea Corturilor. A fost vestită „în toate cetăţile lor și în 
Ierusalim, zicând: 'Duceţi-vă la munte și aduceţi ramuri de măslin, 
ramuri de măslin sălbatic, ramuri de mirt, ramuri de finic și ramuri 
de copaci stufoși, ca să faceţi corturi cum este scris”. Atunci, 
poporul s-a dus și a adus ramuri și au făcut corturi pe acoperișul 
caselor lor și în curțile lor, și în curțile Casei lui Dumnezeu... Și a 
fost foarte mare veselie. Au citit în cartea Legii lui Dumnezeu în 
fiecare zi, din cea dintâi zi până la cea din urmă...” 

În timp ce ascultau o zi după alta cuvintele Legii, poporul a 
fost convins de nelegiuirile lui și de păcatele naţiunii în generaţiile 
trecute. Copiii lui Israel au văzut că datorită depărtării lor de 
Dumnezeu, grija Lui protectoare fusese retrasă, iar copiii lui 
Avraam fuseseră împrăștiați în ţări străine; și s-au hotărât să caute 
mila Sa și au făgăduit să umble în poruncile Sale. Înainte de a 
începe acest serviciu solemn, ţinut în ziua a doua după încheierea 
Sărbătorii Corturilor, s-au despărțit de păgânii care erau în mijlocul 
lor. 


Când poporul s-a plecat înaintea Domnului, mărturisindu-și 
păcatele și rugându-se pentru iertare, conducătorii îi încurajau să 
creadă că Dumnezeu, conform făgăduinței Sale, le ascultă 
rugăciunile. Ei nu trebuiau numai să se jelească, să plângă și să se 
pocăiască, ci să și creadă că Dumnezeu îi iartă. Ei trebuiau să-și 
dovedească credinţa, reamintindu-și mila Lui și lăudându-L pentru 
bunătatea Sa. „Sculaţi-vă”, au spus învățătorii, „și binecuvântați 
pe Domnul, Dumnezeul vostru, din veșnicie în veșnicie”. 

Apoi, din mulțimea adunată, în timp ce stăteau cu mâinile 
ridicate către cer, s-a înălţat cântarea: 


Binecuvântat să fie Numele Tău cel slăvit, 
care este mai presus de orice binecuvântare 
şi de orice laudă! 

Tu, Doamne, numai Tu ai făcut cerurile, 
cerurile cerurilor şi toată oștirea lor, 
şi pământul cu tot ce este pe el, 
mările cu tot ce cuprind ele. 

Tu dai viată acestor lucruri, 
şi oștirea cerurilor se schimbă înaintea Ta. 


După ce cântarea de laudă s-a sfârșit, conducătorii adunării au 
povestit istoria lui Israel, arătând cât de mare fusese bunătatea lui 
Dumnezeu faţă de ei și cât de grozavă fusese nerecunoștinţa lor. 
Apoi, întreaga adunare s-a legat prin legământ să păzească toate 
poruncile lui Dumnezeu. Ei suferiseră pedeapsa pentru păcatele 
lor; acum au recunoscut dreptatea procedeelor lui Dumnezeu cu 
ei și au promis solemn să asculte de Legea Sa. Și pentru ca să fie 
un legământ sigur și să fie păstrat într-o formă permanentă, ca o 
amintire a obligaţiei pe care și-o asumaseră, a fost scris, iar preoţii, 
leviţii și căpeteniile l-au semnat. El urma să fie un stâlp de aduce- 
re-aminte a datoriei și o barieră împotriva ispitei. Poporul a jurat 
solemn „să umble în Legea lui Dumnezeu dată lui Moise, robul lui 
Dumnezeu; și să păzească și să împlinească toate poruncile 
Domnului, Stăpânul nostru, orânduirile și legile Lui”. Jurământul 
făcut de data aceasta cuprindea și făgăduinţa de a nu se înrudi 
prin căsătorie cu cei din poporul țării. 

Înainte ca ziua de post să se sfârșească, poporul şi-a manifestat 
mai departe hotărârea de a se întoarce la Domnul, făgăduind so- 
lemn să înceteze pângărirea Sabatului. Neemia nu și-a folosit 
autoritatea de data aceasta, așa cum a făcut mai târziu, oprind 
negustorii păgâni să mai intre în Ierusalim, dar, în efortul de a 
împiedica poporul să se supună ispitei, i-a legat printr-un legământ 
solemn să nu calce legea Sabatului cumpărând de la acești 
vânzători, nădăjduind ca aceasta îi va descuraja pe negustori și va 
pune capăt comerțului lor. 

Au fost luate măsuri ca să fie sprijinite serviciile divine pu- 
blice ale lui Dumnezeu. Pe lângă zecime, adunarea a făgăduit să 
contribuie anual cu o sumă stabilită pentru slujba sanctuarului. 
„Am hotărât”, scrie Neemia, „să aducem în fiecare an la Casa 
Domnului cele dintâi roade ale pământului nostru și cele dintâi 
roade din toate roadele tuturor pomilor; să aducem... întâii născuți 
ai fiilor noștri și ai vitelor noastre, cum este scris în lege, pe întâii 
născuţi ai vacilor și oilor noastre.” 

Copiii lui Israel se întorseseră la Dumnezeu cu o amărăciune 
profundă pentru apostazia lor. Făcuseră mărturisire cu plâns și 
tânguire. Recunoscuseră dreptatea procedeelor lui Dumnezeu cu 
ei și se uniseră prin legământ să asculte de Legea Sa. Acum, trebuia 
să manifeste credinţă în făgăduinţele Sale. Dumnezeu primise 
pocăinţa lor; ei urmau să se bucure acum de asigurarea iertării 
păcatelor și de readucerea lor sub ocrotirea divină. 

Eforturile lui Neemia de a restatornici închinarea la adevăratul 
Dumnezeu fuseseră încununate cu succes. Atâta vreme cât poporul 
avea să fie credincios legământului pe care-l făcuse, atâta vreme 
cât aveau să fie ascultători de Cuvântul lui Dumnezeu, Domnul 
urma să-Și împlinească făgăduinţa, revărsând binecuvântări bogate 
asupra lor. 

Pentru aceia care stau sub condamnarea păcatului și sunt 
doborâţi de simțământul nevredniciei, în acest raport biblic există 
lecţii de credinţă și de încurajare. Biblia prezintă cu credincioșie 
urmările apostaziei lui Israel, dar ea descrie și umilinţa adâncă și 
pocăinţa, devoţiunea sinceră și jertfa generoasă, care au marcat 
timpurile lor de întoarcere la Domnul. 


Orice întoarcere adevărată la Domnul aduce bucuria dăinuitoare 
în viaţă. Când un păcătos se supune influenței Duhului Sfânt, el 
își vede vinovăția şi necurăţia în contrast cu sfinţenia Marelui 
Cercetător al inimilor. Se vede condamnat ca un călcător de lege. 
Dar nu trebuie ca din cauza aceasta să facă loc disperării, că 
iertarea lui a fost deja obţinută. Se poate bucura de simțământul 
păcatelor iertate, în dragostea unui părinte ceresc iertător. Slava 
lui Dumenzeu se manifestă prin cuprinderea în braţele dragostei 
Sale a fiinţelor omenești păcătoase, care se pocăiesc, prin legarea 
rănilor lor, prin curățirea de păcat şi prin îmbrăcarea lor cu 
veșmintele mântuirii. 

CAPITOLUL 57 


REFORMA 


Poporul lui Iuda făgăduise cu solemnitate să asculte de Legea 
lui Dumnezeu. Dar când influenţa lui Ezra și a lui Neemia a fost 
retrasă pentru o vreme, mulți au fost aceia care s-au depărtat de 
Domnul. Neemia se reîntorsese în Persia. În timpul lipsei lui din 
Ierusalim, s-au strecurat păcate care amenințau să pervertească 
națiunea. Idolatrii nu numai că și-au consolidat situaţia în cetate, 
dar au pângărit prin prezenţa lor chiar și încăperile templului. 
Prin căsătorie se realizase o prietenie între Eliașib, marele preot, 
și Tobia, amonitul, un vrăjmaș îndârjit al lui Israel. Ca urmare a 
acestei alianţe nestinte, Eliașib i-a îngăduit lui Tobia să ocupe o 
încăpere legată de templu, care până atunci fusese folosită ca 
depozit pentru zecimile și darurile poporului. 

Din cauza cruzimii și trădării amoniţilor și moabiţilor faţă de 
Israel, Dumnezeu declarase prin Moise că trebuie să fie alungați 
pentru totdeauna din adunarea poporului Său (vezi Deuteronom 
23,3-6). Sfidând acest cuvânt, marele preot scosese darurile 
depozitate în cămara Casei Domnului, ca să facă loc acestui 
reprezentat al unui neam proscris. Nu se putea manifesta un dispreț 
mai mare pentru Dumnezeu decât să se ofere o așa favoare acestui 
vrăjmaș al lui Dumnezeu și al adevărului Său. 

Revenind din Persia, Neemia a aflat despre profanarea îndrăzneață 
și a luat măsuri imediate pentru a-l alunga pe intrus. „Mi-a părut 
rău”, declara el, „și am aruncat afară din cămară toate lucrurile lui 
Tobia. Apoi am poruncit să se curețe odăile și am pus iarăși în ele 
uneltele Casei lui Dumnezeu, darurile de mâncare și tămâia.” 

Nu numai că templu fusese profanat, dar și darurile fuseseră 
folosite în mod necinstit. Aceasta tindea să descurajeze dărnicia 
poporului. Ei își pierduseră zelul și înflăcărarea și nu-și mai plăteau 


Acest capitol se bazează pe textele din Neemia, capitolul 13. 


zecimile cu tragere de inimă. Tezaurul Casei Domnului era 
întreţinut cu zgârcenie; mulți dintre cântăreţi și alți angajaţi în 
slujba templului, neprimind sprijin suficient, părăsiseră lucrarea 
lui Dumnezeu pentru a lucra în altă parte. 

Neemia a început să corecteze aceste abuzuri. I-a adunat pe 
cei care părăsiseră serviciul Casei Domnului și „i-a pus iarăși în 
slujba lor”. Aceasta a inspirat încrederea poporului și tot Iuda „a 
adus în cămări zeciuiala din grâu, din must și din untdelemn”. 
Bărbaţii cărora „le mergea numele că sunt credincioși”, au fost 
făcuți ispravnici pentru cămările Casei Domnului. Ei au fost 
însărcinați să facă împărțirile cuvenite fraților lor. 

O altă consecinţă a căsătoriei cu idolatrii a fost neglijarea 
Sabatului, semnul de deosebire a israeliților dintre toate popoarele, 
ca închinători ai adevăratului Dumnezeu. Neemia a descoperit că 
negustorii păgâni și afaceriștii din regiunile învecinate, care veneau 
la Ierusalim, i-au amăgit pe mulți dintre israeliți să se angajeze în 
comerţ în ziua Sabatului. Erau unii care nu puteau fi convinși 
să-și părăsească principiile, dar alţii le-au călcat și s-au unit cu 
păgânii în eforturile lor de a birui corectitudinea celor conștiincioși. 
Mulţi au îndrăznit să calce Sabatul în mod deschis. „Pe vremea 
aceasta”, scrie Neemia, „am văzut pe niște oamenii călcând în 
teasc în ziua Sabatului, aducând snopi, încărcând măgarii cu vin, 
struguri și smochine și cu tot felul de lucruri și aducându-le la 
Ierusalim în ziua Sabatului... Mai erau și niște tirieni, așezați în 
Ierusalim, care aduceu pește și tot felul de mărfuri și le vindeau 
fiilor lui Iuda în ziua Sabatului.” 

Această stare de lucruri ar fi putut fi prevenită, dacă acei 
conducătorii și-ar fi exercitat autoritatea, dar dorinţa de a-și pro- 
mova interesele i-a adus să-i favorizeze pe cei nelegiuiți. Neemia 
i-a mustrat fără teamă pentru neglijarea datoriei: „Ce înseamnă 
această faptă rea pe care o faceți, pângărind ziua Sabatului?”” i-a 
întrebat el categoric. „Oare n-au lucrat așa părinții voştri, și nu 
din pricina aceasta a trimis Dumnezeul nostru toate aceste 
nenorociri peste noi și peste cetatea aceasta? Și voi aduceţi din 
nou mânia Lui împotriva lui Isarel, pângărind Sabatul!' Apoi am 
poruncit să se închidă porţile Ierusalimului înainte de Sabat, de 


| Reforma 


464 


Profeţi și regi 


îndată ce le va ajunge umbra, să nu se mai deschidă decât după 
Sabat”, și, având mai multă încredere în slujitorii lui decât în aceia 
pe care supraveghetorii Ierusalimului îi rânduiau, i-a așezat pe 
porți ca să fie sigur că poruncile lui sunt respectate. 

Nefiind dispuși să-și abandoneze scopurile, „negustorii și 
vânzătorii de tot felul de lucruri au petrecut noaptea o dată și de 
două ori afară din Ierusalim”, în nădejdea că vor găsi ocazia să 
facă schimb de mărfuri fie cu locuitorii cetăţii, fie cu cei din afara 
ei. Neemia i-a avertizat că vor fi pedepsiți dacă vor continua această 
practică. „Pentru ce staţi noaptea înaintea zidului?” i-a întrebat 
el. „ Dacă veţi mai face încă o dată lucrul acesta, voi pune mâna 
pe voi”. Din clipa aceea, n-au mai venit în timpul Sabatului.” Le-a 
dat, de asemenea, îndrumări leviţilor să păzească porțile, știind că 
vor impune mai mult respect decât poporul de rând, deoarece 
prin legătura lor strânsă cu serviciul lui Dumnezeu era rațional să 
se aștepte că vor fi mai zeloși în aducerea la îndeplinire a Legii 
Sale. 

Acum, Neemia și-a îndreptat atenţia la primejdia care îl 
ameninţa din nou pe Israel și care venea din căsătoria și unirea cu 
cei idolatrii. „Tot pe vremea aceea”, scrie el, „am văzut pe niște 
iudei care își luaseră neveste asidoniene, amonite și moabite. 
Jumătate din fiii lor vorbeau limba asidoniană și nu știau să 
vorbească limba evreiască; nu cunoșteau decât limba cutărui sau 
cutărui popor.” 

Aceste uniri nelegiuite produceu o mare confuzie în Israel, 
deoarece unii dintre cei care intrau în ele erau bărbaţi cu poziţii 
înalte, conducători la care poporul avea dreptul să caute sfat și un 
exemplu demn. Prevăzând ruina care ameninţa națiunea, dacă acest 
păcat era îngăduit să continue, Neemia a discutat serios cu cei ce 
păcătuiau în felul acesta. Îndreptând atenţia la cazul lui Solomon, 
le-a reamintit că între toate popoarele nu se ridicase un împărat 
asemenea acestui bărbat căruia Dumnezeu îi dăduse o mare 
înţelepciune, însă femeile idolatre îi întorseseră inima de la 
Dumnezeu și exemplul lui corupsese poporul Israel. „Și acum 
trebuie să auzim despre voi”, a întrebat Neemia categoric, „căci 
săvârșiţi o nelegiuire atât de mare?” „Să nu vă daţi fetele voastre 


după fiii lor, și să nu luaţi fetele lor de neveste nici pentru fiii 
voștri, nici pentru voi.” 

Când le-a pus înainte poruncile lui Dumnezeu și amenințările, 
judecăţile înfricoșătoare, care au venit peste Israel în trecut, chiar 
pentru acest păcat conștiința le-a fost trezită și au început o lucrare 
de reformă care a îndepărat mânia amenințătoare al lui Dumnezeu 
și a adus aprobarea și binecuvântarea Sa. 

Erau unii din slujba sfântă care au stăruit pentru nevestele lor 
păgâne, declarând că nu se puteau despărții de ele. Dar nu a fost 
făcută nicio excepţie, nu s-a manifestat respect pentru rang sau 
poziție. Oriunde preoţii sau conducătorii au refuzat să rupă legătura 
cu idolatorii, au fost îndepărtați îndată din slujba Domnului. Un 
nepot al marelui preot, care se căsătorise cu fiica lui Sanbalat, nu 
numai că a fost îndepărtat din slujbă, dar a fost alungat și din 
Israel. „Adu-ţi aminte de ei, Dumnezeule”, se ruga Neemia, „căci 
au spurcat preoţia și legământul încheiat de preoţi și leviţi”. 

Cât de mare a fost agonia sufletului, cât l-a costat această măsură 
dură, dar necesară pe credinciosul slujitor al lui Dumnezeu, numai 
judecata o va descoperi. Era o luptă continuă cu elementele împo- 
trivitoare, și numai prin post, umilinţă și rugăciune a fost posibilă 
înaintarea. 

Mulţi, care se căsătoriseră cu idolatri, au ales să meargă cu ei 
în exil, și aceștia, împreună cu cei care fuseseră excluși din adunare, 
s-au unit cu samaritenii. Chiar unii care ocupaseră poziții înalte în 
lucrarea lui Dumnezeu și-au unit drumurile cu ale acestora și după o 
vreme au ales să meargă cu totul cu ei. Dorind să întărească această 
alianţă, samaritenii au făgăduit să adopte mai mult credinţa și 
obiceiurile iudaice, iar apostaţii, hotărâți să-i întreacă pe fraţii lor 
de mai înainte, au înălțat un templu pe muntele Garizim, în opoziție 
cu Casa lui Dumnezeu de la Ierusalim. Religia lor a continuat să 
fie un amestec de iudaism și păgânism, iar pretenţia lor de a un fi 
popor al lui Dumnezeu a stat la originea discordiei, luptei și vrăj- 
măşiei între cele două popoare, din generaţie în generaţie. 

In lucrarea de reformă ce urmează să fie făcută astăzi, este 
nevoie de bărbaţi care, asemenea lui Ezra și Neemia, nu vor acoperi 
și nu vor scuza păcatul, nici nu se vor da înapoi de la apărarea 

onoarei lui Dumnezeu. Aceia asupra cărora zace povara acestei 
lucrări nu-și vor găsi pacea când se săvârşeşte răul și nici nu vor 
acoperi păcatul cu un veșmânt de milă falsă. Ei își vor aduce aminte 
că Dumnezeu nu caută la faţa oamenilor și că asprimea pentru 
câțiva se poate dovedi a fi milă pentru mulți. Îşi vor aminti, de 
asemenea, că în acela care mustră păcatul întotdeauna se va 
manifesta spiritul lui Hristos. 

În lucrarea lor, Ezra şi Neemia s-au umilit înaintea lui Dumnezeu, 
mărturisindu-și păcatele lor și pe cele ale poporului și cerând iertare 
ca și când ei ar fi fost călcătorii. Cu răbdare s-au luptat, s-au rugat 
și au suferit. Ceea ce a făcut ca lucrarea lor să fie atât de grea n-a 
fost ostilitatea făţișă a păgânilor, ci împotrivirea ascunsă a 
pretinșilor prieteni care, punând influenţa lor în slujba răului, au 
înzecit povara slujitorilor lui Dumnezeu. Acești trădători au pus 
la îndemâna vrăjmașilor lui Dumnezeu material pe care să-l 
folosească în lupta împotriva poporului Său. Patimile lor rele și 
voința lor răzvrătită erau continuu în luptă cu cerinţele lămurite 
ale lui Dumnezeu. 

Reușita care a însoţit eforturile lui Neemia arată ce poate 
realiza rugăciunea, credinţa și o acţiune energică și înțeleaptă. 
Neemia nu era preot; el nu era profet; nu avea vreun titlu înalt. A 
fost un reformator ridicat pentru o vreme importantă. Scopul lui 
a fost să-l așeze pe popor în armonie cu Dumnezeu. Inspirat cu 
ținută înaltă, și-a consacrt toată puterea fiinţei pentru îndeplinirea 
ei. Integritatea înaltă, neabătută, a caracterizat eforturile lui. Când 
venea în legătură cu păcatul și împotrivirea faţă de bine, el lua o 
atitudine atât de categorică, încât oamenii erau treziți să lucreze 
cu o râvnă și un curaj nou. Ei nu-i puteau nega credincioșia, pa- 
triotismul și dragostea profundă faţă de Dumnezeu și, văzând lucrul 
acesta, erau gata să-l urmeze acolo unde îi conducea. 

Hărnicia în datoria încredinţată de Dumenzeu este o parte 
importantă a religiei adevărate. Oamenii să folosească împrejurările 
ca fiind instrumentele lui Dumnezeu cu care să împlinească voia 
Sa. Acţiuni prompte și hotărâte, împlinite la timpul potrivit, vor 
câștiga biruinţe glorioase, în timp ce amânarea și neglijenţa vor 
avea ca urmare nereușita și dezonoarea lui Dumnezeu. Dacă toți 
conducătorii cauzei adevărului nu dau dovadă de râvnă, dacă sunt 


indiferenți și fără ţintă, biserica va fi neglijentă, delăsătoare și 
iubitoare de plăceri, dar, dacă ei sunt cuprinși de o ţintă sfântă de 
a-L sluji pe Dumnezeu și numai pe El, poporul va fi unit, plin de 
nădejde și de entuziasm. 

Cuvântul lui Dumnezeu abundă în contraste izbitoare și 
categorice. Păcatul și sfinţenia sunt așezate una lângă alta, pentru 
ca văzându-le să-l îndepărtăm pe unul și să o primim pe cealaltă. 
Paginile care descriu ura, minciuna și trădarea lui Sanbalat și Tobia 
descriu și noblețea, consacrarea și jertfirea de sine ale lui Ezra și 
Neemia. Suntem lăsaţi liberi să copiem exemplul pe care-l dorim. 
Urmările groaznice ale călcării poruncilor lui Dumnezeu sunt 
aşezate faţă în faţă cu binecuvântările care vin din ascultare. Noi 
înșine trebuie să hotărâm dacă vom suferi sau ne vom bucura de 
cealaltă. 

Lucrarea de restatornicire și de reformă realizate de către robii 
reîntorși sub conducerea lui Zorobabel, Ezra și Neemia, prezintă 
un tablou al lucrării de restatornicire spirituală care trebuie adusă 
la îndeplinire în zilele de încheiere a istoriei acestui pământ. 
Rămășiţa lui Israel era un popor slab, expus la distrugerile vrăjma- 
șilor, dar, prin ei, Dumnezeu avea în plan păstrarea pe pământ a 
cunoașterii despre Sine și despre Legea Sa. Ei erau păzitorii 
închinării adevărate, păstrătorii descoperirilor sfinte. Experiențele 
pe care le-au avut, când au clădit templul și zidul Ierusalimului, 
erau deosebite. Împotrivirea căreia au trebuit să-i facă față era 
puternică. Poverile purtate de către conducători în această lucrare 
erau grele, dar acești bărbaţi au mers înainte cu încredere 
neabătută, în umilinţa spiritului și sprijinire fermă pe Dumnezeu, 
crezând că El va face să biruie adevărul Său. Asemenea împăratului 
Ezechia, Neemia „s-a alipit de Domnul, nu s-a abătut de la El și a 
păzit poruncile... și Domnul a fost cu el (2 Împărați 18,6.7). 

Restatornicirea spirituală pentru care lucrarea dusă la îndeplinire 
în zilele lui Neemia era un simbol, este accentuată în cuvintele lui 
Isaia: „Ei vor zidi iarăși vechile cetăţi pustiite”. „Ai tăi vor ridica 
iarăși pe dărâmăturile de mai înainte, vei ridica din nou pe temeliile 
străbune; vei fi numit 'Dregător de spărturi”, "cel ce drege 
drumurile și vei face ţara cu putință de locuit” (Isaia 61,4; 58,12). 

Prorocul descrie aici poporul care, într-o vreme de depărtare 
generală de la adevăr și neprihănire, caută să restatornicească 
principiile care sunt temelia împărăției lui Dumnezeu. Ei sunt 
restauratorii unei spărturi care a fost făcută în Legea lui Dumnezeu 
- zidul pe care El l-a așezat în jurul aleşilor Săi, pentru protejarea 
lor — și ascultarea de principiile drepătăţii, adevărului și curăţiei 
să fie apărarea lor permanentă. 

În cuvinte cu un înţeles clar, prorocul îndreaptă atenţia către 
lucrarea specifică a acestui popor al rămășiţei, care clădește zidul. 
„Dacă îţi vei opri piciorul în ziua Sabatului, ca să nu-ţi faci gusturile 
tale în ziua Mea cea sfântă; dacă Sabatul va fi desfătarea ta, ca să 
sfințești pe Domnul, slăvindu-L și dacă-L vei cinsti, neurmând 
căile tale, neîndeletnicindu-te cu treburile tale și nededându-te la 
flecări, atunci te vei putea destăta în Domnul, și Eu te voi sui pe 
înălțimile ţării, te voi face să te bucuri de moștenirea tatălui tău 
Iacov; căci gura Domnului a vorbit” (Isaia 58,13.14). 

La vremea sfârșitului, orice instituţie divină va fi restatornicită. 
Spărtura făcută în Lege, atunci când Sabatul a fost schimbat de 
un om, urmează să fie reparată. Rămășiţa poporului lui Dumnezeu, 
stând înaintea lumii ca reformatori, trebuie să arate că Legea lui 
Dumnezeu este temelia oricărei reforme durabile și că Sabatul 
poruncii a patra trebuie să stea ca memorial al creaţiei, amintind 
continuu de puterea lui Dumnezeu. În cuvinte distincte şi lămurite, 
ei trebuie să prezinte nevoile ascultării de toate preceptele 
Decalogului. Constrânși de dragosstea lui Hristos, trebuie să 
colaboreze cu El la reclădirea locurilor pustii. Ei trebuie să fie 
dregători de spărturi, cei ce dreg drumurile și fac ţara cu putinţă 
de locuit (vezi Isaia 58,12). 


PARTEA 

Dar domnia, stăpânirea şi puterea tuturor 
împărăţiilor care sunt pretutindeni sub ceruri, se 
vor da poporului sfinţilor Celui Preainalt. împără- 
tia Lui este o împărăție veşnică şi toate puterile Îi 
VOY sluji şi-L vor asculta! (Daniel 727) 


CAPITOLUL 58 


VENIREA UNUI RĂSCUMPĂRĂTOR 


De-a lungul secolelor de „necaz și negură neagră” și de întuneric 
beznă (Isaia 8,22), care au marcat istoria oamenească din ziua 
când primii noștri părinţi au pierdut căminul din Eden până în 
ziua când Fiul lui Dumnezeu S-a arătat ca Mântuitor al păcătoșilor, 
nădejdea neamului omenesc căzut s-a concentrat asupra venirii 
unui Răscumpărător care să-i elibereze pe toţi oamenii din robia 
păcatului și din mormânt. 

Prima veste cu privire la o astfel de speranţă le-a fost dată lui 
Adam și Evei în sentinţa pronunţată asupra șarpelui în Eden, când 
Domnul i-a declarat lui Satana în auzul lor: „Vrăjmășie voi pune 
între tine și femeie, între sămânţa ta și sămânţa ei. Aceasta îți va 
zdrobi capul, și tu îi vei zdrobi călcâiul” (Geneza 3,15). 

Când perechea vinovată a auzit aceste cuvinte, ei au fost 
inspirați de nădejde, căci în prorocia cu privire la zdrobirea puterii 
lui Satana au văzut o făgăduinţă de eliberare din ruina adusă prin 
neascultare. Cu toate că avea să sufere din cauza puterii vrăjma- 
șului lor, deoarece căzuseră sub influenţa lui seducătore și ale- 
seseră să nu asculte de porunca lămurită a lui lehova, nu fuseseră 
totuși lăsaţi în disperare. Fiul lui Dumnezeu Se oferea să ispășească 
neascultarea lor cu sângele Său. Avea să li se ofere o perioadă de 
încercare, în care, prin credința în puterea lui Hristos de a mântui, 
puteau deveni iarăși copii ai lui Dumnezeu. 

Reuşind să-l îndepărteze pe om de pe calea ascultării, Satana a 
devenit „dumnezeul veacului acestuia” (2 Corinteni 4,4). 
Stăpânirea care odinioară îi aparținuse lui Adam a trecut la 
uzurpator. Dar Fiul lui Dumnezeu Și-a propus să vină pe pământ 
pentru a plăti pedeapsa păcatului și în felul acesta nu numai să-l 
răscumpere pe om, ci și să recâștige stăpânirea pierdută. Despre 
această restatornicire prorocea Mica atunci când zicea: „lar la 
tine, turn al turmei, deal al fiicei Sionului, la tine va veni și la tine 

va ajunge vechea stăpânire” (Mica 4,8). Apostolul Pavel se referea 
la ea ca la „răscumpărarea celor câștigați” (Efeseni 1,14). Iar 
psalmistul avea în minte aceeași restatornicire finală a moștenirii 
originale a omului, când declara: „Cei neprihăniţi vor moșteni ţara 
și vor locui în ea pe vecie” (Psalmi 37,29). 

Această nădejde a răscumpărării prin venirea Fiului lui 
Dumnezeu ca Mântuitor și Împărat nu s-a stins niciodată în inimile 
oamenilor. De la început, au fost unii a căror credinţă a trecut 
dincolo de umbrele prezentului la realitățile viitorului. Adam, Set, 
Enoh, Metusalah, Noe, Sem, Avraam, Isaac și Iacov — prin aceștia 
și prin alţi bărbaţi venerabili, Domnul a păstrat descoperirile 
preţioase ale voinţei Sale, Și, în felul acesta, copiilor lui Israel, po- 
porului ales prin care urma să fie dat lumii Mesia cel făgăduit, 
Dumnezeu le-a dat cunoașterea cerinţelor Legii Sale și a mântuirii 
care avea să fie realizată prin jertfa ispășitoare a Fiului Său iubit. 

Nădejdea lui Israel era întrupată în făgăduinţa făcută la vremea 
chemării lui Avraam și după aceea repetată iar și iar urmașilor lui: 
„Toate familiile pământului vor fi binecuvântate în tine” (Geneza 
12,3). Când planul lui Dumnezeu pentru răscumpărarea neamului 
omenesc a fost făcut cunoscut lui Avraam, Soarele neprihănirii a 
strălucit în inima lui și întunericul a fost risipit. Şi când, în cele din 
urmă, Mântuitorul Însuşi a umblat și a vorbit printre fiii oamenilor, 
EI le-a dat iudeilor mărturie despre nădejdea strălucită a patriar- 
hului în eliberarea prin venirea unui Răscumpărător. „Tătăl vostru, 
Avraam, a săltat de bucurie că are să vadă ziua Mea”, spunea 
lisus, „a văzut-o și s-a bucurat” (Ioan 8,56). 

Aceeași nădejde binecuvântată a fost prefigurată în binecuvân- 
tarea rostită de patriarhul muribund Iacov, asupra fiului său Iuda: 


Tudo, tu vei primi laudele fratilor tăi; 
mâna ta va apuca de ceafă pe vrăjmaşii tăi. 
Fiii tatălui tău se vor închia până la pământ înaintea ta... 
Toiagul de domniei nu se va depărta din luda, 
nici toiagul de cârmuire dintre picioarele lui, 
până va veni Silo, 
și de EI vor asculta popoarele (Geneza 49,8-10). 


Din nou la hotarele ţării făgăduite, venirea Răscumpărătorului 
lumii a fost profetizată în prorocia rostită de Balaam: 


Îl văd, dar nu acum, 
Îl privesc, dar nu de aproape. 
O stea răsare din Iacov, 
un toiag de cârmuire se ridică din Israel. 
El străpunge laturile Moabului, 
Și prăpădeşte pe toți copiii lui Set (Numeri 24,17). 


Prin Moise, planul lui Dumnezeu de a-L trimite pe Fiul Său ca 
Răscumpărător al neamului omenesc a fost păstrat înaintea lui 
Israel. Într-o împrejurare, cu puţin timp înainte de moartea sa, 
Moise a zis: „Domnul, Dumnezeul tău, îţi va ridica din mijlocul 
tău, dintre fraţii tăi, un proroc ca mine: să ascultați de el!” Moise 
fusese îndrumat clar pentru Israel cu privire la lucrarea lui Mesia 
care avea să vină. „Le voi ridica din mijlocul fraților lor un proroc 
ca tine”, au fost cuvintele lui Iehova către slujitorul Său, „voi pune 
cuvintele Mele în gura lui și le va spune tot ce-i voi porunci Eu” 
(Deuteronom 18,15.18). 

În timpurile patriarhale, jertfele legate de închinare constituiau 
o amintirea permanentă a venirii Mântuitorului și tot așa a fost cu 
întregul ritual al slujbelor sanctuarului, în istoria lui Israel. În 
slujirea de la tabernacul și de la templu, care ulterior i-a luat locul, 
poporul era învăţat în fiecare zi, prin mijlocirea tipurilor și a 
umbrelor, marile adevăruri cu privire la venirea lui Hristos, ca 
Răscumpărător, Preot și Împărat. Şi, o dată pe an, mintea lor era 
purtată înainte, la evenimentele de la încheierea luptei celei mari 
dintre Hristos și Satana, curăţarea finală a Universului de păcat și 
de păcătoşi. Jertfele și darurile ritualului mozaic arătau mereu 
către o slujbă mai bună, una chiar cerească. Sanctuarul pământesc 
era „o asemănare pentru veacurile de acum”, în care erau aduse 
daruri și jertfe, cele două încăperi ale lui erau „chipurile lucrurilor 
care sunt în ceruri”, căci Hristos, Marele nostru Preot, este astăzi 
„Slujitor al Locului Preasfânt și a adevăratului cort care a fost 
ridicat nu de om, ci de Domnul” (Evrei 9,9.23; 8,2). 

Din ziua în care Domnul i-a spus șarpelui în Eden: „Vrăjmășie 
voi pune între tine și femeie, între sămânţa ta și sămânţa ei...” 

(Geneza 3,15), Satana a fost convins că nu va putea niciodată să 
pună stăpânire absolută pe locuitorii acestei lumi. Când Adam și 
fiii lui au început să aducă jertfele ceremoniale poruncite de 
Dumnezeu ca tip al Răscumpărătorului care avea să vină, Satana 
a văzut în aceasta un simbol al comunicării dintre pământ și cer. 
De-a lungul secolelor care au urmat, străduinţa lui continuă a fost 
să întrerupă această comunicare. A căutat în mod deosebit să-L 
reprezinte greșit pe Dumnezeu și să interpreteze în mod tendenţios 
riturile care arătau către Mântuitorul; și pentru marea majoritate 
a membrilor familiei omenești, el a avut succes deplin. 

În timp ce Dumnezeu a dorit să-i înveţe pe oameni că Darul 
care îi împacă cu Sine vine din dragostea Lui, vrăjmașul omenirii 
s-a străduit să-L prezinte pe Dumnezeu ca unul care are plăcere 
în distrugerea lor. În felul acesta, jertfele și rânduielile plănuite de 
Cer, ca să arate dragostea divină, au fost pervertite să slujească 
drept mijloace prin care păcătoșii au nădăjduit zadarnic să îm- 
blânzească cu daruri și fapte bune, mânia unui Dumnezeu ofensat. 
În același timp, Satana a căutat să trezească și să întărească patimile 
oamenilor, pentru ca, printr-o călcare repetată, mulțimile să fie 
depărtate din ce în ce mai mult de Dumnezeu și legat fără nădejde 
cu lanţurile păcatului. 

Când Cuvântul lui Dumnezeu a fost dat prin prorocii evrei, 
Satana a studiat cu stăruință soliile cu privire la Mesia. El a subliniat 
cu grijă cuvintele care accentuau cu o claritate neîndoielnică 
lucrarea lui Hristos printre oameni, ca jertfă suferindă și ca împărat 
care biruiește. În sulurile pergamentelor Scripturilor Vechilui Tes- 
tament, el a citit că Acela care avea să vină urma să fie adus „ca 
miel pe care-l duci la măcelărie”. „Atât de schimonosită Îi era 
faţa și atât de mult se deosebea de oameni, om al durerii și obișnuit 
cu suferinţa... lovit de Dumnezeu și smerit.” Totuși El avea să-Și 
folosească puterea Sa să facă „dreptate nenorociţilor poporului” 
(Isaia 53,3,4; Psalmi 72,4). Aceste prorocii au făcut ca Satana să 
tremure și să se teamă; totuși el nu și-a părăsit planul de a zădărnicii, 
dacă se poate, măsurile pline de milă ale lui Iehova, pentru răscum- 
părarea neamului omenesc pierdut. S-a hotărât să orbească ochii 
oamenilor atât cât va fi posibil, faţă de însemnătatea reală a 


prorociilor mesianice în cedarea pregătirii căii pentru renegarea 
lui Hristos la venirea Sa. 

De-a lungul secolelor care au fost imediat înainte de potop, 
eforturile lui Satana a de a realiza o răscoală univesală împotriva 
lui Dumnezeu fuseseră încununate cu succes. Și chiar lecţiile lui 
Dumnezeu nu au fost păstrate multă vreme în amintire. Cu insinuări 
măiestrite, Satana i-a condus din nou pe fiii oamenilor, pas cu pas, 
în răzvrătire îndrăzneață. Din nou se păre că va birui, dar planul 
lui Dumnezeu pentru omul căzut n-a fost în felul acesta înlăturat. 
Prin urmașii credinciosului Avraam, pe linia lui Sem, avea să fie 
păstrată o cunoaștere a planurilor pline de binecuvântare ale lui 
Iehova pentru binele generaţiilor viitoare. Din timp în timp, soli 
ai adevărului rânduiţi de Dumnezeu, au fost ridicați pentru a atrage 
atenţia la însemnătatea jertfelor ceremoniale și îndeosebi la 
făgăduinţa lui Iehova cu privire la venirea Aceluia către care arătau 
toate rânduielile sistemului jertfelor. În felul acesta, lumea avea 
să fie ferită de apostazia generală. 

Nu fără cea mai hotărâtă împotrivire a fost adus la îndeplinire 
planul divin. Pe orice cale posibilă, vrăjmașul adevărului și al 
drepătăţii s-a străduit să-i determine pe urmașii lui Avraam să 
uite chemarea lor înaltă și să se abată către o închinare la dumnezei 
falși. Şi deseori, străduinţele lui au avut reușită. Timp de secole 
înainte de prima venire a lui Hristos, întunericul acoperea pământul 
și negură mare popoarele. Satana arunca umbra lui infernală de-a 
lungul căii oamenilor ca să-i împiedice de la câștigarea unei 
cunoștințe de Dumnezeu și despre lumea viitoare. Mulţimi se 
găseau în umbra morţii. Singura lor nădejde era ca această 
întunecime să fie ridicată pentru ca Dumenzeu să se poată 
descoperi. 

Cu o viziune profetică, David, unsul lui Dumnezeu, prevăzuse 
că venirea lui Hristos avea să fie „ca lumina dimineții când răsare 
soarele în dimineaţa fără nori” (2 Samuel 23,4). lar Osea 
mărturisea că „EI se ivește ca zorile dimineţii” (Osea 6,3). În liniște 
și pe neobservate, lumina zilei cuprindea pământul, împrăștiind 
umbra și întunericul și trezind pământul la viaţă. Tot astfel, urma 
să Se arate și Soarele Neprihănirii cu „vindecarea sub aripile Sale” 

(Maleahi 4,2). Mulţimile care „locuiau în ţara umbrei morții”, 
aveau să vadă „o mare lumină” (Isaia 9,2). 
Prorocul Isaia, privind extaziat la această glorioasă eliberare, 
exclama: 
Căci un Copil ni s-a născut, 
un Fiu ni S-a dat, 
Si domnia va fi pe umărul Lui; 
Îl vor numi: 
„Minunat Sfetnic, Dumnezeu tare, 
Părintele veşniciilor, Domn al păcii”. 
El va face ca domnia Lui să crească, 
şi o pace fără sfârșit va da scaunului de domnie al lui David 
și împărăției lui, 
o va întări şi o va sprijini 
prin judecată şi neprihănire, 
de acum şi-n veci de veci: 
iată ce va face râvna Domnului oștirilor (Isaia 9,6.7). 


În secolele de mai târziu ale istoriei lui Israel, înaintea primei 
veniri, se înțelegea, în general, că în profeție se făcea referire la 
venirea lui Mesia: „Este prea puţin lucru să fi robul Meu ca să 
ridici seminţiile lui Iacov și să aduci înapoi rămășițele lui Israel. 
De aceea, te pun să fii lumina neamurilor, ca să duci mântuirea 
până la marginile pământului. Atunci se va descoperi slava 
Domnului”, profetiza prorocul, „și în clipa aceea orice făptură o 
va vedea” (Isaia 49,6; 40,5). Despre această lumină a oamenilor 
mărturisea loan Botezătorul cu atâta îndrăzneală mai apoi când 
vestea: „Eu... sunt glasul celui ce strigă în pustie: "Neteziţi calea 
Domnului”, cum a zis prorocul Isaia” (loan 1,23). 

Hristos fusese Acela căruia I Se dăduse făgăduinţa profetică: 
„Așa vorbeşte Domnul, Răscumpărătorul, Sfântul lui Israel, către 
Cel dispreșuit și urât de popor...” „Așa vorbește mai departe 
Domnul... "Te voi păzi și Te voi pune să faci legământ cu poporul, 
să ridici ţara și să împarți moștenirile pustiite și să spui prinșilor 
de război: leșiţi! și celor ce sunt în întuneric: Arătaţi-vă!... Nu le 
va fi foame, nici nu le va fi sete, nu-i va bate arșiţa, nici soarele; 


căci Cel ce are milă de ei îi va călăuzi și-i va duce la izvoarele de 
ape”” (Isaia 49,7-10). 

Cei statornici din poporul iudeu, urmașii acelei linii sfinte, prin 
care fusese păstrată cunoașterea lui Dumnezeu, întăreau credința 
lor zăbovind asupra acestor pasaje și a altora asemănătoare. Cu o 
bucurie de nedescris, ei citeau cum Domnul ÎI va unge pe Acela 
care va aduce „vești bune celor nenorociţi”, îi va vindeca „pe cei 
cu inima zdrobită”, va vesti îndurarea Domnului” (Isaia 61,1.2). 
Cu toate acestea, inimile lor erau pline de amărăciune când se 
gândeau la suferinţele pe care trebuiau să le îndure pentru a împlini 
planul divin. Cu profundă umilire a sufletului, ei urmăreau cuvintele 
în sulul profetic: 

Cine a crezut în ceea ce ni se vestise? 

Cine a cunoscut bratul Domnului? 

El a crescut ca o odraslă slabă, 

ca un Lăstar care iese dintr-un pământ uscat. 

N-avea nici frumusete, 
nici strălucire ca să ne atragă privirile, 
și înfățișarea Lui nu avea nimic care să ne placă. 

Dispretuit şi părăsit de oameni, 

Om al durerii şi obişnuit cu suferinta, 

era așa de disprețuit că îti întorceai fata de la El, 

și noi nu L-am băgat în seamă. 

Totuşi El suferintele noastre le-a purtat, 
Si durerile noastre le-a luat asupra Lui. 
Si noi am crezut că este pedepsit, 

lovit de Dumnezeu și smerit. 

Dar El era străpuns pentru păcatele noastre, 

zdrobit pentru fărădelegiile noastre. 

Pedeapsa, care ne dă pacea, 

a căzut peste El, 

și prin rănile Lui suntem tămăduiti. 

Noi rătăceam cu toții ca niște oi, 

fiecare îşi vedea de drumul lui; 

dar Domnul a făcut să cadă asupra Lui 
nelegiuirea noastră, a tuturor. 

Când a fost chinuit şi asuprit, n-a deschis gura deloc, 
ca un miel pe care-l duci la măcelărie, 
şi ca o oaie mută înaintea celor ce o tund: 
n-a deschis gura. 
El a fost luat prin apăsare şi judecată; 
dar cine din cei de pe vremea Lui 
a crezut că El fusese şters de pe pământul celor vii 
şi lovit de moarte pentru păcatele poporului meu? 
Groapa Lui a fost pusă între cei răi, 
şi mormântul Lui la un loc cu cel bogat, 
măcar că nu săvârşise nicio nelegiuire 
şi nu se găsise niciun vicleșug în gura Lui (Isaia 53,1-9). 


Despre Mântuitorul suferind, Însuși Iehova declarase prin 
Zaharia: „Scoală-te sabie asupra păstorului Meu și asupra omului 
care îmi este tovarăș!” (Zaharia 13,7). Ca Înlocuitor și Garant 
pentru omul păcătos, Hristos avea să sufere sub dreptatea divină. 
El avea să înţeleagă ce înseamnă dreptatea. Urma să cunoască ce 
înseamnă pentru cei păcătoşi să stea înaintea lui Dumnezeu fără 
mijlocitor. 

Prin psalmist, Răscumpărătorul profetizase despre Sine: 


Ocara îmi rupe inima și sunt bolnav; 

aştept să-i fie cuiva milă de mine, dar degeaba; 

aştept mângâietori, şi nu găsesc niciunul. 

Ei îmi pun fiere în mâncare, şi când mi-e sete îmi dau să beau 
otet (Psalmi 6920.21). 


Cu privire la tratamentul pe care avea să-L primească, El 
prorocise: „Căci niște câini mă înconjoară, o ceată de nelegiuiţi 
dau târcoale împrejurul meu, mi-au străpus mâinile și picioarele; 
toate oasele aș putea să mi le număr. Ei însă pândesc și mă privesc; 
își împart hainele mele între ei și trag la sorți pentru cămașa mea” 
(Psalmi 22,16-18). 

Aceste descrieri cu privire la suferințele amare și la moartea 
crudă a Celui Făgăduit, cu toate că erau atât de triste, erau bogate 
în făgăduinţe, căci despre Acela pe care „Domnul a găsit cu cale 


să-L zdrobească” și să-L facă să sufere pentru ca să poată deveni 
„O jertfă pentru păcat”, Iehova declara: 


Va... vedea o sămânță de urmași, 
va trăi multe zile, 
și lucrarea Domnului va propăși în mâinile Lui. 
Va vedea rodul muncii sufletului Lui 
şi se va înviora. 
Prin cunoștința Lui, 
Robul Meu cel neprihănit 
va pune pe mulți oameni într-o stare 
după voia lui Dumnezeu, 
şi va lua asupra Lui povara nelegiuirilor lor. 
De aceea, Îi voi da partea Lui 
la un loc cu cei mari, 
și va împărți prada cu cei puternici, 
pentru că S-a dat pe Sine la moarte, 
si a fost pus în numărul celor fărădelege, 
pentru că a purtat păcatele multora 
şi S-a rugat pentru cei vinovaţi (Isaia 53,10-12). 


Dragostea pentru păcătoși a fost cea care L-a determitat pe 
Hristos să plătească preţul răscumpărării. „EI vede că nu este niciun 
om și se miră că nimeni nu mijlocește.” Nimeni altul nu-i putea 
răscumpăra pe oameni din puterea vrăjmașului. „Atunci braţul Lui 
vine în ajutor și neprihănirea Lui ÎI sprijină” (Isaia 59,16). 


Iată Robul Meu, pe care-L sprijin, 

Alesul Meu în care Își găsește plăcere sufletul Meu. 
Am pus Duhul Meu peste El; 

El va vesti neamurilor judecata (Isaia 42,1). 


În viaţa Sa n-a fost amestecată nicio pretenţie egoistă. Omagiul 
pe care lumea îl dă poziţiei, bogăției și talentului avea să-l fie străin 
Fiului lui Dumnezeu. Niciunul dintre mijloacele pe care oamenii 
le folosesc pentru a câștiga atașamentul sau care să impună omagiul 
nu urma să fie folosit de Mesia. Renunţarea Lui totală la eu era 
prefigurată prin cuvintele: 

El nu va striga, 
nu-Și va ridica glasul 
şi nu-l va face să se audă pe ulite. 
Trestia frântă n-o va zdrobi, 
și mucul care arde încă, 
nu-l va stinge. 
Va vesti judecata după adevăr (Isaia 42,2.3). 


Mântuitorul avea să Se comporte între oameni în contrast izbitor 
cu învățătorii din zilele Sale. În viaţa Lui nu aveau să se vadă 
vreodată cearta zgomotoasă, închinarea ostentativă sau fapte care 
să câștige lauda. Mesia trebuia să fie ascuns în Dumnezeu, iar 
Dumnezeu urma să fie descoperit în caracterul Fiului Său. Fără o 
cunoaștere a lui Dumnezeu omenirea ar fi pierdută pe veci. Fără 
ajutor divin, bărbaţii și femeile ar aluneca din ce în ce mai jos. 
Viaţa și puterea trebuie să fie date de Acela care a creat lumea. 
Cele necesare omului nu ar putea fi împlinite pe nicio altă cale. 

Despre Mesia s-a prorocit: „El nu va slăbi, nici nu Se va lăsa până 
va așeza dreptatea pe pământ; și ostroavele vor nădăjdui în Legea 
Lui”. Fiul lui Dumenzeu avea să „vestească o lege mare și minunată” 
(Isaia 42,4.21). El nu urma să-i slăbească importanța și nici pretenţiile 
ei obligatorii. Dimpotrivă, avea s-o înalțe. În același timp, urma să 
elibereze principiile divine de pretenţiile împovărătoare așezate de 
om, prin care mulţi erau aduși la descurajare în străduinţele lor de 
a-L sluji pe Dumnezeu în mod acceptabil. 

Despre misiunea Mântuitorului, cuvântul lui lehova spune: „Eu, 
Domnul, Te-am chemat ca să dai mântuire și Te voi lua de mână, 
Te voi păzi și Te voi pune ca legământ al poporului, ca să fii Lu- 
mina neamurilor, să deschizi ochii orbilor, să scoţi din temniță pe 
cei legaţi, și din prinsoare pe cei ce locuiesc în întuneric. Eu sunt 
Domnul, acesta este Numele Meu; și slava Mea nu o voi da altuia, 
nici cinstea Mea idolilor. Iată că cele dintâi lucruri s-au împlinit și 
vă vestesc altele noi; vi le spun mai înainte ca să se întâmple” 
(Isaia 42,6-9). Prin sămânța făgăduită, Dumnezeul lui Israel avea 
să aducă eliberare Sionului: „Apoi, o Odraslă va ieși din tulpina 
lui Isai și un vlăstar va da din rădăcinile lui”. „Iată, fecioara va 


rămâne însărcinată, va naște un fiu, și-l va pune numele Emanuel 
(Dumnezeu este cu noi). El va mânca smântână și miere, până va 
ști să lepede răul şi să aleagă binele” (Isaia 11,1; 7,14.15). 

„Duhul Domnului Se va odihni peste El, duh de înţelepciune și 
de pricepere, duh de sfat și de tărie, duh de cunoștință și de frică 
de Domnul. Plăcerea lui va fi frica de Domnul; nu va judeca după 
înfățișare, nici nu va hotărî după cele auzite, ci va judeca pe cei 
săraci cu dreptate și va hotărî cu nepărtinire asupra nenorociţilor 
tării; va lovi pământul cu toiagul cuvântului Lui, și cu suflarea 
buzelor Lui va omori pe cel rău. Neprihănirea va fi brâul coapselor 
Sale, și credincioşia brâul mijlocul Său. În ziua ceea, Vlăstarul lui 
Isai va fi ca un steag pentru popoare; neamurile se vor întoarce la 
El și slava va fi locuinţa Lui” (Isaia 11,2-5.10). 

„lată că un om, al cărui nume este Odrasla; El va zidi Templul 
Domnului, va purta podoabă împărătească, va ședea și va stăpâni 
pe scaunul de domnie, va fi preot pe scaunul Lui de domnie” 
(Zaharia 6,12.13). 

A fost deschis un izvor „pentru păcat și necurăţie” (Zaharia 
13,1). Fiii oamenilor aveau să audă invitaţia binecuvântată: 


Voi toti cei însetați, 
veniți la ape, 
chiar şi cel ce n-are bani! 
Veniti şi cumpărați bucate, 
veniți şi cumpăraţi vin și lapte, 
fără bani şi fără plată! 
De ce cântăriți argintul 
pentru un lucru care nu hrăneşte? 
De ce dati câștigul muncii 
pentru ceva care nu satură? 
Ascultaţi-Mă dar, 
şi veți mânca ce este bun, 
şi sufletul vostru 
se va desfăta cu bucate gustoase. 
Luati aminte 
şi veniţi la Mine, 

ascultați, şi sufletul vostru va trăi: 


Căci Eu voi încheia cu voi un legământ veşnic, 
Ca să întăresc îndurările Mele fată de David (Isaia 55,1-3). 


Lui Israel i-a fost făcută făgăduinţa: „lată, l-am pus martor pe 
lângă popoare, cap și stăpânitor al popoarelor. Într-adevăr, vei 
chema neamuri pe care nu le cunoști și popoare care nu te cunosc 
vor alerga la tine, pentru Domnul, Dumnezeul tău, pentru Sfântul 
lui Israel care te proslăvește” (Isaia 55,4.5). 

„Eu Îmi apropii neprihănirea: nu este departe; și mântuirea 
Mea nu va zăbovi. Eu voi pune mântuirea Mea în Sion și slava 
Mea peste Israel” (Isaia 46,13). 

În timpul lucrării Sale pământești, Mesia avea să descopere 
omenirii, prin cuvânt și prin faptă, slava lui Dumenzeu Tatăl. Fiecare 
faptă din viaţa Lui, fiecare cuvânt rostit, fiecare minune săvârșită 
aveau să dezvăluie omenirii căzute dragostea nemărginită a lui 
Dumnezeu. 


Suie-te pe un munte înalt, 
ca Să vesteşti Sionului vestea cea bună; 
înalță-ți glasul cu putere, 
ca Să vestești Ierusalimului vestea cea bună; 
înaltă-ti glasul, nu te teme, 
şi spune cetăților lui Iuda: 
„Iată Dumnezeul vostru!” 
Iată, Domnul Dumnezeu vine cu putere 
şi poruncește cu bratul Lui. 
Iată că plata este cu El, 
și răsplătirile vin înaintea Lui. 
El îşi va paşte turma ca un Păstor, 
va lua mieii în brate, 
îi va duce la sânul Lui 
și va călăuzi blând oile care alăptează (Isaia 40,9-11). 


În ziua aceea, 

surzii vor auzi cuvintele cărții, 
şi ochii orbilor, 

izbăviți de negură și întuneric, 
vor vedea. 


Cei nenorociti se vor bucura tot mai mult în Domnul, 
și săracii se vor veseli de Sfântul lui Israel. 

Cei rătăciți cu duhul vor căpăta pricepere, 

şi cei ce cârteau vor lua învățătură (Isaia 29,18.19.24). 


În felul aceasta, prin patriarhi și prin profeţi ca și prin tipuri și 
simboluri, Dumnezeu a vorbit lumii cu privire la venirea unui 
Eliberator din păcat. Un șir lung de profeţii inspirate arăta către 
venirea „Dorinţei tuturor popoarelor” (Hagai 2,7, Versiunea King 
James). Chiar locul nașterii Sale și timpul artării Sale erau specifi- 
cate în amănunt. 

Fiul lui David trebuia să Se nască în cetatea lui David. Din 
Betleem, zicea prorocul, „Îmi va ieși Cel ce va stăpâni peste Is- 
rael, și a cărui obârşie se suie până în vremurile străvechi, până în 
zilele veșniciei” (Mica 5,2). 

Și tu, Betleeme, tara lui Iuda, 

nu ești nicidecum cea mai neînsemnată 

dintre căpeteniile lui luda; 

căci din tine va ieşi o Căpetenie, 

care va fi păstorul poporului Meu Israel (Matei 2,6). 


„70 de săptămâni sunt hotărâte (tăiate) pentru poporul tău” 
490 ani 
î.Hr. î.Hr. d.Hr. d.Hr. d.Hr. 
457 405 27 31 34 
312| 312 
7 săptămâni 62 săptămâni 1 săptămână 
sau 49 ani sau 434 ani sau 7 ani 


Timpul primei veniri și al unora dintre evenimetele principale 
legate de lucrarea Mântuitorului, i-a fost făcut cunoscut lui Daniel 
de îngerul Gabriel: „Șaptezeci de săptămâni”, a zis îngerul, „au 
fost hotărâte asupra poporului tău și asupra cetăţii tale celei sfinte, 

până la încetarea fărădelegilor, până la ispășirea păcatelor, până 
la ispășirea nelegiuirilor veşnice, până la aducerea neprihănirii 
veşnice, până la pecetluirea vedeniei și prorociei și până la ungerea 
Sfântului sfinților” (Daniel 9,24). O zi în profeție este egală cu un 
an (vezi Ezechiel 4,6; Numeri 14,34). Cele șaptezeci de săptămâni 
sau patru sute nouă zeci de zile reprezintă patru sute nouăzeci de 
ani. Este dat și punctul de plecare pentru această perioadă: „Să 
știi dar și să înţelegi că de la darea poruncii pentru zidirea din nou 
a Ierusalimului, până la Unsul (Mesia), la Cârmuitorul, vor trece 
șapte săptămâni; apoi... șaizeci și două de săptămâni” (Daniel 
9,25), şaizeci şi nouă de săptămâni sau patru sute opt zeci și trei 
de ani. Porunca pentru rezidirea și clădirea Ierusalimului, așa cum 
a fost completată prin decretul lui Artaxerxe Longimanul (Ezra 
7,19), a intrat în vigoare în toamna anului 457 î. Hr. (vezi Ezra 
6,14). De la această dată, patru sute optzeci și trei de ani se întind 
până în toamna anului 27 d. Hr. Conform profeţiei, această pe- 
rioadă urma să ajungă până la Mesia, Cel Uns. În anul 27 d. Hr., 
lisus a primit la botez ungerea cu Duhul Sfânt și, la scurt timp 
după aceea, Și-a început slujirea. Apoi a fost vestită solia: „S-a 
împlinit vremea” (Marcu 1,15). 

Apoi, îngerul a zis: „EI va face un legământ trainic cu mulți 
timp de o săptămână” (adică şapte ani). Timp de șapte ani, după 
ce Mântuitorul Și-a început lucrarea, Evanghelia avea să fie 
predicată îndeosebi iudeilor, timp de trei ani și jumătate de Hristos 
Insuși și, după aceea, de apostoli. „La jumătatea săptămânii va 
face să înceteze jertfa şi darul de mâncare” (Daniel 9,27). În 
primăvara anului 31 d. Hr., Hristos, adevărata jertfă, a fost oferită 
pe Calvar. Atunci, perdeaua templului s-a sfâșiat în două, arătând 
că însemnătatea și caracterul sacru al serviciului jertfelor trecuseră. 
Venise timpul ca jertfa și darul pământesc să înceteze. 

O săptămână — șapte ani — s-a încheiat în anul 34 d. Hr. Atunci, 
prin uciderea lui Ștefan cu pietre, iudeii au pecetluit până la urmă 
respingerea din partea lor a Evangheliei; ucenicii care au fost 
împrăștiați din cauza prigoanei „mergeau din loc în loc și 
propovăduiau Cuvântul” (Fapte 8,4) și, la scurtă vreme după aceea, 
Saul, prigonitorul, a fost convertit și a devenit Pavel — apostolul 
neamurilor. 


Numeroasele prorocii cu privire la venirea Mântuitorului i-au 
condus pe evrei să trăiască într-o atitudine de continuă așteptare. 
Mulţi au murit în credință fără să primescă făgăduințele. Doar 
le-au văzut de departe, au crezut și au mărturisit că erau străini și 
călători pe pământ. Din zilele lui Enoh, făgăduințele repetate prin 
patriarhi și profeti păstraseră vie nădejdea arătării Sale. 

Dumnezeu n-a descoperit de la început timpul precis al primei 
veniri și chiar atunci profeția lui Daniel a descoperit lucrul acesta, 
nu toţi au intrepretat corect solia. 

Veac după veac a trecut, în cele din urmă, glasul prorocilor a 
amuţit. Mâna asupritorului apăsa greu asupra lui Israel. Pe măsură 
ce iudeii s-au îndepărtat de Dumnezeu, credinţa a slăbit și nădejdea 
aproape că a încetat să mai lumineze viitorul. Cuvintele prorocilor 
erau neînţelese de mulți, și aceia a căror credinţă a trebuit să rămână 
tare erau gata să exclame: „Zilele se lungesc și vedeniile rămân 
neîmplinite” (Ezechiel 12,22). 

Dar, în sfatul cerului, ceasul venirii lui Hristos fusese hotărât 
și, când „a venit împlinirea vremii, Dumnezeu a trimis pe Fiul 
Său... ca să răscumpere pe cei ce erau sub Lege, pentru ca să 
căpătăm înfierea” (Galateni 4,4.5). 

Învățăturile trebuiau date oamenilor în limbajul omenesc. Solul 
legmântului trebuia să vorbească. Glasul Lui trebuia să fie auzit 
în templul Său. El, Autorul adevărului, trebuia să despartă adevărul 
de neghina rostirii omenești care-l făcuse fără putere. Principiile 
guvernării lui Dumnezeu și Planul de Mântuire trebuiau explicate 
lămurit. Lecţiile din Vechiul Testament trebuiau prezentate în mod 
cuprinzător oamenilor. 

Când Mântuitorul a venit în cele din urmă, „ca un om” (Filipeni 
2,7) şi Şi-a început lucrarea harului, Satana putea doar să-l 
împungă călcâiul, în timp ce, prin fiecare faptă de umilinţă și de 
suferinţă, Hristos zdrobea capul vrăjmașului Său. Groaza pe care 
a adus-o păcatul a fost turnată în inima Celui fără păcat, dar în 
timp ce Hristos suferea împotrivirea păcătoşilor, El plătea datoria 
pentru omul păcătos și zdrobea robia în care fusese ținută ome- 
nirea. Fiecare chin îngrozitor, fiecare insultă contribuie la elibera- 
rea neamului omenesc. 


ărător 


ascumpara 


| Venirea unui Ră: 


A 
œ 
ai 


486 


Profeţi și regi 


Dacă Satana L-ar fi putut amăgi pe Hristos să Se supună unei 
singure ispite, dacă, L-ar fi putut determina să păteze curăția Sa 
desăvârșită printr-o singură faptă sau printr-un singur gând, prințul 
întunericului ar fi triumfat asupra Garantului omului și ar fi câștigat 
de partea sa întreaga familie omenească. Dar, dacă Satana putea 
întrista, el nu putea corupe. El putea provoca agonie, dar nu putea 
pângări. El a făcut din viaţa lui Hristos o scenă de luptă neîntreruptă 
în încercare, dar cu fiecare atac pierdea stăpânirea asupra omenirii. 

În pustia ispitirii, în Grădina Ghetsemani și pe cruce, Mântuito- 
rul nostru Și-a măsurat armele cu prințul întunericului. Rănile 
Sale au devenit trofee ale biruinţei în favoarea neamului omenesc. 
Când Hristos, în agonie, atârna pe cruce, în timp ce duhurile rele 
se bucurau, iar oamenii păcătoși tresăltau, atunci, fără îndoială, 
călcâiul Său a fost zdrobit de Satana. Dar însuși faptul acela 
zdrobea capul șarpelui. Prin moarte, El a nimicit pe „cel ce avea 
puterea morţii, adică pe Diavolul” (Evrei 2,14). Acest fapt a 
hotărât destinul căpăteniei răzvrătite şi a asigurat pentru veșnicie 
Planul de Mântuire. Prin moarte, El a câștigat biruinţa asupra 
puterii ei; în înviere, El a deschis porțile mormântului pentru toţi 
urmașii Lui. În acea ultimă mare luptă, vedem împlinită prorocia: 
„EI îţi va zdrobi capul; iar tu îi vei zdrobi călcâiul” (Geneza 3,15). 

„Preaiubiţilor, acum suntem copii ai lui Dumnezeu, și ce vom 
fi, nu s-a arătat încă. Dar știm că atunci când Se va arăta El, vom 
fi ca EI; pentru că ÎI vom vedea așa cum este” (1 Ioan 3,2). Răscum- 
părătorul nostru a deschis calea, așa ca cel mai păcătos, cel mai 
nevoiaș, cel mai apăsat și mai disprețuit să poată găsi intrare la 
Tatăl. 


Doamne, Tu eşti Dumnezeul meu; 

pe Tine Te voi înălța! 

Laud Numele Tău, căci ai făcut lucruri minunate; 
planurile Tale făcute mai dinainte 

s-au împlinit cu credincioşie (Isaia 25,1). 


CAPITOLUL 59 


„CASA LUI ISRAEL” 


În vestirea adevărurilor Evangheliei veșnice oricărui neam, 
oricărei seminții, oricărei limbi și oricărui popor, biserica lui 
Dumnezeu de pe pământ, de astăzi, împlinește o veche prorocie: 
„Israel va înflori și va odrăsli și va umple lumea cu roadele lui” 
(Isaia 27,6). Urmașii lui Iisus în colaborare cu fiinţele cerești, 
ocupă cu repeziciune locurile pustii de pe pământ și, ca rezultat al 
ostenililor lor, se dezvoltă o recoltă bogată de suflete preţioase. 
Astăzi, ca niciodată mai înainte, răspândirea adevărului biblic cu 
ajutorul unei biserici consacrate aduce fiilor oamenilor binefacerile 
prefigurate de secole înainte de făgăduinţa făcută lui Avraam și 
întregului Israel — bisericii lui Dumnezeu de pe pământ din toate 
veacurile — „te voi binecuvânta... și vei fi o binecuvântare” (Geneza 
12,2); 

Această făgăduinţă a binecuvântării ar fi trebuit să-și găsească 
împlinirea, în mare măsură, în timpul secolelor care au urmat 
întoarcerii israeliților din ţările robiei lor. Planul lui Dumnezeu 
era ca pământul întreg să fie pregătit pentru prima venire a lui 
Hristos, așa cum astăzi se pregătește calea pentru a doua Sa ve- 
nire. La sfârșitul anilor de exil umilitor, Dumnezeu, prin Zaharia, 
cu îndurare i-a dat poporului Său Israel următoarea asigurare: 
„Mă întorc iarăși în Sion și vreau să locuiesc în mijlocul Ierusalimului, 
Ierusalimul se va chema: "Cetatea cea credincioasă”, și numele 
Domnului oștirilor se va chema: "Muntele cel sfânt”. Iar despre 
poporul său a zis: „lată... Eu voi fi Dumnezeul lor cu adevăr și 
dreptate” (Zaharia 8,3.7.8). 

Aceste făgăduinţe erau condiționate de ascultare. Păcatele 
care-i caracterizaseră pe israeliți înainte de robie nu mai trebuiau 
repetate. „Faceţi cu adevărat dreptate”, îi îndemna Domnul pe 
aceia care erau angajaţi la clădire, „și purtaţi-vă cu bunătate și 
îndurare unul faţă de altul. Nu asupriţi pe văduvă și pe orfan, nici 

pe străin și pe sărac, și niciunul să nu gândească rău în inima lui 
împotriva fratelui său. Fiecare să spună aproapelui său adevărul; 
judecaţi în porţile voastre după adevăr și în vederea păcii” (Zaharia 
7,9.10; 8,16). 

Bogate erau răsplătirile, atât cele vremelnice, cât și cele spirituale, 
făgăduite acelora care vor pune în practică aceste principii ale 
neprihănirii. „Semănăturile vor merge bine”, zice Domnul, „vița 
își va da rodul, pământul își va da roadele și cerurile își vor trimite 
roua; și toate aceste lucruri le voi da în stăpânirea rămășiței popo- 
rului acestuia. După cum aţi fost, un blestem între neamuri, casa 
lui Iuda și casa lui Israel, tot astfel vă voi mântui și veți fi o binecu- 
vântare” (Zaharia 8,12.13). 

Prin robia babiloniană, israeliţii au fost vindecați deplin de 
închinarea la chipurile cioplite. După întoarcere, ei au dat multă 
atenţie îndrumării și studierii a ceea ce fusese scris în cartea Legii și 
în profeții cu privire la închinarea la adevăratul Dumnezeu. 
Restaurarea templului le-a dat posibilitatea să aducă la îndeplinire 
întru totul serviciile rituale ale sanctuarului. Sub conducerea lui 
Zorobabel, a lui Ezra și a lui Neemia au făgăduit de repetate ori să 
păzească poruncile și rânduielile lui Iehova. Timpurile de prospe- 
ritate care au urmat au dat dovezi ample cu privire la bunăvoința lui 
Dumnezeu de a primi și a ierta și, cu toate acestea, cu orbire fatală 
s-au depărtat iar de la viitorul lor glorios și și-au însușit în mod 
egoist ceea ce ar fi adus vindecare și viaţă spirituală multor oameni. 

Această nereușită de a împlini planul divin se vedea foarte clar 
în zilele lui Maleahi. Solul Domnului a tratat cu hotărâre păcatele 
care îl jefuiau pe poporul Israel de prosperitate vremelnică și de 
putere spirituală. În mustrarea împotriva călcătorilor de lege, 
prorocul nu i-a cruțat nici pe preoți și nici poporul. „Cuvântul Dom- 
nului către Israel, prin Maleahi”, stăruia ca lecţiile trecutului să 
nu fie uitate și legământul făcut de Iehova cu casa lui Israel să se 
fi ţinut cu credincioșie. Numai printr-o pocăință din toată inima putea 
fi păstrată binecuvântarea lui Dumnezeu. „Vă rog, rugaţi-vă lui 
Dumnezeu să aibă milă de noi!” stăruia prorocul (Maleahi 1,1.9). 

Planul de veacuri pentru răscumpărarea omenirii nu avea să 
fie însă împiedicat prin eșecul vremelnic al lui Israel. Aceia cărora 


prorocul le vorbea puteau să nu ia seama la solia dată; dar planurile 
lui lehova aveau totuși să meargă mereu înainte, până la împlinirea 
lor deplină. „Căci de la răsăritul soarelui până la asfințitul lui”, 
spunea Domnul prin solul Său, „Numele Meu este mare între 
neamuri și pretutindeni se arde tămâie în cinstea Numelui Meu și 
se duc daruri de mâncare curate; căci mare este Numele Meu 
între neamuri” (Maleahi 1,1.9). 

Legământul de „viaţă și pace” pe care Dumnezeu îl făcuse cu fiii 
lui Levi — legământ care, dacă ar fi fost ţinut, ar fi adus binecuvântări 
nespuse — Domnul Se oferea acum să-l reînnoiască cu aceia care 
fuseseră odinioară conducători spirituali, dar, prin neascultare, deve- 
niseră „disprețuiți, înjosiţi înaintea întregului popor” (Maleahi 2,5.9). 

Făcătorii de rele au fost avertizaţi solemn cu privire la ziua 
judecății care avea să vină și cu privire la planul lui Iehova de a 
distruge cu desăvârșire orice călcător de lege. Cu toate acestea, 
nimeni nu era lăsat fără speranță; proteţiile lui Maleahi cu privire 
la judecată erau însoțite de invitații pentru cel nelegiuit ca să facă 
pace cu Dumnezeu. „Întoarceţi-vă la Mine”, îi îndemna Domnul, 
„Și Mă voi întoarce și Eu la voi” (Maleahi 3,7). 

Orice inimă trebuie să răspundă unei astfel de invitații. 
Dumnezeul cerului stăruie de copiii Săi să se întoarcă la EI, ca să 
poată colabora cu El la progresul lucrării Sale de pe pământ. 
Domnul Își întinde mâna ca să prindă mâna copiilor lui Israel și 
să-i ajute pe calea cea îngustă a renegării și a jertfirii de sine, să 
împartă cu El moștenirea ca fii ai lui Dumnezeu. Se vor lăsa ei 
rugați? Vor vedea ei singura nădejde? 

Ce raport trist este acela că, în vremea lui Maleahi, israeliți au 
ezitat să-și predea inimile lor îngâmfate într-o ascultare imediată 
din dragoste și într-o conlucrare voioasă! Îndreptăţirea de sine se 
vede în răspunsul lor: „În ce trebuie să ne întoarcem?” 

Domnul îi descoperă poporului Său unul dintre păcatele sale 
deosebite: „Se cade să înșele un om pe Dumnezeu?” întreabă El. 
„Şi totuși voi M-aţi înșelat.” Însă nerecunoscându-și păcatul, 
neascultătorii întreabă: „Cu ce Te-am înşelat?” (Maleahi 3,7.8) 

Fără îndoială, răspunsul Domnului este categoric: „Cu zecimile 
și darurile de mâncare. Sunteţi belstemaţi, câtă vreme căutaţi să 

Mă înșelaţi, tot poporul în întregime! Aduceţi însă la casa visteriei 
toate zeciuielile, ca să fie hrană în Casa Mea; puneţi-mă astfel la 
încercare, zice Domnul oștirilor, și veţi vedea dacă nu vă voi 
deschide zăgazurile cerurilor și dacă nu voi turna peste voi belșug 
de binecuvântare. Şi voi mustra pentru voi pe cel ce mănâncă 
(lăcusta) și nu vă voi nimici roadele pământului, și viţa nu va fi 
neroditoare în câmpiile voastre, zice Domnul oștirilor. Toate 
neamurile vă vor ferici atunci, căci veți fi o ţară plăcută, zice 
Domnul oștirilor” (Maleahi 3,8-12). 

Dumnezeu binecuvântează lucrarea mâinilor oamenilor pentru 
ca ei să-l dea înapoi partea Sa. El le dă soare și ploaie. El face 
vegetaţia să rodească, El dă sănătate și pricepere pentru câștigarea 
celor necesare vieţii. Orice binecuvântare vine din mâna Sa darnică, 
și El dorește ca bărbaţii și femelie să-și arate recunoştinţa întorcân- 
du-i o parte în zecimi și daruri — daruri de mulţumire, daruri de 
bunăvoie, daruri pentru păcat. Ei trebuie să consacre mijloacele 
lor slujirii Sale pentru ca via Sa să nu rămână un pustiu neroditor. 
Ei trebuie să studieze ce ar face Dumnezeu dacă ar fi în locul lor, 
trebuie să aducă toate problemele grele înaintea Lui în rugăciune. 
Ei trebuie să manifeste un interes neegoist în edificarea lucrării 
Sale, în toate părțile lumii. 

Prin solii ca acelea trimise prin Maleahi, ultimul dintre proorocii 
Vechiului Testament, ca și prin apăsarea din parte vrăjmașilor 
păgâni, israeliţii au învăţat în cele din urmă lecţia că adevărata 
prosperitate depinde de ascultarea de Legea lui Dumnezeu. Dar 
pentru mulți din popor, ascultarea nu era rodul credinţei și iubirii. 
Motivele lor erau egoiste. Slujirea exterioară era făcută un mijloc 
de a realiza măreţia naţională. Poporul ales n-a devenit lumina 
lumii, ci s-a izolat de lume, ca asigurare împotriva amăgirii la ido- 
latrie. Restricţiile pe care le dăduse Dumnezeu, interzicerea căsă- 
toriei dintre poporul său și păgâni și oprirea poporului Israel de a 
se alătura practicilor idolatre ale popoarelor vecine, au fost atât 
de mult pervertite, încât au ajuns un zid de despărțire între israeliți 
și toate celelalte popoare, răpind de la ei, în felul acesta, chiar 
binecuvântările pe care Dumnezeu i le dăduse lui Israel pentru a 
le oferi lumii. 


În acelaşi timp, iudeii, prin păcatele lor, s-au despărțit de 
Dumnezeu, nu erau în stare să discearnă însemăntatea profund 
spirituală a seviciului lor simbolic. În îndreptățirea lor de sine, se 
încredeau în faptele proprii, în jertfe și în rânduieli, în loc să se 
sprijine pe meritele Aceluia către care arătau toate aceste lucruri. 
În felul acesta, „căutând să-și pună înainte o neprihănire a lor 
însuși” (Romani 10,3), s-au întors la formalismul mulțumirii de 
sine. Fiind lipsiţi de spiritul și de harul lui Dumnezeu, au încercat 
să înlocuiască lipsa cu o păzire riguroasă a ceremoniilor și ritualu- 
rilor religioase. Nemulţumiţi cu rânduielile pe care Dumnezeu 
Însuşi le dăduse, au împovărat poruncile divine cu nenumărate 
cerinţe venite le la ei. Cu cât se depărtau mai mult de Dumnezeu, 
cu atât deveneau mai stricți în păzirea acestor forme. 

Cu toate aceste cerinţe amănunțite și împovărătoare, era practic 
imposibil pentru popor să păzească Legea. Marile principii ale 
neprihănirii, prezentate în Decalog, și adevărurile glorioase, prefi- 
gurate în slujbele simbolice, erau la fel de întunecate, acoperite 
sub o mască de tradiţii și de legi omenești. Aceia care doreau cu 
adevărat să-L slujească pe Dumnezeu și care încercau să păzească 
toată Legea, așa cum era învățată de preoți și de conducători, 
gemeau sub o grea povară. 

Ca naţiune, israeliți, în timp ce doreau venirea lui Mesia, erau 
atât de mult despărțiți de Dumnezeu în inimă și în viaţă, încât nu 
puteau avea o concepție adevărată cu privire la caracterul sau la 
misiunea Răscumpărătorului făgăduit. În loc să dorească răscum- 
părarea din păcat, slava și pacea sfinţeniei, inimile lor erau îndrep- 
tate către izbăvirea de vrăjmașii naţionali și restatornicirea puterii 
pământești. Ei ÎI așteptatu pe Mesia să vină ca un cuceritor, să 
zdrobească orice jug și să-l înalțe pe Israel la dominarea tuturor 
popoarelor. În felul acesta, Satana a reușit să pregătească inimile 
poporului pentru renegarea Mântuitorului atunci când El trebuia 
să Se arate. Mândria inimii lor și concepţiile lor greșite despre 
caracterul și misiunea Sa i-au împiedicat să cântărească în mod 
cinstit dovezile mesianităţii Sale. 

Timp de o mie de ani, poporul iudeu așteptase venirea Mân- 
tuitorului făgăduit. Cele mai strălucite nădejdi ale lor se sprijineseră 

pe acest eveniment. Timp de o mie de ani, în cântec și prorocie, în 
ritualul templului și rugăciunea din familie, Numele Său fusese 
păstrat cu evlavie și, cu toate acestea, atunci când El a venit nu 
L-au recunoscut ca Mesia după care așteptaseră atât de mult. „A 
venit la ai Săi, și ai Săi nu L-au primit” (loan 1,11). Pentru inimile 
lor iubitoare de lume, Cel Preaiubit al cerului era ca „o rădăcină 
într-un loc uscat”. În ochii lor, El nu avea „nici frumuseţe și nici 
strălucire”; n-au văzut în El nicio frumuseţe care să atragă privirile 
(Isaia 53,2). 

Întreaga viaţă a lui Iisus din Nazaret în mijlocul poporului iudeu 
a fost o mustrare pentru egoismul lor, așa cum s-a manifestat în 
reaua lor voință de a recunoaște susținerile drepte ale Stăpânului 
viei peste care fuseseră puși ca ispravnici. Ei urau exemplul Său 
de sinceritate și de evlavie și, când a venit încercarea finală, 
încercare care însemna ascultare spre viaţă veșnică sau neascultare 
spre moarte veşnică, L-au renegat pe Cel Sfânt al lui Israel și s-au 
făcut răspunzători pentru răstignirea Sa pe crucea Calvarului. 

În parabola cu via, Hristos, aproape de încheierea lucrării Sale 
pământești, le-a atras atenţia învăţătorilor iudei la binecuvântările 
bogate revărsate peste poporul Israel și a arătat că aceasta exprimă 
cerința lui Dumnezeu la ascultare din partea lor. El le-a pus clar 
înainte slava planului lui Dumnezeu, pe care, prin ascultare l-ar 
putea aduce la îndeplinire. Dând la o parte vălul care acoperea 
viitorul, le-a arătat cum, prin neîmplinirea planului Său, întreaga 
naţiune pierdea binecuvântarea și aducea ruină asupra ei. 

„Era un om, un gospodar”, a spus lisus, „care a sădit o vie. A 
împrejmuit-o cu un gard, a săpat un teasc în ea și a zidit un turn. 
Apoi a dat-o unor vieri și a plecat în altă țară” (Matei 21,33). 

În felul acesta, Mântuitorul Se referea la „via Domnului 
oștirilor”, pe care prorocul Isaia, cu secole înainte, o declarase a 
fi „casa lui Israel” (Isaia 5,7). 

„Când a venit vremea roadelor”, a continuat Hristos, proprietarul 
viei „i-a trimis pe robii săi la vieri ca să ia partea lui din rod. Vierii 
au pus mâna pe robii lui, și pe unul l-au bătut, pe altul l-au omorât, 
iar pe altul l-au ucis cu pietre. A mai trimis alți robi, mai mulți 
decât cei dintâi; și vierii i-au primit la fel. La urmă a trimis pe fiul 


său, zicând: "Vor primi cu cinste pe fiul meu! Dar vierii, când au 
văzut pe fiul, au zis între ei: "lată moștenitorul; veniţi să-l omorâm 
și să punem stăpânire pe moștenirea lui” Și au pus mâna pe el, l-au 
scos afară din vie și l-au omorât.” 

Descriind înaintea preoţilor culmea actului nelegiuirii, Hristos 
le-a pus întrebarea: „Acum, când va veni stăpânul viei, ce va face 
el vierilor acelora?” Preoţii urmăriseră relatarea cu un interes 
profund și, fără să-și dea seama de legătura subiectului cu ei, s-au 
unit cu poporul, răspunzând: „Pe ticăloșii aceia ticălos îi va pierde 
și via o va da altor vieri care-i vor da rodurile la vremea lor”. 

Fără să-și dea seama, își pronunţaseră condamnarea. Iisus i-a 
privit şi, sub privirea Sa cercetătoare, ei știau că le citea tainele 
inimii. Dumnezeirea Sa a strălucit înaintea lor cu o putere vădită. 
Au văzut în vieri o descoperire a lor și fără să vrea au strigat: 
„Nicidecum!” 

Cu solemnitate și cu regret, Hristos a întrebat: 

„N-aţi citit niciodată în Scripturi că: "Piatra pe care au lepădat-o 
zidarii, a ajuns să fie pusă în capul unghiului; Domnul a făcut lucrul 
acesta, și este minunat în ochii voştri? De aceea vă spun că 
Împărăţia lui Dumnezeu va fi luată de la voi și va fi dată unui 
neam care va aduce roade cuvenite. Cine va cădea peste piatra 
aceasta, va fi zdorbit de ea; iar acela peste care va cădea ea, îl va 
spulbera” (Matei 21,34-44). 

Hristos ar fi îndepărtat nenorocirea naţiunii iudaice, dacă cei 
din popor L-ar fi primit. Dar invidia și gelozia i-au făcut neîndu- 
rători. Ei s-au hotărât să nu-L mai primească pe lisus din Nazaret 
ca Mesia. Au respins Lumina lumii și, ca urmare, viaţa le-a fost 
împresurată de întuneric, ca întunericul din miezul nopții. Neno- 
rocirea profetizată a venit peste națiunea iudaică. În ura lor oarbă, 
s-au distrus unul pe altul. Mândria lor răzvrătită, încăpăţânată a 
adus asupră-le mânia cuceritorilor romani. Ierusalimul a fost 
distrus, templul prefăcut în ruine, iar locul lui arat ca un ogor. 
Copiii lui Iuda au pierit din cauza celor mai îngrozitoare forme de 
moarte. Milioane de oameni au fost vânduți ca să slujească drept 
sclavi în țările păgâne. 

Ceea ce Dumnezeu a urmărit să facă pentru lume prin Israel, 
națiunea aleasă, va aduce la îndeplinire până la urmă, prin biserica 
Sa de pe pământ, de astăzi. El „a dat via altor vieri”, chiar poporului 
care păzeşte legământul Său și care, cu credincioşie, „Îi dau roadele 
la vremea lor”. Niciodată Domnul nu a îngăduit să rămână fără 
reprezentanţi adevăraţi pe pământ, care au făcut din interesele 
Sale propriile interese. Acești martori pentru Dumnezeu sunt 
socotiți ca aparținând Israelului spiritual și faţă de ei se vor împlini 
toate făgăduințele legământului făcute de Iehova poporului Său 
de odinioară. 

Astăzi, biserica lui Dumnezeu este liberă să ducă mai departe 
împlinirea planului divin pentru mântuirea neamului omenesc 
pierdut. Timp de mai multe secole, copiii lui Dumnezeu au suferit 
o restrângere a libertăţilor lor. Predicarea Evangheliei, în curăţia 
ei, a fost intrezisă și asupra acelora care au îndrăznit să nu asculte 
de poruncile oamenilor au fost trimise cele mai aspre pedepse. Ca 
urmare, marea vie morală a Domnului a fost aproape în întregime 
nefolosită. Oamenii au fost lipsiți de lumina Cuvântului lui 
Dumnezeu. Întunericul rătăcirii și al superstiției amenința să 
șteargă cunoașterea religiei adevărate. Biserica lui Dumnezeu de 
pe pământ a fost într-o adevărată robie în timpul acestei perioade 
lungi de prigoană neîntreruptă, așa cum copiii lui Israel au fost 
robi în Babilon în timpul exilului. 

Dar mulţumiri fie aduse lui Dumnezeu, biserica Sa nu mai este 
în robie. Israelului spiritual i-au fost restatornicite privilegiile 
acordate poporului lui Dumnezeu la vremea eliberării din Babilon. 
În toate părţile pământului, bărbaţi și femei răspund soliei trimise 
de Cer, despre care Ioan, descoperitorul, a prorocit că va fi vestită 
înainte de a doua venire a lui Hristos: „Temeţi-vă de Dumnezeu și 
dați-l slavă, căci a venit ceasul judecății Lui” (Apocalipsa 14,7). 

Oştile nu mai au putere să ţină biserica roabă: căci „a căzut, a 
căzut Babilonul, cetatea cea mare, care a adăpat toate neamurile 
din vinul mâniei curviei ei”, iar Israelului spiritual i se dă solia: 
„Leșiţi din mijlocul ei poporul Meu, ca să nu fiți părtași la păcatele 
ei și să nu fiți loviți cu urgiile ei!” (Apocalipsa 14,8; 18,4). Așa 
cum robii exilați au luat aminte la solia: „Fugiţi din Babilon” 


(Ieremia 51,5), și au fost restatorniciți în Tara Făgăduinţei, tot 
astfel cei care se tem de Dumnezeu astăzi iau seama la solia de a 
ieși din Babilonul spiritual și, în curând, vor sta ca trofee ale harului 
divin pe pământul înnoit, Canaanul ceresc. 

În zilele lui Maleahi, întrebarea batjocoritoare a celor nepocăiţi, 
„Unde este Dumnezeul judecății?” a primit răspunsul solemn: 
„Deodată va intra în templul Său, Domnul... Solul legământului”. 
„Cine va putea să sufere însă ziua venirii Lui? Cine va rămâne în 
picioare când Se va arăta El? Căci El va topi ca focul topitorului, 
și ca leşia nălbitorului. El va şedea, va topi și va curăţi argintul; va 
curăți pe fiii lui Levi, îi va lămuri cum se lămurește aurul și argintul, 
și vor aduce Domnului daruri neprihănite. Atunci, darul lui Iuda 
și al Ierusalimului va fi plăcut Domnului, ca în zilele cele vechi, ca 
în anii de odinioară” (Maleahi 2,17; 3,1-4). 

Când Mesia Cel făgăduit era gata să se arate, solia înainte- 
mergătorului lui Hristos era: „Pocăiţi-vă, vameși și păcătoşi; po- 
căiți-vă, farisei şi saduchei; căci Împărăţia cerurilor este aproape” 
(Matei 3,2). 

Astăzi, în spiritul și în puterea lui Ilie și a lui loan Botezătorul, 
solii rânduiți de Dumnezeu atrag atenţia unei lumi în pragul 
judecății la evenimentele solemne, gata să aibă loc, în legătură cu 
orele de încheiere ale timpului de har și arătarea lui lisus Hristos 
ca Împărat la împăraţilor și ca Domn al domnilor. În curând, orice 
om urmează să fie judecat pentru faptele făcute în trup. Ceasul 
judecății lui Dumnezeu a sosit, și asupra membrilor bisericii Sale 
de pe pământ zace răspunderea solemnă de a-i avertiza pe aceia 
care stau chiar în pragul distrugerii veșnice. Fiecărei fiinţe omenești 
din lumea largă, care va lua aminte, trebuie să i se explice clar 
principiile care sunt în joc în lupta cea mare care se duce, prin- 
cipii de care depind destinele lumii întregi. 

În aceste ore de încheiere a harului pentru fiii oamenilor, când 
soarta fiecărui suflet trebuie să se hotărască în curând pentru 
totdeauna, Domnul cerului și al pământului așteaptă ca biserica 
Sa să se trezească la acţiune ca niciodată mai înainte. Aceia care 
au fost făcuţi liberi în Hristos printr-o cunoaștere a adevărului 
pretios sunt priviţi de Domnul Iisus ca aleși ai Săi, favorizați, mai 

presus de toţi ceilalți oameni de pe faţa pământului, și El contează 
pe ei ca să înalțe laude Aceluia care i-a chemat din întuneric la 
lumina Sa minunată. Binecuvântările care sunt revărsate cu atâta 
dărnicie trebuie transmise altora. Vestea cea bună a mântuirii 
trebuie să ajungă la orice naţiune, neam, limbă și popor. 

În vedeniile din vechime, Domnul slavei era prezentat ca 
revărsând o lumină deosebită asupra bisericii Sale în zilele de 
întuneric și necredință înainte de a doua Sa venire. Ca Soare al 
neprihănirii, El avea să răsară peste biserica Sa cu „vindecarea 
sub aripile Sale” (Maleahi 4,2). Şi din fiecare ucenic adevărat urma 
să se răspândească o influenţă pentru viaţă, curaj, utilitate și 
vindecare adevărată. 

Venirea lui Hristos va avea loc în perioada cea mai întunecată 
a istoriei acestui pământ. Zilele lui Noe și ale lui Lot descriu starea 
lumii chiar înainte de venirea Fiului omului. Scripturile, arătând 
înainte către timpul acesta, declară că Satana va lucra cu toată 
puterea și „cu toate amăgirile nelegiuirii” (2 Tesaloniceni 2,9.10). 
Lucrarea lui este descoperită lămurit prin creşterea rapidă a 
întunericului, a rătăcirilor de tot felul, a ereziilor și amăgirilor din 
aceste zile din urmă. Satana nu numai că duce în robie lumea, dar 
amăgirile lui dospesc în bisericile care se pretind a fi ale Domnului 
nostru lisus Hristos. Marea apostazie va progresa într-un întuneric 
profund, ca cel de la miezul nopţii. Pentru poporul lui Dumnezeu 
aceasta va fi o noapte de încercare, o noapte de bocet, o noapte de 
prigoană din cauza adevărului. Dar în această noapte întunecată 
va străluci lumina lui Dumnezeu. 

EI face „să lumineze lumina din întuneric” (2 Corinteni 4,6). 
Când pământul era gol și pustiu, și întunericul era peste faţa 
adâncului, „Duhul lui Dumnezeu se mișca deasupra apelor. Şi 
Dumnezeu a zis: 'Să fie lumină! și a fost lumină” (Geneza 1,2.3). 
Tot astfel, în noaptea întunecimii spirituale, Cuvântul lui Dum- 
nezeu rostește: „Să fie lumină!” El zice poporului Său: „Scoală-te, 
luminează-te! Căci lumina ta vine și slava Domnului răsare peste 
tine” (Isaia 60,1). 

„Căci, iată”, zice Scriptura, „întunericul acoperă pământul, și 
negură mare popoarele; dar peste tine răsare Domnul și slava Lui 
se arată peste tine” (Isaia 60,2). Hristos, oglindirea slavei Tatălui, 


a venit în lume ca lumină a ei. El a venit să-L reprezinte pe 
Dumnezeu oamenilor și despre El stă scris că a fost uns cu „Duhul 
Sfânt și cu putere” şi „făcea bine” (Fapte 10,38). În Sinagoga din 
Nazaret, El a zis: „Duhul Domnului este peste Mine, pentru că 
M-a uns să vestesc săracilor Evanghelia; M-a trimis să tămăduiesc 
pe cei cu inima zdrobită, să propovăduiesc robilor de război 
slobozenia și orbilor căpătarea vederii; să dau drumul celor apăsaţi 
și să vestesc anul de îndurare al Domnului” (Luca 4,18.19). Aceasta 
era lucrarea pe care a dat-o ucenicilor s-o facă. „Voi sunteți lu- 
mina lumii”, a zis El. „Tot așa să lumineze și lumina voastră înaintea 
oamenilor, ca ei să vadă faptele voastre bune și să slăvească pe 
Tatăl vostru care este în ceruri” (Matei 5,14.16). 

Aceasta este lucrarea pe care o descrie prorocul Isaia, când 
zice: „Împarte-ţi pâinea cu cel flămând și adu în casa ta pe neno- 
rociţii fără adăpost; dacă vezi pe un om gol, acopere-l și nu întoarce 
spatele semenului tău. Atunci, lumina ta va răsări ca zorile și vin- 
decarea ta va încolți repede; neprihănirea ta îţi va merge, și slava 
Domnului te va însoţi” (Isaia 58,7.8). 

Astfel, în noaptea întunecimii spirituale, slava lui Dumnezeu 
trebuie să strălucească prin biserica Sa în ridicarea celor căzuți și 
în mângâierea celor care plâng. 

Pretutindeni în jurul nostru se aud vaiurile durerii lumii. În 
toate părţile sunt oameni nevoiaşi și descurajaţi. Este partea noastră 
de a ajuta la ușurarea și la alinarea mizeriei și greutăților vieţii. 
Numai dragostea lui Hristos poate împlini lipsurile sufletului. Dacă 
Hristos locuiește în noi, inimile noastre vor fi pline de împreuna- 
simtire divină. Izvoarele pecetluite ale dragostei sincere, asemănă- 
toare cu a lui Hristos, vor fi desigilate. 

Sunt mulți aceia pe care nădejdea i-a părăsit. Aduceţi-le înapoi 
soarele. Mulţi și-au pierdut curajul. Vorbiţi-le cuvinte de încurajare. 
Rugaţi-vă pentru ei. Sunt aceia care au nevoie de pâinea vieții. 
Citiţi-le din Cuvântul lui Dumnezeu. Pe mulți îi macină o suferinţă 
sufletească pe care niciun balsam pământesc nu o poate alina, niciun 
medic nu o poate vindeca. Rugaţi-vă pentru aceste suflete. Adu- 
ceţi-le la Iisus. Spuneţi-le că există un balsam în Galaad și un Medic 
acolo. 

Lumina este o binecuvântare, o binecuvântare universală, revăr- 
sându-și comorile peste o lume nemulțumitoare, nesfântă, demo- 
ralizată. Așa este și cu lumina Soarelui Neprihănirii. Pământul 
întreg înfășurat în întunericul păcatului, al suferinţei și al durerii 
trebuie să fie luminat de cunoașterea dragostei lui Dumnezeu. 
Lumina care luminează de la tronul cerului nu trebuie oprită de la 
nicio grupare sau clasă socială. 

Solia nădejdii și milei trebuie dusă până la marginile pământului. 
Oricine dorește poate întinde mâna credinţei să prindă ajutorul 
lui Dumnezeu, pentru ca să fie în pace cu EI, şi va avea cu adevărat 
pacea. Păgânii nu vor mai fi învăluiți în întunericul din miezul 
nopții. Bezna trebuie să dispară în faţa razelor strălucitoare ale 
Soarelui Neprihănirii. 

Hristos a luat toate măsurile pentru ca biserica Sa să fie un 
corp schimbat, iluminat de Lumina lumii, având slava lui Emanuel. 
Scopul Lui este ca orice creștin să fie înconjurat cu o atmosferă 
spirituală de lumină și de de pace. El dorește să manifestăm în 
viața noastră bucuria Sa. 

„Scoală-te, luminează-te! Căci lumina ta vine, și slava Domnului 
răsare peste tine” (Isaia 60,1). Hristos vine cu putere și cu slavă 
mare. El vine cu propria slavă și în slava Tatălui. Și îngerii sfinți ÎI 
vor însoţi pe cale. În timp ce lumea întreagă este cufundată în 
întuneric, în toate locuinţele sfinților va fi lumină. Ei vor observa 
prima lumină a celei de a doua arătări a Lui. Lumina neîntunecată 
va străluci din splendoarea Sa, și Hristos, Răscumpărătorul, va fi 
admirat de toţi aceia care L-au slujit. În timp ce nelegiuiții fug, 
urmașii lui Hristos se vor bucura în prezenţa Sa. 

Atunci, răscumpăraţii dintre oameni vor primi moștenirea 
făgăduită. În felul acesta, planul lui Dumnezeu pentru Israel își va 
găsi împlinirea întocmai. Ceea ce Dumnezeu are în plan, omul nu 
are puterea să anuleze. Chiar în mijlocul lucrării păcatului, planurile 
lui Dumnezeu au mers continuu înainte până la împlinire. Așa a 
fost cu casa lui Israel de-a lungul istoriei monarhiei împărțite, la 
fel este şi cu Israelul spiritual de astăzi. 

Vizionarul de pe Patmos, privind prin veacuri la vremea acestei 
restatorniciri a lui Israel pe Noul Pământ, mărturisea: „M-am uitat, 


și iată că era o mare gloată pe care nu putea s-o numere nimeni, 
din orice neam, din orice seminţie, din orice norod și de orice 
limbă, care stătea în picioare înaintea scaunului de domnie și 
înaintea Mielului, îmbrăcaţi în haine albe, cu ramuri de finic în 
mâini; și strigau cu glas tare și ziceau: "Mântuirea este a Dumne- 
zeului nostru, care șade pe scaunul de domnie, și a Mielului! 

Și toți îngerii stăteau împrejurul scaunului de domnie și 
împrejurul bătrânilor și împrejurul celor patru făpturi vii. Și s-au 
aruncat cu feţele la pămâmt, în faţa scaunului de domnie, și s-au 
închinat lui Dumnezeu și au zis: 'Amin. A Dumnezeului nostru să 
fie lauda, slava, înțelepciunea, mulţumirile, cinstea, puterea și tăria, 
în vecii vecilor!” (Apocalipsa 7,9-12) 

„Și am auzit, ca un glas de gloată multă, ca vuietul unor ape 
multe, ca bubuitul unor tunete puternice, care zicea: "Aleluia! 
Domnul, Dumnezeul nostru Cel Atotputernic, a început să 
împărăţească. Să ne bucurăm și să ne veselim și să-l dăm slavă!” 
„EI este Domnul domnilor şi Împăratul împăraţilor. Și cei aleși şi 
credincioși care sunt cu El, de asemenea, îi vor birui” (Apocalipsa 
19,6.7; 17,14). 

VIZIUNI ALE SLAVEI VIITOARE 


În zilele cele mai întunecate ale luptei ei îndelungate cu răul, 
bisericii lui Dumnezeu i-au fost date descoperiri cu privire la planul 
cel veşnic al lui Iehova. Poporului Său i-a fost îngăduit să privească 
dincolo de încercările prezentului, la biruinţele viitorului, și când 
lupta se va sfârși, cei răscumpăraţi vor intra în stăpânirea ţării 
făgăduite. Aceste viziuni ale slavei viitoare, scene descrise de mâna 
lui Dumnezeu, să fie scumpe bisericii Sale de astăzi, când lupta 
veacurilor se apropie cu repeziciune de încheiere, iar binecu- 
vântările făgăduite sunt gata să se împlinească în curând în toată 
plinătatea lor. 

Multe au fost soliile de mângâiere date bisericii prin prorocii 
din vechime. „Mângâiaţi, mângâiați pe poporul Meu” (Isaia 40,1), 
a fost însărcinarea dată lui Isaia din partea lui Dumnezeu și, odată 
cu însărcinarea, i-au fost date vedenii care au fost nădejdea și 
bucuria celor credincioși în toate veacurile care au urmat. 
Dispreţuiţi de oameni, prigoniți, părăsiți, copiii lui Dumnezeu din 
toate veacurile au fost susținuți totuși prin făgăduinţele Sale sigure. 
Prin credință, au privit înainte la vremea când El va împlini faţă 
de biserica Sa asigurarea: „Te voi face o podoabă veșnică, o pricină 
de bucurie pentru oameni, din neam în neam” (Isaia 60,15). 

Adesea, biserica luptătoare este chemată să sufere încercări și 
amărăciune; căci biserica nu va birui fără luptă aspră. „Pâine în 
necaz și apă în strâmtorare” (Isaia 30,20), acestea sunt partea 
obișnuită a tuturor, dar niciunul care-și pune încrederea în Cel 
puternic, ca să izbăvească, nu va fi copleşit peste măsură. „Acum, 
aşa vorbește Domnul care te-a făcut, lacove, și Cel ce te-a întocmit, 
Israele! Nu te teme de nimic, căci Eu te izbăvesc, te chem pe 
nume, ești al Meu. Dacă vei trece prin ape, Eu voi fi cu tine, și 
râurile nu te vor îneca; dacă vei merge prin foc, nu te va arde, și 
flacăra nu te va aprinde. Căci Eu sunt Domnul, Dumnezeul tău, 


Sfântul lui Israel, Mântuitorul tău! Eu dau Egiptul ca preţ pentru 
răscumpărarea ta, Etiopia și Saba în locul tău. De aceea, pentru 
că ai preţ în ochii Mei, pentru că ești prețuit și te iubesc, dau 
oameni pentru tine şi popoare pentru viaţa ta” (Isaia 43,1-4). 

La Dumnezeu este iertare, este acceptare deplină și fără plată, 
prin meritele lui lisus, Domnul nostru răstignit și înviat. Isaia L-a 
auzit pe Domnul spunând despre cei aleși ai Săi: „Eu, Eu îţi şterg 
fărădelegile, pentru Mine, și nu-Mi voi mai aduce aminte de păcatele 
tale. Adu-Mi aminte să ne judecăm împreună, vorbește tu însuţi, 
ca să-ţi scoţi dreptatea.” „Și vei ști astfel că Eu sunt Domnul, 
Mântuitorul tău, Răscumpărătorul tău, Puternicul lui Iacov” (Isaia 
43,25.26; 60,16). 

„Domnul îndepărtează de pe tot pământul ocara poporului 
Său”, zicea prorocul. „Ei vor fi numiţi "Popor sfânt, Răscumpărați 
ai Domnului”. El a hotărât „să dea o cunună împărătească”, în 
loc de cenușă, un „untdelemn de bucurie, în locul plânsului, o 
haină de laudă, în locul unui duh mâhnit, ca să fiţi numiţi terebinţi 
ai neprihănirii, un sad al Domnului ca să slujească spre slava Lui” 
(Isaia 61,3). 


Trezeşte-te, trezeste-te! 
Îmbracă-te în podoaba ta, Sioane! 
Pune-ţi hainele de sărbătoare, 
Ierusalime, cetate sfântă! 
Căci nu va mai intra în tine 
niciun om netăiat împrejur sau necurat. 
Scutură-ți tărâna de pe tine, 
scoală-te și şezi în capul oaselor, lerusalime! 
Dezleagă-ți legăturile de la gât, 
fiică, roabă a Sionului! 
„Nenorocito, bătut-o de furtună şi nemângâiat-o! 
Iată, îti voi împodobi pietrele scumpe cu antimoniu 
si-ti voi da temelii de safir. 
Ñi voi face crestele zidurilor de rubin, 
portile de pietre scumpe 
și tot ocolul de nestemate. 

Toti fiii tăi vor fi ucenici ai Domnului. 
Si mare va fi propășirea [iilor tăi. 
Vei fi întărită prin neprihănire. 
Izgoneşte nelinistea, 
căci n-ai nimic de temut, 
şi spaima, 
căci nu se va apropia de tine. 
Dacă se urzesc uneltiri, nu vin de la Mine. 
Oricine se va uni împotriva ta 
va cădea sub povara ta... 
Orice armă făurită împotriva ta, 
va fi fără putere, 
şi orice limbă care se va ridica 
la judecată împotriva ta, 
o vei osândi. 
Aceasta este moștenirea robilor Domnului, 
așa este mântuirea 
care le vine de la Mine, zice Domnul” 
(Isaia 25,8; 62,12; 61,3; 52,1.2; 54,11-17). 


Îmbrăcată în armura neprihănirii lui Hristos, biserica va intra 
în lupta ei finală. „Frumoasă ca luna, curată ca soarele și cumplită 
ca o oştire sub steagurile ei” (Cântarea cântărilor 6,10), ea trebuie 
să meargă în toată lumea, biruitoare și să buruiască. 

Ceasul cel mai întunecat al luptei bisericii cu puterile răului 
este acela care precede imediat ziua eliberării ei finale. Dar niciunul 
dintre aceia care se încred în Dumnezeu nu trebuie să se teamă, 
căci atunci când „suflarea asupritorului este ca vijelia care izbește 
în zid”, Dumnezeu va fi pentru biserica Sa „un adăpost împotriva 
furtunii” (Isaia 25,4). 

În ziua aceea, numai celor neprihăniți li se făgăduiește izbăvirea: 
„Păcătoșii sunt îngroziţi, în Sion, un tremur a apucat pe cei 
nelegiuiţi, care zic: "Cine din noi va putea să rămână lângă un foc 
mistuitor? Cine din noi va putea să rămână lângă flacări veșnice? 
Cel ce umblă în neprihănire și vorbește fără vicleșug, cel ce 
nesocotește un câștig scos prin stoarcere, își astupă urechea să nu 


audă cuvinte setoase de sânge și își leagă ochii ca să nu vadă răul, 
acela va locui în locurile înalte; stânci întărite vor fi locul lui de 
scăpare şi i se va da pâine, și apa nu-i va lipsi” (Isaia 33,14-16). 

Cuvântul Domnului către cei credincioși ai Săi este: „Du-te 
poporul Meu, intră în odăiţa ta și încuie ușa după tine; ascunde-te 
câteva clipe, până va trece mânia! Căci iată, Domnul iese din 
locuinţa Lui, să pedepsească nelegiuirile locuitorilor pământului” 
(Isaia 26,20.21). 

În vedeniile cu privire la ziua cea mare a judecății, solilor 
inspirați ai lui Iehova le-au fost date întrezăriri reale cu privire la 
consternarea acelora care nu sunt pregătiți să-L întâlnească pe 
Dumnezeul lor în pace. 

„lată, Domnul deșartă ţara și o pustiește, îi răstoarnă faţa și 
risipește locuitorii; ... ei călcau legile, nu ţineau poruncile și rupeau 
legământul veșnic! De aceea mănâncă blestemul ţara și suferă 
locuitorii ei pedeapsa nelegiuirilor lor... A încetat desfătarea 
timpanelor, s-a sfârșit veselia gălăgioasă, s-a dus bucuria arfei” 
(Isaia 24,1-8). 

„Vai, ce zi!” Da, ziua Domnului este aproape, vine ca o pustiire 
de la Cel Atotputernic... S-au uscat seminţele sub bulgări; 
grânarele stau goale, hambarele sunt stricate, căci s-a stricat 
semănătura! Cum gem vitele! Cirezile de boi umblă buimace, 
căci nu mai au pășune; chiar și turmele de oi suferă! Via este 
prăpădită, smochinul este veștejit, rodiul, finicul, mărul, toţi pomii 
de pe câmp s-au uscat... Și s-a dus bucuria de la copiii oamenilor!” 
(Ioel 1,15-18.12) 

„Măruntaiele mele! Măruntaiele mele!” exclamă Ieremia atunci 
când vede pustiirile, în scenele de încheiere ale istoriei pământului. 
„Nu pot să tac! Căci auzi, suflete, sunetul trâmbiţei și strigătul de 
război. Se vestește dărâmare peste dărâmare, căci toată ţara este 
pustiită (Ieremia 4,19.20). 

„Mândria omului va fi smerită”, declară Isaia cu privire la ziua 
răzbunării lui Dumnezeu, „și trufia oamenilor va fi călcată; căci 
numai Domnul va fi înălţat în ziua aceea. Toţi idolii vor pieri... În 
ziua aceea, oamenii își vor arunca idolii de argint și idolii de aur 
pe care și-i făcuseră, ca să se închine la ei, îi vor arunca la șobolani 

și la lilieci; și vor intra în găurile stâncilor și în crăpăturile pietrelor, 
de frica Domnului și de strălucirea măreției Lui, când se va scula 
să îngrozească pământul” (Isaia 2,17-21). 

Cu privire la vremurile acelea trecătoare, când mândria omului 
va fi smerită, leremia mărturisește: „Mă uit la pământ și iată că 
este pustiu și gol; mă uit la ceruri și lumina lor a pierit! Mă uit la 
munți și iată că sunt zguduiţi; și toate dealurile se clatină! Mă uit 
și iată că nu este niciun om; și toate păsările cerurului au fugit! 
Mă uit, și iată Carmelul este un pustiu; și toate cetăţile sale sunt 
nimicite.” „Vai! Căci ziua aceea este mare; niciuna n-a fost ca ea! 
Este vreme de necaz pentru Iacov; dar va fi izbăvit din ea” (Ieremia 
4,23-26; 30,7). 

Ziua mâniei pentru vrăjmașii lui Dumnezeu este ziua eliberării 
finale pentru biserica Sa. Prorocul spune: 

Întăriți mâinile slăbănogite, 

Și întăriți genunchii care se clatină. 

Spuneți celor slabi de inimă: 

„Fiti tari şi nu vă temeti! 

Iată Dumnezeul vostru, 
răzbunarea va veni, 
răsplătirea lui Dumnezeu. 

El Însuși va veni, 

şi vă va mântui.” 

„Nimicește moartea pe vecie: Domnul Dumnezeu, șterge 
lacrimile de pe toate feţele și îndepărtează de pe tot pământul 
ocara poporului Său; da, Domnul a vorbit” (Isaia 35,3.4; 25,8). Şi 
când prorocul ÎI vede pe Domnul slavei coborându-Se din cer cu 
toți îngerii sfinţi, ca să adune biserica rămășiţei, din toate popoarele 
pământului, îi aude pe cei care așteaptă unindu-se în strigătul de 
bucurie: 


„... Iată, acesta este Dumnezeul nostru, 
în care aveam încredere că ne va mântui. 
Acesta este Domnul, 
în care ne încredeam, 
acum să ne veselim 
şi să ne bucurăm de mântuirea Lui!” (Isaia 25,9) 


Glasul Fiului lui Dumnezeu este auzit chemându-i la viață pe 
sfinţii adormiti, iar când prorocul îi vede venind din închisoarea 
morții, exclamă: „Să învie dar morţii Tăi! Să se scoale trupurile 
mele moarte! Treziţi-vă și săriţi de bucurie, cei ce locuiţi în ţărână! 
Căci roua Ta este o rouă dădătoare de viaţă, și pământul va scoate 
iarăși afară pe cei morţi.” 

„Atunci se vor deschide ochii orbilor, 

se vor deschide urechile surzilor; 
Atunci şchiopul va sări ca un cerb, 
şi limba mutului va cânta de bucurie...” (Isaia 26,19; 35,5.6) 


În vedeniile prorocului, aceia care au biruit păcatul şi 
mormântul sunt văzuţi fericiți înaintea Făcătorului lor, vorbind 
liber cu El, cum vorbea omul cu Dumnezeu la început. „Vă veţi 
bucura”, zice Domnul, „și vă veţi veseli, pe vecie, pentru cele ce 
voi face. Căci voi preface Ierusalimul în veselie, și pe poporul lui 
în bucurie. Eu Însumi Mă voi veseli asupra Ierusalimului şi Mă 
voi bucura de poporul Meu: nu se va mai auzi în el de acum nici 
glasul plânsetelor, nici glasul țipetelor. Niciun locuitor nu zice: 
"Sunt bolnav! Poporul Ierusalimului capătă iertarea fărădelegilor 
lui.” 

Căci în pustie vor tâsni ape, 

și în pustietate pâraie; 

Marea de nisip se va preface în iaz 
şi pământul uscat în izvoare de ape. 

În locul spinului se va înălța chiparosul, 

în locul mărăcinului va creşte mirtul. 
Acolo se va croi o cale, un drum, 
care se va numi calea cea sfântă: 

Niciun om necurat nu va trece pe ea, 

ci va fi numai pentru cei sfinti; 

cei ce vor merge pe ea, 

chiar şi cei fără minte, 

nu vor putea să se rătăcească. 

„Vorbiţi bine Ierusalimului și strigaţi-i că robia lui s-a sfârșit, 
că nelegiuirea lui este ispășită; căci a primit din mâna Domnului 

de două ori cât toate păcatele lui” (Isaia 65,18.19; 33,24; 35,6.7; 
55,13; 35,8; 40,2). 

Când prorocul îi vede pe cei răscumpăraţi locuind în cetatea 
lui Dumnezeu, liberi de păcat și de toate urmele blestemului, 
exclamă răpit: 

Bucuraţi-vă împreună cu Ierusalimul, 

și veseliți-vă cu el, toti cei ce-l iubiti; 

împărtiti şi bucuria cu el. 

Nu se va mai auzi vorbindu-se 

de silnicie în tara ta, 

nici de pustiire şi prăpăd în tinutul tău, 
ci vei numi Zidurile Tale „Mântuire” 
şi porțile tale „Laudă”. 

Nu soarele îti va mai sluji ca lumină ziua, 

nici luna nu te va mai lumina cu lumina ei; 
ci Domnul va fi Lumina ta pe vecie, 
şi Dumnenzeu tău va fi slava ta. 

Soarele tău nu va mai asfinti, 

şi luna ta nu se va mai întuneca; 

căci Domnul va fi Lumina ta pe vecie, 

și zilele suferintei tale se vor sfârşi. 

Nu vor mai fi decât oameni neprihăniţi 
în poporul tău: 
ei vor stăpâni tara pe vecie, 
ca o odraslă sădită de Mine, 
lucrarea mâinilor Mele, 
ca să slujească spre slava Mea (Isaia 66,10; 60,18-21). 


Prorocul a prins sunetul muzicii și cântarea, așa muzică și 
cântare asemenea cărora, în afara vedeniilor lui Dumnezeu, nicio 
ureche muritoare nu le-a auzit și nicio minte nu le-a conceput. 
„Cei izbăviţi de Domnul se vor întoarce și vor merge spre Sion cu 
cântări de biruință. O bucurie veșnică le va încununa capul, veselia 
și bucuria îi vor apuca, iar durerea și gemetele vor fugi! Și cei ce 
cântă și cei ce se joacă strigă: "Toate izvoarele mele sunt în Tine”. 
Ceilalţi însă, care vor mai rămâne, își vor înălăţa glasul, scot strigăte 


de veselie, laudă măreția Domnului” (Isaia 35,10; 51,3; Psalmi 
87,7; 24,14). 

Pe pământul înnoit, cei răscumpăraţi se vor angaja în ocupațiile 
și desfătările care le-au adus fericire lui Adam și Evei, la început. 
Va fi trăită viaţa din Eden, viaţa în grădină și la câmp. „Vor zidi 
case și le vor locui; vor sădi vii, și le vor mânca rodul. Nu vor zidi 
case, ca altul să locuiască în ele, nu vor sădi vii, pentru ca altul să 
le mănânce rodul, căci zilele poporului Meu vor fi ca zilele 
copacilor și aleşii Mei se vor bucura de lucrul mâinilor lor” (Isaia 
65,21.22). 

Acolo, orice putere va fi mărită, orice capacitate va fi dezvoltată. 
Cele mai mari întreprinderi vor fi realizate, cele mai curate aspirații 
vor fi atinse, cele mai înalte ambiţii vor fi împlinite. Şi încă vor 
mai apărea noi înălțimi de depășit, noi minuni de admirat, noi 
adevăruri de priceput, obiecte proaspete de studiu, care vor solicita 
puterile trupului, ale minţii și ale sufletului. 

Prorocii cărora le-au fost descoperite aceste scene măreţe au 
dorit să înţeleagă importanța lor deplină. „Ei cercetau să vadă... 
ce avea în vedere Duhul lui Hristos, care era în ei... Lor le-a fost 
descoperit că nu pentru ei înșiși, ci pentru voi spuneau ei aceste 
lucruri, pe care vi le-au vestit acum” (1 Petru 1,10-12). 

Pentru noi, care ne găsim chiar la hotarul împlinirii lor, ce clipă 
importantă ce interes viu prezintă aceste descrieri amănunțite cu 
privire la lucrurile care vor veni — evenimente pe care, încă de 
când primii noștri părinți au pășit afară din Eden, copiii lui 
Dumnezeu le-au urmărit, le-au așteptat, le-au dorit și s-au rugat 
pentru ele! 

Prietene peregrin, ne găsim încă în mijlocul umbrelor și zarvei 
frământărilor pământului, dar, în curând, Mântuitorul nostru 
trebuie să Se arate, ca să aducă eliberare și odihnă. Să privim prin 
credinţă viitorul binecuvântat, așa cum a fost descris de mâna lui 
Dumnezeu. Acela care a murit pentru păcatele lumii deschide larg 
porțile Paradisului tuturor celor care cred în El. În curând, lupta 
se va sfârși şi biruința va fi câștigată. În curând, ÎI vom vedea pe 
Acela în care sunt concentrate nădejdile noastre de viaţă veșnică. 
Și în faţa Sa, încercările și suferinţele acestei vieţi vor părea ca un 

nimic. „Nimeni nu-și va mai aduce aminte de lucrurile trecute și 
nimănui nu-i vor mai veni în minte.” „Să nu vă părăsiți dar 
încrederea voastră, pe care o așteaptă o mare răsplătire! Căci aveţi 
nevoie de răbdare, ca, după ce aţi împlinit voia lui Dumnezeu, să 
puteţi căpăta ce v-a fost făgăduit. Încă puţină, foarte puţină vreme, 
și Cel ce vine va veni și nu va zăbovi'. Israelul va fi mântuit... cu o 
mântuire veșnică. Voi nu veți fi nici rușinați, nici înfruntaţi în veci” 
(Isaia 65,17; Evrei 10,35-37; Isaia 45,17). 

Priviţi în sus, priviți în sus și lăsaţi credința voastră să crească 
mereu. Faceţi ca această credință să vă călăuzească pe calea cea 
îngustă, care duce prin porțile cetăţii în marele viitor fără seamăn, 
nemărginit, nemăsurat de slavă, care este pregătit pentru cei 
răscumpărați. „Fiţi dar îndelung răbdători, fraţilor, până la venirea 
Domnului. lată că plugarul așteaptă roada scumpă a pământului 
şi o așteaptă cu răbdare, până ce primește ploaie timpurie și târzie. 
Fiţi și voi îndelung răbdători, întăriţi-vă inimile, căci venirea 
Domnului este aproape” (Iacov 5,7.8). 

Popoarele celor mântuiţi nu vor cunoaște altă lege decât Legea 
Cerului. Toti vor fi o familie fericită, unită, îmbrăcată cu veșminte de 
laudă și de mulțumire. Stelele dimineţii vor cânta privind scena, iar fiii 
lui Dumnezeu vor striga de bucurie, în timp ce Dumnezeu și Hristos 
Se vor uni în proclamația: „Nu va mai fi păcat și moarte nu va mai fi”. 

„În fiecare lună nouă și în fiecare Sabat, va veni orice făptură 
să se închine înaintea Mea, zice Domnul.” „Atunci se va descoperi 
slava Domnului, și-n clipa aceea orice făptură o va vedea”; 
„Domnul, Dumnezeu, va face să răsară mântuirea și lauda, în faţa 
tuturor neamurilor.” În ziua aceea, Domnul oștirilor va fi o cunună 
strălucitoare și o podoabă măreaţă pentru rămășiţa poporului.” 

„Domnul are milă de Sion și mângâie toate dărâmăturile lui. El 
va face pustia lui ca un rai, și pământul lui uscat ca o grădină a 
Domnului.” „I se va da slava Libanului, strălucirea Carmelului și 
a Saronului.” „Nu te vor mai numi Părăsită și nu-ţi vor mai numi 
pământul pustiu, ci te vor numi: 'Plăcerea Mea este în ea”, și țara 
ta o vor numi Beula... cum se bucură mirele de mireasa lui, așa se 
va bucura Dumnezeul tău de tine” (Isaia 66,23; 40,5; 61,11; 28,5; 
51:37 33,2 6024.5): 


NOTE SUPLIMENTARE 


CHIPUL DIN VISUL LUI 
NABUCODONOSOR 


Chipul din visul lui Nabucodonosor, marele și ambițiosul împă- 
rat al Babilonului, este o proorocie puternică cu privire la împă- 
rățiile omenești. El dorea foarte mult să știe ce urma să se întâmple 
după el, și în visul cu chipul pe care niciun om nu l-a putut tâlcui, 
Dum-nezeu i-a făcut cunoscut ce avea să se întâmple. Dumnezeu 
i-a dat lui Nabucodonosor, care credea că Babilonul va dăinui veșnic, 
acest vis. Prin prorocul Său, El i-a dat împăratului și interpretarea 
visului, pentru ca el să știe că Babilonul nu va dăinui veșnic și să 
înțeleagă că adevărul este mai presus de ambițiile lui de stăpânire. 

Dumnezeu i-a dat lui Nabucodonosor visul și interpretarea lui 
nu numai ca împăratul babilonian să știe, ci toţi împărații care 
l-au urmat să înţeleagă că toate împărăţiile pământești sunt 
vremelnice şi trecătoare şi că numai Împărăţia cea veşnică, aceea 
care nu va trece, este Împărăţia lui Hristos, reprezentată prin piatra 
care a devenit un munte mare și a umplut tot pământul. 

Chipul înălţat reprezenta împărăţia omenească, dar subîmpăr- 
țirile chipului, simbolurile metalelor, reprezintă cele patru mari 
împărăţii universale, care aveau să stăpânească pe pământ înce- 
pând cu vremea lui Daniel. Ele încep cu Babilonia, pe atunci în 
culmea gloriei ei sub Nabucodonosor, împărăţia care a stăpânit 
lumea mai întâi. A. H. Sayce spune: „În densitatea populaţiei ȘI în 
vechime, Asiria a fost depășită de împărăţia de miazăzi a 
Babiloniei. Aici se găseau centrul și punctul de plecare al civilizaţiei, 
care, după aceea, s-a răspândit în Asia de Apus”. (The Ancient 
Empires of the East; ed. 1894, 1900, pag. 93) 

„În acea țară au fost scoase la iveală urme sigure ale celei mai 
vechi civilizaţii înaintate, dar s-a descoperit că a avut și cea mai 
îndelungată existenţă și continuitate... Babilonia... reprezenta 
cultura, civilizația, literatura și puterea atotstăpânitoare a religiei.” 
(Articolul „Babilonia” din Enciclopedia cunoșintelor religioase, The 
New Schaff-Herzog, vol. I, pag. 396-397) 

„Nicio capitală din lume n-a fost vreodată centrul unei puteri 
atât de mari, a unei bogății și culturi pe o perioadă atât de vastă.” 
(Robert Wm. Rogers, A History of Babilonya and Assyria, vol. I, 
pag. 386) 

Se cuvenea ca revelaţia și avetizarea de la Dumnezeu să fie date 
acelui mare imperiu universal, dar Babilonia cea mare și de aur s-a 
destrămat sub conducători mai slabi, Nabonid și fiul său Belșaţar, 
în anul 530 î. Hr., în aceeași generaţie în care a fost dată descoperirea. 

Babilonia a fost urmată de Medo-Persia, sub Cirus cel Mare. 
Timp de aproapte două sute de ani, Persia, simbolizată prin argintul 
din chip, a stat pe tronul împărăției lumii. 

În anul 331 î. Hr., Darius al III-lea (Codomanul) a luptat pentru 
putere cu Alexandru cel Mare în bătălia de la Arbela, și Alexandru 
al Greciei a devenit conducătorul lumii. Simbolul Greciei este 
arama. Alexandru a murit în anul 323 î. Hr. și, în câţiva ani, 
împărăţia lui a fost împărțită între grupele rivale, iar în veacul 
următor a slăbit de tot și a fost lăsată pradă puterii care se ridica, 
a împăratului de pe fluviul Tibru. 

Roma a cucerit partea Siriei din fostul imperiu puternic al 
Greciei, în anul 190 î. Hr., partea macedoneană a acestei împărății, 
în anul 168 î. Hr., în timp ce Egiptul a recunoscut autoritatea de 
fier a Romei în acelaşi an. La început, Roma a fost unită cu toate 
că era republică. Mai târziu, a devenit imperiu. În Imperiul Ro- 
man a apărut divizarea, simbolizată prin amestecul de fier și lut, 
prin năvălirile barbarilor din miazănoapte și răsăritul Europei, în 
secolul al IV-lea, iar Roma, monarhia de fier, s-a sfărâmat pentru 
totdeauna. S-au făcut eforturi puternice pentru a realiza o unire a 
naţiunilor Europei, părți ale Romei, într-un tot omogen, prin 
legături de căsătorie, așa cum se făcea referire în prorocie, dar 
n-au reușit. Carol cel Mare și Napoleon au căutat prin forţa 
armelor să creeze o împărăție unită, dar nu au reușit. Profeţia 
declara că aceste subîmpărtiri nu se vor uni, așa cum fierul nu se 
poate amesteca cu lutul. Expresia „nu vor fi lipiţi unul de altul” 
este mai puternică decât diplomaţia sau forța armelor. 

În zilele ultimelor subdiviziuni ale Romei, Dumnezeul cerului 
Îşi va întemeia Împărăţia care nu va fi nimicită niciodată și nu va 
fi dată niciodată altui popor decât poporului Său, care va locui în 
ea pe vecie. „Visul este adevărat și tâlcuirea lui este temeinică.” 


